
Introducere — Via Domnului 


Dumnezeu l-a chemat pe Avraam din mijlocul poporului său 
idolatru şi i-a poruncit să locuiască în țara Canaanului cu scopul 
de a oferi cele mai bune roade ale cerului tuturor popoarelor de pe 
pământ. „Ie voi face un popor mare“ a zis El „te voi binecuvânta, 
şi-ţi voi face un nume mare şi vei fi o binecuvântare“ (Geneza 12, 2). 
Avraam a fost chemat la o cinste deosebită aceea de a fi şi păstrătorul 
adevărului lui Dumnezeu pentru lume, al poporului prin care trebuia 
să fie binecuvântate toate popoarele pământului, prin venirea lui 
Mesia cel făgăduit. 

Oamenii aproape că pierduseră cunoştinţa despre Dumnezeul cel 
adevărat. Mintea lor fusese întunecată de idolatrie. Ei încercaseră 
să pună în locul legilor divine, care sunt „sfinte, drepte şi bune“ 
(Romani 7, 12), legi în armonie cu înclinațiile inimilor lor crude şi 
egoiste. Cu toate acestea, Dumnezeu, în mila Sa, nu i-a distrus. 

EI a intenţionat ca principiile descoperite prin poporul Său să 
devină mijloace pentru refacerea chipului moral al lui Dumnezeu în 
om. 

Legea lui Dumnezeu trebuia să fie înălţată şi autoritatea Sa 
menţinută, iar casei lui Israel i-a fost încredinţată această lucrare 
mare şi nobilă. Dumnezeu i-a despărţit de lume, că să le poată 
încredința o însărcinare sfântă. I-a făcut păstrătorii Legii Sale şi a 
intenţionat ca prin ei să păstreze printre oameni cunoştinţa despre 
Sine. În felul acesta, lumina cerului avea să strălucească peste o 
lume cuprinsă de întuneric şi un glas avea să fie auzit chemând toate 
popoarele să se întoarcă de la idolatrie la slujirea Dumnezeului cel 
viu. 

Dumnezeu a scos pe poporul Său ales din țara Egiptului „cu 
mare putere şi cu mână tare“ (Exodul 32, 11). „A trimis pe robul Său 
Moise şi pe Aaron, pe care-l alesese. Prin puterea Lui, ei au făcut 
semne minunate în mijlocul lor, au făcut minuni în ţara lui Ham.... 
A mustrat marea Roşie, şi ea s-a uscat: şi i-a trecut prin adâncuri ca 
printr-un pustiu“ (Psalmii 105, 26.27; 106,9). I-a scos din ţara lor 

de robie, ca să-i poată aduce într-o țară mai bună o țară pe care, în 
providența Sa, le-a pregătit-o ca adăpost de duşmanii lor. I-a adus la 
Sine şi i-a înconjurat cu brațele Sale veşnice; iar ei, datorită bunătății 
şi milei Sale, aveau să înalte Numele Său şi să-L proslăvească pe 
pământ. 

„Căci partea Domnului este poporul Lui, lacov este partea Lui 
de moştenire. El l-a găsit într-un ţinut pustiu, într-o singurătate plină 
de urlete înfricoşate; l-a înconjurat, l-a îngrijit şi l-a păzit ca lumina 
ochilor Lui. Ca vulturul care îşi scutură cuibul, zboară deasupra 
puilor, îşi întinde aripile, îi ia şi-i poartă pe penele lui: aşa a călăuzit 
Domnul singur pe poporul Său, şi nu era nici un dumnezeu străin 
cu El“ (Deuteronom 32, 9-12). Astfel i-a adus pe izraeliţi la Sine, 
ca să locuiască la umbra Celui Prea Înalt. Feriţi în mod minunat de 
primejdiile rătăcirii prin pustie, ei au fost în cele din urmă aşezaţi în 
Ţara Făgăduinţei, ca o naţiune favorizată. 

Printr-o parabolă, Isaia redă cu un patos mişcător istoria chemării 
şi educării lui Israel, ca să stea în lume ca reprezentant al lui Iehova, 
roditor în orice lucrare bună: 

„Voi cânta Prea iubitului meu, cântarea Prea iubitului meu despre 
via Lui. Prea iubitul meu avea o vie, pe o câmpie foarte mănoasă. 
I-a săpat pământul, l-a curăţit în mijlocul ei, şi a săpat un teasc, 
apoi trăgea nădejde că are să facă struguri buni, dar a făcut struguri 
sălbatici“ (Isaia 5, 1.2). 

Prin poporul ales, Dumnezeu intenţiona să aducă binecuvântări 
întregii omenirii. „Via Domnului oştirilor“ declara proorocul „este 
casa lui Israel, iar bărbaţii lui Iuda sunt via Sa cea plăcută“ (Isaia 5, 
7). 

Acestui popor i-au fost încredințate descoperirile lui Dumnezeu. 
Era ocrotit de preceptele Legii Sale, principii veşnice ale adevăru- 
lui, dreptății şi curăţiei. Ascultarea de aceste principii avea să fie 
protecția lor, căci avea să-i ferească de a se distruge singuri prin 
practici păcătoase. Iar ca turn al viei, Dumnezeu aşeză în mijlocul 
tării templul Său cel sfânt. 

Domnul Hristos era îndrumătorul lor. Aşa cum fusese cu ei în 
pustie, tot astfel El avea să fie învățătorul şi călăuza lor. Atât în 
tabernacol, cât şi în templu, slava Sa se odihnea în echina sacră, 
deasupra tronului milei. Îşi manifesta fără întrerupere faţă de ei 
bogăţiile dragostei şi răbdării Sale. 

Prin Moise le-a fot dat planul lui Dumnezeu şi le-au fost explicate 
lămurit condiţiile prosperității lor. „Tu eşti un popor sfânt pentru 
Domnul, Dumnezeul tău“ a spus el. „Domnul Dumnezeul tău te- 
a ales să fii un popor deosebit pentru El, mai presus decât toate 
popoarele care sunt pe faţa pământului.“ 

„Astăzi, tu ai mărturisit înaintea Domnului că El va fi Dum- 
nezeu | tău, că vei umbla în căile Lui, vei păzi legile, poruncile şi 
orânduielile Lui, şi vei asculta de glasul Lui. Şi azi, Domnul ţi-a 
mărturisit că vei fi un popor al Lui, cum ţi-a spus, dacă vei păzi toate 
poruncile Lui, şi îţi va da asupra tuturor neamurilor pe care le-a făcut 
întâietate în slavă, în faimă şi în măreție, şi vei fi un popor sfânt 
pentru Domnul, Dumnezeul tău, cum ţi-a spus“ (Deuteronom 7, 6; 
26, 17-19). 

Copiii lui Israel urmau să ocupe tot teritoriul pe care Dumnezeu 
îl rânduise. Popoarele care au lepădat închinarea şi slujirea adevă- 
ratului Dumnezeu aveau să fie izgonite. Dar planul lui Dumnezeu 
era ca, prin descoperirea caracterului Său prin israel, oamenii să fie 
atraşi către Sine. Invitaţiile Evangheliei aveau să fie adresate lumii 
întregi. Prin învăţăturile serviciului jertfelor, Hristos urma să fie 
înălţat înaintea popoarelor şi toţi cei care vor privi la El să trăiască. 
Toţi aceia care, la fel ca Rahav canaanita şi Rut moabita, se întorceau 
de la idolatrie la închinarea faţă de adevăratul Dumnezeu, aveau să 
se unească cu poporul Său ales. Pe măsură ce numărul lui Israel avea 
să crească, ei urmau să-şi extindă hotarele până când împărăţia lor 
avea să cuprindă lumea. 

Dar vechiul Israel nu a împlinit planul lui Dumnezeu. Domnul 
a declarat: „Te sădisem ca pe o vie minunată şi de cel mai bun soi. 
Cum te-ai schimbat şi te-ai prefăcut într-o coardă de viţă sălbatică?“ 
(Ieremia 2, 21). „Israel era o vie mănoasă, care făcea multe roade.“ 
„Acum dar, locuitori ai Ierusalimului şi bărbaţi ai lui Iuda, judecaţi 
voi între Mine şi via Mea! Ce-aş mai fi putut face viei Mele şi nu 
i-am făcut? Pentru ce a făcut struguri sălbatici, când Eu mă aşteptam 
să facă struguri buni? Vă voi spune însă acum ce voi face viei Mele: 
îi voi smulge gardul, ca să fie păscută de vite; nu va mai fi curăţită, 
nici săpată; spinii şi mărăcinii vor creşte în ea. Voi porunci şi norilor 
să nu mai ploaie peste ea.... El se aştepta la judecată, şi când colo 
iată sânge vărsat! Se aştepta la dreptate, şi când colo iată strigăte de 
apăsare!“ (Osea 10, 1; Isaia 5, 3-7). 

Prin Moise, Domnul pusese înaintea poporului urmările necre- 
dincioşiei. Refuzând să păstreze legământul Său, ei aveau să se 
despartă de viaţa lui Dumnezeu şi binecuvântarea Sa nu mai putea 
veni asupra lor. Uneori, aceste avertizări au fost luate în seamă şi, 
ca urmare, binecuvântări bogate s-au revărsat peste națiunea iudaică 
şi prin ea peste popoarele înconjurătoare. Dar cel mai adesea, în 
istoria lor, ei au uitat pe Dumnezeu şi au pierdut din vedere înaltul 
privilegiu de reprezentanţi ai Lui. L-au jefuit de slujirea pe care le-o 
cerea şi au lipsit şi pe semenii lor de îndrumarea religioasă şi de un 
exemplu sfânt. Ei doreau să-şi însuşească roadele viei peste care 
fuseseră puşi ispravnici. Datorită lăcomiei şi poftei lor, au ajuns să 
fie dispreţuiţi chiar şi de păgâni. În felul acesta, neamurilor li s-a dat 
prilejul să interpreteze greşit caracterul lui Dumnezeu şi legile Sale. 

Dumnezeu S-a purtat cu poporul Său cu o inimă de tată. A stăruit 
de ei prin binecuvântările pe care li le-a dat, cât şi prin cele pe care 
li le-a reţinut. Cu răbdare, le-a pus păcatele înaintea ochilor şi cu 
răbdare a aşteptat ca ei să le recunoască. Au fost trimişi prooroci şi 
soli care au prezentat cererile Sale faţă de ispravnici; dar, în loc să fie 
bine primiţi, aceşti oameni cu putere şi discernământ spiritual au fost 
trataţi ca vrăjmaşi. Ispravnicii i-au prigonit şi i-au ucis. Dumnezeu 
a trimis alţi soli, dar şi ei au fost la fel ca şi cei dintâi, numai că de 
data aceasta ispravnicii au dat pe faţă o ură şi mai categorică.. 

Retragerea favorii divine în timpul robiei i-a condus pe mulţi la 
pocăință; dar, după reîntoarcerea în ţara făgăduită, poporul iudeu a 
repetat greşelile generaţiilor dinainte şi a intrat în conflicte politice cu 
naţiunile înconjurătoare. Proorocii pe care Dumnezeu i-a trimis că să 
îndrepte relele ce se înmulţeau au fost primiţi cu aceeaşi neîncredere 
şi batjocură de care avuseseră parte şi solii din vremurile trecute; şi 
în felul acesta, de la un veac la altul, îngrijitorii viei au adăugat la 
vinovăția lor. 

Via cea bună, sădită de Stăpânul divin pe colinele Palestinei, a 
fost dispreţuită de bărbaţii lui Israel şi, în cele din urmă, ei au aruncat- 
o peste zid, au distrus-o şi au călcat-o în picioare, nădăjduind că au 
nimicit-o pentru totdeauna. Stăpânul a mutat via şi a ascuns-o de 
privirea lor. A sădit-o din nou, dar acum de cealaltă parte a zidului 
şi într-un mod în care butucul nu se mai vedea. Mlădiţele s-au întins 
peste zid şi altoiul se putea uni cu ea, dar tulpina a fost aşezată 
dincolo de puterea oamenilor de a o atinge şi a o vătăma. 

Soliile de sfat şi de mustrare, date prin proorocii care au explicat 
planul Său veşnic în favoarea omenirii, sunt de o deosebită valoare 
pentru biserica lui Dumnezeu de pe pământ din zilele noastre pentru 
păzitorii viei Sale. În învăţăturile proorocilor, dragostea Lui pentru 
neamul omenesc pierdut şi planul Său privind mântuirea lui Israel, 
succesele şi înfrângerile lor, restatornicirea lor şi favoarea divină, 
lepădarea de către ei a Stăpânului viei şi punerea în aplicaţie a 
planului de veacuri de către o rămăşiţă aleasă faţă de care urmează 
a se împlini toate făgăduinţele legământului acesta a fost subiectul 
soliilor lui Dumnezeu către biserica Sa de-a lungul veacurilor care 
au trecut. Şi astăzi solia lui Dumnezeu către biserica Sa către aceia 
care ocupă via Sa ca ispravnici credincioşi nu este alta decât aceea 
rostită prin proorocul din vechime: 

„În ziua aceea, cântaţi o cântare asupra viei celei mai alese: Eu, 
Domnul, sunt Păzitorul ei, Eu o ud în fiecare clipă; Eu o păzesc zi şi 
noapte, ca să nu o vatăme nimeni“ (Isaia 27, 2.3). 

Israel să nădăjduiască în Domnul. Chiar acum, Stăpânul viei 
adună, din toate neamurile şi naţiunile, roade preţioase pentru care a 
aşteptat multă vreme. În curând, va veni la ai Săi; ŞI în ziua aceea 
fericită, scopul Său veşnic pentru casa lui Israel va fi în cele din 
urmă împlinit. 

„lacov va prinde rădăcină, Israel va înflori şi va odrăsli, şi. va 
umple lumea cu roadele lui“ (Isaia 27, 6). 


De la tărie la slăbiciune 


[24] 
„Aşa vorbeşte Domnul: «Înțeleptul să nu se laude cu înţelepciu- 
nea lui, cel tare să nu se laude cu tăria lui, bogații să nu se laude cu 
bogăţia lui. Ci cel ce se laudă să se laude că are pricepere şi că Mă 
cunoaşte, că ştie că Eu sunt Domnul, care fac milă, judecată şi drep- 
tate pe pământ! Căci în aceasta găsesc plăcere Eu, zice Domnul».“ 
(Ieremia 9, 23.24) 


Capitolul 1 — Solomon 


În timpul domniei lui David şi a lui Solomon, Israel a devenit 
puternic printre popoare şi a avut multe ocazii să răspândească o 
influenţă puternică în favoarea adevărului şi a dreptăţii. Numele lui 
Iehova a fost păstrat în cinste, iar scopul pentru care izraeliţii au fost 
stabiliţi în ţara făgăduinţei promitea să-şi găsească împlinirea. Au 
fost ridicate oprelişti, iar căutătorii după adevăr din ţările păgâne 
nu s-au întors nesatisfăcuţi. Aveau loc convertiri, iar biserica lui 
Dumnezeu de pe pământ se mărea şi prospera. 

Solomon a fost uns şi proclamat împărat în ultimii ani ai tatălui 
său, David, care a abdicat în favoarea lui. Prima parte a vieţii sale a 
fost plină de speranţe, iar planul lui Dumnezeu era ca el să crească 
din putere în putere, din slavă în slavă, apropiindu-se mereu de 
asemănarea caracterului lui Dumnezeu, şi în felul acesta să-i inspire 
pe cei din poporul Său să aducă la îndeplinire însărcinarea sfântă, ca 
depozitari ai adevărului divin. 

David ştia că planul înalt al lui Dumnezeu pentru Israel va putea 
fi împlinit numai dacă poporul şi conducătorii vor veghea neabătut, 
ca să atingă ţinta pusă înaintea lor. El mai ştia că, pentru a îndeplini 
însărcinarea cu care Dumnezeu l-a onorat pe fiul său Solomon, 
tânărul conducător trebuia să fie nu numai un luptător, om de stat 
şi suveran, Ci şi un om energic, bun, un învăţător al dreptăţii, un 
exemplu de credincioşie. Cu grijă duioasă, David l-a îndemnat pe 
Solomon să fie nobil şi viteaz, să dea pe faţă milă şi bunătate faţă de 
supuşii Săi, şi în toate relaţiile cu naţiunile pământului să cinstească 
şi să slăvească Numele lui Dumnezeu, dând pe faţă frumuseţea 
sfinţeniei. Nenumăratele încercări şi experienţe deosebite, prin care 
a trecut David în timpul vieţii, l-au învăţat valoarea virtuților nobile 
şi l-au determinat să declare pe patul de moarte, în însărcinarea dată 
lui Solomon: „Cel ce împărăţeşte între oameni cu dreptate, cel ce 
împărăţeşte în frică de Dumnezeu, este ca lumina dimineţii când 
răsare soarele în dimineaţa fără nori, ca razele soarelui după ploaie“ 
(2 Samuel 23, 3.4). 

Ce ocazie a avut Solomon! Dacă ar fi urmat îndrumările tatălui 
său, inspirate de cer, domnia lui ar fi fost o domnie a dreptăţii, aşa 
cum este descrisă în Psalmii 72. 


„Dumnezeule, dă judecăţile Tale împăratului, 
Şi dă dreptatea Ta fiului împăratului! 
Şi el va judeca pe poporul Tău cu dreptate, 
Şi pe nenorociţii Tăi cu nepărtinire. 
Va fi ca o ploaie, care cade pe un pământ cosit 
Ca o ploaie repede, care udă câmpia. 
În zilele lui va înflori cel neprihănit, 
Şi va fi belşug de pace până nu va mai fi lună, 
EI va stăpâni de la o mare la alta, 
Şi de la Râu până la marginile pământului. 
Împărații Tarsisului şi ai ostroavelor vor plăti biruri, 
Împărații Sebei şi Sabei vor aduce daruri. 
Da, toţi împărații se vor închina înaintea lui. 
Toate neamurile îi vor sluji. 
Căci el va izbăvi pe săracul care strigă, 
Şi pe nenorocitul care nu are ajutor. 
Se vor ruga neîncetat pentru el, 
ŞI-I vor binecuvânta în fiecare zi. 
Numele lui va dăinui pe vecie; 
Cât soarele va ţinea numele lui. 
Cu el se vor binecuvânta unii pe alţii, 
Şi toate neamurile îl vor numi fericit. 


Binecuvântat să fie Domnul, Dumnezeul lui Israel, 
Singurul care face minuni! 

Binecuvântat să fie în veci slăvitul Lui Nume! 
Tot pământul să se umple de slava Lui! 

Amin! Amin!“ 


În tinereţea lui, Solomon a făcut din alegerea lui David propria 
sa alegere, şi timp de mulţi ani a umblat în neprihănire, viaţa lui fiind 
caracterizată printr-o ascultare strictă de poruncile lui Dumnezeu. La 
începutul domniei, a mers cu sfetnicii de stat la Gabaon, unde se afla 
încă tabernacolul construit în pustie, şi acolo s-a unit cu sfătuitorii 

lui aleşi, „cu căpeteniile peste mii şi peste sute, cu judecătorii şi cu 
mai marii întregului Israel, căpeteniile caselor părinteşti“ (2 Cronici 
1, 2), în aducerea de jertfe lui Dumnezeu şi într-o consacrare deplină 
în slujba Domnului. Înţelegând întrucâtva datoriile legate de slujba 
împărătească, Solomon ştia că aceia care poartă poveri grele trebuie 
să caute la izvorul înţelepciunii călăuzire, dacă vor să-şi aducă la 
îndeplinire în mod corespunzător răspunderile. Aceasta l-a făcut să-i 
încurajeze pe sfetnici să se unească cu el din toată inima pentru a se 
asigura de primire din partea lui Dumnezeu. 

Mai presus de orice bun pământesc, împăratul dorea înţelep- 
ciune şi pricepere pentru aducerea la îndeplinire a lucrării pe care 
Dumnezeu i-o dăduse. El tânjea după o minte ageră, mărinimie, 
sensibilitate sufletească. În noaptea aceea, Domnul i S-a arătat lui 
Solomon într-un vis şi i-a spus: „Cere ce vrei să-ţi dau“. Ca răspuns, 
tânărul şi neexperimentatul conducător a dat curs simţămintelor de 
nevrednicie şi dorinţei după ajutor: „Tu ai arătat o mare bunăvoință 
tatălui meu David“, a zis el „pentru că umbla înaintea Ta în cre- 
dincioşie şi dreptate, şi în curăţie de inimă faţă de Tine; i-ai păstrat 
această mare bunăvoință şi i-ai dat un fiu care şede pe scaunul lui de 
domnie, cum se vede astăzi. 

Acum, Doamne, Dumnezeul meu, Tu ai pus pe robul Tău să 
împărăţească în locul tatălui meu David; şi eu nu sunt decât un tânăr, 
nu sunt încercat. Robul tău este în mijlocul poporului pe care l-ai 
ales, popor foarte mare, care nu poate fi nici numărat, nici socotit, 
din pricina mulțimii lui. Dă, dar, robului Tău o inimă pricepută, ca 
să judece pe poporul Tău, pe poporul acesta care este aşa de mare 
la număr. Cererea aceasta a lui Solomon a plăcut Domnului“. Dum- 
nezeu a zis lui Solomon: „Fiindcă dorinţa aceasta este în inima ta, 
fiindcă nu ceri nici bogăţie, nici averi, nici slavă, nici moartea vrăj- 
maşilor tăi, nici chiar o viaţă lungă, ci ceri pentru tine înţelepciune 
şi pricepere, ca să judeci pe poporul Meu, voi face după cuvântul 
tău. Îţi voi da, pe deasupra, bogății, averi şi slavă, cum nu a mai avut 
niciodată nici un împărat înaintea ta, şi cum Nici nu va mai avea 
după tine. Şi dacă vei umbla în căile Mele, păzind legile şi poruncile 
Mele, cum a făcut tatăl tău, David, îţi voi lungi zilele“ (1 Împărați 3, 
5-14; 2 Cronici 1, 7-12). 

Dumnezeu a făgăduit că, aşa cum fusese cu David, aşa avea să fie 
şi cu Solomon. Dacă împăratul avea să împlinească ceea ce Domnul 

i-a poruncit, scaunul de domnie avea să fie întărit, iar domnia lui avea 
să fie mijlocul de înălţare a lui Israel „ca popor înţelept şi priceput“ 
(Deuteronom 4, 6), o lumină pentru naţiunile înconjurătoare. 

Limbajul folosit de Solomon în rugăciunea lui către Dumnezeu, 
înaintea vechiului altar de la Gabaon, dă pe faţă umilinţa lui şi dorinţa 
arzătoare de a-L onora pe Dumnezeu. El şi-a dat seama că fără ajutor 
divin este tot atât de neputincios ca şi un copilaş pentru îndeplinirea 
răspunderilor care erau asupra lui. Ştia că-i lipseşte discernământul, 
şi simţământul marii lui nevoi l-a determinat să-L caute pe Domnul 
pentru înţelepciune. În inima lui nu era nici o aspirație egoistă după 
o cunoştinţă care să-l înalțe mai presus de alţii. El dorea să aducă 
la îndeplinire datoriile care îi reveneau şi mai ales darul care avea 
să fie mijlocul prin care domnia lui să aducă slavă lui Dumnezeu. 
Niciodată Solomon nu a fost atât de bogat, atât de înţelept sau cu 
adevărat mare ca atunci când a mărturisit: „Eu nu sunt decât un 
tânăr, nu sunt încercat“. Aceia care astăzi ocupă poziţii de încredere 
trebuie să caute lecţia din rugăciunea lui Solomon. Cu cât un om 
ocupă o poziţie mai înaltă, cu atât are de purtat o răspundere mai 
mare, cu atât mai mare va fi influenţa pe care o exercită şi cu atât mai 
mare este nevoia de dependenţă de Dumnezeu. Totdeauna trebuie 
să-şi amintească de faptul că, o dată cu chemarea la lucru, vine şi 
chemarea de a umbla cu grijă înaintea semenilor lui. El trebuie să 
stea înaintea lui Dumnezeu având atitudinea unui ucenic. Poziţia nu 
aduce şi sfinţenia caracterului. Un om este în adevăr mare atunci 
când Îl onorează pe Dumnezeu şi ascultă de poruncile Lui. 

Dumnezeul pe care ÎL slujim nu caută la faţa omului. EI, care i-a 
dat lui Solomon, duh de discernământ şi înţelepciune, este gata să 
dea aceeaşi binecuvântare astăzi copiilor Săi. „Dacă cuiva îi lipseşte 
înţelepciunea“, declară Cuvântul Său, „s-o ceară de la Dumnezeu, 
care dă cu mână largă, fără mustrare, şi ea îi va fi dată“ (Iacov 1, 
5). Când un purtător de poveri doreşte înţelepciune mai mult decât 
bogăţie, putere sau renume, el nu va fi dezamăgit. Unul ca acesta 
va învăţa de la Marele Învățător nu numai ce să facă, ci şi cum să 
lucreze, aşa încât să primească aprobarea divină. 

Atâta vreme cât rămâne consacrat, omul pe care Dumnezeu l-a 
înzestrat cu discernământ şi pricepere nu va da pe faţă dorinţa după 
o poziţie înaltă, nici nu va căuta să conducă sau să stăpânească. 
Oamenii trebuie să poarte răspunderi, pentru că este nevoie — dar 

în loc de a se lupta pentru întâietate, acela care este un conducător 
adevărat se va ruga pentru o inimă înțelegătoare, ca să facă deosebire 
intre bine şi rău. Cărarea bărbaţilor care sunt aşezaţi drept condu- 
cători nu este uşoară; ei trebuie să vadă în orice piedică o chemare 
la rugăciune. Niciodată nu trebuie să uite a primi sfat de la Marele 
Izvor al oricărei înţelepciuni. Întăriţi şi luminaţi de Maestru, ei vor 
fi făcuţi în stare să stea neclintiţi împotriva influențelor nesfinte şi 
să facă deosebire între dreptate şi eroare, între bine şi rău. Ei vor 
aproba ceea ce Dumnezeu aprobă şi vor lupta cu putere împotriva 
introducerii principiilor greşite în lucrarea Sa. 

Dumnezeu i-a dat lui Solomon înţelepciunea pe care el a dorit-o 
mai presus de bogății, onoare sau viaţă lungă. Cererea lui de a avea 
o minte ageră, o inimă înţeleaptă şi un duh blând a fost împlinită. 
„Dumnezeu a dat lui Solomon înţelepciune, foarte mare pricepere 
şi cunoştinţă multă, ca nisipul de pe ţărmul mării. Înţelepciunea 
lui Solomon întrecea înţelepciunea tuturor fiilor Răsăritului şi toată 
înţelepciunea egiptenilor. El era mai înţelept decât oricare om şi 
faima lui se răspândise printre neamurile de primprejur“ (1 Împărați 
4, 29-31). 

„ŞI tot Israelul ... s-a temut de împărat, căci au văzut că înţe- 
lepciunea lui Dumnezeu era în el, povăţuindu-l în judecăţile lui“ (1 
Împărați 3, 28). Inima poporului s-a îndreptat către Solomon, aşa 
cum fusese faţă de David, şi l-a ascultat în toate lucrurile. „Solomon 
„.„ s-a întărit în domnie; Domnul, Dumnezeul lui, a fost cu el, şi l-a 
înălţat din ce în ce mai mult“ (2 Cronici 1, 1). 

Timp de mai mulţi ani, viaţa lui Solomon s-a caracterizat prin 
devotament faţă de Dumnezeu, cinste, principii statornice şi ascul- 
tare strictă de poruncile lui Dumnezeu. El dădea îndrumări în toate 
acţiunile importante şi administra cu înţelepciune problemele legate 
de împărăție. Bogăția şi înţelepciunea lui, construcţiile impunătoare 
şi lucrările publice, pe care le-a realizat în primii ani ai domniei, 
energia, evlavia, dreptatea şi generozitatea pe care le-a dat pe faţă în 
cuvânt şi fapte au câştigat loialitatea, admiraţia şi omagiul conducă- 
torilor din multe ţări. 

Numele lui Iehova a fost mult onorat în prima parte a domniei 
lui Solomon. Înţelepciunea şi dreptatea, manifestate de împărat, 
dădeau mărturie tuturor popoarelor despre atributele minunate ale 
Dumnezeului pe care ÎL slujea. Pentru o vreme, Israel a fost ca o 

lumină, care dădea pe faţă măreția lui Iehova. Adevărata slavă a 
primei părţi a domniei lui Solomon nu s-a văzut în înţelepciunea 
neîntrecută, în bogății fabuloase, în puterea fără egal şi în renumele 
lui, ci în onoarea pe care a adus-o Numelui Dumnezeului lui Israel, 
prin folosirea înţeleaptă a darurilor cerului. 

Pe măsură ce anii treceau şi faima lui Solomon creştea, el căuta 
să-L onoreze pe Dumnezeu, sporind mereu în putere mintală şi 
spirituală şi continuând să împartă altora binecuvântările pe care le 
primea. Nimeni nu putea să înţeleagă mai bine decât el însuşi că 
prin favoarea lui lehova intrase în stăpânirea puterii, înţelepciunii 
şi că aceste daruri i-au fost acordate ca să dea lumii cunoaşterea 
Împăratului împăraţilor. 

Solomon a dat pe faţă un interes deosebit în studiul naturii, dar 
cercetările lui nu s-au limitat la o singură ramură de învăţătură. Prin 
studiul stăruitor al tuturor lucrurilor create, atât însufleţite, cât şi 
neînsufleţite, el a câştigat o concepţie lămurită despre Creator. În 
forţele naturii, în lumea animală şi minerală şi în orice copac, mugur 
şi floare, el vedea descoperirea înţelepciunii lui Dumnezeu; şi în 
timp ce căuta să înveţe mai mult şi mai mult, cunoaşterea lui despre 
Dumnezeu şi dragostea faţă de El creşteau continuu. Înţelepciunea 
inspirată de sus a lui Solomon şi-a găsit expresia în cântări de laudă 
şi în multe proverbe. „A rostit trei mii de pilde şi a alcătuit o mie 
cinci cântări. A vorbit despre copaci, de la cedrul din Liban până 
la isopul care creşte pe zid, a vorbit de asemenea despre dobitoace, 
despre păsări, despre târâtoare şi despre peşti“ (1 Împărați 4, 32.33). 

În parabolele lui Solomon este subliniat principiul vieţuirii sfinte 
şi al efortului stăruitor, principii cereşti care duc la evlavie, principii 
care trebuie să guverneze toate faptele vieţii. Tocmai răspândirea 
acestor principii şi recunoaşterea lui Dumnezeu ca Unul căruia Îi 
aparţin toată lauda şi onoarea au făcut din prima parte a domniei 
lui Solomon un timp de înălţare morală şi de prosperitate materială. 
„Ferice de omul care găseşte înţelepciunea, şi de omul care capătă 
priceperea! Căci câştigul pe care-l aduce ea este mai bun decât al 
argintului, şi venitul adus de ea este mai de preţ decât aurul; ea 
este mai de preţ decât mărgăritarele, şi toate comorile tale nu se pot 
asemui cu ea. În dreapta ei este o viaţă lungă; în stânga ei, bogăţie şi 
slavă. Căile ei sunt nişte cărări plăcute, şi toate cărările ei sunt nişte 

cărări paşnice. Ea este un pom de viaţă pentru cei ce o apucă, şi cei 
ce o au sunt fericiţi“ (Proverbe 3, 13-18). 

„Iată începutul înţelepciunii: dobândeşte înţelepciunea şi cu tot 
ce ai, dobândeşte priceperea“ (Proverbe 4, 7); „Frica de Domnul este 
începutul înţelepciunii“ (Psalmii 111, 10); „Frica de Domnul este 
urârea răului; trufia şi mândria, purtarea rea şi gura mincinoasă, iată 
ce urăsc eu“ (Proverbe 8, 13). 

O, dacă în anii de mai târziu Solomon ar fi luat aminte la aceste 
cuvinte minunate ale înţelepciunii! O, dacă el, care declarase: „Bu- 
zele înţelepţilor seamănă ştiinţa“ (Proverbe 15, 7) şi care învățase 
pe împărații pământului să dea Împăratului împăraţilor lauda pe 
care doreau să o dea unui conducător pământesc, nu şi-ar fi atribuit 
niciodată „cu o gură răzvrătită“, cu mândrie şi neruşinare, slava care 
se cuvenea numai lui Dumnezeu! 


Capitolul 2 — Templul şi consacrarea lui 


Solomon a adus la îndeplinire, cu înţelepciune, planul îndelung 
cultivat al lui David, acela de a înălța un templu Domnului. Timp 
de şapte ani, Ierusalimul a fost plin de lucrători harnici, ocupați cu 
nivelarea locului rânduit, cu ridicarea unor ziduri de consolidare şi 
aşezarea de temelii largi „pietre mari, măreț cioplite“ (1 Împărați 5, 
17) cu prelucrarea copacilor uriaşi, aduşi din pădurea Libanului şi 
cu înălţarea sanctuarului măreț. 

În acelaşi timp cu pregătirea lemnelor şi a pietrelor pentru care 
mii de oameni îşi încordau puterile, executarea mobilierului tem- 
plului înainta mereu sub conducerea lui Hiram din Tir „un meşter 
priceput, înzestrat cu înţelepciune pentru lucrări în aur, în argint, în 
aramă, în fier, în piatră şi în lemn, în materii vopsite în purpură şi în 
albastru, în materii de vison şi cârmâz“ (2 Cronici 2, 13.14). 

Astfel, în timp ce clădirea de pe muntele Moria se înălța fără 
zgomot „din pietre cioplite gata, înainte de a fi aduse acolo, aşa că 
NICI un ciocan, nici O secure, nici o unealtă de fier nu s-a auzit în casă, 
în timpul zidirii“ (1 Împărați 6, 7), asamblarea lor armonioasă era 
executată după modelul dat de David fiului său, cu „toate uneltele 
care erau pentru casa lui Dumnezeu“ (2 Cronici 4, 19). Între acestea 
se aflau: altarul tămâierii, masa cu pâinile pentru punerea înaintea 
Domnului, sfeşnicul şi candelele împreună cu vasele şi uneltele le- 
gate de slujirea preoţilor în locul sfânt, „toate acestea de aur, de aur 
foarte curat“ (2 Cronici 4, 21 ). Mobilierul de aramă — altarul arde- 
rilor de tot, marea de aramă susţinută de doisprezece boi, lighenele 
de dimensiuni mai mici împreună cu multe alte vase — „împăratul 
a pus să se toarne în câmpia Iordanului într-un pământ cleios între 
Sucot şi Ţereda“ (2 Cronici 4, 17). Aceste obiecte au fost date din 
belşug, ca să nu fie nici o lipsă. 

Palatul clădit de Solomon şi de asociaţii lui pentru Dumnezeu şi 
pentru închinarea Sa era de o frumuseţe neîntrecută şi de o splen- 
doare fără seamăn. Împodobită cu pietre preţioase, înconjurată de 
curţi spaţioase, cu intrări monumentale, căptuşită cu cedru şi po- 

leită cu aur, clădirea templului, cu perdele brodate şi cu mobilier 
bogat, era un simbol potrivit pentru biserica vie a lui Dumnezeu de 
pe pământ, care de-a lungul veacurilor a fost clădită în armonie cu 
modelul divin, din materiale care au fost asemănate cu „aur, argint, 
pietre preţioase“, şlefuite „ca nişte stâlpi frumoşi care fac podoaba 
caselor împărăteşti“ ( 1 Corinteni 3, 12; Psalmii 144, 12). Hristos 
este „piatra din capul unghiului“ a acestui templu spiritual: „în El 
toată clădirea, bine închegată, creşte ca să fie un templu sfânt în 
Domnul“ (Ephesians 2, 20, 21). 

În cele din urmă, templul plănuit de împăratul David şi clădit de 
fiul său Solomon a fost terminat. „Tot ceea ce-şi pusese Solomon 
de gând să facă în casa Domnului, a izbutit“ (2 Cronici 7, 11 ). Iar 
acum, pentru ca palatul care încorona înălțimile muntelui Moria să 
poată fi, aşa cum îşi dorise atât de mult David, o locuinţă „nu pentru 
om, ci pentru Domnul Dumnezeu“ (| Cronici 29, 1), mai rămânea 
ceremonia solemnă a consacrării pentru Iehova şi pentru închinarea 
Sa. 

Locul pe care era clădit templul fusese multă vreme socotit ca 
un loc consacrat lui Dumnezeu. Aici, Avraam, tatăl credincioşilor, 
dovedise dispoziţia lui de a jertfi pe singurul său fiu, în ascultare 
de porunca lui Iehova. Aici, Dumnezeu Îşi reînnoise legământul 
binecuvântării cu Avraam, care cuprindea slăvita făgăduinţă me- 
sianică, de eliberare pentru neamul omenesc prin jertfirea Fiului 
Celui Prea Înalt (vezi Geneza 22, 9.16-18). În acest loc, atunci când 
David adusese arderi de tot şi jertfe de mâncare pentru a opri sabia 
răzbunătoare a îngerului distrugător, Dumnezeu i-a răspuns cu foc 
din cer (vezi | Cronici 21). Şi acum din nou, închinătorii lui Iehova 
erau aici pentru a se închina Dumnezeului lor şi a-şi reînnoi voturile 
de ataşament faţă de El. 

Timpul ales pentru consacrare era cel mai favorabil — luna a 
şaptea, când poporul din toate colţurile împărăției obişnuia să se 
adune la Ierusalim pentru a prăznui sărbătoarea corturilor. Această 
sărbătoare era mai întâi de toate o ocazie de bucurie. Lucrările de 
recoltare fiind terminate, iar muncile pentru noul an nefiind încă în- 
cepute, poporul era eliberat de griji şi putea să se dedice influențelor 
sfinte şi pline de bucurie ale acestui moment. 

La timpul rânduit, oştile lui Israel, împreună cu reprezentanţi 
din multe ţări străine în îmbrăcăminte bogată, s-au adunat în curţile 

templului. Scena era de o măreție neobişnuită. Solomon împreună 
cu bătrânii lui Israel şi cu cei mai influenți bărbaţi din popor s- 
au reîntors din cealaltă parte a oraşului, de unde au adus chivotul 
legământului. „Chivotul, cortul întâlnirii şi toate celelalte unelte 
sfinte care erau în cort“ (2 Cronici 5, 5) au fost aduse din sanctuarul 
de pe înălţimea Gabaonului. Aceste obiecte îndrăgite, care aminteau 
de experienţele de început ale copiilor lui Israel în timpul rătăcirilor 
prin pustie, precum şi cu ocazia cuceririi Canaanului, şi-au găsit 
acum un sălaş permanent în clădirea splendidă care fusese înălţată 
pentru a lua locul acelei construcţii portabile. 

La aducerea la templu a chivotului sacru, care conţinea cele două 
table de piatră pe care erau scrise cu degetul lui Dumnezeu precep- 
tele Decalogului, Solomon a urmat exemplul tatălui său, David. La 
fiecare şase paşi aducea jertfe. Cu cântări, muzică şi cu o deosebită 
ceremonie, „preoţii au adus chivotul legământului Domnului la locul 
lui, în sfântul locaş al casei, în Locul prea sfânt“ (2 Cronici 5, 7). 
După ce au ieşit din sanctuar, şi-au ocupat locurile destinate. Cântă- 
reţii — „leviţii îmbrăcaţi în in subțire stăteau la răsăritul altarului cu 
chimvale, alăute şi arfe, şi aveau cu ei o sută douăzeci de preoţi care 
sunau din trâmbiţe“ (2 Cronici 5, 12). 

„Când cei ce sunau din trâmbiţe şi cei ce cântau, unindu-se într- 
un glas, ca să mărească şi să laude pe Domnul, au sunat din trâmbiţă, 
chimvale şi celelalte instrumente şi au mărit pe Dumnezeu prin 
aceste cuvinte: «Căci este bun, căci îndurarea Lui ţine în veci!», 
în clipa aceea casa şi anume Casa Domnului s-a umplut cu un 
nor. Preoţii nu au putut să mai stea acolo şi să facă slujba din 
pricina norului; căci slava Domnului umplea Casa lui Dumnezeu“ ( 
2 Cronici 5, 13.14). 

Dându-şi seama de semnificaţia acestui nor, Solomon a zis: 
„Domnul a zis că vrea să locuiască în întuneric! Şi eu am zidit 


o casă care-ŢI va fi locuinţă, un loc unde vei locui în veci“ (2 Cronici 
6, 1.2). 


„Domnul împărăţeşte: popoarele tremură; 

El şede pe heruvimi: pământul se clatină. 
Domnul este mare în Sion, 

Şi înălţat peste toate popoarele. 
Să laude oamenii Numele Tău cel Mare şi înfricoşat, 


W 

Căci este sfânt!... 
Înălţaţi pe Domnul, Dumnezeul nostru, 

Şi închinaţi-vă înaintea aşternutului picioarelor Lui, 
Căci este sfânt!“ 


(Psalmii 99, 1-5) 

În mijlocul curţii templului, fusese înălţată „o treaptă de aramă“ 
sau o platformă „lungă de cinci coţi, lată de cinci coţi şi înaltă de 
trei coţi““. Solomon a stat pe ea şi, cu mâinile ridicate, a binecuvântat 
mulțimea cea mare din faţa lui „şi toată adunarea lui Israel stătea în 
picioare“ (2 Cronici 6, 13.3). 

„Binecuvântat să fie Domnul Dumnezeul lui Israel“, a exclamat 
Solomon, „care a împlinit prin puterea Sa ce spusese cu gura Sa 
tatălui meu David, când a zis: «Am ales Ierusalimul, pentru ca în el 
să locuiască Numele Meu ».“ (2 Cronici 6, 4. 6). 

Apoi, Solomon a îngenuncheat pe platformă şi în auzul întregului 
popor, a înălţat rugăciunea de consacrare. Ridicându-şi mâinile către 
cer, în timp ce adunarea era plecată cu faţa la pământ, împăratul 
s-a rugat: „Doamne, Dumnezeul lui Israel, nu este un Dumnezeu ca 
Tine în ceruri, nici pe pământ, care să-şi ţină legământul şi să arate 
milă faţă de robii Tăi, care umblă înaintea Ta cu toată inima lor“. 

„Astfel, "Ţi-ai ţinut cuvântul dat robului Tău David, tatăl meu; 
şi ce ai spus cu gura Ta, împlineşti astăzi prin puterea Ta. Acum, 
Doamne, Dumnezeul lui Israel, ţine făgăduinţa pe care ai făcut-o 
tatălui meu David, când ai zis: Niciodată nu vei fi lipsit înaintea 
Mea de un urmaş care să şadă pe scaunul de domnie al lui Israel, 
numai fiii tăi să ia seama la calea lor şi să meargă în Legea Mea, cum 
ai mers tu înaintea Mea. Împlinească-se dar Doamne, Dumnezeul 
lui Israel, făgăduinţa pe care ai făcut-o robului Tău David! Dar ce! 
Să locuiască Dumnezeu cu adevărat împreună cu omul pe pământ? 
Iată că cerurile şi cerurile cerurilor nu Te cuprind: cu cât mai puţin 
această casă, pe care am zidit-o eu! Totuşi, Doamne, Dumnezeul 
meu, ia aminte la rugăciunea robului Tău şi la cererea lui! Ascultă 
strigătul şi rugăciunea pe care Ți-o face robul Tău. Ochii Tăi să fie 
zi şi noapte deschişi peste casa aceasta, peste locul despre care ai 
zis că acolo va fi Numele Tău! Ascultă cererile robului Tău şi ale 

poporului Tău Israel, când se vor ruga în locul acesta! Ascultă din 
locul locuinţei Tale din ceruri, ascultă şi iartă! 

Când poporul 'Tău Israel va fi bătut de vrăjmaş, pentru că a 
păcătuit împotriva Ta: dacă se vor întoarce la Tine şi vor da slavă 
Numelui Tău, dacă Îţi vor face rugăciuni şi cereri în casa aceasta, 
ascultă-i din ceruri, iartă păcatul părinților lor. 

Când cerul va fi închis şi nu va fi ploaie din pricina păcatelor lor 
împotriva Ta: dacă se vor ruga în acest loc şi vor da slavă Numelui 
tău şi dacă se vor întoarce de la păcatele lor (pentru că îi vei pedepsi), 
ascultă-i din ceruri, iartă păcatul robilor Tăi şi al poporului Israel, 
învaţă-i calea pe care trebuie să meargă şi trimite ploaie pe pământul 
pe care l-ai dat ca moştenire poporului Tău! 

Când vor fi în ţară foamete, ciumă, rugină de grâu şi mălură, 
lăcustele dintr-un soi sau altul, când vrăjmaşul va împresura pe 
poporul Tău, în ţara lui, în cetăţile lui, când vor fi urgii sau boli de 
vreun fel; dacă, un om, dacă tot poporul Tău Israel va face rugăciuni 
şi cereri şi fiecare îşi va cunoaşte rana şi durerea şi va întinde mâinile 
spre casa aceasta, ascultă-l din ceruri, din locul locuinţei Tale, şi 
iartă-l; răsplăteşte fiecăruia după inima lui, Tu care cunoşti inima 
fiecăruia, căci numai Tu cunoşti inima copiilor oamenilor, ca să se 
teamă de Tine şi să umble în căile Tale tot timpul, cât vor trăi în ţara 
pe care ai dat-o părinților noştri! 

Când străinul, care nu este din poporul Tău Israel, va veni dintr- 
o ţară străină, depărtată, din pricina Numelui Tău celui mare, din 
pricina mâinii Tale tari şi din pricina braţului Tău întins, când va 
veni să se roage în casa aceasta, ascultă-l din ceruri, din locul locu- 
inţei Tale şi dă străinului aceluia tot ce-Ţi va cere, pentru ca toate 
popoarele pământului să cunoască Numele Tău şi să se teamă de 
Tine, ca poporul Tău Israel, şi să ştie că Numele Tău este chemat 
peste casa aceasta, pe care am zidit-o! 

Când va ieşi poporul Tău la luptă împotriva vrăjmaşilor lui, 
urmând calea pe care îi vei porunci să o urmeze: dacă Îi vor face 
rugăciuni cu privirile îndreptate spre cetatea aceasta, pe care ai 
ales-o şi spre casa pe care am zidit-o în Numele Tău, ascultă din 
ceruri rugăciunile şi cererile lor, şi fă-le dreptate! Când vor păcătui 
împotriva Ta, căci nu este om care să nu păcătuiască, şi când vei 
fi mâniat împotriva lor, şi-i vei da în mâna vrăjmaşului, care-i va 
duce robi într-o ţară depărtată sau apropiată: dacă îşi vor veni în fire 

în ţara unde vor fi robi, dacă se vor întoarce la Tine şi Îţi vor face 
cereri în ţara robiei lor, şi vor zice: «Am păcătuit, am păcătuit, am 
săvârşit fărădelegi, am făcut rău», dacă se vor întoarce la Tine din 
toată inima lor şi din tot sufletul lor, în ţara robiei lor, unde au fost 
duşi robi, dacă-Ţi vor face rugăciuni cu privirile întoarse spre ţara 
lor, pe care ai dat-o părinţilor lor, spre cetatea pe care ai ales-o şi 
spre casa pe care am zidit-o Numelui Tău, ascultă din ceruri, din 
locul locuinţei Tale, rugăciunile şi cererile lor, fă-le dreptate: iartă 
poporului Tău păcatele făcute împotriva Ta! 

Acum Doamne, Dumnezeule, ochii Tăi să fie deschişi şi urechile 
Tale să fie cu luare aminte la rugăciunea făcută în locul acesta! Acum, 
Doamne, Dumnezeule, scoală-Te, vino la locul Tău de odihnă, Tu 
şi chivotul măreției Tale. Preoţii tăi, Doamne, Dumnezeule, să fie 
îmbrăcaţi cu mântuirea, şi prea iubiții tăi să se bucure de fericire! 
Doamne, Dumnezeule, nu îndepărta pe unsul Tău, adu-Ţi aminte de 
bunătăţile făgăduite robului Tău, David!“ (2 Cronici 6, 14-42). 

Când Solomon şi-a sfârşit rugăciunea, „a căzut foc din cer şi a 
mistuit arderea de tot şi jertfele. Preoţii nu puteau intra în templu, 
din cauza slavei Domnului, care umpluse casa Domnului. Când toţi 
copiii lui Israel au văzut slava Domnului deasupra casei, s-au plecat 
cu feţele la pământ şi s-au închinat şi au lăudat pe Domnul zicând: 
«Căci este bun; căci îndurarea Lui ţine în veci!»“. 

Apoi, împăratul şi poporul au adus jertfe înaintea Domnului. 
„Astfel împăratul şi tot poporul au închinat casa Domnului“ (2 Cro- 
nici 7, 1-5). Timp de şapte zile, mulțimile din toate părțile împărăției, 
„de la hotarele Hamatului şi până la râul Egiptului, o mulţime foarte 
mare“, au prăznuit cu bucurie. Săptămâna următoare a fost petrecută 
de mulțimea fericită la sărbătoarea corturilor. La încheierea timpului 
de reconsacrare şi de bucurie, oamenii s-au întors la căminele lor, 
„plini de bucurie în inimă pentru bunătatea pe care Domnul a dat-o 
pe faţă lui David, lui Solomon şi întregului Său popor Israel“ (2 
Cronici 7, 8.10). 

Împăratul făcuse tot ce putuse, ca să încurajeze poporul să se 
predea cu totul Domnului şi slujirii Sale şi să mărească Numele Lui 
cel Sfânt. Şi acum iarăşi, ca la Gabaon, la începutul domniei sale, 
conducătorului lui Israel i s-a dat dovada primirii şi binecuvântării 
divine. Într-o viziune de noapte, Domnul i s-a arătat cu o solie: „iti 
ascult rugăciunea şi aleg locul acesta drept casa unde va trebui să 

Mi se aducă jertfă. Când voi închide cerul, şi nu va fi ploaie, când 
voi porunci lăcustelor să mănânce țara, când voi trimite ciuma în 
poporul Meu: dacă poporul Meu peste care este chemat Numele Meu 
se va smeri, se va abate de la căile lui rele — îl voi asculta din ceruri, 
îi voi ierta păcatul şi-i voi tămădui ţara. Ochii Mei vor fi deschişi de 
acum, şi urechile Mele vor fi cu luare aminte la rugăciunea făcută în 
locul acesta. Acum, aleg şi sfinţesc casa aceasta, pentru ca Numele 
Meu să locuiască în ea pe vecie, şi voi avea totdeauna ochii şi inima 
Mea acolo“ (2 Cronici 7, 12-16). Dacă Israel ar fi rămas credincios 
lui Dumnezeu, această clădire măreaţă ar fi rămas în picioare pe 
vecie, ca un semn veşnic al favorii deosebite a lui Dumnezeu faţă de 
poporul Său ales. „Fiii străinului““ — declara Dumnezeu — „care se 
vor lipi de Domnul, ca să-l slujească şi să iubească Numele Domnu- 
lui, pentru ca să fie slujitorii Lui, şi toţi cei ce vor păzi Sabatul, ca 
să nu îl pângărească, şi vor stărui în legământul Meu, îi voi aduce 
la muntele Meu cel sfânt, şi-i voi umple de veselie în Casa Mea de 
rugăciune. Ardenile lor de tot şi jertfele lor vor fi primite pe altarul 
Meu, căci casa Mea se va numi o casă de rugăciune pentru toate 
popoarele“ (Isaia 56, 7). 

În legătură cu aceste asigurări de primire, Domnul a explicat 
lămurit înaintea împăratului calea datoriei: „Şi tu dacă vei umbla 
înaintea Mea cum a umblat tatăl tău David, făcând tot ce-am poruncit, 
şi dacă vei păzi legile şi poruncile Mele, voi întări scaunul de domnie 
al împărăției tale, cum am făgăduit tatălui tău David, când am zis: 
«Niciodată nu vei fi lipsit de un urmaş, care să domnească peste 
Israel».“ (2 Cronici 7, 17.18). 

Dacă Solomon ar fi continuat să-L slujească pe Domnul în umi- 
linţă, întreaga lui domnie ar fi exercitat o influenţă puternică spre 
bine asupra popoarelor înconjurătoare — popoare care fuseseră atât 
de favorabil impresionate de domnia lui David, tatăl lui, ca şi de 
cuvintele înțelepte şi de lucrările măreţe din primii ani ai domniei 
sale. Prevăzând ispitele teribile care însoțesc prosperitatea şi onoarea 
lumească, Dumnezeu l-a avertizat pe Solomon împotriva păcatului 
apostaziei şi a arătat mai dinainte urmările teribile ale păcatului. 
Chiar şi templul cel minunat, care tocmai fusese consacrat, a zis El, 
avea să ajungă „de pomină şi de batjocură printre toate popoarele“, 
dacă Israel avea să uite „pe Domnul, Dumnezeul părinţilor lor“ (2 
Cronici 7, 20.22) şi avea să stăruiască în idolatrie. 

Întărit în inimă şi plin de bucurie pentru solia primită din cer, 
că rugăciunea sa în favoarea lui Israel fusese ascultată, Solomon a 
intrat acum în cea mai glorioasă perioadă de domnie. În curând, „toţi 
împărații pământului“ au început să îl caute, „să-i audă înţelepciunea 
pe care o pusese Dumnezeu în inima lui“ (2 Cronici 9, 23). Mulţi 
aveau să vadă felul guvernării lui şi să primească îndrumări cu privire 
la rezolvarea problemelor grele. 

Când aceştia îl vizitau pe Solomon, el îi învăţa despre Dumnezeu, 
ca fiind Creatorul tuturor lucrurilor, şi ei se întorceau cu concepţii 
mai lămurite despre Dumnezeul lui Israel şi despre dragostea Lui 
faţă de neamul omenesc. În lucrările din natură, vedeau acum ex- 
presia iubirii Sale şi o descoperire a caracterului Său; şi mulţi erau 
determinaţi să I se închine, ca Dumnezeu al lor. 

Umilinţa lui Solomon la vremea când a început să ducă poverile 
statului, atunci când a recunoscut înaintea lui Dumnezeu : „Eu sunt 
doar un tânăr neîncercat“ (1 Împărați 3, 7), dragostea lui adâncă faţă 
de Dumnezeu, respectul lui profund pentru lucrurile sfinte, neîncre- 
derea în sine, precum şi faptul că înălța cu adevărat pe Creatorul 
infinit a toate — toate aceste trăsături de caracter, cu adevărat demne 
de urmărit, s-au dat pe faţă în lucrările legate de dedicarea templu- 
lui, când, în timpul rugăciunii sale de consacrare, a îngenuncheat în 
poziţia umilă a unuia care cere. Urmaşii lui Hristos, astăzi, să se fe- 
rească de tendinţele de a pierde spiritul de respect şi de teamă sfântă. 
Scripturile îi învaţă pe oameni cum să se apropie de Făcătorul lor cu 
umilinţă şi temere, prin credinţă într-un Mijlocitor divin. Psalmistul 
declara: 


„Căci Domnul este un Dumnezeu mare, 

Este un Împărat mai presus de toţi dumnezeii. 
Veniţi să ne închinăm şi să ne smerim 

Să ne plecăm genunchiul înaintea Domnului, 
Făcătorul nostru!“ 


(Psalmii 95, 3.6). 


Atât în rugăciunea publică, cât şi în cea particulară, este privile- 
giul nostru să ne plecăm genunchiul înaintea lui Dumnezeu atunci 
când li aducem cererile noastre. Isus, exemplul nostru, „îngenunchea 


Templul şi consacrarea lui 27 


şi Se ruga“ (Luca 22, 41). Despre ucenicii Săi se scrie că ei „au în- 
genuncheat şi s-au rugat“ (Faptele Apostolilor 9, 40). Pavel declara: 
„Îmi plec genunchiul înaintea Tatălui Domnului nostru Isus Hristos“ 
(Efeseni 3, 14). Când a mărturisit înaintea lui Dumnezeu păcatele lui 
Israel, Ezra a îngenuncheat (Ezra 9, 5). Daniel „îngenunchea de trei 
ori pe zi, se ruga şi lăuda pe Dumnezeul lui“ (Daniel 6, 10). Adevă- 
ratul respect pentru Dumnezeu este imprimat de simţul măreției Sale 
infinite şi de conştienta prezenţei Sale. Orice inimă trebuie să fie 
impresionată de acest simţământ al Celui Nevăzut. Ceasul şi locul 
rugăciunii sunt sfinte, pentru că acolo este Dumnezeu. 

Şi atunci când se dă pe faţă respect în atitudine şi în compor- 
tament, simţământul din care el izvorăşte se va adânci. „Numele 
Lui este sfânt şi înfricoşat“ (Psalmii 111, 9), declară psalmistul. 
Atunci când Îi rostesc Numele, îngerii îşi acoperă feţele. Cu cât 
respect, deci, ar trebui să luăm Numele Lui pe buzele noastre, noi, 
care suntem păcătoşi şi decăzuţi! 

Ar fi bine ca atât tinerii, cât şi bătrânii să cântărească acele 
cuvinte din Sfânta Scriptură care arată cum ar trebui privit locul 
însemnat cu prezenţa deosebită a lui Dumnezeu. „Scoate-ţi încăl- 
ţămintea din picioare“, i-a poruncit El lui Moise la rugul arzând, 
„căci locul pe care stai este un pământ sfânt“ (Exodul 3, 5). După 
ce Iacov a avut viziunea cu îngerii, a exclamat: „Domnul este în 
locul acesta, şi eu nu am ştiut.... Aici este casa lui Dumnezeu, aici 
este poarta cerurilor“ (Geneza 28, 16.17). În cele spuse cu ocazia 
slujbelor de consacrare, Solomon a căutat să îndepărteze din mintea 
celor prezenţi superstiţiile cu privire la Creator, care întunecaseră 
minţile păgânilor. Dumnezeul cerului nu este ca zeii păgânilor, le- 
gat de un templu făcut de mâini omeneşti; cu toate acestea, El Se 
întâlneşte cu poporul Său, prin Duhul Său, atunci când ei se adună 
la casa dedicată închinării Sale. 

Cu secole mai târziu, Pavel a învăţat acelaşi adevăr, prin cuvin- 
tele: „Dumnezeu, care a făcut lumea şi tot ce este în ea, este Domnul 
cerului şi al pământului, şi nu locuieşte în temple făcute de mâini. El 
nu este slujit de mâini omeneşti, ca şi când ar avea trebuinţă de ceva, 
EI, care dă tuturor viaţa, suflarea şi toate lucrurile. El a făcut ca toți 
oamenii, ieşiţi dintr-unul singur, să locuiască pe toată faţa pămân- 
tului; le-a aşezat anumite vremi şi a pus anumite hotare locuinţei 
lor, ca ei să-L caute pe Dumnezeu şi să se silească să-L găsească, 

bâjbâind, măcar că nu este departe de fiecare din noi. Căci în El 
avem viaţa, mişcarea şi fiinţa...“ (Faptele Apostolilor 17, 24-28). 


„Ferice de poporul al cărui Dumnezeu este Domnul! 
Ferice de poporul pe care Şi-l alege El de moştenire! 
Domnul priveşte din înălţimea cerurilor, 
Şi vede pe toţi fiii oamenilor. 
Din locaşul locuinţei Lui, 
El priveşte pe toţi locuitorii pământului. 


Domnul Şi-a aşezat scaunul de domnie în ceruri 
Şi domnia Lui stăpâneşte peste tot. 


Dumnezeule, căile Tale sunt sfinte! 

Care Dumnezeu este mare ca Dumnezeul nostru? 
Tu care eşti Dumnezeul care face minuni; 

Tu Ti-ai arătat puterea printre popoare!“ 


(Psalmii 33, 12-14; 103, 
19; 77, 14). 


Cu toate că Dumnezeu nu locuieşte în temple făcute de mâini, 
El onorează cu prezenţa Sa adunările copiilor Săi. El a făgăduit că, 
atunci când ei se adună să Îl caute, să-şi recunoască păcatele şi să 
se roage unul pentru altul, El Se va întâlni cu ei prin Duhul Său. 
Dar aceia care se adună să se închine Lui trebuie să îndepărteze 
orice gând rău. Despre aceştia, Domnul declară: „Norodul acesta 
se apropie de Mine cu gura şi Mă cinstesc cu buzele, dar inima lui 
este departe de Mine. Degeaba Mă cinstesc ei, învățând ca învățături 
nişte porunci omeneşti“ (Matei 15, 8.9). Aceia care se închină lui 
Dumnezeu trebuie să I se închine „în duh şi adevăr, căci astfel de 
închinători doreşte Tatăl“ (loan 4, 23). „Domnul este în templul Lui 
cel sfânt; tot pământul să tacă înaintea Lui“ (Habacuc 2, 20). 


Capitolul 3 — Mândria prosperității 


Atâta vreme cât Solomon a înălţat Legea cerului, Dumnezeu 
a fost cu el şi i-a fost dată înţelepciune, ca să-l conducă pe Israel 
cu nepărtinire şi milă. La început, când a primit bogăţie şi onoare 
lumească, rămăsese umilit şi mare a fost întinderea influenţei lui. 
„Solomon stăpânea toate împărăţiile de la Râu (Eufrat) până la ţara 
filistenilor şi până la hotarul Egiptului ... şi avea pace pretutindeni, 
de jur împrejur. Iuda şi Israel ... a locuit în linişte fiecare sub via 
lui şi sub smochinul lui ... în tot timpul lui Solomon“ (1 Împărați 4, 
21.24.25). Dar, după o dimineaţă cu mari făgăduinţe, viaţa lui a fost 
întunecată de apostazie. Istoria raportează faptul întristător, că acela 
care fusese numit ledidia, „Iubitul Domnului“ (2 Samuel 12, 25), 
acela care fusese onorat de Dumnezeu cu dovezi atât de remarcabile 
ale favorii divine, încât înţelepciunea şi dreptatea lui îi dăduseră un 
renume universal, acela care îi condusese pe alţii să atribuie cinstea 
Dumnezeului lui Israel, acela s-a întors de la închinarea lui lehova 
pentru a se pleca înaintea idolilor păgânilor. 

Cu sute de ani mai înainte ca Solomon să vină la tron, Domnul, 
prevăzând primejdiile care urmau să vină peste aceia care aveau 
să fie conducători ai lui Israel, a dat lui Moise îndrumări pentru 
călăuzirea lor. Au fost date îndrumări pentru acela care avea să stea 
pe tronul lui Israel să scrie o copie după legile lui Iehova „într-o carte 
în afară de aceea care stă înaintea preoţilor şi leviţilor. Va trebui să 
se teamă de Domnul, Dumnezeul lor, să păzească şi să împlinească 
toate cuvintele din legea aceasta şi toate poruncile acestea, pentru 
ca inima lui să nu se înalțe mai presus de fraţii săi, şi să nu se abată 
de la poruncile acestea nici la dreapta, nici la stânga, şi să aibă 
astfel multe zile în împărăţia lor, el şi copiii lui, în mijlocul lui Israel 
“(Deuteronom 17, 18-20). 

În legătură cu această îndrumare, Domnul avertizase în mod 
deosebit ca acela care avea să fie uns ca împărat „să nu aibă un mare 
număr de neveste, ca să nu 1 se abată inima; şi să nu strângă mari 
grămezi de argint şi de aur“ (Deuteronom 17, 17). 

Lui Solomon îi erau cunoscute aceste avertizări şi pentru o vreme 
a luat seama la ele. Cea mai mare dorinţă a lui era să trăiască şi 
să conducă în armonie cu rânduielile date la Sinai. Modul lui de a 
conduce treburile împărăției era într-un contrast izbitor cu obice- 
iurile popoarelor din vremea lui — popoare care nu se temeau de 
Dumnezeu şi ai căror conducători călcau în picioare Legea Sa cea 
sfântă. 

Căutând să întărească legăturile cu împărăţia cea puternică din 
partea de miazăzi a lui Israel, Solomon s-a aventurat pe un teren 
interzis. Satana ştia urmările care aveau să însoţească ascultarea 
şi în timpul primilor ani ai domniei lui Solomon — ani glorioşi 
datorită înţelepciunii, mărinimiei şi dreptăţii împăratului — a căutat 
să aducă influenţe care aveau să submineze pe nesimţite credincioşia 
lui Solomon faţă de principii şi să-l ducă la despărţirea de Dumnezeu. 
Din raportul scris, aflăm că vrăjmaşul a reuşit în această străduinţă: 
„Solomon s-a încuscrit cu Faraon, împăratul Egiptului. A luat de 
nevastă pe fata lui Faraon, şi a dus-o în cetatea lui David“ (1 Împărați 
1); 

Din punct de vedere omenesc, această căsătorie, deşi contrară 
învățăturilor Legii lui Dumnezeu, părea să se dovedească o binecu- 
vântare; căci soţia păgână a lui Solomon s-a convertit, şi s-a unit 
cu el în închinare în faţa adevăratului Dumnezeu. Afară de acesta, 
Faraon a făcut un serviciu important lui Israel, cucerind Ghezerul, 
învingându-i pe canaaniţii care locuiau în cetate şi oferind-o „ca dar 
fiicei lui, soţia lui Solomon“ (1 Împărați 9, 16). Solomon a reclădit 
cetatea aceasta şi aparent acest lucru a întărit mult împărăţia sa de-a 
lungul coastei mediteraneene. Dar, intrând în alianţă cu o naţiune pă- 
gână şi sigilând pactul prin căsătoria cu o prinţesă idolatră, Solomon 
a disprețuit în mod nesăbuit măsura înţeleaptă pe care Dumnezeu o 
luase pentru păstrarea curăţiei poporului Său. Nădejdea că soţia lui 
egipteancă putea fi convertită era doar o slabă scuză pentru păcat. 

Pentru o vreme, Dumnezeu, în mila Sa plină de iubire, a trecut 
peste această greşeală gravă; iar împăratul, printr-o purtare înţe- 
leaptă, ar fi putut stăvili într-o mare măsură puterile răului, pe care 
imprudenţa lui le pusese în mişcare. Dar Solomon începuse să pi- 
ardă din vedere Izvorul puterii şi slavei lui. Pe măsură ce înclinațiile 
câştigau întâietate asupra raţiunii, încrederea în sine a crescut şi el 
a căutat să îndeplinească planul lui Dumnezeu, după găsirea sa cu 

cale. El a socotit că alianțele comerciale şi politice cu popoarele 
din jur vor conduce la cunoaşterea Dumnezeului adevărat şi a intrat 
în alianță nesfințită cu un popor după altul. Deseori, aceste alianțe 
erau pecetluite prin căsătorii cu prințese păgâne. Poruncile lui Ie- 
hova au fost lăsate la o parte şi înlocuite cu obiceiurile popoarelor 
înconjurătoare. 

Solomon se amăgea că înţelepciunea şi puterea exemplului său 
le vor conduce pe aceste soţii de la idolatrie către închinarea la 
Dumnezeul cel adevărat şi că înțelegerile făcute în felul acesta vor 
atrage popoarele şi le vor aduce într-o strânsă legătură cu Israel. 
Zadarnică nădejde! Greşeala lui Solomon, care s-a considerat destul 
de puternic pentru a rezista influenţei partenerilor păgâni, a fost 
fatală. Şi la fel de fatală a fost amăgirea care l-a făcut să spere că, în 
ciuda faptului că el desconsiderase Legea lui Dumnezeu, ceilalţi ar 
fi putut fi determinaţi să respecte şi să asculte de preceptele ei sfinte. 

Alhanţele împăratului şi relaţiile comerciale cu popoarele păgâne 
i-au adus renumele, cinstea şi bogăţiile acestei lumi. El a putut să 
aducă aur din Ofir şi argint din Tarsis în cantităţi mari: „Împăratul 
a făcut argintul şi aurul din Tarsis tot atât de obişnuite la Ierusalim 
ca pietrele, şi cedrii tot atât de obişnuiţi ca sicomorii care cresc în 
câmpie“ (1? Cronici 1, 15). Bogăția împreună cu toate ispitele legate 
de ea au cuprins în zilele lui Solomon un număr mare de oameni; 
dar aurul cel curat al caracterului a fost întunecat şi devalorizat. 

Apostazia lui Solomon a fost atât de treptată încât înainte de a-şi 
da seama, el se îndepărtase mult de Dumnezeu. Aproape pe neobser- 
vate, a început să se încreadă din ce în ce mai puţin în binecuvântarea 
şi în călăuzirea divină şi să-şi pună încrederea în propria sa putere. 
Puțin câte puţin, s-a întors din acea neclintită ascultare de Dumne- 
zeu, care putea să facă din Israel un popor deosebit şi s-a apropiat din 
ce în ce mai mult de obiceiurile popoarelor înconjurătoare. Căzând 
în ispite legate de succesele şi de poziţia lui înălţată, a uitat Izvorul 
prosperității sale. Ambiţia de a întrece toate celelalte popoare în 
putere şi strălucire l-a adus să pervertească pentru scopuri egoiste 
darurile cereşti — daruri care până acum fuseseră folosite pentru 
slava lui Dumnezeu. Banii, cărora trebuia să li se dea o întrebuințare 
sfântă pentru binele săracilor şi pentru răspândirea principiilor de 
vieţuire sănătoasă în toată lumea, au fost cheltuiţi în mod egoist în 
proiecte ambiţioase. 

Captivat de dorinţa nestăpânită de a întrece celelalte popoare 
în desfăşurări de fală, împăratul a pierdut din vedere nevoia de 
a-şi însuşi frumuseţea şi desăvârşirea de caracter. Căutând să se 
slăvească înaintea lumii, el şi-a vândut onoarea şi integritatea. Veni- 
turile enorme, realizate din comerţul cu multe ţări au fost sporite prin 
impozite grele. În felul acesta mândria, ambiția, risipa şi îngăduinţa 
de sine au dat ca rod cruzime şi stoarcere. Spiritul de corectitudine 
şi de chibzuinţă, care caracteriza purtarea lui cu oamenii în prima 
parte a domniei sale a fost schimbat. Din cel mai înţelept şi cel 
mai milos dintre conducători, Solomon a degenerat într-un tiran. 
Cel care odinioară fusese ocrotitorul poporului, milos şi temător de 
Dumnezeu, a devenit apăsător şi despotic. Un impozit după altul era 
pus peste popor pentru ca aceste mijloace să întreţină luxul curţii. 

Oamenii au început să se plângă. Respectul şi admiraţia pe care 
odinioară le manifestaseră pentru împăratul lor s-au transformat în 
întristare şi dezgust. 

Ca o apărare împotriva bizuirii pe braţul omenesc, Domnul îi 
avertizase pe aceia care aveau să conducă peste Israel să nu îşi 
înmulțească hergheliile de cai. Dar dispreţuind făţiş această poruncă, 
Solomon a adus cai din Egipt. „Şi au adus lui Solomon cai din Egipt 
şi din toate ţările“ (2 Cronici 1, 16; 9, 28). „Solomon a strâns cară şi 
călărime; avea o mie patru sute de cară şi doisprezece mii de călăreţi, 
pe care i-a pus în cetăţile unde îşi avea carele şi la Ierusalim, lângă 
împărat“ (1 Împărați 10, 26). 

Din ce în ce mai mult, împăratul a ajuns să privească luxul, 
îngăduinţa de sine şi favoarea lumii, ca dovezi ale renumelui. Fe- 
mei frumoase şi atrăgătoare au fost aduse din Egipt, Fenicia, Edom, 
Moab şi din multe locuri. Aceste femei se numărau cu sutele. Religia 
lor era idolatră şi fuseseră învăţate să practice ritualuri crude şi de- 
gradatoare. Orbit de frumuseţea lor, împăratul şi-a neglijat datoriile 
faţă de Dumnezeu şi faţă de împărăție. 

Soţiile lui au exercitat o influentă puternică asupra sa şi treptat, au 
reuşit să-l determine să se unească cu ele în închinarea lor. Solomon 
dispreţuise îndurarea pe care Dumnezeu o dăduse ca să slujească 
de oprelişte împotriva apostaziei, iar acum s-a predat închinării 
idolatre. „Când a îmbătrânit Solomon nevestele i-au plecat inima 
spre dumnezei; şi inima nu i-a fost cu totul a Domului, Dumnezeului 
său, cum fusese inima tatălui său David. Solomon s-a dus după 

Astartea, zeiţa sidonienilor, şi după Milcom, urâciunea amonitților“ 
(1 Împărați 11, 4.5). 

În partea de miazăzi a muntelui Măslinilor, faţă în faţă cu mun- 
tele Moria, acolo unde era aşezat cel mai frumos templu al lui Iehova, 
Solomon a înălţat o mulţime de clădiri impunătoare, spre a fi folosite 
ca altare idolatre. Pentru a fi plăcut soțiilor lui, el a aşezat idoli uriaşi 
— chipuri diforme din lemn şi din piatră — în mijlocul livezilor de 
mirți şi de măslini. Acolo, înaintea altarelor zeităților păgâne, „Che- 
moş, urâciunea Moabului“, şi „Moloc, urâciunea fiilor lui Amon“ (1 
Împărați 11, 7), au fost practicate riturile cele mai dezgustătoare ale 
păgânismului. 

Calea lui Solomon a adus pedeapsa ei sigură. Despărțirea de 
Dumnezeu, prin legăturile cu cei idolatri, a fost ruina lui. Când a 
lepădat legământul lui cu Dumnezeu şi-a pierdut stăpânirea de sine. 
conştiinţa s-a împietrit. Acela care la începutul domniei dăduse pe 
faţă atât de multă înţelepciune şi milă, redând unei mame nefericite 
pe copilul ei neajutorat (1 Împărați 3, 16-28), a căzut atât de jos, încât 
a consimţit la înălţarea unui idol căruia i se ofereau ca jertfă copii 
vii. El, care în tinereţe fusese înzestrat cu înţelegere şi tact şi care, 
în bărbăţia lui, fusese inspirat să scrie: „Multe căi pot părea bune 
omului, dar la urmă se văd că duc la moarte“ (Proverbe 14, 12), în 
anii de mai târziu s-a despărțit atât de mult de curăţie, încât a îngăduit 
ritualurile revoltătoare şi destrăbălate, legate de adorarea lui Chemoş 
şi a Astarteii. El, care la consacrarea templului spusese poporului 
său: „Inima voastră să fie în totul a Domnului, Dumnezeului vostru“ 
(1 Împărați 8, 61), a devenit un hulitor care îşi contrazicea cuvintele 
în inimă şi în viaţă. El a confundat libertatea cu desfrânarea. A 
încercat, dar cu ce preţ, să împace lumina cu întunericul, binele cu 
răul, curăţia cu necurăţia, pe Hristos cu Belial. 

După ce a fost unul dintre cei mai mari împărați care au pur- 
tat vreodată un sceptru, Solomon a devenit un nelegiuit, unealta şi 
robul altuia. Caracterul lui, odinioară nobil şi bărbătesc, a devenit 
neputincios şi fără vlagă. Credinţa lui în Dumnezeul cel viu a fost 
anihilată de îndoieli ateiste. Necredinţa i-a întunecat fericirea, i-a 
slăbit principiile şi i-a degradat viaţa. Dreptatea şi generozitatea de 
la începutul domniei s-au schimbat în despotism şi tiranie. Sărmană, 

slabă fire omenească! Dumnezeu nu poate face decât puţin pentru 
oamenii care-şi pierd simţământul dependenţei de El. 

În aceşti ani de apostazie, decăderea spirituală a lui Israel a 
progresat continuu. Cum putea fi altfel când împăratul lor îşi unise 
interesele cu agenţi satanici? Prin aceste mijloace, vrăjmaşul lucra la 
întunecarea conştiinţei izraeliţilor cu privire la închinarea adevărată 
şi cea falsă; şi astfel, ei au devenit o pradă uşoară. Comerţul cu alte 
popoare i-a adus în strânsă legătură cu aceia care nu-L iubeau pe 
Dumnezeu, iar dragostea lor pentru El a fost mult slăbită. Simţul lor 
viu cu privire la caracterul înalt şi sfânt al lui Dumnezeu aproape că a 
dispărut. Refuzând să meargă pe calea ascultării, ei şi-au manifestat 
ataşamentul faţă de vrăjmaşul neprihănirii. Căsătoria cu cei idolatri 
devenise o practică obişnuită, iar izraeliţii şi-au pierdut repede orice 
oroare faţă de idolatrie. Poligamia era încurajată. Mamele idolatre 
şi-au adus copiii să participe la ritualuri păgâneşti. În viaţa unora, 
slujirea religioasă, curată, instituită de Dumnezeu, a fost înlocuită 
cu idolatria cea mai întunecată. 

Creştinii trebuie să se păstreze deosebiți de lume, de spiritul şi 
influenţa ei. Dumnezeu ne poate păstra în lume, dar noi nu trebuie să 
fim din lume. Iubirea Lui nu este nesigură şi oscilantă. El veghează 
fără încetare asupra copiilor Săi, cu o grijă nemăsurată. Dar El cere 
o credinţă neîmpărțită: „nimeni nu poate sluji la doi stăpâni. Căci 
sau va urtî pe unul şi va iubi pe celălalt; sau va ţine la unul şi va 
nesocoti pe celălalt: nu puteţi sluji lui Dumnezeu şi lui Mamona“ 
(Matei 6, 24). 

Solomon a fost înzestrat cu o înţelepciune minunată; dar lumea 
l-a îndepărtat de Dumnezeu. Bărbaţii de astăzi nu sunt mai tari de- 
cât el; ei sunt tot atât de predispuşi să cedeze influențelor care au 
provocat căderea lui. După cum Dumnezeu l-a avertizat pe Solomon 
de primejdie, tot astfel El îi avertizează pe copiii Săi să nu îşi pri- 
mejduiască sufletele prin asemănarea cu lumea. „leşiţi din mijlocul 
lor“ — îi cheamă El — „şi fiţi deosebiți ... nu vă atingeţi de ce este 
necurat şi vă voi primi. Eu vă voi fi Tată şi voi îmi veţi fi fii şi fiice, 
zice Domnul cel Atotputernic“ (2 Corinteni 6, 17.18). 

În mijlocul prosperității se ascunde primejdia. De-a lungul veacu- 
rilor, bogăţiile şi onoarea au fost însoţite totdeauna de primejduirea 
umilinţei şi a spiritualităţii. Nu vasul gol este greu de purtat; vasul 
plin până sus trebuie echilibrat cu atenţie. Necazul şi împotrivirea 

pot produce amărăciune; dar prosperitatea este cât se poate de pri- 
mejdioasă pentru viaţa spirituală. Dacă elementul omenesc nu este 
în continuă supunere faţă de voia lui Dumnezeu, dacă nu este sfin- 
tit prin adevăr, atunci prosperitatea va trezi cu siguranţă tendinţa 
naturală către îngâmfare. 

În valea umilinţei, unde oamenii depind de Dumnezeu, ca El să-i 
înveţe şi să le călăuzească fiecare pas, acolo este o anumită siguranţă. 
Dar aceia care stau într-un turn înalt şi care, datorită poziţiei lor, 
se presupune că au o mare înţelepciune se află în cea mai gravă 
primejdie. Dacă astfel de oameni nu fac din Dumnezeu sprijinul lor, 
ei vor cădea cu siguranţă. Când mândria şi ambiția sunt îngăduite, 
viaţa se ruinează; căci mândria nu simte nici o nevoie şi închide 
inima faţă de binecuvântările nemărginite ale Cerului. Acela care 
îşi ia ca ţintă proslăvirea de sine, se va pomeni lipsit de harul lui 
Dumnezeu, cu al cărui ajutor sunt câştigate bogăţiile adevărate şi 
cele mai depline bucurii. Dar acela care dă totul şi face totul pentru 
Hristos va cunoaşte împlinirea făgăduinţei care zice: „Binecuvân- 
tarea Domnului îmbogăţeşte, şi El nu lasă să fie urmată de nici un 
necaz“ (Proverbe 10, 22). Cu atingerea plăcută a harului, Mântui- 
torul alungă din suflet neliniştea şi ambiția nesfântă, transformând 
vrăjmăşia în dragoste şi necredinţa în încredere. Atunci când El 
vorbeşte sufletului, invitându-l: „Urmează-Mi“, vraja atracției este 
îndepărtată. La sunetul glasului Său, duhul de lăcomie şi de ambiţie 
părăseşte inima, iar oamenii se ridică, eliberaţi, ca să-L urmeze. 


[61] 

Printre cauzele principale, care l-au condus pe Solomon la risipă 
şi asuprire, a fost faptul că nu a mai menţinut şi nu a mai întărit 
spiritul de jertfire de sine. 

Când la poalele muntelui Sinai, Moise a făcut cunoscută popo- 
rului porunca divină: „Să-Mi facă un locaş sfânt şi Eu voi locui în 
mijlocul lor“ (Exodul 35, 8), răspunsul izraeliţilor a fost însoţit de 
daruri corespunzătoare. „Toţi cei cu tragere de inimă şi bunăvoință“ 
au adus daruri (Exodul 35, 21). Pentru construirea sanctuarului, au 
fost necesare pregătiri mari şi vaste; se cerea o cantitate mare de 
material scump şi costisitor, dar Domnul a primit numai daruri de 
bună voie. „Să-l primiţi, de la orice om care va da cu tragere de 
inimă“ (Exodul 25, 2) — a fost porunca pe care Moise a repetat-o 
înaintea adunării. Consacrarea faţă de Dumnezeu şi un spirit de 
sacrificiu au fost primele condiţii pentru pregătirea locaşului Celui 
Prea Înalt. 

O chemare asemănătoare la jertfirea de sine a fost făcută atunci 
când David i-a încredinţat lui Solomon răspunderea clădirii templu- 
lui. David i-a cerut mulțimii adunate: „Cine vrea să mai aducă de 
bună voie daruri înaintea Domnului?“ (| Cronici 29, 5). Această 
chemare la consacrare şi la o slujire de bună voie ar fi trebuit să 
fie păstrată întotdeauna în atenţie de aceia care aveau de a face cu 
ridicarea templului. 

Pentru construirea tabernacolului din pustie, oameni aleşi au 
fost înzestrați de Dumnezeu cu o pricepere deosebită şi cu înţelep- 
ciune. „Moise a zis copiilor lui Israel : Să ştiţi că Domnul a ales 
pe Beţaleel.., din seminţia lui Iuda. L-a umplut cu Duhul lui Dum- 
nezeu, duh de înţelepciune, pricepere şi ştiinţă pentru tot felul de 
lucrări... I-a dat şi darul să-i înveţe pe alţii, atât lui, cât şi lui Oholiab 
.. din seminţia lui Dan. I-a umplut cu pricepere, ca să facă toate 
lucrările de săpătură în piatră, de cioplitură meşteşugită, de lucrat 
la gherghef ... să facă tot felul de lucrări. Beţaleel, Oholiab şi toți 
bărbaţii înţelepţi, în care pusese Domnul înţelepciune şi pricepere ... 

au făcut totul după cum poruncise Domnul“ (Exodul 35, 30-35;36, 
1). Inteligenţele cereşti colaborau cu lucrătorii pe care Dumnezeu îi 
alesese. 

Urmaşii acestor meşteri au moştenit într-o mare măsură talentele 
dăruite părinților lor. Pentru o vreme, aceşti bărbaţi din Iuda şi din 
Dan au rămas umili şi neegoişti. Dar treptat, aproape pe neobservate, 
şi-au pierdut simţul dependenţei de Dumnezeu şi dorinţa de a-L 
servi neegoist. 

Ei au cerut plată mai mare pentru serviciile lor, din cauza price- 
perii lor deosebite ca meşteri în artele decorative. În anumite situaţii, 
cererile lor au fost satisfăcute, dar cel mai adesea au găsit de lucru la 
popoarele înconjurătoare. În locul unui spirit nobil şi de jertfire de 
sine, care umpluse inimile înaintaşilor lor renumiţi, ei şi-au îngăduit 
un spirit de lăcomie, acaparând din ce în ce mai mult. Pentru ca 
dorinţele lor să poată fi împlinite, au folosit priceperea dată de Dum- 
nezeu în slujirea împăraţilor idolatri şi talentele pentru realizarea de 
lucrări care erau o dezonoare pentru Creator. 

Printre aceşti bărbaţi a căutat Solomon un meşter care să con- 
ducă construirea templului de pe muntele Moria. Împăratului i s-au 
încredinţat în scris specificări amănunțite cu privire la fiecare parte 
a clădirii sfinte şi el ar fi trebuit să privească spre Dumnezeu, în 
credinţă, pentru ajutoare consacrate, cărora să le dea pricepere deo- 
sebită pentru a putea face cu precizie lucrarea cerută. Dar Solomon 
a pierdut din vedere această ocazie de a da pe faţă credinţă în Dum- 
nezeu. EI a trimis la împăratul Tirului să ceară un bărbat „iscusit în 
lucrarea aurului, argintului şi fierului, a materiilor vopsite în purpură, 
a materialelor de culoarea cârmâzului şi de culoare albastră care să 
cunoască săparea în lemn, ca să lucreze cu meşterii iscusiţi ... din 
Iuda şi Ierusalim“ (2 Cronici 2, 7). 

Împăratul fenician a răspuns trimițând pe Huram-Abi, „fiul unei 
femei din fetele lui Dan, şi al unui tată tirian“ (2 Cronici 2, 14). 
Huram era, prin mama sa, un urmaş al lui Oholiab, căruia cu sute de 
ani mai înainte Dumnezeu îi dăduse o înţelepciune deosebită pentru 
clădirea cortului. 

Astfel în fruntea cetei de lucrători ai lui Solomon, a fost aşezat 
un bărbat ale cărui eforturi nu erau determinate de o dorinţă neego- 
istă de a-L sluji pe Dumnezeu. El slujea dumnezeului acestui veac 

— Mamona. Toate fibrele fiinţei sale erau îmbibate cu principiile 
egoismului. 

Datorită priceperii lui neobişnuite, Huram a cerut preţuri mari. 
Treptat, principiile păcătoase, pe care le nutrea, au ajuns să fie primite 
şi de tovarăşii lui. Lucrând cu el zi de zi, ei s-au supus tendinței 
de a compara plata lor cu a lui şi au început să piardă din vedere 
caracterul sfânt al lucrării lor. Spiritul de lepădare de sine i-a părăsit 
şi a luat loc spiritul lăcomiei. Urmarea a fost cererea de sume mai 
mari, care le-a fost acceptată. 

Influențele dăunătoare care au luat naştere în felul acesta au pă- 
truns în toate ramurile slujirii Domnului şi s-au răspândit în toată 
împărăţia. Salariile mari, pretinse şi obţinute, au dat multora po- 
sibilitatea de a-şi permite lux şi risipă. Săracii erau năpăstuiţi de 
bogaţi, spiritul de jertfire de sine se pierduse aproape cu totul. În 
efectele îndepărtate ale acestor influenţe se poate găsi una dintre 
principalele cauze ale apostaziei grozave a aceluia care odinioară se 
număra printre cei mai înţelepţi dintre muritori. 

Contrastul izbitor, în spirit şi motive, dintre cei care clădiseră 
cortul din pustie şi cei angajaţi la înălţarea templului lui Solomon 
cuprinde o lecţie de însemnătate profundă. Urmărirea intereselor 
personale, ce-i caracteriza pe constructorii templului, îşi găseşte 
echivalentul în egoismul care predomină în lume. Spiritul de lăcomie, 
de căutare a poziţiei celei mai înalte, a veniturilor celor mai mari, 
este în creştere. 

Slujirea de bună voie şi jertfirea de sine, bucuroasă, a lucrătorilor 
de la tabernacol se întâlnesc rareori. Dar acesta este singurul spirit 
care ar trebui să pună stăpânire pe urmaşii lui Isus. 

Maestrul nostru divin ne dă un exemplu de felul cum trebuie să 
lucreze ucenicii lui. Acelora pe care i-a chemat: „Veniţi după Mine 
şi vă voi face pescari de oameni“ (Matei 4, 19), nu le-a oferit o plată 
stabilă pentru slujirea lor. Ei urmau să fie părtaşi cu El în lepădare şi 
în sacrificii. 

Trebuie să lucrăm nu pentru plata pe care o primim. Motivul 
care să ne îndemne la lucrare pentru Dumnezeu nu trebuie să conţină 
nimic care tinde către slujirea de sine. Consacrarea neegoistă şi un 
spirit de jertfire de sine au fost şi vor fi totdeauna prima condiţie 
a unei slujiri primite de Dumnezeu. Domnul şi Învățătorul nostru 
doreşte ca nici un fir de egoism să nu fie ţesut în lucrarea Sa. În 

străduinţele noastre trebuie să punem tactul şi priceperea, precizia 
şi înţelepciunea pe care Dumnezeul desăvârşirii le-a cerut de la 
clăditorii tabernacolului pământesc, însă, în toate lucrările noastre, 
trebuie să ne amintim că cele mai strălucite talente sau cele mai 
scumpe servicii sunt primite numai atunci când eul este mistuit pe 
altar, ca o jertfă vie. 

O altă depărtare de la principiile cele drepte, care în cele din 
urmă a dus la decăderea împăratului lui Israel, a fost cedarea în faţa 
ispitei de a-şi atribui slava care aparţinea numai lui Dumnezeu. 

Din ziua când Solomon a fost însărcinat cu lucrarea clădirii tem- 
plului şi până la încheierea ei, ţinta lui declarată a fost „să clădească 
o casă pentru Numele Domnului, Dumnezeului lui Israel “(2 Cronici 
6, 7). Această ţintă a fost pe deplin recunoscută înaintea adunării 
oştirilor lui Israel, la data consacrării templului. În rugăciunea lui, 
împăratul a recunoscut că Iehova a zis: „Numele Meu va fi în el“ ( 1 
Împărați 8, 29). Una din părţile cele mai mişcătoare ale rugăciunii 
de consacrare a fost cererea către Dumnezeu cu privire la străinii 
care vor veni din ţările îndepărtate, ca să afle mai mult despre Acela 
a cărui faimă se răspândise printre popoare. „Se va şti“, s-a rugat 
împăratul, „că Numele Tău este mare, mâna Ta este tare şi braţul Tău 
este întins“. În favoarea fiecăruia dintre aceşti închinători străini, 
Solomon a cerut: „Ascultă-l şi dă străinului aceluia tot ce-Ţi va cere, 
pentru ca toate popoarele pământului să cunoască Numele Tău, să 
se teamă de Tine ca şi poporul Tău Israel, şi să ştie că Numele Tău 
este chemat peste casa aceasta pe care am făcut-o eu“ (1 Împărați 8, 
42.43). 

La încheierea serviciului divin, Solomon îl îndemnase pe Israel 
să fie credincios Dumnezeului Celui adevărat, pentru ca „toate po- 
poarele pământului să poată cunoaşte“ zicea el „că Domnul este 
Dumnezeu şi nu este alt Dumnezeu afară de El“ (1 Împărați 8, 60). 

Cel care a plănuit templul era mai mare decât Solomon; înţe- 
lepciunea şi slava lui Dumnezeu erau descoperite acolo. Desigur 
că aceia care nu cunoşteau aceste fapte se mirau şi-l lăudau pe So- 
lomon, ca fiind arhitectul şi constructorul, dar împăratul a declinat 
orice onoare pentru plănuirea şi înălţarea lui. 

Aşa au stat lucrurile atunci când împărăteasa din Seba a venit 
să-l viziteze pe Solomon. Auzind despre înţelepciunea lui şi despre 
templul măreț pe care-l clădise, ea s-a hotărât „să-l încerce cu între- 

bări grele“ şi să vadă personal lucrările lui vestite. Însoţită de o suită 
de slujitori cu cămile, ducând „mirodenii, aur mult şi pietre scumpe“, 
ea a făcut o călătorie lungă la Ierusalim. „S-a dus la Solomon şi i-a 
spus tot ce avea pe inimă“, a vorbit cu el despre tainele naturii, şi 
Solomon a învăţat-o cu privire la Dumnezeul naturii, marele Creator, 
care locuieşte în cerurile înalte şi guvernează peste tot. „Solomon 
i-a răspuns la toate întrebările şi nu a fost nimic pe care să nu fi ştiut 
Solomon să i-l lămurească“ (| Împ. 10,1-3; 2 Cronici 9, 1.2). 

„Împărăteasa din Seba a văzut toată înţelepciunea lui Solomon, 
şi casa pe care o zidise şi bucatele de la masa lui, şi locuinţele 
slujitorilor lui, şi slujbele şi hainele celor ce-i slujeau, şi paharnicii 
lui, şi arderile de tot, pe care le aducea în Casa Domnului“. Uimită, 
a zis împăratului: „Deci era adevărat ce am auzit în ţara mea despre 
faptele şi înţelepciunea ta! Dar nu credeam, până n-am văzut cu 
ochii mei. Şi iată că nici jumătate nu mi s-a spus. Tu ai mai multă 
înţelepciune şi propăşire decât am auzit mergându-ţi faima. Ferice 
de oamenii tăi, ferice de slujitorii tăi, care sunt necurmat înaintea ta, 
care aud înţelepciunea ta!“ (1 Împărați 10, 4-8; 2 Cronici 9, 3-6). 

La încheierea vizitei, împărăteasa fusese atât de deplin învățată 
de Solomon cu privire la izvorul înţelepciunii şi priceperii lui, încât 
a fost silită să nu înalțe unealta omenească, ci să exclame: „Binecu- 
vântat să fie Domnul, Dumnezeul tău, care a binevoit să te pună pe 
scaunul de domnie al lui Israel! Pentru că Domnul iubeşte pentru 
totdeauna pe Israel, de aceea te-a pus împărat, ca să slujeşti şi să faci 
dreptate“ (1 Împărați 10, 9). Aceasta era impresia pe care Dumne- 
zeu intenţiona să o facă asupra tuturor popoarelor. Iar atunci când 
„toți împărații pământului căutau să-l vadă pe Solomon, ca să audă 
înţelepciunea pe care o pusese Dumnezeu în inima lui“ (2 Cronici 9, 
23), Solomon L-a onorat pentru o vreme pe Dumnezeu, atrăgându- 
le atenţia cu respect către Creatorul cerului şi al pământului, către 
Conducătorul Universului, Cel Atotînţelept. 

Care ar fi fost istoria lui Solomon, dacă ar fi continuat în umilinţa 
sufletului să îndrepte atenţia oamenilor de la sine către Acela care 
îi dăduse înţelepciunea, bogăţia şi cinstea! Dar, în timp ce rapor- 
tează virtuțile lui, pana inspirată dă o mărturie credincioasă şi cu 
privire la căderea lui. Înălţat pe culmea măreției şi înconjurat cu 
darurile bogăției, Solomon a fost ameţit, şi-a pierdut echilibrul şi 
a căzut. Înălţat continuu de oamenii lumii, n-a mai fost în stare să 

respingă flatările la adresa lui. Înţelepciunea încredințată lui pentru 
a-L preamări pe Dătător l-a umplut de mândrie. În cele din urmă, a 
îngăduit oamenilor să vorbească despre el ca despre unul vrednic de 
laudă pentru strălucirea neîntrecută a clădirilor plănuite şi înălțate în 
cinstea Numelui Domnului Dumnezeului lui Israel. 

În felul acesta, templul lui Iehova a ajuns să fie cunoscut printre 
popoare, ca fiind „templul lui Solomon“. Unealta omenească şi-a 
atribuit slava care îi aparținea Aceluia „mai mare decât cel mare“ 
(Eclesiastul 5, 8)., Până în ziua de astăzi, templul despre care Solo- 
mon declarase: „Numele Tău este chemat peste casa aceasta pe care 
am zidit-o“ (2 Cronici 6, 33) este cel mai adesea numit nu „templul 
lui Iehova“, ci „templul lui Solomon“. 

Omul nu poate da pe față o slăbiciune mai mare decât atunci 
când îngăduie oamenilor să-i atribuie cinstea pentru darurile care 
îi sunt date de cer. Creştinul adevărat va face din Dumnezeu cel 
dintâi, cel de pe urmă şi cel mai bun în toate. Nici un motiv născut 
din ambiţie nu va răci dragostea lui pentru Dumnezeu; stăruitor şi 
neabătut, el va face ca cinstea să-l fie dată Tatălui ceresc. Numai 
atunci când suntem credincioşi în cinstirea Numelui lui Dumnezeu, 
înclinațiile noastre sunt sub supravegherea divină şi suntem făcuţi în 
stare să creştem în putere spirituală şi intelectuală. 

Isus, Maestrul divin, a înălţat totdeauna Numele Tatălui Său 
ceresc. El i-a învăţat pe ucenici să se roage: „Tatăl nostru care eşti 
în ceruri, sfinţească-Se Numele Tău“ (Matei 6, 9). Şi nu trebuia ca 
ei să uite să recunoască: „A Ta este ... slava“ (Matei 6, 13). Atât 
de atent a fost Marele Vindecător să îndrepte atenţia de la Sine la 
Izvorul puterii Sale, încât mulțimea uimită, „când a văzut că muţii 
vorbesc, ciungii se însănătoşează, schilozii umblă şi orbii văd“, nu 
L-au preamărit pe EI, ci au slăvit pe Dumnezeul lui Israel (Matei 15, 
31). În rugăciunea minunată pe care Hristos a înălţat-o chiar înainte 
de răstignirea Sa, a spus: „Le-am proslăvit pe pământ... Proslăveşte 
pe Fiul Tău“, Se ruga EI, „ca şi Fiul Tău să Te proslăvească pe Tine“. 
„Neprihănitule Tată, lumea nu Te-a cunoscut, dar Eu Te-am cunoscut 
şi aceştia au cunoscut că Tu M-ai trimis. Eu le-am făcut cunoscut 
Numele Tău şi li-L voi mai face cunoscut, pentru ca dragostea cu 
care M-ai iubit Tu să fie în ei, şi Eu să fiu în ei“ (loan 17, 1.4.25.26). 

„Aşa vorbeşte Domnul: înțeleptul să nu se laude cu înţelepciunea 
lui, cel tare să nu se laude cu tăria lui, bogatul să nu se laude cu 

bogăţia lui. Cel ce se laudă, să se laude că are pricepere şi că Mă 
cunoaşte, că ştie că Eu sunt Domnul, care fac milă, judecată şi 
dreptate pe pământ! Căci în aceasta găsesc plăcere Eu, zice Domnul“ 
(Ieremia 9, 23.24). 

„Atunci voi lăuda Numele lui Dumnezeu prin cântări, şi prin 
laude Îl voi preamări“. „Vrednic eşti, Doamne şi Dumnezeul nostru, 
să primeşti slava, cinstea şi puterea, căci Tu ai făcut toate lucrurile, 
şi prin voia Ta stau în fiinţă şi au fost făcute! Te voi lăuda din 
toată inima mea Doamne, Dumnezeul meu, şi voi preamări Numele 
Tău în veci!“ „Înălţaţi pe Domnul, împreună cu mine. Să lăudăm 
cu toţii Numele Lui!“ (Psalmii 69, 30; Apocalipsa 4, 11; Psalmii 
86, 12; 34, 3). Introducerea unor principii care l-au îndepărtat de 
spiritul de sacrificiu şi care tindeau spre proslăvirea de sine a fost 
însoţită de o altă vădită pervertire a planului divin pentru Israel. 
Dumnezeu plănuise ca poporul Său să fie lumina lumii. De la ei 
trebuia să strălucească slava Legii Sale, aşa cum se descoperise în 
viaţa practică. Pentru împlinirea acestui plan, El rânduise ca poporul 
ales să ocupe o poziţie deosebită între popoarele lumii. 

În zilele lui Solomon, împărăţia lui Israel se întindea de la Ha- 
mat, în nord, până la Egipt, la miazăzi şi de la Marea Mediterană, 
până la râul Eufrat. Prin această regiune treceau multe căi naturale 
pentru comerţul lumii, iar caravanele din ţări îndepărtate treceau 
continuu într-o parte şi alta. Astfel, lui Solomon şi poporului li s-a 
oferit ocazia să descopere oamenilor din toate naţiunile caracterul 
Împăratului împăraţilor şi să-i înveţe să-L respecte şi să-L asculte. 
Această cunoaştere avea să fie dată lumii întregi. Prin învăţăturile 
cuprinse în jertfe, Hristos urma să fie înălţat înaintea popoarelor, 
pentru ca toţi care doreau să poată avea viaţa. 

Aşezat în fruntea unui popor care fusese rânduit ca o lumină 
pentru naţiunile înconjurătoare, Solomon ar fi trebuit să folosească 
înţelepciunea şi puterea influenţei date lui de Dumnezeu în orga- 
nizarea şi îndrumarea unei mari mişcări pentru iluminarea acelora 
care nu-L cunoşteau pe Dumnezeu şi adevărul Său. În felul acesta, 
mulți ar fi fost câştigaţi pentru primirea preceptelor divine, Israel ar 
fi, fost ocrotit de practicile păcătoase ale păcatului şi ale păgânismu- 
lui, iar Domnul slavei ar fi fost mult onorat. Dar Solomon a pierdut 
din vedere această ţintă înaltă. El nu a reuşit să folosească ocaziile 

deosebite pentru iluminarea acelora care treceau continuu prin ţara 
lui sau care zăboveau în oraşele principale ale ţării. 

Spiritul misionar, pe care Dumnezeu îl sădise în inima lui So- 
lomon şi în inimile tuturor izraeliților credincioşi, a fost înlocuit 
cu un spirit negustoresc. Ocaziile oferite de legăturile cu multe po- 
poare au fost folosite pentru mărire personală. Solomon a căutat 
să-şi întărească poziţia politică, clădind cetăţi întărite la vadurile co- 
merciale. El a rezidit, Ghezerul, aproape de Iope, aşezat de-a lungul 
căii dintre Egipt şi Siria; Bet-Horonul, la apus de Ierusalim, care 
controla trecerea pe drumul ce ducea din inima Iudeii la Ghezer şi la 
țărmul mării; Meghido, aşezat pe drumul caravanelor de la Damasc 
la Egipt şi din Ierusalim către miazănoapte, precum şi „Iatmorul din 
pustie“ (2 Cronici 8, 4), de-a lungul căii caravanelor de la răsărit. 
Toate aceste cetăţi au fost puternic întărite. Avantajele comerciale 
ale ieşirii la Marea Roşie au fost dezvoltate prin construirea unei 
flote de „corăbii la Eţion-Gheber ... pe țărmurile Mării Roşii, în ţara 
Edomului“. Marinarii pricepuţi din Tir, „împreună cu slujitorii lui 
Solomon“, formau echipajul acestor vase în călătoriile „la Ofir şi au 
luat de acolo ... aur“ şi „foarte mult lemn de santal şi pietre scumpe“ 
(2 Cronici 8, 18; 1 Împărați 9, 26.28; 10,11). 

Veniturile împăratului şi ale multora dintre supuşii lui au cres- 
cut foarte mult, dar cu ce preţ! Prin lăcomia şi nesocotinţa celor 
cărora le-au fost încredințate descoperirile lui Dumnezeu, mulțimile 
nenumărate care aglomerau drumurile comerciale au fost lăsate în 
necunoştinţă de Dumnezeu. 

În contrast izbitor cu drumul urmat de Solomon, a fost calea 
urmată de Hristos, atunci când a fost pe pământ. Mântuitorul, cu 
toate că avea „toată puterea“, n-a folosit niciodată această putere 
pentru preamărirea de Sine. Nici un vis de cucerire pământească, 
de mărire lumească, nu a mânjit desăvârşirea slujirii Sale pentru 
omenire. „Vulpile au vizuini şi păsările cerului au cuiburi“, a zis EI; 
„dar Fiul omului nu are unde-Şi odihni capul“ ( Matei 8, 20). Aceia 
care, ca răspuns la chemarea vremii, intră în slujba Maestrului ar 
face bine să studieze metodele Sale. El a folosit din plin ocaziile 
oferite de marile răspântii de drumuri. 

Între călătoriile Sale, Isus a locuit la Capernaum, care a ajuns să 
fie cunoscut ca fiind „cetatea Sa“ (Matei 9, 1). Aşezat pe drumul care 
mergea de la Damasc la Ierusalim şi spre Egipt şi Marea Mediterană, 

el era foarte potrivit ca centru al lucrării Mântuitorului. Călători din 
multe ţări treceau prin cetate sau se opreau pentru odihnă. Acolo, 
Isus Se întâlnea cu oameni din toate popoarele şi din toate categoriile, 
şi în felul acesta, învăţăturile Sale erau duse în alte ţări şi în multe 
familii. Pe această cale, era trezit interesul cu privire la profeţiule 
care arătau către Mesia, atenţia era îndreptată către Mântuitorul, iar 
lucrarea Lui era prezentată lumii. 

În zilele noastre, ocaziile de a veni în legătură cu bărbaţi şi femei 
din toate clasele şi din multe naţionalităţi sunt mult mai mari decât 
în zilele lui Israel. Răspântiile drumurilor s-au înmulţit de o mie de 
ori. 

Asemenea lui Hristos, slujitorii de astăzi ai Celui Prea Înalt 
trebuie să-şi ocupe locul în aceste mari răspântii, unde pot întâlni 
mulțimile care trec din toate părțile lumii. Ca şi El, ascunzând eul în 
Dumnezeu, ei trebuie să semene sămânța Evangheliei, prezentând 
altora adevărurile prețioase ale Sfintei Scripturi, care vor prinde 
rădăcini în minte şi vor răsări în viața veşnică. 

Lecţiile învăţate din căderea lui Israel, în anii când conducător 
şi popor s-a întors de la scopul înalt pe care fuseseră chemaţi să-l 
aducă la îndeplinire, sunt solemne. În loc să fie slab, chiar pe punctul 
să cadă, Israelul lui Dumnezeu, de astăzi, reprezentanţii cerului, care 
alcătuiesc biserica adevărată a lui Hristos, trebuie să fie puternici, 
căci asupra lor stă sarcina încheierii lucrării care a fost încredinţată 
omului şi să grăbească ziua răsplătirilor finale. Totuşi, aceleaşi influ- 
enţe care l-au învins pe Israel în timpul domniei lui Solomon se pot 
întâlni şi astăzi. Oştile vrăjmaşului oricărei neprihăniri sunt puternic 
fortificate, şi numai prin puterea lui Dumnezeu poate fi câştigată 
biruinţa. Lupta din faţa noastră cer exercitarea spiritului de lepădare 
de sine, neîncredere în sine şi dependenţa numai de Dumnezeu, 
pentru folosirea înţeleaptă a fiecărei ocazii spre mântuirea suflete- 
lor. Binecuvântarea lui Dumnezeu va însoţi biserica Sa atunci când 
înaintează unită, descoperind lumii care zace în întunericul rătăcirii 
frumuseţea sfinţeniei, aşa cum se dă pe faţă într-un spirit de jertfire 
de sine, asemenea lui Hristos, într-o înălţare a celor dumnezeieşti, 
mai presus de cele omeneşti şi într-o slujire iubitoare şi neobosită 
pentru aceia care au atâta nevoie de binecuvântările Evangheliei. 


Capitolul 5 — Pocăinţa lui Solomon 


Domnul i s-a arătat lui Solomon în timpul domniei lui două ori, 
aducându-i cuvinte de aprobare şi de sfat — în viziunea de noapte de 
la Gabaon, când făgăduinţa înţelepciunii, bogăției şi onoarei a fost 
însoţită de sfatul de a rămâne smerit şi ascultător şi după consacrarea 
templului, când Domnul l-a îndemnat încă o dată la credincioşie. 
Sfaturile date lui Solomon au fost clare, iar făgăduinţele minunate; 
totuşi, despre acela care, prin împrejurări, caracter şi viaţă, părea 
pregătit din plin să îndeplinească sarcina şi să facă faţă aşteptărilor 
cerului este scris: „Solomon nu a păzit poruncile Domnului“. „Îşi 
abătuse inima de la Domnul, Dumnezeul lui Israel, care i Se arătase 
de două ori. În privinţa aceasta îi spusese să nu meargă după alţi 
dumnezei“ (1 Împărați 11, 9.10). Şi apostazia lui Solomon a fost 
atât de deplină, atât de mult i s-a împietrit inima în nelegiuire, încât 
cazul părea aproape fără nădejde. 

De la bucuria comuniunii cu Dumnezeu, Solomon s-a întors să 
găsească satisfacţii în plăcerile senzuale. Despre această experienţă, 
el spune: „Am făcut lucruri mari: mi-am zidit case, mi-am sădit vii; 
mi-am făcut grădini şi livezi de pomi, şi am sădit în ele tot felul de 
pomi roditori. Am cumpărat robi şi roabe ... Mi-am strâns argint şi 
aur, şi bogății ca de împărați şi țări. Mi-am adus cântăreţi şi cântărețe, 
şi desfătarea fiilor oamenilor: o mulțime de femei. Am ajuns mare, 
mai mare decât toţi cei ce erau înaintea mea în lerusalim.... 

Tot ce mi-au poftit ochii, le-am dat; nu mi-am oprit inima de 
la nici o veselie, ci am lăsat-o să se bucure de toată truda mea.... 
Apoi, când m-am uitat cu băgare de seamă la toate lucrările pe care 
le făcusem cu mâinile mele, şi la truda cu care le făcusem, am văzut 
că în toate este numai deşertăciune şi goană după vânt, şi că nu este 
nimic trainic sub soare. 

Atunci mi-am întors privirile spre înţelepciune, prostie şi nebu- 
nie. Căci ce va face omul care va veni după împărat? Ceea ce s-a 
făcut şi-mai înainte... Atunci am urât viaţa... Mi-am urât până şi 
toată munca pe care am făcut-o sub soare“ (Eclesiastul 2, 4-18). 

Prin experienţa lui amară, Solomon a învățat despre deşertăciu- 
nea unei vieţi care caută în lucrurile pământeşti, binele suprem. A 
înălţat altare idolilor păgâni, numai ca să constate cât de zadarnică 
este făgăduinţa lor pentru odihna spirituală. Gânduri sumbre şi chi- 
nuitoare de suflet l-au tulburat zi şi noapte. Pentru el nu mai era 
nici bucurie de viată, nici pace a sufletului, iar viitorul era întunecat 
de disperare. Cu toate acestea, Domnul nu l-a părăsit. Prin solii de 
mustrare şi prin judecăţi aspre, El a căutat să-l trezească pe împărat, 
ca să-şi dea seama de păcătoşenia căii lui. A îndepărtat grija Sa 
ocrotitoare şi a îngăduit vrăjmaşilor să-l hărţuiască şi să-i slăbească 
împărăţia. „Domnul a ridicat un alt vrăjmaş lui Solomon: pe Hadad, 
Edomitul.... Şi Dumnezeu a ridicat un alt vrăjmaş lui Solomon: pe 
Rezon ... capul unei cete ... care ura pe Israel. El a împărăţit peste 
Siria. Şi leroboam, slujitorul lui, Solomon ... era tare şi viteaz ... şi a 
ridicat mâna împotriva împăratului“ (1 Împărați 11, 14-28). 

În cele din urmă, Domnul, printr-un prooroc, i-a trimis lui So- 
lomon o solie înspăimântătoare: „Fiindcă ai făcut aşa, şi n-ai păzit 
legământul Meu şi legile Mele, pe care ţi le-am dat, voi rupe împă- 
răția de la tine şi o voi da slujitorului tău. Numai nu voi face lucrul 
acesta în timpul vieţii tale, pentru tatăl tău David. Ci din mâna fiului 
tău o voi rupe“ ( 1 Împărați 11, 11.12). 

Trezit ca dintr-un vis de această sentinţă de judecată rostită 
împotriva lui şi a casei sale, Solomon, a cărui conştiinţă s-a trezit, 
a început să-şi vadă nebunia în adevărata ei lumină. Cu mustrări 
de conştiinţă, având mintea şi trupul slăbite, el s-a întors obosit şi 
însetat de la fântânile crăpate ale lumii, ca să mai bea o dată din 
Izvorul vieţii. În cele din urmă, disciplina suferinţei şi-a adus la 
îndeplinire lucrarea pentru el. Multă vreme fusese chinuit de teama 
unei ruine depline din cauza neputinței de a se întoarce de la nebunie; 
dar acum a întrezărit în solia lui dată o rază de nădejde. Dumnezeu 
nu îl lepădase cu totul, ci era gata să-l elibereze dintr-o robie mai 
crudă decât mormântul şi din care nu avusese puterea să se elibereze 
singur. 

Cu recunoştinţă, Solomon a recunoscut puterea şi bunătatea iu- 
bitoare ale Aceluia care este mai mare decât „cel mare“ (Eclesiastul 
5, 8); prin pocăință; el a început să-şi îndrepte din nou paşii către 
idealul înalt de curăţie şi, sfinţenie de la care căzuse atât de jos. El 
nu putea niciodată să nădăjduiască să scape de urmările distrugă- 

toare ale păcatului. Niciodată nu avea să-şi elibereze mintea de toată 
amintirea căii de îngăduinţă de sine, pe care o urmase; dar avea să se 
străduiască stăruitor să-i convingă pe alţii să nu mai repete această 
nebunie. Avea să-şi mărturisească cu umilinţă greşeala căilor lui şi 
să-şi înalte glasul în avertizare, ca alţii să nu fie pierduţi fără putinţă 
de scăpare datorită influențelor către rău, pe care el le pusese în 
mişcare. 

Acela care se pocăieşte cu adevărat nu alungă din minte păcatele 
trecutului. O dată ce a primit pacea sufletului, nu ajunge nepăsător 
faţă de greşelile săvârşite. El se gândeşte la aceia care sunt duşi 
în păcat prin purtarea sa şi încearcă, pe toate căile, să-i readucă pe 
calea cea dreaptă. Cu cât mai mare este, lumina de care are parte, cu 
atât mai puternică îi este şi dorinţa de a aduce picioarele altora pe 
calea cea bună. El nu priveşte cu uşurinţă asupra comportamentului 
său stricat, socotindu-şi greşeala ca un lucru lipsit de importantă, ci 
înalţă semnalul de pericol, pentru ca şi alţii să fie avertizaţi. 

Solomon a recunoscut că „inima oamenilor este plină de răutate 
ŞI ... este atâta nebunie în inima lor“ (Eclesiastul 9, 3). El mai declară: 
„Pentru că nu se aduce repede la îndeplinire hotărârea dată împotriva 
faptelor rele, de aceea este plină inima fiilor oamenilor de dorinţa 
să facă rău. Totuşi, măcar că păcătosul face de o sută de ori răul şi 
stăruie multă vreme în el, eu ştiu că fericirea este pentru cei ce se 
tem de Dumnezeu şi au frică de El. Dar cel rău nu este fericit şi 
nu-şi va lungi zilele, întocmai ca umbra, pentru că nu are frică de 
Dumnezeu“ (Eclesiastul 8, 11-13). 

Prin inspiraţie împăratul a scris pentru generaţiile care aveau să 
vină după el istoria anilor pierduţi, împreună cu lecțiile şi avertis- 
mentele lor. În felul acesta, cu toate că sămânţa semănată de el a fost 
recoltată de poporul lui într-un seceriş de păcat, munca sa de o viaţă 
întreagă nu s-a pierdut cu totul. Cu blândeţe şi cu umilinţă în anii săi 
de pe urmă, Solomon „a învăţat ştiinţa pe popor, a cercetat să afle 
cuvintele plăcute şi să scrie întocmai cuvintele adevărului. Cuvintele 
înţelepţilor sunt ca nişte bolduri; şi, strânse la un loc, sunt ca nişte 
cuie bătute, date de un singur stăpân. Încolo, fiule, ia învăţătura din 
aceste lucruri“ (Eclesiastul 12, 9-12). 

„Să ascultăm dar încheierea tuturor lucrurilor: Teme-te de Dum- 
nezeu şi păzeşte poruncile Lui. Aceasta este datoria oricărui om. 
Căci Dumnezeu va aduce orice faptă la judecată şi judecata aceasta 

se va face cu privire la tot ce este ascuns, fie bine, fie rău“ (Eclesiastul 
12, 13.14). 

Ultimele scrieri ale lui Solomon dau pe faţă că, pe măsură ce 
şi-a dat seama tot mai mult de păcătoşenia căii lui, el a dat o atenţie 
deosebită avertizării date tinerilor împotriva căderii în greşelile care 
l-au dus să irosească cele mai alese daruri ale cerului. Cu amărăciune 
şi ruşine, el a mărturisit că în prima parte a vieţii lui mature, când ar 
fi trebuit să găsească în Dumnezeu mângâierea, sprijinul şi viaţa, se 
întorsese de la lumina cerului şi de la înţelepciunea lui Dumnezeu 
şi aşezase idolatria în locul închinării lui Iehova. Iar acum, după ce 
învățase printr-o tristă experienţă nebunia unei astfel de vieţi, dorinţa 
lui arzătoare era să-i prevină pe alţii ca să nu intre în experienţa 
amară prin care trecuse el. 

Cu un patos impresionant, el descrie privilegiile şi răspunderile 
care stau înaintea tinerilor, în slujirea lui Dumnezeu: 

„Dulce este lumina şi o plăcere pentru ochi să vadă soarele. Deci, 
dacă un om trăieşte mulți ani, să se bucure, în toţi anii aceştia, şi să 
se gândească ce multe vor fi zilele de întuneric. Tot ce va veni este 
deşertăciune. Bucură-te tinere de tinereţea ta, fii cu inima veselă cât 
eşti tânăr, umblă pe căile alese de inima ta şi plăcute ochilor tăi; dar 
să ştii că, pentru toate acestea, te va chema Dumnezeu la judecată. 
Goneşte orice necaz din inima ta şi depărtează răul din trupul tău; 
căci tinereţea şi zorile vieţii sunt trecătoare“ (Eclesiastul 11, 7-10). 


„Dar adu-ţi aminte de Făcătorul tău, ; 

în zilele tinereţii tale, 
Până nu vin zilele cele rele 

Şi până nu se apropie anii când vei zice: 
«Nu găsesc nici o plăcere în ei»; 


Până nu se întunecă soarele şi lumina, luna şi stelele, 
Şi până nu se întorc norii îndată după ploaie 


Până nu încep să tremure paznicii casei (mâinile) 
Şi să se încovoaie cele tari (picioarele); 

Până nu se opresc cei ce macină (dinţii), 
căci s-au împuţinat; 

Până nu se întunecă cei ce se uită pe ferestre (ochii); 
Până nu se închid cele două uşi dinspre uliţă (buzele), 

Când uruitul morii slăbeşte, 
Te scoli la ciripitul unei păsări, 
Glasul tuturor cântăreţelor se aude înăbuşit, 


Te temi de orice înălţime, 
Şi te sperii pe drum; 


Până nu înfloreşte migdalul cu peri albi, 
Şi de-abia se târăşte lăcusta; 
Până nu-ţi trec poftele, 


Căci omul merge spre casa lui cea veşnică, 
şi bocitorii cutreieră ulițele; 


Până nu se sfarmă vasul de aur. 

Până nu se sparge găleata la izvor, 
Şi până nu se strică roata de la fântâna; 

Până nu se întoarce ţărâna în pământ, cum a fost, 
Şi până nu se întoarce duhul la Dumnezeu, care l-a dat“ 


(Eclesiastul 12, 1-7) 


Nu numai pentru tineri, ci şi pentru cei din anii maturității, ca şi 
pentru cei care coboară de pe culmea vieţii cu „faţa către soarele în 
apus“, viaţa lui Solomon este plină de avertismente. Vedem şi auzim 
despre nestatornicia celor tineri — tineri care oscilează între bine 
şi rău, iar curentul patimilor păcătoase se dovedeşte prea puternic 
pentru ei. Din partea celor cu ani mai mulţi nu ne aşteptăm la nesta- 
tornicie şi necredincioşie; aşteptăm un caracter statornic, principii 
înrădăcinate puternic. Dar nu totdeauna se întâmplă aşa. Atunci când 
Solomon ar fi trebuit să aibă un caracter ca un stejar puternic, el 
a-căzut de la statornicie sub puterea ispitei. Atunci când ar fi trebuit 
să aibă cea mai mare putere, el s-a dovedit a fi cel mai slab. 

Din aceste exemple, să învăţăm că în veghere şi rugăciune se 
găseşte siguranţa atât la tânăr, cât şi la bătrân. Siguranţa nu constă 
în poziţia înaltă şi privilegiile mari. Se poate ca, timp de mulți ani, 
cineva să se bucure de o adevărată experienţă creştină, dar el este 
încă expus atacurilor lui Satana. În lupta cu păcatul dinăuntru şi cu 
ispitele din afară, chiar şi înțeleptul şi puternicul Solomon a fost 

înfrânt. Căderea lui ne învaţă că oricât de multe calităţi intelectuale 
ar avea un om şi oricât de credincios ar fi slujit lui Dumnezeu în 
trecut, el nu se poate încrede în propria sa înţelepciune şi integritate. 

În orice generaţie şi orice ţară, adevărata temelie şi exemplul 
pentru formarea caracterului au fost şi sunt aceleaşi. Legea divină: 
„Să iubeşti pe Domnul, Dumnezeul tău, cu toată inima ta..., şi pe 
aproapele tău ca pe tine însuţi“ (Luca 10, 27), marele principiu dat pe 
faţă în caracterul şi în viaţa Mântuitorului nostru, este unica temelie 
sigură şi singura călăuză sigură. „Înţelepciunea şi priceperea sunt un 
izvor de mântuire“ (Isaia 33, 0) înţelepciunea şi priceperea pe care 
nu mai Cuvântul lui Dumnezeu le oferă. 

Cuvintele spuse lui Israel cu privire la ascultarea de poruncile 
Sale sunt tot atât de adevărate acum ca şi atunci: „Căci aceasta va fi 
înţelepciunea şi priceperea voastră înaintea popoarelor“ (Deutero- 
nom 4, 6). În aceasta stă singura ocrotire a integrităţii individului, 
a curăţiei căminului, a bunei stări a societăţii sau stabilirea unui 
popor. În mijlocul încercărilor şi primejdiilor vieţii, al pretențiilor 
potrivnice una alteia, unica regulă sigură şi sănătoasă este să faci 
ceea ce Dumnezeu cere: „Orânduirile Domnului sunt fără prihană“ 
(Psalmii 19, 8) şi „cel ce se poartă aşa se clatină niciodată“ (Psalmii 
15:3): 

Aceia care iau seama la avertizarea pe care o constituie apostazia 
lui Solomon se vor feri dintr-un început de apropierea de acele păcate 
care l-au învins. Numai ascultarea de cerințele cerului îl va păzi pe 
om de apostazie. Dumnezeu revarsă asupra omului mare lumină şi 
multe binecuvântări; dar dacă această lumină şi aceste binecuvântări 
nu sunt primite, nu există nici o siguranță împotriva neascultării şi 
apostaziei. Când aceia pe care Dumnezeu îi ridică la poziții de înaltă 
încredere se întorc de la El la înțelepciunea omenească, lumina lor 
devine întuneric. Capacitățile încredințate devin o capcană. 

Până la încheierea luptei, vor fi mereu unii care se vor depărta de 
Dumnezeu. Satana va pregăti în aşa fel împrejurările încât dacă nu 
suntem päziți de puterea divină, ele vor slăbi aproape pe nesimţite 
întăriturile sufletului. Trebuie se ne întrebăm la fiecare pas: „Este 
aceasta calea Domnului?“ Atâta timp cât va dura viaţa, va fi nevoie 
de păzirea, cu un scop precis, a afecțiunilor şi pasiunilor. Nu putem 
fi în siguranţă nici o clipă, afară de faptul că-l încredinţăm lui Dum- 

nezeu viața ascunsă cu Hristos. Vegherea şi rugăciunea sunt garanția 
curăţiei. 

Toţi aceia care vor intra în cetatea lui Dumnezeu vor intra pe 
poarta cea îngustă prin efort chinuitor, căci „nimic întinat nu va intra 
în ea“ (Apocalipsa 21, 27). Dar nici unul dintre aceia care au căzut 
nu trebuie să se lase pradă disperării. Bărbaţi în vârstă, care odinioară 
au onorat pe Dumnezeu, şi-au mânjit sufletul, jertfind virtutea pe 
altarul poftei, dar, dacă se pocăiesc, părăsesc păcatul şi se întorc 
la Dumnezeu, este încă nădejde pentru ei. Acela care declară: „Fii 
credincios până la moarte, şi îți voi da cununa vieţii“ (Apocalipsa 2, 
10) face invitaţia: „Să se lase cel rău de calea lui, şi omul nelegiuit 
să se lase de gândurile lui, să se întoarcă la Domnul, care va avea, 
milă de el, la Dumnezeul nostru, care nu oboseşte iertând“ (Lite 
Sketches of Ellen G. White, 55, 7). Dumnezeu urăşte păcatul, dar 
iubeşte pe păcătos. „Le voi vindeca vătămarea adusă de neascultarea 
lor“, spune EI, „îi voi iubi cu adevărat“ (Osea 14,4). 

Pocăinţa lui Solomon a fost sinceră, dar paguba pe care exemplul 
lui nelegiuit a adus-o nu putea fi îndepărtată. În timpul apostaziei 
sale, au fost în împărăție bărbaţi care au rămas credincioşi însărci- 
nării lor, păstrându-şi curăţia şi credincioşia. Mulţi au fost duşi în 
rătăcire, dar puterea răului, pusă în mişcare prin introducerea ido- 
latriei şi a practicilor păcătoase, nu a putut fi oprită cu uşurinţă de 
către împăratul pocăit. 

Influenţa lui spre bine a fost într-o mare măsură slăbită. Mulţi 
au ezitat să-şi pună deplina încredere în conducerea lui. Cu toate că 
şi-a mărturisit păcatul, împăratul a scris pentru binele generaţiilor 
care aveau să vină după el un raport al nebuniei şi pocăinţei lui şi nu 
a putut nădăjdui niciodată să anuleze în totul influenţa dezastruoasă 
a faptelor lui rele. Încurajaţi de apostazia sa, mulţi au continuat să 
facă mult rău. Şi în viaţa decăzută a multora dintre conducătorii care 
i-au urmat se poate găsi influenţa tristă a pervertirii puterilor date lui 
de Dumnezeu. 

Chinuit de cugete amare cu privire la păcătoşenia căii sale, So- 
lomon a fost silit să spună : „Înţelepciunea este mai de preţ decât 
sculele de război; dar un singur păcătos nimiceşte mult bine. Este un 
rău pe care l-am văzut sub soare, ca o greşeală, care vine de la cel 
ce cârmuieşte: nebunia este pusă în dregătorii înalte“ (Eclesiastul 9, 
18; 10, 5.6). „Muştele moarte strică şi acresc untdelemnul negusto- 

rului de unsori; tot aşa, puţină nebunie biruie înţelepciunea şi slava“ 
(Eclesiastul 10, 1 ). 

Dintre multele învățături ce pot fi luate din viaţa lui Solomon, nici 
una nu este mai puternic accentuată ca puterea influenţei spre bine 
sau spre rău. Oricât de restrânsă poate fi sfera noastră de activitate, 
noi exercităm totuşi o influenţă spre fericire sau spre nenorocire. 
Dincolo de capacitatea noastră de a şti sau dea controla, ea îi face 
pe alţii să binecuvânteze sau să blesteme. Ea poate fi încărcată cu 
ceața nemulțumirii şi egoismului sau otrăvită de întinăciunea morală 
a vreunui păcat nutrit sau, dimpotrivă, poate fi încărcată cu puterea 
dătătoare de viaţă a credinţei, curajului şi nădejdii şi îndulcită cu 
parfumul iubirii. Dar un efect spre bine sau spre rău ea va avea cu 
siguranţă. 

Este înfricoşător gândul că influenţa noastră este o mireasmă de 
moarte spre moarte, totuşi acest lucru este posibil. Un suflet rătăcit, 
care pierde viaţa veşnică — cine poate calcula pierderea! Cu toate 
acestea, o faptă nesăbuită sau un cuvânt nechibzuit din partea noastră 
poate exercita o influenţă atât de profundă: asupra vieţii altuia, încât 
se va dovedi o ruinare pentru sufletul lui. O pată asupra caracterului 
îi poate îndepărta pe mulţi de la Hristos. 

Sămânţa semănată produce un seceriş, iar acesta este semănat 
la rândul lui; astfel secerişul se înmulţeşte. În legăturile noastre 
cu ceilalţi, legea aceasta se dovedeşte a fi adevărată. Orice faptă 
sau orice cuvânt este o sămânță care va aduce rod. Orice faptă de 
bunătate iubitoare, de ascultare, de lepădare de sine se va reproduce 
în alţii şi, prin aceştia, în mulţi alţii. La fel, fiecare faptă de gelozie, 
de răutate sau de dezbinare este o sămânță care va răsări într-o 
„rădăcină de amărăciune... Şi mulți să fie întinaţi“ (Evrei 12, 15). Şi 
cât de mare va fi, numărul celor pe care cei „mulţi“, îi vor perverti! 
În felul acesta, semănatul binelui şi al răului continuă pentru acum 
şi în veşnicie. 


Capitolul 6 — Ruperea împărăției 


„Solomon a adormit cu părinţii lui şi a fost îngropat în cetatea 
tatălui său, David. În locul lui, a domnit fiul său Roboam“ (1 Împărați 
11, 43). 

La scurtă vreme de la urcarea pe tron, Roboam a venit la Sihem, 
unde se aştepta să primească recunoaşterea oficială a tuturor semin- 
țuilor: „Căci tot Israelul venise la Sihem să-l facă împărat“ (2 Cronici 
10, 1). 

Printre cei prezenţi, se găsea şi leroboam, fiul lui Nebat, acelaşi 
leroboam care în timpul domniei lui Solomon fusese cunoscut ca 
om „tare şi viteaz“ şi căruia profetul Ahia din Silo îi dăduse o solie 
surprinzătoare: „lată, voi rupe împărăţia din mâna lui Solomon, şi-ţi 
voi da zece seminţii“ (1 Împărați 11, 28.31). 

Prin solul său, Domnul vorbise lămurit lui leroboam cu privire 
la necesitatea împărţirii împărăției. El spusese că această împărţire 
trebuie să aibă loc „pentru că M-au părăsit şi s-au închinat înaintea 
Astarteei, zeiţa Sidonienilor, înaintea lui Chemoş, dumnezeul Moa- 
bului, şi înaintea lui Milcom, dumnezeul fiilor lui Amon, şi pentru 
că nu au umblat în căile Mele, ca să păzească ce este drept înaintea 
Mea, şi să păzească legile şi poruncile Mele, cum a făcut David“ (| 
Împărați 11, 33). 

leroboam fusese anunţat mai departe că împărăţia nu avea să 
fie împărţită înainte de încheierea domniei lui Solomon: „Nu voi 
lua din mâna lui toată împărăţia, căci îl voi ţine domn în tot timpul 
vieţii lui, pentru robul Meu David, pe care l-am ales, şi care a păzit 
poruncile şi legile Mele. Dar voi lua împărăţia din mâna fiului său, 
şi-ţi voi da zece seminţii din ea“ (1 Împărați 11, 34.35). 

Cu toate că Solomon dorise să-l pregătească pe Roboam, urmaşul 
ales de el, ca să întâmpine cu înţelepciune criza prezisă de proorocul 
lui Dumnezeu, niciodată el nu fusese în stare să exercite o influenţă 
puternică de modelare spre bine asupra minţii fiului lui, a cărui 
educaţie timpurie fusese atât de mult neglijată. Roboam primise de 
la mama lui, o amonită, pecetea unui caracter nestatornic. Din când 

în când, el a încercat să-L slujească pe Dumnezeu şi i-a fost dată 
oarecare prosperitate; dar n-a fost statornic şi, în cele din urmă, s-a 
lăsat dus de influenţele rele care-l înconjuraseră din copilărie. În 
greşelile din viaţa lui Roboam şi în apostazia lui finală, se descoperă 
urmările teribile ale unirii lui Solomon cu femeile idolatre. 

Seminţiile lui Israel suferiseră timp îndelungat nedreptăţi apăsă- 
toare sub măsurile de asuprire luate de fostul lor conducător. Chel- 
tuielile risipitoare ale domniei lui Solomon, în vremea apostaziei 
lui, l-au dus să încarce poporul cu impozite apăsătoare şi să le ceară 
multe servicii de slugă. Înainte de a-l încorona pe noul conducător, 
bărbaţii de frunte din seminţiile lui Israel au hotărât să se asigure 
dacă fiul lui Solomon avea de gând să le micşoreze poverile acestea: 
„Atunci leroboam şi tot Israelul au venit la Roboam şi i-au vorbit 
aşa: «Tatăl tău ne-a îngreuiat jugul: acum uşurează această aspră 
povară şi jugul greu pe care l-a pus peste noi tatăl tău. Şi îţi vom 
sluji.» 

Dorind să primească sfat de la consilierii lui înainte de a stabili 
ce politică va urma, Roboam le-a răspuns: „Întoarceţi-vă la mine 
după trei zile“, şi poporul a plecat. 

„Împăratul Roboam i-a întrebat pe bătrânii care fuseseră cu tatăl 
său Solomon, în timpul vieţii lui, şi a zis: «Ce mă sfătuiţi să răspund 
poporului acestuia?» Şi iată ce au zis ei: «Dacă vei fi bun cu poporul 
acesta, dacă-i vei primi bine, şi dacă le vei vorbi cu bunăvoință, îţi 
vor sluji pe vecie». (2 Cronici 10, 3-7). Nemulțumit, Roboam s-a 
îndreptat către bărbaţi mai tineri, cu care fusese împreună în tinereţe 
şi în primii ani ai maturității lui, şi i-a întrebat: „Ce mă sfătuiţi să 
răspund poporului acestuia care-mi vorbeşte astfel: «Uşurează jugul 
pe care l-a pus tatăl tău peste noi»?“ (1 Împărați 12, 9). Tinerii 
i-au sugerat să se poarte. cu asprime cu supuşii împărăției lui şi 
să-i lămurească chiar de la început că nu va admite să se pună vreo 
piedică în calea dorințelor lui. 

Măgulit de perspectiva exercitării autorităţii supreme, Roboam 
s-a hotărât să nu ţină seama de sfatul bătrânilor din împărăţia sa 
şi să facă din tineri sfătuitorii lui. Astfel, în ziua rânduită, când 
„leroboam şi tot poporul au venit la Roboam“ pentru declaraţia 
cu privire la cursul pe care avea să-l urmeze, Roboam „a răspuns 
aspru poporului... «Tatăl meu v-a îngreuiat jugul, dar eu vi-l voi 

face şi mai greu; tată meu v-a bătut cu bice, dar eu vă voi bate cu 
scorpioane».“ (1 Împărați 12, 12-14) 

Dacă Roboam şi sfătuitoriu lui lipsiți de experienţă ar fi înţeles 
voinţa divină cu privire la Israel, ei ar fi ţinut seama de cererea 
poporului pentru reforme hotărâte în administrarea guvernării. Dar 
în momentul favorabil, pe care l-au avut cu ocazia întâlnirii de la 
Sihem, ei nu au reuşit să judece de la cauză la efect şi în felul acesta 
au slăbit pentru totdeauna influenţa lor asupra unui mare număr de 
oameni din popor. Hotărârea lor de a menţine şi de a spori apăsarea 
introdusă în timpul domniei lui Solomon era în conflict direct cu 
planul lui Dumnezeu pentru Israel şi a dat poporului motive serioase 
ca să se îndoiască de sinceritatea motivelor lor. În această încercare 
neînţeleaptă şi neîndurătoare de a exercita puterea, împăratul şi cu 
sfătuitorii aleşi de el şi-au dat pe faţă mândria pentru poziţia şi 
autoritatea lor. 

Domnul nu i-a îngăduit lui Roboam să-şi aducă la îndeplinire 
planul pe care-l anunţase. Printre seminţii erau şi mii de oameni 
extrem de agitaţi din cauza măsurilor apăsătoare ale domniei lui 
Solomon, şi acum ei au socotit că nu puteau face altfel decât să se 
răscoale împotriva casei lui David: „Când a văzut tot Israelul că îm- 
păratul nu-l ascultă, poporul a răspuns împăratului: «Ce parte avem 
noi cu David? Noi n-avem moştenire cu fiul lui Isai! La corturile 
tale, Israele! Acum vezi-ţi de casă, Davide!» Şi Israel s-a dus la 
corturile lui“ (1 Împărați 12, 16). 

Ruptura provocată de vorbirea aspră a lui Roboam s-a dovedit de 
nereparat. De acum înainte, cele douăsprezece seminţii ale lui Israel 
au fost despărțite, seminţiile lui Iuda şi Beniamin formând împărăţia 
de jos sau de miazăzi a lui Iuda, sub conducerea lui Roboam, pe când 
cele zece seminţii din nord au format şi au menţinut o conducere 
separată, cunoscută sub numele de împărăţia lui Israel, avându-l pe 
leroboam drept conducător. În felul acesta, s-a împlinit prezicerea 
proorocului cu privire la împărțirea împărăției. „Lucrul acesta a fost 
orânduit de Domnul“ (1 Împărați 12, 15). 

Când Roboam a văzut cele zece seminţii părăsindu-şi supunerea 
faţă de el, a pornit la acţiune. Printr-unul din oamenii influenţi ai 
împărăției, „Adora, care era mai mare peste biruri“, el a făcut o în- 
cercare de împăcare. Dar trimisul păcii a fost tratat într-un mod care 
dădea mărturie despre sentimentele de împotrivire faţă de Roboam: 

„Adoram a fost ucis cu pietre de tot Israelul, şi a murit“. Şocat de 
această dovadă a forţei răscoalei, „împăratul Roboam s-a grăbit să 
se suie într-un car, ca să ajungă la Ierusalim“ (1 Împărați 12, 18). 

„Roboam, ajungând la Ierusalim, a strâns toată casa iui Iuda 
şi seminţia lui Beniamin, o sută optzeci de mii de oameni aleşi, 
buni pentru război, ca să lupte împotriva lui Israel şi să-l aducă 
înapoi sub stăpânirea lui Roboam, fiul lui Solomon. Dar Cuvântul 
lui Dumnezeu i-a vorbit astfel lui Şemaia, omul lui Dumnezeu: 
«Vorbeşte lui Roboam, fiul lui Solomon, împăratul lui Iuda, şi întregii 
case a lui Iuda şi a lui Beniamin, şi celuilalt popor, şi spune-le: Aşa 
vorbeşte Domnul: Nu vă suiţi şi nu faceţi război împotriva fraţilor 
voştri, copiii lui Israel! Fiecare din voi să se întoarcă acasă, căci de la 
Mine s-a întâmplat aceasta ». Ei au ascultat de Cuvântul Domnului şi 
s-au întors acasă, după Cuvântul Domnului“ (1 Împărați 12, 21-24). 

Timp de trei ani, Roboam a încercat să profite de trista sa expe- 
rienţă de la începutul domniei şi în acest efort a reuşit. El „a zidit 
cetăţi întărite în Iuda “, „le-a întărit şi a pus în ele căpitani şi magazii 
de bucate, de untdelemn şi vin“. S-a îngrijit să facă aceste cetăţi 
„foarte tari“ (2 Cronici 11, 5.11.12), Însă secretul prosperității lui 
Iuda în primii ani ai domniei lui Roboam nu consta în aceste măsuri. 
Recunoaşterea lui Dumnezeu drept Conducător suprem a fost aceea 
care a adus seminţiile lui Iuda şi Beniamin într-o poziţie avantajoasă. 
La numărul lor s-au adăugat mulţi bărbaţi temători de Dumnezeu din 
seminţiile de la nord. „Aceia din toate seminţiile lui Israel“, spune 
raportul, „care aveau pe inimă să-L caute pe Domnul, Dumnezeul 
lui Israel, au urmat pe Leviţi la Ierusalim, ca să jertfească Domnului, 
Dumnezeului părinţilor lor. Ei au dat astfel tărie împărăției lui Iuda, 
şi au întărit pe Roboam, fiul lui Solomon, timp de trei ani; căci trei 
ani au umblat în calea lui David şi a lui Solomon“ (2 Cronici 11, 
16.17). 

Roboam avea ocazia să răscumpere într-o mare măsură greşelile 
trecutului şi să restabilească încrederea în priceperea lui de a conduce 
cu înţelepciune, dacă ar fi mers mai departe pe acelaşi drum. Dar 
pana inspirată trasează un raport trist al succesorului lui Solomon, ca 
al unuia care nu a reuşit să exercite o influenţă puternică în formarea 
credincioşiei faţă de Iehova. Cu toate că împăratul era încăpățânat 
din fire, încrezător în sine, îndărătnic şi înclinat spre idolatrie, dacă 
şi-ar fi pus încrederea deplină în Dumnezeu, ar fi putut să-şi dezvolte 

tăria de caracter. Dar, pe măsură ce timpul trecea, împăratul şi-a 
pus încrederea în puterea poziției şi în cetățile pe care le-a întărit. 
Încet, încet, a cedat cu totul de partea idolatriei. „Când s-a întărit 
Roboam în domnie şi a căpătat putere, a părăsit Legea Domnului, şi 
tot Israelul a părăsit-o împreună cu el“ (2 Cronici 12, 1). 

Cât de triste şi cât de pline de însemnătate sunt cuvintele: „şi tot 
Israelul împreună cu el“! Poporul pe are Dumnezeu îl alesese să fie o 
lumină pentru popoarele înconjurătoare se depărta de Izvorul puterii 
Sale şi căuta să devină asemenea popoarelor din jur. După cum s-a 
întâmplat cu ei, se întâmplă şi astăzi, într-o măsură mai mare sau 
mai mică, cu oricine se predă lucrării celui rău, influenţa faptei rele 
nu se mărgineşte doar la făptuitor. Nimeni nu trăieşte pentru sine. 
Nimeni nu piere singur în nelegiuirea lui. Fiecare viaţă este o lumină 
care străluceşte şi încurajează calea altora sau o influenţă întunecată 
şi nimicitoare, care duce la disperare şi ruină. Noi îi conducem pe 
alţii fie în sus, către fericire şi viaţă nemuritoare, fie în jos, către 
durere şi moarte veşnică. Şi dacă, prin faptele noastre, punem sau 
întărim la lucru puterile rele ale acelora din jurul nostru, ne facem 
părtaşi la păcatele lor. 

Dumnezeu n-a îngăduit ca apostazia conducătorului lui Iuda 
să rămână nepedepsită. „În al cincilea an al domniei lui Roboam, 
Şişac, împăratul Egiptului, s-a suit împotriva Ierusalimului, pentru 
că păcătuiseră împotriva Domnului. Avea o mie două sute de cară 
şi şaizeci de mii de călăreţi; şi împreună cu el a venit din Egipt 
un popor fără număr, dintre Libieni, Suchieni şi Etiopieni. A luat 
cetăţile întărite ale lui Iuda şi a ajuns până la Ierusalim. 

Atunci, proorocul Şemaia s-a dus la Roboam şi căpeteniile lui 
Iuda, care se adunaseră în Ierusalim, la apropierea lui Şişac, şi le-a 
zis: «Aşa vorbeşte Domnul: Voi M-aţi părăsit; vă părăsesc şi Eu, 
şi vă dau în mâinile lui Şişac».“ (2 Cronici 12, 2-5). Poporul nu 
mersese atât de departe în apostazie, încât să dispreţuiască judecă- 
tile lui Dumnezeu. În pierderile provocate de invazia lui Şişac, ei 
au recunoscut mâna lui Dumnezeu şi pentru o vreme s-au umilit. 
„Domnul este drept“, au recunoscut ei. 

„ŞI când a văzut Domnul că s-au smerit, Cuvântul Domnului a 
vorbit astfel lui Şemaia: «S-au smerit, nu-i voi nimici, nu voi zăbovi 
să le vin în ajutor, şi mâna Mea nu va veni asupra Ierusalimului prin 

Şişac; dar îi vor supune, şi vor şti ce înseamnă să-Mi slujească Mie 
sau să slujească împărăţiilor altor ţări ». 

Şişac, împăratul Egiptului, s-a suit împotriva lerusalimului.... A 
luat scuturile de aur pe care le făcuse Solomon. Împăratul Roboam a 
făcut în locul lor nişte scuturi de aramă şi le-a dat în grija căpeteniilor 
alergătorilor, care păzeau intrarea casei împăratului.... Pentru că 
Roboam se smerise, Domnul Şi-a abătut mânia de la el, şi nu l-a 
nimicit de tot. Şi tot mai era ceva bun în Iuda “(2 Cronici 12, 6-12). 

Dar când mâna suferinţei a fost îndepărtată şi națiunea a prospe- 
rat iarăşi, mulţi au uitat de teamă şi s-au întors la idolatrie. Printre 
aceştia a fost chiar împăratul Roboam. Deşi umilit prin calamităţile 
care căzuseră asupra lui, nu a reuşit să facă din această experienţă 
un punct decisiv pentru întoarcere în viaţa lui. Uitând lecţia pe care 
Dumnezeu a urmărit să-l înveţe, a căzut din nou în păcatele care 
aduseseră judecăţi asupra naţiunii. După câţiva ani lipsiţi de glorie, 
în timpul cărora împăratul „a făcut lucruri rele, pentru că nu şi-a pus 
inima să caute pe Domnul“, „Roboam a adormit cu părinţii săi şi a 
fost îngropat în cetatea lui David. Şi în locul lui a domnit fiul său 
Abia“ (2 Cronici 12, 14.16). 

O dată cu despărțirea împărăției, la începutul domniei lui Ro- 
boam, slava lui Israel a început să se depărteze, pentru ca niciodată 
să nu mai fie recâştigată în plinătatea ei. Uneori, de-a lungul vea- 
curilor care au urmat, tronul lui David a fost ocupat de oameni cu 
valoare morală şi judecată clarvăzătoare, şi sub conducerea acestor 
suverani, binecuvântările care erau revărsate asupra oamenilor lui 
Iuda se răspândeau şi asupra popoarelor înconjurătoare. Uneori, Nu- 
mele lui Iehova a fost înălţat mai presus de orice Dumnezeu fals, 
iar Legea Sa a fost privită cu respect. Din timp în timp, se ridicau 
prooroci puternici pentru a întări mâinile conducătorilor şi pentru a 
încuraja poporul la continuă credincioşie. Dar seminţele răului, care 
deja răsăriseră atunci când Roboam a urcat pe tron, nu aveau să fie 
niciodată cu totul dezrădăcinate, şi uneori poporul lui Dumnezeu, 
atât de favorizat odinioară, avea să cadă atât de jos, încât să ajungă 
de proverb printre păgâni. 

Dar, în ciuda perversităţii acelora care alunecau spre practici 
idolatre, Dumnezeu, în mila Sa, avea să facă tot ce era în puterea Sa 
pentru a salva împărăţia dezbinată de ruină totală. Şi pe măsură ce 
anii treceau, iar planul Său cu privire la Israel părea să fie zădărnicit 

prin uneltirile oamenilor conduşi de agenţii satanici, El încă Îşi dădea 
pe faţă planurile Sale binefăcătoare, prin robia şi restatornicirea 
poporului ales. Dezbinarea împărăției nu a fost decât începutul unei 
istorii minunate, în care sunt descoperite îndelunga răbdare şi mila 
duioasă a lui Dumnezeu. Din grelele încercări ale suferinţei prin 
care aveau să treacă din cauza înclinațiilor către rău, moştenite sau 
cultivate, aceia pe care Dumnezeu căuta să-i curăţească pentru a-Şi 
întocmi un popor deosebit, plin de râvnă pentru fapte bune, aveau 
să recunoască până la urmă: „Nici unul nu este ca Tine, Doamne! 
Mare eşti Tu, şi mare este Numele Tău, prin puterea Ta. Cine să nu 
se teamă de Tine, Împărate la neamurilor?... Căci între toţi înţelepţii 
neamurilor şi în toate împărăţiile lor, nici unul nu este ca Tine.... Dar 
Domnul este Dumnezeu cu adevărat, este un Dumnezeu viu şi un 
Împărat veşnic“ (Ieremia 10, 6.7.10). 

Iar închinătorii la idoli aveau să înveţe în cele din urmă lecţia că 
zeii falşi nu au putere să înalțe şi să mântuiască. „Dumnezeii, care 
nu au făcut nici cerurile şi nici pământul, vor pieri de pe pământ 
şi de sub ceruri“ (Ieremia 10, 11). Numai în credincioşie faţă de 
Dumnezeul cel viu, Creatorul tuturor şi Conducătorul a toate, omul 
poate să găsească linişte şi pace. 

Într-un glas, cei pedepsiţi şi pocăiţi din Israel şi Iuda aveau, în 
cele din urmă, să-şi reînnoiască legământul cu Dumnezeul oştirilor, 
Dumnezeul părinţilor lor, şi să spună despre EI: 


„Dar El a făcut pământul prin puterea Lui, 
A întemeiat lumea prin înţelepciunea Lui, 
A întins cerurile prin priceperea Lui. 
La tunetul Lui, urlă apele în ceruri; 


EI ridică norii de la marginile pământului, 
Dă naştere fulgerelor şi ploii, 
Şi scoate vântul din cămările Lui. 


Atunci se arată omul cât este de prost cu ştiinţa lui, 
Şi orice argintar rămâne de ruşine cu chipul lui cio- 
plit; 
Căci idolii lui nu sunt decât minciună 
Şi nu este nici o suflare în ei; 

Sunt un lucru de nimic, o lucrare înşelătoare, 
Şi vor pieri, când va veni pedeapsa. 
Dar Cel ce este partea lui Iacov, nu este ca ei 


Căci Domnul a întocmit totul, 
Şi Israel este seminţia moştenirii Lui; 
Domnul oştirilor este Numele Lui“ 


(Ieremia 10, 12-16). 


ed 


Capitolul 7 — Ieroboam 


Aşezat pe tron de către cele zece seminţii ale lui Israel, care 
se răsculase împotriva casei lui David, leroboam, fostul slujitor al 
lui Solomon, era în situaţia să aducă reforme înțelepte, atât în viaţa 
religioasă, cât şi în cea civilă. Sub conducerea lui Solomon, el dăduse 
pe faţă pricepere şi judecată sănătoasă, iar cunoştinţele pe care le 
câştigase în ani de slujire credincioasă îl făceau în stare să conducă 
cu înţelepciune. Dar leroboam n-a ajuns să facă din Dumnezeu 
tăria lui. Cea mai mare teamă a lui leroboam a fost că, în viitor, 
inimile supuşilor săi ar putea fi câştigate de conducătorul care va 
ocupă tronul lui David. El a socotit că, atâta vreme cât celor zece 
seminţii li se va îngădui să viziteze frecvent vechea reşedinţă a 
monarhiei iudaice, unde slujbele de la templu se desfăşurau tot ca 
în anii domniei lui Solomon, mulţi vor fi înclinați să-şi reînnoiască 
devotamentul faţă de conducerea de la Ierusalim. Consultându-se cu 
sfătuitorii lui, leroboam s-a hotărât ca printr-o acţiune îndrăzneață, 
să slăbească cât mai mult cu putinţă probabilitatea unei răscoale 
împotriva conducerii lui. El a reuşit acest lucru, rânduind înăuntrul 
graniţelor împărăției două centre de închinare, unul la Betel şi altul 
la Dan. În aceste locuri, şi nu la Ierusalim, cele zece seminţii aveau 
să fie invitate să se adune, ca să se închine. 

Organizând acest transfer, leroboam s-a gândit să facă apel la 
imaginaţia izraeliţilor, punându-le înainte o reprezentare vizibilă 
care să simbolizeze prezenţa Dumnezeului celui nevăzut. Ca urmare, 
a pus să se facă doi viței de aur care au fost aşezaţi în temple la 
centrele de închinare stabilite. În străduinţa aceasta de a reprezenta 
Dumnezeirea, leroboam a călcat porunca lămurită a lui Iehova: „Să 
nu-ţi faci chip cioplit... Să nu te închini înaintea lor, şi să nu le 
slujeşti“ (Exodul 20, 4.5). 

Atât de puternică era dorinţa lui leroboam de a tine departe de 
Ierusalim cele zece seminţii, încât a pierdut din vedere slăbiciunea 
fundamentală a planului său. El n-a luat în consideraţie primejdia cea 
mare la care îi expunea pe izraeliţi, punând în faţa lor simbolul ido- 

latru al Dumnezeirii cu care strămoşii lor fuseseră atât de obişnuiţi 
timp de veacuri în robia egipteană. Locuirea recentă a lui leroboam 
în Egipt ar fi trebuit să-l înveţe cât de nebunesc era să aşeze înaintea 
poporului asemenea reprezentări păgâne. Dar scopul lui, de a face 
ca seminţiile din nord să întrerupă vizitele anuale la cetatea sfântă, 
l-a determinat să adopte măsurile cele mai nesocotite. „Destul v-aţi 
suit la Ierusalim, Israele!“, i-a instruit el. „lată Dumnezeul tău care 
te-a scos din ţara Egiptului“ (1 Împărați 12, 28). 

În felul acesta, ei au fost invitaţi să se plece înaintea chipurilor 
de aur şi să adopte forme de închinare străine. 

Împăratul a încercat să-i convingă pe leviţi, dintre care unii trăiau 
înăuntrul împărăției sale, să slujească drept preoţi în templele nou 
înălțate la Betel şi Dan; dar străduinţele lui s-au soldat cu un eşec. 
De aceea, a fost constrâns să ridice la preoţie bărbaţi „luaţi din tot 
poporul“ (1 Împărați 12, 31). Alarmaţi de perspective, mulţi dintre 
cei credincioşi, printre care un mare număr de leviţi, s-au refugiat la 
Ierusalim, unde se puteau închina în armonie cu cerinţele divine. 

„A rânduit o sărbătoare în luna a opta, în ziua a cincisprezecea a 
lunii, ca sărbătoare care se prăznuia în Iuda, şi a adus jertfe pe altar. 
Iată ce a făcut Betel, ca să se aducă jertfe viţeilor pe care îi făcuse el. 
A pus în slujbă la Betel preoţii înălțimilor ridicate de el“ (1 Împărați 
12; 32). 

Sfidarea îndrăzneață a lui Dumnezeu din partea împăratului, prin 
îndepărtarea instituţiilor rânduite pe cale divină nu a lăsat să treacă 
fără să fie mustrată. Chiar în timp ce oficia şi ardea tămâie în timpul 
dedicării altarului străin pe care îl înălţase la Betel, a venit înaintea 
lui un om al lui Dumnezeu din împărăţia lui Iuda, trimis să-l mustre 
pentru îndrăzneala de a introduce forme noi de închinare. Proorocul, 
„a strigat împotriva altarului ... şi a zis: «Altarule! Altarule! Aşa 
vorbeşte Domnul: lată că se va naşte un fiu casei lui David; numele 
lui va fi ; el va junghia pe tine, pe preoţii înălțimilor, care ard tămâie 
pe tine, şi pe tine se vor arde oseminte omeneşti!» 

Şi în aceeaşi zi a dat un semn, zicând: «Acesta este semnul care 
arată că Domnul a vorbit: Altarul se va despica, şi cenuşa de pe el se 
va vărsa». Altarul s-a despicat, şi cenuşa de pe el s-a vărsat, după 
semnul pe care-l dăduse omul lui Dumnezeu, potrivit cu Cuvântul 
Domnului“ (1 Împărați 13, 2.3.5). 


leroboam 63 


Văzând acest lucru, leroboam s-a umplut de un spirit de sfidare la 
adresa lui Dumnezeu şi a încercat să-l împiedice pe acela care dăduse 
solia. Cu mânie, „a întins mâna de pe altar“ şi a strigat: „Prindeţi-l!“ 
Gestul lui impulsiv a întâmpinat o mustrare imediată. Mâna întinsă 
împotriva solului lui Iehova şi-a pierdut deodată puterea, şi nu a mai 
putut s-o tragă înapoi. 

Cuprins de groază, împăratul s-a rugat de prooroc să mijlocească 
la Dumnezeu în favoarea lui. „Roagă-te Domnului Dumnezeului 
tău, a implorat el, şi cere-l să-mi pot trage mâna înapoi. Omul lui 
Dumnezeu s-a rugat Domnului şi împăratul a putut să-şi tragă înapoi 
mâna, care s-a făcut sănătoasă ca mai înainte“ (1 Împărați 13, 4-6). 

Străduinţa de a învesti cu solemnitate dedicarea altarului străin, 
a cărui respectare ar fi condus la nerespectarea închinării lui lehova 
în templul din Ierusalim, fusese zadarnică. Prin solia proorocului, 
împăratul lui Israel ar fi trebuit adus la pocăință şi să renunţe la 
planurile lui nelegiuite, care îndepărtau poporul de la adevărata 
închinare la Dumnezeu. Dar el şi-a împietrit inima şi s-a hotărât să 
urmeze calea pe care şi-o alesese. 

Până la sărbătoarea de la Betel, inimile izraeliţilor nu se împietri- 
seră cu totul. Mulţi erau sensibili la influenta Duhului Sfânt. Domnul 
intenţionase ca aceia care făcuseră paşi repezi în apostazie să fie 
opriţi din calea lor înainte de a fi prea târziu. El trimise pe solul 
Său să întrerupă practicile idolatre şi să descopere împăratului şi 
poporului care aveau să fie efectele apostaziei. Despicarea altarului 
era un semn al dezaprobării lui Dumnezeu faţă de urâciunea care 
fusese comisă în Israel. 

Domnul caută să mântuiască, nu să distrugă. El are plăcere să-i 
salveze pe păcătoşi. „Spune-le: Pe viaţa Mea, zice Domnul, Dumne- 
zeu, că nu doresc moartea păcătosului“ (Ezech. 33,11). Prin averti- 
zări şi îndemnuri, El îi cheamă pe cei neascultători să se întoarcă de 
la faptele lor rele, să se întoarcă la El şi să trăiască. El dă solilor Săi 
aleşi o îndrăzneală sfântă, ca aceia care ascultă să se teamă şi să fie 
aduşi la pocăință. Cât de categoric l-a mustrat omul lui Dumnezeu 
pe împărat! Şi această fermitate era esenţială. În nici un alt mod nu 
puteau fi mustrate păcatele săvârşite. Domnul i-a dat slujitorului Său 
îndrăzneală, pentru ca impresia să dăinuiască asupra acelora care 
ascultau. Solii Domnului nu trebuie să se teamă niciodată de faţa 
omului, Ci să stea neclintiţi pentru dreptate. Atâta vreme cât îşi pun 

încrederea în Dumnezeu, nu trebuie să se teamă; căci Acela care le 
dă însărcinarea le dă şi asigurarea protecţiei Sale. 

După ce şi-a rostit solia, proorocul era gata să plece, când Iero- 
boam i-a zis: „Intră cu mine în casă, să iei ceva de mâncare, şi-ţi 
voi da un dar“. „Omul lui Dumnezeu a zis împăratului: jumătate 
din casa ta să-mi dai, şi n-aş intra cu tine. Nu voi mânca pâine şi nu 
voi bea apă în locul acesta; căci iată ce poruncă mi-a fost dată, prin 
Cuvântul Domnului: «Să nu mănânci pâine, nici să nu bei apă, şi 
nici să nu te întorci pe drumul pe care te vei duce».“ (1 Împărați 13, 
7-9). 

Ar fi fost bine pentru prooroc, dacă s-ar fi ţinut de planul să se 
întoarcă în ludea fără întârziere. În timp ce călătorea spre casă pe 
alt drum, el a fost întâmpinat de un om în vârstă, care pretindea a fi 
profet şi care l-a minţit pe omul lui Dumnezeu, spunând: „ŞI eu sunt 
prooroc ca tine; şi un înger mi-a vorbit din partea Domnului şi a zis: 
«Adu-l în casă cu tine, ca să mănânce pâine şi să bea apă». Din nou 
a fost repetată minciuna, şi invitaţia a fost adresată, până ce omul lui 
Dumnezeu a fost convins să se întoarcă. 

Din cauză că proorocul cel adevărat şi-a îngăduit să meargă pe o 
cale contrară datoriei, Dumnezeu a îngăduit ca el să sufere pedeapsa 
neascultării. Pe când el şi acela care-l invitase să se întoarcă la 
Betel stăteau împreună la masă, inspiraţia Celui Atotputernic a venit 
asupra proorocului fals „şi el a strigat omului lui Dumnezeu care 
venise din ludea, zicând: «Aşa vorbeşte Domnul: Pentru că nu ai 
ascultat porunca Domnului şi nu ai păzit porunca pe care ţi-o dăduse 
Domnul, Dumnezeul tău ... trupul tău mort nu va intra în mormântul 
părinţilor tăi.“ (Vers. 18-22). 

Această profeție cu privire la soarta sa a fost curând împlinită 
cuvânt cu cuvânt. „Şi după ce a mâncat pâine şi a băut apă, proorocul 
pe care-l întorsese şi-a pus şeaua pe măgar. Omul lui Dumnezeu a 
plecat şi s-a întâlnit pe drum cu un leu care l-a omorât. Trupul lui 
mort era întins pe drum; măgarul a rămas lângă el, şi leul stătea şi el 
lângă tru Şi nişte oameni care treceau pe acolo, au văzut trupul întins 
în drum ... şi au spus lucrul acesta, la venirea lor în cetatea în care 
locuia proorocul cel bătrân. Când a auzit lucrul acesta, proorocul care 
îl întorsese de pe drum pe omul lui Dumnezeu a zis: Este omul lui 
Dumnezeu, care nu a ascultat de porunca Domnului“ (Vers. 23-26). 

Pedeapsa care a căzut peste solul necredincios a fost încă o 
dovadă cu privire la adevărul profeţiei rostite asupra altarului. Dacă, 
după ce nu a ascultat de Cuvântul Domnului, proorocului 1 s-ar fi 
îngăduit să meargă în siguranţă, împăratul ar fi folosit acest fapt 
ca încercare de a-şi justifica propria lui neascultare. În despicarea 
altarului, în uscarea braţului şi în soarta grozavă a aceluia care a 
îndrăznit să nesocotească porunca expresă a lui Iehova, leroboam 
ar fi trebuit să discernă dezaprobarea grabnică a unui Dumnezeu 
insultat, şi aceste judecăţi ar fi trebuit să-l avertizeze să nu stăruie 
în fărădelege. Dar, departe de a se pocăi, „leroboam nu s-a abătut 
de pe calea lui cea rea. A pus iarăşi preoţi pentru înălțimi, luaţi din 
tot poporul: pe oricine dorea, îl sfinţea preot ai înălțimilor. Şi fapta 
aceasta a fost un prilej de păcătuire pentru casa lui leroboam, şi 
pentru aceasta a fost nimicită ea şi ştearsă de pe faţa pământului“ (1 
Împărați 13, 33.34; 14,16) 

Spre încheierea unei domnii agitate, care a durat douăzeci şi 
doi de ani, leroboam a avut de făcut faţă înfrângerii dezastruoase în 
războiul cu Abia, succesorul lui Roboam. „leroboam n-a mai avut 
puterea pe vremea lui Abia, şi Domnul l-a lovit şi a murit“ (2 Cronici 
13, 20). 

Apostazia introdusă în timpul domniei lui leroboam s-a accen- 
tuat din ce în ce mai mult, până când, în cele din urmă, a avut ca 
rezultat ruina totală a împărăției lui Israel. Chiar înainte de moartea 
lui leroboam, bătrânul prooroc din Şilo, care cu mulți ani înainte 
prezisese înălţarea lui leroboam pe tron, declara: „Domnul va lovi 
pe Israel, şi Israel va fi ca o trestie clătinată de ape; va smulge pe 
Israel din această ţară bună, pe care o dăduse părinţilor lor, şi-i va 
împrăştia dincolo de Râu, pentru că şi-au făcut idoli, mâniind pe 
Domnul. Vă părăsi pe Israel, din pricina păcatelor pe care le a făcut 
leroboam şi care a târât şi pe Israel “(1 Împărați 14, 15.16). 

Cu toate acestea, Domnul nu l-a părăsit pe Israel, fără ca mai 
înainte să facă tot ce putea fi făcut pentru al aduce înapoi la ascultarea 
de El. De-a lungul anilor lungi şi întunecaţi, când conducător după 
conducător s-a ridicat sfidând cu îndrăzneală cerul şi l-a condus 
pe Israel din ce în ce mai adânc în idolatrie, Dumnezeu a trimis 
solie după solie către poporul Său abătut. Prin proorocii Săi, le-a 
dat toate ocaziile să oprească valul de apostazie şi să se întoarcă la 
El. În anii care au urmat dezbinării împărăției, aveau să trăiască şi 

să lucreze Ilie şi Elisei şi să fie auzite în ţară apelurile mişcătoare 
ale lui Osea, Amos şi Obadia. Niciodată împărăţia lui Israel n-a fost 
lăsată fără mărturia nobilă a puterii extraordinare a lui Dumnezeu de 
a salva din păcat. Chiar şi în ceasurile cele mai sumbre, unii aveau să 
rămână credincioşi Conducătorului lor divin şi în mijlocul idolatriei 
aveau să trăiască fără pată înaintea unui Dumnezeu sfânt. Aceşti 
credincioşi erau socotiți ca făcând parte din rămăşiţa evlavioasă, 
prin care planul cel veşnic al lui Iehova avea să fie în cele din urmă 
adus la îndeplinire. 


Capitolul 8 — Apostazia naţională 


De la moartea lui leroboam şi până la arătarea lui Ilie înaintea 
lui Ahab, poporul lui Israel a suferit un declin spiritual continuu. 
Conduşi de bărbaţi care nu se temeau de Iehova şi care încurajau 
forme străine de închinare, un număr tot mai mare de oameni au 
pierdut repede din vedere datoria de a sluji viului Dumnezeu şi au 
adoptat multe dintre practicile idolatre. 

Nadab, fiul lui leroboam, a ocupat tronul lui Israel pentru numai 
câteva luni. Calea lui nelegiuită a fost oprită brusc de o conspirație, 
având În frunte pe Baeşa, unul din generalii lui, urmărind să pună 
stăpânire pe conducere. Nadab a fost ucis împreună cu „toată casa 
lui“, care avea drept de succesiune, „după cuvântul pe care-l spusese 
Domnul prin robul Său Ahia din Şilo, din pricina păcatelor pe care 
le făcuse Ieroboam şi în care îl târâse şi pe Israel“ (1 Împărați 15, 
29.30). 

Astfel, a pierit casa lui leroboam. Închinarea idolatră, introdusă 
de el, a adus asupra hulitorilor vinovaţi judecățile pedepsitoare ale 
cerului; şi cu toate acestea, conducătorii care au urmat — Baeşa, 
Ela, Zimri şi Omri — într-o perioadă de aproape patruzeci de ani, 
au continuat pe aceeaşi cale fatală a nelegiuirii. 

În cea mai mare parte a acestui timp de apostazie în Israel, Asa 
a condus împărăţia lui Iuda. Timp de mulţi ani, „Asa a făcut ce este 
bine şi plăcut înaintea Domnului, Dumnezeu lui său. A îndepărtat 
altarele dumnezeilor străini şi înălțimile, a sfărmat stâlpii idoleşti şi a 
tăiat Astarteele. A poruncit lui Iuda să caute pe Domnul, Dumnezeul 
părinţilor săi, şi să împlinească, legea şi poruncile. A îndepărtat 
din toate cetăţile lui Iuda înălțimile şi stâlpii închina soarelui. Şi 
împărăţia a avut pace sub el“ (2 Cronici 14, 2-5). 

Credinţa lui Asa a fost pusă la aspră încercare atunci când „Zerah, 
Etiopianul, a ieşit împotriva lui cu o oştire de, un milion de oameni 
şi trei sute de care“ (2 Cronici 14, 9) şi a năvălit în împărăţia lui. 
În această criză, Asa nu şi-a pus încrederea în „cetăţile întărite“ 
ale lui Iuda, pe care le clădise „cu ziduri, cu turnuri, cu porţi şi cu 

zăvoare““, nici în „oamenii viteji“ (2 Cronici 14, 6-8) din armata lui 
bine pregătită, Încrederea împăratului era în Dumnezeul oştirilor, 
în al cărui Nume izbăviri măreţe fuseseră obţinute de Israelul din 
vechime. Aşezându-şi forţele în linie de bătaie, el a căutat ajutorul 
lui Dumnezeu. 

Armatele vrăjmaşe stăteau acum faţă în faţă. Era un timp de 
încercare pentru aceia care Îl slujeau pe Domnul. Îşi mărturisiseră ei 
toate păcatele? Aveau oamenii lui Iuda încredere deplină în puterea 
lui Dumnezeu de a elibera? Gânduri ca acestea se frământau în 
mintea conducătorilor. După orice apreciere omenească, oastea cea 
mare a Egiptului avea să spulbere totul înaintea ei. Dar în timp de 
pace Asa nu se dedase distracţiilor şi plăcerilor, ci se pregătise pentru 
orice primejdie. Avea o armată instruită pentru luptă şi se străduise 
să conducă poporul să se împace cu Dumnezeu. lar acum, cu toate 
că forţele lui erau mai mici la număr decât ale vrăjmaşului, credinţa 
lui în Dumnezeu nu slăbise. 

Deoarece Îl căutase pe Domnul în zilele de prosperitate, împă- 
ratul se putea sprijini pe El şi acum, în ziua necazului. Cererile lui 
dovedeau că el nu era un străin faţă de puterea minunată a lui Dum- 
nezeu. „Asa a chemat pe Domnul Dumnezeul lui, şi a zis: «Doamne, 
numai Tu poţi veni în ajutorul nostru, Doamne, Dumnezeul nostru!... 
Căci pe Tine ne sprijinim, şi în Numele Tău am venit împotriva aces- 
tei mulţimi. Doamne, Tu eşti Dumnezeul nostru: să nu iasă biruitor 
omul împotriva Ta»“ (Vers. 11). 

Rugăciunea lui Asa este un model de urmat pentru orice cre- 
dincios creştin. Noi luptăm într-un război „nu împotriva cărnii şi 
sângelui, ci împotriva căpeteniilor, împotriva domniilor ... împotriva 
duhurilor răutăţii care sunt în locurile cereşti“ (Ephesians 6, 12). 
În lupta vieţii trebuie să dăm piept cu agenţii răului, care s-au aliat 
împotriva dreptăţii. Nădejdea noastră nu este un om, ci viul Dumne- 
zeu. Prin deplina asigurare a credinţei, putem aştepta că El va uni 
atotputernicia Lui cu străduinţele uneltelor omeneşti pentru slava 
tronului Său. Îmbrăcaţi cu armura neprihănirii Sale, putem câştiga 
biruinţă asupra oricărui duşman. 

Credinţa împăratului Asa a fost răsplătită în mod remarcabil. 
„Domnul i-a lovit pe Etiopieni dinaintea lui Asa şi dinaintea lui 
Iuda, şi Etiopienii au luat-o la fugă. Asa şi poporul care era cu el 
i-au urmărit până la Gherar şi Etiopienii au căzut fără să-şi poată 

scăpa viaţa, căci au fost nimiciţi de Domnul şi de oştirea Lui. Asa şi 
poporul lui au fă ut o pradă mare“ (2 Cronici 14, 12.13). 

Când armatele biruitoare ale lui Iuda şi Beniamin se întorceau la 
Ierusalim, „Duhul lui Dumnezeu a venit peste Azaria, fiul lui Oded, 
şi Azaria s-a dus înaintea lui Asa şi i-a zis: «Ascultaţi-mă, Asa, şi 
tot Iuda şi Beniamin! Domnul este cu voi când sunteţi cu EI; dacă-L 
căutaţi, ÎI veţi găsi; dar dacă-L părăsiţi şi El vă va părăsi... Voi dar, 
întăriţi-vă, şi nu lăsaţi să vă slăbească mâinile, căci faptele voastre 
vor avea o răsplată»“ (2 Cronici 15, 1.2.7). 

Încurajat tot mai mult de aceste cuvinte, Asa a pornit la o a doua 
reformă în Iuda. El „a îndepărtat urâciunile din toată ţara lui Iuda şi 
Beniamin şi din cetăţile pe care le luaseră în muntele lui Efraim, şi a 
înnoit altarul Domnului care era înaintea pridvorului Domnului. 

A strâns pe tot Iuda şi Beniamin, şi cei din Efraim, din Manase 
şi din Simeon, care locuiau printre ei, căci mulți dintre oamenii lui 
Israel au trecut la el când au văzut că Domnul, Dumnezeul lui, era cu 
el. S-au adunat la Ierusalim în luna a treia a anului al cincisprezecelea 
al domniei lui Asa. În ziua aceasta, au jertfit Domnului, din prada 
pe care o aduseseră: şapte sute de boi şi şapte mii de oi. Au făcut 
legământ să caute pe Domnul, Dumnezeul părinţilor lor, din toată 
inima şi din tot sufletul lor, ... tot Iuda s-a bucurat de jurământul 
acesta, căci juraseră din toată inima lor, căutaseră pe Domnul de bună 
voia lor, şi-L găsiseră. Şi Domnul le-a dat odihnă de jur împrejur“ 
(Vers. 8-12.15). 

Raportul cel lung al slujirii credincioase a lui Asa a fost întunecat 
de unele greşeli făcute atunci când nu şi-a pus încrederea deplină 
în Domnul. Când, într-o împrejurare, împăratul lui Israel a intrat 
în împărăţia lui Iuda şi a pus stăpânire pe Rama, o cetate întărită 
la o depărtare de numai opt kilometri de Ierusalim, Asa a căutat 
izbăvirea, încheind o alianţă cu Ben-Hadad, împăratul Siriei. Lipsa 
lui de încredere numai în Dumnezeu în timp de nevoie a fost aspru 
mustrată de Hanani, proorocul, care i s-a arătat lui Asa, cu solia: 
„Pentru că te-ai sprijinit pe împăratul Siriei şi nu te-ai sprijinit pe 
Domnul, Dumnezeul tău, de aceea a scăpat oastea împăratului Siriei 
din mâinile tale. Etiopienii şi Libienii nu alcătuiau oare o oaste 
mare, o mulţime de cară şi călăreţi? Şi totuşi, Domnul i-a dat în 
mâinile tale, pentru că te sprijiniseşi pe El. Căci Domnul Îşi întinde 
privirile peste tot pământul, ca să-l sprijine pe aceia a căror inimă 

este întreagă a Lui. Ai lucrat ca un nebun în privinţa aceasta, căci de 
acum vei avea războaie“ (2 Cronici 16, 7-9). 

În loc să se umilească înaintea lui Dumnezeu din cauza greşelii 
lui, „Asa s-a mâniat pe văzător, şi l-a pus la închisoare, pentru că era 
înfuriat împotriva lui. Tot în acelaşi timp, Asa a apăsat pe unii din 
popor“ (Vers. 10). 

„În al treizeci şi nouălea an al domniei sale, Asa s-a îmbolnăvit 
de picioare aşa încât avea mari dureri; chiar pe timpul bolii lui, nu 
a căutat pe Domnul, ci a întrebat pe doftori“ (Vers. 12). Împăratul 
„a murit în anul patruzeci şi unu al domniei lui“ şi i-a urmat Iosafat, 
fiul lui. 

Cu doi ani înainte de moartea lui Asa, Ahab a început să 
domnească în împărăţia lui Israel. De la început, domnia lui a fost 
caracterizată de o apostazie grozavă şi nefirească. Tatăl lui, Omri, 
întemeietorul Samariei, a făcut „ce este rău înaintea Domnului, şi 
a lucrat mai rău decât toţi cei ce fuseseră înaintea lui“ (1 Împărați 
16, 25). Dar păcatele lui Ahab erau şi mai mari. El „a făcut un idol 
Astarteei. Ahab a făcut mai multe rele decât toţi împărații lui Israel, 
care fuseseră înaintea lui, ca să mânie pe Domnul Dumnezeul lui 
Israel. Şi, ca şi cum ar fi fost puţin lucru pentru el să se dedea la 
păcatele lui leroboam, fiul lui Nebat, a mai luat de nevastă şi pe 
Izabela, fata lui Etbaal, împăratul Sidoniţilor, şi a slujit lui Baal şi 
s-a închinat înaintea lui“ (1 Împărați 16, 33.31). Nesatisfăcut de 
încurajarea formelor slujbelor religioase îndeplinite la Betel şi Dan, 
el a condus cu îndrăzneală poporul în păgânismul cel mai josnic, 
înlocuind închinarea lui Iehova cu închinarea la Baal. 

Luând de soţie pe Izabela, fiica lui Etbaal, „împăratul Sidoniţilor“ 
şi marele preot al lui Baal, Ahab „a slujit lui Baal şi s-a închinat 
înaintea lui. A ridicat un altar lui Baal şi templului Baal pe care 
l-a zidit la Samaria“ (1 Împărați 16, 31.32). Ahab nu numai că a 
introdus închinarea lui Baal în capitală, dar sub conducerea Izabelei 
a înălţat altare păgâneşti pe multe „înălțimi“ unde, la adăpostul 
crângurilor înconjurătoare, preoţii împreună cu cei legaţi de această 
formă secătoare de idolatrie îşi exercitau influenţa dezastruoasă, 
până când aproape tot Israelul mergea după Baal. „N-a fost nimeni 
care să se fi vândut pentru ca să facă ce este rău înaintea Domnului, 
ca Ahab, pe care nevastă-sa Izabela îl aţâţa la aceasta. El a lucrat în 
chipul cel mai urâcios, mergând după idoli, cum făceau Amoriţii, pe 

care-i izgonise Domnul dinaintea copiilor lui Israel“ (1 Împărați 21, 
25.26). 

Ahab era slab în putere morală. Unirea lui în căsătorie cu o 
femeie idolatră, care avea un caracter hotărât şi un temperament 
energic, a avut un rezultat dezastruos atât pentru el cât şi pentru 
naţiune. Lipsit de principii şi de un standard înalt de vieţuire dreaptă, 
caracterul lui a fost modelat uşor de spiritul hotărât al Izabelei. Firea 
lui egoistă a fost neînstare să aprecieze darurile lui Dumnezeu pentru 
Israel, precum şi obligațiile lui ca păzitor şi conducător al poporului 
ales. 

Sub influenţa vătămătoare a domniei lui Ahab, Israel rătăcea 
departe de viul Dumnezeu şi îşi stricase căile înaintea Lui. De mulţi 
ani ei îşi pierdeau simţământul de respect şi de teamă sfântă; iar 
acum se părea că nu se găseşte nimeni care să îndrăznească să-şi 
pună în primejdie viaţa împotrivindu-se deschis urâciunilor care 
predominau. Umbra întunecată a apostaziei acoperea întreaga ţară. 
Chipurile lui Baal şi ale Astarteei erau văzute pretutindeni. Templele 
idolatre şi crângurile consacrate închinării în faţa lucrărilor mâinilor 
omeneşti se înmulţeau. Aerul era murdărit cu fumul jertfelor oferite 
zeilor falşi. Dealurile şi văile răsunau de strigătele de beţie ale unor 
preoţi păgâni care jertfeau soarelui, lunii şi stelelor. 

Prin influenţa Izabelei şi a preoților ei nelegiuiţi, poporul era 
învăţat că idolii zeilor care fuseseră înălţaţi erau divinităţi care con- 
duceau prin puterea lor misterioasă elementele pământului, focul şi 
apa. Toate darurile Cerului — torentele de apă vie, izvoarele care 
curgeau, roua cea plăcută, ploaia care înviora pământul şi făcea 
câmpiile să rodească din belşug erau atribuite favorii lui Baal şi 
Astarteei, în loc să fie privite ca venind de la Dătătorul oricărui dar 
bun şi desăvârşit. Poporul a uitat că dealurile şi văile, izvoarele şi 
pâraiele erau în mâna Dumnezeului celui viu, că El stăpânea soarele, 
norii cerului şi toate puterile naturii. 

Prin soli credincioşi, Domnul a trimis avertizări repetate împă- 
ratului şi poporului decăzut; dar aceste cuvinte de mustrare erau 
zadarnice. În zadar au proclamat solii inspirați dreptul lui Iehova de 
a fi singurul Dumnezeu în Israel ; în zadar au înălţat legile pe care 
EI li le încredinţase. Cuceriţi de desfăşurarea splendorii şi de riturile 
fascinante ale închinării la idoli, oamenii urmau exemplul împăra- 
tului şi al curţii lui şi se dedau plăcerilor degradante şi otrăvitoare 

ale unei închinări senzuale. În nebunia lor oarbă, au ales să-L lepede 
pe Dumnezeu şi închinarea Lui. Lumina atât de îndurător dată lor 
devenise întuneric. Aurul cel curat se întunecase. 

Vai, cât de mult se îndepărtase slava lui Israel! Niciodată mai 
înainte nu căzuse poporul ales atât de adânc în apostazie. Erau 
patru sute cincizeci de profeţi ai lui Baal, în afară de „patru suie de 
prooroci ai Astarteei“ (1 Împărați 18, 19). Numai puterea făcătoare 
de minuni a lui Dumnezeu mai putea feri națiunea de distrugere 
totală. Israel se despărţise de bună voie de Iehova; cu toate acestea, 
Domnul, în mila Sa, tânjea după aceia care fuseseră duşi la păcat 
şi era gata să le trimită unul dintre cei mai puternici prooroci ai 
Săi, prin care mulţi aveau să fie aduşi la ascultare de Dumnezeul 
părinţilor lor. 


Profeţii Împărăției de Nord 


[118] 
„Cine este înţelept să ia seama la aceste lucruri? Cine este pri- 


ceput să le înţeleagă? Căci căile Domnului sunt drepte, şi cei drepţi 
umblă pe ele dar cei răzvrătiți cad pe ele.“ (Osea 14, 9) 

În munţii Galaadului, la răsărit de Iordan, trăia în zilele lui Ahab 
un om al credinţei şi rugăciunii a cărui lucrare neînfricată era desti- 
nată să oprească răspândirea rapidă a apostaziei în Israel. Departe de 
orice oraş renumit şi neavând o poziţie înaltă în societate, Ilie Tişbi- 
tul a intrat totuşi în misiunea lui încrezător în planul lui Dumnezeu 
de a pregăti calea înaintea lui şi de a-i da succes deplin. Cuvântul 
credinţei şi al puterii era pe buzele lui şi întreaga lui viaţă era consa- 
crată lucrării de reformă. Glasul lui era al unuia care striga în pustie 
pentru a mustra păcatul şi pentru a respinge valul răului. Dar, deşi a 
venit la oameni ca mustrător al păcatului, solia lui oferea balsamul 
de Galaad sufletelor bolnave de păcat ale acelora care doreau să fie 
vindecaţi. 

Când Ilie l-a văzut pe Israel afundându-se din ce în ce mai 
mult în idolatrie, sufletul i-a fost îndurerat şi indignarea l-a cuprins. 
Dumnezeu făcuse lucruri mari pentru poporul Său. 

Îl eliberase din robie şi îi dăduse „pământurile neamurilor ... ca 
să păzească poruncile Lui, şi să ţină legile Lui“ (Psalmii 105, 44.45). 
Dar planurile pline de îndurare ale lui Iehova erau acum aproape 
uitate. Necredinţa despărţea cu repeziciune poporul ales de Izvorul 
puterii lui. Văzând, din locuinţa lui retrasă de la munte, această 
apostazie, Ilie a fost copleşit de amărăciune. Cu groază în suflet, el a 
implorat pe Dumnezeu să oprească poporul favorizat de odinioară 
de pe calea lui păcătoasă, să îi trimită judecăţi, dacă este nevoie, ca 
să poată fi determina să vadă în adevărata lumină îndepărtarea lui de 
Cer. El dorea să-i vadă aduşi la pocăință înainte ca ei să meargă atât 
de departe în nelegiuirea lor, încât să-L provoace pe Dumnezeu să-i 
distrugă cu totul. 

Rugăciunea lui Ilie a fost ascultată. Apelurile repetate adesea, 
mustrările şi avertizările nu aduseseră pe Israel la pocăință. Venise 
timpul când Dumnezeu trebuia să îi vorbească prin judecăţi. Atâta 
timp cât închinătorii lui Baal pretindeau că darurile cerului, roua şi 
ploaia, nu veneau de la Iehova, ci de la puterile ce dirijau natura şi 

că prin energia creatoare a soarelui pământul era îmbogăţit şi făcut 
să rodească din belşug, blestemul lui Dumnezeu avea să cadă greu 
asupra tării întinate. Seminţiilor apostaziate ale lui Israel trebuia să 
li se arate nebunia încrederii în puterea lui Baal pentru binecuvântări 
pământeşti. Până când nu se vor întoarce la Dumnezeu cu pocăință 
şi nu-L vor recunoaşte ca izvor al tuturor binecuvântărilor, nu va 
cădea pe pământ nici rouă, nici ploaie. 

Lui Ilie 1-a fost încredinţată misiunea de a da lui Ahab solia 
despre judecata Cerului. El nu a căutat să fie solul Domnului, ci 
Cuvântul lui Dumnezeu a venit peste el. Şi gelos pentru onoarea 
cauzei lui Dumnezeu, nu a ezitat să asculte somaţia divină, cu toate 
că ascultarea părea să invite nimicirea lui grabnică de către mâna 
împăratului nelegiuit. Proorocul a pornit de îndată şi a călătorit zi 
şi noapte, până când a ajuns în Samaria. La palat n-a solicitat o 
primire, nici n-a aşteptat ca venirea să-i fie anunţată oficial. Îmbrăcat 
în hainele aspre purtate de obicei de proorocii din vremea aceea, a 
trecut neobservat pe lângă paznici şi s-a oprit pentru o clipă înaintea 
împăratului uimit. 

Ilie nu şi-a cerut scuze pentru apariţia lui bruscă. Unul mai mare 
decât conducătorul lui Israel îl însărcinase să vorbească şi, ridicându- 
şi mâinile spre cer, a declarat solemn din partea viului Dumnezeu că 
judecăţile Celui Prea Înalt erau gata să cadă peste Israel. „Viu este 
Domnul, Dumnezeul lui Israel, al cărui slujitor sunt“, a declarat el, 
„Că în anii aceştia. nu va fi nici rouă, nici ploaie, decât după cuvântul 
meu.“ 

Numai prin exercitarea unei credinţe puternice în puterea fără 
greş a Cuvântului lui Dumnezeu şi-a rostit Ilie solia. Dacă nu ar fi 
avut încredere deplină în Acela pe care ÎI slujea, el nu s-ar fi arătat 
niciodată înaintea lui Ahab. Pe calea către Samaria, Ilie trecuse pe 
lângă râuri care curgeau cu ape bogate, peste dealuri acoperite cu 
verdeață şi prin păduri maiestuoase, care păreau peste putinţă să fie 
atinse de secetă. Tot ce vedea ochiul era îmbrăcat în frumuseţe. Pro- 
fetul se putea întreba cum aceste râuri, care niciodată nu încetaseră 
să curgă puteau seca, sau cum aceste coline şi văi puteau fi arse de 
secetă. Dar n-a dat loc la îndoială. El a crezut pe deplin că Dumnezeu 
va umili Israelul apostaziat şi că prin judecăţile acestea, ei vor fi 
aduşi la pocăință. Hotărârea Cerului ieşise; Cuvântul lui Dumnezeu 
nu putea greşi; şi cu primejdia vieţii, Ilie şi-a îndeplinit fără teamă 

însărcinarea. Ca un tunet din cerul senin, solia despre judecăţile care 
erau gata să vină a căzut în urechile împăratului nelegiuit; dar înainte 
ca Ahab să-şi revină din uimire sau să schiţeze un răspuns, Ilie s-a 
făcut nevăzut tot atât de neaşteptat cum venise, fără să aştepte să 
vadă efectul soliei lui. lar Domnul a mers înaintea lui, 
pregătindu-i drumul. Profetul a fost îndrumat : „Îndreaptă-te către 
răsărit, şi ascunde-te lângă pârâul Cherit, care este în faţa Iordanului. 
Vei bea apă din pârâu, şi am poruncit corbilor să te hrănească acolo“. 
Împăratul a făcut cercetări amănunțite, dar proorocul n-a putut fi 
găsit. Împărăteasa Izabela, mâniată la auzirea soliei care a încuiat 
comorile cerului, fără să piardă timp, s-a sfătuit cu proorocii lui Baal 
care s-au unit cu ea să blesteme pe prooroc şi să sfideze mânia lui 
Iehova. Dar în ciuda dorinţei lor de a-l găsi pe acela care rostise 
cuvântul de nenorocire, urmau să fie dezamăgiţi. Nu puteau nici 
să ascundă pentru alţii cunoaşterea judecății pronunţate ca urmare 
a apostaziei predominante. Veştile denunţării păcatelor lui Israel 
de către Ilie şi despre profeția privitoare la venirea grabnică a unei 
pedepse s-au răspândit repede în ţară. Temerile unora erau trezite 
dar, în general, solia cerească a fost primită cu batjocură şi dispreţ. 
Cuvintele proorocului au fost urmate de un efect imediat. Aceia 
care la început au fost înclinați să ia în râs gândul unei calamităţi, 
au avut în scurt timp ocazia să gândească în mod serios; după câteva 
luni pământul, fiind reînviorat de rouă sau de ploaie, s-a uscat, iar 
vegetaţia a dispărut. Pe măsură ce timpul trecea, cursurile de apă 
care nu secaseră niciodată au început să se micşoreze, iar izvoarele 
să sece. Cu toate acestea, oamenii erau îndemnați de conducătorii lor 
să aibă încredere în puterea lui Baal şi să nu ţină seama de cuvintele 
fără rost ale profeţiei lui Ilie. Preoţii încă mai susțineau că ploile 
cădeau prin puterea lui Baal. Nu vă temeţi de Dumnezeu lui Ilie şi 
nu tremuraţi la cuvintele lui, îi îndemnau ei; Baal este acela care 
aduce secerişul la timp şi care se îngrijeşte de oameni şi animale. 
Solia lui Dumnezeu către Ahab a dat Izabelei şi preoţilor ei, 
precum şi tuturor urmaşilor lui Baal şi ai Astarteei ocazia să pună la 
probă puterea zeilor lor şi, dacă era posibil, să dovedească falsitatea 
cuvintelor lui Ilie. Împotriva asigurărilor sutelor de preoţi idolatri, 
proorocia lui Ilie rămânea sigură. Dacă, în ciuda declaraţiei prooro- 
cului, Baal ar fi putut da rouă şi ploaie, făcând ca râurile să curgă 

mai departe, iar vegetația să crească, atunci împăratul lui Israel urma 
să se închine lui, iar poporul să spună că el este dumnezeu. 

Hotărâţi să ţină poporul în amăgire, preoţii lui Baal au continuat 
să aducă jertfe zeilor lor şi să-i cheme zi şi noapte, ca să învioreze 
pământul. Cu jertfe costisitoare, preoţii încercau să potolească mâ- 
nia zeilor lor; cu o râvnă şi cu o stăruinţă demnă de o cauză mai 
bună, dădeau ocol altarelor păgâneşti şi se rugau insistent pentru 
ploaie. Noapte de noapte se înălţau strigătele şi rugăciunile lor prin 
țara pustiită. Dar nu se arăta nici un nor pe cer în timpul zilei ca să 
ascundă razele arzătoare ale soarelui. Nici roua, nici ploaia nu învio- 
rau pământul însetat. Cuvântul lui Iehova însă rămânea neschimbat, 
orice ar fi făcut preoţii lui Baal. 

Trecuse un an, şi încă nu căzuse ploaie. Pământul era pârjolit 
ca de foc. Căldura arzătoare a soarelui distrusese şi puţina vegetaţie 
care supravieţuise. Râurile secaseră, iar puţinii cai şi turmele istovite 
rătăceau încoace şi încolo în disperare. Câmpiile odinioară înflori- 
toare ajunseseră ca o pustie de nisip arzător — o pustie nemărginită. 
Dumbrăvile dedicate închinării la idoli erau fără viaţă, iar copacii 
pădurii, ajunşi nişte cumplite schelete ale naturii, nu mai făceau nici 
o umbră. Aerul era uscat şi înăbuşitor, furtuni de praf orbeau ochii şi 
aproape opreau respiraţia. Oraşe şi sate, atât de prospere odinioară, 
deveniseră locuri de jale. Foamea şi setea aduseseră printre oameni 
şi animale o mortalitate îngrozitoare. Foametea, cu toaie ororile ei, 
îi cuprinsese din ce în ce mai mult. 

Dar, cu toate aceste dovezi ale puterii lui Dumnezeu, Israel nu 
s-a pocăit, nici n-a învăţat lecţia pe care Dumnezeu dorea ca ei 
s-o înveţe. El n-a văzut că Acela care a creat natura controlează 
legile ei şi poate face din ele instrumente ale binecuvântării sau ale 
distrugerii. Cu inima îngâmfată, fermecat de închinarea lui falsă, 
nefiind gata să se umilească sub mâna puternică a lui Dumnezeu, a 
început să caute o altă cauză pentru suferinţele lor. 

Izabela a refuzat categoric să recunoască seceta ca o judecată 
din partea lui Iehova. Neabătută în hotărârea ei de a-L sfida pe 
Dumnezeul cerului, s-a unit împreună cu aproape întregul Israel ca 
să-l acuze pe Ilie ca fiind cauza întregii lor nelegiuiri. Nu dăduse 
el mărturie împotriva formelor lor de închinare? Dacă ar putea fi 
înlăturat din cale, susţinea ea, mânia zeilor lor ar fi potolită, iar 
necazurile ar înceta. Îndemnat de împărăteasă, Ahab a organizat o 

căutare stăruitoare a locului unde se ascundea profetul. A trimis 
soli popoarelor vecine de aproape şi de departe, ca să caute omul pe 
care-l ura, dar de care se temea; şi în dorinţa de a cerceta cât mai 
amănunţit posibil, el a cerut acestor împărații şi popoare să jure că 
nu ştiau nimic cu privire la ascunzătoarea proorocului. Dar căutarea 
a fost zadarnică. Proorocul era la adăpost de răutatea împăratului, ale 
cărui păcate aduseseră ţării condamnarea unui Dumnezeu insultat. 

Nereuşind în eforturile ei împotriva lui Ilie, Izabela a hotărât 
să se răzbune ucigând pe toţi proorocii lui Iehova din Israel. Nici 
unul nu trebuia să fie lăsat în viaţă. Femeia înfuriată şi-a adus la 
îndeplinire planul masacrând mulți slujitori ai lui Dumnezeu. Cu 
toate acestea, n-au pierit toţi. Obadia, dregător al casei lui Ahab, dar 
temător de Dumnezeu, „a luat o sută de prooroci“, cu riscul vieţii 
lui, „i-a ascuns câte cincizeci într-o peşteră şi i-a hrănit cu pâine şi 
apă“ (1 Împărați 18, 4). 

A trecut al doilea an de secetă şi cerurile neîndurătoare nu dă- 
deau încă nici un semn de ploaie. Seceta şi foametea îşi continuau 
opera devastatoare în împărăție. Taţi şi mame, neputincioşi să aline 
suferinţele copiilor lor, erau constrânşi să-i vadă murind. Cu toate 
acestea, izraeliţii apostaziaţi refuzau să-şi umilească inima înaintea 
lui Dumnezeu şi continuau să cârtească împotriva bărbatului prin al 
cărui cuvânt fuseseră aduse asupra lor aceste judecăţi groaznice. Ei 
nu erau în stare să recunoască în suferinţa şi durerea lor o chemare 
la pocăință, o încercare divină de a-i salva de la pasul fatal dincolo 
de limita iertării Cerului. 

Apostazia lui Israel era un păcat mai ucigător decât toate ororile 
înmulţite ale foametei. Dumnezeu căuta să elibereze pe popor de 
amăgirea lui şi să-l facă să înţeleagă răspunderea faţă de Acela căruia 
Îi datora viaţa şi toate lucrurile. El încerca să-i ajute să-şi recâştige 
credinţa pierdută şi pentru aceasta trebuia negreşit să aducă asupra 
lor acest mare necaz: „Doresc Eu moartea păcătosului? zice Domnul, 
Dumnezeu. Nu doresc Eu mai degrabă ca el să se întoarcă de pe 
căile lui şi să trăiască? Lepădaţi de la voi toate fărădelegile, prin care 
aţi păcătuit, faceţi-vă rost de o inimă nouă şi un duh nou. Pentru ce 
vreţi să muriţi, casă a lui Israel? Căci Eu nu doresc moartea celui ce 
moare, zice Domnul, Dumnezeu. Întoarceţi-vă dar la Dumnezeu, şi 
veţi trăi“. „Întoarceţi-vă, întoarceţi-vă de la calea voastră cea rea! 

Pentru ce vreți să muriți voi, casa lui Israel?“ (Ezechel 18, 23.31.32; 
33, 11). 

Dumnezeu i-a trimis lui Israel soli cu apeluri de reîntoarcere 
la supunere. Dacă ei ar fi luat aminte la aceste apeluri, dacă s-ar fi 
întors de la Baal la Dumnezeul cel viu, solia de judecată a lui Ilie 
n-ar fi fost dată niciodată. Dar avertizările care ar fi putut fi un miros 
de viață spre viață, s-au dovedit a fi un miros de moarte spre moarte. 
Mândria lor fusese rănită, mânia le fusese stârnită împotriva solilor, 
iar acum priveau cu ură adâncă pe proorocul Iie. Numai de ar fi 
căzut în mâinile lor, bucuroşi l-ar fi predat Izabelei — ca şi când prin 
aducerea la tăcere a glasului lui ar fi putut opri împlinirea cuvântului 
lui! În fața nenorocirii au continuat să stea neclintiți în idolatria lor. 
În felul acesta, ei măreau vinovăția care adusese judecăţile Cerului 
asupra ţării. 

Pentru Israelul lovit de nenorocire era doar o singură scăpare 
— o întoarcere de la păcatele care aduseseră asupra lui mânia pe 
pedepsitoare a Celui Atotputernic şi o întoarcere la Domnul din 
toată inima. Lor li se dăduse asigurarea: „Când voi închide cerul, şi 
nu va fi ploaie, când voi porunci lăcustelor să mănânce ţara, când 
voi trimite ciuma în poporul Meu: dacă poporul Meu peste care 
este chemat Numele Meu se va smeri, se va ruga, şi va căuta Faţa 
Mea, şi se va abate de la căile lui rele, îl voi asculta din ceruri, îi voi 
ierta păcatul, şi-i voi tămădui ţara“ (2 Cronici 7, 13.14). Pentru ca 
să dobândească acest rezultat binecuvântat, Dumnezeu a oprit mai 
departe de la ei roua şi ploaia, până când o reformă hotărâtă avea să 
aibă loc. 

Pentru o vreme, Ilie rămas ascuns în munţii de lângă pârâul 
Cherit. Acolo, timp de multe luni, i s-a asigurat în mod supranatural 
hrana. După aceea, când din cauza secetei care continua pârâul a 
secat, Dumnezeu a poruncit servului Său să-şi caute adăpost într-o 
țară străină. „Scoală-te“, i s-a poruncit, „du-te la Sarepta, care ţine 
de Sidon, şi locuieşte acolo. Iată că am poruncit acolo unei femei 
văduve să te hrănească“. 

Această femeie nu era israelită. Niciodată nu avusese privilegiile 
şi binecuvântările de care se bucurase poporul lui Dumnezeu, dar 
ea credea în Dumnezeul cel adevărat şi umbla în toată lumina care 
strălucea pe cărarea ei. lar acum, când pentru Ilie nu era nici o 
siguranţă în ţara iui Israel, Dumnezeu l-a trimis la această femeie să 
găsească adăpost în casa ei. 

„Ilie s-a sculat, şi s-a dus la Sarepta. Când a ajuns la poarta 
cetăţii, acolo era o femeie văduvă care strângea lemne. El a chemat- 
O şi i-a zis: «Du-te şi adu-mi, te rog, puţin ă apă într-un vas, ca să 
beau.» Pe când se ducea ea să-i aducă, a chemat-o din nou, şi i-a zis: 
«Adu-mi, te rog şi o bucată de pâine în mâna ta».“ 

În acest cămin lovit de sărăcie, foametea apăsa greu şi puţina 
hrană era pe terminate. Venirea lui Ilie chiar în ziua în care văduva se 
temea că trebuie să renunţe la lupta pentru susţinerea vieţii a supus 
unei probe cât se poate de aspre credinţa ei în puterea Dumnezeului 
celui viu de a îngriji de nevoile ei. Dar chiar în acest impas teribil, 
ea a dat mărturie despre credinţa ei, împlinind cererea străinului care 
i-a cerut să împartă cu el ultima ei bucăţică de pâine. 

Ca răspuns la cererea lui Ile pentru pâine şi apă, văduva a răs- 
puns: „Viu este Domnul, Dumnezeul tău, că n-am nimic copt, n-am 
decât un pumn de făină într-o oală şi puţin untdelemn într-un ulcior. 
Şi iată, două bucăţi de lemne, apoi mă voi întoarce şi voi pregăti 
ce am pentru mine şi pentru fiul meu: vom mânca şi apoi vom 
muri“. Ilie i-a zis: „Nu te teme, întoarce-te şi fă cum ai zis. Numai, 
pregăteşte-mi întâi mie cu untdelemnul şi făina aceea o mică turtă, şi 

adu-mi-o; pe urmă, să faci şi pentru tine şi pentru fiul tău. Căci aşa 
vorbeşte Domnul, Dumnezeul lui Israel: Făina din oală nu va scădea 
şi untdelemnul din ulcior nu se va împuţina, până în ziua când va da 
Domnul ploaie pe fata pământului.“ (1 Împărați 17, 12-14). 

Nu s-ar fi putut cere o încercare mai mare a credinţei decât 
aceasta. Văduva îi tratase şi până acum pe toţi străinii cu bunătate 
şi dărnicie. Acum, cu toată suferinţa care putea să urmeze pentru 
ea şi pentru copil încrezându-se în Dumnezeu lui Israel pentru îm- 
plinirea tuturor nevoilor ei, a făcut faţă acestei încercări supreme a 
ospitalităţii, făcând „după cuvântul lui Ilie“. 

Minunată a fost ospitalitatea dovedită proorocului lui Dumnezeu 
de această femeie feniciană, iar credinţa şi generozitatea ei au fost 
minunat răsplătite. „Multă vreme a avut ce să mănânce, ea şi familia 
ei, şi Ilie. Făina din oală n-a scăzut, şi undelemnul din ulcior nu s-a 
împuţinat, după cuvântul pe care-l rostise Domnul prin Ilie“. 

„După aceea, fiul femeii, stăpâna casei, s-a îmbolnăvit. Şi boala 
lui a fost atât de cumplită, încât n-a mai rămas suflare în el. Femeia i- 
a zis atunci lui Ilie: «Ce am eu a face cu tine, omule al lui Dumnezeu? 
Ai venit la mine doar să aduci aminte lui Dumnezeu de nelegiuirea 
mea şi să-mi omori astfel fiul?». El a răspuns: «Dă-mi încoace pe 
fiul tău». Şi l-a luat de la sânul femeii, l-a suit în odaia de sus unde 
locuia el, şi l-a culcat pe patul lui ... şi s-a întins de trei ori peste 
copil, a chemat pe Domnul ... şi Domnul a ascultat glasul lui Ilie, şi 
sufletul copilului s-a întors în el, şi a înviat. 

Ilie a luat copilul, l-a pogorât jos, în casă din odaia de sus, şi l-a 
dat mamei sale. Şi Ilie a zis: «lată, fiul tău este viu.» Şi femeia a zis 
lui Ilie: «Cunosc acum că eşti un om al lui Dumnezeu şi Cuvântul 
Domnului în gura ta este adevăr»“ (1 Împărați 17, 17-24). 

Văduva din Sarepta şi-a împărţit bucăţica de hrană cu Ilie, şi 
ca urmare viața ei şi aceea a fiului ei au fost ocrotite. Şi tuturor 
acelora care, în timp de încercare şi de lipsă, dau pe faţă împreună 
simţire şi ajutorare faţă de cei în nevoie, Dumnezeu le făgăduieşte 
binecuvântări mari. El nu Se schimbă. Puterea Lui nu este mai mică 
acum decât în zilele lui Ilie. Nici făgăduinţa rostită de Mântuitorul 
nostru nu este mai puţin sigură acum decât atunci: „Cine primeşte 
un prooroc, în numele unui prooroc, va primi răsplata unui prooroc“ 
(Matei 10, 41). 

„Să nu daţi uitării primirea de oaspeţi, căci unii, prin ea au 
găzduit, fără să ştie pe îngeri“ (Evrei 13, 2). Aceste cuvinte n-au 
pierdut nimic din puterea lor o dată cu trecerea timpului. Tatăl nostru 
ceresc continuă să aşeze pe cărarea copiilor Săi ocazii care sunt 
binecuvântări ascunse; iar aceia care folosesc aceste ocazii găsesc 
o mare bucurie. „Dacă vei da mâncarea ta celui flămând, dacă vei 
sătura sufletul lipsit, atunci lumina ta va răsări peste întunecime, şi 
întunericul tău va fi ca ziua în amiaza mare! Domnul te va călăuzi 
neîncetat, îţi va sătura sufletul chiar în locuri fără apă, şi va da din 
nou putere mădularelor tale; vei fi ca o grădină bine udată, ca un 
izvor ale cărui ape nu seacă“ (Isaia 58, 10.11). 

Hristos spune slujitorilor credincioşi ai Săi de astăzi: „Cine vă 
primeşte pe voi, Mă primeşte pe Mine; şi cine Mă primeşte pe Mine, 
primeşte pe Cel ce M-a trimis pe Mine“ (Matei 10, 40). Nici o faptă 
de bunătate dată pe faţă în Numele Său nu va trece nerecunoscută şi 
nerăsplătită. Şi în aceeaşi recunoaştere iubitoare, Domnul Hristos 
cuprinde chiar pe cel mai slab şi mai umil din familia lui Dumnezeu. 
„Oricine va da de băut numai un pahar de apă rece“, spune EI, 
„unuia din aceşti micuţi“ — aceia care sunt copii în credinţă şi în 
cunoaşterea lui Hristos — „în numele unui ucenic, adevărat vă spun 
că nu-şi va pierde răsplata“ (Matei 10, 42). 

În anii lungi de secetă şi foamete, Ilie s-a rugat stăruitor ca ini- 
mile lui Israel să se întoarcă de la idolatrie la slujirea lui Dumnezeu. 
Cu răbdare proorocul a aşteptat, în timp ce mâna Domnului apăsa 
cu putere peste ţara lovită. Când a văzut dovezile suferinţei şi lipsei 
înmulţindu-se în toate părțile, inima i-a fost copleşită de durere şi 
tânjea după puterea care să aducă cât mai grabnic reforma. Dar 
Însuşi Dumnezeu Îşi aducea la îndeplinire planul, şi tot ce putea să 
facă slujitorul Său era să se roage în credinţă şi să aştepte timpul 
pentru o acţiune hotărâtă. Apostazia care predomina în zilele lui 
Ahab era urmarea multor ani de fărădelegi. Pas cu pas, an după 
an, Israel se depărtase de calea cea dreaptă. Căci generaţie după 
generaţie refuzaseră să-şi îndrepte căile picioarelor lor, şi în cele din 
urmă marea majoritate a poporului se supusese conducerii puterilor 
întunericului. 

Trecuse aproape un secol de când, sub conducerea împăratului 
David, Israel se unise cu bucurie în intonarea imnului de laudă la 
adresa Celui Prea Înalt, ca recunoaştere a deplinei lor dependențe de 

El pentru binecuvântările fiecărei zile. Ascultaţi cuvintele corurilor 
de laudă : 


„Dumnezeul mântuirii noastre, ... 
Tu umpli de veselie răsăritul şi apusul îndepărtat. 
Tu cercetezi pământul şi-i dai belşug, 
Îl umpli de bogăţie 
Şi râuri dumnezeieşti, pline de apă. 
Tu dai grâu, pe care iată cum îl faci să rodească: 
Îi uzi brazdele, îi sfărâmi bulgării, îi moi cu ploaia, 
şi-i binecuvântezi răsadul. 
Încununezi anul cu bunătăţile Tale, 
Şi paşii Tăi varsă belşugul. 
Câmpiile pustiei sunt adăpate, 
şi dealurile sunt încinse cu veselie. 
Păşunile se acopăr de oi, 
şi văile se îmbracă cu grâu: 
toate strigă de bucurie şi cântă“. 


(Psalmii 65, 8-13) 


Israel recunoscuse atunci în Dumnezeu pe Acela care „pusese 
temeliile pământului“. Exprimându-şi, credinţa, ei cântaseră: 


„Tu ai aşezat pământul pe temeliile lui. 
şi niciodată nu se clatină. 
Tu îl acoperisei cu adâncul 
cum l-ai acoperi cu o haină; 
apele stăteau pe munți, 
dar, la ameninţarea Ta, au fugit, 
la glasul tunetului Tău au luat-o la fugă, 
suindu-se pe munţi şi pogorându-se în văi, 
până la locul, pe care li-l hotărâsei Tu. 
Le-ai pus o margine, pe care nu trebuie s-o treacă, 
pentru ca să nu se mai întoarcă să acopere pământul! “ 


(Psalmii 104, 5-9) 


Prin puterea cea mare a Celui Infinit sunt ţinute mereu în limitele 
lor elementele naturii pe pământ, în apă şi în aer. Şi El foloseşte 

aceste elemente pentru fericirea creaturilor Sale. „Comoara Lui 
cea bună“ este revărsată fără plată, să dea „ploaie la vreme şi să 
binecuvânteze tot lucrul mâinilor tale“ (Deuteronom 28, 12). 


„Tu faci să ţâşnească izvoarele în văi, 

şi ele curg printre munţi. 
Tu adăpi la ele toate fiarele câmpului; 

în ele îşi potolesc setea măgarii sălbatici. 
Păsările cerului locuiesc pe marginea lor, 

şi fac să le răsune glasul printre ramuri.... 
Tu faci să crească iarba pentru vite, 

şi verdeţuri pentru nevoile omului, 
ca pământul să dea hrană: 

vin, care înveseleşte inima omului, 
untdelemn, care-i înfrumuseţează faţa, 

şi pâine, care-i întăreşte inima.... 


Cât de multe sunt lucrările Tale, Doamne! 
Tu pe toate le-ai făcut cu înţelepciune, 

şi pământul este plin de făpturile Tale. 
lată marea cea întinsă şi mare: 

în ea se mişcă nenumărate vieţuitoare 
MICI ŞI Marl.... 

Toate aceste vieţuitoare Te aşteaptă, 
ca să le dai hrana la vreme. 

Le-o dai Tu, ele o primesc; 


Îţi deschizi Tu mâna, 
ele se satură de bunătăţile Tale“. 


(Psalmii 104, 10-15.24.28). 


Israel avusese îmbelşugate ocazii de bucurie. Țara în care Dum- 
nezeu îi adusese era o ţară în care curgea lapte şi miere. 

În timpul peregrinării prin pustie, Dumnezeu îi asigurase că îi 
călăuzea către o ţară în care nu aveau să sufere niciodată lipsă de 
ploaie. „ara în stăpânirea căreia veţi intra“, le spunea EI, „nu este ca 
țara Egiptului, din care aţi ieşit, unde îţi aruncai sămânţa în ogoare 
şi le udai cu piciorul ca pe o grădină de zarzavat. Țara pe care o 

veţi stăpâni este o ţară cu munţi şi văi, care se adapă din ploaia 
cerului; este o ţară de care îngrijeşte Domnul, Dumnezeul tău, şi 
asupra căreia Domnul, Dumnezeul tău, are neîncetat ochii, de la 
începutul până la sfârşitul anului“ (Deuteronom 11, 10-12). 

Făgăduinţa ploilor îmbelşugate fusese dată cu condiţia ascultării. 
„Dacă veţi asculta de poruncile Mele, pe care le dau astăzi, dacă 
veţi iubi pe Domnul, Dumnezeul vostru şi dacă-I veţi sluji din toată 
inima voastră şi din tot sufletul vostru, EI va da ţării voastre ploaie la 
vreme, ploaie timpurie şi ploaie târzie, şi-ţi vei culege grâul, mustul 
şi untdelemnul; de asemenea va da iarbă pe câmpiile tale pentru vite 
şi vei mânca şi te vei sătura. 

Vedeţi să nu vi se amăgească inima, şi să vă abateţi, ca să slujiți 
altor dumnezei şi să vă închinaţi înaintea lor. Căci atunci Domnul 
S-ar aprinde de mânie împotriva voastră; ar închide cerurile şi n-ar 
mai fi ploaie; pământul nu şi-ar mai da roadele şi aţi pieri curând din 
țara aceea bună pe care v-o dă Domnul“ (Deuteronom 11, 10-17). 

„Dar dacă nu vei asculta de glasul Domnului, Dumnezeului tău, 
dacă nu vei păzi şi nu vei împlini toate poruncile Lui şi toate Legile 
Lui“, fuseseră avertizaţi izraeliţii, „cerul deasupra capului tău va fi 
de aramă, şi pământul de sub tine va fi de fier. Domnul va trimite 
ţării tale în loc de ploaie praf şi pulbere, care va cădea din cer peste 
tine până vei fi nimicit“ (Deuteronom 28, 15.23.24). 

Acestea erau unele din sfaturile înțelepte ale lui Iehova către 
Israelul din vechime. „Puneţi-vă dar în inimă şi în suflet aceste 
cuvinte pe care vi le spun. Să le legaţi ca un semn de aducere aminte 
pe mâinile voastre, şi să fie ca nişte fruntarii între ochii voştri. Să 
învăţaţi pe copiii voştri în ele, şi să le vorbeşti despre ele când vei 
fi acasă, şi când vei merge în călătorie, când te vei culca şi când te 
vei scula“ (Deuteronom 11, 18.19). Aceste porunci erau lămurite; 
cu toate acestea, pe măsură ce veacurile treceau şi generaţie după 
generaţie pierdea din vedere măsurile luate pentru bunăstarea lor 
spirituală, influenţele distrugătoare ale apostaziei amenințau să dea 
la o parte orice oprelişte pusă de harul divin. 

În felul acesta s-a ajuns ca Dumnezeu să lovească acum pe 
poporul Său cu cea mai aspră dintre judecăţile Sale. Profeţia lui Ile 
se împlinea în mod groaznic. Timp de trei ani, solul blestemului a 
fost căutat din cetate în cetate şi din ţară în ţară. La cererea lui Ahab, 
mulţi conducători îşi dăduseră cuvântul de onoare că proorocul 

cel ciudat nu se găsea în țara lor. Cu toate acestea, cercetarea a 
continuat, deoarece Izabela şi proorocii lui Baal îl urau pe Ilie cu 
o ură de moarte şi n-au precupeţit nici un efort ca să-l aducă sub 
puterea lor. Şi încă ploaia nu venea din cer. 

În cele din urmă, după „multe zile“, cuvântul Domnului a venit 
la Ilie: „Du-te şi înfăţişează-te înaintea lui Ahab ca să dau ploaie pe 
faţa pământului“. 

În ascultare de această poruncă, „Ilie s-a dus să se înfăţişeze 
înaintea lui Ahab“. Cam în acelaşi timp în care proorocul îşi începea 
călătoria către Samaria, Ahab îi propusese lui Obadia, îngrijitorul 
casei lui, un plan pentru căutarea izvoarelor şi pâraielor de apă, în 
nădejdea că vor găsi păşuni pentru vitele şi turmele care piereau de 
foame. Chiar şi la curtea regală se simţea puternic efectul secetei 
îndelungate. Împăratul, serios îngrijorat cu privire la soarta casei 
lui, a hotărât să meargă personal cu slujitorul lui în căutarea unor 
locuri mai favorizate, unde s-ar fi găsit păşune. „Şi-au împărțit ţara 
s-o cutreiere. Ahab a plecat singur pe un drum, şi Obadia a plecat pe 
alt drum.“ 

Pe când Obadia era pe drum, iată că l-a întâlnit Ilie. Obadia, 
cunoscându-l, a căzut cu faţa la pământ, şi i-a zis: „Tu eşti, domnul 
meu Ilie?“ (1 Împărați 18, 6.7). 

În timpul apostaziei lui Israel, Obadia rămăsese credincios. Stă- 
pânul lui, împăratul, nu fusese în stare să-l îndepărteze de la ascul- 
tarea de viul Dumnezeu. Acum, a fost onorat cu o însărcinare din 
partea lui Ilie, care i-a zis: „Du-te şi spune stăpânului tău: «lată că a 
venit Ilie!» 

Îngrozit peste măsură, Obadia a exclamat: „Ce păcat am săvârşit 
eu, ca să dai pe robul tău în mâinile lui Ahab ca să mă omoare?“ 
Să ducă o astfel de solie lui Ahab, însemna să alerge la moarte. 
„Viu este Domnul“, i-a explicat el proorocului, „că n-a rămas popor 
sau împărăție unde să nu fi trimis stăpânul meu să te caute; şi când 
se spunea că nu eşti acolo, punea pe împărăţia şi pe poporul acela 
să jure că nu te-au găsit. Şi acum zici: «Du-te şi spune stăpânului 
tău: iată că a venit Ilie!» Şi apoi, când voi pleca de la tine, Duhul 
Domnului te va duce nu ştiu unde. Dacă m-aş duce să dau de ştire 
lui Ahab, şi nu te-ar găsi, mă va omorî“ (1 Împărați 18, 10-12). 

Obadia a stăruit mult pe lângă prooroc să nu-l trimită. „Robul 
tău“, stărui el, „se teme de Domnul din tinereţea lui. Nu s-a spus 

oare domnului meu ce am făcut când a ucis Izabela pe proorocii 
Domnului? Cum am ascuns o sută de prooroci ai Domnului, câte 
cincizeci într-o peşteră, şi i-am hrănit cu pâine şi apă? Şi acum tu 
zici: «Du-te şi spune stăpânului tău: Iată că a venit Ilie! El mă va 
ucide»“. 

Cu jurământ solemn, Ilie i-a făgăduit lui Obadia că însărcinarea 
lui nu va fi zadarnică: „Viu este Domnul oştirilor, al cărui slujitor 
sunt“, declară el, „că astăzi mă voi înfăţişa înaintea lui Ahab?“ (1 
Împărați 18, 15). 

În uimire amestecată cu groază, împăratul a ascultat solia de 
la omul de care se temea şi pe care-l ura, omul pe care-l căutase 
neobosit. Ştia bine că Ilie nu-şi punea viaţa în primejdie numai ca 
să se întâlnească cu el. Se putea oare ca proorocul să rostească încă 
un blestem împotriva lui Israel? Inima împăratului a fost cuprinsă 
de groază. Şi-a adus aminte de braţul uscat al lui leroboam. Ahab 
nu putea să nu asculte somaţia şi nici nu îndrăznea să-şi ridice 
mâna împotriva solului lui Dumnezeu. Şi astfel, însoţit de o gardă 
personală, monarhul tremurând s-a dus să se întâlnească profetul. 

Împăratul şi proorocul se aflau faţă în faţă. Cu toate că Ahab 
era plin de ură clocotitoare, totuşi în prezenţa lui Ilie, părea lipsit 
de bărbăţie şi fără putere. În primele cuvinte şovăielnice: „Tu eşti 
acela care nenoroceşti pe Israel?“, fără să-şi dea seama, el îşi dădu 
pe faţă simţămintele inimii. Ahab ştia că, prin Cuvântul lui Dumne- 
zeu cerurile se făcuseră ca arama, totuşi el căuta să arunce asupra 
proorocului vina pentru judecăţile grele care erau în ţară. 

Pentru făcătorul de rele este natural să arunce asupra solilor 
lui Dumnezeu răspunderea pentru nenorocirile care vin ca urmare 
sigură a depărtării de calea neprihănirii. Aceia care se aşează sub 
puterea lui Satana sunt neînstare să vadă lucrurile aşa cum le vede 
Dumnezeu. Când oglinda adevărului este îndreptată spre ei, aceştia 
se revoltă la gândul primirii mustrării. Orbiţi de păcat, ei refuză să se 
pocăiască, dar simt că slujitorii lui Dumnezeu s-au întors împotriva 
lor şi că sunt vrednici de cea mai aspră mustrare. 

Stând într-o nevinovăție conştientă înaintea lui Ahab, Ilie nu 
face nici o încercare să se scuze sau să-l linguşească pe împărat. 
Nici nu caută să îndepărteze mânia împăratului prin vestea cea bună, 
că seceta era pe sfârşite. Nu are de adus nici o scuză. Indignat şi 
gelos pentru onoarea lui Dumnezeu, el respinge acuzaţia lui Ahab, 

declarând fără teamă împăratului că păcatele lui şi păcatele părinților 
lui au adus asupra lui Israel această nenorocire groaznică. „Nu eu 
nenorocesc pe Israel“, declară Ilie plin de curaj, „ci tu, şi casa tatălui 
tău, fiindcă aţi părăsit poruncile Domnului şi te-ai dus după Baali 
“(1 Împărați 18, 18). 

Şi astăzi este nevoie de un glas de mustrare aspră, deoarece 
păcate grele îi despart pe oameni de Dumnezeu. Necredinţa devine 
cu grabă o modă. „Nu vrem ca omul acesta să împărăţească peste 
noi “(Luca 19, 14 ) este vorbirea miilor de oameni. Predicile plăcute 
rostite prea adesea nu fac o impresie durabilă, trâmbiţa nu dă un 
semnal lămurit. Oamenii nu sunt străpunşi în inimă de adevărurile 
tăioase şi lămurite ale Cuvântului lui Dumnezeu. 

Sunt mulţi creştini cu numele care, dacă şi ar da pe faţă ade- 
văratele sentimente, ar spune: De ce este nevoie să vorbim atât de 
lămurit? Ei ar putea tot aşa de bine să întrebe: De ce a trebuit ca 
loan Botezătorul să le spună fariseilor: „Pui de năpârci, cine v-a 
învăţat să fugiţi de mânia viitoare?“ (Luca 3, 7). De ce a trebuit el să 
stârpească mânia Irodiadei spunându-i lui Irod că nu este drept să 
trăiască cu nevasta fratelui său? Înainte-mergătorul lui Hristos şi-a 
pierdut viaţa din pricina vorbirii lui lămurite. De ce nu a putut să 
treacă cu vederea fără să provoace neplăcere acelora care trăiau în 
păcat? 

În acest fel, bărbaţi care trebuia să stea ca păzitori credincioşi 
al Legii lui Dumnezeu argumentează, până când diplomaţia ia lo- 
cul credincioşiei, iar păcatul este îngăduit să meargă înainte fără 
a fi mustrat. Cum se va auzi glasul unei mustrări credincioase în 
biserică? 

„Tu eşti omul acesta!“ (2 Samuel 12, 7). Cuvinte tot atât de 
lămurite ca acelea spuse de Natan lui David se aud astăzi rar la 
amvoane, se văd rar în publicaţii. Dacă nu ar fi atât de rare, am vedea 
mai mult din puterea lui Dumnezeu, descoperită între oameni. Solii 
Domnului să nu se plângă de faptul că străduinţele lor sunt fără rod 
până nu se pocăiesc de propria lor plăcere de a plăcea oamenilor, 
care-i face să înăbuşe adevărul. 

Acei slujitori care vor să placă oamenilor şi care strigă: „Pace, 
pace“, atunci când Dumnezeu nu vorbeşte de pace, mai bine să- 
şi umilească inimile înaintea lui Dumnezeu, cerând iertare pentru 
nesinceritatea lor şi pentru lipsa lor de curaj moral. Nu datorită 

iubirii faţă de aproapele îndulcesc ei solia încredinţată, ci pentru că 
sunt comozi şi îngăduitori cu ei înşişi. Dragostea adevărată caută mai 
întâi onoarea lui Dumnezeu şi mântuirea sufletelor. Aceia care au 
această iubire nu vor evita adevărul ca să scape de urmările neplăcute 
ale unei vorbiri lămurite. Când sufletele sunt în primejdie, slujitorii 
lui Dumnezeu nu vor ţine seama de eu, ci vor rosti Cuvântul lui 
Dumnezeu dat lor să-l rostească, refuzând să scuze sau să ascundă 
păcatul. 

O, dacă fiecare slujitor şi-ar da seama de caracterul sacru al sluj- 
bei sale şi de sfinţenia lucrării sale şi ar arăta curajul pe care l-a arătat 
Ilie! Ca soli rânduiţi de divinitate, slujitorii Evangheliei sunt într-o 
poziţie de responsabilitate. Ei trebuie să mustre, să certe, să îndemne 
„cu toată blândeţea şi învăţătura“ (2 Timotei 4, 2). În locul lui Hristos 
ei trebuie să lucreze ca ispravnici ai tainelor Cerului, încurajând pe 
cei ascultători şi avertizând pe cei neascultători. Procedeele lumeşti 
nu trebuie să aibă nici un preţ în lucrarea lor. Niciodată nu trebuie să 
se abată de pe calea pe care Isus le porunceşte să meargă. Trebuie să 
meargă înainte în credinţă, amintindu-și că sunt înconjurați de un nor 
de martori. Nu trebuie să vorbească propriile lor cuvinte, ci cuvintele 
pe care Cel ce este mai mare decât potentaţii pământului le-a porun- 
cit să le rostească. Solia lor trebuie să fie: „Aşa vorbeşte Domnul“. 
Dumnezeu cheamă bărbaţi ca Ilie, Natan şi loan Botezătorul-oameni 
care vor duce solia Sa cu credincioşie, indiferent de urmări, oameni 
care vor rosti curajos adevărul, chiar dacă acesta cere să jertfească 
tot ce au. 

Dumnezeu nu poate folosi pe oamenii care, în vreme de primej- 
die, când sunt necesare puterea, curajul şi influenta tuturor, se tem 
să ia o atitudine hotărâtă pentru dreptate. El cheamă bărbaţi care 
vor putea purta cu credincioşie bătălia împotriva celui rău, luptând 
împotriva domniilor şi puterilor, împotriva stăpânirilor întunericului 
acestui veac, împotriva duhurilor răutăţii care sunt în locurile cereşti. 
Unora ca aceştia El le va spune: „Bine, rob bun şi credincios ... intră 
în bucuria stăpânului tău“ (Matei 25, 23). 

Stând înaintea lui Ahab, Ilie a cerut ca tot Israelul să fie adunat 
pentru a se întâlni cu el şi cu profeţii lui Baal şi ai Astarteei pe 
muntele Carmel. „Strânge“, a poruncit el, „pe tot Israelul la mine, la 
muntele Carmel, pe cei patru sute cincizeci de prooroci ai lui Baal 
şi pe cei patru sute de prooroci ai Astarteei, care mănâncă la masa 
Izabelei“. 

Porunca a fost dată de unul care părea că stă chiar în prezența lui 
Iehova, şi Ahab a ascultat îndată, ca şi când proorocul era monarh, iar 
împăratul un supus. Soli grabnici au fost trimişi prin toată împărăția 
chemând la întâlnirea cu Ilie şi cu profeţii lui Baal şi ai Astarteei. În 
toate oraşele şi satele, oamenii se pregăteau să se adune la timpul 
stabilit. În timp ce călătoreau către acel loc, inimile multora erau 
pline de presimţiri sumbre. Ceva neobişnuit era pe cale să aibă loc, 
căci altfel ce rost avea această chemare să se adune la Carmel? 

Ce nenorocire nouă era gata să cadă asupra poporului şi a tării? 

Înainte de secetă, muntele Carmel fusese locul frumuseţii, to- 
rentele lui fiind hrănite din izvoarele care nu secau niciodată, iar 
povârnişurile fertile, acoperite cu flori frumoase şi dumbrăvi înflo- 
ritoare. Dar acum frumuseţea lor pierise sub blestemul uscăciunii. 
Altarele înălțate pentru închinarea la Baal şi la Astarteea stăteau în 
dumbrăvi desfrunzite. Pe culmea unuia dintre cele mai înalte piscuri, 
într-un contrast izbitor cu ele, era altarul dărâmat al lui lehova. 

De pe Carmel, se putea vedea o mare parte a ţării; înălțimile 
lui se vedeau din multe părți ale împărăției lui Israel. La poalele 
muntelui, erau locuri de unde se putea vedea aproape tot ce se 
petrecea deasupra. Dumnezeu fusese profund dezonorat prin în- 
chinarea idolatră adusă la adăpostul coastelor împădurite, şi Ilie a 
ales înălțimea aceasta, ca fiind locul cel mai potrivit pentru desfă- 
şurarea puterii lui Dumnezeu şi pentru apărarea onoarei Numelui 
Său. Dis-de-dimineaţă în ziua hotărâtă, oştile Israelului apostaziat, 
într-o aşteptare încordată, s-au adunat aproape de vârful muntelui. 
Profeţii Izabelei înaintau într-un cortegiu impunător. În fast orbitor 

apăru împăratul ocupându-şi locul în fruntea preoţilor, acei idolatri 
salutând puternic sosirea lui. Dar inimile preoţilor erau neliniştite 
când îşi aduceau aminte de cuvintele proorocului prin care ţara lui 
Israel fusese lipsită timp de trei ani şi jumătate de rouă şi de ploaie. 
Ei presimţeau iminenţa unei crize înfricoşate. Zeii în care se încre- 
zuseră nu fuseseră în stare să dovedească pe Ilie ca prooroc fals. 
Obiectele închinării lor arătaseră o stranie nepăsare faţă de strigătele 
lor disperate, faţă de rugăciunile, lacrimile şi umilinţa lor, precum şi 
faţă de ceremoniile revoltătoare şi jertfele lor scumpe şi neîncetate. 

În faţa lui Ahab, a proorocilor falşi şi a oştilor adunate ale lui 
Israel care-l înconjurau, Ilie era singurul care venise să apere onoa- 
rea lui Iehova. El, asupra căruia întreaga împărăție a aruncat toată 
greutatea blestemelor, era acum înaintea lor, în aparenţă fără apărare, 
în prezenţa monarhului lui Israel, a proorocilor lui Baal, a bărbaților 
de război şi a mulţimii din jur. Dar Ilie nu era singur. Deasupra şi îm- 
prejurul lui erau oştile ocrotitoare ale Cerului-îngerii care excelează 
în putere. 

Fără să se ruşineze, neînfricat, proorocul stătea înaintea mulţimii, 
pe deplin conştient de însărcinarea de a aduce la îndeplinire porunca 
divină. Faţa îi era luminată de o solemnitate înfricoşătoare. Într-o 
aşteptare plină de îngrijorare poporul îl aştepta să vorbească. Privind 
mai întâi la altarul dărâmat al lui Iehova şi apoi la mulţime, Ilie 
strigă cu glas lămurit, ca o trâmbiţă: „Până când vă clătinaţi între 
două pieri?“ (trad. engl.). „Dacă Domnul este Dumnezeu, mergeţi 
după EI; iar dacă este Baal, mergeţi după Baal!“ 

Poporul nu i-a răspuns nimic. Nici unul din acea uriaşă adunare 
n-a avut curajul să mărturisească credincioşia faţă de Iehova. Ca 
un nor întunecat amăgirea şi orbirea se întinseseră asupra lui Israel. 
Această apostazie fatală nu îi cuprinsese dintr-o dată, ci treptat, când 
din timp în timp ei nu luaseră aminte la cuvintele de avertizare şi 
de mustrare pe care Domnul le trimisese. Fiecare îndepărtare de 
la dreptate, fiecare refuz de a se pocăi adânciseră vinovăția lor şi-i 
duseseră şi mai departe de cer. lar acum, în această criză, ei stăruiau 
în refuzul de a lua poziţie de partea lui Dumnezeu. 

Domnul urăşte indiferența şi necredincioşia în timp de criză pen- 
tru lucrarea Sa. Universul întreg aşteaptă cu un interes de nedescris 
scenele de încheiere ale marii lupte dintre bine şi rău. Poporul lui 
Dumnezeu se apropie de hotarele lumii veşnice; ce poate fi de mai 

mare importantă pentru ei decât să fie credincioşi Dumnezeului ceru- 
lui? De-a lungul tuturor veacurilor, Dumnezeu a avut eroi morali-şi 
îi are şi acum-aceia care, asemenea lui Iosif, Ilie şi Daniel, nu se 
ruşinează să se recunoască drept poporul Său pus deoparte. Bine- 
cuvântările Lui deosebite însoțesc lucrările oamenilor de acțiune; 
persoane care nu vor fi abătute de la calea cea dreaptă a datoriei şi 
care cu energie divină vor întreba: „Cine este de partea Domnului?“ 
(Exodul 32, 26), persoane care nu se vor opri numai la întrebare, ci 
vor vrea ca aceia care aleg să se identifice cu poporul lui Dumnezeu 
să păşească înainte şi să dea pe faţă în mod limpede ataşamentul 
lor faţă de Împăratul împăraţilor şi Domnul domnilor. Astfel de 
persoane fac ca voinţa şi planurile lor să se subordoneze Legii lui 
Dumnezeu. Din dragoste pentru El, ei nu vor socoti viaţa lor ca 
fiindu-le scumpă. Lucrarea lor este să prindă lumina di Cuvânt şi 
să o lase să strălucească înaintea lumii în raze clare şi strălucitoare. 
Credincioşia faţă de Dumnezeu, acesta este motto-ul lor. 

În timp ce Israel pe Carmel se îndoieşte şi ezită, glasul lui Ilie 
străpunge iarăşi tăcerea: „Eu singur am rămas din proorocii Domnu- 
lui, pe când prooroci ai lui Baal sunt patru sute cincizeci. Să ni se 
dea doi junci. Fi să-şi aleagă un junc, pe care să-l taie în bucăţi, şi 
să-l pună pe lemne, fără să pună foc. Şi eu voi pregăti celălalt junc, 
şi-l voi pune pe lemne fără să pun foc. Apoi voi chemaţi Numele 
Dumnezeului vostru; şi eu voi chema Numele Domnului. Dumne- 
zeul care va răspunde prin foc, acela să fie adevăratul Dumnezeu“(| 
Împărați 18, 22-24). 

Propunerea lui Ilie era atât de raţională, încât poporul nu o putea 
evita, astfel că au avut curajul să răspundă: „Bine!“ Prorocii lui Baal 
nu îndrăzneau să-şi ridice glasul împotrivă; şi, adresându-li-se, Ilie 
porunci: „Alegeţi-vă un junc din cei doi, pregătiţi-l voi mai întâi, 
căci sunteţi mai mulţi, şi chemaţi numele dumnezeului vostru; dar 
să nu puneţi foc“ (1 Împărați 18, 25). 

Vrând să pară îndrăzneţi şi sfidători, dar îngroziţi în inimile 
lor vinovate, preoţii falşi au pregătit altarul, punând pe el lemnele 
şi jertfa după care au început să rostească formulele lor magice. 
Strigătele lor stridente răsunau, iar ecoul se întorcea de prin pădurile 
şi înălțimile vecine atunci când ei invocau numele zeului lor zicând: 
„Baale, auzi-ne“. Preoţii s-au adunat in jurul altarului lor cu sărituri, 

zvârcoliri şi strigăte, şi smulgându-şi părul, îşi făceau tăieturi în 
carne, chemând pe dumnezeul lor să le vină în ajutor. 

Dimineaţa trecu, veni amiaza şi încă nu se arăta nici o dovadă 
că Baal auzea strigătele slujitorilor lui amăgiţi. Nu se auzea nici 
un glas, nici un răspuns la rugăciunile lor frenetice. Jertfa rămase 
nemistuită. 

În timp ce continuau devoţiunile lor exaltate, preoţii cei puternici 
încercau fără încetare să născocească vreun mijloc prin care să 
aprindă focul pe altar şi să-i facă pe oameni să creadă că focul vine 
direct de la Baal. Dar Ilie supraveghea orice mişcare, iar preoţii, 
nădăjduind împotriva oricărei speranţe să prindă ocazia să înşele, 
continuau să-şi desfăşoare ceremoniile lor fără sens. „La amiază, Ilie 
şi-a bătut joc de ei şi a zis: «Strigaţi mai tare, fiindcă este dumnezeu; 
de gândeşte la ceva, sau are treabă, sau este în călătorie, sau poate 
că doarme şi se va trezi ». Ei au strigat tare, şi, după obiceiul lor, 
şi-au făcut tăieturi cu săbiile şi cu suliţele, până ce a curs sânge pe ei. 
Când a trecut amiaza, au aiurat, până în clipa când se aducea jertfa 
de seară. Dar nu s-a auzit nici glas, nici răspuns, nici semn de luare 
aminte“ (1 Împărați 18, 27-29). 

Bucuros ar fi venit Satana să-i ajute pe aceia pe care îi amăgise 
şi care erau devotați servirii lui. Bucuros ar fi trimis el fulgerul să 
le aprindă jertfa. Dar Iehova a pus hotare lui Satana — i-a restrâns 
puterea — şi chiar toate născocirile vrăjmaşului nu au putut trimite 
nici măcar o scânteie pe altarul lui Baal. 

În cele din urmă, cu glasurile lor răguşite de atâta strigare, cu 
veşmintele mânjite de sângele care cursese din rănile pe care şi 
le făcuseră, preoţii au ajuns la disperare. Cu frenezie neobosită, ei 
amestecau acum în rugăciunile lor blesteme groaznice ale zeului 
soare, iar Ilie continua să vegheze cu atenţie, căci ştia că dacă prin 
vreun mijloc oarecare ar reuşi să aprindă focul pe altarul lor, el ar fi 
fost făcut bucăţi într-o clipă. 

Se apropia seara. Proorocii lui Baal erau năuci, istoviţi şi fără 
putere. Unul sugera un lucru, altul cu totul altceva până când, în cele 
din urmă îşi încetară eforturile. Țipetele şi blestemele lor nu mai 
răsunau pe Carmel. Pierzându-şi orice speranţă, ei s-au retras din 
luptă. 

Ziua întreagă oamenii au fost martorii demonstrațiilor acestor 
preoţi vicleni. Au văzut săriturile lor în jurul altarului, ca şi cum ar 

fi vrut să prindă razele arzătoare ale soarelui pentru a sluji scopului 
lor. Ei au privit cu oroare cum preoții s-au mutilat şi au avut ocazia 
să cugete la nebunia închinärii la idoli. Mulți din mulțime erau dez- 
gustați de aceste manifestări demonice şi aşteptau acum cu profund 
interes acțiunile lui Ilie. 

Era ceasul jertfei de seară când Ilie porunci poporului: 
„Apropiaţi-vă de mine“. Când ei s-au apropiat tremurând, el s-a 
îndreptat către altarul dărâmat, unde oamenii se închinaseră odini- 
oară Dumnezeului cerului, şi îl repară. Pentru el aceste ruine erau 
mai preţioase decât toate altarele măreţe ale păgânismului. 

În reclădirea acestui altar vechi, Ilie şi-a dat pe faţă respectul 
pentru legământul pe care îl făcuse Domnul cu Israel atunci când ei 
au trecut Iordanul în ţara făgăduită. Alegând „douăsprezece pietre, 
după numărul seminţiilor fiilor lui Iacov, ... a zidit un altar în Numele 
Domnului“. 

Preoţii lui Baal dezamăgiţi de străduinţele lor zadarnice, aşteptau 
să vadă ce va face Ilie. Ei îl urau pe prooroc pentru propunerea făcută, 
această probă care demonstrase slăbiciunea şi neputinţa zeilor lor; 
totuşi ei se temeau de puterea lui. Poporul, şi el înspăimântat şi 
aproape fără suflare, aştepta şi privea cum Ilie îşi continua pregătirile. 
Purtarea liniştită a profetului era în contrast cu exaltarea fără sens şi 
fanatică a slujitorilor lui Baal. 

Terminând de clădit altarul, proorocul făcu un şanţ în jurul lui şi 
după ce puse lemnele în ordine şi pregăti juncul, puse jertfa pe altar 
şi porunci poporului să inunde altarul cu apă. „Umpleţi patru vedre 
cu apă“, porunci el, „şi vărsaţi-le pe arderea de tot şi pe lemne“. „Şi 
au făcut aşa. Apoi a zis: «Mai faceţi lucrul acesta o dată». Şi l-au 
făcut încă o dată. Apoi a zis: «Mai faceţi-l şi a treia oară». ŞI l-au 
făcut şi a treia oară. Apa curgea în jurul altarului, şi au umplut cu 
apă şi şanţul“ (1 Împărați 18, 33-35). 

Reamintind poporului îndelungata apostazie care stârnise mânia 
lui Iehova, Ilie îi somă să-şi umilească inimile şi să se întoarcă la 
Dumnezeul părinţilor lor, pentru ca blestemul să fie îndepărtat din 
țara lui Israel. Apoi, plecându-se cu respect înaintea Dumnezeului 
nevăzut, îşi înălţă mâinile către cer şi rosti o rugăciune simplă. Preoţii 
lui Baal săriseră, ţipaseră, făcuseră spume, dis-de-dimineaţă până 
târziu după-amiază, dar când Ilie se rugă, nici un țipăt fără rost nu 
răsună pe înălțimea Carmelului. El se ruga ca şi când ştia că Iehova 

este acolo, martor la scenă, şi ascultă cererea lui. Proorocii lui Baal 
s-au rugat prosteşte, fără nici un înţeles. Ilie se rugă simplu şi cu 
căldură, cerând lui Dumnezeu să — Şi arate superioritatea asupra 
lui Baal, pentru ca Israel să poată fi determinat să se întoarcă la El. 

„Doamne, Dumnezeul lui Avraam, Isaac şi Israel!“ se ruga pro- 
fetul, „Fă să se ştie astăzi că Tu eşti Dumnezeu în Israel, că eu sunt 
slujitorul Tău, şi că toate aceste lucruri le-am făcut după porunca 
Ta. Ascultă-mă, Doamne, ascultă-mă, pentru ca să cunoască poporul 
acesta că Tu, Doamne, eşti adevăratul Dumnezeu, şi să le întorci 
astfel inima spre bine“ (1 Împărați 18, 36.37). 

O tăcere apăsătoare se aşternu peste toţi. Preoţii lui Baal tremu- 
rau de groază. Conştienţi de vinovăția lor, se aşteptau acum la o 
pedeapsă grabnică. 

Nici nu s-a sfârşit rugăciunea lui Ilie, că flăcări de foc, ca nişte 
fulgere strălucitoare de lumină, au coborât din cer peste altarul înăl- 
tat, mistuind jertfa, secând apa din şanţ şi mistuind chiar şi pietrele 
altarului. Strălucirea focului ilumină muntele şi orbi ochii mulţimii. 
În văile de jos, de unde mulţi priveau cu încordare îngrijorată mişcă- 
rile celor de sus coborârea focului s-a văzut clar şi toţi au fost uimiţi 
de privelişte. Aceasta semăna cu stâlpul de foc care, la Marea, Roşie, 
a despărțit pe copiii lui Israel de oastea egipteană. 

Poporul de pe munte s-a prosternat cu groază înaintea Dumneze- 
ului nevăzut. Ei nu îndrăzneau să mai privească focul trimis de cer. 
Se temeau că şi ei vor fi mistuiţi; şi convinşi de datoria lor de a-L 
recunoaşte pe Dumnezeul lui Ilie ca Dumnezeul părinților lor, Căruia 
Îi datorau supunere, strigară împreună într-un singur glas: „Domnul 
este adevăratul Dumnezeu! Domnul este adevăratul Dumnezeu!“ Cu 
o claritate uimitoare, strigătul răsună peste munte, iar ecoul ajunse în 
câmpie. În sfârşit, Israelul se trezi, neamăgit şi pocăit. În sfârşit, el 
văzu cât de mult L-a dezonorat pe Dumnezeu. Caracterul închinării 
la Baal, în contrast cu slujirea raţională, cerută de Dumnezeul cel 
adevărat, era descoperit pe deplin. Poporul recunoscu dreptatea lui 
Dumnezeu şi mila Sa care oprise ploaia şi roua pământului până 
când au fost aduşi să mărturisească Numele Său. Acum erau gata să 
recunoască faptul că Dumnezeul lui Ilie era mai presus de orice idol. 

Preoţii lui Baal priveau cu consternare descoperirea minunată 
a puterii lui Iehova. Însă, cu toată înfrângerea lor şi aflându-se în 
prezenţa slavei divine, ei au refuzat să se pocăiască de nelegiuirea 

lor. Ei doreau să rămână tot profeti ai lui Baal. În felul acesta, s-au 
dovedit copţi pentru nimicire. Pentru ca Israelul cel pocăit să fie 
protejat de rătăcirile acelora care îl învățase să se închine la Baal, 
Ilie a fost îndrumat de Domnul să-i distrugă pe aceşti învăţători 
falşi. Mânia poporului era deja trezită împotriva conducătorilor în 
nelegiuire, şi când Ilie le dădu porunca: „Puneţi mâna pe proorocii 
lui Baal, nici unul să nu scape“, ei au fost gata să asculte. Au prins 
pe preoţi, i-au adus la pârâul Chison şi acolo, înainte de încheierea 
zilei care a marcat începutul unei reforme hotărâte, slujitorii lui Baal 
au fost înjunghiaţi. Nici unuia nu i s-a îngăduit să trăiască. 


Capitolul 12 — De la Izreel la Horeb 


O dată cu uciderea proorocilor lui Baal s-a deschis calea pen- 
tru aducerea la îndeplinire a unei puternice reforme spirituale în 
cele zece seminţii ale regatului de nord. Ilie prezentase poporului 
apostazia lui; îl chemase să-şi umilească inima şi să se întoarcă la 
Domnul. Judecăţile Cerului fuseseră aduse la îndeplinire, poporul 
îşi mărturisise păcatele şi recunoscuse pe Dumnezeul părinților lor 
ca fiind Dumnezeul cel viu; şi acum blestemul Cerului avea să fie 
retras, iar binecuvântările vremelnice ale vieţii să fie reînnoite. Ţara 
urma să fie reînviorată cu ploaie. „Suie-te de mănâncă şi bea“, a 
spus Ilie lui Ahab, „căci se aude vuiet de ploaie“. Apoi proorocul 
s-a urcat în vârful muntelui să se roage. 

Nu pentru că se arătase vreo dovadă exterioară a ploii care era 
gata să cadă a putut Ilie să îndemne atât de sigur pe Ahab să se 
pregătească de ploaie. Proorocul n-a văzut nici un nor pe cer, n- 
a auzit nici un tunet. El a vorbit numai cuvântul pe care Duhul 
Domnului l-a îndemnat să-l spună ca răspuns la credinţa lui cea 
puternică. Toată ziua se conformase neabătut voinţei lui Dumnezeu; 
iar acum, după ce făcuse tot ce fusese în puterea lui, ştia că Cerul 
va revărsa din belşug binecuvântările promise. Acelaşi Dumnezeu 
care trimisese seceta, făgăduise o ploaie îmbelşugată ca răsplată a 
îndeplinirii dreptăţii; şi acum Ilie aştepta revărsarea făgăduită. Într-o 
atitudine de umilinţă, „cu faţa între genunchi“, el mijlocea înaintea 
lui Dumnezeu în favoarea Israelului pocăit. 

Iar şi iar a trimis Ilie pe solul său într-un loc de unde se putea 
vedea Marea Mediterană, ca să vadă dacă este vreun semn vizibil că 
Dumnezeu i-a ascultat rugăciunea. De fiecare dată robul se întorcea 
spunând: „Nu este nimic“. Proorocul nu şi-a pierdut răbdarea şi nici 
credinţa, ci a continuat cererea lui stăruitoare. De şapte ori robul 
s-a întors cu răspunsul că nu vede nici un nor de ploaie pe cerul ca 
arama. Nedescurajat, Ilie l-a trimis încă o dată, dar de data aceasta 
robul s-a întors zicând: „lată că se ridică un nor mic din mare, ca o 
palmă de om“. 

Acest fapt era suficient. Ilie nu a aşteptat ca cerul să se întunece. 
În acel mic nor el a văzut, prin credinţă, o ploaie îmbelşugată şi a 
acţionat potrivit credinţei sale, trimițând de îndată pe slujitorul său la 
Ahab, cu solia: „Înhamă, şi pogoară-te ca să nu te oprească ploaia“. 

Deoarece Ilie a fost un bărbat cu o mare credinţă, Dumnezeu l-a 
putut folosi în această criză din istoria lui Israel. 

În timp ce se ruga, mâna credinţei sale a prins făgăduinţele 
Cerului şi a stăruit în rugăciune până când cererile sale au fost 
ascultate. El nu a aşteptat o dovadă deplină că Dumnezeu l-a ascultat, 
ci a fost gata să se avânte riscând totul la cel mai slab semn al 
bunăvoinţei divine. Şi totuşi, ceea ce el a fost în stare să facă prin 
puterea lui Dumnezeu, toţi pot să facă în domeniul lor de activitate 
în slujba lui Dumnezeu, căci despre proorocul din Munţii Galaadului 
stă scris: „Ilie era un om supus aceloraşi slăbiciuni ca şi noi; şi s-a 
rugat cu stăruinţă să nu plouă, şi nu a plouat în ţară trei ani şi şase 
luni“ (Iacov 5, 17). 

O credinţă ca aceasta este necesară în lume astăzi — credinţa 
care se prinde de făgăduinţele Cuvântului lui Dumnezeu şi nu se 
lasă până când Cerul nu răspunde. O credinţă ca aceasta ne leagă 
strâns cu Cerul şi ne aduce putere pentru a lupta cu forţele întune- 
ricului. „Prin credinţă“, copiii lui Dumnezeu „au cucerit împărăţii, 
au făcut dreptate, au căpătat făgăduinţe, au astupat gurile leilor, au 
stins puterea focului, au scăpat de ascuţişul săbiei, s-au vindecat 
de boli, au fost viteji în războaie, au pus pe fugă oştile vrăjmaşe“ 
(Evrei 11, 33.34). Şi prin credinţă şi noi astăzi trebuie să atingem 
înălțimile planului lui Dumnezeu pentru noi! „Tu zici: Dacă poţi!... 
Toate lucrurile sunt cu putinţă celui ce crede!“ (Marcu 9, 23). 

Credinţa este un element esenţial al rugăciunii biruitoare. „Căci 
cine se apropie de Dumnezeu, trebuie să creadă că El este şi că 
răsplăteşte pe cei ce-L caută“ (Evrei 11,6). „Îndrăzneala pe care 
o avem la El este că, dacă cerem ceva după voia Lui, ne ascultă. 
Şi dacă ştim că ne ascultă, orice i-am cere, ştim că suntem stăpâni 
pe lucrurile pe care I le-am cerut“ (1 loan 5, 14.15). Cu credinţa 
stăruitoare a lui Iacov, cu stăruința neabătută a lui Ilie, să prezentăm 
rugăciunile noastre Tatălui, cerând tot ceea ce El a făgăduit. Onoarea 
tronului Său este pusă în joc pentru împlinirea cuvântului Său. 

Umbrele nopţii se adunau pe Carmel când Ahab se pregătea 
pentru coborâre. „Peste câteva clipe, cerul s-a înnegrit de nori, a 

început vântul, şi a venit o ploaie mare. Ahab s-a suit în car, şi a 
plecat la Izreel“ (1 Împărați 18, 45). Călătorind către cetatea împără- 
tească prin întuneric şi ploaia ce-i orbeau ochii, Ahab nu era în stare 
să vadă înainte. Ilie, care ca profet al lui Dumnezeu îl umilise pe 
Ahab în ziua aceea înaintea supușilor lui şi îi ucisese preoţii idolatri, 
încă îl recunoştea ca împărat al lui Israel, iar acum, ca un act de 
omagiu şi întărit de puterea lui Dumnezeu, a alergat înaintea carului 
împărătesc, călăuzind pe împărat până la intrarea în cetate. 

În această faptă binevoitoare a solului lui Dumnezeu faţă de 
împăratul nelegiuit se găseşte o lecţie pentru toţi aceia care pretind a 
fi slujitorii lui Dumnezeu, dar care se înaltă prin propria lor apreciere. 
Aceia care se consideră mai presus de îndeplinirea datoriilor lor, 
sunt cei cărora ac stea li se par umilitoare. Ei se dau înapoi de 
la a îndeplini chiar şi un serviciu necesar, temându-se să nu fie 
găsiţi făcând lucrarea unui servitor. Aceştia au mult de învăţat din 
exemplul lui Ilie. Prin cuvântul lui, comorile cerului fuseseră retrase 
timp de trei ani de pe pământ; el fusese onorat în mod vizibil de 
Dumnezeu când, ca răspuns la rugăciunea lui pe Carmel, căzuse foc 
din cer şi mistuise jertfa; mâna lui adusese la îndeplinire judecăţile 
lui Dumnezeu nimicind pe proorocii idolatri; rugăciunea lui pentru 
ploaie fusese ascultată. Cu toate acestea, după biruinţele lui vădite, 
cu care Dumnezeu binevoise să onoreze lucrarea lui publică, el era 
gata să îndeplinească lucrarea unui rob. 

La poarta Izreelului, Ilie şi Ahab s-au despărțit. Proorocul, ale- 
gând să rămână în afara zidurilor, s-a acoperit cu mantia şi s-a aşezat 
pe pământul gol să doarmă. Împăratul a intrat, a ajuns repede la adă- 
postul palatului lui şi a povestit soţiei evenimentele ieşite din comun 
ale zilei, precum şi descoperirea minunată a puterii dumnezeieşti 
care i-a dovedit lui Israel că Iehova este Dumnezeul cel adevărat, 
iar Ilie solul Său ales. Când Ahab a spus împărătesei despre ucide- 
rea profeților idolatri, Izabela, împietrită şi nepocăită, s-a înfuriat. 
A refuzat să recunoască în evenimentele de pe Carmel providenţa 
atotstăpânitoare a lui Dumnezeu şi, mai sfidătoare, a declarat cu 
îndrăzneală că Ilie trebuie să moară. 

În noaptea aceea, un sol a trezit pe proorocul obosit şi i-a spus 
cuvintele Izabelei: „Să mă pedepsească zeii cu toată asprimea lor, 
dacă mâine, la ceasul acesta, nu voi face cu viaţa ta ce ai făcut tu cu 
viaţa fiecăruia din ei“ (1 Împărați 19, 2). 

Se părea că, după ce a dat pe faţă un curaj atât de neînfricat, 
după ce i-a învins atât de deplin pe împărat, preoţii şi pe poporul, 
Ile nu ar mai fi putut niciodată ceda descurajării şi nici n-ar mai 
fi putut să se înspăimânte. Dar el, care fusese binecuvântat cu atât 
de multe dovezi ale grijii iubitoare a lui Dumnezeu, nu era în afara 
slăbiciunilor omeneşti, şi în acest ceas întunecat, credinţa şi curajul 
său l-au părăsit. Tulburat, el a tresărit din somnul său. Ploaia se 
revărsa din cer, şi întunericul era pretutindeni. Uitând că mai înainte 
cu trei ani Dumnezeu îi îndrumase paşii către un loc de adăpost de 
mânia Izabelei şi căutarea lui Ahab, acum proorocul a fugit să-şi 
scape viaţa. Ajungând la Beer-Şeba, „şi-a lăsat slujitorul acolo“, iar 
el a mers o zi întreagă în pustie. 

Ilie n-ar fi trebuit să fugă de la postul lui. Ar fi trebuit să facă faţă 
amenințării Izabelei, înălţând o rugăciune de ocrotire către Acela 
care-l însărcinase să îndreptăţească onoarea lui Iehova. Ar fi trebuit 
să spună solului că Dumnezeul în care s-a încrezut îl va ocroti 
de mânia împărătesei. Trecuseră doar câteva ceasuri de când fusese 
martorul manifestării minunate a puterii divine, şi aceasta ar fi trebuit 
să-i dea asigurarea că nici acum nu va fi uitat. Dacă ar fi rămas acolo 
unde se găsea şi dacă ar fi făcut din Dumnezeu locul lui de scăpare 
şi tăria lui, stând neabătut pentru adevăr, el ar fi fost ferit de orice 
rău. Domnul i-ar fi dat o altă mare biruinţă, trimițând judecăţile 
sale asupra Izabelei, iar impresia făcută asupra împăratului şi asupra 
poporului ar fi dus la o mare reformă. 

Ile aşteptase mult de la minunea săvârşită pe Carmel. El nădăj- 
duise că, după această desfăşurare a puterii divine, Izabela nu va mai 
avea influenţă asupra minţii lui Ahab şi că o reformă rapidă se va 
produce în întregul Israel. Pe înălţimea Carmelului se trudise fără 
hrană o zi întreagă. Cu toate acestea, atunci când el a condus carul 
lui Ahab până la poarta Izreelului, curajul său era puternic în ciuda 
încordării fizice sub care lucrase. 

Dar o reacţie care adesea urmează după o credinţă tare şi un 
succes strălucit s-a declanşat în fiinţa lui Ilie. El se temea că reforma 
începută pe Carmel nu va dura mult şi l-a cuprins descurajarea. 
Atunci fusese înălţat pe vârful Pisga; acum se afla în vale. Când 
fusese sub inspiraţia Celui Atotputernic făcuse faţă celei mai aspre 
încercări a credinţei, dar în acest timp de descurajare, cu amenința- 
rea Izabelei sunându-i în urechi, văzând că Satana luptă încă pentru 

biruinţă prin complotul acestei femei nelegiuite, el şi-a pierdut încre- 
derea în Dumnezeu. El fusese înălţat peste măsură de mult şi reacția 
a fost înspăimântătoare. Uitând pe Dumnezeu, Ilie fugea tot mai 
departe, până când s-a găsit singur, într-o pustie întristătoare. Obosit 
peste măsură, s-a aşezat să se odihnească sub un ienupăr. Şi stând 
acolo s-a rugat să moară. „Destul! Acum, Doamne“, a zis el, „ia-mi 
sufletul, căci nu sunt mai bun decât părinţii mei“. Fugar, departe 
de locuinţele omeneşti, cu inima zdrobită de o descurajare amară, 
nu dorea să mai vadă faţă de om. În cele din urmă, istovit de tot, a 
adormit. 

În experienţa tuturor vin vremuri de descurajare cruntă şi deza- 
măgire amară-zile când amărăciunea le este partea şi le este greu să 
creadă că Dumnezeu mai este binefăcătorul cel iubitor al copiilor 
Lui de pe pământ, zile când necazurile hărţuiesc sufletul, până acolo 
încât moartea pare mai de dorit decât viaţa. În asemenea împrejurări, 
mulţi îşi pierd încrederea în Dumnezeu şi sunt duşi în robia îndoielii, 
în sclavia necredinţei. Dacă am putea, în acele situaţii, să vedem 
cu ochii spirituali semnificaţia providenţelor lui Dumnezeu, am ve- 
dea îngerii căutând să ne salveze de noi înşine, luptând să ne aşeze 
picioarele pe o temelie mai tare decât dealurile veşnice. Atunci o 
credinţă nouă, o viaţă nouă ar curge în fiinţa noastră. 

Iov cel credincios, în ziua necazului şi întunecimii lui, spunea: 


„Blestemată să fie ziua în care m-am născut“. 
„Oh! de ar fi cu putinţă să mi se cântărească durerea, 
şi să mi se pună toate nenorocirile în cumpănă... 
O, de mi s-ar asculta dorinţa, 
şi de mi-ar împlini Dumnezeu nădejdea! 
De ar vrea Dumnezeu să mă zdrobească, 
întindă-Şi mâna şi să mă prăpădească! 


Îmi va rămânea măcar această mângâiere, 

această bucurie în durerile mele cu care mă copleşeşte: 
că niciodată n-am călcat poruncile Celui Sfânt“. 

„De aceea nu-mi voi tine gura, 
ci voi vorbi în neliniştea inimii mele, 

mă voi tângui în amărăciunea sufletului meu. 


Ah! Aş vrea mai bine gâtuirea, 

mai bine moartea decât aceste oase! 
Le dispreţuiesc!... nu voi trăi în veci.... 
Lasă-mă, căci doar o suflare mi-i viaţa“ 


(lov 3, 3; 6, 
2.8-10;7,11.15.16). 


Dar, deşi era dezgustat de viată, lov nu a fost lăsat să moară. I 
s-au arătat posibilitățile viitorului şi 1 s-a dat o solie de nădejde: 


„ŞI atunci, îţi vei ridica fruntea fără teamă, 
vei fi tare şi fără frică; îţi vei uita suferinţele, 
şi-ţi vei aduce aminte de ele ca de nişte ape care s-au scurs. 
Zilele tale vor străluci mai tare decât soarele la amiază, 
întunericul tău va fi ca lumina dimineţii. 
Vei fi plin de încredere, şi nădejdea nu-ţi va fi zadarnică... 
Te vei culca şi nimeni nu te va tulbura 
şi mulţi vor umbla după bunăvoința ta. 
Dar ochii celor răi se vor topi; 
ei n-au loc de scăpare; 
moartea, iată nădejdea lor!“ 


(lov 11, 15-20). 


Din adâncimile descurajării şi mâhnirii, lov s-a ridicat pe înălţi- 
mile încrederii fără rezervă în puterea salvatoare a lui Dumnezeu. El 
[164] declară biruitor: 


„Chiar dacă mă va ucide, eu voi nădăjdui în El.... 
Chiar şi lucrul acesta poate sluji la scăparea mea.... 
Dar ştiu că Răscumpărătorul meu este viu, 
şi că Se va ridica la urmă pe pământ. 
Chiar dacă mi se va nimici pielea, 
şi chiar dacă nu voi mai avea carne, 
voi vedea totuşi pe Dumnezeu. 
ÎI voi vedea şi-mi va fi binevoitor; 
ochii mei ÎL vor vedea şi nu ai altuia“ 


(lov 13, 15.16; 19,25-27). 

„Domnul a răspuns lui Iov din mijlocul furtunii“ (lov 38, 1), şi a 
descoperit slujitorului Său tăria puterii Sale. Când Iov a întrezărit 
o străfulgerare a Creatorului lui, i-a fost silă de sine şi s-a pocăit în 
țărână şi cenuşă. Atunci, Domnul a fost gata să-l binecuvânteze cu 
îmbelşugare şi să facă din anii lui de pe urmă, cei mai buni ani din 
viată. 

Nădejdea şi curajul sunt esenţiale unei slujiri desăvârşite pentru 
Dumnezeu. Acestea sunt roadele credinţei. Descurajarea este păcă- 
toasă şi iraţională. Dumnezeu poate şi doreşte, cu mai „multă tărie“ 
(Evrei 6, 17) să reverse asupra slujitorilor Săi puterea de care au 
nevoie în încercările şi experienţele lor amare. Planurile vrăjmaşilor 
lucrării Sale pot părea bine aranjate şi puternice; dar Dumnezeu 
poate răsturna pe cel mai tare din ele. Şi aceasta o face la timpul 
Său şi pe calea Sa, atunci când vede credinţa slujitorilor Săi a fost 
încercată îndestulător. 

Pentru cel descurajat, există un remediu sigur-credinţă, rugă- 
ciune, lucrare. Credinţa şi activitatea vor aduce asigurare şi satisfac- 
ţii care vor creşte zi de zi. Eşti ispitit să faci loc simţămintelor de 
presimţiri sumbre sau de descurajare profundă? În zilele cele mai 
întunecoase, când aparențele se arată mai amenințătoare, nu te teme. 
Ai credinţă în Dumnezeu. El cunoaşte nevoile tale. 

EI are toată puterea. Dragostea şi mila Lui nemărginită nu obo- 
sesc niciodată. Nu te teme că El nu-Şi va îndeplini făgăduinţa. El 
este Adevărul cel veşnic. Niciodată nu-Şi va schimba legământul pe 
care l-a făcut cu aceia care-L iubesc. Şi El va revărsa asupra sluji- 
torilor Săi credincioşi măsura priceperii pe care nevoia lor o cere. 
Apostolul Pavel a mărturisit: „EI mi-a zis: «Harul Meu îți este de 
ajuns; căci puterea Mea în slăbiciune este făcută desăvârşită». Deci 
mă voi lăuda mult mai mult cu slăbiciunile mele, pentru ca puterea 
lui Hristos să rămână în mine. De aceea simt plăcere în slăbiciuni, în 
defăimări, în nevoi, în prigoniri, în strâmtorări, pentru Hristos; căci 
când sunt slab atunci sunt tare“ (2 Corinteni 12, 9.10). 

A uitat Dumnezeu pe Ilie în ceasul încercării sale? O, nu! El n-a 
iubit pe slujitorul Lui mai puţin atunci când Ile se simţea părăsit de 
Dumnezeu şi de oameni, decât atunci când, ca răspuns la rugăciunea 
lui, El coborâse foc din cer şi luminase vârful muntelui. Şi acum, 
când Ilie dormea, o atingere delicată şi un glas plăcut l-au trezit. El a 
tresărit îngrozit, gata să fugă, temându-se că vrăjmaşul l-a descoperit. 

Dar faţa plină de gingăşie care s-a aplecat asupra lui nu era faţa unui 
vrăjmaş, ci a unui prieten. Dumnezeu a trimis un înger din cer cu 
hrană pentru slujitorul Său. „Scoală-te şi mănâncă“, a spus îngerul. 
„EI s-a uitat, la căpătâiul lui era o turtă coaptă pe nişte pietre şi un 
ulcior cu apă“. 

După ce Ilie a luat din hrana şi apa pregătite pentru el, a adormit 
iarăşi. Îngerul a venit a doua oară. Atingând pe omul istovit, i-a 
spus cu o blândeţe plină de milă: „Scoală-te şi mănâncă; fiindcă 
drumul pe care-l ai de făcut este prea lung pentru tine“. „Şi el s-a 
sculat, a mâncat şi a băut“; şi în puterea mâncării aceleia a putut să 
călătorească „patruzeci de zile şi patruzeci de nopţi până la muntele 
lui Dumnezeu, Horeb“, unde şi-a găsit adăpost într-o peşteră. 


Capitolul 13 — „Ce faci tu aici?“ 


Locul de refugiu al lui Ilie pe muntele Horeb, deşi era neştiut de 
oameni, era cunoscut de Dumnezeu; iar proorocul obosit şi descura- 
jat nu a fost lăsat singur cu puterile întunericului, care îl apăsau. La 
intrarea în peştera în care Ilie îşi găsise refugiul, Dumnezeu S-a în- 
tâlnit cu el, printr-un înger puternic trimis să se intereseze de nevoile 
lui şi să-i lămurească planul divin pentru Israel. 

Atâta timp cât Ilie nu învăţa să se încreadă pe deplin în Dum- 
nezeu, el nu putea să-şi ducă la bun sfârşit lucrarea pentru aceia 
care fuseseră amăgiţi să se închine lui Baal. Biruinţa deplină de pe 
înălțimile Carmelului deschisese calea pentru biruinţe şi mai mari; 
dar de la aceste ocazii minunate care i se deschiseseră Ilie fusese 
alungat de ameninţarea Izabelei. Omul lui Dumnezeu trebuia să 
fie făcut să înţeleagă slăbiciunea stării lui actuale în comparaţie cu 
poziţia avantajoasă pe care Dumnezeu dorea ca el să o ocupe. 

Dumnezeu întâmpină pe slujitorul Său încercat cu întrebarea: 
„Ce faci tu aici, Ilie?“ Eu te-am trimis la pârâul Cherit şi, după aceea, 
la văduva din Sarepta. Te-am însărcinat să te întorci la Israel şi să 
stai înaintea preoţilor idolatri pe Carmel; apoi te-am încins cu putere 
ca să conduci carul împăratului până la poarta la poarta Izreelului. 
Dar cine te-a trimis în această fugă grăbită în pustie? Ce misiune ai 
tu aici? 

În amărăciunea sufletului, Ilie şi-a plâns durerea: „Am fost plin 
de râvnă pentru Domnul, Dumnezeul oştirilor; căci copiii lui Israel 
au uitat legământul Tău, au sfărâmat altarele Tale, şi au ucis cu sabia 
pe proorocii Tăi; am rămas numai eu singur şi caută să-mi ia viaţa!“ 

Chemând pe prooroc să părăsească peştera, îngerul 1-a poruncit 
să stea înaintea Domnului pe munte şi să asculte cuvântul Lui: „Şi 
iată că Domnul a trecut pe lângă peşteră. Şi înaintea Domnului a 
trecut un vânt tare şi puternic care despica munţii şi sfărâma stâncile. 
Domnul nu era în vântul acela. Şi după vânt a venit un cutremur de 
pământ. Domnul nu era în cutremurul de pământ. Şi după cutremurul 
de pământ, a venit un foc: Domnul nu era în focul acela. Şi după foc, 

a venit un susur blând şi subţire. Când l-a auzit Ilie, şi-a acoperit faţa 
cu mantaua, a ieşit şi a stătut la gura peşterii“ (1 Împărați 19, 11-13). 
Nu în manifestări grandioase ale puterii divine, ci printr-un ,su- 
sur blând şi subțire“ a ales Dumnezeu să Se descopere slujitorului 
său. El dorea să-l înveţe pe Ilie că nu întotdeauna lucrarea ce se 
vede în cea mai mare demonstraţie este cea mai reuşită în împlinirea 
planului Său. În timp ce Ilie aştepta descoperirea Domnului, a venit 
furtuna, a strălucit fulgerul, a bântuit focul devastator; dar Dumnezeu 
nu era în toate acestea. Apoi „a venit un susur blând şi subțire“ şi 
profetul „şi-a acoperit faţa“ înaintea prezenţei Domnului. Frămân- 
tarea lui a încetat şi spiritul său a fost îmblânzit şi supus. Acum a 
învăţat că o încredere liniştită, o nădejde statornică în Dumnezeu 
aveau totdeauna să-i aducă un ajutor binevenit la vreme de nevoie. 

Nu totdeauna prezentarea cea mai savantă a adevărului lui Dum- 
nezeu este cea care convinge şi converteşte sufletul. Nu prin eloc- 
venţă sau logică sunt atinse inimile oamenilor, ci prin influenţa 
plăcută a Duhului Sfânt, care lucrează pe tăcute, dar sigur, la trans- 
formarea şi dezvoltarea caracterului. Este susurul blând şi subțire al 
Duhului lui Dumnezeu care are putere să schimbe inima. 

„Ce faci tu aici, Ilie?“ a întrebat glasul, şi proorocul a răspuns 
din nou: „Am fost plin de râvnă pentru Domnul Dumnezeul oştirilor; 
căci copiii lui Israel au părăsit legământul Tău, au sfărâmat altarele 
Tale, au ucis cu sabia pe proorocii Tăi; am rămas numai eu singur, 
şi caută să mi ia viaţa“ (1 Împărați 19, 14). 

Domnul i-a răspuns lui Ilie că făcătorii de rele din Israel nu 
trebuia să treacă nepedepsiţi. Urmau să fie aleşi bărbaţi rânduiţi 
pentru împlinirea scopului divin pentru ca tuturor să li se dea ocazia 
să ia poziţia de partea Domnului Celui adevărat. Ilie însuşi avea să 
se întoarcă în Israel şi să împărtăşească cu alţii răspunderea realizării 
unei reforme. 

„Du-te“, i-a poruncit Domnul lui Ilie, „întoarce-te pe drumul tău, 
prin pustie, până la Damasc; şi când vei ajunge, să ungi pe Hazael 
ca împărat al Siriei. Să ungi şi pe Iehu, fiul lui Nimşi, ca împărat 
al lui Israel; şi să ungi pe Elisei, fiul lui Şafat, din Abel-Mehola, ca 
prooroc în locul tău. Şi se va întâmpla că pe cel ce va scăpa de sabia 
lui Hazael îl va omorî Iehu; şi pe cel ce va scăpa de sabia lui Iehu, îl 
va omorî Elisei“ (1 Împărați 19, 15-17). 

Ile crezuse că era singurul închinător al Dumnezeului adevă- 
rat, în Israel. Dar Acela care cunoaşte inimile tuturor i-a dezvăluit 
proorocului că erau mulți alţii care în timpul anilor de apostazie 
Îi rămăseseră credincioşi. „Dar voi lăsa în Israel“, a zis Dumne- 
zeu, „şapte mii de bărbaţi, şi anume pe toţi cei ce nu şi-au plecat 
genunchii înaintea lui Baal, şi a căror gură nu l-au sărutat“. 

Din experienţa lui Ilie în acele zile de descurajare şi aparentă 
înfrângere, se pot învăţa multe lecţii — lecţii deosebit de valoroase 
pentru slujitorii lui Dumnezeu din acest veac, caracterizat printr-o 
depărtare generală de dreptate. Apostazia care predomină astăzi se 
aseamănă cu aceea care în zilele proorocului cuprinsese întregul 
Israel. Prin înălţarea celor omeneşti mai presus de cele dumneze- 
ieşti, prin preamărirea conducătorilor omeneşti, prin închinarea la 
Mamona şi prin aşezarea învățăturilor ştiinţei mai presus de adevă- 
rurile revelaţiei, mulţimi de oameni din zilele noastre urmează lui 
Baal. Îndoiala şi necredinţa îşi răspândesc influenţele dăunătoare 
asupra minţii şi inimii, şi mulţi înlocuiesc Cuvântul lui Dumnezeu 
cu teoriile oamenilor. Se susține public că am ajuns vremea când 
raţiunea omenească trebuie ridicată mai presus de învăţăturile Cu- 
vântului. Legea lui Dumnezeu, standardul divin al neprihănirii, este 
declarată a nu mai fi în vigoare. Vrăjmaşul oricărui adevăr lucrează 
cu putere amăgitoare ca să-i determine pe bărbaţi şi pe femei să 
aşeze datinile omeneşti acolo unde ar trebui să fie Dumnezeu şi să 
uite cele rânduite pentru fericirea şi mântuirea omenirii. 

Totuşi, apostazia aceasta, ajunsă atât de răspândită, nu este ge- 
nerală. Nu toţi din lume sunt nelegiuiţi şi corupți; nu toţi au trecut 
de partea vrăjmaşului. Dumnezeu are multe mii care nu şi-au plecat 
genunchiul în faţa lui Baal, mulţi care doresc din toată inima să aibă 
o înţelegere mai deplină cu privire la Hristos şi la lege, mulţi care 
nădăjduiesc împotriva oricărei nădejdi că Isus va veni curând pentru 
a pune capăt domniei păcatului şi a morţii. Şi sunt mulţi care se 
închină lui Baal din neştiinţă, dar cu care Duhul lui Dumnezeu Se 
luptă încă. 

Aceştia au nevoie de ajutorul personal al acelora care au învăţat 
să-L cunoască pe Dumnezeu şi puterea Cuvântului Său. Într-o vreme 
ca aceasta, fiecare copil al lui Dumnezeu trebuie să se angajeze activ 
în ajutorarea altora. Când aceia care au ajuns la înţelegerea adevăru- 
lui Bibliei caută bărbaţi şi femei care tânjesc după lumină, îngerii lui 

Dumnezeu îi însoțesc. Şi acolo unde merg îngerii, nimeni nu trebuie 
să se teamă să înainteze. Ca urmare a eforturilor credincioase ale 
lucrătorilor consacraţi, mulţi vor fi întorşi de la idolatrie la închinarea 
la Dumnezeu. Mulţi vor înceta să mai cinstească întocmirile făcute 
de om şi vor lua atitudine fără teamă de partea lui Dumnezeu şi a 
Legii Sale. 

Mult depinde de activitatea neîncetată a acelora care sunt credin- 
CIOŞI şi sinceri, şi pentru motivul acesta, Satana face toate eforturile 
posibile pentru a zădărnici planul divin pe care cel ascultător l-ar pu- 
tea aduce la îndeplinire. El îi determină pe unii să piardă din vedere 
misiunea lor înaltă şi sfântă şi să se mulţumească cu plăcerile acestei 
vieţii. El îi determină să se aşeze comod sau, de dragul avantajelor 
lumeşti mai mari, să se mute din locurile unde ar putea fi o putere 
spre bine. Pe alţii îi face să fugă descurajaţi de la datorie, din cauza 
împotrivirii sau a persecuției. Dar toţi aceştia sunt priviţi de cer cu 
milă duioasă. Fiecărui copil al lui Dumnezeu al cărui glas a fost adus 
la tăcere de vrăjmaşul sufletului, 1 se adresează întrebarea: „Ce faci 
tu aici?“ Te-am împuternicit să mergi în toată lumea şi să predici 
Evanghelia, să pregăteşti un popor pentru ziua Domnului. De ce eşti 
aici? Cine te-a trimis? 

Bucuria pusă înaintea lui Hristos, bucuria care L-a susţinut în tot 
timpul suferinţei şi al jertfei, a fost bucuria de a-i vedea pe păcătoşi 
salvaţi. Aceasta să fie şi bucuria fiecărui urmaş al Său, imboldul 
râvnei lui. Aceia care-şi dau seama, chiar într-o măsură mică, ce 
înseamnă răscumpărarea pentru ei şi pentru aproapele lor vor înţe- 
lege marile nevoi ale omenirii. Inimile lor vor fi mişcate de milă 
când vor vedea decăderea morală şi spirituală a miilor de oameni 
ce se găsesc în umbra unei osândiri teribile în comparaţie cu care 
suferinţele fizice par o nimica. 

Întrebarea care se pune atât familiilor, cât şi indivizilor este: 
„Ce faci tu aici?“ În multe comunităţi, sunt familii bine educate în 
adevărurile Cuvântului lui Dumnezeu, care ar putea lărgi sfera lor 
mutându-se în locurile în care este nevoie de slujirea pe care o pot da. 
Dumnezeu cere familiilor creştine să meargă în locurile întunecate 
ale pământului şi să lucreze cu înţelepciune şi perseverenţă pentru 
aceia care sunt învăluiţi în întuneric spiritual. Răspunsul la această 
chemare cere jertfire de sine. În timp ce mulţi aşteaptă să fie îndepăr- 
tată orice piedică, oamenii mor fără nădejde şi fără Dumnezeu. De 

dragul avantajelor omeneşti, pentru dobândirea de cunoştinţe ştiinți- 
fice, oamenii sunt gata să rişte, mergând în regiuni vătămătoare, şi 
să suporte greutăţi şi lipsuri. Unde sunt aceia care sunt gata să facă 
tot atât pentru a vorbi din iubire altora despre Mântuitorul? 

Dacă în situaţii grele, bărbaţi cu putere spirituală, apăsaţi peste 
măsură, ajung descurajaţi şi întristaţi, dacă uneori nu văd nimic de 
dorit pe care să-l aleagă în viaţă, acest fapt nu este ciudat sau nou. 
Toţi aceştia să-şi amintească că unul dintre cei mai puternici prooroci 
a fugit să-şi scape viaţa dinaintea mâniei unei femei înfuriate. Ca 
fugar obosit de drum şi dezgustat, cu o dezamăgire amară zdrobindu- 
1 inima, el s-a rugat să moară. Dar tocmai atunci când nădejdea îi 
dispăruse, iar lucrarea vieţii lui părea ameninţată de înfrângere, 
atunci a învăţat una dintre cele mai preţioase lecţii din viaţa lui. 
În ceasul celei mai mari slăbiciuni a învăţat nevoia şi posibilitatea 
încrederii în Dumnezeu în împrejurările cele mai amenințătoare. 

Aceia care atunci când îşi cheltuiesc energiile vieţii într-o lucrare 
jertfitoare de sine sunt ispitiţi să cadă în descurajare şi neîncredere, 
trebuie să dobândească curaj din experienţa lui Ilie. Grija veghetoare 
a lui Dumnezeu, dragostea Lui, puterea Lui se dau pe faţă în mod 
deosebit în favoarea slujitorilor Săi, a căror râvnă este greşit înţeleasă 
sau neapreciată, ale căror sfaturi şi mustrări sunt privite cu uşurinţă, 
ale căror eforturi pentru reformă sunt răsplătite cu ură şi împotrivire. 

În timpul celei mai mari slăbiciuni, Satana asaltează sufletul 
cu cele mai aprige ispite. În felul acesta, a nădăjduit să biruiască 
pe Fiul lui Dumnezeu, deoarece pe această cale a câştigat multe 
biruinţe asupra omului. Când puterea voinţei slăbise şi credinţa se 
micşorase, atunci aceia care stătuseră timp îndelungat curajoşi pentru 
dreptate au fost doborâţi de ispite. Moise, obosit de cei patruzeci 
de ani de rătăcire şi necredinţă, a pierdut pentru o clipă încrederea 
in puterea Celui Infinit. El a căzut la hotarele ţării făgăduite. Tot 
aşa s-a întâmplat şi cu Ilie. El care-şi păstrase încrederea în Iehova 
în anii de secetă şi de foamete, el care stătuse neînfricat înaintea 
lui Ahab, el care în acea zi de încercare pe Carmel stătuse înaintea 
întregii naţiunii a lui Israel, ca singurul martor pentru Dumnezeul 
cel adevărat, într-o clipă de slăbiciune, a îngăduit fricii de moarte să 
învingă credinţa lui în Dumnezeu. 

Şi astăzi lucrurile sunt la fel. Când suntem înconjurați de îndo- 
ială, uluiţi de împrejurări sau apăsaţi de sărăcie şi suferinţă, Satana 

caută să clatine încrederea noastră în Iehova. Atunci el ne aşează 
în faţă greşelile şi ne ispiteşte să ne pierdem încrederea în Dum- 
nezeu, să punem la îndoială dragostea Lui. El nădăjduieşte să ne 
descurajeze sufletul şi să rupă legătura noastră cu Dumnezeu. 

Aceia care se găsesc în prima linie de luptă şi sunt îndemnați 
de Duhul Sfânt să facă o lucrare deosebită, adesea vor simţi o re- 
acţie atunci când apăsarea este uşurată. Descurajarea poate clătina 
credinţa cea mai eroică şi poate slăbi voinţa cea mai statornică. Dar 
Dumnezeu înţelege şi are încă milă şi iubeşte. El citeşte motivele şi 
scopurile inimii. Lecţia pe care conducătorii din lucrarea lui Dum- 
nezeu trebuie să o înveţe este să aştepte cu răbdare să se încreadă 
atunci când totul pare întunecat. Cerul nu-i va lăsa să cadă în ziua 
încercării. 

Nimic nu este în aparenţă mai fără ajutor şi cu toate acestea mai 
de neînvins ca sufletul care, simţindu-şi nimicnicia, se sprijină pe 
Dumnezeu. 

Lecţia din experienţa lui Ilie, şi anume — să înveţi din nou cum 
să te încrezi în Dumnezeu în ceasul încercării — nu este numai 
pentru cei din poziţii de mare răspundere. Acela care a fost tăria 
lui Ilie este şi astăzi puternic pentru a-l susţine pe orice copil al 
Său care se luptă, indiferent cât de slab este. De la fiecare El aş- 
teaptă credincioşie şi fiecăruia îi dă putere după nevoie. Omul este 
neputincios în propria lui putere, dar în tăria lui Dumnezeu poate fi 
puternic să biruie păcatul şi să ajute şi pe alţii să biruiască. Satana nu 
poate niciodată să aibă un câştig de la acela care face din Dumnezeu 
apărarea sa. „Numai în Domnul, mi se va zice, locuieşte dreptatea şi 
puterea“ (Isaia 45, 24). 

Creştine, Satana îţi cunoaşte slăbiciunea; de aceea, prinde-te de 
Isus. Rămânând în dragostea lui Dumnezeu poţi face faţă orică- 
rei încercări. Numai neprihănirea lui Hristos îţi poate da putere să 
opreşti valul păcatului care inundă lumea. Adu credinţă în experienţa 
ta. Credinţa uşurează orice povară, vindecă orice slăbiciune. Provi- 
denţele care acum sunt de neînțeles le poţi rezolva prin încrederea 
continuă în Dumnezeu. Mergi prin credinţă pe calea pe care El te 
îndrumă. Încercările vor veni, dar mergi înainte. Acest lucru îţi va 
întări credinţa şi te va face bun pentru slujire. Rapoartele istoriei 
sacre sunt scrise nu numai ca să le citim şi să ne minunăm, ci ca 
aceeaşi credinţă care a lucrat în slujitorii lui Dumnezeu din vechime 

să lucreze şi în noi. Domnul nu va lucra astăzi într-o manieră mai 
puţin vădită oriunde se găsesc inimi credincioase care să fie canale 
ale puterii Sale. 

Nouă, asemenea lui Petru, ni se spun cuvintele: „Simone, Si- 
mone, Satana v-a cerut să vă cearnă ca grâul. Dar Eu M-am rugat 
pentru tine, ca să nu se piardă credinţa ta“ (Luca 22, 31.32). 

Hristos nu va părăsi niciodată pe aceia pentru care a murit. Noi 
ÎI putem părăsi şi putem fi copleşiţi de ispite, însă Hristos niciodată 
nu Se întoarce de la acela pentru care a plătit răscumpărarea cu viaţa 
Sa. Dacă viziunea noastră spirituală ar fi trezită, am putea vedea 
suflete plecate sub apăsare şi împovărate de durere, încărcate ca 
un car sub greutatea snopilor şi gata să moară în descurajare. Ar 
trebui să vedem îngerii care zboară repede în ajutorul acestor ispitiţi, 
împingând înapoi oştile care îi înconjoară şi aşezând picioarele lor 
pe temelia cea sigură. Luptele care se duc între cele două oştiri 
sunt tot atât de reale ca şi acelea duse de oştile lumii acesteia, şi de 
rezultatul acestei lupte spirituale depind urmările veşnice. 

În viziunea proorocului Ezechiel se vedea ceva ca o mână sub 
aripile heruvimului. Acest fapt trebuie să-i înveţe pe slujitorii lui 
Dumnezeu că puterea divină este aceea care aduce succesul. Aceia 
pe care Dumnezeu îi foloseşte ca soli ai Săi nu trebuie să creadă că 
lucrarea Lui depinde de ei. Fiinţele mărginite nu sunt lăsate să poarte 
această povară a răspunderii. Acela care nu doarme, care este mereu 
la lucrul pentru împlinirea planurilor Sale, va duce înainte lucrarea 
Sa. El va zădărnici planurile celor nelegiuiţi şi va aduce confuzie în 
sfaturile acelora care complotează să aducă greutăţi poporului Său. 
Acela care este Împăratul, Domnul oştirilor, stă între heruvimi şi în 
mijlocul frământărilor şi tumultului popoarelor, El veghează încă 
asupra copiilor Săi. Când întăriturile împăraţilor vor fi distruse, când 
săgețile mâniei vor străpunge inimile vrăjmaşilor Săi, poporul Său 
va fi sigur în mâinile Sale. 

De-a lungul veacurilor care s-au scurs din vremea lui Ilie, rapor- 
tul vieţii şi lucrării lui a adus inspiraţie şi curaj acelora care au fost 
chemaţi să stea de partea dreptăţii în mijlocul apostaziei. Şi pentru 
noi peste care a venit sfârşitul veacurilor (| Corinteni 10, 11), el are 
o însemnătate deosebită. Istoria se repetă. Lumea de astăzi îşi are 
Ahabiui şi Izabelele ei. Vremea de azi este o vreme de idolatrie, tot 
aşa cum a fost aceea în care a trăit Ilie. Desigur, nu se mai văd altare, 
nu mai sunt chipuri asupra cărora să se oprească ochiul; cu toate 
acestea, mii slujesc zeilor acestei lumi — bogății, renume, plăceri şi 
poveşti închipuite, care îngăduie omului să urmeze înclinațiile unei 
inimi nerenăscute. Mulţimi de oameni au o concepţie greşită despre 
Dumnezeu şi despre atributele Sale şi slujesc tot aşa un zeu fals, cum 
făceau închinătorii lui Baal. Mulţi chiar dintre aceia care pretind a 
fi creştini, s-au unit cu influenţele care se împotrivesc continuu lui 
Dumnezeu şi adevărului Său. În felul acesta sunt determinaţi să se 
depărteze de cele dumnezeieşti şi să înalțe ce este omenesc. 

Spiritul predominant al vremii noastre este de necredincioşie şi 
apostazie — un spirit de pretinsă iluminare din cauza cunoaşterii 
adevărului dar — în realitate, în cea mai oarbă încumetare. Teoriile 
omeneşti sunt înălțate şi aşezate acolo unde ar trebui să fie Dumnezeu 
şi Legea Sa. Satana îi ispiteşte pe bărbaţi şi pe femei la neascultare 
cu promisiunea că în neascultare vor găsi libertatea şi independenţa 
care îi vor face zei. Se vede un spirit de împotrivire faţă de Cuvântul 
lămurit al lui Dumnezeu, de înălţare idolatră a înţelepciunii omeneşti 
mai presus de revelaţia divină. Oamenii îngăduie minţii lor să fie 
întunecată şi încurcată prin conformarea cu obiceiurile şi influenţele 
lumeşti, încât pare că au pierdut toată puterea de a deosebi lumina 
de întuneric, adevărul de rătăcire. Atât de mult s-au depărtat de 
calea cea dreaptă, încât susţin că părerile câtorva aşa-numiţi filozofi 
sunt mai demne de încredere decât adevărurile Bibliei. Mustrările 
şi făgăduinţele Cuvântului lui Dumnezeu, amenințările împotriva 
neascultării şi idolatriei — toate acestea par fără putere să le înmoaie 

inimile. O credinţă ca aceea pe care au dovedit-o Pavel, Petru şi loan 
ei o privesc ca fiind demodată, mistică şi nedemnă de inteligenţa 
gânditorilor moderni. 

La început, Dumnezeu a dat Legea Sa omenirii ca mijloc de a 
obţine fericirea şi viaţa veşnică. Singura nădejde a lui Satana — 
de a zădărnici planul lui Dumnezeu este să-i ducă pe bărbaţi şi pe 
femei la neascultarea de Lege; şi efortul lui continuu a fost şi este 
să prezinte denaturat învăţămintele ei şi să-i micşoreze importanţa. 
Lovitura lui principală a fost şi este încercarea de a schimba Legea, 
astfel ca oamenii să calce preceptele ei, pretinzând că ascultă de ea. 

Un scriitor a asemănat încercarea de a schimba Legea lui Dum- 
nezeu cu un obicei vechi, rău intenţionat, de a îndrepta într-o direcţie 
greşită un indicator aşezat la o răscruce importantă de drumuri. 
Încurcătura şi necazurile provocate astfel au fost mari. 

Un indicator a fost înălţat de Dumnezeu pentru cei care călă- 
toresc prin această lume. Un braţ al acestui indicator arată către 
ascultarea de bună voie de Creator ca o cale către binecuvântare şi 
viaţă, în timp ce braţul celălalt îndrumă către neascultare ca fiind 
calea către mizerie şi moarte. Calea către fericire a fost atât de clar 
definită ca şi drumurile către cetatea de scăpare din dispensaţiunea 
iudaică. Dar într-un moment nefericit pentru neamul omenesc, ma- 
rele vrăjmaş al oricărui bine a schimbat indicatorul, şi mulți au greşit 
drumul. 

Prin Moise, Domnul îndrumase pe izraeliţi: „Vorbeşte copiilor 
lui Israel, şi spune-le: «Să nu care cumva să nu ţineţi Sabatele Mele, 
căci aceasta va fi între Mine şi voi, şi urmaşii voştri, un semn după 
care se va cunoaşte că Eu sunt Domnul, care vă sfinţesc. Să ţineţi 
Sabatul, căci el va fi pentru voi ceva sfânt. Cine îl va călca, va fi 
pedepsit cu moartea.... Cine va face vreo lucrare în ziua Sabatului, 
va fi pedepsit cu moartea. Copiii lui Israel să păzească Sabatul, 
prăznuindu-l, ei şi urmaşii lor, ca un legământ necurmat. Aceasta va 
fi între Mine şi copiii lui Israel un semn veşnic; căci în şase zile a 
făcut Domnul cerurile şi pământul, iar în ziua a şaptea S-a odihnit şi 
a răsuflat»“ (Exodul 31, 13-17). 

În aceste cuvinte Domnul a definit lămurit ascultarea ca fiind 
calea către cetatea lui Dumnezeu, dar omul păcatului a schimbat 
indicatorul, făcându-l să arate o direcţie greşită. El 

a întemeiat un sabat fals şi a determinat pe bărbați şi pe femei 
să creadă că odihnindu-se în el ascultau de porunca Creatorului. 
Dumnezeu declară că ziua a şaptea este Sabatul Domnului. Când 
„au fost sfârşite cerurile şi pământul“, El a înălțat această zi ca o 
amintire a lucrării Sale de creațiune. Odihnindu-se în ziua a şaptea 
„de toată lucrarea Lui pe care o făcuse, Dumnezeu binecuvântat ziua 
a şaptea şi a sfințit-o“ (Geneza 2, 1-3). 

La vremea ieşirii din Egipt, instituţia Sabatului a fost adusă în 
mod deosebit în faţa poporului lui Dumnezeu. În timp ce erau încă 
în robie, supraveghetorii au încercat să-i oblige să lucreze în Sabat, 
mărindu-le cantitatea de muncă ce se cerea săptămânal. Condiţiile 
de muncă li se făcuseră din ce în ce mai grele şi cerinţele mai mari. 
Dar izraeliţii au fost eliberaţi din robie şi aduşi într-un loc unde 
puteau păzi netulburaţi toate preceptele lui Iehova. La Sinai Legea a 
fost rostită, şi textul ei, „scris cu degetul lui Dumnezeu“ (Exodul 31, 
18) pe două table de piatră, a fost dat lui Moise. Timp de aproape 
patruzeci de ani de peregrinare, izraeliţilor le-a fost amintit continuu 
despre ziua de odihnă rânduită de Dumnezeu, prin faptul că nu a 
căzut mană în ziua a şaptea şi prin păstrarea minunată a părţii duble 
care cădea în ziua de pregătire. 

Înainte de intrarea în ţara făgăduită, izraeliţii au fost îndrumați 
de Moise să păzească ziua de Sabat şi să o sfinţească (Deuteronom 
5, 12). Domnul a rânduit ca printr-o păzire credincioasă a poruncii 
Sabatului, lui Israel să-i fie amintit continuu despre răspunderile 
faţă de EI ca fiind Creatorul şi Răscumpărătorul lor. Dacă aveau să 
păzească Sabatul în spiritul cel adevărat, idolatria nu putea exista; 
dar dacă cerinţele acestei porunci din Decalog aveau să fie date la o 
parte, ca nemaifiind necesare, Creatorul avea să fie uitat, iar oamenii 
aveau să se închine idolilor. „Le-am dat şi Sabatele Mele, să fie un 
semn între Mine şi ei, pentru ca să ştie că Eu sunt Domnul care-i 
sfinţesc“. Totuşi ei „au lepădat poruncile Mele şi n-au urmat legile 
Mele şi ... au pângărit Sabatele Mele, căci inima nu li s-a depărtat 
de la idolii lor“. Şi în chemarea către ei de a se întoarce la El, le-a 
atras iarăşi atenţia la importanţa păzirii cu sfinţenie a Sabatului. 
„Eu sunt Domnul, Dumnezeul vostru“, zicea El; „umblaţi întocmai 
după rânduielile Mele, păziţi poruncile Mele şi împliniţi-le. Sfinţiţi 
Sabatele Mele, căci Ele sunt un semn între Mine şi voi, ca să ştiţi că 
Eu sunt Domnul, Dumnezeul vostru!“ (Ezechel 20, 12.16.19.20). 

Atrăgând atenţia lui Iuda la păcatele care au dus în cele din urmă 
asupra lor robia babiloniană, Domnul spunea: „Tu îmi nesocoteşti 
locaşurile Mele cele sfinte, Îmi spurci Sabatele“. „Îmi voi vărsa urgia 
peste ei, îi voi nimici cu focul mâniei Mele, şi le voi întoarce faptele 
lor asupra capului lor, zice Domnul, Dumnezeu“ (Ezechel 22, 8.31). 

La rezidirea lerusalimului în zilele lui Neemia, călcarea Sabatu- 
lui a fost întâmpinată cu întrebarea cercetătoare: „Oare nu au lucrat 
aşa părinţii voştri, şi nu din pricina aceasta a trimis Dumnezeul nos- 
tru toate aceste nenorociri peste noi şi peste cetatea aceasta? ŞI voi 
aduceţi din nou mânia Lui împotriva lui Israel, pângărind Sabatul!“ 
(Neemia 13, 18). 

Hristos, în timpul lucrării Sale pământeşti, a subliniat cerinţele 
obligatorii ale Sabatului şi, în toată învăţătura Sa, a dat pe faţă respect 
pentru instituţia pe care El o întemeiase. În zilele Sale, Sabatul 
devenise atât de pervertit, încât păzirea lui reflecta caracterul egoist 
şi arbitrar al oamenilor şi nu caracterul lui Dumnezeu. Hristos a 
îndepărtat învăţăturile rătăcite prin care aceia care pretindeau a- 
L cunoaşte pe Dumnezeu Îl reprezentau greşit. Cu toate că a fost 
urmărit cu ostilitate nemiloasă de către rabini, nici măcar în aparenţă 
nu S-a conformat cerinţelor lor, ci a mers drept înainte, păstrând 
Sabatul conform Legii lui Dumnezeu. 

Printr-o vorbire lămurită a mărturisit cu privire la atitudinea Sa 
faţă de Legea lui Iehova. „Să nu credeţi că am venit să stric Legea 
sau Proorocii; am venit nu să stric, ci să împlinesc. Căci adevărat 
vă spun, câtă vreme nu va trece cerul şi pământul, nu va trece o 
iotă sau o frântură de slovă din Lege, înainte ca să se fi întâmplat 
toate lucrurile. Aşa că, oricine va strica una din cele mai mici din 
aceste porunci, şi va învăţa pe oameni aşa, va fi chemat cel mai mic 
în Împărăţia cerurilor; dar oricine va păzi şi va învăţa pe alţii să le 
păzească, va fi chemat mare în Împărăţia cerurilor“ (Matei 5, 17-19). 

În dispensaţiunea creştină, marele vrăjmaş al fericirii omului a 
făcut din Sabatul poruncii a patra o ţintă deosebită de atac. Satana 
spune: Voi lucra împotriva planului lui Dumnezeu. Voi împuternici 
pe urmaşii mei să dea la o parte memorialul lui Dumnezeu — Sa- 
batul zilei a şaptea. În felul acesta, voi arăta lumii că ziua sfinţită 
şi binecuvântată de Dumnezeu a fost schimbată. Ziua aceea nu va 
mai trăi în minţile oamenilor. Voi şterge amintirea ei. Voi aşeza în 
locul ei o zi care nu poartă pecetea lui Dumnezeu, o zi care nu poate 

fi un semn între Dumnezeu şi poporul Său. Voi face ca aceia care 
acceptă ziua aceasta să pună asupra ei sfinţenia pe care Dumnezeu a 
aşezat-o asupra zilei a şaptea. 

Prin vicarul meu, mă voi înălța pe mine. Ziua întâi va fi preamă- 
rită, iar lumea protestantă va primi acest sabat fals ca fiind autentic. 
Prin nepăzirea Sabatului pe care Dumnezeu l-a instituit, voi arunca 
dispreţ asupra Legii Sale. Cuvintele „Un semn între Mine şi voi şi 
urmaşii voştri“ le voi face să fie folosite în favoarea sabatului meu. 

În felul acesta lumea va deveni a mea. Eu voi fi conducătorul 
pământului, prinţul lumii. Voi stăpâni minţile sub puterea mea în aşa 
fel încât Sabatul lui Dumnezeu nu va fi o ţintă specială de dispreţ. Un 
semn?! Voi face din păzirea zilei a şaptea un semn al necredincioşiei 
faţă de autoritățile pământeşti. Legile omeneşti vor fi făcute atât de 
aspre, încât bărbaţii şi femeile nu vor îndrăzni să păzească Sabatul 
zilei a şaptea. De frica lipsei de hrană şi îmbrăcăminte se vor uni cu 
lumea în călcarea Legii lui Dumnezeu. Pământul va fi cu totul sub 
stăpânirea mea! 

Prin rânduirea unui sabat fals, vrăjmaşul a căutat să schimbe 
vremurile şi Legea. Dar oare a reuşit el să schimbe Legea lui Dum- 
nezeu? Cuvintele din Exodul capitolul 31 constituie răspunsul. Cel 
care este acelaşi ieri şi azi şi în veci a spus despre Sabatul zilei 
a şaptea: „Să nu cumva să nu ţineţi Sabatele Mele, căci acesta va 
fi între Mine şi voi, şi urmaşii voştri un semn ... Acesta va fi un 
semn veşnic.“(Exodul 31, 13.17). Indicatorul schimbat arată către o 
direcţie greşită, dar Dumnezeu nu S-a schimbat şi nu Se schimbă. 
El este încă puternicul Dumnezeu al lui Israel. „lată, neamurile sunt 
ca o picătură de apă din vadră, sunt ca praful pe o cumpănă; El 
ridică ostroavele ca un bob de nisi Libanul nu ajunge pentru foc, şi 
dobitoacele lui nu ajung pentru arderea de tot. Toate neamurile sunt 
ca o nimica înaintea Lui, nu sunt decât nimicnicie şi deşertăciune“ 
(Isaia 40, 15-17). Şi El este acum tot atât de drept şi de gelos pentru 
Legea Sa cum a fost şi în zilele lui Ahab şi Ile. 

Dar cum este dispreţuită această Lege! lată că lumea de azi se 
găseşte într-o răzvrătire făţişă împotriva lui Dumnezeu. Aceasta este 
într-adevăr o generaţie neascultătoare şi plină de nerecunoştinţă, 
nesinceritate, formalism, mândrie şi apostazie. Oamenii neglijează 
Biblia şi urăsc adevărul. Isus vede Legea Sa lepădată, iubirea Sa 
dispreţuită, iar pe trimişii Săi trataţi cu nepăsare. El vorbeşte prin bu- 

nătăţile Sale, dar ele nu sunt recunoscute; El vorbeşte prin avertizări 
dar ele nu sunt luate în seamă. Curțile templului sufletului omenesc 
au fost transformate în locuri de negustorie nesfântă. Egoismul şi 
mândria, invidia şi răutatea sunt îngăduite. 

Mulţi nu se dau înapoi să batjocorească Cuvântul lui Dumnezeu. 
Aceia care cred acest Cuvânt aşa cum este scris sunt luaţi în râs. Se 
vede un dispreţ crescând faţă de lege şi ordine care indiscutabil îşi 
are izvorul în călcarea poruncilor lămurite ale lui Iehova. Violenţa şi 
crima sunt urmarea îndepărtării de calea ascultării. Priviţi nefericirea 
şi suferinţa mulțimilor care se închină la altarele idolilor şi care caută 
în zadar fericirea şi pacea. 

Priviţi dispreţuirea aproape universală a poruncii Sabatului. Pri- 
viți şi nelegiuirea îndrăzneață a acelora care în timp ce emit legi 
care să apere presupusa sfinţenie a primei zile a săptămânii, fac legi 
prin care legalizează comerţul cu băuturi alcoolice. Mai înţelepţi 
decât ce este scris, ei încearcă să forţeze conştiinţa oamenilor în 
timp ce aprobă un rău care distruge şi abrutizează fiinţele create 
după chipul lui Dumnezeu. Însuşi Satana este acela care inspiră o 
astfel de legislaţie. El ştie bine că blestemul lui Dumnezeu va cădea 
asupra acelora care înalţă întocmirile omeneşti mai presus de cele 
dumnezeieşti şi face tot ce-i stă în putinţă să determine pe oameni 
să meargă pe calea largă ce sfârşeşte în distrugere. 

Atât de mult s-au închinat oamenii părerilor lor şi instituțiilor 
omeneşti încât aproape întreaga lume merge după idoli. Şi acela 
care a încercat să schimbe Legea lui Dumnezeu foloseşte orice 
născocire amăgitoare pentru a-i face pe bărbaţi şi femei să se unească 
împotriva lui Dumnezeu şi împotriva semnului prin care se recunosc 
cei neprihăniţi. Dar Domnul nu va îngădui la infinit ca Legea Sa să 
fie călcată şi dispreţuită, fără să aducă pedeapsa. Vine un timp când 
„omul va trebui să-şi plece în jos privirea semeaţă şi îngâmfarea lui 
va fi smerită: numai Domnul va fi înălţat în ziua aceea“ (Isaia 2, 11 ). 
Scepticismul poate lua în bătaie de joc cererile Legii lui Dumnezeu. 
Spiritul lumesc poate să-i contamineze pe mulţi şi să pună stăpânire 
pe cei puţini şi cauza lui Dumnezeu îşi poate menţine terenul numai 
printr-un efort mare şi prin jertfă continuă; cu toate acestea, până la 
urmă adevărul va triumfa glorios. 

În lucrarea de încheiere a lui Dumnezeu pe pământ, etalonul 
Legii va fi din nou înălţat. Religia falsă poate predomina, nelegiui- 

rea poate abunda, dragostea multora se poate răci, crucea Calvaru- 
lui poate fi pierdută din vedere, întunericul, asemenea unui văl de 
moarte, se poate întinde peste lumea întreagă, toată puterea curentu- 
lui zilei se poate întinde împotriva adevărului. Uneltire după uneltire 
se poate forma pentru a distruge pe poporul lui Dumnezeu, dar în 
ceasul celei mai mari primejdii, Dumnezeul lui Ilie va ridica unelte 
omeneşti să ducă o solie care nu poate fi adusă la tăcere. În oraşele 
populate de pe pământ şi în locurile unde oamenii au mers prea 
departe vorbind împotriva Celui Prea Înalt, se va auzi glasul unei 
mustrări aspre. Oameni îndrumați de Dumnezeu vor denunța curajos 
unirea bisericii cu lumea. Cu stăruinţă ei vor chema pe bărbaţi şi 
femei să se întoarcă de la păzirea unei sărbători întocmite de om, 
la păzirea Sabatului adevărat. „Temeţi-vă de Dumnezeu şi daţi-l 
slavă“, vor vesti ei fiecărui popor, „căci a venit ceasul judecății Lui; 
şi închinaţi-vă Celui ce a făcut cerul şi pământul, marea şi izvoarele 
apelor!“ „Dacă se închină cineva fiarei şi icoanei ei, şi primeşte 
semnul ei pe frunte şi pe mână, va bea şi el din vinul mâniei lui 
Dumnezeu, turnat neamestecat în paharul mâniei Lui“ (Apocalipsa 
14, 7-10). 

Dumnezeu nu-Şi va călca legământul nici nu va schimba ce a 
ieşit de pe buzele Sale. Cuvântul Său va rămâne tare pentru veşnicie, 
tot atât de neclintit ca şi tronul Său. La judecată acest legământ va fi 
proclamat, scris clar cu degetul lui Dumnezeu, iar lumea va fi adusă 
înaintea barei dreptății infinite pentru a-şi primi sentinţa. 

Astăzi, ca şi în zilele lui Ilie, linia de despărțire dintre poporul 
păzitor al poruncilor lui Dumnezeu şi închinătorii dumnezeilor falşi 
este trasă lămurit. „Până când vreţi să şchiopătaţi de amândouă 
picioarele? Dacă Domnul este Dumnezeu, mergeţi după El; iar dacă 
este Baal, mergeţi după Baal!“ (1 Împărați 18, 21). Şi solia pentru 
astăzi este: „A căzut, a căzut Babilonul cel mare!... leşiţi din mijlocul 
ei, poporul Meu, ca să nu fiţi părtaşi la păcatele ei, şi să nu fiţi loviți 
cu urgiile ei! Pentru că păcatele ei s-au îngrămădit, şi au ajuns până 
la cer; şi Dumnezeu Şi-a adus aminte de nelegiuirile ei“ (Apocalipsa 
18, 2.4.5). 

Nu este departe vremea când încercarea va veni pentru orice fi- 
inţă. Păzirea sabatului fals ne va fi impusă. Lupta va fi între poruncile 
lui Dumnezeu şi poruncile oamenilor. Aceia care se supun pas cu 
pas cerinţelor lumii şi se conformează obiceiurilor ei se vor supune 

puterilor existente decât să se expună batjocurii, insultei, amenință- 
rilor cu închisoarea şi moartea. În vremea aceea aurul va fi despărţit 
de zgură. Evlavia cea adevărată va fi deosebită clar de cea aparentă 
şi superficială. Multe stele pe care le-am admirat pentru strălucirea 
lor se vor prăbuşi în întuneric. Aceia care şi-au asumat podoabele 
sanctuarului, dar care nu sunt îmbrăcaţi cu neprihănirea Domnului 
Hristos, se vor arăta atunci în ruşinea propriei lor goliciuni. 

Printre locuitorii pământului, răspândiţi pe tot pământul, sunt cei 
care nu şi-au plecat genunchiul lui Baal. Asemenea stelelor cerului, 
care se văd numai noaptea, aceşti credincioşi vor străluci atunci când 
întunericul acoperă pământul şi negură mare popoarele. În Africa 
cea păgână, în ţările catolice ale Europei şi Americii de Sud, în 
China, în Italia, în India, insulele mării în cele mai întunecate colţuri 
ale pământului, Dumnezeu are în rezervă o constelație a celor aleşi, 
care vor străluci în mijlocul întunericului, făcând cunoscut lămurit 
unei lumi decăzute puterea transformatoare a ascultării de Legea 
Sa. Chiar şi acum ei se arată în fiecare popor, în fiecare limbă şi în 
fiecare naţiune, şi în ceasul celei mai cumplite apostazii, când Satana 
depune efortul suprem de a face ca „toţi, mici şi mari, bogaţi şi săraci, 
slobozi şi robi“ (Apocalipsa 13, 16), să primească, sub pedeapsa 
cu moartea, semnul de supunere pentru o zi falsă de odihnă, aceşti 
credincioşi „fără prihană şi curaţi, copii ai lui Dumnezeu fără vină“ 
„.. Vor „străluci ca nişte lumini în lume“ (Fil. 2,15). 

Ce lucrare neînţeleaptă ar fi făcut Ilie dacă ar fi numărat pe Israel 
la vremea când judecăţile lui Dumnezeu cădeau asupra poporului 
apostaziat! Ar fi numărat numai unul de partea Domnului. Dar atunci 
când a spus: „am rămas numai eu singur şi caută să-mi ia viaţa“, 
cuvântul Domnului l-a liniştit: „Dar voi lăsa în Israel şapte mii de 
bărbaţi, şi anume pe toţi cei ce nu şi-au plecat genunchii înaintea lui 
Baal“ (1 Împărați 19, 14.18). 

De aceea nimeni să nu încerce să numere Israelul de astăzi, ci 
fiecare să aibă o inimă de carne, o inimă plină de simpatie duioasă, 
o inimă care, asemenea inimii lui Hristos, caută mântuirea unei lumi 
pierdute. 

Până când a fost chemat la tron la vârsta de treizeci şi cinci de 
ani, Iosafat avusese înaintea lui exemplul cel bun al regelui Asa, 
care aproape în toate situaţiile critice făcuse „ce este plăcut înaintea 
Domnului“ (1 Împărați 15, 11). Într-o domnie prosperă de douăzeci 
şi cinci de ani, Iosafat a căutat să umble „în toată calea tatălui Asa şi 
nu s-a abătut deloc de la ea“ (1 Împărați 22, 43). 

În străduinţele sale de a conduce cu înţelepciune, Iosafat a căutat 
să-şi convingă supuşii să ia atitudine categorică împotriva practicilor 
idolatre. Mulţi dintre oamenii din ţinutul lui aduceau „şi tămâie pe 
înălţimi“ (1 Împărați 22, 43). Împăratul n-a distrus dintr-o dată aceste 
altare, dar de la început a încercat să păzească pe Iuda de păcatele 
care caracterizau împărăţia din nord sub domnia lui Ahab, cu care a 
fost contemporan timp de mai mulţi ani. losafat era credincios lui 
Dumnezeu. „EI nu a căutat pe Baali; căci a alergat la Dumnezeul 
tatălui său şi a urmat poruncile Lui, fără să facă ce făcea Israel“. 
Datorită credincioşiei sale, Domnul a fost cu el şi „a întărit domnia 
în mâinile lui Iosafat“ (2 Cronici 17, 3-5). 

„Tot Iuda îi aduceau daruri. Şi a avut o mulţime de bogății şi 
slavă. Inima lui s-a întărit din ce în ce în căile Domnului“ (2 Cronici 
17, 5). Pe măsură ce timpul trecea, iar reformele se îndeplineau, îm- 
păratul „a îndepărtat din Iuda chiar şi înălțimile şi idolii“ (2 Cronici 
17, 6). „El a scos din ţară pe sodomiţii care mai rămăseseră de pe 
vremea tatălui său Asa“ (1 Împărați 22, 46). Astfel, treptat, locuitorii 
din Iuda au fost eliberaţi de multe din primejdiile care ameninţaseră 
să întârzie în mod serios dezvoltarea lor spirituală. 

În întreaga împărăție poporul avea nevoie de instruire în Le- 
gea lui Dumnezeu. Siguranţa lor consta în înţelegerea acestei legi. 
Punându-şi de acord viaţa cu cerinţele sale, ei deveneau credincioşi 
atât faţă de Dumnezeu, cât şi faţă de oameni. Cunoscând lucrul 
acesta, Iosafat a luat măsuri pentru a oferi poporului o îndrumare 
amănunțită în Sfintele Scripturi. Prinții care aveau răspunderea di- 
feritelor părţi ale împărăției erau îndrumați să rânduiască învăţători 

pentru o lucrare plină de credincioşie. Prin numire regală, aceşti 
învăţători, lucrând sub directa supraveghere a prinților, „s-au dus 
să înveţe pe oameni în cetăţile lui Iuda “(2 Cronici 17, 7-9). Şi pe 
măsură ce mulţi se străduiau să înţeleagă cerinţele lui Dumnezeu şi 
să îndepărteze păcatul, se producea o reformă. 

Iosafat a datorat mult din prosperitatea lui ca rege măsurilor înţe- 
lepte pentru împlinirea nevoilor spirituale ale supuşilor. În ascultarea 
de Legea lui Dumnezeu se găseşte un mare câştig. În conformitate 
cu cerinţele divine se găseşte o putere transformatoare care aduce 
pace şi bună învoire între oameni. Dacă învăţăturile Cuvântului lui 
Dumnezeu ar avea o influenţă stăpânitoare în viaţa fiecărui bărbat 
sau femeie, dacă mintea şi inima ar fi aduse sub puterea Lui constrân- 
gătoare, relele care există astăzi în viaţa oamenilor şi a naţiunilor 
nu şi-ar mai avea locul. Din fiecare cămin ar porni o influenţă care 
ar face bărbaţi şi femei puternici în înţelegere spirituală şi în putere 
morală, şi în felul acesta naţiunile şi indivizii ar fi aşezaţi pe un teren 
prielnic. 

Timp de mulţi ani, losafat a trăit în pace nefiind tulburat de po- 
poarele vecine. „Groaza Domnului a apucat toate împărăţiile ţărilor 
dimprejurul lui Iuda şi nu au făcut război împotriva lui Iosafat“ (2 
Cronici 17, 10). Din Filistia primea tribut în bani şi daruri; din Ara- 
bia, cirezi mari de oi şi de capre. „Iosafat se ridicase la cea mai înaltă 
treaptă de mărire. A zidit în Iuda cetăţui şi cetăţi pentru merinde 
... O ceată de oameni viteji ca ostaşi ... erau în slujba împăratului, 
afară de aceia pe care îi pusese împăratul în cetăţile întărite ale lui 
Iuda “(2 Cronici 17, 12-19). Binecuvântat din belşug cu „bogății şi 
cinste“ (2 Cronici 18, 1), a fost în stare să răspândească o influenţă 
puternică în favoarea adevărului şi a dreptăţii. 

La câţiva ani după venirea la domnie Iosafat, acum în culmea 
prosperității, a consimţit la căsătoria fiului său Ioram cu Atalia, fiica 
lui Ahab şi a Izabelei. Prin această unire s-a legat între împărăţiile 
lui Iuda şi Israel o alianţă care nu a fost în planul divin şi care, într-o 
vreme de criză, a adus dezastru pentru împărat şi pentru mulți din 
supuşii lui. 

Într-o împrejurare, Iosafat a vizitat pe împăratul lui Israel la 
Samaria. Vizitatorului regal de la Ierusalim i s-a arătat o cinste 
deosebită, şi înainte de încheierea vizitei sale a fost convins să se 
unească cu împăratul lui Israel pentru a lupta împotriva sirienilor. 

Ahab nădăjduia că unindu-şi forţele cu acelea ale lui Iuda, putea 
câştiga Ramotul, una in vechile cetăţi de scăpare care, susţinea el, 
aparţinea de drept izraeliţilor. 

Cu toate că Iosafat, într-un moment de slăbiciune, a făgăduit pri- 
pit să se unească cu împăratul lui Israel în război împotriva sirienilor, 
totuşi, judecata lui mai bună l-a făcut să caute voia lui Dumnezeu cu 
privire la acest angajament. „Apoi Iosafat a zis împăratului lui Israel 
“Întreabă acum, te rog, cuvântul Domnului“. Împăratul lui Israel a 
strâns pe prooroci în număr de patru sute, şi le-a zis: „Să ne ducem la 
luptă împotriva Ramotului din Galaad sau să-mi văd de treabă?“ Şi 
ei au răspuns: „Suie-te şi Dumnezeu o va da în mâinile împăratului“ 
(2 Cronici 18,4, 5). 

Nemulțumit, Iosafat a căutat să cunoască într-un mod mai sigur 
voia lui Dumnezeu. „Dar Iosafat a zis: «Nu mai este aici nici un 
prooroc al Domnului prin care să-l putem întreba?» (Vers. 6). „Mai 
este un om prin care am putea să întrebăm pe Domnul“, a răspuns 
Ahab, „dar îl urăsc, căci nu-mi prooroceşte nimic bun, nu prooroceşte 
decât rău: este Mica, fiul lui Imla“ (1 Împărați 22, 8). Iosafat a fost 
hotărât în cererea lui ca să fie chemat omul lui Dumnezeu şi după ce 
acesta s-a arătat înaintea lor şi a fost somat de Ahab să jure că nu va 
spune „decât adevărul în Numele Domnului“, Mica a răspuns: „Văd 
tot Israelul risipit pe munţi, ca nişte oi care n-au păstor. Şi Domnul 
zice: «Oamenii aceia n-au stăpân; să se întoarcă fiecare acasă în 
pace».“ (Vers. 16.17). 

Cuvintele proorocului ar fi trebuit să fie îndestulătoare pentru a 
arăta împăraţilor că planul lor nu era aprobat de Cer, dar nici unul din 
împărați n-a fost dispus să ia seama la avertizare. Ahab îşi stabilise 
drumul şi era hotărât să 1 urmeze. Iosafat îşi dăduse cuvântul de 
onoare: „Vom merge la luptă cu tine“ (2 Cronici 18, 3) şi, după ce 
făcuse o aşa tăgăduinţă, n-a vrut să-şi retragă forţele. „Împăratul lui 
Israel şi Iosafat, împăratul lui Iuda, s-au suit la Ramot din Galaad“ 
(1 Împărați 22, 29). 

În timpul luptei care a urmat, Ahab a fost atins de o săgeată şi 
la apusul soarelui a murit: „La apusul soarelui s-a strigat în toată 
tabăra: «Să plece fiecare în cetatea lui şi să plece fiecare în ţara lui 
»“ (Vers. 30). Astfel s-a împlinit cuvântul proorocului. 

Din această bătălie dezastruoasă, Iosafat s-a reîntors la Ierusalim. 
Când se apropia de cetate, proorocul Iehu l-a întâmpinat cu mus- 

trarea: „Cum de ai ajutat tu pe cel rău, şi ai iubit pe cei ce urăsc pe 
Domnul? Din pricina aceasta este mâniat Domnul pe tine. Dar tot se 
mai găseşte ceva bun în tine, căci ai înlăturat din ţară idolii, şi ţi-ai 
pus inima să caute pe Dumnezeu“ (2 Cronici 19, 2, 3). 

Ultimii ani ai domniei au fost în mare măsură petrecuţi cu întări- 
rea apărării naţionale şi spirituale a lui Iuda. 

El „a mai făcut o călătorie prin mijlocul poporului, de la Beer- 
Şeba, până la muntele lui Efraim, şi i-a adus înapoi la Domnul, 
Dumnezeul părinţilor lor“ (Vers. 4). 

Unul dintre paşii cei mai importanţi făcuţi de împărat a fost înfi- 
inţarea şi întreţinerea curţii de justiţie competente. „A pus judecători 
în toate cetăţile întărite din ţara lui Iuda, în fiecare cetate“. ŞI a zis 
judecătorilor: „Luaţi seama la ce veţi face, căci nu pentru oameni 
veţi rosti judecăţi; ci pentru Domnul, care va fi lângă voi când le 
veţi rosti. Acum frica Domnului să fie peste voi; vegheaţi asupra 
faptelor voastre, căci la Domnul, Dumnezeul nostru, nu este nici o 
nelegiuire, nici nu se are în vedere faţa oamenilor, nici nu se primesc 
daruri“ (Vers. 57). 

Sistemul judecătoresc a fost îmbunătăţit prin întemeierea unei 
curți de apel a Ierusalim. Iosafat „a pus aici, pentru judecăţile Dom- 
nului şi pentru neînţelegeri, Leviţi, preoţi şi căpetenii dintre părinţii 
lui Israel“ (Vers. 8). 

Împăratul i-a îndemnat pe aceşti judecători să fie credincioşi. 
„Voi să lucraţi în frica Domnului, cu credinţă şi curăţie de inimă“, 
le-a zis el. „În orice neînțelegere, care vă va fi spusă de fraţii voştri, 
care locuiesc în cetăţile lor, şi anume: cu privire la un omor, la o 
lege, la o poruncă, la învățături şi rânduieli, să-i luminaţi, ca să nu se 
facă vinovaţi faţă de Domnul, şi să nu izbucnească mânia Lui peste 
voi şi peste fraţii voştri. Aşa să lucraţi, şi nu veţi fi vinovaţi. 

Şi iată că aveţi în frunte pe marele preot Amaria, pentru care 
toate treburile Domnului şi pe Zebadia, fiul lui Ismael, căpetenia 
casei lui Iuda pentru toate treburile împăratului, şi aveţi înainte ca 
dregători pe Leviţi. Întăriţi-vă şi lucraţi, şi Domnul să fie cu cel ce 
va face binele“ (Vers. 9-11). 

Prin garantarea plină de atenţie a drepturilor şi libertăților su- 
puşilor lui, Iosafat a subliniat consideraţia pe care orice membru al 
familiei omeneşti o primeşte de la Dumnezeul dreptăţii, care con- 
duce peste toţi. „Dumnezeu stă în adunarea lui Dumnezeu; el judecă 

în mijlocul dumnezeilor“. Şi aceia care sunt rânduiţi să lucreze ca 
judecători sub autoritatea Lui trebuie să facă „dreptate celui slab 
şi orfanului“, să dea „dreptate nenorocitului şi săracului““, să scape 
„pe cel nevoiaş şi lipsit, izbăvindu-l din mâna celor răi“ (Psalmii 82, 
1.3.4). 

Către încheierea domniei lui Iosafat, împărăţia lui Iuda a fost 
invadată de o oştire la apropierea căreia locuitorii ţării aveau motive 
să se teamă. „Fiii lui Moab şi fiii lui Amon, şi cu ei nişte Maoniţi, au 
pornit război împotriva lui Iosafat“. Ştiri despre această invazie au 
ajuns la împărat printr-un sol care s-a înfăţişat cu înspăimântătorul 
cuvânt: „O mare mulţime înaintează împotriva ta de dincolo de mare, 
din Siria, şi sunt la Haţeţon-Tamar, adică En-Ghedi“ (2 Cronici 20, 
1.2). 

Iosafat era un om curajos şi viteaz. Timp de ani de zile îşi întărise 
oştile şi cetăţile sale fortificate. Era bine pregătit să facă faţă aproape 
oricărui vrăjmaş. Cu toate acestea, în această criză, el nu şi-a pus 
încrederea în braţul omenesc. Nu prin armate disciplinate şi prin 
cetăţi întărite ci printr-o credinţă vie în Dumnezeul lui Israel putea 
nădăjdui să câştige biruinţa asupra acestor păgâni, care se făleau cu 
puterea lor de a umili pe Iuda în ochii popoarelor. 

„În spaima sa, Iosafat şi-a îndreptat faţa să caute pe Domnul, şi a 
vestit un post pentru tot Iuda. Iuda s-a adunat să cheme pe Domnul 
şi au venit din toate cetăţile lui Iuda să caute pe Domnul“ (Vers. 3.4). 

Stând în curtea templului înaintea poporului său, Iosafat şi-a 
revărsat sufletul în rugăciune, cerând împlinirea făgăduinţelor lui 
Dumnezeu, în timp ce mărturisea starea de neajutorare a lui Israel: 
„Doamne, Dumnezeul părinţilor noştri“, se ruga el, „nu eşti Tu Dum- 
nezeu în ceruri şi nu stăpâneşti Tu peste toate împărăţiile neamurilor? 
Oare n-ai Tu în mână tăria şi puterea, aşa că nimeni nu Ți se poate 
împotrivi? Oare n-ai izgonit Tu, Dumnezeul nostru, pe locuitorii 
ţării acesteia dinaintea poporului Tău Israel, şi n-ai dat-o Tu pentru 
totdeauna de moştenire seminţiei lui Avraam care te iubea? Ei au 
locuit-o şi Ți-au zidit în ea un locaş sfânt pentru Numele Tău, zicând: 
«Dacă va veni peste noi vreo nenorocire, sabia, judecata, ciuma sau 
foametea, ne vom înfăţişa înaintea casei acesteia şi înaintea Ta, căci 
Numele 'Tău este în casa aceasta; vom striga către Tine din mijlocul 
strâmtorării noastre şi Tu vei asculta şi ne vei mântui!» 

Acum iată, fiii lui Amon, şi fiii lui Moab şi cei din muntele lui 
Seir, la care nu i-ai îngăduit lui Israel să intre, când venea din ţara 
Egiptului-căci s-a abătut de la ei şi nu i-a nimicit — iată-i cum ne 
răsplătesc acum, venind să ne izgonească din moştenirea Ta, pe car 
ne-ai dat-o în stăpânire! O, Dumnezeul nostru, nu-i vei judeca tu pe 
ei? Căci noi suntem fără putere înaintea acestei mari mulţimi care 
înaintează împotriva noastră, şi nu ştim ce să facem, dar ochii noştri 
sunt îndreptaţi spre Tine!“ (Vers. 3-12). 

Cu încredere Iosafat putea să spună despre Domnul: „ochii noşti 
sunt îndreptaţi spre Tine“. Ani de zile el învățase poporul să se în- 
creadă în Acela care în veacurile trecute intervenise deseori să-i 
scape pe cei aleşi ai Săi de distrugere totală; şi acum când împărăţia 
era în primejdie, Iosafat nu stătea singur; „tot Iuda stătea înaintea 
Domnului, cu pruncii, nevestele şi fii lor“ (Vers. 13). În unire pos- 
teau şi se rugau. În unire, ei se rugau stăruitor Domnului să pună 
pe vrăjmaşii lor în încurcătură pentru ca Numele lui Iehova să fie 
proslăvit. 


„Dumnezeule, nu tăcea! 
Nu tăcea, şi nu Te odihni, Dumnezeule! 
Şi cei ce Te urăsc înalţă capul. 
Fac planuri pline de vicleşug împotriva poporului Tău, 
Şi se sfătuiesc împotriva celor ocrotiţi de Tine. 
«Veniţi», zic ei, «să-i nimicim din mijlocul neamurilor, 
Ca să nu se mai pomenească numele lui Israel!» 
Se strâng toţi cu o inimă, 
Fac un legământ împotriva Ta: 
Corturile lui Edom şi Ismaeliţii, 
Moab şi Hagareniţii, 
Ghebal, şi Amon, Amalec, ... 
Fă-le ca lui Madian, 
Ca lui Sisera, ca lui labin la pârâul Chison, ... 
Să fie ruşinaţi şi îngroziţi pe vecie, 
Să le roşească obrazul de ruşine şi să piară! 
Că să ştie că numai Tu, al cărui Nume este Domnul, 
Tu eşti Cel Prea Înalt pe tot pământul“. 


(Psalmii 83) 

Când poporul s-a unit cu împăratul lor ca să se umilească înaintea 
lui Dumnezeu şi să-L cheme în ajutor, pe Duhul Domnului a venit 
peste lahaziel, un levit dintre fiii lui Asaf, şi a zis: 

„Ascultaţi tot Iuda şi locuitorii din Ierusalim, şi tu, împărate 
Iosafat! Aşa vorbeşte Domnul: «Nu vă temeţi şi nu vă înspăimântați 
dinaintea acestei mari mulţimi, căci nu voi veţi lupta, ci Dumnezeu. 
Mâine pogorâţi-vă împotriva lor. Ei se vor sui pe dealul Ţiţ, şi-i veţi 
găsi la capătul văii, în faţa pustiei leruel. Nu veţi avea de luptat 
în lupta aceasta: aşezaţi-vă, staţi acolo, şi veţi vedea izbăvirea pe 
care v-o va da Domnul. Iuda şi Ierusalim, nu vă temeţi şi nu vă 
spăimântaţi; mâine, ieşiţi-le înainte, şi Domnul va fi cu voi». 

Iosafat s-a plecat cu faţa la pământ şi tot Iuda şi locuitorii Ieru- 
salimului s-au aruncat înaintea Domnului să se închine înaintea Lui, 
Leviţiu dintre fiii Chehatiţilor şi dintre fiii Coreiţilor s-au sculat şi au 
lăudat cu glas tare şi puternic pe Domnul, Dumnezeul lui Israel. 

A doua zi au pornit dis-de-dimineaţă spre pustia Tecoa. La ple- 
carea lor Iosafat a venit şi a zis: „Ascultaţi-mă, Iuda şi toţi locuitorii 
Ierusalimului! Încredeţi-vă în Domnul, Dumnezeul vostru şi veţi fi 
întăriţi; încredeţi-vă în proorocii Lui şi veţi izbuti“. Apoi în învoire 
cu poporul, a numit nişte cântăreţi care, îmbrăcaţi cu podoabe sfinte, 
şi mergând înaintea oştirii, lăudau pe Domnul şi ziceau: „Lăudaţi 
pe Domnul, căci îndurarea Lui ţine în veac!“ (2 Cronici 20, 14-21). 
Aceşti cântăreţi au mers în fruntea oștirii, înălţând glasurile în laudă 
către Dumnezeu pentru făgăduinţele biruinţei. 

Era o singură cale de a merge la luptă împotriva oștirii 
vrăjmaşului-lăudând pe Domnul cu cântări şi înălţând pe Dum- 
nezeul lui Israel. Acesta a fost marşul lor de luptă. Ei erau îmbrăcaţi 
în frumuseţea sfinţeniei. Dacă astăzi ar fi mai multă laudă la adresa 
lui Dumnezeu, nădejdea, curajul şi credinţa ar creşte continuu. ŞI 
oare nu aceasta ar întări mâinile luptătorilor viteji care stau astăzi 
în apărarea adevărului? „Domnul a pus o pândă împotriva fiilor lui 
Amon şi ai lui Moab şi împotriva celor din muntele Seir ca să-i 
nimicească cu desăvârşire şi să-i prăpădească. Şi, după ce au isprăvit 
cu locuitorii din Seir, s-au ajutat unii pe alţii să se nimicească. 

Când au ajuns pe înălțimea de unde se zăreşte pustia, s-au uitat 
înspre mulţime, şi iată că ei erau nişte trupuri moarte întinse pe 
pământ, şi nimeni nu scăpase“ (Vers. 22-24). 

Dumnezeu a fost tăria lui Iuda în această criză şi El este tăria 
poporului Său astăzi. Nu trebuie să ne încredem în căpetenii şi nici 
să-i punem pe oameni în locul lui Dumnezeu. Să ne aducem aminte 
că fiinţele omeneşti sunt supuse căderii şi greşeli şi că El care are 
toată puterea, este tumul nostru puternic de apărare. În orice nevoie 
trebuie să ştim că lupta este a Sa. Rezervele Sale sunt nelimitate, iar 
imposibilităile aparente vor face biruinţa cu atât mai mare. 

„Mântuieşte-ne, Dumnezeul mântuirii, strânge-ne şi scoate-ne 
din mijlocul neamurilor, ca să lăudăm Numele Tău cel sfânt, şi să 
ne punem slava în a Te lăuda!“ (1 Cronici 16, 35). 

Încărcate de pradă oştile lui Iuda s-au întors „veseli ... la Ierusa- 
lim, căci Domnul îi umpluse de bucurie, izbăvindu-i de vrăjmaşii 
lor. Au intrat în Ierusalim şi în casa Domnului, în sunete de alăute, 
şi de arfe şi trâmbiţe“ (Vers. 27.28). Mare era motivul bucuriei lor. 
În ascultare de porunca: „Nu veţi avea de luptat în lupta aceasta. 
Aşezaţi-vă, staţi acolo, şi veţi vedea izbăvirea pe care v-o va da 
Domnul ... nu vă temeţi şi nu vă spăimântaţi““ (Vers. 17), ei îşi puse- 
seră întreaga încredere în Dumnezeu, iar El Se dovedise cetăţuia şi 
eliberatorul lor. Acum puteau cânta şi înţelege imnurile inspiratoare 
ale lui David: 


„Dumnezeu este adăpostul şi sprijinul nostru, 
Un ajutor care nu lipseşte niciodată în nevol.... 
EI a sfărâmat arcul, şi a rupt sulița, 
A ars cu foc carele de război. 
Opriţi-vă şi să ştiţi că Eu sunt Dumnezeu: 
Eu stăpânesc peste neamuri, 
Eu stăpânesc pe pământ. 

Domnul oştirilor este cu noi, 
Dumnezeul lui Iacov este un turn de scăpare pentru noi “ 


(Psalmii 46) 

„Ca şi Numele Tău, 
Dumnezeule, 

Şi lauda Ta răsună până la 
marginile pământului; 
Dreptatea Ta este plină de 
îndurare. 

Se bucură muntele Sionului, 
Şi se veselesc fiicele lui Iuda 
de judecăţile Tale.... 


lată, Dumnezeul acesta 
este Dumnezeul nostru în veci de veci 
EI va fi călăuza noastră până la moarte“ 


(Psalmii 48, 10.11.14). 


Prin credinţa conducătorului lui Iuda şi a oştirilor lui, „groaza 
Domnului a apucat toate împărăţiile celorlalte ţări, când au auzit 
că Domnul luptase împotriva vrăjmaşilor lui Israel. Şi împărăția lui 
Iosafat a fost liniştită, şi Dumnezeul lui i-a dat pace de jur împrejur“ 
[204] (2 Cronici 20, 29.30). 


Capitolul 16 — Prăbuşirea casei lui Ahab 


Influenţa rea pe care Izabela o exercitase de la început asupra lui 
Ahab a continuat în anii de mai târziu ai vieţii lui şi a adus roade 
în fapte de ruşine şi de violenţă, care rar au fost egalate în istoria 
sfântă. „N-a fost nimeni care să se fi vândut, pentru ca să facă rău 
înaintea Domnului, ca Ahab, pe care nevastă-sa Izabela îl aţâţa la 
aceasta“. 

Având din fire o înclinaţie către lăcomie, Ahab, întărit şi susţinut 
în nelegiuire de Izabela, urmase pornirile inimii lui păcătoase, până 
când a ajuns stăpânit cu totul de spiritul egoismului. El nu punea 
nici o piedică dorințelor sale; socotea că lucrurile pe care le dorea 
sunt ale lui de drept. 

Această trăsătură dominantă a lui Ahab, care a influenţat atât 
de dezastruos viitorul împărăției sub conducerea urmaşilor lui, s-a 
dat pe faţă într-o întâmplare care a avut loc atunci când Ilie era 
încă prooroc în Israel. Nu departe de palatul împăratului era o vie 
care aparţinea lui Nabot din Izreel. Ahab şi-a pus în gând să pună 
stăpânire pe această vie şi şi-a propus s-o cumpere sau să dea în 
schimb o altă bucată de pământ. „Dă-mi mie via“, a zis el lui Nabot, 
„să fac din ea o grădină de verdeţuri, căci este foarte aproape de casa 
mea. În locul ei îţi voi da o vie mai bună sau, dacă-ţi vine bine, îţi 
voi plăti preţul ei în argint“. 

Nabot îşi preţuia mult via, pentru că fusese a părinţilor lui, şi 
a refuzat să i-o dea, „Să mă ferească Domnul“, a răspuns el, „să-ţi 
dau moştenirea părinţilor mei!“ După legea levitică, nici o bucată de 
pământ nu putea fi înstrăinată pentru totdeauna prin vânzare sau prin 
schimb; toţi copiii lui Israel trebuia să păstreze moştenirea seminţiei 
părinţilor lor (Numeri 36, 7). 

Refuzul lui Nabot l-a îmbolnăvit pe monarhul egoist. „Ahab a 
intrat în casă trist şi mâniat din pricina cuvintelor pe care i le spusese 
Nabot din Izreel.... S-a culcat pe pat, şi-a întors faţa, şi n-a mâncat 
NIMIC“. 

Izabela a înţeles repede despre ce era vorba şi, indignată că 
cineva a putut refuza cererea împăratului, l-a asigurat că nu trebuie 
să mai fie trist, „Oare nu domneşti tu acum peste Israel?“ i-a zis ea, 
„Scoală-te, ia şi mănâncă şi fii cu inima veselă, căci eu îţi voi da via 
lui Nabot din Izreel“. 

Ahab nu s-a frământat cu privire la mijlocul prin care soţia lui 
avea să-i dea lucrul dorit, şi Izabela a pornit îndată să-şi aducă la 
îndeplinire planul ei nelegiuit. Ea a scris scrisori în numele împă- 
ratului, le-a sigilat cu pecetea lui, şi le-a trimis bătrânilor cetăţii 
în care locuia Nabot, zicând: „Vestiţi un post; puneţi pe Nabot în 
fruntea poporului, şi puneţi-i în faţă doi oameni de nimic, care să 
mărturisească astfel împotriva lui: «Tu ai blestemat pe Dumnezeu 
şi pe împăratul!» Apoi scoateţi-l afară, împroşcaţi-l cu pietre, şi să 
moară“. Porunca a fost ascultată. „Oamenii din cetatea lui Nabot, 
bătrânii şi dregătorii care locuiau în cetate au făcut cum le spusese 
Izabela, după cum era scris în scrisorile pe care le trimisese ea“. 
Apoi, Izabela s-a dus la împărat şi i-a poruncit să se scoale şi să ia 
în stăpânire via. lar Ahab, fără să ţină seama de consecinţe, a urmat 
orbeşte sfatul ei şi s-a dus să ia în stăpânire proprietatea râvnită. 

Împăratului nu i-a fost îngăduit să se bucure nemustrat de ceea 
ce câştigase prin fraudă şi vărsare de sânge. „Cuvântul Domnului 
a vorbit lui Ilie Tişbitul astfel: «Scoală-te şi pogoară-te înaintea lui 
Ahab, împăratul lui Israel la Samaria; iată-l, este în via lui Nabot, 
unde s-a pogorât s-o ia în stăpânire. Să-i spui: Aşa vorbeşte Domnul: 
Nu eşti tu un ucigaş, un hoț?»“ Şi apoi Domnul l-a îndrumat pe Ilie 
să rostească asupra lui Ahab o judecată groaznică. 

Proorocul s-a grăbit să aducă la îndeplinire porunca divină. Con- 
ducătorul vinovat, întâlnind pe solul cel aspru al lui Iehova faţă în 
faţă, în vie, a dat glas uimirii şi spaimei lui prin cuvintele: „M-ai 
găsit, vrăjmaşule?“ 

Fără ezitare, solul Domnului a răspuns: „Te-am găsit, pentru 
că te-ai vândut ca să faci ce este rău înaintea Domnului. lată ce 
zice Domnul: Voi aduce nenorocirea peste tine: te voi mătura, voi 
nimici pe oricine este al lui Ahab, fie rob, fie slobod în Israel“. Nu 
trebuia să se dea pe faţă nici un semn de milă. Casa lui Ahab urma 
să fie distrusă cu totul, asemenea „casei lui leroboam, fiul lui Nebat, 
şi casei lui Baeşa, fiul lui Ahia“, a declarat Domnul prin slujitorul 
Său, pentru că „M-ai mâniat şi ai făcut pe Israel să păcătuiască“. Iar 

despre Izabela, Domnul a spus: „Câinii vor mânca pe Izabela lângă 
întăritura Izreelului. Cine va muri în cetate din casa lui Ahab va fi 
mâncat de câini, iar cine va muri pe câmp va fi mâncat de păsările 
cerului“. 

Când a auzit această solie înfricoşătoare, împăratul „şi-a rupt 
hainele şi şi-a pus un sac pe trup şi a postit: se culca cu sacul acesta 
şi mergea încet“. 

„ŞI Cuvântul Domnului a vorbit lui Ilie Tişbitul, astfel: «Ai văzut 
cum s-a smerit Ahab înaintea Mea? Pentru că s-a smerit înaintea 
Mea, nu voi aduce nenorocirea în timpul vieţii lui; ci în timpul vieții 
fiului său voi aduce nenorocirea casei lui!»“. 

După mai puţin de trei ani, împăratul Ahab şi-a găsit moartea prin 
mâinile sirienilor. Ahazia, urmaşul lui, „a făcut ce este rău înaintea 
Domnului şi a umblat în calea tatălui său şi în calea mamei sale, şi în 
calea lui leroboam“. „A slujit lui Baal şi s-a închinat înaintea lui, şi 
a mâniat pe Domnul, Dumnezeul lui Israel, cum făcuse şi tatăl său“ 
(1 Împărați 22, 52.53). Dar judecăţile au urmat de aproape păcatele 
împăratului răzvrătit. Un război dezastruos cu Moabul, şi după aceea 
un accident în care propria sa viaţă a fost ameninţată au dat pe faţă 
mânia lui Dumnezeu împotriva lui. 

Căzând „prin zăbrelele odăi lui de sus“, Ahazia, grav rănit şi 
temându-se de ceea ce ar putea urma, a trimis câţiva slujitori ai săi 
să întrebe pe Baal- Zebub, zeul Ecronului, dacă se va însănătoşi sau 
nu. Se credea că zeul Ecronului dădea informaţii prin mijlocirea 
preoţilor lui cu privire la evenimentele viitoare. Mulţi oameni veneau 
să întrebe; dar prezicerile rostite acolo şi informaţiile date veneau 
de la prinţul întunericului. 

Slujitorii lui Ahazia au fost întâlniți de un bărbat al lui Dum- 
nezeu, care i-a îndrumat să se întoarcă la împărat cu solia: „Aşa 
vorbeşte Domnul: Oare nu este Dumnezeu în Israel, de trimiteţi să 
întrebe pe Baal-Zebub, dumnezeul Ecronului? De aceea nu te vei 
mai da jos din patul în care te-ai suit, ci vei muri“. După ce şi-a 
rostit solia, proorocul a plecat. Slujitorii uimiţi s-au grăbit să se 
întoarcă la împărat şi i-au repetat cuvintele omului lui Dumnezeu. 
Împăratul a întrebat: „Ce înfăţişare avea omul acela?“ Ei au răspuns: 
„Era îmbrăcat cu o manta de păr şi încins cu o curea la mijloc“. 
„Este Ile Tişbitul“, a exclamat Ahazia. El ştia că, dacă străinul pe 
care-l întâlniseră solii fusese într-adevăr Ilie, atunci cuvintele de 

condamnare rostite aveau să se împlinească în mod sigur. Dorind să 
înlăture, dacă ar fi fost posibil, judecata amenințătoare, el s-a hotărât 
să trimită după prooroc. 

De două ori a trimis Ahazia câte o grupă de ostaşi să-l intimideze 
pe prooroc şi de două ori mânia lui Dumnezeu a căzut peste ei ca 
judecată. A treia grupă de ostaşi s-au umilit înaintea lui Dumnezeu, 
iar comandantul lor, când s-a apropiat de solul Domnului, „şi-a ple- 
cat genunchii înaintea lui Ilie şi i-a zis, rugându-l: «Omule al lui 
Dumnezeu, te rog, viaţa mea şi viaţa acestor cincizeci de oameni, 
slujitorii tăi, să fie scumpă înaintea ta»“. 

„Îngerul Domnului a zis lui Ilie: «Pogoară-te împreună cu el, 
n-ai nici o frică de el». Ilie s-a sculat şi s-a pogorât cu el la împărat. 
El i-a zis: «Aşa vorbeşte Domnul: Pentru că ai trimis soli să întrebe 
pe Baal-Zebub, dumnezeul Ecronului, ca şi cum n-ar fi în Israel 
Dumnezeu al cărui cuvânt să-l poţi întreba, nu te vei mai da jos din 
patul în care te-ai suit, ci vei muri»“. 

În timpul domniei tatălui său, Ahazia fusese martorul lucrărilor 
minunate ale Celui Prea Înalt. Văzuse dovezile înfricoşate pe care 
Dumnezeu le dăduse Israelului apostaziat cu privire la modul în 
care îi priveşte El pe aceia care dau la o parte cerinţele obligatorii 
ale Legii Sale. Ahazia lucrase ca şi când aceste realităţi înfricoşate 
erau doar nişte vorbe goale. În loc să-şi umilească inima înaintea 
Domnului, mersese după Baal şi, în cele din urmă, se aventurase 
şi în cel mai îndrăzneţ act de nelegiuire. Răzvrăut şi nevrând să se 
pocăiască, „Ahazia a murit, după Cuvântul Domnului, rostit prin 
Ilie“. 

Istoria păcatului împăratului Ahazia şi a pedepsirii lui cuprind 
o avertizare pe care nimeni nu o poate trata cu uşurinţă fără să fie 
pedepsit. Oamenii de astăzi poate nu dau cinste unor zei păgâni, şi 
cu toate acestea mii se închină la altarul lui Satana tot aşa cum a 
făcut împăratul lui Israel. Spiritul de idolatrie este răspândit în lumea 
de astăzi, dar sub influenţa ştiinţei şi a educaţiei a căpătat forme mai 
rafinate şi mai atrăgătoare decât în zilele când Ahazia trimitea zeului 
Ecronului. Fiecare zi adaugă dovezi dureroase ale slăbirii credinţei 
în cuvântul sigur al proorociei şi, în locul ei, superstiţia şi vrăjitoria 
satanică pun stăpânire pe minţile multora. 

Astăzi misterele închinării păgâne sunt înlocuite de asociaţii şi 
şedinţe secrete, taine şi minuni ale mediilor spiritiste. Dezvăluirile 

acestor medii sunt primite cu uşurinţă de mii care refuză să primească 
lumina din Cuvântul lui Dumnezeu prin Duhul Său. Cei ce cred în 
spiritism pot vorbi cu dispreţ despre vrăjitorii din vechime, dar 
amăgitorul cel mare râde triumfător când ei se supun şireteniilor lui 
într-o formă diferită. 

Sunt mulţi care se dau înapoi cu groază de la gândul consultării 
mediilor spiritiste, dar care sunt atraşi de forme mai atrăgătoare 
ale spiritismului. Alţii sunt duşi în rătăcire de învăţăturile Ştiinţei 
Creştine şi de misticismul teosofiei şi al altor religii orientale. 

Apostolii majorităţii formelor de spiritism pretind că au puterea 
să vindece. Ei atribuie această putere electricităţii, magnetismului, 
aşa numitelor „remedii simpatice“ sau forţelor latente dinăuntrul 
minţii omului. Şi nu sunt puţini aceia care chiar în acest veac creş- 
tin merg la asemenea vindecători în loc să se încreadă în puterea 
viului Dumnezeu şi în priceperea medicilor bine pregătiţi. Mama 
care veghează la patul de boală al copilului exclamă: „Nu pot face 
mai mult. Nu este nici un medic care să aibă putere să-mi vindece 
copilul?“ Cineva îi spune despre vindecările miraculoase săvârşite 
de un vrăjitor sau vindecător prin magnetism şi ea îi încredinţează 
pe micuțul ei aşezându-l de-a dreptul m mâna lui Satana ca şi când 
ar fi lângă ea. În multe cazuri, viaţa viitoare a copilului este stăpânită 
de o putere satanică de care pare cu neputinţă să scape. 

Dumnezeu avea motive să fie mâniat din cauza nelegiuirii lui 
Ahazia. Ce nu făcuse El ca să câştige inima poporului Israel şi să 
îi inspire încredere în El? Timp de veacuri dăduse poporului Său 
dovezi de bunătate şi dragoste nemaiîntâlnite. De la început, El 
dovedise că — Şi „găsea plăcerea în fiii oamenilor“ (Proverbe 3, 31). 
El fusese un ajutor totdeauna prezent pentru aceia care-L căutaseră 
cu sinceritate. Cu toate acestea, acum împăratul lui Israel, întorcând 
spatele lui Dumnezeu ca să ceară ajutor celui mai aprig vrăjmaş al 
poporului lui, făcea cunoscut păgânilor că avea mai multă încredere 
în idolii lor decât în Dumnezeul cerului. În acelaşi fel Îl dezonorează 
oamenii atunci când părăsesc Izvorul puterii şi înţelepciunii lor ca 
să ceară ajutor sau sfat de la puterile întunericului. Dacă mânia lui 
Dumnezeu s-a aprins din cauza faptei lui Ahazia, atunci cum priveşte 
El pe aceia care, având mai multă lumină, aleg să urmeze o cale 
asemănătoare? 

Aceia care se predau vrăjitoriei lui Satana s-ar putea mândri cu 
marile câştiguri primite, dar dovedeşte aceasta că drumul lor este 
înţelept sau sigur? Care este folosul dacă viaţa este prelungită? La ce 
ajută dacă se obţine un câştig vremelnic? Se merită în cele din urmă 
să dispreţuieşti voia lui Dumnezeu? Toate aceste câştiguri aparente 
se vor dovedi până la urmă o pierdere irecuperabilă. Nu putem da 
la o parte nici o singură barieră pe care Dumnezeu o înalţă pentru a 
apăra pe poporul Său de puterea lui Satana, fără să nu fim pedepsiţi. 

Pentru că Ahazia nu avea nici un fiu, i-a urmat loram, fratele lui, 
care a domnit peste cele zece seminţii timp de doisprezece ani. În 
aceşti ani mama lui, Izabela, trăia încă şi a continuat să-şi exercite 
influenţa ei rea asupra treburilor naţiunii. Obiceiurile idolatre mai 
erau încă practicate de mulţi din popor. Însuşi Ioram „a făcut ce 
este rău înaintea Domnului; totuşi nu ca tatăl său şi ca mama sa. 
A răsturnat stâlpii lui Baal, pe care-i tăcuse tatăl său; dar s-a dedat 
la păcatele lui leroboam, fiul lui Nebat, care făcuse pe Israel să 
păcătuiască, şi nu s-a abătut de la ele“ (2 Împărați 3, 2.3). 

În timpul domniei lui Ioram peste Israel, a murit Iosafat, şi fiul 
lui, pe nume tot Ioram, s-a urcat pe tronul împărăției lui Iuda. Prin 
căsătorie cu o fiică a lui Ahab şi a Izabelei, Ioram din Iuda a fost 
strâns legat de împăratul lui Israel şi, în timpul domniei lui, a mers 
după Baal, „cum făcuse casa lui Ahab“. „Ioram a făcut chiar înălţimi 
în munţii lui luda. A târât pe locuitorii lerusalimului la curvie, şi a 
amăgit pe Iuda “(2 Cronici 21, 6.11). 

Împăratului lui Iuda nu i s-a îngăduit să continue nepedepsit 
această apostazie groaznică. Proorocul Ilie încă nu fusese răpit şi 
nu a putut tăcea să vadă împărăţia lui Iuda urmând acelaşi drum 
care dusese împărăţia din nord pe marginea prăpastiei. Proorocul 
a trimis la Ioram în Iuda o comunicare scrisă în care împăratul cel 
nelegiuit a citit aceste cuvinte înfricoşate: „Aşa vorbeşte Domnul, 
Dumnezeul tatălui tău David: «Pentru că n-ai umblat în căile tatălui 
tău Iosafat, şi în căile lui Asa, împăratul lui Iuda, ci ai umblat în 
calea împăraţilor lui Israel; pentru că ai târât la curvie pe Iuda şi 
locuitorii Ierusalimului, cum a făcut casa lui Ahab faţă de Israel; şi 
pentru că ai omorât pe fraţii tăi, care erau mai buni decât tine, şi care 
făceau parte din însăşi casa tatălui tău; iată, Domnul va lovi cu o 
mare urgie pe poporul tău, pe fiii tăi, pe nevestele tale, şi tot ce este 
al tău. lar pe tine te va lovi cu o boală grea»“. 

Ca o împlinire a acestei profeții, „Domnul a ațâțat împotriva 
lui Ioram duhul filistenilor şi al Arabilor, care sunt în vecinătatea 
Etiopienilor. S-au suit împotriva lui Iuda, au năvălit în el, au jefuit 
toate bogățiile care se aflau în casa împăratului, şi i-au luat fiii şi 
nevestele, aşa încât nu i-a mai rămas alt fiu decât Ioahaz, (Ahazia, 
Azaria) cel mai tânăr dintre fiii săi. 

După toate acestea Domnul l-a lovit cu o boală de măruntaie, 
care era fără leac. Ea s-a îngreuiat din zi în zi, şi pe la sfârşitul anului 
la doilea ... a murit în dureri grele“. „Şi în locul lui a domnit fiul său 
Ahazia (loahaz)“ (Vers. 12-19; 2 Împărați 8, 24). 

Joram, fiul lui Ahab, încă mai domnea în împărăţia lui Israe- 
tăcând Ahazia, nepotul lui, s-a urcat pe tronul lui Iuda. Ahazia a 
domnit numai un an şi în acest timp, influenţat de mama lui, Atalia, 
care „îi dădea sfaturi nelegiuite“, „a umblat în căile casei lui Ahab“ 
şi „a făcut ce este rău în ochii Domnului“ (2 Cronici 22, 3.4; 2 
Împărați 8, 27). Izabela, bunica lui, încă trăia, şi el s-a încumetat să 
se unească cu loram din Israel, unchiul lui. 

La scurtă vreme, Ahazia din Iuda a avut un sfârşit tragic. Mem- 
brii casei lui Ahab care au supravieţuit, într-adevăr, „după moartea 
tatălui său îi erau sfetnici spre pierzarea lui“ (2 Cronici 22, 3.4). În 
timp ce Ahazia vizita pe unchiul său la Izreel, proorocul Elisei a 
fost îndrumat de Dumnezeu să trimită pe unul din fiii profeților la 
Ramot-Galaad, pentru a unge pe Iehu împărat al lui Israel. Forţele 
unite ale lui Iuda şi Israel erau angajate în vremea aceea într-o cam- 
panie militară împotriva sirienilor din Ramot-Galaad. Ioram fusese 
rănit în luptă şi se întorsese la Izreel, lăsând pe Iehu cu răspunderea 
armatelor regale. 

Ungând pe Iehu, solul lui Elisei a zis: „Ie ung împărat al lui 
Israel, al poporului Domnului“. Apoi l-a însărcinat în mod solemn 
pe Iehu cu o misiune deosebită, venită din cer. „Să nimiceşti casa 
stăpânului tău Ahab“, a declarat Domnul prin solul Său, „şi voi 
răzbuna asupra Izabelei sângele robilor Mei, proorocii, şi sângele 
tuturor slujitorilor Domnului. 

Toată casa lui Ahab va pieri“ (2 Împărați 9, 6-8). 

După ce fusese proclamat împărat şi de către armată, lehu s-a 
pregătit să meargă la Izreel, unde şi-a început lucrarea de executare 
a acelora care aleseseră în mod deliberat să rămână în păcat şi să 
ducă şi pe alţii la păcat. Ioram din Israel, Ahazia din Iuda şi Izabela, 

împărăteasa mamă, împreună cu „toţi cei ce mai rămăseseră din casa 
lui Ahab la Izreel, toţi mai marii lui, prietenii lui şi preoţii lui“ au 
fost ucişi. „Toţi proorocii lui Baal, toţi slujitorii lui şi toți preoții 
lui“, care locuiau în centrul de închinare al lui Baal lângă Samaria, 
au fost trecuţi prin sabie. Chipurile idolatre au fost dărâmate şi arse, 
iar templul lui Baal a fost făcut ruine. „Iehu a nimicit pe Baal din 
Israel“ (2 Împărați 10, 11.19.28). 

Veşti despre această execuţie generală au ajuns la Atalia, fiica 
Izabelei, care ocupa încă o poziţie dominantă în împărăția lui Iuda. 
Când a văzut că fiul ei, împăratul lui Iuda, era mort „s-a sculat şi a 
omorât tot neamul împărătesc al casei lui Iuda “. În acest masacru, 
toți urmaşii lui David care puteau veni la domnie au fost nimiciţi, 
afară de unul, un copil pe nume Ioas, pe care soţia marelui preot 
Iehoiada l-a ascuns în incinta templului. Timp de şase ani, copilul 
a rămas ascuns, în timp ce „în ţară domnea Atalia“ (2 Cronici 22, 
10.12). 

La sfârşitul acestui timp, „Leviţii şi tot Iuda “(2 Cronici 23, 8) 
s-au suit cu marele preot lehoiada să încoroneze şi să ungă pe copilul 
Joas, aclamându-l ca împărat. „Şi bătând din palme, au zis: «Trăiască 
împăratul»“ (2 Împărați 11, 12). 

„Atalia a auzit zarva poporului care alerga şi mărea pe împărat 
şi a venit la popor în casa Domnului“ (2 Cronici 23, 12). „S-a 
uitat şi iată că împăratul stătea pe scaunul împărătesc, după datină. 
Căpeteniile şi trâmbiţele erau lângă împărat: tot poporul ţării se 
bucura şi suna din trâmbiţe“. 

Atalia şi-a sfâşiat hainele şi a strigat: „Vânzare! Vânzare!“ (2 
Împărați 11, 14). Dar Iehoiada a poruncit ostaşilor să prindă pe 
Atalia şi pe cei ce o urmau şi să-i scoată afară din templu, la un loc 
de execuţie, unde să fie ucişi. 

În felul acesta a pierit ultimul membru al casei lui Ahab. Răul 
grozav care fusese făcut prin alianţa lui cu Izabela a continuat până 
când ultimul dintre urmaşii lui a fost nimicit. Chiar şi în ţara lui 
Iuda, unde închinarea la adevăratul Dumnezeu nu fusese niciodată 
îndepărtată oficial, Atalia reuşise să amăgească pe mulţi. Îndată după 
execuţia împărătesei nepocăite, „tot poporul ţării a intrat în templul 
lui Baal, şi l-a dărâmat, i-au sfărâmat altarele şi icoanele, şi au ucis 
înaintea altarelor pe Matan, preotul lui Baal“ (Vers. 18). 

A urmat o reformă. Aceia care au luat parte la ungerea împă- 
ratului Ioas s-au legat solemn că „aveau să fie poporul Domnului“. 
Iar acum, pentru că influenţa rea a fiicei Izabelei fusese îndepărtată 
din împărăţia lui Iuda, iar preoţii lui Baal fuseseră ucişi şi templul 
lor distrus, „tot poporul ţării se bucura, şi cetatea era liniştită“ (2 
Cronici 23, 16.21). 

Dumnezeu îi poruncise lui Ilie să ungă alt prooroc în locul lui. 
„Să ungi pe Elisei, fiul lui Şafat ... ca prooroc în locul tău“ (1 Împărați 
19, 16), spusese El, şi, în ascultare de poruncă, Ilie a plecat să-l 
caute pe Elisei. Călătorind spre nord, a văzut cât de schimbată era 
priveliştea față de ceea ce fusese cu numai puțin timp înainte! Atunci 
pământul era pârjolit, terenurile agricole nelucrate, căci nu căzuse 
NICI rouă, nici ploaie timp de trei ani şi jumătate. Acum peste tot 
vegetaţia creştea ca şi cum ar fi trebuit să răscumpere timpul de 
secetă şi foamete. 

Tatăl lui Elisei era un agricultor bogat, un bărbat a cărui fami- 
he era din numărul acelora care, în timpul unei apostazii aproape 
generale, nu-şi plecaseră genunchii înaintea lui Baal. În casa lor 
Dumnezeu era onorat şi devotamentul faţă de credinţa vechiului 
Israel era regula vieţii de fiecare zi. Într-un astfel de mediu s-au 
desfăşurat primii ani ai lui Elisei. În liniştea vieţii de la ţară, sub 
învăţătura lui Dumnezeu şi a naturii şi prin disciplina unei munci 
folositoare, el a fost educat pentru o viaţă de simplitate şi ascultare 
de părinţii lui şi de Dumnezeu, care l-au făcut potrivit pentru poziţia 
înaltă pe care urma să o ocupe mai târziu. 

Chemarea profetică a venit la Elisei atunci când, împreună cu 
tatăl său, ara câmpul. El îndeplinea lucrările cele mai potrivite. Avea 
atât calităţi de conducător între oameni, cât şi blândeţea aceluia care 
este gata să slujească. Cu spirit liniştit şi amabil, era în acelaşi timp 
energic şi statornic. Integritatea, credincioşia şi dragostea, împreună 
cu temerea de Dumnezeu, erau calităţile lui; şi în ocupaţia umilă 
a muncii zilnice câştiga tărie în urmărirea țintelor şi nobleţe de 
caracter, crescând mereu în har şi cunoştinţă. În timp ce îşi unea 
eforturile cu tatăl său în îndatoririle vieţii de familie, el învăţa să 
conlucreze cu Dumnezeu. 

Prin credincioşie în lucrurile mici, Elisei se pregătea pentru 
răspunderi mai mari. Zi de zi, prin experienţă practică, el câştiga 
destoinicia pentru o lucrare mai cuprinzătoare şi mai înaltă. Învăţa 

să slujească şi, învățând lucrul acesta, a învăţat şi cum să îndrume 
şi să conducă. Lecţia aceasta este pentru toţi. Nimeni nu este în 
stare să cunoască care este planul lui Dumnezeu în lucrarea Sa de 
disciplinare, dar toţi pot fi siguri că credincioşia în lucrurile mici este 
dovada pregătirii pentru răspunderi mai mari. Orice faptă din viaţă 
este o descoperire a caracterului, şi numai acela care în lucrurile 
mici se dovedeşte „un lucrător care nu are de ce să-i fie ruşine“ poate 
fi onorat de Dumnezeu cu o slujire mai înaltă (2 Timotei 2, 15). 

Acela care socoteşte că nu are nici o importanţă cum îşi aduce 
la îndeplinire sarcinile cele mai mici se dovedeşte nepregătit pentru 
un loc mai onorat. El se poate considera întru totul competent să-şi 
asume sarcini mai mari, dar Dumnezeu vede mai profund, dincolo 
de suprafaţă. 

După probă şi cercetare, se dă, sentinţa împotriva lui, sentinţa: 
„Ai fost cântărit în cumpănă şi ai fost găsit uşor“. Necredincioşia lui 
1 se ridică împotrivă. El nu câştigă har, puterea şi tăria de caracter 
care se obţin prin predarea fără rezerve. 

Pentru că nu sunt legaţi în mod direct de o anumită lucrare 
religioasă, mulţi consideră că viaţa lor este nefolositoare, că nu fac 
nimic pentru înaintarea Împărăției lui Dumnezeu. Dacă ar putea 
face o lucrare mare, cât de bucuroşi ar aduce-o la îndeplinire! Dar 
pentru că pot sluji numai în lucrurile mici, ei se socotesc îndreptăţiţi 
să nu facă nimic. În aceasta ei greşesc. Un om poate fi în slujirea 
activă a lui Dumnezeu, în timp ce este ocupat cu datoriile zilnice 
obişnuite-la tăiatul de copaci, la desţelenirea ogorului sau ţinând 
coamele plugului. Mama care-şi educă copiii pentru Hristos lucrează 
pentru Dumnezeu tot aşa cum o face şi pastorul la amvon. 

Mulţi tânjesc după un talent deosebit cu care să facă o lucrare 
minunată, în timp ce datoriile care le stau la îndemână, prin îndepli- 
nirea cărora viaţa ar putea fi plăcută, sunt pierdute din vedere. Unii 
ca aceştia trebuie să se ocupe de îndatoririle care se află chiar pe 
calea lor. Succesul depinde nu atât de mult de talent cât de energie 
şi bunăvoință. Nu posedarea unor talente strălucite este aceea care 
ne face in stare să îndeplinim o slujire care să poată fi primită, ci 
împlinirea conştiincioasă a îndatoririlor zilnice, un spirit mulțumi- 
tor, un interes sincer, natural faţă de binele celorlalţi. În lucrul cel 
mai umil se poate câştiga adevărata superioritate. Datoriile cele mai 

obişnuite, îndeplinite cu credincioşie iubitoare, sunt plăcute în ochii 
lui Dumnezeu. 

Când Ilie, îndrumat de Dumnezeu să caute un urmaş, a trecut 
pe câmpul în care era Elisei, a aruncat pe umerii tânărului mantaua 
consacrării. În timpul foametei, familia lui Şafat cunoscuse lucrarea 
şi misiunea lui Ilie, iar acum Duhul lui Dumnezeu a arătat inimii lui 
Elisei însemnătatea faptei proorocului. Pentru el acesta era semnul 
că Dumnezeu îl chemase să fie urmaşul lui Ilie. „Elisei a părăsit 
boii, a alergat după Ilie, şi a zis: «Lasă-mă să sărut pe tatăl meu şi 
pe mama mea şi te voi urma». «Du-te şi apoi întoarce-te», a fost 
răspunsul lui Ilie, «dar gândeşte-te la ce ţi-am făcut». Acesta nu era 
un refuz, ci o încercare a credinţei. Elisei trebuia să calculeze preţul 
şi să hotărască singur dacă primea sau respingea chemarea. Dacă 
dorinţele lui se legau de cămin şi de avantajele lui, el era liber să 
rămână acolo. Dar Elisei a înţeles sensul chemării. Ştia că venise de 
la Dumnezeu şi n-a ezitat să asculte. Pentru nici un câştig pământesc 
nu dorea să piardă ocazia de a deveni solul lui Dumnezeu sau să 
jertfească privilegiul colaborării cu slujitorul Său. „A luat o pereche 
de boi pe care i-a adus jertfă; cu uneltele boilor le-a fiert carnea, şi a 
dat-o oamenilor s-o mănânce. Apoi s-a sculat, a urmat pe Ilie şi a 
fost în slujba lui“ (1 Împărați 19, 20.21). Fără ezitare, a părăsit casa 
în care era iubit, ca să însoţească pe prooroc în viaţa lui nesigură. 

Dacă Elisei l-ar fi întrebat pe Ilie ce aşteaptă de la el — care 
avea să fie lucrarea lui — i-ar fi răspuns: Dumnezeu ştie, El îţi va 
face cunoscut. Dacă vei sta lângă Domnul, El îţi va răspunde la 
toate întrebările. Poţi veni cu mine dacă ai dovada că Dumnezeu te-a 
chemat. Asigură-te că Dumnezeu este cu mine şi că ceea ce auzi este 
glasul Lui. Dacă vei socoti totul ca un gunoi ca să câştigi favoarea 
lui Dumnezeu, vino. 

Răspunsul la chemarea adresată lui Elisei se aseamănă cu acela 
dat de Hristos tânărului conducător care i-a pus întrebarea: „Învă- 
ţătorule, ce bine să fac, ca să am viaţa veşnică?“ „Dacă vrei să fii 
desăvârşit, 1-a zis Isus, du-te de vinde ce ai, dă la săraci, şi vei avea 
o comoară în cer! Apoi vino, şi urmează — Mă“ (Matei 19, 16.21). 

Elisei a primit chemarea la slujire, neprivind înapoi la plăcerile 
şi viaţa comodă pe care le părăsea. Când a auzit răspunsul Mântuito- 
rului, tânărul conducător „a plecat întristat, căci avea multe bogății“ 
(Vers. 22). El n-a fost gata pentru acest sacrificiu. Iubirea pentru bo- 

găţiile lui era mai mare decât iubirea pentru Dumnezeu. Prin refuzul 
de a renunţa la toate pentru Hristos el s-a dovedit nedemn pentru un 
loc în slujba Domnului. 

Chemarea de a aşeza totul pe altarul slujirii este adresată fie- 
căruia. Nu ni se cere să slujim cum a slujit Elisei, nici nu ni se 
porunceşte tuturor să vindem tot ce avem; ci Dumnezeu ne cere să 
dăm slujirii Sale primul loc în viaţa noastră să nu lăsăm nici o zi să 
treacă fără să facem ceva pentru înaintarea lucrării Sale pe pământ. 
El nu aşteaptă de la toţi acelaşi fel de slujire. Unul poate fi chemat să 
slujească într-o ţară străină, altuia i se poate cere să ofere bunurile lui 
pentru a susţine lucrarea Evangheliei. Dumnezeu primeşte darurile 
fiecăruia. Este nevoie de consacrarea vieţii şi a tuturor intereselor 
ei. Aceia care se consacră astfel vor auzi şi vor asculta chemarea 
Cerului. 

Domnul rânduieşte ca fiecare dintre aceia care devin părtaşi ai 
harului Său să lucreze pentru alţii. Fiecare trebuie să răspundem 
pentru noi înşine zicând: „lată-mă, trimite-mă!“ Fie că cineva este 
slujitor al Cuvântului, fie că este medic, fie că este comerciant sau 
agricultor, meseriaş sau tehnician asupra lui zace o răspundere. Lu- 
crarea lui este aceea de a descoperi altora Evanghelia mântuirii lor. 
Orice ocupaţie în care el se angajează să fie un mijloc spre acest 
scop. 

La început, nu s-a cerut lui Elisei să îndeplinească o lucrare 
importantă; datoriile obişnuite constituiau încă educaţia lui. Despre 
el se spune că turna apă pe mâinile lui Ilie, stăpânul lui. El era gata 
să facă tot ce Domnul îl îndruma şi la fiecare pas învăţa lecţii de 
umilinţă şi de slujire. Ca ajutor personal al proorocului, el a continuat 
să se dovedească credincios în lucrurile neînsemnate, în timp ce, cu 
o hotărâre care se întărea din zi în zi, se devota misiunii rânduite lui 
de Dumnezeu. 

Viaţa lui Elisei, după ce s-a unit cu Ilie, nu a fost fără ispite. 
Încercări avea din belşug, dar în orice nevoie se încredea în Dum- 
nezeu. Era ispitit să se gândească la căminul pe care-l părăsise, dar 
n-a dat nici o atenţie acestei ispite. După ce a pus mâna pe plug, s-a 
hotărât să nu se uite înapoi şi, prin încercări şi necazuri, s-a dovedit 
credincios răspunderii sale. 

Slujirea cuprinde mai mult decât predicarea Cuvântului. În- 
seamnă educarea tinerilor, aşa cum a îndrumat Ilie pe Elisei, luându-i 

de la îndatoririle lor obişnuite şi dându-le să poarte răspunderi în 
lucrarea lui Dumnezeu la început răspunderi mici, apoi altele mari, 
pe măsură ce câştigă putere şi experienţă. În lucrare sunt oameni 
ai credinţei şi ai rugăciunii, oameni care pot spune: „Ce era de la 
început, ce am auzit, ce am văzut cu ochii noştri, ce am privit şi ce 
am pipăit cu mâinile noastre cu privire la Cuvântul vieţii ... deci 
ce am văzut şi ce am auzit, aceea vă vestim şi vouă, ca şi voi să 
aveţi părtăşie cu noi. Şi părtăşia noastră este cu Tatăl şi cu Fiul Său, 
Isus Hristos“ (1 loan 1, 1-3). Lucrătorii tineri, lipsiţi de experienţă, 
trebuie să fie formaţi prin activitatea reală împreună cu slujitorii cu 
experienţă ai lui Dumnezeu. În felul acesta, ei vor învăţa cum să 
poarte poverile. 

Aceia care iau asupra lor formarea tinerilor lucrători fac un ser- 
viciu nobil. Însuşi Domnul conlucrează cu eforturile lor. Iar slujitorii 
tineri, cărora le-a fost rostit cuvântul de consacrare, al căror privi- 
legiu este să fie aduşi în legătură strânsă cu slujitorii evlavioşi şi 
zeloşi, trebuie să folosească din plin această ocazie. Dumnezeu i-a 
onorat alegându-i pentru slujirea Lui şi aşezându-i acolo unde pot 
câştiga o calificare superioară; ei trebuie să fie smeriţi, credincioşi, 
ascultători şi gata de jertfă. Dacă se supun disciplinării lui Dumne- 
zeu, aducând la îndeplinire îndrumările Sale şi alegând pe slujitorii 
Lui ca sfătuitori, ei se vor dezvolta ca bărbaţi drepţi, cu principii 
înalte şi statornice, cărora Dumnezeu le poate încredința răspunderi. 

Pe măsură ce Evanghelia este proclamată în curăţia ei, vor fi che- 
maţi oameni de la plug şi de la ocupațiile obişnuite, care le preocupă 
în mare măsură mintea, şi vor fi educați în tovărăşia oamenilor cu 
experienţă. Dacă vor învăţa să lucreze în mod eficient, ei vor vesti 
adevărul cu putere. Prin lucrările minunate ale providenţei divine, 
munţi de greutăţi vor fi daţi la o parte şi aruncaţi în mare. Solia care 
înseamnă atât de mult pentru locuitorii pământului va fi auzită şi 
înţeleasă. Oamenii vor cunoaşte ce este adevărul. Lucrarea va înainta 
mereu şi mereu până când întregul pământ va fi avertizat şi atunci 
va veni sfârşitul. 

Timp de câţiva ani după chemarea lui Elisei, Ilie şi Elisei au 
lucrat împreună, cel mai tânăr câştigând zilnic o mai bună pregătire 
pentru lucrarea sa. Ilie fusese unealta lui Dumnezeu pentru înfrânge- 
rea unor păcate mari. Idolatria care, susținută de Ahab şi Izabela cea 
păgână, amăgise poporul, primise o lovitură de moarte. Proorocii 

lui Baal fuseseră ucişi. Întregul popor al lui Israel fusese profund 
mişcat, şi mulţi s-au reîntors la închinarea lui Dumnezeu. Ca urmaş 
al lui Ilie, Elisei, printr-o educaţie plină de grijă şi răbdare, trebuia să 
călăuzească pe Israel pe căi sigure. Unirea lui cu Ilie, cel mai mare 
prooroc după zilele lui Moise, l-a pregătit pentru lucrarea pe care în 
curând avea să o îndeplinească singur. 

În aceşti ani de împreună slujire, Ilie a fost chemat din când în 
când să înfrunte păcatele flagrante cu mustrări aspre. Când Ahab 
cel nelegiuit răpise via lui Nabot, glasul lui Ilie a fost acela care a 
proorocit căderea lui şi a casei lui întregi. Iar când Ahazia, după 
moartea tatălui său Ahab se întorsese de la Dumnezeul cel viu la 
Baal-Zebub, zeul Ecronului, glasul lui Ilie a fost cel auzit într-un 
protest categoric. 

Şcolile proorocilor, întemeiate de Samuel, decăzuseră în anii de 
apostazie a lui Israel. Ilie a reorganizat aceste şcoli, luând măsuri 
pentru ca tinerii să primească o educaţie care să-i conducă la înăl- 
tarea Legii lui Dumnezeu. Trei dintre aceste şcoli, una la Ghilgal, 
una la Betel şi alta la Ierihon, sunt menţionate în raportul biblic. 
Chiar înainte ca Ilie să fie luat la cer, împreună cu Elisei el a vizitat 
aceste centre de educaţie. Învățăturile pe care profetul lui Dumne- 
zeu le dăduse în vizitele anterioare le-a repetat acum. Îndeosebi i-a 
îndruma cu privire la înaltul privilegiu al credincioşiei şi păstrării 
ataşamentului lor faţă de Dumnezeul cerului. De asemenea, el a 
accentuat în mintea lor cât de important este să lase ca simplitatea 
să caracterizeze fiecare aspect al educaţiei lor. Numai în felul acesta 
puteau primi caracterul cerului şi să pornească să lucreze în căile 
Domnului. 

Inima lui Ilie s-a bucurat când a văzut cât se realizează cu ajutorul 
acestor şcoli. Lucrarea de reformă nu era terminată, dar în toată 
împărăţia se putea vedea o confirmare a Cuvântului lui Dumnezeu: 
„Dar voi lăsa în Israel şapte mii de bărbaţi, şi anume pe toţi cei ce 
nu şi-au plecat genunchii înaintea lui Baal, şi a căror gură nu l-au 
sărutat“ (1 Împărați 19, 18). 

În timp ce Elisei îl însoțea pe prooroc în călătoriile sale de la o 
şcoală la alta, credinţa şi hotărârea lui au fost iarăşi puse la probă. 
La Ghilgal, apoi la Betel şi la Ierihon a fost rugat de prooroc să se 
întoarcă. „Rămâi aici, te rog“, i-a spus Ilie, „căci Domnul mă trimite 
până la Betel“. Dar în timpul lucrării lui la câmp, Elisei învățase să 

nu se descurajeze şi să nu se lase; iar acum, când pusese mâinile 
pe plug într-un alt domeniu de lucru, n-a putut fi abătut de la ţinta 
lui. El nu putea fi despărţit de stăpânul lui, atâta vreme cât rămânea 
ocazia unei pregătiri continue pentru slujire. Necunoscută de Ilie, 
descoperirea că el avea să fie răpit la cer fusese cunoscută ucenicilor 
lui din şcolile profeților şi îndeosebi lui Elisei. Iar acum slujitorul 
încercat al omului lui Dumnezeu se ţinea aproape de el. De 

fiecare dată când i s-a făcut invitaţia să se întoarcă, răspunsul lui 
a fost: „Viu este Domnul şi viu este sufletul tău că nu te voi părăsi“. 

„ŞI amândoi şi-au văzut de drum ... amândoi s-au oprit pe malul 
Iordanului. Atunci Ilie şi-a luat mantaua, a făcut-o sul, şi a lovit cu 
ea apele, care s-au despărțit într-o parte şi alta, şi au trecut amândoi 
pe uscat. După ce au trecut, Ilie i-a zis lui Elisei: «Cere ce vrei să-ţi 
fac, înainte ca să fiu răpit de la tine»“. 

Elisei n-a cerut onoare pământească, nici un loc înălţat printre 
oamenii mari ai pământului. Ceea ce dorea el cu ardoare era o 
măsură bogată din Duhul pe care Dumnezeu ÎI revărsase atât de 
bogat peste acela care era pe punctul de a fi înălţat la cer. 

El ştia că nimic altceva decât Duhul care fusese asupra lui Ilie 
nu-l putea face în stare să ocupe în Israel locul la care Dumnezeu 
îl chemase şi astfel a cerut: „Te rog să vină peste mine o îndoită 
măsură din duhul tău!“ 

Ca răspuns la cererea lui, Ilie a zis: „Greu lucru ceri. Dar dacă 
mă vei vedea când voi fi răpit de la tine, aşa ţi se va întâmpla; dacă 
nu, nu ţi se va întâmpla aşa. Pe când mergeau ei vorbind, iată că un 
car de foc şi nişte cai de foc i-au despărţit pe unul de altul şi Ilie s-a 
înălţat la cer într-un vârtej de vânt“ (vezi 2 Împărați 2, 1-11). 

Ilie îi reprezintă pe sfinţii care vor fi în viaţă pe pământ la cea 
de-a doua venire a lui Hristos şi care vor fi „schimbaţi într-o clipă, 
într-o clipeală din ochi, la cea din urmă trâmbiţă“, fără să guste 
moartea (| Corinteni 15, 51.52). Ca reprezentant al acelora care vor 
fi răpiți, a fost îngăduit lui Ilie să stea împreună cu Moise alături de 
Mântuitorul pe Muntele Schimbări la faţă, aproape de încheierea 
lucrării pământeşti a lui Hristos. În aceste fiinţe proslăvite ucenicii 
au văzut o preînchipuire a împărăției celor răscumpăraţi. Au privit 
la Isus îmbrăcat în lumina cerului; ei au auzit glasul din nor (Luca 
9, 35), recunoscându-L ca Fiu al lui Dumnezeu; au văzut pe Moise, 
reprezentând pe aceia care vor fi înviaţi din morţi la cea de-a doua 

venire, şi acolo mai era şi Ilie, reprezentând pe aceia care la încheie- 
rea istoriei pământului vor fi schimbaţi din muritori în nemuritori şi 
vor fi înălţaţi la cer fără să vadă moartea. 

În pustie, singur şi descurajat, Ilie spusese că trăise destul şi 
se rugase să moară. Dar Domnul, în mila Sa, nu ţinuse seama de 
cuvintele lui. Ilie mai avea o lucrare mare de făcut, iar când lucrarea 
a fost terminată, nu avea să piară în descurajare şi singurătate. Pentru 
el era pregătită nu coborârea în mormânt, ci înălţarea împreună cu 
îngerii lui Dumnezeu în prezenţa slavei Sale. 

„Elisei se uita şi striga: «Părinte! Părinte! Carul lui Israel şi 
călărimea lui!» Şi nu l-a mai văzut. Apucându-şi hainele, le-a 
sfâşiat în două bucăţi, şi a ridicat mantaua, căreia îi dăduse drumul 
Ilie. Apoi s-a întors, şi s-a oprit pe malul Iordanului; a luat mantaua, 
căreia îi dăduse drumul Ilie, a lovit apele cu ea şi a zis: „Unde 
este acum Domnul, Dumnezeul lui Ilie? Şi a lovit apele, care s-au 
despărţit într-o parte şi alta, şi Elisei a trecut. Fiii proorocilor care 
erau în faţa lerihonului, când l-au văzut, au zis: «Duhul lui Ilie a 
venit peste Elisei». Şi i-au ieşit înainte, şi s-au închinat până la 
pământ înaintea lui“ (2 Împărați 2, 12-15). 

Când Domnul, în providenţa Sa, vede că este potrivit să scoată 
din lucrarea Sa pe aceia cărora le dăduse înţelepciune, El va ajuta şi 
întări pe urmaşii lor, dacă ei Îl vor căuta pentru ajutor şi vor umbla în 
căile Lui. Fi pot să fie chiar mai înţelepţi decât înaintaşii lor, căci au 
avantajul experienţei acelora şi pot căpăta înţelepciune din greşelile 
lor. 

De acum încolo, Elisei a rămas în locul lui Ilie. El, care fusese 
credincios în cele mai mici lucruri, avea să se dovedească credincios 
şi în cele mari. 

În vremurile patriarhale, valea Iordanului era „bine udată în 
întregime ... ca o grădină a Domnului“. În această vale mănoasă s-a 
aşezat Lot să-şi clădească căminul atunci când „şi-a întins corturile la 
Sodoma“ (Geneza 13, 10.12). Când cetăţile câmpiei au fost distruse, 
regiunea din jur a devenit un pustiu nelocuit şi de atunci a format o 
parte a pustiei Iudeii. 

O parte din valea cea frumoasă a fost cruţată împreună cu izvoa- 
rele şi râurile dătătoare de viaţă, pentru a bucura inima omului. În 
această vale bogată în câmpii cu grâne şi dumbrăvi de curmali şi alți 
pomi fructiferi, oştile lui Israel tăbărâseră după trecerea Iordanului 
şi se împărtăşiseră de roadele ţării făgăduite. Înaintea lor stătuseră 
zidurile lerihonului, o cetate păgână, centrul închinării Astarteei — 
cea mai Josnică şi cea mai decăzută dintre toate formele de idolatrie 
canaanită. Zidurile au fost îndată dărâmate, iar locuitorii ei ucişi; şi 
cu ocazia prăbuşirii ei, a fost făcută o declaraţie solemnă înaintea 
întregului Israel: „Blestemat să fie înaintea Domnului omul care se 
va scula să zidească din nou cetatea aceasta a lerihonului! Cu preţul 
întâiului său născut îi va pune temeliile şi cu preţul celui mai tânăr 
fiu al lui îi va aşeza porţile“ (Iosua 0,26). 

Au trecut cinci veacuri. Locul a rămas pustiu, blestemat de Dum- 
nezeu. Chiar şi izvoarele care mai rămăseseră în această porţiune 
de vale atât de plăcută sufereau efectele vătămătoare ale blestemu- 
lui. Dar în zilele apostaziei lui Ahab când, prin influenţa Izabelei, 
închinarea la Astarteea a fost reînviată, lerihonul, vechea reşedinţă a 
acestei închinări, a fost reclădită cu un preţ înfricoşător pentru clădi- 
tor, Hiel din Betel. „I-a pus temeliile cu preţul lui Abiram, întâiul lui 
născut şi i-a pus porţile cu preţul lui Segub, cel mai tânăr fiu al lui, 
după cuvântul pe care-l spusese Domnul prin Iosua, fiul lui Nun“ (| 
Împărați 16, 34). 

Nu departe de Ierihon, în mijlocul dumbrăvilor roditoare, se 
găsea una din şcolile profeților, şi acolo s-a dus Elisei după înălţarea 
lui Ilie. 

În timpul şederii lui între ei, bărbaţii cetăţii au venit la prooroc 
ŞI i-au zis: „lată, aşezarea cetăţii este bună, după cum vede domnul 
meu; dar apele sunt rele, şi ţara este stearpă“. izvorul, care în anii 
de mai înainte fusese curat şi dătător de viaţă şi care contribuise 
Într-o mare măsură la aprovizionarea cu apă a cetăţii şi a regiunii 
învecinate, acum nu mai poate fi folosit. 

Ca răspuns la rugăciunea bărbaţilor din Ierihon, Elisei a zis: 
„Aduceţi-mi un blid nou şi puneţi sare în el“. După ce l-ea primit, 
„s-a dus la izvorul apelor şi a aruncat sare în el şi a zis: Aşa vorbeşte 
Domnul: Vindec apele acestea; nu va mai veni din ele nici moarte, 
nici sterpiciune“ (2 Împărați 2, 19-21). 

Vindecarea apelor din Ierihon a fost realizată nu prin vreo înţelep- 
ciune omenească, ci prin intervenţia supranaturală a lui Dumnezeu. 
Aceia care reclădiseră cetatea nu meritau favoarea Cerului; cu toate 
acestea, El, care „face să răsară soarele Său peste cei buni şi peste 
cei răi, şi dă ploaie peste cei drepţi şi peste cei nedrepţi“, a socotit că 
este bine în această situaţie să dea pe faţă, prin acest semn al milei, 
dorinţa lui de a vindeca pe Israel de bolile sale spirituale (Matei 5, 
45). 

Vindecarea a fost permanentă; „apele au fost vindecate până în 
ziua aceasta, după cuvântul pe care-l rostise Domnul“ (2 Împărați 2, 
22). Veac după veac, apele au continuat să curgă, făcând din acea 
parte a văii o oază a frumuseţii. 

Multe sunt învăţăturile spirituale care se desprind din relatarea 
despre vindecarea apelor. Vasul cel nou, sare, izvorul-toate au un 
înalt conţinut simbolic. 

Prin aruncarea sării în izvorul amar, Elisei a învăţat aceeaşi 
lecţie spirituală dată veacuri mai târziu de Mântuitorul ucenicilor 
Săi, când a declarat: „Voi sunteţi sarea pământului“ (Matei 5, 13). 
Sarea amestecată în izvorul cu ape rele l-a curăţit şi a adus viaţa 
şi binecuvântarea acolo unde mai înainte fusese otravă şi moarte. 
Când Dumnezeu compară pe copili Săi cu sarea, El vrea să-i înveţe 
că scopul pentru care îi face supuşi ai harului este ca ei să devină 
mijloace pentru salvarea altora. Planul lui Dumnezeu în alegerea 
unui popor mai presus de lumea întreagă a fost nu numai ca să-i 
înfieze ca fii şi fiice, ci ca prin ei lumea să primească harul care 
aduce mântuire. Când Domnul l-a ales pe Avraam, a făcut aceasta 
nu numai ca el să fie prieten deosebit al lui Dumnezeu, ci să fie 

transmiţător al privilegiilor deosebite pe care Dumnezeu dorea să le 
reverse peste popoare. Lumea are nevoie de dovezi ale creştinismului 
sincer. Otrava păcatului este la lucru în inima societăţii. Metropole şi 
oraşe sunt scufundate în păcat şi corupţie morală. Lumea este plină 
de boală, suferinţă şi nelegiuire. Atât aproape cât şi departe se găsesc 
oameni în sărăcie şi nenorocire, apăsaţi de simţământul vinovăţiei şi 
pierind din lipsa unei influenţe salvatoare. Evanghelia adevărului le 
este mereu prezentată, cu toate acestea, ei pier deoarece exemplul 
acelora care ar trebui să fie o mireasmă a vieţii este un miros de 
moarte. Sufletele lor se încarcă de amărăciune, pentru că izvoarele 
sunt otrăvite, în timp ce ar trebui să fie ca un izvor de apă ţâşnind în 
Viaţa veşnică. 

Sarea trebuie amestecată cu substanţa căreia îi este adăugată; 
ea trebuie s-o pătrundă, să o îmbibe, ca să poată fi păstrată. Tot 
astfel, prin legături şi prin asociere personală, oamenii sunt atraşi de 
puterea mântuitoare a Evangheliei. Ei nu sunt mântuiţi în masă, ci 
ca indivizi. Influenţa personală este o putere. Ea trebuie să lucreze 
împreună cu influenţa lui Hristos, ca să înalțe aşa cum înălța Hristos, 
ca să împărtăşească principii corecte şi să stăvilească progresul 
stricăciunii în lume. Ea trebuie să răspândească acel har pe care 
numai Hristos îl poate dărui. Trebuie să înalțe, să îndulcească viaţa 
şi caracterul altora, prin puterea unui exemplu curat unit cu o credinţă 
stăruitoare şi cu dragoste. 

Despre izvorul până atunci otrăvit al lerihonului, Domnul a zis: 
„Vindec apele acestea; nu va mai veni din ele nici moarte, nici 
sterpiciune“. Izvorul otrăvit reprezintă sufletul care este despărțit 
de Dumnezeu. Păcatul, nu numai că desparte de Dumnezeu, dar şi 
distruge în sufletul omenesc atât dorinţa cât şi capacitatea de a-L 
cunoaşte. Prin păcat întreg organismul omenesc este deranjat, mintea 
este pervertită, iar imaginaţia coruptă; facultăţile sufletului sunt de- 
gradate. Se vede lipsa unei religii curate şi a sfinţeniei inimii. Puterea 
convertitoare a lui Dumnezeu n-a lucrat transformarea caracterului. 
Sufletul este slab şi, din lipsă de putere morală de a birui, este mânjit 
şi înjosit. 

În inima care a fost curăţită, totul este schimbat. Transforma- 
rea caracterului este mărturia pentru lume a locuirii lăuntrice a lui 
Hristos. Duhul lui Dumnezeu produce o viată nouă în suflet, adu- 
când gândurile şi dorinţele în ascultare de voia lui Hristos, iar omul 

lăuntric este reînnoit după chipul lui Dumnezeu. Bărbaţi şi femei 
slabi şi supuşi greşelilor arată lumii că puterea răscumpărătoare a 
harului poate face ca un caracter defectuos să devină armonios şi de 
o rodnicie îmbelşugată. 

Inima care primeşte Cuvântul lui Dumnezeu nu este ca un lac 
care dispare, şi nici ca o fântână crăpată care îşi pierde comoara. Ea 
este ca un torent de munte hrănit de izvoare ce nu seacă, ale cărui ape 
reci şi sclipitoare sar din stâncă în stâncă, înviorând pe cei obosiţi, 
pe cei însetaţi, pe cei împovăraţi. Ea este ca un râu ce curge mereu 
ŞI, pe măsură ce înaintează, devine tot mai adânc şi mai larg, până 
când apele lui dătătoare de viaţă se răspândesc peste tot pământul. 
Torentul care curge pe calea lui cântând, lasă în urmă darul lui de 
verdeață şi de rodnicie. Iarba de pe malurile lui este de un verde 
viu, copacii au un frunziş mai bogat, florile sunt din belşug. Când 
pământul este uscat şi pârjolit de căldura sufocantă a verii, un contur 
de verdeață arată cursul râului. 

Aşa stau lucrurile şi cu adevăratul copil al lui Dumnezeu. Religia 
lui Hristos se dă pe faţă ca un principiu însufleţitor şi pătrunzător, ca 
o putere spirituală vie, lucrătoare. Când inima se deschide influenţei 
cereşti a adevărului şi dragostei, aceste principii se vor revărsa ca 
nişte izvoare din pustie, făcând să apară rodnicie acolo unde acum 
este uscăciune şi sărăcie. 

Când aceia care sunt curăţiţi şi sfințiți prin cunoaşterea adevă- 
rului biblic se angajează cu toată inima în lucrarea de salvare a 
sufletelor, ei vor dovedi cu adevărat un miros de viaţă spre viaţă. 
Şi dacă vor bea zilnic din izvorul nesecat de har şi cunoştinţă, vor 
constata că inimile lor se revarsă de pline ce sunt cu Duhul Învăţă- 
torului lor şi că, prin lucrarea lor neegoistă, mulți au un folos fizic, 
mintal şi spiritual. Cei obosiţi sunt învioraţi, cei bolnavi însănătoşiţi, 
iar cei împovăraţi de păcate sunt uşuraţi. În ţări îndepărtate se aud 
mulţumiri de pe buzele celor a căror inimă s-a întors de la slujirea 
păcatului la neprihănire. 

„Daţi şi vi seva da“, căci Cuvântul lui Dumnezeu este „o fântână 
din grădini, un izvor de ape vii, ce curge din Liban“ (Luca 6, 38; 
Cântarea cântărilor 4,15). 


Capitolul 19 — Un prooroc al păcii 


Lucrarea lui Elisei ca prooroc a fost în anumite privinţe foarte 
deosebită de aceea a lui Ilie. Lui Ilie i-au fost încredințate solule 
de condamnare şi de judecată; glasul lui a fost un glas de mustrare 
neînfricată, chemând pe împărat şi pe popor să se întoarcă de la căile 
lor rele. Misiunea lui Elisei a fost mai paşnică, şi anume, să înveţe, 
să înalțe şi să întărească lucrarea pe care Ilie o începuse, să înveţe pe 
popor calea Domnului. Inspirația îl descrie ca pe unul care venea in 
legătură personală cu poporul, înconjurat de fiii proorocilor, aducând 
prin minuni şi prin slujirea sa vindecare şi bucurie. 

Elisei era un bărbat cu un spirit blând şi binevoitor, dar că putea 
fi şi sever se vede din atitudinea sa când, în drum spre Betel, a fost 
batjocorit de nişte tineri lumești, ce ieşiseră din cetate. Aceşti tineri 
auziseră despre înălţarea lui Ilie şi făceau din acest eveniment solemn 
subiectul batjocurilor lor spunând lui Elisei: „Suie-te, pleşuvule! 
Suie-te, pleşuvule!“. La auzul cuvintelor batjocoritoare, proorocul 
s-a întors şi sub inspiraţia Celui Atotputernic a rostit un blestem 
asupra lor. Judecata teribilă care a urmat a fost de la Dumnezeu: 
„Atunci au ieşit doi urşi din pădure, şi au sfâşiat patruzeci şi doi din 
aceşti copii“ (2 Împărați 2, 23.24). 

Dacă Elisei ar fi îngăduit ca batjocura să treacă neobservată, el ar 
fi fost mai departe batjocorit şi înjosit de gloată, iar misiunea lui de 
a îndruma şi de a salva, într-o vreme de mare primejdie naţională, ar 
fi fost zădărnicită. Această singură manifestare de severitate teribilă 
a fost suficientă să impună respect faţă de el pentru întreaga viaţă. 
Timp de încă cincizeci de ani, el a intrat şi a ieşit pe poarta Betelului, 
încoace şi încolo prin ţară, din cetate în cetate, trecând prin mulţimi 
de tineri, grosolani şi desfrânaţi, dar nici unul nu şi-a mai bătut joc 
de el şi nici n-a vorbit cu uşurătate despre calitatea lui de profet al 
Celui Prea Înalt. 

Chiar şi bunătatea îşi are limitele ei. Autoritatea trebuie men- 
ținută printr-o severitate categorică, altfel va fi privită de mulţime 
cu batjocură şi dispreţ. Aşa-numita bunătate, linguşirea şi îngădu- 

inţa arătate faţă de tineri de către părinţii sau supraveghetori sunt 
unele dintre cele mai grave rele care se pot abate asupra lor. În 
orice familie, fermitatea, hotărârea, cerinţele categorice şi clare sunt 
esenţiale. 

Respectul care le lipsea tinerilor ce şi-au bătut joc de Elisei 
este un har care trebuie cultivat cu grijă. Orice copil trebuie să fie 
învăţat să dea pe faţă adevăratul respect pentru Dumnezeu. Niciodată 
Numele Său să nu fie rostit cu uşurătate sau neglijenţă. Când îl 
rostesc, îngerii îşi acoperă feţele. Cu cât respect ar trebui să-l luam 
pe buze noi, care suntem decăzuţi şi păcătoşi! 

Respectul trebuie să fie arătat faţă de reprezentanţii lui 
Dumnezeu-slujitori ai Evangheliei, învăţători şi părinţi, care sunt 
chemaţi să vorbească şi să acţioneze în locul Lui. În respectul arătat 
lor, Dumnezeu este onorat. 

Amabilitatea este un alt dar al Duhului şi trebuie să fie cultivată 
de toţi. Ea are puterea să înmoaie firi care fără ea ar creşte neîndu- 
plecate şi aspre. Aceia care mărturisesc a fi urmaşi ai lui Hristos şi 
totuşi sunt aspri, fără bunătate şi lipsiţi de amabilitate n-au învăţat 
de la Isus. S-ar putea ca sinceritatea lor să nu fie pusă la îndoială, 
cinstea lor să nu fie discutată; dar sinceritatea şi cinstea nu ţin locul 
lipsei de amabilitate şi bunătate. 

Spiritul bun care l-a făcut pe Elisei să exercite o influenţă pu- 
ternică asupra vieţii multora din Israel se poate vedea în relatarea 
legăturilor lui prieteneşti cu familia care locuia în Sunem. În călăto- 
riile lui încoace şi încolo prin împărăție, „într-o zi Elisei trecea prin 
Sunem. Acolo era o femeie bogată. Ea a stăruit ca el să primească să 
mănânce la ea. Şi ori de câte ori trecea, se ducea să mănânce la ea“. 
Stăpâna casei a înţeles că Elisei era „un om sfânt al lui Dumnezeu“ 
şi a spus bărbatului ei: „S facem o mică odaie sus cu ziduri, şi să 
punem în ea un pat pentru el, o masă, un scaun şi un sfeşnic, ca să 
stea acolo când va veni la noi“. În acest cămin retras venea Elisei 
deseori, recunoscător pentru locul lui liniştit. Nici Dumnezeu n-a 
trecut cu vederea bunăvoința femeii. Căminul ei nu avusese copii, 
iar acum Domnul i-a răsplătit ospitalitatea dăruindu-i un fiu. 

Anii au trecut. Copilul era destul de mare ca să iasă pe câmp cu 
secerătorii. Într-o zi, i s-a făcut rău din cauza arşiţei şi i-a zis tatălui 
său: „Capul meu! Capul meu!“ Tatăl a poruncit unui slujitor să-l 
ducă pe copil la mama lui. „Slujitorul l-a luat şi l-a dus la mamă-sa. 

Şi copilul a stat pe genunchii mamei sale până la amiază, şi apoi a 
murit. Ea s-a suit, l-a culcat pe patul omului lui Dumnezeu, a închis 
uşa după ea, şi a ieşit“. 

În nenorocirea ei, Sunamita s-a hotărât să meargă după ajutor 
la Elisei. Proorocul era atunci plecat la muntele Carmel şi femeia 
însoţită de un slujitor al ei a plecat îndată: „Omul lui Dumnezeu a 
văzut-o de departe şi a zis slujitorului său Ghehazi: «lată pe Sunamita 
aceea! Acum, aleargă dar înaintea ei, şi spune-i: Eşti bine? Bărbatul 
tău şi copilul sunt bine?»“ Slujitorul a făcut cum i s-a poruncit, dar 
mama lovită de nenorocire, nu a dezvăluit cauza necazului ei decât 
atunci când a ajuns la Elisei. Auzind de pierderea suferită, Elisei i-a 
poruncit lui Ghehazi: „Încinge-ti mijlocul, ia toiagul meu în mână şi 
pleacă. Dacă vei întâlni pe cineva, să nu-l întrebi de sănătate, şi dacă 
te va întreba cineva de sănătate, să nu-i răspunzi. Să pui toiagul meu 
peste faţa copilului“. 

Dar mama n-a fost mulţumită până când Elisei n-a venit personal 
cu ea. „Viu este Domnul şi viu este sufletul tău că nu te voi părăsi“, 
a zis a. „ŞI el s-a sculat şi a mers după ea. Ghehazi le-o luase înainte, 
şi pusese toiagul pe faţa copilului; dar n-a dat nici glas, nici semn de 
simţire. S-a întors înaintea lui Elisei, i-a spus lucrul acesta şi a zis: 
«Copilul nu s-a trezit». 

Când au ajuns acasă, Elisei a intrat în camera unde se afla întins 
copilul mort, „a închis uşa după ei amândoi şi s-a rugat Domnului. 
S-a suit, şi s-a culcat pe copil; şi-a pus gura pe gura lui, ochii pe ochii 
lui, mâinile pe mâinile lui, şi s-a întins peste el. Şi trupul copilului 
s-a încălzit. Elisei a coborât, a mers încoace şi încolo prin casă, apoi 
s-a suit iarăşi şi s-a întins peste copil. Şi copilul a strănutat de şapte 
ori ŞI a deschis ochii“. 

Chemându-l pe Ghehazi, Elisei i-a poruncit să trimită pe mamă 
la el. „Şi ea a venit la Elisei, care a zis: «la-ţi fiul!» Ea s-a dus şi s-a 
aruncat la picioarele lui, şi s-a închinat până la pământ. ŞI şi-a luat 
fiul, şi a ieşit afară“. 

În felul acesta a fost răsplătită credinţa acestei femei. Domnul 
Hristos, marele Dătător al vieţii, i-a redat fiul. În acelaşi fel vor fi 
răsplătiți toţi credincioşii când, la venirea Sa, moartea îşi va pierde 
boldul, iar mormântul va fi lipsit de biruinţa pe care o pretinsese. 
Atunci, El le va reda slujitorilor Săi copiii care le-au fost luaţi prin 
moarte. „Aşa vorbeşte Domnul: Un țipăt se aude la Rama, plângeri 

şi lacrimi amare; Rahela îşi plânge copiii; şi nu vrea să se mângâie, 
pentru copiii ei, căci nu mai sunt! Aşa vorbeşte Domnul: Opreşte-ţi 
plânsul, opreşte-ţi lacrimile din ochi; căci truda îţi va fi răsplătită ... 
ei se vor întoarce iarăşi din ţara vrăjmaşului. Este nădejde pentru 
urmaşii tăi, zice Domnul; copiii tăi se vor întoarce în ţinuturile lor“ 
(Ieremia 31, 15-17). 

Isus ne mângâie în durerea noastră pentru cei morți cu solia plină 
de o nădejde nemărginită: „Îi voi răscumpăra din mâna locuinței 
morților, îi voi izbăvi de la moarte. Moarte, unde îți este ciuma? 
Locuinţă a morților, unde îți este nimicirea?“ (Osea 13, 14). „Eu sunt 
cel viu. Am fost mort şi iată că sunt viu în vecii vecilor. Eu țin cheile 
morţii şi ale locuinţei morţilor“ (Apocalipsa 1, 18). „Căci Însuşi 
Domnul, cu un strigăt, cu glasul unui arhanghel şi cu trâmbiţa lui 
Dumnezeu Se va pogori din cer, şi întâi vor învia cei morți în Hristos. 
Apoi, noi cei vii, care vom fi rămas, vom fi răpiți toţi împreună cu 
ei, în nori, că să întâmpinăm pe Domnul în văzduh; şi astfel vom fi 
totdeauna cu Domnul“ (1 Tesaloniceni 4, 10.17). 

Asemenea Mântuitorului omenirii al cărui tip era, Elisei, în slu- 
jirea sa printre oameni, a unit lucrarea de vindecare cu aceea de 
educare. Credincios şi neobosit în toată lucrarea lui îndelungată şi 
eficientă, Elisei s-a străduit să întărească şi să promoveze importanta 
lucrare de educaţie îndeplinită în şcolile profeților. În providenţa 
lui Dumnezeu, cuvintele lui de îndrumare către grupele de tineri 
serioşi erau confirmate prin impresiile profunde ale Duhului Sfânt şi 
uneori prin alte dovezi neîndoioase ale autorităţii lui ca slujitor al 
lui lehova. 

Cu ocazia uneia dintre vizitele la şcoala întemeiată în Ghilgal, el 
a vindecat o mâncare otrăvită. „În ţară bântuia o foamete. Pe când 
fiii proorocilor şedeau înaintea lui, a zis slujitorului său: «Pune oala 
cea mare şi fierbe o ciorbă pentru fiii proorocilor!» Unul din ei a 
ieşit pe câmp să culeagă verdeţuri; a găsit viţă sălbatică şi a cules 
din ea curcubeţe sălbatice, până şi-a umplut haina. Când s-a întors, 
le-a tăiat în bucăţi în oala cu ciorbă, căci nu le cunoştea. Au dat 
oamenilor acelora să mănânce. Dar, cum au mâncat din ciorba aceea 
au strigat: «Omule al lui Dumnezeu, moartea este în oală!» Şi nu au 
putut să mănânce. Elisei a zis: «Luaţi făină. A aruncat făină în oală 
şi a zis: „Dă oamenilor acestora să mănânce“»“. Şi nu mai era nimic 
vătămător în oală. 

Tot la Ghilgal, în timp ce foametea era încă în ţară, Elisei a hrănit 
o sută de bărbaţi cu darul adus pentru el de către „un om din Baal- 
Şalişa“, „pâine din cele dintâi roade şi anume douăzeci de pâini de 
orz, şi spice noi în sac“. Împreună cu el erau nişte oameni care aveau 
nevoie disperată de hrană. Când a sosit darul, el a spus slujitorului 
său: „«Dă oamenilor acestora să mănânce». Slujitorul său a răspuns: 
«Cum pot să dau din ele la o sută de ingi?» Dar Elisei a zis: «Dă 
oamenilor să mănânce, căci aşa vorbeşte Domnul: Vor mânca şi va 
mai rămânea». Atunci le-a pus pâinile înainte; şi au mâncat şi le-a 
mai Şi rămas, după cuvântul Domnului“. 

Câtă bunăvoință a arătat Domnul Hristos prin solul Său îndepli- 
nind această minune pentru potolirea foamei! De atunci Domnul a 
lucrat mereu şi mereu, deşi nu într-un mod atât de vizibil şi clar, pen- 
tru îndeplinirea nevoilor omeneşti. Dacă am avea un discernământ 
spiritual mai clar, am recunoaşte mai repede decât acum procedeele 
minunate ale lui Dumnezeu cu fiii oamenilor. 

Harul lui Dumnezeu căzut peste partea cea mai mică o face să 
fie îndestulătoare. Mâna lui Dumnezeu o poate înmulţi însutit. 

Din resursele Sale poate întinde o masă în pustie. Prin atingerea 
mâinii Sale poate mări proviziile sărăcăcioase şi să le facă îndestulă- 
toare pentru toţi. Puterea Lui a fost aceea care a înmulţit pâinile şi 
spicele în mâinile fiilor proorocilor. 

În zilele lucrării Sale pământeşti, când Domnul Hristos a făcut o 
minune asemănătoare, hrănind mulțimile, a fost dată pe faţă aceeaşi 
necredinţă care a fost dată pe faţă de cei asociaţi cu proorocul din 
vechime. „Cum pot să dau din ele la o sută de ingi?“ a întrebat sluji- 
torul lui Elisei. Iar când Isus a poruncit ucenicilor să dea mulţimii să 
mănânce, ei au răspuns: „N-avem decât cinci pâini şi doi peşti; afară 
numai dacă ne vom duce noi înşine să cumpărăm merinde pentru tot 
norodul acesta“ (Luca 9, 13). Ce este aceasta pentru atât de mulţi? 

Învățătura este pentru copiii lui Dumnezeu din toate veacurile. 
Când Domnul dă o lucrare de făcut, oamenii să nu stea şi să se întrebe 
cât de înţeleaptă este porunca sau care va fi rezultatul probabil al 
eforturilor de a asculta. Hrana din mâna lor poate părea puţină pentru 
nevoile ce trebuie împlinite, dar în mâinile Domnului se va dovedi 
mai mult decât îndestulătoare. Slujitorul „le-a pus pâinile înainte şi 
au mâncat şi le-a mai şi rămas, după cuvântul Domnului“. 

Aceasta este marea nevoie a bisericii de astăzi-o înțelegere de- 
plină a legăturii lui Dumnezeu cu aceia pe care i-a răscumpărat prin 
darul Fiului Său, o credință mai mare în înaintarea cauzei Sale pe 
pământ. Nimeni să nu piardă timp deplângând sărăcia mijloacelor 
lor văzute. Înfățişarea exterioară poate fi nepromițătoare, dar puterea 
şi încrederea în Dumnezeu vor spori mijloacele. El va înmulți darul 
adus cu mulţumire şi rugăciune ca să fie binecuvântat din partea Sa, 
aşa cum a înmulţit hrana dată fiilor profeților şi mulţimii obosite. 

Capitolul 20 — Naaman 


Naaman, căpetenia oştirii împăratului Siriei, avea trecere înaintea 
stăpânului său şi mare vază; căci prin el îi izbăvise Domnul pe 
Sirieni. Dar omul acesta tare şi viteaz era lepros. 

Ben-Hadad, împăratul Siriei, biruise oştile lui Israel în lupta care 
a avut ca rezultat moartea lui Ahab. De atunci, sirienii duseseră lupte 
neîncetate la hotare împotriva lui Israel; şi cu ocazia uneia dintre 
aceste incursiuni, au luat şi o fetiţă, care în ţara robiei ei, era „în 
slujba nevestei lui Naaman“. Roabă, departe de căminul ei, această 
fetiță era totuşi unul dintre martorii lui Dumnezeu împlinind fără sä- 
şi dea seama planul pentru care Dumnezeu alesese pe Israel ca popor 
al Său. În timp ce slujea în acest cămin păgân, simţămintele ei au 
fost trezite pentru binele stăpânului ei şi, amintindu-şi de minunile 
de vindecare făcute prin Elisei, a spus stăpânei: „Oh, dacă domnul 
meu ar fi la proorocul acela din Samaria, proorocul l-ar tămădui de 
lepra lui!“ Ea ştia că puterea Cerului era cu Elisei şi credea că prin 
această putere Naaman putea fi vindecat. 

Comportamentul acestei fete roabe, felul în care s-a purtat în 
acel cămin păgân sunt o mărturie puternică despre puterea educaţiei 
din primii ani de viaţă în cămin. Nu există o însărcinare mai înaltă 
decât aceea încredinţată taţilor şi mamelor în îngrijirea şi educarea 
copiilor lor. Părinţii au de a face chiar cu temeliile deprinderilor 
şi caracterului. Prin exemplul şi învăţătura lor se hotărăşte în mare 
măsură viitorul copiilor lor. 

Ferice de părinţii a căror viaţă este o reflectare fidelă a celei 
divine, astfel încât făgăduinţele şi poruncile lui Dumnezeu trezesc 
în copil recunoştinţă şi respect, de părinţii a căror blândeţe, dreptate 
şi îndelungă răbdare ilustrează pentru copil dragostea, dreptatea şi 
îndelunga răbdare a lui Dumnezeu şi care, învățând pe copil să-i 
iubească, să se încreadă în ei şi să-i asculte, îl învaţă să iubească, să se 
încreadă şi să asculte pe Tatăl din ceruri. Părinţii care dau copilului 
un astfel de dar l-au înzestrat cu o comoară mai prețioasă decât 
bogăţia tuturor veacurilor-o comoară care dăinuieşte cât veşnicia. 

Nu ştim în ce domenii de activitate vor fi chemaţi copiii noştri să 
slujească. S-ar putea să-şi petreacă viaţa în cercul căminului, să se 
angajeze în ocupațiile obişnuite ale vieţii sau să plece ca învăţători ai 
Evangheliei în ţările păgâne, dar toţi sunt chemaţi în aceeaşi măsură 
să fie misionari pentru Dumnezeu, slujitori ai harului către lume. Ei 
trebuie să primească o educaţie care-i va ajuta să stea de partea lui 
Hristos într-o slujire neegoistă. 

Când au educat-o pentru Dumnezeu, părinţii acelei fete israelite 
nu-i cunoşteau viitorul. Dar ei au fost credincioşi însărcinării lor, 
iar în căminul comandantului oştirii siriene copila lor a dat mărturie 
despre Dumnezeul pe care învățase să-L cinstească. 

Naaman a auzit de cuvintele pe care fetiţa le spusese stăpânei ei 
şi, primind îngăduinţă de la împărat, a plecat să-şi caute vindecarea, 
„luând cu el zece talanţi de argint, şase mii de sicli de aur şi zece 
haine de schimb“. A mai luat şi o scrisoare de la împăratul Siriei 
către împăratul lui Israel, în care era scrisă următoarea solie: ... „Îţi 
trimit pe slujitorul meu Naaman, ca să-l vindeci de lepra lui“. Când 
împăratul lui Israel a citit scrisoarea, „şi-a rupt hainele, şi a zis: 
«Oare sunt eu Dumnezeu, ca să omor şi să învii, de-mi spune să 
vindec pe un om de lepra lui? Să ştiţi dar şi să înţelegeţi că el caută 
prilej de ceartă cu mine». 

Veştile despre această situaţie au ajuns la Elisei care a trimis 
cuvânt împăratului, zicând: „Pentru ce ţi-ai sfâşiat hainele? Lasă-l să 
vină la mine, şi va şti că este un prooroc în Israel“. „Naaman a venit 
cu caii şi cu carul lui, şi s-a oprit la poarta casei lui Elisei. Elisei a 
trimis să-i spună printr-un sol: «Du-te, şi scaldă-te de şapte ori în 
Iordan; şi carnea ţi se va face sănătoasă, şi vei fi curat»“. 

Naaman se aştepta să vadă o manifestare extraordinară a puterii 
din cer. „Eu credeam“ a zis el, „că va ieşi la mine, se va înfăţişa 
el însuşi, va chema Numele Domnului, Dumnezeu lui, îşi va duce 
mâna pe locul rănii şi va vindeca lepra“. Când i s-a spus să se spele 
în Iordan, mândria i-a fost atinsă, şi simțindu-se jignit şi dezamăgit, 
el exclamă: „«Nu sunt oare râurile Damascului, Abana şi Parpar, 
mai bune decât toate apele lui Israel? N-aş fi putut oare să mă spăl 
în ele şi să mă fac curat?» «Şi s-a întors să plece». 

Spiritul de îngâmfare al lui Naaman s-a răzvrătit împotriva so- 
luţiei recomandate de Elisei. Râurile menţionate de comandantul 
sirian erau înfrumuseţate de dumbrăvile înconjurătoare, şi mulţi se 


[246] 


[247] 
[248] 
[249] 


158 Profeţi şi regi 


adunau pe malurile acestor plăcute cursuri de apă să se închine ido- 
lor lor. Pe Naaman nu l-ar fi costat atât de mult să coboare în unul 
din acele râuri. Dar numai prin ascultare de îndrumările precise ale 
proorocului putea găsi vindecare. Numai ascultarea voită avea să 
aducă rezultatul dorit. 

Slujitorii lui Naaman l-au îndemnat să îndeplinească îndrumările 
lui Elisei: „Părinte, dacă proorocul ţi-ar fi cerut un lucru greu, nu l-ai 
fi făcut? Cu atât mai mult trebuie să faci ce ţi-a spus: «Scaldă-te şi 
vei fi curat». Credinţa lui Naaman era pusă la încercare, în timp ce 
mândria se lupta pentru supremație. Dar credinţa a învins, şi sirianul 
cel îngâmfat şi-a înfrânt mândria inimii şi s-a plecat în supunere 
faţă de voinţa descoperită a lui Iehova. De şapte ori s-a cufundat 
în Iordan, după cuvântul omului lui Dumnezeu. Şi credinţa i-a fost 
onorată; „carnea lui s-a făcut iarăşi cum este carnea unui copilaş, şi 
s-a curăţit“. 

Mulţumitor, s-a „întors la omul lui Dumnezeu cu tot alaiul lui“, 
recunoscând: „lată, cunosc acum că nu este Dumnezeu pe tot pămân- 
tul decât în Israel“. 

Potrivit cu obiceiul timpului, Naaman a rugat pe Elisei să pri- 
mească un dar scum Dar proorocul a refuzat. Nu se cuvenea să 
primească plata pentru o binecuvântare pe care Dumnezeu o dăduse 
în mila Sa. „Viu este Domnul“, a zis el, „al cărui slujitor sunt, că nu 
voi primi.“ Sirianul „a stăruit de el să primească, dar el n-a vrut“. 

„Atunci Naaman a zis: «Fiindcă nu vrei să primeşti tu, îngăduie 
să se dea robului tău pământ cât pot duce doi catâri; căci robul tău 
nu mai vrea să mai aducă altor dumnezei nici ardere de tot, nici 
jertfă, ci va aduce numai Domnului. lată totuşi ce rog pe Domnul 
să ierte robului tău: când stăpânul meu intră în casa lui Rimon să 
se închine acolo şi se sprijineşte pe mâna mea, mă închin şi eu în 
casa lui Rimon: să ierte Domnul pe robul tău, când mă voi închina 
în casa lui Rimon!» Elisei a zis: «Du-te în pace».“ Astfel a plecat 
Naaman de la Elisei şi a ajuns la o oarecare depărtare. 

Ghehazi, slujitorul lui Elisei, avusese, de-a lungul anilor, ocazia 
să dezvolte spiritul de lepădare de sine care caracteriza lucrarea de o 
viaţă a stăpânului lui. El avusese privilegiul să devină un nobil pur- 
tător de steag în oştirea Domnului. Cele mai bune daruri ale Cerului 
fuseseră multă vreme la îndemâna lui, dar lăsând la o parte toate 
acestea, el poftise bunurile de puţină valoare ale bogăției lumeşti. 


Naaman 159 


Iar acum dorinţele ascunse ale spiritului său avar l-au determinat 
să cedeze unei ispite care-l stăpânea. „lată“, a cugetat el, „stăpânul 
meu a cruțat pe Sirianul acela Naaman, şi n-a primit din mâna lui ce 
adusese. Viu este Domnul că voi alerga după el, şi voi căpăta ceva 
de la el.“ Şi astfel, în ascuns, „Ghehazi a alergat după Naaman“. 

Naaman, când l-a văzut alergând după el, s-a dat jos din car ca 
să-i iasă înainte, şi a zis: „Este bine totul?“ El a răspuns: „Totul este 
bine!“ Atunci Ghehazi a spus o minciună premeditată. „Stăpânul 
meu“, zise el, „mă trimite să-ţi spun: «lată că au venit la mine doi 
tineri din muntele lui Efraim, dintre fiii proorocilor; dă-mi pentru 
ei, te rog, un talant de argint, şi două haine de schimb».“ La această 
cerere, Naaman a răspuns îndată cu bucurie, insistând ca Ghehazi să 
ia doi talanţi de argint în loc de unul, „împreună cu două haine de 
schimb“, însărcinând pe slujitorii săi să ducă comoara înapoi. 

Când Ghehazi s-a apropiat de casa lui Elisei a dat drumul slu- 
jitorilor şi a ascuns argintul şi hainele. După ce a făcut acest lucru, 
„s-a dus şi s-a înfăţişat înaintea stăpânului său“ şi ca să se apere 
de mustrare a spus a doua minciună. La întrebarea proorocului „de 
unde vii?*, Ghehazi a răspuns: „Robul tău nu sa dus nicăieri“. 

Atunci a venit o mustrare puternică, arătând că Elisei ştia totul. 
„Oare n-a fost duhul meu cu tine, când a lăsat omul acela carul şi 
a venit înaintea ta? Este oare acum vremea de luat argint, haine, 
măslini, vii, oi, boi, robi şi roabe? Lepra lui Naaman se va lipi de 
tine şi de sămânţa ta pentru totdeauna.“ Îndată a venit pedeapsa 
peste omul vinovat. El a ieşit dinaintea lui Elisei „plin de lepră, alb 
ca zăpada“. 

Solemne sunt lecţiile de învăţat din această experienţă a unuia 
căruia îi fuseseră date privilegii înalte şi sfinte. Prin purtarea sa, 
Ghehazi a aşezat o piatră de poticnire pe calea lui Naaman, în a cărui 
minte pătrunsese o lumină minunată şi care fusese câştigat pentru 
slujirea Dumnezeului celui viu. Pentru înşelăciunea practicată de 
Ghehazi nu putea fi adusă nici o scuză. Până în ziua morţii lui a 
rămas lepros, blestemat de Dumnezeu şi disprețuit de semenii lui. 

„Martorul mincinos nu rămâne nepedepsit, şi cel ce spune min- 
ciuni nu va scăpa“ (Proverbe 19, 5). Oamenii cred că pot ascunde 
faptele lor rele de ochii omeneşti, dar nu pot înşela pe Dumnezeu. 
„Nici o făptură nu este ascunsă de EI, ci totul este gol şi descoperit 
înaintea ochilor Aceluia cu care avem a face“ (Evrei 4, 13). Ghehazi 

a crezut că îl înşeală pe Elisei, dar Dumnezeu a descoperit proorocu- 
lui Său cuvintele pe care Ghehazi i le spusese lui Naaman şi toate 
amănuntele întâlnirii dintre cei doi bărbaţi. 

Adevărul este de la Dumnezeu, amăgirea în toate formele ei 
nenumărate este de la Satana, şi oricine se depărtează în vreun fel de 
linia cea dreaptă a adevărului se predă puterii celui rău. Aceia care 
învaţă de la Hristos „nu vor avea părtăşie cu lucrurile întunericului“ 
(Ephesians 5, 11); în vorbire ca şi în viaţă, ei vor fi simpli, deschişi 
şi cinstiţi, căci se pregătesc pentru societatea celor sfinţi, în a căror 
gură nu se găseşte minciună (Apocalipsa 14, 4.5). 

La câteva secole după ce Naaman se întorsese în căminul lui din 
Siria, vindecat la trup şi convertit la spirit, Mântuitorul S-a referit 
la credinţa lui minunată şi a recomandat-o ca pildă pentru toţi aceia 
care mărturisesc că-L slujesc pe Dumnezeu. „Şi mulți leproşi erau în 
Israel, pe vremea proorocului Elisei“, a spus Mântuitorul, „şi totuşi 
nici unul din ei n-a fost curăţit afară de Naaman, Sirianul“ (Luca 4, 
27). Dumnezeu a trecut pe lângă mulți leproşi în Israel din cauză că 
necredinţa lor închisese uşa binecuvântării pentru ei. Un nobil păgân 
care fusese credincios convingerilor sale cu privire la dreptate şi care 
simţise nevoia de ajutor era în ochii lui Dumnezeu mai vrednic de 
binecuvântările Sale decât erau suferinzii din Israel care desconside- 
raseră şi dispreţuiseră privilegiile date lor de Dumnezeu. Dumnezeu 
lucrează pentru aceia care preţuiesc favoarea Sa şi răspund luminii 
date lor de cer. 

Astăzi, în toate ţările lumii, sunt oameni sinceri, asupra acestora 
strălucind lumina cerului. Dacă vor continua să urmeze cu credin- 
cioşie ceea ce ei înţeleg că este datoria lor, le va fi dată o lumină 
mai mare până când, asemenea lui Naaman de pe vremuri, vor fi 
constrânşi să recunoască că „nu este Dumnezeu pe tot pământul“, 
afară de Dumnezeul cel viu — Creatorul. 

Fiecărui suflet sincer, care „umblă în întuneric şi n-are o lumină“, 
i se adresează invitaţia: „să se încreadă în Numele Domnului şi să se 
bizuie pe Dumnezeul lui!“ „Cum niciodată nu s-a pomenit, nici nu 
s-a auzit vorbindu-se, şi cum nici n-a văzut vreodată ochiul aşa ceva: 
anume ca un alt dumnezeu afară de Tine să fi făcut asemenea lucruri 
pentru cei ce se încred în El. Tu ieşi înaintea celor ce împlinesc cu 
bucurie dreptatea, celor ce umblă în căile Tale, şi îşi aduc aminte de 
Tine“ (Isaia 50, 10; 64, 4.5) 


Capitolul 21 — Încheierea lucrării de slujire a lui 
Elisei 


Chemat la slujba profetică atunci când Ahab domnea încă, Elisei 


trăise să vadă multe schimbări care au avut loc în împărăţia lui Israel. 


Judecată după judecată căzuse peste izraeliţi în timpul domniei 
lui Hazael al Siriei, care fusese uns să fie un bici pentru un popor 
apostaziat. Măsurile stricte de reformă instituite de Iehu avuseseră ca 
urmare nimicirea întregii case a lui Ahab. În războaiele neîntrerupte 
cu sirienii loahaz, urmaşul lui Iehu, pierduse unele din cetăţile de la 
răsărit de Iordan. Pentru o vreme se păruse că sirienii aveau să pună 
stăpânire pe regatul întreg. Dar reforma începută de Ilie şi continuată 
de Elisei determinase pe mulţi să caute pe Dumnezeu. Altarele lui 
Baal au fost uitate şi, încet dar sigur planul lui Dumnezeu se împlinea 
în viaţa acelora care au ales să-L slujească din toată inima. 

Din dragostea Sa pentru izraeliţii rătăciţi, Dumnezeu a îngăduit 
sirienilor să-i biciuiască. Datorită milei Sale pentru aceia a căror 
putere morală era slabă, El a ridicat pe Iehu ca să ucidă pe Izabela 
cea nelegiuită şi toată casa lui Ahab. Încă o dată, printr-o providenţă 
plină de milă, preoţii lui Baal şi ai Astarteei au fost îndepărtați 
şi altarele lor păgâneşti dărâmate. Dumnezeu, în înţelepciunea Sa, 
a văzut că dacă ispita avea să fie îndepărtată, unii aveau să uite 
păgânismul şi aveau să-şi îndrepte faţa spre cer; şi de aceea El a 
îngăduit să cadă peste ei o nenorocire după alta. Judecăţile Lui erau 
amestecate cu milă, iar atunci când a fost îndeplinit planul Său a 
schimbat situaţia în favoarea acelora care învăţaseră să-L caute. 

În timp ce influenţele spre bine şi spre rău se luptau pentru 
întâietate, iar Satana făcea tot ce-i stătea în putere pentru a desăvârşi 
ruina pe care o provocase în timpul domniei lui Ahab şi a Izabelei, 
Elisei continua să de mărturie. A întâmpinat împotrivire, dar nimeni 
nu trata cu uşurinţă spusele lui. În toată împărăţia era onorat şi 
respectat. Mulţi veneau la el pentru sfat. Pe când Izabela era încă 
în viaţă Ioram, împăratul lui Israel, i-a căutat sfatul; şi odată, pe 
când era în Damasc, a fost vizitat de solii lui Ben-Hadad, împăratul 

Siriei, care dorea să afle dacă boala pe care o avea urma să-i aducă 
moartea. Pentru toţi, proorocul a dat mărturie credincioasă într-o 
vreme când, din toate părţile, adevărul fusese pervertit şi marea 
majoritate a poporului se găsea într-o răzvrătire pe faţă împotriva 
Cerului. 

Dumnezeu n-a uitat niciodată pe solul Său ales. Într-o împre- 
jurare, în timpul năvălirii siriene, împăratul Siriei se sfătuise cu 
slujitorii lui zicând: „Tabăra mea va fi în cutare loc“. Acest plan a 
fost descoperit de Domnul lui Elisei, care a trimis să spună împăratu- 
lui lui Israel: „Fereşte-te să treci pe lângă locul acela, căci acolo sunt 
ascunşi sirienii. Şi împăratul lui Israel a trimis nişte oameni să stea 
la pândă spre locul pe care i-l spusese şi despre care îl înştiinţase 
omul lui Dumnezeu. Aceasta s-a întâmplat nu o dată, nici de două 
ori. 

Împăratului Siriei i s-a tulburat inima. A chemat pe slujitorii 
săi şi le-a zis: «Nu voiți să-mi spuneți care din noi este pentru 
împăratul lui Israel?» Unul dintre slujitorii săi a răspuns: «Nimeni 
împărate, domnul meu; dar proorocul Elisei, care este în Israel spune 
împăratului lui Israel cuvintele pe care le rosteşti în odaia ta de 
culcare». 

Hotărât să termine cu profetul, împăratul Siriei a dat porunca: 
„Duceţi-vă şi vedeţi unde este, ca să trimit să-l prindă“. Proorocul 
era la Dotan; şi aflând aceasta, împăratul a trimis „acolo cai, care şi o 
oaste puternică. Au ajuns noaptea, şi au înconjurat cetatea. Slujitorul 
omului lui Dumnezeu s-a sculat dis-de-dimineaţă şi a ieşit. Şi iată 
că o oaste înconjura cetatea, cu cai şi care.“ 

Îngrozit, slujitorul lui Elisei l-a căutat cu vestea: „Ah! domnul 
meu“, a zis el, „cum vom face?“ 

„Nu te teme“, a fost răspunsul proorocului, „căci mai mulţi sunt 
cei ce sunt cu noi decât cei cu ei“. Şi pentru ca slujitorul să-şi dea 
seama, Elisei s-a rugat şi a zis: „«Doamne, deschide-i ochii să vadă». 
Şi Domnul a deschis ochii slujitorului, care a văzut muntele plin 
de cai şi de care de foc împrejurul lui Elisei“. Între slujitorul lui 
Dumnezeu şi oştile vrăjmaşilor înarmaţi era o oaste de îngeri cereşti 
care-l înconjura. Ei se coborâseră cu o putere mare, nu să distrugă, 
nici să ceară închinare, ci să tabere în jurul celor slabi şi neajutoraţi 
ai Domnului, să le slujească. 

Când copiu lui Dumnezeu sunt aduşi în situaţii dificile şi în 
aparenţă nu este scăpare, ei să se bizuiască numai pe Domnul. 

Pe când oastea sirieni înainta cu îndrăzneală, neştiind de oştile 
nevăzute ale cerului, Elisei „a făcut atunci următoarea rugăciune 
către Domnul: «Loveşte, rogu-Te, pe poporul acesta cu orbire.» Şi 
Domnul i-a lovit cu orbire, după cuvântul lui Elisei. Elisei le-a zis: 
«Nu este aceasta calea, şi nu este aceasta cetatea; veniţi după mine, şi 
vă voi duce la omul pe care-l căutaţi». ŞI i-a dus la Samaria. Când au 
intrat în Samaria, Elisei a zis: «Doamne, deschide ochii oamenilor 
acestora, să vadă!» Şi Domnul le-a deschis ochii, şi au văzut că erau 
în mijlocul Samariei. Împăratul lui Israel, văzându-i, a zis lui Elisei: 
«Să-i măcelăresc, să-i măcelăresc, părinte?» «Să nu-i măcelăreşti», a 
răspuns Elisei: «Obişnuieşti tu oare să măcelăreşti pe aceia pe care îi 
iei prinşi cu sabia şi cu arcul tău? Dă-le pâine şi apă, ca să mănânce 
şi să bea; apoi să se ducă la stăpânul lor». Împăratul lui Israel le-a 
dat un prânz mare, şi ei au mâncat şi au băut; apoi le-a dat drumul şi 
au plecat la stăpânul lor.“ (vezi 2 Împărați 6). 

Pentru o vreme după această întâmplare, Israel a fost liber de 
atacurile sirienilor. Dar mai târziu, sub conducerea energică a unui 
împărat hotărât, Hazael, oştile asiriene au înconjurat Samaria şi au 
asediat-o. Niciodată mai înainte nu fusese Israel dus într-o aşa mare 
strâmtorare ca în timpul acestui asediu. Păcatele părinţilor erau cu 
adevărat pedepsite în copii şi în copiii copiilor lor. Grozăvule unei 
foamete prelungite îl conduceau pe împăratul lui Israel la măsuri 
disperate, când Elisei a prezis eliberarea pentru a doua zi. 

Când se lumina spre a doua zi, „Domnul făcuse să se audă, în 
tabăra Sirienilor un vuiet de care şi un vuiet de cai, vuietul unei mari 
oştiri“ ; şi ei, cuprinşi de frică, „s-au sculat şi au luat-o la fugă“ în 
revărsatul zorilor, „lăsându-și corturile, caii şi măgarii, tabăra aşa 
cum era“, cu mari rezerve de hrană „şi au fugit ca să-şi scape viaţa“. 
Ei nu s-au oprit decât după ce au trecut Iordanul. 

În noaptea aceea, patru leproşi de la poarta cetăţii, ajunşi la 
disperare din pricina foamei, şi-au propus să viziteze tabăra siriană 
şi să se lase la mila asediatorilor, nădăjduind prin aceasta să le 
trezească simpatia şi să obţină hrană. Cât de uimiţi au fost când, 
intrând în tabără, „n-au găsit pe nimeni“. Nefiind nimeni să-i atace 
sau să-i oprească, „au pătruns într-un cort, au mâncat şi au băut, au 
luat din el argint, aur şi haine, şi s-au dus şi le-au ascuns. S-au întors 

iarăşi, au pătruns într-un alt cort şi au luat şi de acolo lucruri pe 
care s-au dus şi le-au ascuns. Apoi, şi-au zis unul altuia: «Nu facem 
bine! Ziua aceasta este o zi de veste bună. Dacă vom tăcea ... vom fi 
pedepsiţi». Îndată s-au întors în cetate cu veşti pline de bucurie. 

Prada a fost uriaşă; atât de bogate au fost rezervele încât în ziua 
aceea „s-a vândut o măsură de floare de făină cu un siclu, şi două 
măsuri de orz cu un siclu“, aşa cum spusese Elisei cu o zi mai înainte. 
Încă o dată Numele Domnului a fost înălţat înaintea păgânilor „după 
cuvântul Domnului“, prin proorocul Său în Israel (vezi 2 Împărați 7, 
5-16). 

În felul acesta, omul lui Dumnezeu a continuat să lucreze din 
an în an, stând aproape de popor în slujire credincioasă, iar în timp 
de criză stând alături de împărați ca sfetnic înţelept. Anii lungi de 
rătăcire în idolatrie din partea conducătorilor şi a poporului şi-au 
făcut lucrarea lor groaznică, umbra întunecată a apostaziei încă se 
vedea pretutindeni, dar ici şi colo erau şi aceia care refuzaseră cu 
statornicie să-şi plece genunchiul înaintea lui Baal. În timp ce Elisei 
îşi continua lucrarea de reformă, mulţi se întorceau de la păgânism şi 
învățau să se bucure în slujirea Dumnezeului cel adevărat. Proorocul 
era înviorat de aceste minuni ale harului divin şi era inspirat de o 
mare dorinţă să ajungă la toţi aceia cu inima sinceră. Oriunde se 
găsea, el se străduia să fie un învăţător al dreptății. 

Din punct de vedere omenesc, perspectivele renaşterii spirituale 
a naţiunii erau tot atât de fără speranţă cum apar şi astăzi înaintea 
slujitorilor lui Dumnezeu care lucrează în locurile întunecate ale 
pământului. Dar biserica lui Hristos este reprezentanta lui Dumnezeu 
pentru vestirea adevărului; ea este împuternicită de El să facă o 
lucrare specială; şi dacă este credincioasă lui Dumnezeu, ascultătoare 
de poruncile Lui, în ea va locui desăvârşirea puterii divine. Dacă va 
fi devotată îndatoririlor ei, nu există putere care să i se împotrivească. 
Forţele vrăjmaşului nu vor fi în stare s-o biruie, aşa cum pleava nu 
este în stare să reziste furtunii. 

Înaintea bisericii sunt zorii unei zile strălucite, glorioase, dacă 
va îmbrăca haina neprihănirii lui Hristos, renunțând la tot ce este 
lumesc. 

Dumnezeu îi cheamă pe cei credincioşi ai Săi, care cred în El 
să îi îmbărbăteze pe aceia care sunt necredincioşi şi fără nădejde. 
Întoarceţi-vă la Domnul, voi, prizonieri ai nădejdii. Căutaţi putere 

la Dumnezeu, la Dumnezeul cel viu. Daţi pe faţă credinţă umilă, 
neclintită în puterea şi în dispoziţia Sa de a ne mântui. Când prin 
credinţă primim puterea Sa, El va schimba în mod minunat perspec- 
tivele cele mai deznădăjduite, cele mai descurajatoare. El va face 
aceasta pentru slava Numelui Său. 

Atâta vreme cât Elisei a putut călători din loc în loc prin împă- 
răţia lui Israel, a continuat să ia parte activă la edificarea şcolilor 
profeților. Oriunde se găsea, Dumnezeu era cu el, dându-i cuvinte 
să vorbească şi putere să facă minuni. Într-o împrejurare, „fiii proo- 
rocilor au zis lui Elisei: «lată că locul unde locuim noi cu tine este 
prea strâmt pentru noi. Haidem până la Iordan; ca să luăm de acolo 
fiecare câte o bârnă, şi să ne facem acolo un loc de locuit».“ Elisei a 
venit cu ei la Iordan, încurajându-i cu prezenţa lui, dându-le îndru- 
mări şi chiar făcând o minune pentru a-i ajuta în lucrarea lor. „Şi pe 
când tăia unul din ei o bârnă, a căzut fierul de la secure în apă. El a 
strigat: «Ah! domnul meu, era împrumutat!» Omul lui Dumnezeu a 
zis: «Unde a căzut?» 

şi i-a arătat locul. Atunci Elisei a tăiat o bucată de lemn, a aruncat- 
o în locul acela, şi fierul de la secure a plutit pe apă. Apoi a zis: 
«Ridică-l şi a întins mâna şi l-a luat». (Vers. 5-7). 

Atât de eficientă fusese slujirea sa şi atât era de răspândită influ- 
enţa sa, încât atunci când era pe patul morţii, chiar şi tânărul împărat 
Joas, un idolatru cu puţin respect pentru Dumnezeu, a recunoscut 
în prooroc un părinte în Israel şi a recunoscut că prezenţa lui în 
mijlocul lor era de mai mare valoare în timp de încercare decât o 
mulţime de cai şi de care. Raportul glăsuieşte: „Elisei s-a îmbolnăvit 
de o boală de care a murit. Ioas, împăratul lui Israel, s-a pogorât la 
el, a plâns pe faţa lui şi a zis: «Părinte, părinte! Carul lui Israel şi 
călărimea lui!»“ (2 Împărați 13, 14). 

Pentru multe suflete tulburate şi având nevoi de ajutor, proorocul 
lucrase ca un părinte înţelept şi înţelegător. Şi în această împrejurare 
nu a întors spatele tânărului nelegiuit din faţa lui, atât de nedemn 
pentru poziţia de încredere pe care o ocupa şi totuşi într-o atât de 
mare nevoie de sfat. Dumnezeu în providenţa Sa a oferit împăratului 
o ocazie să răscumpere greşelile tatălui său şi să-şi aşeze împărăţia 
într-o poziţie mai bună. Vrăjmaşul sirian, care acum ocupa teritoriul 
de la răsărit de Iordan, trebuia să fie îndepărtat. Încă o dată puterea 
lui Dumnezeu avea să se dea pe faţă în favoarea Israelului rătăcit. 

Proorocul pe moarte a poruncit împăratului: „la un arc şi săgeți“. 
Joas a ascultat. Apoi proorocul a zis: „Încordează arcul cu mâna ta“. 
După ce Ioas a încordat arcul cu mâna lui, Elisei şi-a pus mâinile 
pe mâinile împăratului şi a zis: „Deschide fereastra dinspre răsărit“- 
spre cetăţile de dincolo de Iordan aflate în stăpânirea sirienilor. 
După ce împăratul a deschis fereastra zăbrelită, Elisei 1-a poruncit să 
tragă. Când săgeata şi-a luat zborul, proorocul a fost inspirat să zică: 
„Aceasta este o săgeată de izbăvire din partea Domnului, o săgeată 
de izbăvire împotriva Sirienilor: vei bate pe Sirieni la Afec până îi 
vei nimici“. 

Iar acum proorocul i-a încercat credinţa împăratului. Poruncind 
lui Ioas să ia săgeți, i-a zis: „loveşte în pământ!“ De trei ori a lovit 
împăratul în pământ şi apoi s-a oprit. „Trebuia să loveşti de cinci sau 
şase ori“ a exclamat Elisei dezamăgit: „Atunci ai fi bătut pe Sirieni 
până i-ai fi nimicit, acum îi vei bate numai de trei ori“ (2 Împărați 
13, 15-19). 

Lecţia este pentru toţi cei din poziţii de încredere. Când Dum- 
nezeu deschide o cale pentru îndeplinirea unei anumite lucrări şi 
dă asigurarea reuşitei, unealta aleasă trebuie să facă tot ce stă în 
puterea sa pentru a înfăptui rezultatul făgăduit. Pe măsura entuzias- 
mului şi stăruinţei cu care este dusă lucrarea înainte va fi şi reuşita. 
Dumnezeu poate lucra minuni pentru poporul Său numai dacă ei 
îşi îndeplinesc lucrarea cu energie neobosită. El cheamă oameni cu 
devotament faţă de lucrarea Sa, oameni de un curaj moral, cu o dra- 
goste arzătoare pentru suflete, cu o râvnă care nu slăbeşte niciodată. 
Astfel de lucrători nu vor socoti nici o sarcină prea grea, nici o per- 
spectivă prea disperată. Ei vor lucra neînfricaţi până când aparenta 
înfrângere se va transforma într-o biruinţă glorioasă. Nici zidurile 
închisorii, nici rugul de martir, nu-i vor abate de la planul lor de a 
conlucra cu Dumnezeu pentru înălţarea Împărăției Sale. 

Odată cu sfatul şi încurajarea date lui Ioas, lucrarea lui Elisei 
s-a încheiat. Cel asupra căruia se revărsase o măsură deplină din 
duhul lui Ilie se dovedise credincios până la sfârşit. Niciodată nu 
se clătinase. Niciodată nu-şi pierduse încrederea în puterea Atotpu- 
terniciei. Totdeauna, când calea i se părea cu totul închisă, înainta 
mereu în credinţă, iar Dumnezeu i-a onorat încrederea şi 1-a deschis 
calea înainte. 

Lui Elisei nu i-a fost dat să-şi urmeze stăpânul într-un car de 
foc. Domnul a îngăduit să vină asupra lui o suferinţă îndelungată. În 
orele lungi de slăbiciune şi de suferinţă omenească credinţa lui s-a 
prins de făgăduinţele lui Dumnezeu şi a văzut în juru-i soli cereşti ai 
mângâierii şi păcii. Aşa cum pe înălțimile Dotanului văzuse oştile 
cerului care-l înconjurau, carele de foc ale lui Israel şi călărimea lui, 
acum era conştient de prezenţa îngerilor care simțeau cu el şi a fost 
sprijinit. În toată viaţa lui dăduse pe faţă o credinţă puternică şi pe 
măsură ce înaintase în cunoaşterea providenţelor lui Dumnezeu şi a 
bunătăţii Sale pline de milă, credinţa rodise o încredere dăinuitoare 
în Dumnezeul lui; şi când moartea l-a chemat, a fost gata să se 
odihnească de ostenelile lui. 

„Scumpă este înaintea Domnului moartea celor iubiţi de El“ 
(Psalmii 116, 15)... „Cel neprihănit chiar şi la moarte trage nădejde“ 
(Proverbe 14, 32). Împreună cu psalmistul, Elisei putea spune cu 
toată încrederea: „Dumnezeu îmi va scăpa sufletul din locuinţa 
morţilor; căci mă va lua sub ocrotirea Lui“ (Psalmii 49, 15). Şi cu 
bucurie, putea mărturisi: „Ştiu că Răscumpărătorul meu este viu şi că 
se va ridica la urmă pe pământ“ (lov 19, 25). „Dar eu, în nevinovăția 
mea, voi vedea Faţa Ta: cum mă voi trezi, mă voi sătura de chipul 
Tău“ (Psalmii 17, 15). 

Printre cetăţile 1 mii antice, în zilele când Israel era împărţit, una 
dintre cele mai mari era Ninive, capitala imperiului asirian. Înteme- 
iată pe ţărmul fertil al Tigrului, la scurtă vreme după împrăştierea de 
la Tumul Babel, ea înflorise de-a lungul secolelor până când a ajuns 
„O cetate foarte mare, cât o călătorie de trei zile“ (loan 3, 3). 

În timpul prosperității ei vremelnice, Ninive era un centru al 
crimei şi al nelegiuirii. Inspirația a caracterizat-o ca fiind „cetatea 
vărsătoare de sânge, plină de minciună şi de silnicie“. Într-un limbaj 
figurat, proorocul Naum a comparat pe niniveni cu un leu crud şi 
lacom. „Cine este acela“, întrebă el, „pe care să nu-l fi atins răutatea 
ta?“ (Naum 3, 1.19). 

Şi totuşi Ninive, oricât ajunsese de nelegiuită, nu era cu totul 
pradă răului. Acela care „vede pe toţi fiii oamenilor“ (Psalmii 33, 13) 
şi „priveşte tot ce este de dispreţ“ în ei (lov 28, 10) a văzut în cetatea 
aceea pe mulţi care doreau după ceva mai bun şi mai înalt, cărora 
dacă li s-ar fi oferit ocazia să-L cunoască pe Dumnezeul cel viu, ar 
fi lepădat faptele lor rele şi I s-ar fi închinat. Astfel, în înţelepciunea 
Sa, Dumnezeu li S-a descoperit într-un mod neîndoielnic ca să-i 
conducă, dacă era cu putinţă, la pocăință. 

Unealta aleasă pentru lucrarea aceasta a fost proorocul Iona, 
fiul lui Amitai. Cuvântul Domnului i-a vorbit: „Scoală-te, du-te la 
Ninive, cetatea cea mare, şi strigă împotriva ei. Căci răutatea ei s-a 
suit până la Mine!“ (Iona 1, 1.2). 

Când proorocul s-a gândit la greutăţile însărcinării lui şi la ceea 
ce părea imposibil, el a fost ispitit să pună la îndoială înţelepciunea 
chemării. Din punct de vedere omenesc se părea că nu se poate 
câştiga nimic din vestirea unei asemenea solii în această cetate 
trufaşă. El a uitat pentru o clipă că Dumnezeul pe care-l slujea era 
atotînţelept şi atotputernic. În timp ce ezita în îndoială, Satana l-a 
copleşit cu descurajarea. Proorocul a fost cuprins de o mare frică şi 
„s-a sculat. să fugă la Tars“. Ajungând la Iope a găsit o corabie ca 
„să meargă împreună cu călătorii“ (Vers. 3). 

Prin însărcinarea dată, lui Iona i se încredinţase o grea răspun- 
dere; cu toate acestea, Acela care-i poruncise să meargă era în stare 
să-l susţină pe slujitorul Lui şi să-i dea reuşită. Dacă proorocul ar fi 
ascultat fără îndoieli, ar fi fost scutit de unele experienţe amare şi ar 
fi fost binecuvântat din belşug. Şi totuşi, în ceasul încercării lui Iona, 
Dumnezeu nu l-a părăsit. Printr-o serie de încercări şi de providenţe 
uimitoare, încrederea proorocului în Dumnezeu şi în puterea Sa 
infinită de a mântui avea să fie înviorată. 

Dacă atunci când i-a fost adresată chemare, la început, lona s-ar fi 
oprit să gândească liniştit, el şi-ar fi dat seama cât de nebunească era 
orice străduinţă din partea lui să scape de răspunderea aşezată asupra 
lui. Dar nu i s-a îngăduit prea mult să meargă netulburat în fuga lui 
necugetată. „Domnul a făcut să sufle pe mare un vânt năprasnic, şi a 
stârnit o mare furtună. Corabia ameninţa să se sfărâme. Corăbierii 
s-au temut au strigat fiecare la dumnezeul lui, şi au aruncat în mare 
uneltele din corabie, ca să o facă mai uşoară, iar Iona s-a pogorât în 
fundul corăbiei, s-a culcat şi a adormit dus“ (Vers. 4.5). 

Pe când corăbierii strigau după ajutor la zeii lor păgâni cârmaciul 
îngrozit peste măsură a găsit pe Iona şi i-a zis: „Ce dormi? Scoală- 
te şi cheamă pe Dumnezeul tău! Poate că Dumnezeu va voi să Se 
gândească la noi, şi nu vom pieri“ (Vers. 6). 

Dar rugăciunile bărbatului care fugise de pe calea datoriei n-au 
adus nici un ajutor. Corăbierii, sub impresia gândului că violenţa 
neînţeleasă a furtunii dădea pe faţă mânia zeilor lor, au propus ca 
ultimă soluţie aruncarea la sorți „ca să ştim“, au zis ei, „din pricina 
cui a venit peste noi nenorocirea aceasta“. Astfel au tras la sorț şi 
sorţul a căzut pe Iona. Atunci ei au zis: „Spune-ne din pricina cui 
a venit peste noi nenorocirea acesta? Ce meserie ai, şi de unde vii? 
Care îți este ţara, şi din ce popor eşti?“ 

EI le-a răspuns: „Sunt evreu, şi mă tem de Domnul Dumnezeul 
cerului, care a făcut marea şi uscatul!“ 

Oamenii aceia au avut o mare teamă şi i-au zis: „Pentru ce 
ai făcut lucrul acesta?“ Căci oamenii aceia ştiau că fugea de Faţa 
Domnului, pentru că le spusese el. Ei i-au zis: „Ce să-ţi facem, ca 
să se potolească marea faţă de noi?“ Căci marea era din ce în ce 
mai înfuriată. El le-a răspuns: „Luaţi-mă, şi aruncaţi-mă în mare, şi 
marea se va linişti faţă de voi! Căci ştiu că din vina mea vine peste 
voi această mare furtună!“ 

Oamenii aceia vâsleau ca să ajungă la uscat, dar nu puteau, 
pentru că marea se întărâta tot mai mult împotriva lor. Atunci au 
strigat către Domnul, şi au zis: „Doamne, nu ne pierde din pricina 
omului acestuia şi nu ne împovăra cu sânge nevinovat! Căci Tu, 
Doamne, faci ce vrei!“ Apoi, au luat pe Iona şi l-au aruncat în mare. 
ŞI furia mării s-a potolit. Pe oamenii aceia i-a apucat o mare frică de 
Domnul, şi au adus Domnului o jertfă şi I-au făcut juruinţe. 

Domnul a trimis un peşte mare să-l înghită pe Iona. Şi Iona a 
stat în pântecele peştelui trei zile şi trei nopți. 


Iona s-a rugat Domnului, Dumnezeului său, din pântecele peşte- 
lui, şi a zis: 
În strâmtorarea mea, am chemat pe Domnul şi m-a ascultat; 
din mijlocul locuinţei morţilor am strigat, şi mi-a auzit glasul. 
[269] „ŞI totuşi mă aruncasei în adânc în inima mării, 
şi râurile de apă mă înconjuraseră; 
toate valurile şi toate talazurile Tale au trecut peste mine. 


Ziceam: Sunt lepădat dinaintea ochilor Tău! 
Dar iarăşi voi vedea Templul Tău cel sfânt! 
Apele m-au acoperit până aproape să-mi ia viaţa, 


adâncul m-a învăluit, papura s-a împletit în jurul capului meu. 
M-am pogorât până la temeliile munţilor, 
zăvoarele pământului mă încuiau pe vecie; 


dar Tu m-ai scos viu din groapă, Doamne, Dumnezeul meu! 
Când îmi tânjea sufletul în mine, 

mi-am adus aminte de Domnul, 
şi rugăciunea mea a ajuns până la Tine, 

în Templul Tău cel sfânt. 


Cei ce se lipesc de idoli deşerţi îndepărtează îndurarea de la ei. 
Eu însă Îţi voi aduce jertfe cu un strigăt de mulţumire, 

voi împlini juruinţele pe care le-am făcut. 
Mântuirea vine de la Domnul“, 


(Iona 1, 7; 2, 1-9). 

În cele din urmă, Iona a învățat că „la Domnul este scăparea‘ 
(Psalmii 3, 8). O dată cu umilința şi cu recunoaşterea harului mân- 
tuitor al lui Dumnezeu, a venit şi izbăvirea. Iona a fost eliberat din 
primejdia adâncului şi a fost aruncat pe uscat. 

Din nou slujitorul lui Dumnezeu a fost trimis să avertizeze ce- 
tatea Ninive. „Cuvântul Domnului a vorbit a doua oară lui Iona 
astfel: «Scoală-te, du-te la Ninive, cetatea cea mare, şi vesteşte acolo 
strigarea pe care ţi-o voi da!» Şi Iona s-a sculat, şi s-a dus acolo, la 
Ninive, după Cuvântul Domnului. Şi Ninive era o cetate foarte mare, 
cât o călătorie de trei zile“. De data aceasta, el n-a mai stat să pună 
întrebări şi să se îndoiască, ci a ascultat fără să ezite. „S-a sculat şi 
s-a dus la Ninive, după Cuvântul Domnului“ (lona 3, 1-3). 

Când a intrat lona în cetate, a început îndată să strige împotriva 
ei solia: „Încă patruzeci de zile şi Ninive va fi nimicită“ (Vers. 4). A 
mers de pe o stradă pe alta strigând avertizarea. 

Solia n-a fost în zadar. Strigătul care a răsunat pe străzile cetăţii 
nelegiuite a trecut din gură în gură până când toţi locuitorii au 
auzit înspăimântătorul anunţ. Duhul lui Dumnezeu a impresionat 
inimile şi a făcut ca mulțimile să tremure din cauza păcatelor şi să 
se pocăiască în adâncă umilinţă. 

„Oamenii din Ninive au crezut în Dumnezeu, au vestit un post şi 
s-au îmbrăcat cu saci, de la cei mai mari până la cei mai mici. Lucrul 
acesta a ajuns la urechea împăratului din Ninive; el s-a sculat de pe 
scaunul lui de domnie, şi-a scos mantia de pe el, s-a acoperit cu un 
sac, şi a şezut în cenuşă. Şi a trimis să se dea de ştire în Ninive, din 
porunca împăratului şi a mai marilor lui, următoarele: Oamenii şi 
vitele, boii şi oile să nu guste nimic, să nu pască, şi nici să nu bea 
apă deloc! Ci oamenii şi vitele să se acopere cu saci, să strige cu 
putere către Dumnezeu, şi să se întoarcă de la calea lor cea rea şi de 
la faptele de asuprire de care le sunt pline mâinile! Cine ştie dacă nu 
Se va întoarce Dumnezeu şi Se va căi, şi dacă nu-Şi va opri mânia 
Lui aprinsă, ca să nu pierim!“ (. 5-9). 

Când împăratul şi nobilii împreună cu poporul de rând, cei de 
sus şi cei de jos, „s-au pocăit la propovăduirea lui Iona“ (Matei 12, 
41) şi s-au unit în strigăt către Dumnezeul cerului, mila Lui le-a fost 
oferită. „Dumnezeu a văzut ce făceau ei şi că se întorceau de la calea 
lor cea rea. Atunci Dumnezeu S-a căit de răul pe care Se hotărâse să 
li-l facă, şi nu l-a făcut“ (Vers. 10). Nimicirea lor a fost îndepărtată; 

Dumnezeul lui Israel a fost înălţat şi onorat în toată lumea păgână, 
iar Legea Sa a fost respectată. Nu peste mulţi ani Ninive avea să cadă 
pradă popoarelor înconjurătoare, din cauză că L-a uitat pe Dumnezeu 
şi din cauza marii sale trufii. (Pentru o relatare a umilirii şi căderii 
imperiu Ai asirian, vezi capitolul 30). 

Când Iona a aflat planul lui Dumnezeu de a cruța cetatea care, 
în ciuda nelegiuirii ei, fusese determinată să se pocăiască în sac şi 
cenuşă, ar fi trebuit să fie primul care să se bucure de harul minunat 
al lui Dumnezeu; dar el a îngăduit minţii să zăbovească asupra 
posibilităţii ca el să fie privit ca un prooroc mincinos. Gelos pentru 
renumele lui, el a pierdut din vedere valoarea infinit mai mare a 
fiinţelor din cetatea aceea nenorocită. Mila dată pe faţă de Dumnezeu 
faţă de ninivenii pocăiţi „n-a plăcut deloc lui Iona, şi s-a mâniat“. 
„Nu este aceasta tocmai ce ziceam eu“, întrebă el pe Domnul, „când 
eram încă în ţara mea? Tocmai lucrul acesta voiam să-l înlătur fugind 
la Tars. Căci ştiam că eşti un Dumnezeu milos şi plin de îndurare, 
îndelung răbdător şi bogat în bunătate, şi că Te căieşti de rău!“ (lona 
4, 1.2). 

Încă o dată el s-a lăsat dus de tendinţa de a pune întrebări şi de 
a se îndoi şi din nou a fost copleşit de descurajare. Pierzând din 
vedere interesele altora şi socotind că ar fi mai bine să moară decât 
să trăiască şi să vadă cetatea cruţată, în nemulţumirea lui a exclamat: 
„Acum, Doamne, ia-mi viaţa, căci vreau mai bine să mor decât să 
trăiesc!“ 

Domnul a răspuns: „Bine faci tu de te mânii?“ „Şi Iona a ieşit din 
cetate, şi s-a aşezat la răsărit de cetate. Acolo şi-a făcut un umbrar 
şi a stătut sub el, până va vedea ce are să se întâmple cu cetatea. 
Domnul Dumnezeu a făcut să crească un curcubete, care s-a ridicat 
peste Iona, ca să facă umbră capului lui şi să-l facă să-i treacă mânia. 
Iona s-a bucurat foarte mult de curcubetele acesta“ (Vers. 3-0). 

Atunci Domnul i-a dat lui Iona un exemplu practic. „A doua zi, 
la răsăritul soarelui, Dumnezeu a adus un vierme, care a înţepat cur- 
cubetele şi curcubetele s-a uscat. Când a răsărit soarele, Dumnezeu 
a făcut să sufle un vânt uscat de la răsărit, şi soarele a bătut peste 
capul lui Iona, şi Iona a leşinat. Atunci a dorit să moară şi a zis: Mai 
bine să mor decât să trăiesc!“ 

Dar Dumnezeu a zis lui Iona: „Bine faci tu că te mânii din 
pricina curcubetelui?“ El a răspuns: „Da, bine fac că mă mânii până 

la moarte!“ Atunci şi Domnul a zis: „ie îţi este milă de curcubetele 
acesta, care nu te-a costat nici o trudă şi pe care nu tu l-ai făcut 
să crească, ci într-o noapte s-a născut şi într-o noapte a pierit. Şi 
Mie să nu — Mi fie milă de Ninive, cetatea cea mare, în care se 
află mai mult de o sută douăzeci de mii de oameni, care nu ştiu 
să deosebească dreapta de stânga lor, afară de o mulţime de vite!“ 
(Vers. 7-11). 

Tulburat şi umilit, neînstare să înţeleagă planul lui Dumnezeu în 
cruţarea cetăţii Ninive, Iona adusese totuşi la îndeplinire însărcinarea 
dată de a avertiza cetatea cea mare. Şi cu toate că evenimentul 
prezis nu a avut loc, solia de avertizare era întru-totul venită de la 
Dumnezeu. Ea a adus la îndeplinire scopul pe care Dumnezeu l-a 
avut în plan. Slava harului Său a fost descoperită printre păgâni. 
Aceia care stătuseră multă vreme „în întuneric şi în umbra morţii, 
trăiau legaţi în ticăloşie şi fiare“, „în strâmtorarea lor au strigat către 
Domnul, şi El i-a izbăvit din necazurile lor. I-a scos din întuneric şi 
din umbra morţii, şi le-a rupt legăturile“, „a trimis cuvântul Său şi 
i-a tămăduit, şi i-a scăpat de groapă“ (Psalmii 107, 10.13.14.20). 

În timpul lucrării Sale pământeşti, Hristos a vorbit despre binele 
făcut prin predicarea lui Iona în Ninive şi a comparat pe locuitorii 
acelui centru păgânesc cu pretinsul popor al lui Dumnezeu din zilele 
Sale. „Bărbaţii din Ninive“, a zis El, „se vor scula alături de neamul 
acesta, în ziua judecății, şi-l vor osândi, pentru că ei s-au pocăit la 
propovăduirea lui Iona; şi iată că aici este Unul mai mare decât Iona“ 
(Matei 12, 14). În lumea ocupată, plină de zarva comerţului şi de 
certurile afacerilor, unde oamenii căutau să apuce totul pentru ei, a 
venit Hristos; şi deasupra învălmăşelii a fost auzit glasul Lui ca o 
trâmbiţă a lui Dumnezeu: „Şi ce foloseşte unui om să câştige toată 
lumea, dacă Îşi pierde sufletul? Sau ce va da un om în schimb pentru 
sufletul său?“ (Marcu 8, 36.37) 

După cum predicarea lui Iona a fost un semn pentru niniveni, 
tot astfel predicarea lui Hristos a fost un semn pentru generaţia Sa. 
Dar ce contrast în ce priveşte primirea soliei! Şi totuşi, cu toată indi- 
ferenţa şi batjocura, Mântuitorul a lucrat până când Şi-a îndeplinit 
misiunea. 

Lecţia aceasta este pentru solii lui Dumnezeu de astăzi, când 
cetăţile popoarelor se găsesc Într-o nevoie tot atât de mare după 
cunoaşterea atributelor şi planului Dumnezeului celui adevărat, aşa 

cum erau ninivenii de altădată. Trimişiu lui Hristos trebuie să-i în- 
drepte pe oameni către o lume mai bună, care într-o mare măsură 
este pierdută din vedere. După învăţăturile Sfintei Scripturi, sin- 
gura cetate care va rezista este cetatea al cărei meşter şi ziditor este 
Dumnezeu. Cu ochiul credinţei omul poate vedea poarta cerului 
strălucind de măreţia slavei lui Dumnezeu. Prin slujitorii Săi, Dom- 
nul Isus Îi cheamă pe oameni să lupte cu ambiţie sfântă pentru a-şi 
asigura o moştenire nepieritoare. EI Îi Îndeamnă să-şi pună comoara 
alături de tronul lui Dumnezeu. 

Peste locuitorii oraşelor vine cu grăbire şi sigur o vinovăţie 
aproape universală, din cauza creşterii continue a unei fărădelegi 
voite. Descrierea stricăciunii care predomină este dincolo de puterea 
condeiului omenesc. Fiecare zi aduce dezvăluiri noi cu privire la 
lupte, mituri şi fraude; fiecare zi aduce raportul ei plin de suferinţele 
omeneşti, distrugere brutală, diabolică, a vieţii omeneşti. Fiecare zi 
este martora creşterii nebuniei, a crimei şi a sinuciderii. 

În toate veacurile, Satana a căutat să-i ţină pe oameni În neştiinţă 
cu privire la planurile binefăcătoare ale lui Iehova. El se strădu- 
ieşte să îndepărteze dinaintea lor lucrurile cele mari ale Legii lui 
Dumnezeu-principiile dreptăţii, milei şi dragostei pe care le susţine 
ea. Oamenii se îngâmfă pentru progresul minunat şi pentru ilumi- 
narea veacului în care trăim; dar Dumnezeu vede pământul plin de 
nelegiuire, de violenţă. Oamenii declară că Legea lui Dumnezeu a 
fost abrogată, că Biblia nu este autentică; şi ca urmare, un val de 
nelegiuire cum n-a mai fost din zilele lui Noe şi din vremea Israelului 
apostat, inundă lumea. Nobleţea sufletului, amabilitatea, evlavia sunt 
părăsite pentru mulţumirea poftei după lucrurile oprite. Raportul 
întunecat al crimei săvârşite pentru un câştig este îndestulător, ca să 
îngheţe sângele şi să umple sufletul de groază. 

Dumnezeul nostru este un Dumnezeu al milei. El îi tratează pe 
călcătorii Legii Sale cu îndelungă răbdare şi cu milă plină de bu- 
nătate. Şi cu toate acestea, chiar în zilele noastre, când bărbaţii şi 
femeile au atât de multe ocazii să cunoască Legea divină aşa cum a 
fost descoperită în Cartea Sfântă, Marele Conducător al universului 
nu poate privi cu satisfacţie cetăţile nelegiuite, unde domnesc vio- 
lenţa şi crima. Sfârşitul răbdării lui Dumnezeu cu aceia care persistă 
în neascultare se apropie cu repeziciune. 

Ar trebui oare ca oamenii să fie surprinşi de o schimbare bruscă 
şi neaşteptată în procedeele Conducătorului Suprem cu locuitorii 
unei lumi căzute? Ar trebui oare să fie surprinşi atunci când pedeapsa 
urmează nelegiuirii şi creşterii crimei? Ar trebui oare să fie surprinşi 
atunci când Dumnezeu aduce distrugere şi moarte peste aceia ale 
căror câştiguri necinstite au fost obţinute prin amăgire şi fraudă? În 
ciuda faptului că o lumină crescândă cu privire la cerinţele lui Dum- 
nezeu străluceşte pe calea lor, mulţi refuză să recunoască conducerea 
lui lehova şi aleg să rămână sub steagul întunecat al începătorului 
oricărei răzvrătiri împotriva conducerii cerului. 

Răbdarea lui Dumnezeu este foarte mare-atât de mare încât 
atunci când ne gândim la insulta continuă adusă poruncilor Sale 
sfinte, ne minunăm. Cel Atotputernic a desfăşurat o putere restrângă- 
toare asupra propriilor Sale atribute. Dar El Se va scula cu siguranţă 
să pedepsească pe cei nelegiuiţi care sfidează cu atâta îndrăzneală 
cerinţele drepte ale Decalogului. 

Dumnezeu le îngăduie oamenilor un timp de probă; dar este 
un punct dincolo de care răbdarea divină nu mai poate merge, iar 
judecăţile lui Dumnezeu trebuie să urmeze cu siguranţă. Domnul 
tolerează multă vreme pe oameni şi cetăţi, dând avertizări pline de 
milă pentru a-i salva de mânia divină; dar vine o vreme când rugă- 
minţile pentru milă nu vor mai fi ascultate şi elementele răzvrătite 
care continuă să lepede lumina adevărului vor fi spulberate din milă 
pentru ei şi pentru aceia care altfel ar fi influenţaţi prin exemplul lor. 

Timpul este aproape când va fi în lume o suferinţă pe care nici 
un balsam omenesc nu o va putea vindeca. Duhul lui Dumnezeu 
Se retrage. Dezastre pe mare şi pe uscat urmează unul după altul 
într-o succesiune rapidă. Cât de des auzim de cutremure, de furtuni 
şi de distrugeri prin foc şi prin apă, cu pierderi mari de vieţi şi de 
averi! În aparenţă aceste calamităţi sunt izbucniri capricioase ale 
forţelor naturii dezorganizate şi neregulate, cu totul în afara planului 
lui Dumnezeu. Ele sunt unele din mijloacele prin care El caută să 
trezească omenirea să-şi dea seama de primejdie. 

Solii lui Dumnezeu din oraşele cele mari nu trebuie să se descu- 
rajeze în faţa nelegiuirii, nedreptăţii şi devastării cărora sunt chemaţi 
să le facă faţă, şi în timp ce se străduiesc să proclame vestea bună a 
mântuirii. Domnul va îmbărbăta pe orice lucrător cu aceeaşi solie 
pe care a dat-o apostolului Pavel în Corintul cel nelegiuit: „Nu te 

teme; ci vorbeşte şi nu tăcea, căci Eu sunt cu tine; şi nimeni nu va 
pune mâna pe tine, ca să-ţi facă rău: vorbeşte, fiindcă am mult norod 
în această cetate“ (Faptele Apostolilor 18, 9.10). Toţi cei angajaţi 
în lucrarea de salvare de suflete să-şi aducă aminte că în timp ce 
mulţi nu vor lua aminte la sfatul lui Dumnezeu din Cuvântul Său, 
nu toată lumea va întoarce spatele luminii şi adevărului, invitaţiei 
unui Mântuitor răbdător şi iertător. În fiecare oraş, oricât de plin 
de violenţă şi crimă ar fi, sunt mulţi care, cu ajutorul unei instruiri 
potrivite, pot să înveţe să devină urmaşi ai lui Isus. În felul acesta se 
poate ajunge la mii cu adevărul mântuitor, şi ei pot fi conduşi să-L 
primească pe Hristos ca Mântuitor personal. 

Solia lui Dumnezeu pentru locuitorii pământului de astăzi este: 
„De aceea şi voi fiți gata; căci Fiul omului va veni în ceasul în care 
nu vă gândiţi“ (Matei 24, 44). Stările care predomină în societate, 
îndeosebi în oraşele mari ale naţiunilor, vestesc cu glas de tunet că 
ceasul judecății lui Dumnezeu a sosit şi că sfârşitul tuturor lucrurilor 
de pe pământ este aproape. Ne găsim în pragul crizei veacurilor. 
Într-o rapidă succesiune, judecăţile lui Dumnezeu vor urma una după 
alta-foc şi inundaţii, cutremure şi războaie cu vărsări de sânge. Nu 
trebuie să fim surprinşi în vremea aceasta de evenimente atât de mari 
şi hotărâtoare; căci îngerul milei nu mai poate rămâne multă vreme 
să-i ocrotească pe cei nepocăiţi. 

„Căci iată, Domnul iese din locuinţa Lui, să pedepsească nele- 
giuirile locuitorilor pământului; şi pământul va da sângele pe faţă şi 
nu va mai acoperi uciderile“ (Isaia 26, 21). Furtuna milei lui Dum- 
nezeu se adună şi vor sta în picioare numai aceia care vor răspunde 
invitaţilor milei, aşa cum au făcut locuitorii Ninivei la predicarea 
lui Iona, şi vor fi sfinţiţi prin ascultarea de legile Conducătorului 
divin. Numai cel neprihănit va fi ascuns cu Hristos în Dumnezeu 
până când distrugerea va fi trecut. Glasul inimii să fie: 


Ca Tine altul n-am aflat, 
În Tine sufletul îmi scapă; 
Nu mă lăsa străin, pribeag. 
Cu Tine locul mi-este larg 
Şi inima mi se adapă. 


Îmi ţine sufletul curat, 

Şi-n toiul vânturilor reci 
Nu mă lăsa în voia lor. 

La Tine caut ajutor, 
Şi azi, şi mâine, şi în veci. 

Anii de încheiere ai nefericitei împărăţii a lui Israel au fost ca- 
racterizaţi prin aşa violenţă şi vărsare de sânge cum nu s-a mai văzut 
niciodată, nici chiar în perioada cea mai rea de dezbinare şi agitaţie, 
sub casa lui Ahab. Timp de peste două veacuri, conducătorii celor 
zece seminţii semănaseră vânt; acum secerau furtună. Împărat după 
împărat fusese asasinat ca să facă loc altora, ambiţioşi să conducă. 
„Au pus împărați“, a declarat Domnul despre aceşti uzurpatori ne- 
legiuiţi, „fără porunca Mea, şi căpetenii fără ştirea Mea“ (Osea 3, 
4). Orice principiu de dreptate a fost lăsat la o parte; aceia care 
ar fi trebuit să stea înaintea popoarelor pământului ca depozitari ai 
harului divin „au fost necredincioşi Domnului“ şi unul altuia (Osea 
5, 7). 

Cu cele mai aspre mustrări, Dumnezeu a căutat să trezească 
națiunea nepocăită la o înţelegere a iminentei primejdii pentru o 
totală distrugere. Prin Osea şi Amos, El a trimis celor zece seminţii 
solie după solie, îndemnând la o pocăință deplină şi prezentând 
ameninţarea cu dezastrul ca urmare a neascultării lor continue. „Aţi 
arat răul“, spunea Osea, „aţi secerat nelegiuirea, şi aţi mâncat rodul 
minciunii. Căci te-ai încrezut în carele tale de luptă, în numărul 
oamenilor tăi viteji. De aceea se va stârni o zarvă împotriva poporului 
tău şi toate cetăţuile tale vor fi nimicite.... În revărsatul zorilor, se va 
isprăvi cu împăratul lui Israel!“ (Osea 10, 13-15). 

Despre Efraim, proorocul mărturisea: „Nişte străini îi mănâncă 
puterea şi el nu-şi dă seama, îl apucă bătrâneţea şi el nu-şi dă seama“. 
(Proorocul Osea s-a referit deseori la Efraim, un conducător al unui 
popor în apostazie printre seminţiile lui Israel, ca simbol al unui 
popor apostaziat). „Israel a lepădat binele cu scârbă“. „Zdrobit în 
judecată“, neînstare să vadă rezultatul dezastruos al purtării lui stri- 
cate, poporul celor zece seminţii curând va „rătăci printre neamuri“ 
(Osea 7, 9; 8, 3; 5, 11;9,17). 

Unii dintre conducătorii lui Israel simțeau foarte viu pierderea 
prestigiului lor şi doreau să-l recâştige. Dar în loc să se îndepărteze 

de la acele, practici care aduseseră slăbirea împărăției, au continuat 
în nelegiuire, amăgindu-se că atunci când se va ivi ocazia, aveau să 
se ridice la puterea politică pe care o doreau aliindu-se cu păgânii: 
„Când îşi vede Efraim boala şi Iuda rănile, Efraim aleargă în Asiria“. 
„Efraim a ajuns ca o turturică proastă, fără pricepere; ei cheamă 
Egiptul şi aleargă în Asiria“. „Face legământ cu Asiria“ (Osea 5, 13; 
T 11:12). 

Prin omul lui Dumnezeu care se arătase înaintea altarului de 
la Betel, prin Ilie şi Elisei, prin Amos şi Osea, Domnul pusese de 
nenumărate ori înaintea celor zece seminţii relele neascultării. Dar în 
ciuda mustrărilor şi apelurilor, Israel căzuse tot mai Jos în apostazie. 
„Israel dă din picioare ca o mânzată neîmblânzită“, spunea Domnul. 
„Poporul Meu este pornit să se depărteze de Mine“ (Osea 4, 16; 11, 
7). 

Au fost vremi când judecățile cerului au căzut foarte greu peste 
poporul răzvrătit. „De aceea îi voi biciui prin prooroci“, declară 
Dumnezeu, „îi voi ucide prin cuvintele gurii Mele şi judecățile Mele 
vor străluci ca lumina! Căci bunătate voiesc nu jertfe, şi cunoştinţă de 
Dumnezeu mai mult decât arderi de tot! Dar ei au călcat legământul, 
ca oricare om de rând; şi nu Mi-au fost credincioşi atunci“ (Osea 6, 
5-7). 

„Ascultaţi Cuvântul Domnului, copiii lui Israel!“ a fost solia 
care le-a fost trimisă în cele din urmă. „Fiindcă ai uitat Legea Dum- 
nezeului tău, voi uita şi Eu pe copiii tăi! Cu cât s-au înmulţit, cu atât 
au păcătuit împotriva Mea. De aceea, le voi preface slava în ocară.... 
Îl voi pedepsi după umbletele lui, şi-l voi părăsi după faptele lui“ 
(Osea 4, 1.6-9). 

Nelegiuirea lui Israel în ultima jumătate de veac înainte de robia 
asiriană a fost ca aceea din zilele lui Noe şi ca aceea a oricărui alt 
veac când oamenii L-au lepădat pe Dumnezeu şi s-au predat cu totul 
săvârşirii răului. Înălţarea naturii mai presus de Dumnezeul naturii, 
închinarea înaintea creaturii în locul Creatorului au întotdeauna ca 
rezultat păcatele cele mai josnice. Astfel, atunci când poporul Israel, 
prin închinarea la Baal şi Astarteea, a adus omagiu suprem forţelor 
naturii, el a întrerupt legătura cu tot ce este înălţător şi nobil şi a căzut 
pradă uşoară ispitei. Cu apăsările sufletului dărâmate, închinătorii 
călăuziţi greşit n-au avut nici o barieră împotriva păcatului şi s-au 
supus patimilor păcătoase ale inimii omeneşti. 

Proorocii şi-au ridicat glasul împotriva apăsării şi a nedreptăţii 
flagrante, a luxului ieşit din comun şi a extravaganţei, a petrecerilor şi 
a beţiei neruşinate, a destrăbălării şi a desfrânării josnice din vremea 
lor; dar protestele lor, precum şi mustrarea păcatelor erau zadarnice. 
„Ei urăsc pe cei ce-i mustră la poarta cetăţii“, spunea Amos, „şi le 
este scârbă de cel ce vorbeşte din inimă“. „Asupriţi pe cel drept, 
luaţi mită, şi călcaţi în picioare la poarta cetăţii dreptul săracilor“ 
(Amos 5, 10.12). 

Acestea au fost consecinţele care au urmat aşezării de către 
leroboam a celor doi viței de aur. Prima depărtare de la formele de 
închinare stabilite a dus la introducerea unor ritualuri idolatre şi mai 
Josnice, până când, în cele din urmă, aproape toţi locuitorii ţării s-au 
dedat în totul practicilor seducătoare ale cultului naturii. Uitând pe 
Făcătorul lor, Israel „s-a afundat în stricăciune“ (Osea 9, 9). 

Proorocii au continuat să protesteze împotriva acestor rele şi să 
îndemne la facerea binelui. „Semănaţi potrivit cu neprihănirea şi 
veţi secera potrivit cu îndurarea. Desţeleniţi-vă un ogor nou! Este 
vremea să căutaţi pe Domnul, ca să vină şi să vă ploaie mântuirea“. 
„Tu dar, întoarce-te la Dumnezeul tău, păstrează bunătatea şi iubirea, 
şi nădăjduieşte totdeauna în Dumnezeul tău“, „Întoarce-te, Israele, la 
Domnul, Dumnezeul tău! Căci ai căzut prin nelegiuirea ta. Aduceţi 
cu voi cuvinte de căinţă şi întoarceţi-vă la Domnul. Spuneţi-I: lartă 
toate nelegiuirile, primeşte-ne cu bunăvoință, şi Îţi vom aduce, în 
loc de tauri, lauda buzelor noastre“ (Osea 10, 12; 12, 6;14, 1.2). 

Călcătorilor Legii li s-au dat multe ocazii să se pocăiască. În 
ceasul celei mai profunde apostazii şi al celei mai mari nevoi, solia 
lui Dumnezeu pentru ei a fost o solie de iertare şi nădejde. „Pieirea 
ta, Israele, este că ai fost împotriva Mea, împotriva Celui ce te putea 
ajuta. Unde este împăratul tău, ca să te scape în toate cetăţile tale? 
Unde sunt judecătorii tăi, despre care ziceai: «Dă-mi un împărat şi 
domni»? (Osea 13, 9.10). 

„Veniţi să ne întoarcem la Domnul“, îndemna proorocul. „Căci 
El ne-a sfâşiat, dar tot El ne va vindeca; El ne-a lovit, dar tot El ne va 
lega rănile. El ne va da iarăşi viaţa în două zile; a treia zi ne va scula, 
şi vom trăi înaintea Lui. Să cunoaştem, să căutăm să cunoaştem pe 
Domnul! Căci El se iveşte ca zorile dimineţii şi va veni la noi ca o 
ploaie, ca ploaia de primăvară, care udă pământul!“ (Osea 6, 1-3). 

Acelora care, ademeniți de puterea lui Satana, pierduseră din 
vedere planul de veacuri pentru salvarea păcătoşilor, Domnul le 
oferea restatornicire şi pace. „Le voi vindeca vătămarea adusă de 
neascultarea lor, îi voi iubi cu adevărat!“ le spunea El. „Căci mânia 
Mea s-a abătut de la ei! Voi fi ca roua pentru Israel; el va înflori 
ca crinul şi va da rădăcini ca Libanul. Ramurile lui se vor întinde; 
măreţia lui va fi ca a măslinului, şi miresmele lui ca ale Libanului. 
Iarăşi vor locui la umbra lui, iarăşi vor da viată grâului, vor înflori 
ca via, şi vor avea faima vinului din Liban. Ce mai are Efraim a 
face cu idolii? ÎL voi asculta şi-l voi privi, voi fi pentru el ca un 
chiparos verde: de la Mine îți vei primi rodul. Cine este înţelept, să 
ia seama la aceste lucruri! Cine este priceput, să le înţeleagă! Căci 
căile Domnului sunt drepte; şi cei ce umblă pe ele, dar cei răzvrătiți 
cad pe ele“ (Osea 14, 4-9). 

Avantajele căutării lui Dumnezeu erau susținute cu putere. 
„Căutaţi-Mă“, îi invita Domnul, „şi veţi trăi! Nu căutaţi Betelul, 
nu vă duceţi la Ghilgal, şi nu treceţi la Beer-Şeba. Căci Ghilgalul va 
fi dus în robie, şi Betelul va fi nimicit“. 

„Căutaţi binele şi nu răul, ca să trăiţi, şi astfel, Domnul, Dum- 
nezeul oştirilor, să fie cu voi, cum spuneţi voi! Urâţi răul şi iubiți 
binele, faceţi să domnească dreptatea la poarta cetăţii; şi poate că 
Domnul, Dumnezeul oştirilor va avea milă de rămăşitele lui Iosif“ 
(Amos 5, 4.5.14.15). 

Un număr nespus de mare dintre aceia care au auzit aceste invi- 
taţii au refuzat să profite de ele. Atât de contrastante erau cuvintele 
solilor lui Dumnezeu cu dorinţele rele ale acelora care nu voiau să 
se pocăiască, încât preotul idolatru de la Betel a trimis să se spună 
conducătorului lui Israel: „Amos unelteşte împotriva ta în mijlocul 
casei lui Israel; ţara nu poate să sufere toate cuvintele lui“ (Amos 7, 
10). 

Domnul a declarat prin Osea: „Când vreau să-l vindec pe Israel, 
atunci se descoperă nelegiuirea lui Efraim şi răutatea Samariei. 
Măcar că mândria lui Israel mărturiseşte împotriva lui, tot nu se 
întorc la Domnul, Dumnezeul lor, şi tot nu-L caută, cu toate aceste 
pedepse!“ (Osea 7, 1.10). 

Din generaţie în generaţie, Domnul fusese răbdător cu copiii Săi 
neascultători, şi chiar acum în faţa unei răzvrătiri sfidătoare, El încă 
dorea să li Se descopere ca să le arate că vrea să-i mântuiască. „Ce 

să-ţi fac, Efraime?“ Striga El. „Ce să-ţi fac, ludo? Evlavia voastră 
este ca norul de dimineaţă, şi ca roua care trece curând“ (Osea 6, 4). 

Relele care se răspândiseră în ţară deveniseră de nevindecat, şi 
asupra lui Israel s-a pronunţat înspăimântătoarea sentinţă: „Efraim 
s-a lipit de idoli; lasă-l în pace!“ „Vin zilele pedepsei, vin zilele 
răsplătirii. Israel va vedea singur...“ (Osea 4, 17; 9,7). 

Cele zece seminţii ale lui Israel aveau să culeagă acum rodul 
apostaziei care începuse atunci când au aşezat altarele străine la 
Betel şi la Dan. Solia lui Dumnezeu pentru ei era: „Viţelul tău este o 
scârbă, Samario! Mânia Mea s-a aprins împotriva lor! Până când nu 
Vor Vol ei să se ţină curaţi? Idolul acesta vine din Israel, un lucrător 
l-a făcut, şi nu este Dumnezeu. De aceea, viţelul Samariei va fi făcut 
bucăţi!“ „Locuitorii Samariei se vor uimi de viţeii din Bet-Aven; 
poporul va jeli pe idol, şi preoţii lui vor tremura pentru el.... Da, el 
însuşi va fi dus în Asiria, ca dar împăratului lareb“ (Sanherib). (Osea 
8, 5.6; 10,5.6). 

„lată, Domnul Dumnezeu are ochii pironiţi peste împărăţia 
aceasta vinovată, ca s-o nimicesc de pe faţa pământului; totuşi, nu 
voi nimici de tot casa lui Iacov, zice Domnul. Căci iată, voi porunci 
şi voi vântura casa lui Israel între toate neamurile, cum se vântură cu 
ciurul, fără să cadă un singur bob la pământ! Toţi păcătoşii poporului 
Meu vor muri de sabie, cei ce zic: «Nu ne va ajunge nenorocirea, şi 
nu va veni peste noi!» 

„Voi surpa casele de iarnă şi casele de vară; palatele de fildeş 
se vor duce, şi casele cele mai multe se vor nimici, zice Domnul“. 
„Domnul, Dumnezeul oştirilor, atinge pământul şi se topeşte, şi toţi 
locuitorii lui jelesc“. „Fiii şi fiicele tale vor cădea loviți de sabie, 
oborul tău va fi împărțit cu frânghia de măsurat; tu însă vei muri 
într-un pământ necurat, şi Israel va fi dus în robie departe de ţara lui!“ 
„De aceea îţi voi face astfel, pregăteşte-te să întâlneşti pe Dumnezeul 
tău “(Amos 9, 8-10; 3, 15; 9, 5; 7, 17; 4, 12). 

Pentru o vreme aceste judecăţi prezise au fost oprite, şi în timpul 
lungii domnii a lui leroboam II, armatele lui Israel au câştigat victorii 
strălucite; dar acest timp de aparentă prosperitate n-a adus nici o 
schimbare în inimile celor nepocăiţi, şi în cele din urmă s-a hotărât: 
„leroboam va fi ucis de sabie, şi Israel va fi dus în robie departe de 
țara sa“ (Amos 7, 11). 

Atât de departe merseseră ei în nelegiuire, încât această declara- 
ție curajoasă nu a avut nici un efect asupra împăratului şi poporului. 
Amaţia, conducător printre preoţii idolatri de la Betel, iritat de cu- 
vinte lămurite rostite de prooroc împotriva naţiunii şi a împăratului 
lor, a spus lui Amos: „Pleacă, văzătorule, şi fugi în ţara lui Iuda! 
Mănâncă-ţi pâinea acolo, şi acolo prooroceşte. Dar nu mai prooroci 
la Betel, căci este un locaş sfânt al împăratului şi este un templu al 
împărăției!“ (Vers. 12.13). 

La aceasta proorocul a răspuns categoric: „lată ce zice Domnul... 
Israel va fi dus în robie“ (Vers. 17). 

Cuvintele rostite împotriva seminţiilor apostaziate s-au împlinit 
literal; însă distrugerea împărăției s-a produs treptat. În judecată 
Dumnezeu Şi-a adus aminte de milă, şi la început, atunci când „Pul, 
împăratul Asiriei, a venit în ţară“, Menahem, împăratul de atunci 
al lui Israel, nu a fost luat rob, ci i s-a îngăduit să rămână pe tron, 
ca vasal al împărăției asiriene. „Şi Menahem a dat lui Pul o mie de 
talanţi de argint, ca să-l ajute să-şi întărească domnia. Menahem a 
ridicat argintul acesta de la toţi cei cu avere din Israel, ca să-i dea 
împăratului Asiriei“ (2 Împărați 15, 19.20). După ce au umilit cele 
zece seminţii, asirienii s-au întors pentru o vreme în ţara lor. 

Menahem, departe de a se pocăi de răul care adusese ruina îm- 
părăţiei lui, a continuat în „păcatele lui leroboam, fiul lui Nebat, 
care făcuse pe Israel să păcătuiască“. Pecahia şi Pecah, urmaşii lui, 
de asemenea au făcut „ce este rău înaintea Domnului“ (2 Împărați 
15, 18.24.28). „În zilele lui Pecah“, care a domnit douăzeci de ani, 
Tiglat-Pileser, împăratul Asiriei, a năvălit peste Israel şi a dus cu 
el o mulțime de robi dintre seminţiile care locuiau în Galilea şi la 
răsărit de Iordan. „Rubeniţii, Gadiţiui şi jumătate din seminţia lui 
Manase“, împreună cu alţi locuitori din „Galaad şi Galilea, toată ţara 
lui Neftali“ (1 Cronici 5, 26; 2 Împărați 15, 29) au fost împrăștiați 
printre păgâni în ţări foarte depărtate de Palestina. 

După această lovitură grozavă, împărăţia din nord nu s-a mai 
refăcut niciodată. O rămăşiţă slabă a menţinut o formă de guver- 
nământ, dar nu mai avea putere. Numai un singur conducător, Osea, 
avea să-i urmeze lui Pecah. În curând împărăţia avea să fie spulbe- 
rată pentru totdeauna. Dar în vremea aceea de suferinţă şi necaz, 
Dumnezeu Şi-a adus aminte iarăşi de milă şi a dat poporului o altă 
ocazie să se întoarcă de la idolatrie. În anul al treilea al domniei 

lui Osea, bunul rege Ezechia a început să domnească în Iuda. De 
îndată ce a fost cu putinţă, el a adus reforme importante în slujba 
templului la Ierusalim. O sărbătorire a Paştelui a fost organizată şi 
la această sărbătoare au fost invitate nu numai seminţiile lui Iuda 
şi Beniamin, peste care Ezechia fusese uns ca împărat, ci şi toate 
seminţiile din nord. O proclamaţie a fost vestită „în tot Israelul de 
la Ber-Şeba la Dan, ca să vină la Ierusalim să prăznuiască Paştele 
în cinstea Domnului, Dumnezeu lui Israel. Căci de mult nu mai 
fuseseră prăznuite după cum era scris“. 

„Alergătorii s-au dus cu scrisorile împăratului şi căpeteniile lui 
în tot Israelul şi Iuda “, cu porunca stăruitoare: „Copii ai lui Israel, 
întoarceţi-vă la Domnul, Dumnezeul lui Avraam, Isaac şi Israel, ca 
să Se întoarcă şi EI la voi, rămăşită scăpată din mâna împăraţilor 
Asiriei. Nu fiţi ca părinţii voştri şi ca fraţii voştri, care au păcătuit 
împotriva Domnului, Dumnezeului părinţilor lor, şi pe care de aceea 
i-a dat pradă pustiirii, cum credeţi. Nu vă înţepeniţi grumazul, ca 
părinţii voştri; daţi mâna Domnului, veniţi la sfântul Lui locaş, pe 
care l-a sfinţit pe vecie, şi slujiți Domnului, Dumnezeului vostru, 
pentru ca mânia Lui aprinsă să se abată de la voi. Dacă vă întoarceţi 
la Domnul, fraţii voştri şi fiii voştri vor găsi milă la cei ce i-au luat 
robi şi se vor întoarce în ţară. Căci Domnul, Dumnezeul vostru, este 
milostiv şi îndurător şi nu-Şi va întoarce Faţa de la voi, dacă vă 
întoarceţi la El“ (2 Cronici 30, 5-9). 

„Alergătorii au mers astfel din cetate în cetate prin ţara lui Efraim 
şi Manase, până la Zabulon“, trimişi de Ezechia să ducă solia. Israel 
ar fi trebuit să recunoască în această invitaţie o chemare la pocăință 
şi întoarcere la Dumnezeu. Dar rămăşita celor zece seminţii, care 
locuiau pe teritoriul împărăției din nord, odinioară atât de înfloritor, 
i-a tratat pe solii regali din Iuda cu indiferenţă şi chiar cu dispreţ. 
„Râdeau şi îşi băteau joc de ei“. Au fost totuşi câţiva care au răspuns 
cu bucurie. „Câţiva oameni din Aşer, din Manase şi Zabulon s-au 
smerit şi au venit la Ierusalim ... să prăznuiască sărbătoarea azimelor“ 
(Vers. 10-13). 

La doi ani după aceea, Samaria a fost invadată de oştile Asiriei 
sub comanda lui Salmanasar; şi în asediul care a urmat, mulţi au 
avut parte de o moarte îngrozitoare datorită foametei, bolilor şi 
săbiei. Cetatea şi națiunea au căzut, iar rămăşita zdrobită a celor 

zece seminţii a fost dusă în robie şi împrăştiată în toate provinciile 
Imperiului asirian. 

Distrugerea care a venit peste împărăţia din nord a fost o judecată 
directă din partea Cerului. Asirienii au fost numai uneltele pe care 
Dumnezeu le-a folosit pentru a-Şi aduce la îndeplinire planul. Prin 
Isaia, care a început să proorocească cu puţin înainte de căderea 
Samariei, Domnul numise oştile asiriene „nuiaua mâniei Mele, care 
poartă în mână toiagul urgiei Mele “(Isaia 10, 5). 

Copiii lui Israel „au păcătuit“ grav „împotriva Domnului, Dum- 
nezeului lor“, „au făcut lucruri rele“ ... „n-au ascultat, ... n-au vrut 
să ştie de legile Lui, de legământul pe care-l făcuse cu părinţii lor 
şi de înştiinţările pe care li le dăduse“. Pentru că „au părăsit toate 
poruncile Domnului, Dumnezeului lor, şi-au făcut vitei turnaţi, au 
făcut idoli de-ai Astarteei, s-au închinat înaintea întregii oştiri a ce- 
rului, au slujit lui Baal“ şi au refuzat mereu să se pocăiască, Domnul 
„l-a smerit, i-a dat în mâinile jefuitorilor şi a sfârşit prin a-i izgoni 
dinaintea Fetei Lui“, în armonie cu avertizările clare pe care li le 
trimisese prin toţi „slujitorii Săi prooroci“. 

„ŞI Israel a fost dus în robie, departe de ţara lui, în Asiria“, „pen- 
tru că nu ascultaseră glasul Domnului, Dumnezeului lor, şi călcaseră 
legământul Lui ... şi tot ce poruncise Moise, robul Domnului“ (2 
Împărați 17, 7.11.14-16.20.23; 18,12). 

Prin judecăţile groaznice, aduse asupra celor zece seminţii, Dom- 
nul a avut un plan înţelept şi milostiv. Ceea ce n-a mai putut face 
prin ei în ţara părinților lor, El a căutat să împlinească împrăştiindu- 
i printre neamuri. Planul Lui pentru mântuirea tuturor celor care 
urmau să aleagă şi să se folosească de iertare, prin Mântuitorul nea- 
mului omenesc, trebuia să fie totuşi împlinit; şi în necazurile aduse 
peste Israel, El pregătea calea, pentru ca slava Lui să fie descoperită 
naţiunilor pământului. Nu toţi cei care au fost duşi în robie erau 
nepocăiţi. Printre aceştia erau unii care rămăseseră credincioşi lui 
Dumnezeu şi alţii care se umiliseră înaintea Lui. Prin aceşti „copii ai 
Dumnezeului Celui viu“ (Osea 1, 10), El avea să aducă mulţimi de 
oameni din împărăţia Asiriei la cunoaşterea atributelor caracterului 
Său şi a binefacerilor Legii Sale. 

Favoarea lui Dumnezeu faţă de Israel fusese totdeauna condi- 
ționată de ascultarea lor. La poalele muntelui Sinai, ei intraseră 
în legământ cu EI, ca să fie comoara Lui deosebită „din toate po- 
poarele““. Ei făgăduiseră în mod solemn să urmeze calea ascultării, 
„Vom face tot ce a zis Domnul“, au zis ei (Exodul 19,6.8); Şi când, 
la câteva zile după aceea, Legea lui Dumnezeu a fost rostită pe Sinai 
şi prin Moise le-au fost transmise îndrumări suplimentare sub formă 
de regulamente şi judecăţi, izraeliţii au făgăduit iarăşi într-un glas: 
„Vom face tot ce a zis Domnul“. La ratificarea legământului, popo- 
rul s-a unit din nou şi a zis: „Vom face şi vom asculta tot ce a zis 
Domnul“ (Exodul 24, 3. 7). Dumnezeu îl alesese pe Israel ca popor 
al Său şi ei ÎI aleseseră ca Împărat al lor. 

Aproape de încheierea călătoriei prin pustie, au fost repetate 
condiţiile legământului, la Baal-Peor, chiar la hotarele ţării făgăduite, 
unde mulţi au căzut pradă unei ispite viclene. Cei care au rămas 
credincioşi şi-au reînnoit votul de devotament. Prin Moise, au fost 
avertizaţi împotriva ispitelor care aveau să-i asalteze în viitor şi au 
fost îndrumați stăruitor să rămână departe de naţiunile vecine şi să 
se închine numai lui Dumnezeu. 

„Acum, Israele“, îl îndrumase Moise pe Israel, „ascultă legile 
şi poruncile pe care vă învăţ să le păziţi. Împliniţi-le, pentru ca să 
trăiţi şi să intraţi în stăpânirea ţării pe care v-o dă Domnul, Dumne- 
zeul părinţilor voştri. Să nu adăugaţi nimic la cele ce vă poruncesc 
eu, şi să nu scădeţi nimic din ele; ci să păziţi poruncile Domnului, 
Dumnezeului vostru, aşa cum vi le dau eu ... Să păziţi şi să le împli- 
niţi; căci aceasta va fi înţelepciunea şi priceperea voastră înaintea 
popoarelor, care vor auzi vorbindu-se de toate aceste legi şi vor 
zice: «Acest neam mare este un popor cu totul înţelept şi priceput.»“ 
(Deuteronom 4, 1-6) 

Izraeliţii fuseseră în mod deosebit îndemnați să nu piardă din 
vedere poruncile lui Dumnezeu, în ascultarea cărora aveau să gă- 
sească putere şi binecuvântare. „la seama asupra ta, şi veghează cu 

luare aminte asupra sufletului tău“, fusese cuvântul Domnului către 
ei prin Moise „ca nu cumva să uiţi lucrurile pe care ţi le-au văzut 
ochii, şi să-ţi iasă din inimă; fă-le cunoscut copiilor tăi şi copiilor 
copiilor tăi“ (Vers. 9). Scenele care inspiraseră teamă la darea Legii 
pe Sinai nu aveau să fie niciodată uitate. Clare şi hotărâte erau aver- 
tizările care fuseseră date lui Israel împotriva obiceiurilor idolatre, 
care predominau între popoarele vecine. „Vegheaţi cu luare aminte 
asupra sufletelor voastre“, era sfatul dat, „ca nu cumva să vă stricaţi 
şi să vă faceţi un chip cioplit, sau o înfăţişare a vreunui idol ... ca nu 
cumva, ridicându-ţi ochii spre cer, şi văzând soarele, luna şi stelele, 
toată oştirea cerurilor, să fii târât să te închini înaintea lor şi să le 
slujeşti: căci aceste lucruri, Domnul, Dumnezeul tău, le-a făcut şi 
le-a împărțit, ca să slujească tuturor popoarelor, sub cerul întreg“ 
„Vegheaţi asupra voastră, ca să nu daţi uitării legământul pe care 
l-a încheiat cu voi Domnul, Dumnezeul vostru, şi să nu faceţi vreun 
chip cioplit, nici vreo înfăţişare oarecare, pe care te-a oprit Domnul, 
Dumnezeul tău, să o faci“ (Vers. 15.16.19.23). 

Moise a arătat relele care vor urma dacă se vor îndepărta de 
rânduielile lui Iehova. Chemând cerul şi pământul ca martori, el a 
spus că, dacă, după ce vor fi locuit multă vreme în ţara făgăduită, 
poporul va introduce forme corupte de închinare, se va pleca înaintea 
chipurilor cioplite şi va refuza să se întoarcă la închinarea înaintea 
adevăratului Dumnezeu, mânia Domnului va izbucni şi vor fi duşi 
robi şi împrăştiaţi printre păgâni. „Veţi pieri de o moarte repede din 
țara pe care o veţi lua în stăpânire dincolo de Iordan“, i-a avertizat el, 
„ŞI nu veţi avea multe zile în ea, căci veţi fi nimiciţi de tot. Domnul 
vă va împrăştia printre popoare, şi nu veţi rămâne decât un mic 
număr în mijlocul neamurilor unde vă duce Domnul. Şi acolo veţi 
sluji unor dumnezei, care sunt o lucrare făcută de mâini omeneşti, 
de lemn şi de piatră, care nu pot nici să vadă, nici să audă, nici să 
mănânce, nici să miroasă“ (Vers. 26-28). 

Această proorocie, împlinită în parte în timpul judecătorilor, şi-a 
găsit o împlinire completă şi literală în robia lui Israel în Asiria şi a 
lui Iuda în Babilon. 

Apostazia lui Israel se dezvoltase treptat. Din generaţie în ge- 
neraţie, Satana făcuse repetate încercări să determine poporul ales 
să uite „poruncile, legile şi rânduielile“, pe care ei făgăduiseră să 
le păzească pe vecie (Deuteronom 0, 1). El ştia că dacă îl va putea 

determina pe Israel să-L uite pe Dumnezeu, să meargă după alţi 
dumnezei şi să le slujească, să li se închine, poporul va pieri cu 
siguranţă (Deuteronom 8, 19). 

Vrăjmaşul bisericii lui Dumnezeu pe pământ nu luase pe deplin 
în consideraţie caracterul plin de milă al Aceluia care „nu socoteşte 
pe cel vinovat drept nevinovat“, dar a cărui slavă este să fie „plină 
de îndurare şi milostiv, încet la mânie, plin de bunătate şi credin- 
cioşie, care Îşi ţine dragostea până la mii de neamuri de oameni, 
iartă fărădelegea, răzvrătirea şi păcatul“ (Exodul 34, 6. 7). În ciuda 
străduinţelor lui Satana de a zădărnici planul lui Dumnezeu pentru 
Israel, chiar în orele cele mai întunecate ale istoriei lui, când se părea 
că forţele răului erau gata să câştige biruinţa, Domnul S-a descoperit 
pe Sine în mod îndurător. El a aşezat înaintea lui Israel lucrurile 
care erau spre binele naţiunii. „Chiar dacă-i scriu toate poruncile 
Legii Mele“, declară El prin Osea, „totuşi ele sunt privite ca ceva 
străin“. „Şi totuşi: Eu am învăţat pe Efraim să meargă, şi l-am ridicat 
în braţe; dar nu au văzut că Eu îi vindecam“ (Osea 8, 12; 11,3). 
Domnul îi tratase cu dragoste, îndrumându-i prin proorocii Săi, dând 
„învăţătură după învăţătură, poruncă după poruncă“. 

Dacă Israel ar fi luat aminte la soliile proorocilor, ar fi fost cruțat 
de umilirea care a urmat. Din cauză că au persistat în îndepărtarea 
de Legea Sa, Dumnezeu a fost silit să-l lase să meargă în robie. 
„Poporul Meu piere din lipsă de cunoştinţă“, era solia Sa către ei, 
prin Osea. „Fiindcă ai lepădat cunoştinţa, şi Eu te voi lepăda ... 
fiindcă ai lepădat Legea Dumnezeului tău“ (Osea 4, 6). 

În toate veacurile, călcarea Legii lui Dumnezeu a fost urmată 
de aceleaşi consecinţe. În zilele lui Noe, când orice principiu de 
vieţuire corectă era călcat, iar nelegiuirea devenise atât de profundă 
şi răspândită, încât Dumnezeu n-a mai putut suporta, s-a rostit ho- 
tărârea: „Am să şterg de pe faţa pământului pe omul pe care l-am 
făcut“ (Geneza 6, 7). În zilele lui Avraam, oamenii din Sodoma au 
sfidat făţiş pe Dumnezeu şi Legea Sa şi au trăit în aceeaşi nelegiuire, 
aceeaşi corupţie, aceeaşi îngăduinţă fără frâu, care caracterizase lu- 
mea antediluviană. Locuitorii Sodomei au trecut hotarele răbdării 
divine şi împotriva lor s-a aprins focul răzbunării lui Dumnezeu. 

Timpul dinaintea robiei celor zece seminţii ale lui Israel a fost 
caracterizat de aceeaşi neascultare şi de o nelegiuire asemănătoare. 
Legea lui Dumnezeu era socotită ca fiind lipsită de valoare şi acest 

lucru a deschis porţile nelegiuirii spre Israel. „Domnul are o judecată 
cu locuitorii tării“, spunea Osea, „pentru că nu este adevăr, nu este 
îndurare, nu este cunoştinţă de Dumnezeu în ţară. Fiecare jură strâmb 
şi minte, ucide, fură şi preacurveşte; năpăstuieşte şi face omoruri 
după omoruri“ (Osea 4, 1.2). 

Prorociile cu privite la judecată, date de Amos şi Osea, au fost 
însoţite de preziceri cu privire la slava viitoare. Celor zece seminţii, 
multă vreme răzvrătite şi nepocăite, nu le-a fost dată nici o făgădu- 
inţă cu privire la restaurarea completă a puterii lor de odinioară în 
Palestina. Până la sfârşitul timpului, ei aveau să fie „risipiţi printre 
popoare“. Dar prin Osea a fost dată o prorocie care le-a pus înainte 
privilegiul de a avea o parte în restaurarea finală, care avea să fie 
realizată pentru poporul lui Dumnezeu la încheierea istoriei pămân- 
tului, când Hristos Se va arăta ca Împărat al împăraţilor şi Domn al 
domnilor. „Multă vreme“, a declarat prorocul.. cele zece seminţii 
aveau să fie „fără împărat, fără căpetenie şi fără jertfă, fără chip de 
idol, fără efod şi fără terafimi“. „După aceea“, a continuat prorocul, 
„copiii lui Israel se vor întoarce, şi vor căuta pe Domnul, Dumnezeul 
lor, şi pe împăratul lor, David; şi vor tresări le vederea Domnului şi 
a bunătăţii Lui în vremurile de pe urmă“ (Osea 3, 4.5). 

Într-un limbaj simbolic, Osea a pus înaintea celor zece semintii 
planul lui Dumnezeu de a restatornici pentru fiecare suflet pocăit 
care se va uni cu biserica Sa de pe pământ, binecuvântările oferite 
lui Israel în zilele credincioşiei lor faţă de El în ţara făgăduinţei. 
Referindu-se la Israel ca la unul căruia dorea să-i arate milă, Domnul 
a zis: „O voi ademeni şi o voi duce în pustie, şi-i voi vorbi pe placul 
inimii ei. Acolo, îi voi da iarăşi viile, şi valea Acor i-o voi preface 
într-o uşă de nădejde, şi acolo, va cânta ca în vremea tinereţii ei, şi ca 
în ziua când s-a suit din ţara Egiptului. În ziua aceea, zice Domnul, 
Îmi vei zice: «Bărbatul meu!» şi nu-mi vei mai zice «Stăpânul meu!» 
Voi scoate din gura ei numele Baalilor, ca să nu mai fie pomeniţi pe 
nume“ (Osea 2, 14-17). 

În ultimele zile ale istoriei acestui pământ, legământul lui Dum- 
nezeu cu poporul care păzeşte poruncile Sale va fi reînnoit. „În ziua 
aceea, voi încheia pentru ei un legământ cu fiarele câmpului, cu 
păsările cerului şi cu târâtoarele pământului, voi sfărâma din ţară 
arcul, sabia şi orice unealtă de război, şi-i voi face să locuiască în 

linişte. Te voi logodi cu Mine prin credincioşie, şi vei cunoaşte pe 
Domnul! 

În ziua aceea, voi asculta, zice Domnul, voi asculta cerurile 
şi ele vor asculta pământul; pământul va asculta grâul, mustul şi 
untdelemnul, şi acestea vor asculta pe Izreel. Îmi voi sădi pe Lo- 
Ruhama în ţară, şi-i voi da îndurare; voi zice lui Lo-Ami: «Tu eşti 
poporul Meu!» Şi el va răspunde: «Dumnezeul meu»“ (Osea 2, 
18-23). 

„În ziua aceea, rămăşita lui Israel şi cei scăpaţi din casa lui 
Iacov ... se vor sprijini cu încredere pe Domnul, Sfântul lui Israel 
“(Isaia 10, 20). Din orice „neam, seminţie, limbă şi popor“ vor fi 
unii care vor răspunde cu bucurie soliei: „Temeţi-vă de Dumnezeu 
şi daţi-l slavă, căci a venit ceasul judecății Lui“. Ei se vor întoarce 
de la orice idol, care-i leagă de pământ, şi se vor închina „Celui 
ce a făcut cerul şi pământul, marea şi izvoarele apelor“. Ei se vor 
elibera din orice încurcătură şi vor sta înaintea lumii ca monumente 
ale harului lui Dumnezeu. Ascultători de cerinţele divine, ei vor fi 
recunoscuţi de îngeri şi de oameni ca unii care au păzit „poruncile 
lui Dumnezeu şi credinţa lui Isus“ (Apocalipsa 14, 6.7.12). „lată vin 
zile, zice Domnul, când plugarul va ajunge pe secerător, şi cel ce 
calcă strugurii pe cel ce împrăştie sămânţa, când mustul va picura 
din munţi şi va curge de pe toate dealurile. Voi aduce înapoi pe 
prinşii de război ai poporului meu Israel; ei vor zidi iarăşi cetăţile 
pustiite şi le vor locui, vor sădi vii şi le vor bea vinul, vor face grădini 
şi le vor mânca roadele. Îi vor sădi în ţara lor, şi nu vor mai fi smulşi 
din ţara pe care le-am dat-o, zice Domnul, Dumnezeul tău!“ (Amos 
9, 13-15). 


Un propovăduitor al neprihănirii 


„Se poate lua prada celui puternic? Şi poate să scape cel prins 
din prinsoare?“ „Da, zice Domnul, prada celui puternic îi va fi luată, 
şi cel prins de asupritor va scăpa; căci Eu voi lupta împotriva vrăj- 
maşilor tăi şi-i voi scăpa pe fiii tăi“. „Vor da înapoi, vor fi acoperiţi 
de ruşine cei ce se încred în idoli ciopliţi şi zic idolilor turnaţi: Voi 
sunteţi dumnezeii noştri!“ (Isaia 49, 24.25; 42,17). 

Capitolul 25 — Chemarea lui Isaia 


Domnia cea lungă a ui Ozia (cunoscut sub numele de Azaria) 
în ţara lui Iuda şi Beniamin a fost caracterizată printr-o prosperitate 
mai mare decât aceea a oricărui alt conducător de la moartea lui 
Solomon, cu aproape două secole mai înainte. Timp de mulţi ani, 
împăratul a condus cu modestie. Sub binecuvântarea cerului, oştile 
lui au recâştigat multe din teritoriile care fuseseră pierdute în anii de 
mai înainte. Cetățile au fost reclădite şi fortificate, iar poziţia naţiunii 
printre popoarele din jur a fost mult întărită. Comerţul a reînviat şi 
bogăţiile popoarelor se scurgeau spre Ierusalim. Numele lui Ozia 
„s-a întins până departe, căci ... a ajuns foarte puternic“ (2 Cronici 
26, 15). 

Această prosperitate exterioară, însă, n-a fost însoţită de o reîn- 
viorare a puterii spirituale. Slujbele templului continuau ca şi în anii 
de mai înainte, iar mulțimile se adunau să se închine Dumnezeului 
celui viu; dar mândria şi formalismul au luat treptat locul umilinţei 
şi al sincerităţii. Despre Ozia însuşi stă scris: „Când a ajuns puternic, 
inima 1 se înălţase şi l-a dus la pieire. A păcătuit împotriva Domnului, 
Dumnezeului său“ (Vers. 16). 

Păcatul care a avut consecinţe atât de dezastruoase pentru Ozia 
a fost păcatul încumetării. Călcând o poruncă expresă a lui lehova, 
potrivit căreia nimeni, în afară de urmaşii lui Aaron, să nu oficieze 
ca preoţi, împăratul intră în sanctuar să ardă tămâie pe altar. Azaria, 
marele preot, şi colaboratorii lui l-au mustrat şi l-au rugat să se 
întoarcă de la planul lui : „Nu-i drept, Ozia“, i-au spus ei, „lucrul 
acesta nu-ţi va face cinste“ (Vers. 16.18). 

Ozia s-a umplut de mânie ca el, împăratul, să fie astfel mustrat. 
Dar nu i s-a îngăduit să pângărească sanctuarul, prin protestul unit 
al acelora cu autoritate. În timp ce stătea acolo, într-o răzvrătire 
plină de mânie, a fost lovit deodată de judecata divină. I-a apărut 
lepra pe frunte. Ruşinat, a fugit ca să nu se mai întoarcă niciodată în 
curțile templului. Până în ziua morţii sale, survenită câţiva ani mai 
târziu, a rămas lepros, un exemplu viu al nebuniei de a se depărata 

de la un lămurit „aşa zice Domnul“. Nici poziţia lui înălţată şi nici 
viaţa lui îndelungată de slujire nu au putut fi o scuză pentru păcatul 
încumetării, care a întunecat anii de încheiere a domniei lui şi a adus 
Judecata cerului asupra sa. 

Dumnezeu nu priveşte la faţa oamenilor. „Dacă cineva, fie băş- 
tinaş, fie străin, păcătuieşte cu voie, huleşte pe Domnul: acela va fi 
nimicit din mijlocul poporului său“ (Numeri 15, 30). 

Judecata care a căzut peste Ozia părea să aibă o influenţă pre- 
venitoare pentru fiul său. lotam a purtat răspunderile grele, în anii 
din urmă ai domniei tatălui său şi a urmat la tron după moartea 
lui Ozia. Despre lotam stă scris: „EI a făcut ce este plăcut înaintea 
Domnului; a lucrat întocmai ca tatăl său Ozia. Numai că înălțimile 
nu le-a stricat; poporul tot mai aducea jertfe şi tămâie pe înălţimi. 
Iotam a zidit poarta cea mai înaltă a Casei Domnului“ (2 Împărați 
15, 34.35). 

Domnia lui Ozia se apropia de sfârşit, iar lotam ducea deja din 
poverile ţării când Isaia, din neam regesc, a fost chemat, deşi era 
tânăr, la misiunea de profet. Vremurile în care Isaia avea să lucreze 
erau pline de primejdii deosebite pentru poporul lui Dumnezeu. 
Proorocul urma să fie martor al invadării lui Iuda de către oştile unite 
ale lui Israel din nord şi ale Siriei; avea să privească oştile asiriene 
tăbărâte înaintea oraşelor principale ale împărăției; în timpul vieţii 
lui, Samaria avea să cadă, iar cele zece seminţii ale lui Israel aveau 
să fie împrăştiate printre popoare. Iuda avea să fie de repetate ori 
invadat de oşuile asiriene, iar Ierusalimul urma să sufere un asediu 
care ar fi avut drept consecinţă căderea, dacă Dumnezeu nu ar fi 
intervenit în mod miraculos. Primejdii grave amenințau deja pacea 
împărăției din sud. Ocrotirea divină se retrăgea, şi forţele asiriene 
erau gata să se răspândească în ţara lui Iuda. 

Dar primejdiile din afară, oricât de copleşitoare păreau, nu erau 
atât de serioase cum erau primejdiile dinăuntru. Perversitatea po- 
porului Său era cea care a dus slujitorului Domnului cea mai mare 
amărăciune şi cea mai profundă descurajare. Prin apostazia şi răz- 
vrăurea lor, aceia care ar fi trebuit să stea ca purtători de lumină 
printre popoare atrăgeau judecăţile lui Dumnezeu. Multe din păca- 
tele care grăbeau distrugerea rapidă a împărăției din nord, şi care 
fuseseră mustrate nu demult în termeni categorici de către Osea şi 
Amos, distrugeau cu repeziciune împărăţia lui Iuda. Rezultatul era 

deosebit de descurajator când privea starea socială a poporului. În 
dorinţa lor după câştig, oamenii adăugau casă lângă casă şi ogor 
lângă ogor (vezi Isaia 5, 8). Dreptatea era pervertită şi nici o milă 
nu se dădea pe faţă pentru cei săraci. Despre aceste rele, Dumnezeu 
declara: „Prada luată de la sărac este în casele voastre! Cu ce drept 
călcaţi voi în picioare pe poporul Meu şi apăsaţi pe săraci?“ zice 
Domnul, Dumnezeul oştirilor (Isaia 3, 14.15). Chiar şi judecătorii, a 
căror datorie era să ocrotească pe cel neajutorat, aveau urechile surde 
pentru strigătele săracilor şi nevoiaşilor, ale văduvelor şi orfanilor 
(vezi Isaia 10, 1.2). 

O dată cu asuprirea şi bogăţia veneau şi îngâmfarea, plăcerea 
de etalare, beţia înjositoare şi înclinația spre benchetuire (vezi Isaia 
2, 11.12; 3,16.18-23; 5,22.11.12). Şi în zilele lui Isaia, idolatria 
nu mai provoca nici o surpriză (Isaia 2, 8.9). Practicile nelegiuite 
deveniseră atât de predominante în toate clasele, încât cei puţini, 
care rămăseseră credincioşi lui Dumnezeu, erau deseori ispitiţi să-şi 
piardă inima şi să dea loc descurajării şi disperării. Părea că planul 
lui Dumnezeu pentru Israel era pe cale să fie zădărnicit şi că poporul 
răzvrătit avea să sufere o soartă asemănătoare cu cea a Sodomei şi 
Gomorei. 

În faţa unor stări ca acestea, nu este surprinzător faptul că atunci 
când, în ultimul an al domniei lui Ozia, Isaia a fost chemat să-i ducă 
lui Iuda solule lui Dumnezeu, de avertizare şi de mustrare, el s-a 
dat înapoi în faţa acestei răspunderi. Ştia bine că va întâmpina o 
împotrivire îndârjită. Când şi-a dat seama de incapacitatea de a face 
faţă situaţiei şi s-a gândit la încăpăţânarea şi necredinţa poporului 
pentru care avea să lucreze, sarcina lui părea fără nădejde. Să renunţe 
el în disperare la misiunea lui şi să lase pe cei din Iuda netulburaţi în 
idolatria lor? Dumnezeii din Ninive trebuia să stăpânească pământul, 
sfidând pe Dumnezeul cerului? Gânduri ca acestea se adunau în 
mintea lui Isaia, când stătea sub porticul templului. Deodată, poarta 
şi perdeaua dinăuntrul templului păreau a fi ridicate sau date la o 
parte şi i s-a îngăduit să privească înăuntru, în Sfânta Sfintelor, unde 
nici Chiar picioarele proorocului nu puteau pătrunde. Acolo i s-a 
arătat viziunea lui Iehova stând pe un scaun de domnie înalt, în 
timp ce mantia de slavă umplea templul. De fiecare parte a tronului 
străjuiau serafimi cu feţele acoperite în semn de adorare, când slujeau 
înaintea Făcătorului lor şi se uneau în invocare solemnă: „Sfânt, 

Sfânt, Sfânt este Domnul oştirilor! Tot pământul este plin de mărirea 
Lui“, până acolo încât stâlpul, coloana şi poarta de cedru păreau 
zguduite din cauza cântării, iar casa s-a umplut de cântarea lor de 
laudă (Isaia 6, 3). 

Când a văzut această descoperire de slavă şi maiestate a Domnu- 
lui lui, Isaia a fost copleşit de simţământul curăţiei şi sfinţeniei lui 
Dumnezeu. Ce contrast izbitor era între desăvârşirea neasemuită a 
Creatorului lui şi calea păcătoasă a acelora care, ca şi el, se număra- 
seră multă vreme printre cei ce formau poporul ales al lui Israel şi 
Iuda! „Vai de mine“, a strigat el, „sunt pierdut, căci sunt un om cu 
buze necurate, locuiesc în mijlocul unui popor tot cu buze necurate 
şi am văzut cu ochii mei pe Împăratul, Domnul oştirilor!“ (Vers. 5). 

Stând aşa cum era, în lumina deplină a prezenţei divine, înăuntrul 
sanctuarului, şi-a dat seama că, lăsat în nedesăvârşirea şi neputinţa 
lui, nu era în stare să aducă la îndeplinire misiunea la care fusese 
chemat. Dar a fost trimis un serafim să-l mângâie în descurajarea 
lui şi să-l pregătească pentru misiunea lui cea mare. Un cărbune 
aprins de pe altar i-a fost pus pe buze împreună cu cuvintele: „lată, 
atingându-se cărbunele acesta de buzele tale, nelegiuirea ta este 
îndepărtată şi păcatul tău este ispășit!“ Atunci s-a auzit glasul lui 
Dumnezeu, întrebând: „Pe cine să trimit şi cine va merge pentru 
Noi?“ Şi Isaia a răspuns: „lată-mă, trimite-mă!“ (Vers. 7.8). 


„Vizitatorul ceresc a poruncit solului care aştepta: 
Du-te şi spune poporului acestuia: 
«Întruna veţi auzi şi nu veţi înţelege; 
întruna veţi vedea şi nu veţi pricepe!» 
Împietreşte inima acestui popor, 
ca să nu vadă cu ochii, 
să n-audă cu urechile, 
să nu înţeleagă cu inima, să nu se întoarcă la Mine 
şi să nu fie tămăduit“ 


(Vers. 9.10). 


Datoria proorocului era clară; el trebuia să-şi înalțe glasul de 
mustrare împotriva relelor care predominau. Dar s-a îngrozit să între- 
prindă lucrarea fără o asigurare de nădejde. „Până când, Doamne?“ 

a întrebat el (Vers. 11 ). Nu este nici unul din poporul Tău gata să 
înţeleagă să se pocăiască şi să fie vindecat? 

Povara sufletului lui în favoarea lui Iuda cel rătăcitor nu avea să 
fie purtată în zadar. Misiunea lui nu urma să fie în totul neroditoare. 

Cu toate acestea, păcatele care se înmulţiseră timp de multe 
generaţii nu puteau fi îndepărtate în zilele lui. De-a lungul întregii 
vieţi trebuia să fie un învăţător răbdător şi curajos — un prooroc 
al nădejdii precum şi al judecății. Planul divin fiind până la urmă 
îndeplinit, urma să se arate rodul deplin al străduinţelor lui şi al 
lucrării tuturor solilor credincioşi ai lui Dumnezeu. O rămăşită avea 
să fie mântuită. Şi pentru ca acest lucru să se poată realiza, solii de 
avertizare şi îndemn urmau să fie date naţiunii răzvrătite. Domnul 
declara: 


„Până când vor rămânea cetăţile pustii 
şi lipsite de locuitori; 

până când nu va mai fi nimeni în case, 
şi ţara va fi pustiită de tot; 

până când va îndepărta Domnul pe oameni 
ŞI ţara va ajunge o mare pustie?“ 


(Vers. 11.12). 


Judecăţile cele aspre care aveau să cadă peste cei nepocăiţi 
— război, robie, apăsare, pierderea puterii şi a prestigiului printre 
popoare-toate acestea urmau să vină pentru ca aceia care vor recu- 
noaşte în ele mâna unui Dumnezeu ofensat să poată fi conduşi la 
pocăință. Cele zece seminţii din împărăţia de nord aveau să fie în 
curând împrăştiate printre popoare, iar cetăţile lor, pustiite; armatele 
distrugătoare ale popoarelor ostile aveau să invadeze în nenumărate 
rânduri ţara lor; chiar şi lerusalimul avea să cadă în cele din urmă, 
iar luda urma să fie dus în robie; cu toate acestea, ţara făgăduită nu 
urma să rămână uitată pentru totdeauna. Asigurarea vizitatorului 
ceresc la Isaia era: 


„ŞI chiar a zecea parte 
de va mai rămânea din locuitori, 
vor fi nimiciţi şi ei la rândul lor. 

Dar, după cum terebintul şi stejarul 

Îşi păstrează butucul din rădăcină, când sunt tăiaţi, 
tot aşa o sămânță sfântă se va naşte iarăşi 

din poporul acesta“. 


(Vers. 13). 


Această asigurare de împlinire finală a planului lui Dumnezeu a 
adus curaj inimii lui Isaia. Ce importanţă are dacă puterile se rân- 
duiesc împotriva lui Iuda? Ce importanţă are dacă robul Domnului 
întâmpină împotrivire şi rezistenţă? Isaia văzuse pe Împăratul, Dom- 
nul oştirilor; el auzise cântarea serafimilor: „Tot pământul este plin 
de slava Lui“, avea făgăduinţa că soliile lui Iehova către Iuda cel 
apostaziat vor fi însoţite de puterea convingătoare a Duhului Sfânt; 
şi proorocul a fost întărit pentru lucrarea care-i stătea înainte (Isaia 
6, 3). În tot timpul misiunii lui lungi şi grele a dus cu el amintirea 
acestei viziuni. Timp de şaizeci de ani sau mai mult a stat înaintea 
copiilor lui Iuda ca un prooroc al nădejdii, devenind mai curajos 
şi mai îndrăzneţ în prezicerile sale cu privire la biruinţa viitoare a 
bisericii. 


Capitolul 26 — „lată, Dumnezeul vostru!“ 


În zilele lui Isaia cunoştinţa spirituală a omenirii era întunecată 
printr-o înţelegere greşită a lui Dumnezeu. Multă vreme Satana că- 
utase să-i determine pe oameni să privească la Creatorul lor ca la 
autorul păcatului, suferinţei şi morţii. Aceia pe care-i amăgise astfel 
socoteau că Dumnezeu este aspru şi pretenţios. Ei Îl priveau ca pe 
Unul care urmărea să acuze şi să condamne, nevrând să primească 
pe păcătos atâta vreme cât avea o scuză legală să nu-l ajute. Le- 
gea dragostei, prin care este condus cerul, fusese greşit prezentată 
de arhiamăgitorul ca o restrângere a fericirii oamenilor, ca un jug 
apăsător, de care ar trebui să fie bucuroşi să scape. El spunea că 
preceptele ei nu puteau fi ascultate şi că pedepsele pentru călcarea 
ei erau aplicate în mod arbitrar. 

Pierzând din vedere caracterul adevărat al lui Iehova, izraeli- 
(ui erau fără scuză. Dumnezeu li Se descoperise adeseori ca unul 
„îndurător şi milostiv, îndelung răbdător şi bogat în bunătate şi cre- 
dincioşie“ (Psalmii 86, 15). Când Israel era un copil, mărturisea EI, 
„L-am iubit şi am chemat pe fiul Meu din Egipt“ (Osea 11, 1). 

Domnul procedase cu Israel plin de îndurare în eliberarea din 
robia egipteană şi în timpul călătoriei către ţara făgăduită. „În toate 
necazurile lor n-au fost fără ajutor, şi Îngerul care este înaintea Feţei 
Lui i-a mântuit; El Însuşi i-a răscumpărat în dragostea şi îndurarea 
Lui şi necurmat i-a sprijinit şi i-a purtat în zilele din vechime“ (Isaia 
63,9). 

„Voi merge Eu Însumi cu tine şi-ti voi da odihnă“ (Exodul 33, 
14) — a fost făgăduinţa dată în timpul călătoriei prin pustie. Această 
asigurare a fost însoţită de o descoperire minunată a caracterului lui 
Iehova care l-a făcut în stare pe Moise să proclame înaintea întregului 
Israel bunătatea lui Dumnezeu şi să-i îndrume cu privire la atributele 
Împăratului lor nevăzut. „Şi Domnul a trecut pe dinaintea lui şi a 
strigat: «Domnul Dumnezeu este un Dumnezeu plin de îndurare 
şi milostiv, încet la mânie, plin de bunătate şi credincioşie, care Îşi 
tine dragostea până în mii de neamuri de oameni, iartă fărădelegea, 


198 


„lată, Dumnezeul vostru! “ 199 


răzvrătirea şi păcatul, dar nu socoteşte pe cel vinovat drept nevinovat, 
şi pedepseşte fărădelegea părinţilor în copii şi copiii copiilor lor până 
la al treilea şi al patrulea neam» (Exodul 34, 6.7). 

Moise şi-a întemeiat rugăciunea lui minunată pentru viaţa lui 
Israel pe cunoaşterea îndelungii răbdări a lui Iehova, a dragostei 
şi milei Sale infinite, atunci când, la hotarele tării făgăduite, ei au 
refuzat să înainteze în ascultare de porunca Domnului. În culmea 
răzvrătirii lor, Domnul declarase: „De aceea, îl voi lovi cu ciumă, 
şi-l voi nimici!“ El intenţionase să facă din urmaşii lui Moise „un 
neam mai mare şi mai puternic decât ei“ (Numeri 14, 12). Dar 
proorocul a stăruit în rugăciune pentru providenţele minunate şi 
pentru făgăduinţele lui Dumnezeu în favoarea poporului ales. Apoi, 
fiind cea mai puternică dintre toate rugăciunile, el a invocat dragostea 
lui Dumnezeu pentru cel decăzut ( vezi Vers. 17-19). 

Dumnezeu a răspuns cu îndurare: „Iert cum ai cerut“. După aceea 
a dat lui Moise, sub forma unei proorocii, o descoperire a planului 
Său cu privire la biruinţa finală a lui Israel. „Dar cât este de adevărat 
că Eu sunt viu“, a zis EI, „slava Domnului va umple tot pământul“ 
(Vers. 20.21). Slava lui Dumnezeu, caracterul Său, bunătatea Sa 
plină de milă şi de iubire duioasă — pe care Moise le solicitase în 
favoarea lui Israel — aveau să fie descoperite omenirii întregi. Şi 
făgăduinţa aceasta a lui Iehova a primit o asigurare îndoită; a fost 
confirmată printr-un jurământ. Pe cât este de sigur că Dumnezeu 
trăieşte şi domneşte, măreţia Lui să fie mărturisită „printre neamuri 
şi printre toate popoarele minunile Lui“ (Psalmii 96, 3). 

Cu privire la împlinirea viitoare a acestei prooroci, Isaia auzise 
pe serafimul strălucitor cântând înaintea tronului: „Tot pământul 
este plin de măreţia Lui“ (Isaia 6, 3). Încrezător în siguranţa acestor 
cuvinte, proorocul a declarat apoi cu îndrăzneală despre aceia care 
se plecau în faţa chipurilor de lemn şi de piatră: „Vor vedea slava 
Domnului, măreţia Dumnezeului nostru“ (Isaia 35, 2). 

Astăzi proorocia aceasta îşi găseşte o împlinire rapidă. Lucrările 
misionare ale bisericii lui Dumnezeu de pe pământ aduc rod bogat 
şi în curând solia Evangheliei va fi vestită tuturor popoarelor. „Spre 
lauda harului Său“, bărbaţi şi femei din orice neam, limbă şi popor 
sunt „primiţi în Cel Prea Înalt pentru ca să arate în veacurile viitoare 
nemărginita bogăţie a harului Său, în bunătatea Lui faţă de noi în 
Hristos Isus“ (Ephesians 1, 6; 2, 7). „Binecuvântat să fie Domnul, 

Dumnezeul lui Israel, singurul care face minuni! Binecuvântat să fie 
în veci slăvitul Lui Nume! Tot pământul să se umple de slava Lui! 
Amin! Amin!“ (Psalmii 72, 18.19). 

În viziunea pe care Isaia a primit-o în curtea templului, i s-a dat o 
imagine clară a caracterului Dumnezeului lui Israel. „Cel Prea Înalt, 
a cărui locuinţă este veşnică şi al cărui Nume este sfânt“, i Se arătase 
într-o măreție strălucită; cu toate acestea, proorocul a fost făcut să 
înţeleagă natura plină de milă a Domnului lui. El care locuieşte „în 
locuri înalte şi în sfinţenie“, locuieşte şi „cu cel zdrobit şi smerit 
ca să învioreze duhurile smerite şi să îmbărbăteze inimile zdrobite“ 
(Isaia 57, 15). Îngerul care avea menirea să atingă buzele lui Isaia 
i-a adus solia: „Nelegiuirea ta este îndepărtată şi păcatul tău este 
ispășit“ (Isaia 6, 7). 

Privind la Dumnezeul său, proorocului, ca şi lui Saul din Tars 
la poarta Damascului, i s-a dat nu numai o viziune a nevredniciei 
lui; inimii lui smerite i-a fost dată asigurarea iertării depline şi 
fără plată; şi s-a ridicat ca un om schimbat. El văzuse pe Domnul 
lui. Primise o licărire a frumuseţii caracterului dumnezeiesc. El a 
putut mărturisi despre transformarea lucrată prin aţintirea privirii la 
Infinita iubire. Aici a fost inspirat cu dorinţa arzătoare să vadă pe 
Israelul rătăcitor liber de povara şi pedeapsa păcatului. „Ce pedepse 
noi să vă mai dea?“ întreba proorocul. „Veniţi totuşi să ne judecăm, 
zice Domnul. De vor fi păcatele voastre cum e cârmâzul, se vor face 
albe ca zăpada; de vor fi roşii ca purpura, se vor face ca lâna. Spălaţi- 
vă deci şi curăţiţi-vă! Luaţi dinaintea ochilor Mei faptele voastre 
rele pe care le-aţi făcut! Încetaţi să mai faceţi răul! Învăţaţi-vă să 
faceţi binele“ (Isaia 1, 5.18.16.17). 

Dumnezeul pe care ei pretindeau că-L slujesc, dar al cărui ca- 
racter îl înţeleseseră greşit, le-a fost prezentat ca Marele Vindecător 
de boli spirituale. Ce importanţă avea dacă tot capul era bolnav şi 
toată inima suferea de moarte? Ce importanţă avea dacă din tălpi 
până în creştet nu era nimic sănătos, ci numai răni, vânătăi şi came 
vie? (Isaia 1, 6). Acela care mersese cu încăpățânare în calea inimii 
lui, putea găsi vindecare întorcându-se la Domnul. „l-am văzut că- 
ile“, zicea Domnul, „şi totuşi îl voi tămădui; îl voi călăuzi şi-l voi 
mângâia.... Pace, pace celui de departe şi celui de aproape! — zice 
Domnul — Da, Eu îl voi tămădui!“ (Isaia 57, 18.19). 

Proorocul a înălţat pe Dumnezeu drept Creator a toate. Solia 
lui către cetăţile lui Iuda era: „lată Dumnezeul vostru!“ (Isaia 40, 
9). „Aşa vorbeşte Domnul, Dumnezeu, care a făcut cerurile şi le-a 
întins, care a întins pământul şi cele de pe el: «Eu întocmesc lumina 
şi fac întunericul. Eu am făcut pământul, şi am făcut pe om pe el; Eu 
cu mâinile Mele am întins cerurile, şi am aşezat toată oştirea lor»“ 
(Isaia 42, 5; 44, 24; 45, 7.12). „«Cu cine Mă veţi asemăna, ca să fiu 
deopotrivă cu el?» zice Cel Sfânt. «Ridicaţi-vă ochii în sus şi priviţi! 
Cine a făcut aceste lucruri? Cine a făcut să meargă după număr în şir 
oştirea lor? El le cheamă pe toate pe nume; aşa de mare este puterea 
şi tăria Lui că una nu lipseşte».“ (Isaia 40, 25.26). 

Acelora care se temeau că nu vor fi primiţi, dacă se vor întoarce 
la Dumnezeu, proorocul le spunea: 

„Pentru ce zici tu, lacove, pentru ce zici tu, Israele: «Soarta mea 
este ascunsă înaintea Domnului, şi dreptatea mea este trecută cu ve- 
derea înaintea Dumnezeului meu?» Nu ştii? N-ai auzit? Dumnezeul 
cel veşnic, Domnul a făcut marginile pământului. El nu oboseşte, 
nici nu osteneşte; priceperea Lui nu poate fi pătrunsă. El dă tărie 
celui obosit, şi măreşte puterea celui ce cade în leşin. Flăcăii obosesc 
şi ostenesc, chiar tinerii se clatină; dar cei ce se încred în Domnul îşi 
înnoiesc puterea, ei zboară ca vulturul, aleargă şi nu obosesc, umblă 
şi nu ostenesc“ (Vers. 27-31). 

Inima Infinitei Iubiri tânjeşte după aceia care îşi simt neputinţa 
de a se elibera din cursele lui Satana; şi Se oferă cu bunătate să le 
dea putere ca să trăiască pentru El. „Nu te teme“, îi îndeamnă El. 
„Nu te teme, căci Eu sunt cu tine, nu te uita cu îngrijorare, căci Eu 
sunt Dumnezeul tău; Eu te întăresc, tot Eu îţi vin în ajutor. Eu te 
sprijin cu dreapta Mea biruitoare. Căci Eu sunt Domnul, Dumnezeul 
tău, care te iau de mâna dreaptă şi-ţi zic: nu te teme de nimic, Eu îți 
vin în ajutor! Nu te teme de nimic, viermele lui Iacov şi rămăşita 
slabă a lui Israel: căci Eu îți vin în ajutor, zice Domnul-şi Sfântul lui 
Israel este Mântuitorul tău“ (Isaia 41, 10.13.14). 

Locuitorii lui Iuda erau cu toţii nevrednici, dar Dumnezeu nu 
i-a părăsit. Prin ei Numele Lui urma să fie înălţat între neamuri. 
Mulţi care nu cunoşteau atributele Sale aveau să privească totuşi 
slava caracterului divin. Tocmai cu scopul de a lămuri planurile Lui 
pline de milă a continuat să-i trimită pe slujitorii Săi prooroci cu 
solia: „Întoarceţi-vă fiecare de la calea voastră cea rea“ (Ieremia 25, 

5). „Din pricina Numelui Meu“, zicea El prin proorocul Isaia, „sunt 
îndelung răbdător; pentru slava Mea Mă opresc faţă de tine, ca să 
nu te nimicesc. Din dragoste pentru Mine, din dragoste pentru Mine 
vreau să lucrez! Căci cum ar putea fi hulit Numele Meu? Nu voi da 
altuia slava Mea“ (Isaia 48, 9.11). 

Chemarea la pocăință a răsunat cu claritate neîndoioasă şi toţi au 
fost invitaţi să se întoarcă. „Căutaţi pe Domnul câtă vreme se poate 
găsi“, se ruga proorocul, „chemaţi-l câtă vreme este aproape. Să se 
lase cel rău de calea lui, şi omul nelegiuit să se lase de gândurile 
lui, să se întoarcă la Domnul care va avea milă de el, la Dumnezeul 
nostru care nu oboseşte iertând“ (Isaia 55, 0.7). 

Cititorule, ţi-ai ales şi tu propria ta cale? Ai rătăcit departe de 
Dumnezeu? Ai căutat se te desfătezi cu roadele neascultării, numai 
ca să le simţi ca cenuşa pe buze? Şi acum când planurile vieţii sunt 
zădărnicite, nădejdile tale au murit, stai singur şi pustiit? Glasul 
acela care atâta vreme a vorbit inimii tale, dar pe care nu l-ai as- 
cultat, revine clar şi distinct: „Sculaţi-vă şi plecaţi căci aici nu este 
odihnă pentru voi; căci din pricina spurcăciunii, vor fi dureri, dureri 
puternice “(Mica 2, 10). 

Întoarce-te la casa Tatălui tău. El te invită zicând: „Întoarce-te 
la Mine căci Eu te-am răscumpărat“. „Veniţi la Mine şi ascultați şi 
sufletul vostru va trăi, căci Eu voi încheia cu voi un legământ veşnic 
ca să întăresc îndurările Mele faţă de David“ (Isaia 44, 22; 55, 3). 

Nu asculta şoaptele vrăjmaşului de a sta departe de Hristos până 
când te vei face mai bun; până când vei fi destul de bun ca să vii la 
Dumnezeu. Dacă vei aştepta până atunci, nu vei veni niciodată. Când 
Satana îţi arată veşmintele murdare, repetă făgăduinţa Mântuitorului: 
„Pe cel ce vine la Mine nu-l voi izgoni afară“ (Isaia 6, 37). Spune 
vrăjmaşului că sângele lui Hristos te curăţeşte de orice păcat. Fă din 
rugăciunea lui David rugăciunea ta: „Curăţeşte-mă cu isop şi voi fi 
curat: spală-mă şi voi fi mai alb decât zăpada“ (Psalmii 51, 7). 

Îndemnurile proorocului adresate lui Iuda de a privi la viul Dum- 
nezeu şi de a primi darurile Sale pline de îndurare n-au fost zadarnice. 
Au fost unii care au luat aminte şi care s-au întors de la idolii lor la 
închinarea lui lehova. Au învăţat să vadă în Făcătorul lor dragoste, 
milă şi compătimire duioasă. Şi în zilele care aveau să vină în istoria 
lui Iuda, când numai o rămăşită avea să fie lăsată în ţară, cuvintele 
proorocului urmau să-şi aducă rodul într-o reformă hotărâtă. „În 

ziua aceea“, declara Isaia, „omul se va uita spre Făcătorul său, şi 
ochii i se vor întoarce spre Sfântul lui Israel; nu se va mai uita spre 
altare, care sunt lucrarea mâinilor lui, şi nu va mai privi la ce au 
făcut degetele lui, la idolii Astarteei şi la stâlpii închinaţi soarelui“ 
(Isaia 17, 7.8). 

Mulţi aveau să privească pe Acela cu totul plăcut, pe Cel mai 
puternic între zeci de mii. „Ochii tăi vor vedea pe Împărat în fru- 
museţea Lui“, era făgăduinţa plină de îndurare făcută lor (Isaia 33, 
17). Păcatele lor aveau să fie iertate şi ei urmau să se laude numai 
în Dumnezeu. În ziua aceea fericită a răscumpărării din idolatrie, 
urmau să exclame: „Da, acolo cu adevărat Domnul este minunat 
pentru noi: El ne ţine loc de râuri, de pâraie late.... Căci Domnul este 
Judecătorul nostru, Domnul este Legiuitorul nostru, Domnul este 
Împăratul nostru; El ne mântuieşte!“ (Isaia 33, 21.22). 

Soliile date de Isaia pentru aceia care au ales să se întoarcă 
de la căile lor rele erau pline de mângâiere şi încurajare. Ascultaţi 
Cuvântul Domnului prin proorocul Său: 


„Tine minte aceste lucruri, lacove, 
şi tu, Israele, 
căci eşti robul Meu, Eu te-am făcut, 
tu eşti robul Meu, Israele, nu Mă uita! 
Eu îţi şterg fărădelegile ca un nor, 
şi păcatele ca o ceaţă: 
Întoarce-te la Mine, 
căci Eu te-am răscumpărat“ 


(Isaia 44, 21.22) 

În ziua aceea vei zice: 
„Te laud, Doamne, căci ai 
fost supărat pe mine, 

dar mânia Ta s-a potolit şi 
m-ai mângâiat! 


lată, Dumnezeu este izbăvirea mea, 

voi fi plin de încredere, 
şi nu mă voi teme de nimic; 

căci Domnul Dumnezeu este tăria mea 
şi pricina laudelor mele, 

şi El m-a mântuit.... 


Cântaţi Domnului căci a făcut lucruri strălucite: 
să fie cunoscute în tot pământul! 

Strigă de bucurie şi veselie, locuitoare a Sionului, 
căci mare este în mijlocul tău Sfântul lui Israel“. 


(Isaia 12) 


Capitolul 27 — Ahaz 


Venirea lui Ahaz la tron a adus pe Isaia şi pe tovarăşi lui faţă 
în faţă cu o situaţie mai îngrozitoare decât oricare alta care existase 
vreodată în ţara lui Iuda. Mulţi care rezistaseră odinioară influenţei 
seducătoare a practicilor idolatre, au fost convinşi acum să ia parte 
la închinarea zeităților păgâne. Prinţi în Iuda s-au dovedit necredin- 
cioşi însărcinării lor; s-au ridicat prooroci mincinoşi cu solii ca să-i 
rătăcească; chiar unii dintre preoţi învățau pentru plată. Totuşi frun- 
taşii în această apostazie păstrau formele închinării dumnezeieşti şi 
pretindeau să fie socotiți ca făcând parte din poporul lui Dumnezeu. 

Proorocul Mica, cel care a dat mărturie în acele vremuri tulburi, 
spunea că păcătoşii din Sion, în timp ce susțineau că „se sprijinesc 
pe Domnul“ şi huleau, fălindu-se, „nu este oare Domnul în mijlocul 
nostru? Nu ne poate atinge nici o nenorocire“, continuau „să clă- 
dească Sionul cu sânge şi Ierusalimul cu nelegiuire“ (Mica 3, 11.10). 
Împotriva acestor păcate profetul Isaia şi-a ridicat glasul într-o mus- 
trare aspră: „Ascultaţi cuvântul Domnului, căpetenii ale Sodomei! la 
aminte la Legea Dumnezeului nostru, popor al Gomorei! Ce — Mi 
trebuie Mie mulţimea jertfelor voastre, zice Domnul.... Când veniţi 
să vă înfăţişaţi înaintea Mea, cine vă cere astfel de lucruri ca să-Mi 
spurcaţi curțile?“ (Isaia 1, 10-12). 

Inspirația spune: „Jertfa celor răi este o scârbă înaintea Domnu- 
lui, cu cât mai mult când o aduc cu gânduri nelegiuite“ (Proverbe 21, 
27). Dumnezeul Cerului „are ochii atât de curaţi încât nu pot să vadă 
răul şi nu poate privi nelegiuirea“ (Habacuc 1, 13). Nu pentru că 
nu vrea să ierte Îşi întoarce EI privirea de la cel nelegiuit; ci pentru 
că păcătosul refuză să folosească măsurile îmbelşugate ale harului, 
Dumnezeu nu-l poate elibera de păcat. „Nu, mâna Domnului nu era 
prea scurtă ca să mântuiască, nici urechea Lui prea tare ca să audă, ci 
nelegiuirile voastre pun un zid de despărțire între voi şi Dumnezeul 
vostru; păcatele voastre vă ascund Faţa lui şi-L împiedică să vă 
asculte!“ (Isaia 59, 1.2). 

Solomon scrisese: „Vai de tine, ţară, al cărei împărat este un 
copil!“ (Eclesiastul 10, 16). Aşa s-a întâmplat cu ţara lui Iuda. Printr- 
o continuă păcătuire, conducătorii ei deveniseră nişte copii. Isaia a 
atras atenţia poporului la slăbiciunile poziţiei lor printre popoarele 
pământului; şi le-a arătat că această situaţie este rezultatul nelegiuirii 
din locurile înalte. El zisese: „Domnul, Dumnezeul oştirilor, va lua 
din Ierusalim şi din Iuda orice sprijin şi orice mijloc de trai, orice 
izvor de pâine şi orice izvor de apă, pe viteaz şi omul de război, pe 
judecător şi pe prooroc, pe ghicitor şi pe bătrân, pe căpetenia peste 
cincizeci şi pe dregător, pe meşteşugarul ales şi pe vrăjitorul iscusit. 
Le voi da băieţi drept căpetenii, zice Domnul, şi nişte copii vor 
stăpâni peste ei. Se clatină Ierusalimul, se prăbuşeşte Iuda, pentru că 
vorbele şi faptele lor sunt îndreptate împotriva Domnului“ (Isaia 3, 
1-4.8). 

„Cârmuitorii tăi“, a continuat proorocul, „te duc în rătăcire, şi 
pustiesc calea pe care umbli!“ (Vers. 12). În timpul domniei lui 
Ahaz acest lucru a fost adevărat în mod literal; despre el stă scris: 
„A umblat în căile împăraţilor lui Israel; şi a făcut un chip turnat 
pentru Baali, a ars tămâie în valea fiilor lui Himon“. ,, ... şi chiar 
a trecut pe fiul său prin foc, după urâciunile neamurilor pe care le 
izgonise Domnul dinaintea copiilor lui Israel “(2 Împărați 16, 3). 

Aceasta a fost în adevăr o vreme de mare primejdie pentru po- 
porul ales. Numai câţiva ani mai erau şi cele zece seminţii ale 
Împărăției lui Iuda aveau să fie împrăştiate printre popoarele păgâne. 
Iar în împărăţia lui Iuda perspectiva era întunecată. Forţele binelui 
slăbeau cu repeziciune, iar forţele răului se înmulţeau. Proorocul 
Mica, văzând situaţia, a fost silit să exclame: „S-a dus omul de bine 
din ţară şi nu mai este nici un om cinstit printre oameni... Cel mai 
bun dintre ei este ca un mărăcine, cel mai cinstit este mai rău decât 
un tufiş de spini“ (Mica 7, 2.4). „De nu ne-ar fi lăsat Domnul oştirilor 
o mică rămăşiţă“, zice Isaia, „am fi ajuns ca Sodoma şi ... Gomora“ 
(Isaia 1, 9). 

În fiecare veac, datorită acelora care au rămas credincioşi ca şi 
din cauza dragostei Sale nemărginite pentru cei rătăciţi, Dumnezeu a 
răbdat îndelung răzvrătirea şi a stăruit de ei să părăsească drumul lor 
păcătos şi să se întoarcă la El. „Învăţătură după învăţătură, poruncă 
peste poruncă ... puţin aici, puţin acolo“, prin bărbaţi rânduiţi de EI, 
a învăţat pe călcătorii Legii calea neprihănirii (Isaia 28, 10;). 

Tot astfel a fost şi în timpul domniei lui Ahaz. O invitaţie după 
alta a fost trimisă Israelului rătăcitor ca să-l întoarcă la credincioşia 
faţă de Iehova. Insistenţele proorocilor erau pline de delicateţe; şi 
când stăteau în faţa poporului, îndemnându-l stăruitor la pocăință şi 
reformă, cuvintele lor aduceau roadă spre slava lui Dumnezeu. 

Prin Mica s-a adresat o chemare minunată: „Ascultaţi dar ce zice 
Domnul: Scoală-te, judecă-te înaintea munţilor, şi dealurile să-ţi 
audă glasul!... Ascultaţi, munţi, pricina Domnului şi luaţi aminte, 
temelii tari ale pământului! Căci Domnul are o judecată cu poporul 
Său şi vrea să Se judece cu Israel. 

Poporul Meu, ce ti-am făcut şi cu ce te-am ostenit? Răspunde 
— Mi! Căci te-am scos din ţara Egiptului, te-am izbăvit din casa 
robiei, şi am trimis înainte pe Moise, Aaron şi Maria! Poporul Meu, 
adu-ţi aminte ce plănuia Balac împăratul Moabului şi ce i-a răspuns 
Balaam, fiul lui Beor, şi ce s-a întâmplat din Sitim până la Ghilgal, 
ca să cunoşti binefacerile (neprihănirea, după tr.engl.) Domnului“ 
(Mica 6, 1-5). 

Dumnezeul pe care-L slujim este îndelung răbdător; „îndurările 
Lui nu sunt la capăt“ (Plângerile lui Ieremia 3, 22). În perioada tim- 
pului de încercare, Duhul Său stăruise pe lângă oameni să primească 
darul vieţii. „Spune-le: Pe viaţa Mea, zice Domnul Dumnezeu, că 
nu doresc moartea păcătosului, ci să se întoarcă de la calea lui şi 
să trăiască. Întoarceţi-vă, întoarceţi-vă de la calea voastră cea rea! 
Pentru ce vreţi să muriţi voi, casa lui Israel?“ (Ezechel 33, 11). Este 
planul deosebit al lui Satana să-l ducă pe om la păcat şi apoi să-l lase 
acolo neajutorat şi deznădăjduit, temându-se să caute iertare. Dar 
Dumnezeu invită: „Afară numai dacă caută ocrotirea Mea, vor face 
pace cu Mine, da, vor face pace cu Mine“ (Isaia 27, 5). În Hristos au 
fost luate toate măsurile şi s-au dat toate încurajările. 

În zilele apostaziei lui Iuda şi Israel, mulţi se întrebau: „Cu ce voi 
întâmpina pe Domnul şi cu ce mă voi pleca înaintea Dumnezeului 
Celui Prea Înalt? ÎL voi întâmpina oare cu arderi de tot, cu viței 
de un an? Dar primeşte Domnul oare mii de berbeci sau zeci de 
mii de râuri de untdelemn?“ Răspunsul este clar şi pozitiv: „i s-a 
arătat, omule, ce este bine, şi ce alta cere Domnul de la tine decât să 
faci dreptate, să iubeşti mila şi să umbli smerit cu Dumnezeul tău?“ 
(Mica 6, 6-8). 

Recomandând valoarea evlaviei practice, proorocul n-a făcut 
decât să repete sfatul dat lui Israel cu secole mai înainte. Prin Moise, 
când erau pe punctul să intre în ţara făgăduită, cuvântul Domnului 
fusese: „Acum, Israele, ce alta cere de la tine Domnul Dumnezeul 
tău, decât să te temi de Domnul, Dumnezeul tău, Să umbli în toate 
căile Lui, să iubeşti şi să slujeşti Domnului, Dumnezeului tău, din 
toată inima şi din tot sufletul tău, să păzeşti poruncile Domnului şi 
legile Lui, pe care ti le dau astăzi, ca să fii fericit?“ (Deuteronom 10, 
12.13). 

Din veac în veac, aceste sfaturi au fost repetate de slujitorii 
lui Iehova către aceia care erau în primejdia căderii în obiceiurile 
formalismului şi uitării de a da pe față mila. Când Hristos Însuşi, 
în timpul lucrării Sale pământeşti, a fost abordat de un învăţător al 
Legii cu întrebarea: „Învăţătorule, care este cea mai mare poruncă 
din Lege?“, Isus i-a răspuns: „Să iubeşti pe Domnul, Dumnezeul tău, 
cu toată inima ta, cu tot sufletul tău şi cu tot cugetul tău. Aceasta este 
cea dintâi şi cea mai mare poruncă. Iar a doua, asemenea ei, este: Să 
iubeşti pe aproapele tău ca pe tine însuţi. În aceste două porunci se 
cuprinde toată Legea şi proorocii“ (Matei 22, 36-40). Aceste rostiri 
clare ale proorocilor şi ale Domnului Însuşi să fie primite de noi ca 
fiind glasul lui Dumnezeu pentru fiecare suflet. Să nu pierdem din 
vedere nici o ocazie de a face fapte de milă, de chibzuire plină de 
bunătate şi de curtenie creştină, pentru cei împovăraţi şi deprimaţi. 
Dacă nu putem face mai mult, putem adresa cuvinte de încurajare 
şi nădejde acelora care nu-L cunosc pe Dumnezeu şi care pot fi 
abordaţi cel mai uşor pe calea simpatiei şi a dragostei. 

Bogate şi îmbelşugate sunt făgăduinţele făcute acelora care ur- 
măresc ocaziile pentru a aduce bucurie şi binecuvântare în viaţa 
altora. „Dacă vei da din mâncarea ta celui flămând, dacă vei sătura 
sufletul lipsit, atunci lumina ta va răsări peste întunecime şi întuneri- 
cul tău va fi ca ziua nămiaza mare! Domnul te va călăuzi neîncetat, 
îţi va sătura sufletul chiar în locuri fără apă, şi va da di nou putere 
mădularelor tale, vei fi ca o grădină bine udată, ca un izvor ale cărui 
ape nu seacă“ (Isaia 58, 10.11). 

Calea idolatră a lui Ahaz în faţa apelurilor stăruitoare ale proo- 
rocilor putea avea doar o urmare. 

„Mânia Domnului a fost peste Iuda şi peste Ierusalim, şi i-a făcut 
de groază, de spaimă şi de bătaie de joc“ (2 Cronici 29, 8). Împă- 

răţia a suferit un declin rapid şi însăşi existenţa ei a fost în curând 
primejduită de armatele invadatoare. „Atunci Reţin, împăratul Siriei, 
şi Pecah, fiul lui Remalia, împăratul lui Israel, s-au suit împotriva 
Ierusalimului, să lupte împotriva lui. Au împresurat pe Ahaz“.(2 
Împărați 16, 5). 

Dacă Ahaz şi oamenii de frunte ai împărăției lui ar fi fost slujitori 
credincioşi ai Celui Prea Înalt, nu ar fi avut teamă de o alianţă 
atât de neobişnuită ca aceea care se formase împotriva lor. Dar 
călcarea repetată a legii îi făcuse să fie lipsiţi de putere. Loviţi 
de o spaimă necunoscută faţă de judecăţile răzbunătoare ale unui 
Dumnezeu ofensat, „inima împăratului şi a poporului său a tremurat 
cum se clatină copacii din pădure când bate vântul“ (Isaia 7, 2). În 
această criză, cuvântul Domnului a venit la Isaia, poruncindu-i să 
se întâlnească cu împăratul care tremura şi să-i spună: „la seama 
şi fii liniştit, nu te teme de nimic.... Nu te teme că Siria gândeşte 
rău împotriva ta, şi că Efraim şi fiul lui Remalia zic: «Să ne suim 
împotriva lui Iuda şi să batem cetatea, s-o spargem şi să punem 
împărat în ea».... Căci aşa vorbeşte Domnul, Dumnezeu: «Aşa ceva 
nu se va întâmpla şi nu va avea loc». Profetul declară că împărăţia 
lui Israel, cum şi Siria curând vor ajunge la un sfârşit. „Dacă nu 
credeţi“, încheie el, „nu veți sta în picioare“ (Vers. 4-7.9). 

Ar fi fost bine pentru împărăţia lui Iuda dacă Ahaz ar fi primit 
această solie ca din partea cerului. Dar alegând să se sprijinească 
pe braţul de carne, el a căutat ajutor la păgâni. În disperare a trimis 
vorbă lui Tiglat-Pileser, împăratul Asiriei, să — i spună: „Eu sunt 
robul tău şi fiul tău: suie-te şi izbăveşte-mă din mâna împăratului 
Siriei şi din mâna împăratului lui Israel, care se ridică împotriva 
mea“ (2 Împărați 16, 7). Cererea a fost însoţită de un dar bogat din 
tezaurul împăratului şi al templului. 

Ajutorul solicitat a fost trimis, şi împăratului Ahaz i s-a dat o 
linişte temporară, dar cu ce preţ pentru Iuda! Tributul oferit a trezit 
lăcomia Asiriei şi această naţiune nesinceră a ameninţat iarăşi că va 
năvăli şi va jefui pe Iuda. Ahaz, şi supuşii lui nefericiţi, erau acum 
hărțuiți de teama de a cădea cu totul în mâinile cruzilor asirieni. 

„Domnul a smerit pe Iuda“ din cauza unei călcări continue a 
Legii. În această vreme de strâmtorare, Ahaz, în loc să se pocăiască, 
„a păcătuit şi mai mult împotriva Domnului ... căci a adus jertfă 
dumnezeilor Damascului“. „Fiindcă dumnezeii Împărăției Siriei le 

vin în ajutor“, a zis el, „le voi aduce şi eu jertfe ca să-mi ajute“ (2 
Cronici 28, 19.22.23). 

Când împăratul apostaziat s-a apropiat de încheierea domniei a 
poruncit să fie închise porţile templului. Slujbele sfinte au fost între- 
rupte. Candelele nu mai erau aprinse înaintea altarului. Nu mai erau 
aduse jertfe pentru păcatele poporului. Tămâia frumos mirositoare 
nu se mai înălța către cer la vremea jertfei de dimineaţă şi de seară. 
Golind curţile casei Domnului şi încuindu-i porţile, locuitorii cetăţii 
necredincioase au ridicat cu îndrăzneală altare pentru închinarea la 
zeitățile păgâne la colţurile străzilor prin tot Ierusalimul. Păgânismul 
se părea că biruise; puterile întunericului aproape predominau. 

Dar în Iuda mai locuiau şi mii care păstrau credinţa în Iehova, 
refuzând cu hotărâre să fie atraşi în idolatrie. Către aceştia, Isaia, 
Mica şi colaboratorii lor priveau cu nădejde când erau martori la 
ruina produsă în ultimii ani ai domniei lui Ahaz. Sanctuarul lor era 
închis, dar cei credincioşi aveau asigurarea: „Dumnezeu este cu noi 
(Emanuel) ... Sfinţiţi însă pe Domnul oştirilor. De El să vă temeţi şi 
să vă înfricoşaţi. ŞI atunci El va fi un locaş sfânt“ (Isaia 8, 10.13.14). 


Capitolul 28 — Ezechia 


În contrast izbitor cu conducerea nesăbuită a lui Ahaz, a fost 
reforma îndeplinită în timpul domniei prospere a fiului său. Ezechia 
a venit la tron hotărât să facă tot ce-i stă în putere pentru a salva 
pe Iuda de soarta de care avusese parte împărăţia din nord. Solule 
proorocilor nu ofereau nici o încurajare pentru jumătăţile de măsură. 
Numai prin cea mai hotărâtă reformă puteau fi evitate judecăţile 
amenințătoare. 

În situaţii de criză Ezechia s-a dovedit a fi un bărbat al ocaziei. 
Abia a venit la tron că a şi început să plănuiască şi să aducă la 
îndeplinire. Mai întâi şi-a îndreptat atenţia spre restaurarea slujbelor 
templului, atâta vreme neglijate; şi în această lucrare a solicitat 
colaborarea unei grupe de preoţi şi leviţi care rămăseseră credincioşi 
chemării lor sfinte. Încrezător în sprijinul lor loial a vorbit cu ei 
deschis cu privire la dorinţa lui de a institui reforme imediate şi larg 
cuprinzătoare. „Părinţii noştri au păcătuit“, a mărturisit el, „au făcut 
ce este rău înaintea Domnului, Dumnezeului nostru. L-au părăsit, 
şi-au abătut privirile de la cortul Domnului, şi i-au întors spatele. 
Am de gând dar să fac legământ cu Domnul, Dumnezeul lui Israel, 
pentru ca mânia Lui aprinsă să se abată de la noi“ (2 Cronici 29, 
6.10). 

În cuvinte puţine şi bine alese, împăratul a revăzut situaţia cu 
care erau confruntaţi — templul închis şi încetarea tuturor slujbelor 
în curţile lui; idolatria flagrantă, practicată pe străzile cetăţii şi în 
toată împărăţia; apostazia multora care ar fi putut rămâne credincioşi 
lui Dumnezeu dacă conducătorii lui Iuda le-ar fi dat un exemplu bun; 
decăderea împărăției cu pierderea prestigiului în faţa popoarelor 
înconjurătoare. Împărăţia din nord se prăbuşea cu repeziciune; mulţi 
piereau de sabie; o altă mare mulţime fusese dusă în robie; în curând 
Israel urma să cadă cu totul în mâinile asirienilor şi avea să fie 
complet distrus; şi această soartă urma să fie cu siguranţă şi partea lui 
Iuda, dacă Dumnezeu nu avea să lucreze cu putere prin reprezentanţii 
Săi aleşi. 

Ezechia a făcut apel la preoţi direct ca să se unească cu el în 
realizarea reformelor necesare: „Acum, fiilor, nu mai staţi nepăsă- 
tori“, i-a îndemnat el, „căci voi aţi fost aleşi, de Domnul ca să staţi 
în slujbă înaintea Lui, să fiţi slujitorii Lui şi să-l aduceţi tămâie.“ 
Şi le-a zis: „Ascultaţi-mă, leviţilor! Acum, sfințiţi casa Domnului, 
Dumnezeului părinților voştri, şi scoateţi afară din sfântul locaş ce 
este necurat“ (Vers. 11.5). 

Era timpul pentru o acţiune rapidă. Preoţii au început îndată. 
Adăugând şi colaborarea altora din numărul celor care nu fuseseră 
prezenţi la această întâlnire, toţi s-au angajat din toată inima în lu- 

[333]  crarea de curăţire şi sfințire a templului. Datorită anilor de pângărire 
şi neglijare, acest lucru s-a făcut cu multe greutăţi; dar preoţii şi 
leviţii lucrau neobosiţi şi într-un timp foarte scurt au putut să rapor- 
teze sarcina lor îndeplinită. Porţile templului fuseseră reparate şi 
deschise; vasele sfinte fuseseră adunate şi puse la locul lor; totul era 
gata pentru restabilirea serviciilor sanctuarului. 

La primul serviciu ţinut, conducătorii cetăţii s-au unit cu împă- 
ratul Ezechia şi cu preoţii şi leviţii cerând iertare pentru păcatele 
poporului. Pe altar au fost aşezate jertfele pentru păcat, „ca ispăşire 
pentru păcatele întregului Israel“. „Şi când au isprăvit de adus ar- 
derea de tot, împăratul şi toţi cei ce erau cu el au îngenuncheat şi 
s-au închinat“. Încă o dată curţile templului „răsunau de cuvinte de 
laudă şi adorare“. Cântările lui David şi ale lui Asaf erau cântate 
cu bucurie, când închinătorii şi-au dat seama că sunt eliberaţi din 
robia păcatului şi a apostaziei. „Ezechia şi tot poporul s-au bucurat 
că Dumnezeu făcuse pe popor cu voie bună, căci lucrul s-a făcut pe 
neaşteptate“ (. 24.29.36). 

Dumnezeu într-adevăr pregătise căpeteniilor lui Iuda să por- 
nească la o mişcare de reformă hotărâtă, pentru ca valul de apostazie 
să poată fi oprit. Prin proorocii Săi, trimisese poporului ales solie 
după solie de îndemnare stăruitoare-solii care fuseseră dispreţuite şi 
lepădate de cele zece seminţii ale împărăției lui Israel, acum cucerite 
de vrăjmaş. Dar în luda mai era o rămăşită credincioasă şi proorocii 
continuau să se adreseze acesteia. Ascultaţi pe Isaia îndemnând: 

[334] „Întoarceţi-vă la Acela de la care v-aţi abătut mult, copii ai lui Israel“ 
(Isaia 31, 6). Ascultaţi pe Mica spunând cu încredere: „Eu însă voi 
privi spre Domnul, îmi voi pune nădejdea în Dumnezeul mântu- 
irii mele, Dumnezeul meu mă va asculta. Nu te bucura de mine, 

vrăjmaşă, căci chiar dacă am căzut, mă voi scula iarăşi, chiar dacă 
stau în întuneric, totuşi Domnul este Lumina mea! V oi suferi mânia 
Domnului, căci am păcătuit împotriva Lui — până ce El îmi va apăra 
pricina şi-mi va face dreptate; El mă va scoate la lumină şi voi privi 
dreptatea (neprihănirea-după tr. engl.) Lui“ (Mica 7, 7-9). 

Acestea şi alte solii asemănătoare, care descopereau bunăvoința 
lui Dumnezeu de a ierta şi de a-i primi pe aceia care se întorceau 
la El din toată inima, aduseseră nădejde multor suflete slăbite în 
anii întunecaţi, când porţile templului erau închise; iar acum, când 
conducătorii au început reforma, mulți din popor, obosiţi de robia 
păcatului, erau gata să răspundă. 

Aceia care au intrat în curţile templului să caute iertare şi să-şi 
reînnoiască votul de ascultare faţă de Iehova, aveau o încurajare 
minunată dată în porțiunile profetice ale Scripturii. Avertizările so- 
lemne împotriva idolatriei rostite prin Moise în auzul întregului 
Israel fuseseră însoţite de proorociile despre bunăvoința lui Dum- 
nezeu de a-i asculta şi ierta pe aceia care în vreme de apostazie 
aveau să-L caute cu toată inima. „Dacă te vei întoarce la Domnul, 
Dumnezeul tău, şi vei asculta glasul Lui; căci, Domnul, Dumnezeul 
tău, este un Dumnezeu plin de îndurare, care nu te va părăsi şi nu te 
va nimici; El nu va uita legământul pe care l-a încheiat prin jurământ 
cu părinţii tăi“ (Deuteronom 4, 30.31). 

Iar în rugăciunea profetică înălţată la consacrarea templului; ale 
cărui slujbe le restatorniciseră Ezechia şi tovarăşii săi, Solomon se 
rugase: „Când poporul tău Israel va fi bătut de vrăjmaşi pentru că 
a păcătuit împotriva Ta: dacă se vor întoarce la tine şi vor da slavă 
Numelui Tău, dacă Îţi vor face rugăciuni şi cereri în casa aceasta, 
ascultă-i din ceruri, iartă păcatul poporului Tău Israel “(1 Împărați 
8, 33.34). Sigihul aprobării divine fusese pus pe această rugăciune, 
deoarece la încheierea ei căzuse foc din cer, care mistuise arderea de 
tot şi jertfele, iar slava Domnului umpluse templul (vezi 2 Cronici 
7, 1). Noaptea, Domnul Se arătase lui Solomon pentru a-i spune că 
rugăciunea îi fusese ascultată şi mila va fi manifestată faţă de aceia 
care se vor închina acolo. A fost dată asigurarea plină de îndurare: 
„Dacă poporul Meu peste care este chemat Numele Meu se va smeri, 
se va ruga şi va căuta Faţa Mea, şi se va abate de la căile lui rele, îl 
voi asculta din ceruri, îi voi ierta păcatul şi-i voi tămădui ţara“ (Vers. 
14). 

Aceste făgăduinţe şi-au găsit o împlinire deplină în timpul refor- 
mei sub conducerea lui Ezechia. 

Începutul cel bun făcut la curățirea templului a fost urmat de o 
mişcare mai mare, la care participa Israel şi Iuda. În râvna lui de 
a face slujbele templului o adevărată binecuvântare pentru popor, 
Ezechia s-a hotărât să reînvie vechiul obicei de a-l aduna pe Israel 
laolaltă pentru sărbătorirea praznicului Paştelui. 

Timp de mulţi ani, Paştele nu mai fusese respectat ca sărbătoare 
naţională. Despărțirea împărăției după încheierea domniei lui So- 
lomon făcuse ca acest lucru să pară cu neputinţă de realizat. Dar 
judecăţile grozave care căzuseră peste cele zece seminţii au trezit în 
inimile multora dorinţa după lucruri mai bune, iar soliile cercetătoare 
ale proorocilor îşi făcuseră efectul. Prin curieri regali, invitaţia la 
sărbătoarea Paştelui la Ierusalim fusese răspândită pretutindeni, din 
cetate în cetate în ţara lui Efraim şi Manase şi chiar până la Zabulon. 
Purtătorii binevoitoarei invitaţii erau 
de obicei respinşi. Cei nepocăiţi le-au întors spatele; cu toate acestea, 
unii, gata să-L caute pe Dumnezeu pentru o cunoaştere mai clară 
a voinţei Sale, „s-au umilit şi au venit la Ierusalim“ (2 Cronici 30, 
10.11). 

În țara lui Iuda, răspunsul a fost unanim; „căci mâna lui Dumne- 
zeu a lucrat şi le-a dat o singură inimă ca să-i facă să împlinească 
porunca împăratului şi a căpeteniilor“ (Vers. 12), o poruncă după 
voia lui Dumnezeu, aşa cum era descoperită prin proorocii Săi. 

Ocazia aceasta a fost de mai mare folos pentru mulțimile adunate. 
Străzile pângărite ale cetăţii au fost curăţite de altarele idolatre 
clădite în timpul domniei lui Ahaz. În ziua rânduită a fost sărbătorit 
Paştele; iar săptămâna aceea a fost folosită de popor pentru jertfe 
de pace şi pentru a învăţa ce aşteaptă Dumnezeu de la ei. În fiecare 
ZI, leviţii „arătau o mare pricepere pentru slujba Domnului“ ; iar 
aceia care-şi pregătiseră inimile ca să-L caute pe Domnul au găsit 
iertate. O mare bucurie a pus stăpânire pe mulţimea de închinători; 
„leviţii şi preoţii lăudau pe Domnul în fiecare zi cu instrumentele 
care răsunau în cinstea Lui“ (Vers. 22.21). Toţi erau uniţi în dorinţa 
de a-L lăuda pe Acela care Se dovedise atât de îndurător şi milos. 

Cele şapte zile rânduite de obicei pentru sărbătoarea Paştelui au 
trecut prea repede, şi închinătorii s-au hotărât să petreacă încă şapte 
zile pentru a înţelege mai deplin calea Domnului. Preoţii învăţători 

şi-au continuat lucrarea de îndrumare din cartea legii; zilnic poporul 
se aduna la templu ca să-şi aducă tributul de laudă şi mulţumire; 
iar când adunarea cea mare se apropia de încheiere, era clar faptul 
că Domnul lucrase în mod minunat pentru convertirea lui Iuda cel 
apostaziat şi în oprirea valului de idolatrie care ameninţa să înlăture 
totul în calea lui. Avertismentele solemne ale proorocilor nu fuseseră 
rostite în zadar. „A fost mare veselie la Ierusalim. De pe vremea 
lui Solomon, fiul lui David, împăratul lui Israel, nu mai fusese la 
Jerusalim aşa ceva“ (Vers. 26). 

Sosise timpul ca închinătorii să se întoarcă la casele lor. „Preoţii 
şI leviţii s-au sculat şi au binecuvântat poporul. Glasul lor a fost auzit 
şi rugăciunile lor au ajuns până la ceruri, până la locuinţa sfântă a 
Domnului“ (Vers. 27). Dumnezeu primise pe aceia care cu inima 
zdrobită îşi mărturisiseră la El păcatele şi care se întorseseră la El 
cu hotărâre pentru iertare şi ajutor. 

Mai rămăsese acum o lucrare importantă la care aceia care se 
întorceau la casele lor trebuia să ia parte activă; şi împlinirea acestei 
lucrări dădea dovada sincerităţii reformei aduse la îndeplinire. Ra- 
portul glăsuieşte: „Când s-au isprăvit toate acestea, toți cei din Israel 
care erau de faţă au plecat în cetăţile lui Iuda, şi au sfărâmat stâlpii 
idoleşti, au tăiat Astarteele, şi au surpat de tot înălțimile şi altarele 
din tot Iuda şi Beniamin şi din Efraim şi Manase. Apoi toţi copiii lui 
Israel s-au întors în cetăţile lor, fiecare la moşia lui“ (2 Cronici 31, 
1). 

Ezechiel şi colaboratorii lui au instituit diferite reforme pentru 
consolidarea intereselor spirituale şi vremelnice ale împărăției. „În 
tot Iuda “, împăratul a adus la îndeplinire ceea „ce este bine, ce 
este drept, ce este adevărat înaintea Domnului, Dumnezeului lui 
„.„. a izbutit în tot ce a făcut....“ „EI şi-a pus încrederea în Domnul, 
Dumnezeul lui Israel ... nu s-a abătut de la El şi a păzit poruncile pe 
care i le dăduse lui Moise Domnul. Şi Domnul a fost cu Ezechia, 
care a izbutit în tot ce a făcut“ (Vers. 20.21; 2 Împărați 18, 5-7). 

Domnia lui Ezechia a fost caracterizată printr-o serie de provi- 
denţe remarcabile, care au descoperit popoarelor din jur că Dum- 
nezeul lui Israel era poporul Său. Reuşita asirienilor în cucerirea 
Samariei şi în răspândirea rămăşiţelor sfărâmate ale celor zece se- 
minţii printre popoare, în timpul primei părți a domniei lui, a condus 
pe mulţi să pună la îndoială puterea Dumnezeului evreilor. Încurajaţi 

de succesele lor, ninivenii lepădaseră de multă vreme solia lui Iona 
şi deveniseră sfidători în împotrivirea lor faţă de planurile cerului. 
La câţiva ani după căderea Samariei, armatele victorioase au apărut 
din nou în Palestina, de data aceasta îndreptându-şi forţele împotriva 
cetăților întărite ale lui Iuda, cu un oarecare succes; dar s-au retras 
pentru o vreme din cauza greutăților care s-au ridicat în alte părți ale 
împărăției lor. Numai peste câţiva ani, spre încheierea domniei lui 
Ezechia, urma să se demonstreze înaintea popoarelor lumii dacă zeii 
[340] păgânilor vor învinge până la urmă. 


Capitolul 29 — Solii din Babilon 


În culmea domniei lui prospere, împăratul Ezechia a fost deodată 
lovit de o boală fatală. „Bolnav pe moarte“, cazul lui era dincolo de 
puterea omului de a veni în ajutor. Ultimele nădejdi păreau pierdute 
când proorocul Isaia i s-a arătat cu solia: „Aşa vorbeşte Domnul: 
«Pune-ţi în rânduială casa, căci vei muri şi nu vei mai trăi» (Isaia 
38, 1). 

Perspectiva părea foarte întunecată, dar împăratul se putea ruga 
încă Aceluia care până acum fusese „ajutor şi sprijin ... un ajutor care 
nu lipseşte niciodată în nevoi“ (Psalmii 40, 1). Astfel „s-a întors cu 
faţa la perete, şi a făcut Domnului următoarea rugăciune: «Doamne, 
adu-Ţi aminte că am umblat înaintea Feţei Tale cu credincioşie şi 
curăţie de inimă, şi am făcut ce este bine înaintea Ta!» Şi Ezechia a 
vărsat multe lacrimi“ (2 Împărați 20, 2.3). 

Din zilele lui David nu mai domnise nici un împărat care să lu- 
creze cu atâta putere pentru ridicarea Împărăției lui Dumnezeu într-o 
vreme de apostazie şi descurajare aşa cum făcuse Ezechia. Împăratul 
care era pe moarte ÎI slujise pe Dumnezeul lui cu credincioşie şi 
întărise încrederea poporului în Iehova, Conducătorul lor suprem. Şi 
asemenea lui David, el se putea ruga acum: 


„S-ajungă rugăciunea mea înaintea Ta! 
Ia aminte le cererile mele; 
căci mi s-a săturat sufletul de rele, 
şi mi se apropie viaţa de locuinţa morţilor“. 


(Psalmii 88, 2.3) 


„Căci Tu eşti nădejdea mea, Doamne, Dumnezeule! 

În Tine mă încred din tinereţea mea. 
Pe tine mă sprijinesc, din pântecele mamei mele. 

Tu eşti Binefăcătorul meu încă din pântecele mamei; 
pe Tine Te laud fără-ncetare. 

Nu mă lepăda la vremea bătrâneţiu; 

când mi se duc puterile, nu mă părăsi! 
Dumnezeule, nu Te depărta de mine! 
Dumnezeule, vino de grab în ajutorul meu! 
Nu mă părăsi Dumnezeule, 
chiar la bătrâneţile cărunte, 
ca să vestesc tăria Ta neamului de acum, 
şi puterea Ta neamului de oameni care va veni!“ 


(Psalmii 71, 5.6.9.12.18) 


Acela ale cărui bunătăți „nu s-au sfârşit“ a auzit rugăciunea 
slujitorului Său (Plângerile lui Ieremia 3, 22). „Isaia, care ieşise, 
n-ajunsese încă în curtea din mijloc, când cuvântul Domnului i-a 
vorbit astfel: «Întoarce-te şi. spune lui Ezechia, căpetenia poporului 
Meu: Aşa vorbeşte Domnul, Dumnezeul tatălui tău David: Ți-am 
auzit rugăciunea, şi ţi-am văzut lacrimile. lată că te vei face sănătos; 
a treia zi te vei sui la casa Domnului. Voi mai adăuga cincisprezece 
ani la zilele tale. Te voi izbăvi, pe tine şi cetatea aceasta, din mâna 
împăratului Asiriei: şi voi ocroti cetatea aceasta, din pricina Mea, şi 
din pricina robului Meu David» (2 Împărați 20, 4-6). 

Proorocul s-a întors cu bucurie, având cuvinte de asigurare şi 
nădejde. Îndrumându-l să pună o turtă de smochine pe partea bol- 
navă, Isaia i-a dat împăratului solia milei şi grijii protectoarea a lui 
Dumnezeu. 

Asemenea lui Moise în ţara Madianului şi a lui Ghedeon în 
prezenţa solului ceresc, asemenea lui Elisei chiar înaintea înălţării 
stăpânului lui, Ezechia s-a rugat pentru un semn dacă solia era din 
cer. „După care semn“, a întrebat el pe prooroc, „voi cunoaşte că 
mă va vindeca Domnului, şi că mă voi sui în a treia zi la casa 
Domnului?“ „Şi Isaia a zis: «lată, din partea Domnului, semnul după 
care vei cunoaşte că Domnul va împlini cuvântul pe care l-a rostit: 
Cum vrei: să treacă umbra peste zece trepte înainte, sau să dea înapoi 
cu zece trepte?» Ezechia a răspuns: «Nu este mare lucru ca umbra 
să treacă înainte peste zece trepte; ci mai bine să se dea înapoi cu 
zece trepte». 

Numai printr-o intervenţie directă a lui Dumnezeu se putea ca 
umbra pe cadran să se dea înapoi cu zece trepte; şi acesta avea să fie 
semnul pentru Ezechia că Domnul îi ascultase rugăciunea. „Atunci 

Isaia, proorocul, s-a rugat Domnului, şi Domnul a dat cu zece trepte 
înapoi umbra din locul în care se pogorâse pe cadranul soarelui lui 
Ahaz“ (2 Împărați 20, 8-11). 

Readus la puterea lui de mai înainte, împăratul lui Tuda a recu- 
noscut în cuvintele unei cântări bunătăţile lui Iehova şi a făgăduit să 
trăiască restul zilelor într-o slujire de bună voie a Împăratului împă- 
raţilor. Recunoaşterea plină de recunoştinţă a purtării îndurătoare a 
lui Dumnezeu faţă de el oferă inspiraţie pentru toţi cei care doresc 
să-şi petreacă anii spre slava Făcătorului lor: 


„Ziceam: «În cei mai buni ani ai vieţii mele 
trebuie să mă duc la porţile locuinţei morţilor! 

Sunt pedepsit cu pierderea celorlalţi ani ai mei, 
care-mi mai rămân!» 


Ziceam: «Nu voi mai vedea pe Domnul, 
pe Domnul, în pământul celor vii; 
nu voi mai vedea pe nici un om în locuinţa morţilor!» 


Locuinţa mea este luată şi mutată de la mine, 
ca o colibă de păstori. 

Îmi simt firul vieţii tăiat ca de un ţesător, 
care m-ar rupe din țesătura lui. 


Până diseară îmi vei pune capăt. 
Am strigat până dimineaţa; 
ca un leu, îmi zdrobisem toate oasele! 


Până diseară îmi vei pune capăt. 
Ciripeam ca o rândunea, 
croncăneam ca un cocor, 
şi gemeam ca o porumbiţă. 
Ochii-mi priveau topiţi spre cer: 
«Doamne, sunt în necaz, ajută-mă!» 


Ce să mai spun? 
El mi-a răspuns şi m-a ascultat. 

Acum voi umbla smerit până la capătul anilor ei, 
după ce am fost întristat astfel. 

Doamne, prin îndurarea Ta se bucură omul de viaţă, 
prin ea mai am şi eu suflare, 
căci Tu mă faci sănătos şi îmi dai iarăşi viaţa. 


lată, chiar suferinţele mele erau spre mântuirea mea; 
Tu ai găsit plăcere să-mi scoţi sufletul 

din groapa putrezirii. 
Căci ai aruncat înapoia Ta toate păcatele mele! 


Căci nu locuinţa morţilor Te laudă, 
nu moartea Te măreşte, 
ŞI cei ce s-au pogorât în groapă 
nu mai nădăjduiesc în credincioşia Ta. 
Ci cel viu, da, cel viu Te laudă 
ca mine astăzi. 
Tatăl face cunoscut copiilor săi credincioşia Ta. 


Domnul m-a mântuit! 
De aceea, în toate zilele vieţii noastre 
vom suna din coardele instrumentelor noastre, 
în casa Domnului“. 


(Isaia 38, 10-20) 


În văile fertile ale Tigrului şi Eufratului locuia un popor vechi 
care, deşi la data aceea era supus Asiriei, era rânduit să conducă 
lumea. Printre aceştia erau bărbaţi înţelepţi care dădeau o atenţie 
deosebită studiului astronomiei; şi când au observat că umbra de pe 
cadran se întorsese cu zece trepte, s-au minunat nespus. Împăratul 
lor, Merodac-Baladan, după ce a aflat că această minune, prin care 
Dumnezeul cerului îi acordase o prelungire a vieţii, fusese dată ca 
semn împăratului lui Iuda, a trimis soli la Ezechia să-l felicite pentru 
vindecare şi să afle, dacă era posibil, mai multe despre Dumnezeul 
care era în stare să facă o aşa mare minune. 

Vizita acestor soli de la împăratul din ţara îndepărtată îi dădea 
lui Ezechia ocazia să-L înalțe pe Dumnezeul cel viu. Cât de uşor 
i-ar fi fost să vorbească despre Dumnezeu ca susţinător al tuturor 
lucrurilor create, prin a Cărui favoare îi fusese cruţată viaţa tocmai 
când toate nădejdile se spulberaseră! Ce transformări uimitoare ar fi 

avut loc dacă aceşti căutători după adevăr de pe câmpiile Caldeii ar 
fi fost conduşi să recunoască suveranitatea supremă a Dumnezeului 
celui viu! 

Dar mândria şi vanitatea au pus stăpânire pe inima lui Ezechia, şi 
în înălţare de sine a lăsat deschise înaintea ochilor lacomi comorile 
cu care Dumnezeu îmbogăţise pe poporul Său. Împăratul „a arătat 
trimişilor locul unde erau lucrurile lui de preţ, argintul şi aurul, 
miresmele şi untdelemnul de preţ, toată casa lui de arme şi tot ce 
se afla în vistieriile lui: n-a rămas nimic în casa şi în ţinuturile lui, 
pe care să nu li-l fi arătat“ (Isaia 39, 2). Nu pentru a proslăvi pe 
Dumnezeu a făcut el aceasta, ci ca să se înalțe în ochii prinților 
străini. El nu a stat să aprecieze că aceşti bărbaţi erau reprezentanţii 
unui popor puternic, care nu avea nici temere şi nici dragoste de 
Dumnezeu în 
inimă, şi că era imprudent să le împărtăşească tainele privind bogă- 
tile pământeşti ale naţiunii. 

Vizita trimişilor la Ezechia a fost punerea la probă a recunoş- 
tinţei şi devoţiunii lui. Raportul biblic spune: „Însă, când au trimis 
căpeteniile Babilonului soli la el să întrebe de minunea care avu- 
sese loc în ţară, Dumnezeu l-a părăsit ca să-l încerce, pentru ca să 
cunoască tot ce era în inima lui“ (2 Cronici 32, 31). Dacă Ezechia ar 
fi folosit ocazia dată lui ca să dea mărturie despre puterea, bunătatea 
şi mila Dumnezeului lui Israel, raportul trimişilor ar fi fost o lumină 
care pătrunde întunericul. Dar el s-a înălţat mai presus de Domnul 
oştirilor. El „n-a răsplătit binefacerea pe care a primit-o, căci i s-a 
îngâmfat inima“ (2 Cronici 32, 25). 

Cât de dezastruoase aveau să fie consecințele! Lui Isaia i s- 
a descoperit că solii care se întorceau duceau cu ei un raport cu 
privire la bogăţiile pe care le văzuseră, şi că împăratul Babilonului 
şi sfetnicii lui aveau să plănuiască să-şi îmbogăţească propria lor 
ţară cu comorile Ierusalimului. Ezechia păcătuise grav. „Mânia 
Domnului a venit peste el, peste Iuda şi peste Ierusalim“ (Vers. 25). 

„Proorocul Isaia a venit apoi la împăratul Ezechia, şi l-a întrebat: 
«Ce au spus oamenii aceia, şi de unde au venit la tine?» Ezechia a 
răspuns: «Au venit la mine dintr-o ţară îndepărtată, din Babilon». 
Isaia a zis: «Ce au văzut în casa ta?» Ezechia a răspuns: «Au văzut 
tot ce este în casa mea: n-a rămas nimic în vistieriile mele, pe care 
să nu le fi arătat». 


[346] 

Atunci Isaia a zis lui Ezechia: «Ascultă cuvântul Domnului 
oştirilor! lată, vor veni vremuri când vor duce în Babilon tot ce este 
în casa ta şi tot ce au strâns părinţii tăi până în ziua de azi; nimic nu 
va rămânea, zice Domnul. Şi vor lua din fiii tăi, ieşiţi din tine, pe 
care-l vei naşte, ca să-i facă fameni în casa împăratului Babilonului». 
Ezechia a răspuns lui Isaia : «Cuvântul Domnului, pe care l-ai rostit, 
este bun»“ (Isaia 39, 3-8). 

Umplut de remuşcări, „Ezechia s-a smerit din mândria lui, îm- 
preună cu locuitorii Ierusalimului, şi mânia n-a venit peste ei în 
timpul vieţii lui Ezechia“ (2 Cronici 32, 26). Dar sămânţa rea fusese 
semănată şi, în timp, avea să răsară şi să aducă un seceriş de pustiire 
ŞI Val. În anii care i-au rămas, împăratul lui Iuda avea să aibă multă 
propăşire din cauza efortului lui neabătut de a răscumpăra trecu- 
tul şi a aduce onoare Numelui lui Dumnezeu pe care-L slujise; cu 
toate acestea, credinţa avea si-i fie aspru încercată şi avea să înveţe 
că numai punându-şi toată încrederea în lehova putea nădăjdui să 
biruiască puterile întunericului, care complotau la ruinarea lui şi la 
distrugerea definitivă a poporului său. 

Istoria eşecului lui Ezechia de a se arăta credincios însărcinării 
cu ocazia vizitei solilor cuprinde o lecţie importantă pentru toţi. Cu 
mult mai mult decât o facem, trebuie să vorbim despre capitolele 
preţioase din experienţa noastră, despre mila şi bunătatea lui Dumne- 
zeu, despre adâncimile inegalabile ale dragostei Mântuitorului. Când 
mintea şi inima sunt umplute cu dragostea lui Dumnezeu, nu va fi 
greu să împărtăşim şi altora ceea ce se cuprinde în viaţa spirituală. 
Gânduri înalte, aspirații nobile, o înţelegere mai clară a adevăru- 
lui, planuri neegoiste, dorinţe după evlavie şi sfinţenie îşi vor găsi 
expresia în cuvinte care dau pe faţă ce fel de comoară adăposteşte 
inima. 

Cei cu care ne întovărăşim în fiecare zi au nevoie de ajutorul 
nostru, de călăuzirea noastră. S-ar putea ca ei să fie într-o aşa stare 
de spirit încât un cuvânt rostit la vreme va fi ca un cui bine bătut. 
Mâine, unele dintre sufletele acestea pot fi acolo unde să nu le mai 
putem influenţa niciodată. Care este influenţa noastră asupra acestor 
tovarăşi de călătorie? 

Fiecare zi din viaţa noastră este încărcată de răspunderi care 
trebuie să le purtăm. În fiecare zi cuvintele şi faptele noastre fac o 
impresie asupra acelora cu care ne întovărăşim. Cât de mare nevoie 

este să punem strajă buzelor noastre şi să ne păzim cu atenţie paşii! 
O acţiune nechibzuită, un pas imprudent, şi valurile furioase ale unei 
ispite puternice pot arunca un suflet pe calea căderii. Nu mai putem 
aduna gândurile pe care le-am sădit în minţile oamenilor. Dacă ele 
au fost rele, am pus în mişcare un lanţ de împrejurări, un val al răului, 
pe care nu-l mai putem opri. 

Pe de altă parte, dacă prin exemplul nostru îi ajutăm pe alții 
în dezvoltarea principiilor bune, le dăm puterea să facă binele. La 
rândul lor, ei exercită aceeaşi influenţă bună asupra altora. În felul 
acesta, sute şi mii sunt ajutaţi prin influenta noastră de care nu ne 
putem da seama. Adevăratul urmaş al lui Hristos întăreşte hotărârile 
cele bune ale tuturor acelora cu care vine în legătură. În faţa unei 
lumi necredincioase şi orbitoare de păcat, el dă pe faţă puterea 
harului lui Dumnezeu şi desăvârşirea caracterului Său. 


Capitolul 30 — Izbăvirea de sub puterea Asiriei 


Într-o vreme de grozavă primejdie naţională, când oștile Asiriei 
năvăleau în ţara lui luda şi când se părea că nimic nu putea salva 
Ierusalimul de distrugere completă, Ezechia şi-a unit toate forţele 
împărăției ca să se opună cu curaj neabătut asupritorilor păgâni şi 
să se încreadă în puterea lui Iehova de a-i elibera. „Întăriţi-vă şi 
îmbărbătaţi-vă. Nu vă temeţi şi nu vă spăimântaţi înaintea împăra- 
tului Asiriei şi înaintea întregii mulțimi care este cu el; căci cu noi 
sunt mai mulţi decât cu el. Cu el este un braţ de carne, dar cu noi 
este Domnul, Dumnezeul nostru, care ne va ajuta şi va lupta pentru 
noi“ (2 Cronici 32, 7.8). 

Nu fără motiv putea vorbi Ezechia cu încredere despre ceea 
ce avea să urmeze. Asirianul cel îngâmfat, deşi fusese folosit de 
Dumnezeu pentru un timp ca toiag la mâniei Sale pentru pedepsirea 
naţiunilor, nu avea să domnească pentru totdeauna (vezi Isaia 10, 5). 
„Nu te teme de asirian“, fusese solia Domnului trimisă prin Isaia cu 
câţiva ani mai înainte pentru cei care locuiau în Sion, căci „peste 
puţină vreme ... Domnul oştirilor va învârt biciul împotriva lui, cum 
a lovit pe Madian la stânca Oreb; şi Îşi va mai ridica toiagul o dată 
asupra mării ca odinioară în Egipt. În ziua aceea, se va lua povara 
lui de pe umărul tău, şi jugul lui de pe gâtul tău, ba încă jugul va 
crăpa de grăsime“ (Isaia 10, 24-27). 

Într-o altă solie profetică dată „în anul morţii împăratului Ahaz“, 
proorocul declarase: „Domnul oştirilor a jurat, şi a zis: «Da, ce am 
hotărât se va întâmpla, ce am pus la cale se va împlini. V oi zdrobi 
pe Asirian în ţara Mea, îl voi călca în picioare în munţii Mei ; astfel 
jugul lui se va lua de pe ei, şi povara lui va fi luată de pe umerii lor». 
Iată hotărârea luată împotriva întregului pământ, iată mâna, întinsă 
peste toate neamurile. Domnul oştirilor a luat această hotărâre, cine 
I se va împotrivi? Mâna Lui este întinsă: cine o va abate?“ (Isaia 14, 
28.24-27). 

Puterea asupritorului avea să fie zdrobită. Totuşi Ezechia, în 
primii ani ai domniei lui, continuase să plătească tribut Asiriei în 

conformitate cu înţelegerea făcută cu Ahaz. În acelaşi timp, împă- 
ratul „s-a sfătuit cu căpeteniile sale şi cu oamenii lui cei viteji“ şi a 
făcut ce a fost posibil pentru apărarea împărăției sale. El şi-a asigurat 
o rezervă mare de apă înăuntrul zidurilor Ierusalimului, pe când în 
afara cetăţii avea să fie lipsă. „Ezechia s-a îmbărbătat, a zidit din 
nou zidul care era stricat şi l-a ridicat până la turnuri. 

A mai zidit un alt zid în afară, a întărit Milo în cetatea lui David, 
şi a pregătit o mulţime de arme şi de scuturi. A pus căpeteniile de 
război peste popor“ (2 Cronici 32, 3, 5.6) Nimic din ceea ce se putea 
face în pregătirea pentru asediu n-a rămas nefăcut. 

Pe vremea venirii pe tronul lui Iuda a lui Ezechia, asirienii du- 
seseră deja ca prizonieri un mare număr dintre copiii lui Israel din 
împărăţia de nord; şi la câţiva ani după ce începuse să domnească şi 
în timp ce întărea încă fortărețele Ierusalimului, asirienii au asediat 
şi au cucerit Samaria şi au împrăştiat cele zece seminţii în multe pro- 
vincii ale împărăției asiriene. Hotarele lui Iuda se găseau la numai 
câţiva kilometri distanţă şi Ierusalimul era la mai puţin de optzeci 
de kilometri; iar comorile bogate care se găseau în templu aveau să 
ispitească pe vrăjmaş să se întoarcă. 

Dar împăratul lui Iuda se hotărâse să-şi facă partea, pregătindu- 
se să se împotrivească vrăjmaşului şi, după ce a făcut tot ceea ce 
inventivitatea şi puterea omenească puteau face, şi-a strâns forţele 
şi i-a îndemnat să fie curajoşi: „Mare este în mijlocul tău Sfântul 
lui Israel “(Isaia 12, 6), fusese solia proorocului Isaia către Iuda ; 
iar împăratul, cu o credinţă neclintită, declara acum: „Cu noi este 
Domnul, Dumnezeul nostru, care ne va ajuta şi va lupta pentru noi“ 
(2 Cronici 32, 8). 

Nimic altceva nu inspiră credinţa atât de repede ca exercitarea 
credinţei. Împăratul lui Iuda se pregătise pentru furtuna ce venea; 
iar acum, încrezător că proorocia împotriva asirienilor avea să se 
împlinească, şi-a întărit sufletul în Domnul. „Poporul a avut încredere 
în cuvintele lui Ezechia“ (2 Cronici 32, 8). Ce importanţă avea dacă 
armatele asiriene, înviorate după cucerirea celor mai mari naţiuni 
ale pământului şi învingătoare asupra Samariei şi Israelului, îşi vor 
îndrepta forţele împotriva lui Iuda? Ce importantă avea dacă ei se 
îngâmfau prin cuvintele: „După cum mâna mea a pus stăpânire pe 
împărăţile idolilor, unde erau mai multe icoane decât la Ierusalim 
şi în Samaria, cum am făcut Samariei şi idolilor ei, nu voi face şi 

Ierusalimului şi icoanelor lui?“ (Isaia 10, 10.11). Iuda nu avea nimic 
de ce să se teamă, căci tăria lor era în lehova. 

Criza aşteptată multă vreme a sosit în cele din urmă. Oştile 
Asiriei care înaintau din biruinţă în biruinţă au pătruns în ludea. 
Încrezători în biruinţă, conducătorii şi-au împărţit forțele în două 
armate: una urma să întâlnească armata egipteană către miazăzi, iar 
cealaltă avea să asedieze Ierusalimul. 

Singura nădejde a lui Iuda era acum în Dumnezeu. Orice ajutor 
posibil din armatele Egiptului fusese tăiat şi nici o altă naţiune nu 
era aproape să-i întindă o mână prietenoasă. 

Căpeteniile asiriene, sigure de tăria forţelor disciplinate, au pre- 
gătit o întâlnire cu căpeteniile lui Iuda, cu care ocazie au cerut cu 
obrăznicie predarea cetăţii. Această cerere a fost însoţită de bles- 
teme hulitoare împotriva Dumnezeului evreilor. Datorită slăbiciunii 
şi apostaziei lui Israel şi Iuda, Numele lui Dumnezeu nu era de temut 
printre popoare, ci devenise un subiect de batjocură continuă (vezi 
Isaia 52). 

„Rabşache, una din căpeteniile lui Sanherib, le-a zis: «Spuneţi 
lui Ezechia: Aşa vorbeşte marele împărat, împăratul Asiriei: Ce 
este încrederea aceasta pe care te bizuieşti? Tu ai zis: Pentru război 
trebuie chibzuinţă şi putere. Dar acestea sunt doar vorbe în vânt. 
În cine ţi-ai pus încrederea de te-ai răsculat împotriva mea?»“ (2 
Împărați 18, 19.20). 

Convorbirile căpeteniilor erau purtate în afara porţilor cetăţii, 
dar în auzul străjerilor de pe zid; pe când reprezentanţii împăratului 
asirian şi-au rostit cu glas tare propunerile către căpeteniile lui Iuda, 
acestea le-au cerut să vorbească în limba siriană, şi nu în ebraică, 
pentru ca cei de pe zid să nu înţeleagă desfăşurarea întâlnirii. Rab- 
şache, bătându-şi joc de această sugestie, şi-a ridicat glasul şi mai 
puternic şi, continuând să vorbească în limba ebraică, a spus: „As- 
cultaţi cuvintele marelui împărat, împăratul Asiriei! Aşa vorbeşte 
împăratul: «Nu vă lăsaţi amăgiţi de Ezechia, căci nu va putea să 
vă izbăvească. Nu vă lăsaţi mângâiaţi de Ezechia cu încrederea în 
Domnul, când zice: „Domnul ne va izbăvi şi cetatea aceasta nu va fi 
dată în mâinile împăratului Asiriei “». 

Nu ascultați pe Ezechia. Căci aşa vorbeşte împăratul Asiriei: 
«Faceţi pace cu mine, supuneţi-vă mie, şi fiecare din voi va mânca 
din via lui şi din smochinul lui, şi va bea apă din fântâna lui, până 

voi Veni, şi vă voi lua într-o ţară ca a voastră, într-o ţară plină de 
grâu şi de vin, o ţară plină de pâine şi de vii.» 

Nu vă lăsaţi amăgiţi de Ezechia când vă zice: «Domnul ne va 
izbăvi». Oare dumnezeii neamurilor au izbăvit ei fiecare ţara lui 
din mâna împăratului Asiriei? Unde sunt dumnezeii Hamatului 
şi Arpadului? Unde sunt dumnezeii din Sefarvaim? Şi unde sunt 
dumnezeii Samariei? Au izbăvit ei Samaria din mâna mea? Dintre 
toți dumnezeii acestor ţări, care din ei şi-au izbăvit ţara din mâna 
mea, pentru ca Domnul să izbăvească Ierusalimul din mâna mea?“ 
(Isaia 36, 13-20). 

La aceste batjocuri copiii lui Iuda „nu i-au răspuns o vorbă“. 
Întâlnirea a ajuns la încheiere. Reprezentanţii iudei s-au întors la 
Ezechia „cu hainele sfâşiate, şi i-au spus cuvintele lui Rabşache“ 
(Vers. 21.22). Împăratul, auzind despre aceste provocări şi hule, „şi-a 
sfâşiat hainele, s-a acoperit cu un sac, şi s-a dus în casa Domnului“ 
(2 Împărați 19, 1). 

Un sol a fost trimis la Isaia să-l informeze cu privire la rezulta- 
tele întâlnirii. Ziua aceasta „este o zi de necaz, de pedeapsă şi de 
ocară“, a fost cuvântul pe care regele i l-a trimis. „Poate că Domnul, 
Dumnezeul tău, a auzit toate cuvintele lui Rabşache, pe care l-a tri- 
mis împăratul Asiriei, stăpânul său, să batjocorească pe Dumnezeul 
cel viu, şi poate că Domnul, Dumnezeu 1 tău îl va pedepsi pentru 
cuvintele pe care le-a auzit. Înalţă dar o rugăciune pentru ceilalţi 
care au mai rămas“ (2 Împărați 19, 3.4). 

„Împăratul Ezechia şi proorocul Isaia, fiul lui Amoţ, au început 
să se roage pentru lucrul acesta şi au strigat către cer.“ (2 Cronici 32, 
20). 

Dumnezeu a răspuns la rugăciunile slujitorilor Săi. Lui Isaia 
i-a fost dată solia pe care s-o transmită lui Ezechia: „Aşa vorbeşte 
Domnul: «Nu te speria de cuvintele pe care le-ai auzit şi prin care 
M-au batjocorit slujitorii împăratului Asiriei. Voi pune în el un duh 
care îl va face ca, la auzul unei veşti pe care o va primi, să se întoarcă 
în ţara lui; şi-l voi face să cadă ucis de sabie în ţara lui»“, (2 Împărați 
19, 6.7). 

După e s-au despărţit de căpeteniile lui Iuda, reprezentanţii Asi- 
riei au luat legătura direct cu împăratul lor, care era cu o parte a 
armatei care controla drumul dinspre Egipt. Când a auzit răspunsul, 
Sanherib a scris o scrisoare batjocoritoare pentru Domnul, Dumne- 

zeul lui Israel, vorbind astfel împotriva lui: „După cum dumnezeii 
neamurilor celorlalte ţări n-au putut să izbăvească pe poporul lor 
din mâna mea, tot aşa nici Dumnezeul lui Ezechia nu va izbăvi pe 
poporul Său din mâna mea“ ( 2 Cronici 32, 17). 

Amenințarea lăudăroasă era însoţită de solia: „Să nu te înşele 
Dumnezeul tău, în care te încrezi, zicând: «Ierusalimul nu va fi dat 
în mâinile împăratului Asiriei». lată, ai auzit ce au făcut împăra- 
(ui Asiriei tuturor ţărilor, şi cum le-au nimicit; şi tu, să fii izbăvit! 
Dumnezeul neamurilor pe care le-au nimicit părinţii mei, au izbă- 
vit ei pe Gozan, Haran, Reţef şi pe fiii lui Eden din Telasar? Unde 
este împăratul Hamatului, împăratul Arpadului şi împăratul cetăţii 
Sevarfaimului, Henei şi Ivei?“ (2 Împărați 19, 10-13). 

Când împăratul lui Iuda a primit scrisoarea batjocoritoare, a luat- 
o la templu, „a întins-o înaintea Domnului“ (Vers. 14) şi s-a rugat cu 
o credinţă puternică pentru ajutor din cer, ca popoarele pământului 
să ştie că Dumnezeul evreilor încă trăieşte şi domneşte. Era în joc 
onoarea lui Iehova; numai El putea aduce eliberarea. 

„Doamne, Dumnezeul lui Israel, care şezi pe heruvimi“ se ruga 
Ezechia. „Tu eşti singurul Dumnezeu al tuturor împăraţilor pămân- 
tului! Tu ai făcut cerurile şi pământul. Doamne, pleacă — Ţi urechea 
şi ascultă! Doamne, deschide-ţi ochii şi priveşte. Auzi cuvintele lui 
Sanherib, care a trimis pe Rabşache să batjocorească pe Dumnezeul 
cel viu. Da, Doamne, este adevărat că împărații Asiriei au nimicit 
neamurile şi le-au pustiit ţările, şi că au aruncat în foc pe dumnezeii 
lor; dar ei nu erau dumnezei, ci erau lucrări făcute de mâna omului, 
erau lemn şi piatră; şi i-au nimicit. Acum, Doamne, Dumnezeul nos- 
tru, izbăveşte-ne din mâna lui Sanherib, ca să ştie toate împărăţiile 
pământului că numai Tu eşti Dumnezeu, Doamne“ (Vers. 15-19). 


„La aminte, Păstorul lui Israel, 
Tu, care povăţuieşti pe Iosif ca pe o turmă! 
Arată — Te în strălucirea Ta, Tu, care şezi pe heruvimi! 
Trezeşte-Ţi puterea, înaintea lui Efraim, 
Beniamin şi Manase, 
Şi vino în ajutorul nostru! 
Ridică-ne, Dumnezeule, 
fă să strălucească Faţa Ta, 
şi vom fi scăpaţi! 

Doamne, Dumnezeul oştirilor, 
Până când Te vei mânia cu toată rugăciunea poporului Tău? 
Îi hrăneşti cu o pâine d lacrimi, 
şi-i adăpi cu lacrimi din plin. 
Ne faci să fim mărul de ceartă al vecinilor noştri, 
şi vrăjmaşii noştri râd de noi între ei. 
Ridică-ne, Dumnezeul oştirilor! 
Fă să strălucească Faţa Ta, şi vom fi scăpaţi! 


Tu ai adus o vie din Egipt, 
ai izgonit neamuri, şi ai sădit-o. 
Ai făcut loc înaintea ei: 
şi ea a dă rădăcini şi a umplut ţara. 
Munţii erau acoperiţi de umbra ei, 
şi ramurile ei erau nişte cedri ai lui Dumnezeu. 
Îşi întindea mlădiţele până la mare, 
şi lăstarii până la Râu. 
Pentru ce i-ai rupt gardul acum, 
de-o jefuiesc toţi trecătorii? 
O râmă mistrețul din pădure, 
şi o mănâncă fiarele câmpului. 
Dumnezeul oştirilor, întoarce — Te iarăşi! 
Priveşte din cer, şi vezi! 
Cercetează via aceasta! 
Ocroteşte ce a sădit dreapta Ta, 
şi pe fiul, pe care Ți L-ai ales!... 


Înviorează-ne iarăşi, şi vom chema Numele Tău. 
Doamne, Dumnezeul oştirilor, ridică-ne iarăşi! 
Fă să strălucească Faţa Ta, 
şi vom fi scăpaţi!“ 


(Psalm 80) 


Rugăciunile lui Ezechia în favoarea lui Iuda, a onoarei Conducă- 
torului lor suprem erau în armonie cu planul lui Dumnezeu. Solo- 
mon, în binecuvântarea rostită la consacrarea templului, se rugase 
Domnului „să facă în tot timpul dreptate robului său şi poporului 
Său Israel, pentru ca toate popoarele pământului să poată cunoaşte 

că Domnul este Dumnezeu şi că nu este alt Dumnezeu afară de El“ 
(1 Împărați 8, 59.60). Domnul avea să — Şi arate favoarea îndeosebi 
atunci când în vreme de război sau de înfrângere de către o oştire, 
căpeteniile lui Israel aveau să intre în casa de rugăciune şi trebuia să 
se roage pentru izbăvire (Vers. 33, 34). 

Ezechia n-a fost lăsat fără nădejde. Isaia a trimis la el să i se 
spună: „Aşa vorbeşte Domnul, Dumnezeul lui Israel: «Am auzit 
rugăciunea pe care Mi-ai făcut-o cu privire la Sanherib, împăra- 
tul Asiriei. Iată cuvântul pe care l-a rostit Domnul împotriva lui: 
Fecioara, fiica Sionului, te disprețuiește şi râde de tine; faţa Ierusali- 
mului dă din cap după tine. 

Pe cine ai batjocorit şi ai ocărât tu? Împotriva cui ai ridicat 
glasul? Şi împotriva cui ţi-ai ridicat ochii? Împotriva Sfântului lui 
Israel! 

Prin solii tăi ai batjocorit pe Domnul şi ai zis: Cu mulţimea 
carelor mele, am suit vârful munţilor, coastele Libanului! Voi tăia 
cei mai înalţi cedri ai lui, cei mai frumoşi chiparoşi ai lui, şi voi 
atinge creasta lui cea mai înaltă, pădurea lui care este ca o grădină 
de poame; am săpat şi am băut ape străine, şi voi seca cu talpa 
picioarelor Mele toate râurile Egiptului». 

N-ai auzit că Eu de mult am pregătit aceste lucruri, şi că le-am ho- 
tărât din vremurile vechi? Acum însă am îngăduit să se împlinească, 
şi să prefaci cetăţi întărite în mormane de dărâmături. Locuitorii lor 
sunt neputincioşi, îngroziţi şi înmărmuriţi; au ajuns ca iarba de pe 
câmp şi ca verdeaţa fragedă, ca iarba de pe acoperişuri şi ca grâul 
care se usucă înainte de a-i da spicul. 

Dar ştiu când stai jos, când ieşi şi când intri, şi când eşti furios 
împotriva Mea. Pentru că eşti furios împotriva Mea, şi pentru că 
trufia ta a ajuns la urechile Mele, de aceea voi pune belciugul Meu în 
nările tale, şi zăbala Mea între buzele tale şi te voi face să te întorci 
pe drumul pe care ai venit“ (2 Împărați 19, 20-28). 

Ţara lui Iuda fusese pustiită de armata de ocupaţie; dar Dumne- 
zeu făgăduise să Se îngrijească în mod minunat de nevoile poporului. 
Lui Ezechia i-a fost trimisă solia: „Acesta să-ţi fie semnul: Anul 
acesta veţi mânca ce creşte de la sine, şi al doilea an ce va răsări din 
rădăcinile rămase; dar în al treilea an, veţi semăna, veţi secera, veţi 
sădi vii şi veţi mânca din rodul lor. Rămăşita din casa lui Iuda, ce 
va mai rămânea, va prinde iarăşi rădăcini dedesubt, şi deasupra va 

da rod. Căci din Ierusalim va ieşi o rămăşită şi din muntele Sionului 
cei scăpaţi. lată ce va face râvna Domnului oştirilor. 

De aceea, aşa vorbeşte Domnul asupra împăratului Asiriei: «Nu 
va intra în cetatea aceasta, nici nu va arunca săgeți în ea, nu va sta 
înaintea ei cu scuturi şi nu va ridica întărituri de şanţuri împotriva 
ei. Se va întoarce pe drumul pe care a venit, şi nu va intra în cetatea 
aceasta, zice Domnul. Căci Eu voi ocroti cetatea aceasta ca să o 
mântuiesc, din pricina Mea, şi din pricina robului Meu David» (2 
Împărați 19, 29-34). 

Chiar în noaptea aceea a venit izbăvirea. „În noaptea aceea, a 
ieşit îngerul Domnului, şi a ucis în tabăra Asirieinilor o sută optzeci 
de mii de oameni“ (2 Împărați 19, 35). „Toţi vitejii, domnitorii şi 
căpeteniile“ din tabăra împăratului Asiriei au fost ucişi (2 Cronici 
32, 21). 

Veştile cu privire la această judecată cumplită asupra oştirii care 
fusese trimisă să cucerească Ierusalimul au ajuns repede la Sanherib 
care păzea încă drumul dinspre Egipt către Iuda. Cuprins de frică, 
împăratul asirian s-a grăbit să plece şi „s-a întors ruşinat în ţara lui“ 
(Vers. 21). Dar nu avea să mai domnească multă vreme. Potrivit cu 
proorocia care fusese rostită cu privire la sfârşitul lui neaşteptat, el 
a fost asasinat de cei din casa lui „şi în locul său a domnit fiul său 
Esar Hadon“ (Isaia 37, 38). 

Dumnezeul evreilor biruise pe asirianul cel mândru. Onoarea lui 
Iehova fusese apărată în ochii popoarelor înconjurătoare. În Ierusa- 
lim inimile oamenilor erau pline de o bucurie sfântă. Rugăciunile 
lor stăruitoare pentru izbăvire fuseseră împletite cu mărturisirea pă- 
catului şi cu multe lacrimi. În nevoia lor cea mare se încrezuseră cu 
totul în puterea lui Dumnezeu de a salva, şi El nu-i părăsise. Acum, 
curțile templului răsunau de cântecele solemne, de laudă. 


„Dumnezeu este cunoscut în luda 

mare este Numele Lui în Israel. 
Cortul lui este în Salem, 

şi locuinţa Lui este în Sion; 
Acolo a sfărâmat El săgețile, 

scutul, sabia şi armele de război. 


Tu eşti mai măreț, 


[362] 

mai puternic decât munţii răpitorilor. 
Despuiaţi au fost vitejii aceia plini de inimă, 
au adormit somnul de apoi; 
n-au putut să se apere, toţi acei oameni viteji. 
La mustrarea Ta, Dumnezeul lui Iacov, 
au adormit şi călăreţi şi cai. 


Cât de înfricoşat eşti Tu! 

Cine poate să-Ţi stea împotrivă, 
când Îţi izbucneşte mânia? 

Ai rostit hotărârea de la înălţimea cerurilor; 
pământul s-a îngrozit şi a tăcut, 

când S-a ridicat Dumnezeu să facă dreptate, 
ŞI să scape pe toţi nenorociţii de pe pământ. 


Omul Te laudă chiar în mânia lui, 
Când Te îmbraci cu toată urgia Ta. 
Faceţi juruinţe Domnului, Dumnezeului vostru, 
şi împliniţi — le! 
Toţi cei ce-l înconjoară, 
să aducă daruri Dumnezeului celui înfricoşat. 
EI frânge mândria domnitorilor, 
El este înfricoşat pentru împărații pământului“. 


(Psalmii 76) 


Ridicarea şi căderea imperiului asirian este bogată în învăţăminte 
pentru popoarele pământului. Inspirația a asemănat gloria Asiriei în 
culmea prosperității ei cu un copac nobil din grădina lui Dumnezeu, 
care se înalţă deasupra copacilor din jur. 

„lată că Asirianul era un cedru falnic în Liban; ramurile lui erau 
stufoase, frunzişul umbros, tulpina înaltă, iar vârful îi ajungea până 
la nori ... şi tot felul de neamuri multe locuiau sub umbra lui. Era 
frumos prin mărimea lui, prin întinderea ramurilor lui; căci rădăcinile 
îi erau înfipte în ape mari. Cedrii din grădina lui Dumnezeu nu-l 
întreceau, chiparoşii nu erau de asemuit cu crengile lui, şi platanii 
nu erau ca ramurile lui; nici un copac din grădina lui Dumnezeu 
nu era ca el în frumuseţe. Îl făcusem atât de frumos prin mulţimea 

crăcilor lui, că-l pizmuiau copacii Edenului, care se aflau în grădina 
lui Dumnezeu“ (Ezechiel 31,3-9). 

Dar conducătorii Asiriei, în loc să folosească binecuvântările lor 
neobişnuite pentru binele omenirii, au devenit o nenorocire pentru 
multe ţări. Nemiloşi, fără să se gândească la Dumnezeu sau la seme- 
nii lor, au urmat tactica neînduplecată de a determina toate popoarele 
să recunoască supremaţia zeilor Ninivei, pe care ei îi înălţau mai 
presus decât Cel Prea Înalt. Dumnezeu trimisese la ei pe Iona cu o 
solie de avertizare şi, pentru o vreme, s-au umilit înaintea Dumne- 
zeului oştirilor şi au căutat iertare. Dar la scurtă vreme s-au întors 
iarăşi la închinarea idolatră şi la cucerirea lumii. 


Proorocul Naum, în acuzarea răufăcătorilor din Ninive, exclama: 
„Vai de cetatea vărsătoare de sânge, plină de minciună, 
plină de silnicie şi care nu încetează să se dedea la răpire! 


Auziţi pocnetul biciului, uruitul roţilor, 
tropăitul cailor, şi duruitul carelor! 

Se aruncă năvalnici călăreţii, scânteiază sabia, 
fulgeră suliţa.... O mulţime de răniţi!... 


lată, am necaz pe tine, zice Domnul oştirilor“ 
(Naum 3, 1-6) 


Cu o precizie fără greş, Cel Infinit încă are o judecată cu po- 
poarele. În timp ce mila Lui este oferită cu chemări la pocăință, 
această judecată rămâne deschisă; dar atunci când oamenii ating un 
nivel stabilit de Dumnezeu, începe lucrarea mâniei Sale. Conturile 
se închid. Răbdarea divină ajunge la capăt. Mila nu mai mijloceşte 
în favoarea lor. 

„Domnul este îndelung răbdător, dar de o mare tărie şi nu lasă 
nepedepsit pe cel rău. Domnul umblă în furtună şi în vârtej, şi norii 
sunt praful picioarelor Lui. El mustră marea şi o usucă, face să sece 
toate râurile; Basanul şi Carmelul tânjesc, şi floarea Libanului se 
veştejeşte. Se clatină munţii înaintea Lui, şi dealurile se topesc; se 
cutremură pământul înaintea Lui, lumea şi toți locuitorii ei. Cine 
poate sta înaintea urgiei Lui? Şi cine poate ţine piept mâniei Lui 

aprinse? Urgia Lui se varsă ca focul, şi se prăbuşesc stâncile înaintea 
Lui“ (Naum 1, 3-6) 

Aşa se face că Ninive, „cetatea aceea veselă, care stătea plină 
de încredere şi zicea în inima ei: «Eu şi nici una afară de mine!»“, 
a devenit un pustiu (Tefania 2, 15). „Este jefuită, pustiită şi stoarsă 
de tot! Inima îi este mâhnită, îi tremură genunchii, toate coapsele 
suferă şi toate feţele au îngălbenit. Unde este acum culcuşul acela 
de lei, păşunea aceea pentru puii de lei, pe unde umbla leul, leoaica 
şi puiul de leu, fără să-i tulbure nimeni?“ (Naum 2, 10.11). 

Privind înainte la vremea când îngâmfarea Asiriei avea să fie 
doborâtă, Ţefania proorocea despre Ninive: „În mijlocul cetăţii se 
vor culca turme de vite de tot felul; pelicanul şi ariciul vor rămâne 
noaptea pe coperişurile stâlpilor ei. La ferestre se vor auzi țipetele 
lor, pustiirea va fi în prag, căci căptuşeala de cedru va fi scoasă“ 
(Tefania 2, 14). 

Mare a fost slava împărăției asiriene; mare i-a fost şi căderea. 
Proorocul Ezechiel, dezvoltând mai departe imaginea cu cedrul cel 
nobil, a prevenit lămurit căderea Asiriei din cauza mândriei şi cruzi- 
mii ei. El declara: 

„Aşa vorbeşte Domnul Dumnezeu ... «pentru că îşi înălța vârful 
până la nori şi inima i se mândrea cu înălţimea lui, l-am dat în 
mâinile viteazului neamurilor, care-i va face după răutatea lui; căci 
l-am izgonit. Străinii, cele mai grozave popoare, l-au tăiat şi l-au 
lepădat. Crengile i-au căzut în munţi şi în toate văile. Ramurile i 
s-au sfărâmat în toate şuvoaiele ţării; şi toate popoarele pământului 
au plecat de la umbra lui, şi l-au părăsit. Pe sfărâmăturile lui au venit 
ŞI s-au aşezat toate păsările cerului, şi toate fiarele câmpului şi-au 
făcut culcuşul între ramurile lui, ca să nu se mai îngâmfe nici unul 
din copacii de lângă ape cu înălțimea lor....» 

Aşa vorbeşte Domnul Dumnezeu: ... «În ziua când s-a pogorât în 
locuinţa morţilor, am răspândit jalea ... şi toți copacii de pe câmp s- 
au uscat. De vuietul căderii lui am făcut să se cutremure neamurile» 
(Ezechiel 31, 10-16). 

Mândria Asiriei şi căderea ei trebuie să slujească drept exemplu 
până la sfârşitul timpului. În ce priveşte naţiunile pământului de 
astăzi care în mândrie şi aroganță se aliniază împotriva Sa, Dum- 
nezeu întreabă: „Cu cine poţi fi asemuit tu în slavă şi în mărime 

între copacii Edenului? Totuşi vei fi aruncat împreună cu copacii 
Edenului în adâncimile pământului“ (Vers. 18). 

„Domnul este bun, El este un loc de scăpare în ziua necazului; 
şi cunoaşte pe cei ce se încred în El. Dar cu nişte valuri ce se varsă 
peste mal, va nimici“ pe toţi aceia care caută să se înalțe mai presus 
de Cel Prea Înalt (Naum 1, 7.8). 

„Mândria Asiriei. va fi frântă şi toiagul de cârmuire al Egiptului 
va pieri“ (Zaharia 10, 11). Acest lucru este adevărat nu numai cu 
privire la popoarele care s-au ridicat la luptă împotriva lui Dumnezeu 
în vremurile vechi, ci şi la popoarele de astăzi care nu împlinesc 
planul divin. În zilele răsplătirii finale, când Judecătorul cel drept 
al întregului pământ „va cerne neamurile“ (Isaia 30, 28), iar acelora 
care au păstrat adevărul le va fi îngăduit să intre în cetatea lui Dum- 
nezeu, arcadele cerului vor răsuna de cântările biruitoare ale celor 
răscumpăraţi. „Voi însă veţi cânta“, declară proorocul, „ca în noaptea 
când se prăznuieşte sărbătoarea, veţi fi cu inima veselă, ca cel ce 
merge în sunetul flautului, ca să se ducă la muntele Domnului, spre 
Stânca lui Israel. Şi Domnul va face să răsune glasul Lui măreţ.... 
Atunci, Asirianul va tremura de glasul Domnului, care îl va lovi 
cu nuiaua Sa. La fiecare lovitură de nuia hotărâtă pe care i-o va da 
Domnul, se vor auzi timpanele şi arfele“ (Vers. 29-32). 


[367] 

Capitolul 31 — Nădejde pentru neamuri 


În timpul lucrării sale, Isaia a dat o mărturie lămurită cu privire 
la planul lui Dumnezeu pentru păgâni. Alţi prooroci amintiseră 
despre planul divin, dar vorbirea lor nu fusese totdeauna înţeleasă. 
Lui Isaia i s-a dat să explice foarte clar lui Iuda adevărul că printre 
cei din Israelul lui Dumnezeu aveau să fie socotiți mulți care nu erau 
urmaşii lui Avraam după tru Această învăţătură nu era în armonie 
cu teologia vremii lui, cu toate acestea, el a rostit fără teamă soliile 
date de Dumnezeu şi a adus nădejde multor inimi care tânjeau după 
binecuvântările spirituale făgăduite seminţiei lui Avraam. 

Apostolul neamurilor, în epistola către credincioşii din Roma, 
atrage atenţia la această caracteristică a învăţăturii lui Isaia. Pavel 
spune: „Şi Isaia merge cu îndrăzneală până acolo că zice: «Am 
fost găsit de cei ce nu Mă căutau; M-am făcut cunoscut celor ce nu 
întrebau de Mine» (Romani 10, 20). 

Adesea, izraeliţii păreau neînstare sau lipsiţi de bunăvoință să în- 
țeleagă planul lui Dumnezeu pentru păgâni. Dar tocmai acesta a fost 
scopul pentru care El i-a făcut un popor deosebit şi i-a întemeiat ca o 
naţiune independentă printre naţiunile pământului. Avraam, tatăl lor, 
căruia i-a fost dat pentru prima oară legământul făgăduinţei fusese 
chemat să iasă din rudeniile lui şi să plece în regiuni îndepărtate ca 
să fie un purtător de lumină pentru neamuri. Cu toate că făgăduinţa 
dată lui cuprinde o sămânță de urmaşi numeroasă ca nisipul mării, 
totuşi nu pentru un scop egoist avea să devină întemeietorul unei 
naţiuni în ţara Canaan. Legământul lui Dumnezeu cu el cuprindea 
toate popoarele pământului. „Voi face din tine un neam mare şi 
binecuvântat“, a declarat Iehova, „îţi voi face un nume mare, şi vei 
fi o binecuvântare. Voi binecuvânta pe cei ce te vor binecuvânta, şi 
voi blestema pe cei ce te vor blestema; şi toate familiile pământului 
vor fi binecuvântate în tine“ (Geneza 12, 2.3). 

La înnoirea legământului cu puţin înainte de naşterea lui Isaac, 
planul lui Dumnezeu pentru omenire a fost iarăşi făcut clar. „În el 
vor fi binecuvântate toate neamurile pământului“ (Geneza 13, 18), a 

fost asigurarea din partea Domnului cu privire la copilul făgăduit. Iar 
mai târziu, vizitatorul ceresc încă o dată a declarat: „Toate neamurile 
pământului vor fi binecuvântate în sămânţa ta“ (Geneza 22, 18). 

Termenii atotcuprinzători ai acestui legământ erau cunoscuți 
copiilor lui Avraam cât şi copiilor lui. Ei fuseseră izbăviţi din robia 
Egiptului pentru ca izraeliţii să fie o binecuvântare pentru popoare 
şi ca Numele lui Dumnezeu să fie făcut cunoscut „în tot pământul“ 
(Exodul 9, 16). Dacă aveau să asculte de cerinţele Sale, urmau să fie 
aşezaţi cu mult înaintea altor popoare în înţelepciune şi pricepere. 
Dar această supremație avea să fie atinsă şi păstrată numai pentru ca 
prin ei planul lui Dumnezeu pentru toate naţiunile pământului să fie 
împlinit. 

Providenţele minunate legate de eliberarea lui Israel din robia 
egipteană şi de ocuparea ţării făgăduite au determinat pe mulţi dintre 
păgâni să recunoască pe Dumnezeul lui Israel drept Conducătorul 
suprem. „Egiptenii vor cunoaşte“, fusese făgăduinţa, „că Eu sunt 
Domnul când Îmi voi întinde mâna asupra Egiptului şi când voi 
scoate din mijlocul lor pe copiii lui Israel “(Exodul 7, 5). Chiar şi 
îngâmfatul Faraon a fost constrâns să recunoască puterea lui Iehova. 
„Duceţi-vă de slujiţi Domnului“, a îndemnat el pe Moise şi Aaron, 
„şi binecuvântaţi-mă“ (Exodul 12, 31.32). 

Înaintarea oştilor lui Israel a dovedit că lucrările puternice ale 
Dumnezeului evreilor merseseră înaintea lor şi că unii dintre păgâni 
îşi însuşeau învăţătura că numai El era Dumnezeul cel adevărat. În 
Ierihonul cel nelegiuit, mărturia unei femei păgâne a fost: „Domnul, 
Dumnezeul vostru, este Dumnezeu sus în cer şi jos pe pământ“ 
(Iosua 2, 11). Cunoaşterea lui Iehova, care ajunsese astfel la ea, s-a 
dovedit a fi salvarea ei. Prin credinţă „n-a pierit Rahav împreună 
cu cei răzvrătiți“ (Evrei 11, 31). Iar convertirea ei n-a fost un caz 
izolat al milei lui Dumnezeu faţă de închinătorii la idoli care au 
recunoscut autoritatea Sa divină. În mijlocul ţării, un popor numeros 
— gabaoniţii — a renunţat la păgânismul lor şi s-a unit cu Israel, 
împărtăşindu-se de binecuvântările legământului. 

Dumnezeu nu recunoaşte nici o deosebire pe bază de naționali- 
tate, rasă sau castă. El este Creatorul tuturor oamenilor. 

Toţi oamenii sunt o familie prin creaţiune şi toți sunt una prin 
răscumpărare. Hristos a venit să dărâme orice zid de despărțire, să 
deschidă toate despărțiturile templului, pentru ca orice suflet să aibă 

intrarea liberă la Dumnezeu. Dragostea Lui este atât de cuprinză- 
toare, atât de profundă, atât de deplină, încât pătrunde pretutindeni. 
Ea ridică mai presus de influenţa lui Satana pe aceia care sunt amă- 
giţi de ispitirile lui şi îi aşează în apropierea tronului lui Dumnezeu, 
tron înconjurat de curcubeul făgăduinţei. În Hristos nu mai este nici 
iudeu, nici grec, nici rob, nici slobod. 

În anii care au urmat ocupării ţării făgăduite, planurile binefă- 
cătoare ale lui Iehova pentru mântuirea păgânilor au fost aproape 
cu totul pierdute din vedere şi a fost necesar ca El să — Şi prezinte 
din nou planul. „Toate marginile pământului“, era inspirat psalmis- 
tul să cânte, „îşi vor aduce aminte şi se vor închina înaintea Ta“. 
„Cei mari vin din Egipt: Etiopia aleargă cu mâinile întinse spre 
Dumnezeu. Atunci se vor teme neamurile de Numele Domnului, 
şi toţi împărații pământului de slava Ta. Să se scrie lucrul acesta 
pentru neamul de oameni care va veni şi poporul care se va naşte 
să laude pe Domnul! Căci El priveşte din înălţimea sfinţeniei Lui; 
Domnul priveşte din ceruri pe pământ, ca să audă gemetele prinşilor 
de război, şi să izbăvească pe cei ce sunt pe moarte; pentru ca ei 
să vestească în Sion Numele Domnului, şi laudele Lui în Ierusa- 
lim, când se vor strânge toate popoarele, şi toate împărăţiile ca să 
slujească Domnului“ (Psalmii 22, 27; 68, 31; 102, 1.5.18-22). 

Dacă Israel ar fi fost credincios însărcinării lui, toate popoarele 
pământului s-ar fi împărtăşit de binecuvântările lui. Dar inimile ace- 
lora cărora le fusese încredinţată cunoaşterea adevărului mântuitor 
n-au fost mişcate de nevoile celor din jurul lor. Când planul lui Dum- 
nezeu a fost pierdut din vedere, păgânii au ajuns să fie priviţi ca fiind 
dincolo de hotarele milei Sale. Lumina adevărului a fost retrasă, 
şi întunericul a pus stăpânire pe ei. Popoarele au fost acoperite cu 
un văl de ignoranță; dragostea lui Dumnezeu era puţin cunoscută, 
rătăcirea şi superstiţia înfloreau. 

Aceasta era perspectiva pe care a găsit-o Isaia atunci când a fost 
chemat la misiunea profetică; cu toate acestea, nu s-a descurajat, 
căci în urechile lui răsuna corul triumfal al îngerilor care înconjurau 
tronul lui Dumnezeu: „Tot pământul este plin de slava Lui“ (Isaia 
6, 3). Iar credinţa i-a fost întărită de viziunile cuceririlor glorioase 
ale bisericii lui Dumnezeu, atunci când „pământul va fi plin de cu- 
noştinţa Domnului, ca fundul mării de apele care-l acoperă“ (Isaia 
11,9). „Măhrama care acoperă toate popoarele şi învelitoarea care 

înfăşoară toate neamurile“ (Isaia 25, 7) avea să fie distrusă, până la 
urmă. Duhul lui Dumnezeu avea să fie revărsat peste toată făptura. 
Cei care flămânzesc şi însetează după neprihănire aveau să fie nu- 
măraţi printre cei din Israelul lui Dumnezeu. „Şi vor răsări ca firele 
de iarbă între ape, ca sălciile lângă pâraiele de apă“, zicea profetul. 
„Unul va zice: «Eu sunt Domnul!» Altul se va numi cu numele lui 
Iacov; iar altul va scrie cu mâna lui: «Al Domnului sunt!» Şi va fi 
cinstit cu numele lui Israel“(Isaia 44, 4.5). 

Prorocului i s-a dat o descoperire a planului binefăcător al lui 
Dumnezeu în împrăştierea printre popoarele pământului a lui luda 
cel nepocăit. „Poporul Meu va cunoaşte Numele Meu“, zice Domnul; 
„de aceea va şti, în ziua aceea, că Eu vorbesc şi zic: lată — Mă!“ 
(Isaia 52, 6). Şi nu numai ei urmau să înveţe lecţia ascultării şi 
încrederii; în locurile exilului lor, aveau să dea şi altora o cunoaştere 
a viului Dumnezeu. Mulți dintre fiii străinilor urmau să înveţe să-L 
iubească drept pe Creatorul şi Răscumpărătorul lor; aveau să înceapă 
păzirea Sabatului Său cel sfânt ca amintire a puterii Sale creatoare; 
şi când avea să — Şi „descopere braţul Lui cel sfânt, înaintea tuturor 
neamurilor“, pentru a-Şi elibera poporul din robie, „toate marginile 
pământului“ să vadă mântuirea lui Dumnezeu (Isaia 52, 10). Mulţi 
dintre aceşti convertiți de la păgânism vor dori să se unească cu 
izraeliţii şi să-i însoţească în călătoria de reîntoarcere în ludea. Nici 
unul dintre aceştia nu avea să spună: „Domnul mă va despărți de 
poporul Său“ (Isaia 56, 3), căci Cuvântul Domnului, prin proorocul 
Său pentru aceia care urmau să se predea Lui şi să păzească Legea 
Sa era că de atunci încolo aveau să fie socotiți printre cei din Israelul 
spiritual — biserica Sa de pe pământ. 

„ŞI pe străinii care se vor lipi de Domnul ca să-L slujească şi 
să iubească Numele Domnului, pentru ca să fie slujitorii Lui, şi pe 
toţi cei ce vor păzi Sabatul, că să nu-l pângărească şi vor stărui 
în legământul Meu, îi voi aduce la muntele Meu cel sfânt, şi-i voi 
umplea de veselie în Casa Mea de rugăciune pentru toate popoarele. 
Aşa vorbeşte Domnul, Dumnezeu, care strânge pe cei risipiţi ai lui 
Israel. Voi mai strânge şi alte popoare la cei strânşi acum din el“ 
(Vers. 6-8). 

Proorocului i s-a îngăduit să privească de-a lungul veacurilor 
până la vremea venirii lui Mesia cel făgăduit. La început, a văzut 
numai „necaz, negură şi nevoie neagră“ (Isaia 8, 22). Mulți care 

tânjeau după lumina adevărului, erau duşi în rătăcire de învățătorii 
falşi în labirinturile rătăcitoare ale filozofiei şi spiritismului; alţii îşi 
puneau încrederea într-o formă de evlavie, dar nu aduceau sfinţirea 
adevărată în practica vieţii. Situaţia părea fără nădejde, dar în scurtă 
vreme tabloul s-a schimbat şi înaintea ochilor proorocului s-a desfă- 
şurat o viziune minunată. A văzut Soarele Neprihănirii ridicându-Se 
cu vindecarea sub aripile Sale şi pierdut în admiraţie a exclamat: 
„Totuşi întunericul nu va împărăţi veşnic pe pământul în care acum 
este necaz. După cum în vremurile din vechime a acoperit cu ocară 
țara lui Zabulon şi ţara lui Neftali, în vremurile viitoare va acoperi 
cu slavă ţinutul de lângă mare, ţara de dincolo de Iordan, Galilea 
Neamurilor. Poporul, care umbla în întuneric, vede o lumină mare; 
pe cei ce locuiau în ţara umbrei morţii răsare o lumină“ (Isaia 9, 
1-2). 

Această glorioasă Lumină a lumii avea să aducă mântuirea ori- 
cărei naţiuni, seminţii, limbi şi popor. Despre lucrarea dinainte de 
EI, proorocul a auzit pe Tatăl cel veşnic care a declarat: „Este prea 
puţin lucru să fii Robul Meu, ca să ridici seminţiile lui Iacov şi să 
aduci înapoi rămăşiţele lui Israel. De aceea, te pun să fii Lumina 
neamurilor, ca să duci mântuirea până la marginile pământului. La 
vremea îndurării te voi asculta, şi în ziua mântuirii te voi ajuta; Te 
voi păzi şi Te voi pune să faci legământ cu poporul, să ridici ţara şi 
să împarţi moştenirile pustiite; să spui prinşilor de război: «leşiţi!» 
şi celor ce sunt în întuneric: «Arătaţi-vă!» lată-i că vin de departe, 
unii de la miazănoapte şi de la apus, iar alţii din ţara Sinim“ (Isaia 
49, 6.8.9.12). 

Privind mai departe prin veacuri, proorocul a văzut împlinirea 
literală a acestor făgăduinţe glorioase. A văzut purtătorii veştilor 
bune ale mântuirii mergând până la marginile pământului la orice 
seminţie şi popor. El a auzit pe Domnul zicând despre biserica 
Evangheliei: „lată, voi îndrepta spre el pacea ca un râu şi slava 
neamurilor ca un pârâu ieşit din matcă“ (Isaia 66, 12) şi a auzit 
însărcinarea: „Lărgeşte locul cortului tău; şi întinde învelitoarea 
locuinţei tale; nu te opri! Lungeşte-ti funiile şi întăreşte-ti ţăruşu! 
Căci te vei întinde la dreapta şi la stânga, sămânţa ta va cotropi 
neamurile şi va locui cetăţile pustii“ (Isaia 54, 2.3). 

Iehova a declarat proorocului că — Şi va trimite martorii la 
popoare, la Tarsis, la Pul şi la Lud ... la Tubal şi la Iavan şi în 
„ostroavele îndepărtate“ (Isaia 66, 19). 

„Ce frumoase sunt pe munţi picioarele celui ce aduce veşti bune, 
care vesteşte pacea, picioarele celui ce aduce veşti bune, care ves- 
teşte mântuirea! Picioarele celui ce zice Sionului: «Dumnezeul tău 
împărăteşte!»* (Isaia 52, 7). 

Proorocul a auzit glasul lui Dumnezeu chemând biserica Sa 
la lucrarea încredinţată ei, pentru ca să fie pregătită calea pentru 
intrarea în veşnica Sa împărăție. Solia este deosebit de clară: „Scoală- 
te şi luminează-te! Căci lumina ta vine şi slava Domnului răsare 
peste tine. Căci iată, întunericul acoperă pământul şi negură mare 
popoarele; dar peste tine răsare Domnul şi slava Lui se arată peste 
tine. Neamurile vor umbla în lumina ta şi împărații în strălucirea 
razelor tale. Ridică-ţi ochii împrejur şi priveşte; toţi se strâng şi vin 
spre tine! Fiii tăi vin de departe şi fiicele tale sunt purtate pe braţe... 
Străinii îți vor zidi zidurile şi împărații lor îţi vor sluji; căci te-am 
lovit în mânia Mea, dar în îndurarea Mea am milă de tine. Porţile 
tale vor sta veşnic deschise, nu vor fi închise nici zi, şi nici noapte, 
că să lase să intre la tine bogăţia neamurilor, şi împărații lor cu tot 
alaiul lor“. „Întoarceţi-vă la Mine şi veţi fi mântuiţi toți cei ce sunteţi 
la marginile pământului! Căci Eu sunt Dumnezeu, şi nu altul!“ (Isaia 
60, 1-4.10.11; 45,22). 

Aceste proorocii cu privire la o mare redeşteptare spirituală 
într-o vreme de întunecime profundă îşi găsesc împlinirea în liniile 
înaintate ale staţiunilor misionare, care ajung în cele mai îndepărtate 
regiuni ale pământului. Grupele de misionari în ţările păgâne au fost 
asemănate de prooroc cu semne aşezate pentru călăuzirea acelora 
care caută lumina adevărului. „În ziua aceea“, zice Isaia, „Vlăstarul 
lui Isai va fi ca un steag pentru popoare; neamurile se vor întoarce la 
El şi slava va fi locuinţa Lui. În acelaşi timp, Domnul Îşi va întinde 
mâna a doua oară ca să răscumpere rămăşiţa poporului Său.... El va 
înălța un steag pentru neamuri, va strânge pe surghiuniţii lui Israel 
şi va aduna pe cei risipiţi ai lui luda de la cele patru capete ale 
pământului“ (Isaia 11, 10-12). 

Ziua mântuirii este aproape. „Domnul Îşi întinde privirile peste 
tot pământul ca să sprijinească pe aceia a căror inimă este întreagă 
a Lui“ (2 Cronici 16, 9). În toate naţiunile, limbile şi neamurile, 

El vede bărbaţi şi femei care se roagă pentru lumină şi cunoştinţă. 
Sufletele lor sunt nesăturate; multă vreme s-au hrănit cu cenuşă (vezi 
Isaia 44, 20). Vrăjmaşul oricărei neprihăniri 1-a rătăcit, iar ei bâjbâie 
ca nişte orbi. Dar sunt cinstiţi în inimă şi doresc să descopere o 
cale mai bună. Cu toate că se găsesc în adâncimile păgânismului, 
fără o cunoaştere a legii scrise a lui Dumnezeu şi a Fiului Său Isus, 
au descoperit pe nenumărate căi lucrarea unei puteri divine asupra 
minţii şi a caracterului. 

Uneori aceia car nu au o cunoaştere a lui Dumnezeu în afară 
de aceea pe care au primit-o sub acţiunea harului divin, au fost 
binevoitori faţă de slujitorii Săi, apărându-i cu riscul vieţii lor. Duhul 
Sfânt sădeşte harul lui Hristos în inima multor căutători nobili după 
adevăr, dând naştere simpatiilor contrare firii lor, contrare educaţiei 
lor de mai înainte. „Lumina care luminează pe orice om venit în 
lume“ (loan 1, 9) străluceşte în sufletul lor; şi dacă se ia seama 
la această Lumină, El le va călăuzi picioarele către Împărăţia lui 
Dumnezeu. Proorocul Mica spunea: „Chiar dacă am căzut, mă voi 
scula iarăşi, chiar dacă stau în întuneric, totuşi Domnul este Lumina 
mea! El mă va scoate la lumină şi voi privi dreptatea Lui“ (Mica 7, 
8.9). 

Planul de Mântuire al Cerului este destul de larg ca să cuprindă 
lumea întreagă. Dumnezeu doreşte să insufle în natura omenească 
smerită suflarea de viaţă. El nu va îngădui ca vreun suflet care este 
sincer în dorinţa lui după ceva mai înalt şi mai nobil decât tot ce 
poate oferi lumea să fie dezamăgit. El trimite continuu pe îngerii 
Săi la aceia care, prinşi de împrejurările cele mai descurajatoare, se 
roagă în credinţă ca o putere mai înaltă decât ei să-i ia în stăpânire 
şi să le aducă eliberare şi pace. Dumnezeu li Se va descoperi pe 
diferite căi şi-i va pune în legătură cu providenţele care le vor întări 
încrederea în Acela care S-a dat pe Sine ca răscumpărare pentru toţi 
pentru ca „să-şi pună încrederea în Domnul, şi să nu uite lucrările 
Domnului şi să păzească poruncile Lui“ (Psalmii 78, 7). „Se poate 
lua prada celui puternic? Şi poate să scape cel prins din prinsoare? 
Da, zice Domnul, prada celui puternic va fi luată, şi cel prins de 
asupritor va scăpa“ (Isaia 49, 24.25). „Vor fi acoperiţi de ruşine cei 
ce se încred în chipuri cioplite şi zic idolilor turnaţi: «V oi sunteţi 
dumnezeii noştri!» (Isaia 42, 17). 

„Ferice ce cine are ca ajutor pe Dumnezeul lui Iacov, ferice ce 
cine-şi pune nădejdea în Domnul Dumnezeul său!“ (Psalmii 146, 
5). „Întoarceţi-vă la cetăţuie, voi prizonieri ai nădejdii“ (Zaharia 
9, 12). Către toţi cei sinceri din ţările păgâne, „celui neprihănit“ 
în ochii Cerului „îi răsare o lumină în întuneric“ (Psalmii 112, 4). 
Dumnezeu a vorbit: „Voi duce pe orbi pe un drum necunoscut de 
ei, îl voi povăţui pe cărări neştiute de ei; voi preface întunericul în 
lumină, înaintea lor şi locurile strâmte în locuri netede; iată ce voi 
face, şi nu-i voi părăsi“ (Isaia 42, 10). 

Pedeapsa naţlonală 


[380] 
„Te voi pedepsi cu dreptate; 


nu pot să te las nepedepsit“ (Ieremia 30, 11) 


Capitolul 32 — Manase şi Iosia 


Împărăţia lui Iuda, a prosperat în toate zilele lui Ezechia dar a 
coborât din nou sub anii lungi de domnie nelegiuită a lui Manase, 
când păgânismul a fost reînviat şi mulţi din popor au fost târâţi în 
idolatrie. „Manase a fost pricina că Iuda şi locuitorii Ierusalimului 
s-au rătăcit şi au făcut rău mai mult decât neamurile pe care le 
nimicise Domnul dinaintea copiilor lui Israel “(2 Cronici 33, 9). 
Lumina glorioasă a generaţiilor de mai înainte a fost urmată de 
întunericul superstiţiei şi rătăcirii. Păcatele josnice au apărut şi s-au 
dezvoltat — tirania, apăsarea, ura a tot ce este bun. Dreptatea a fost 
pervertită; violenţa predomina. 

Şi totuşi, acele vremuri rele n-au fost fără martori pentru Dum- 
nezeu şi pentru dreptate. Experiențele grele prin care Iuda trecuse cu 
bine în timpul domniei lui Ezechia dezvoltaseră în inimile multora, 
o tărie de caracter care acum slujea ca un zăgaz împotriva nelegiuirii 
copleşitoare. Mărturia lor în favoarea adevărului şi a neprihănirii 
a trezit mânia lui Manase şi a tovarăşilor lui de autoritate, care au 
căutat să se împietrească în păcătuire, prin aducerea la tăcere a orică- 
rui glas de dezaprobare. „Manase a vărsat de asemenea mult sânge 
nevinovat până acolo încât a umplut Ierusalimul de la un capăt la 
altul, afară de păcatele pe care le-a săvârşit, şi în care a târât şi pe 
Iuda, făcând ce este rău înaintea Domnului“ (2 Împărați 21, 16). 

Primul care avea să cadă a fost Isaia, care timp de peste o ju- 
mătate de veac, stătuse înaintea lui Iuda ca sol rânduit de Iehova. 
„Alții au suferit batjocuri, bătăi, lanţuri şi închisoare; au fost ucişi cu 
pietre, tăiaţi în două cu ferăstrăul, chinuiţi; au murit ucişi de sabie, 
au pribegit îmbrăcaţi cu cojoace şi în piei de capre, lipsiţi de toate, 
prigoniţi, munciţi, ei, de care lumea nu era vrednică — au rătăcit 
prin pustiuri, prin munţi, prin peşteri şi prin crăpăturile pământului“ 
(Evrei 11, 36-38). 

Unii dintre aceia care au fost prigoniţi în timpul domniei lui 
Manase, au fost însărcinaţi să dea mărturii speciale de mustrare şi 
judecată. Proorocii declarau că: „Împăratul lui Iuda a săvârşit aceste 

urâciuni ... mai rău decât tot ce făcuseră înaintea lui....“ Din cauza 
acestei nelegiuiri, împărăţia lui se apropia de o criză; în curând 
locuitorii ţării urmau să fie duşi la Babilon, ca să ajungă „de jaful şi 
de prada tuturor vrăjmaşilor lor“ (2 Împărați 21, 11.14). Dar Domnul 
nu avea să i părăsească cu totul pe aceia care într-o ţară străină aveau 
să-L recunoască drept Creator al lor; aceştia aveau să sufere încercări 
mari, dar El urma să le aducă izbăvirea la timpul şi calea stabilite de 
Cer. Aceia care aveau să-şi pună încrederea deplină în El urmau să 
găsească un adăpost sigur. 

Proorocii au continuat să dea cu credincioşie avertizările şi în- 
demnurile lor; neînfricaţi au vorbit lui Manase şi poporului lui; dar 
solii au fost batjocoriţi. Iuda cel apostat n-a luat aminte. Ca o anti- 
cipaţie a ceea ce avea să cadă peste popor, dacă aveau să continue 
în nepocăinţă, Domnul a îngăduit ca împăratul lor să fie luat rob de 
o grupă de ostaşi asirieni, care l-au „legat cu lanţuri şi l-au dus la 
Babilon“, capitala lor vremelnică. Acest necaz l-a trezit la realitate 
„ŞI s — a smerit înaintea Dumnezeului părinţilor săi. I-a făcut rugă- 
ciuni; şi Domnul, lăsându-Se înduplecat, i-a ascultat cererile şi l-a 
adus înapoi la Ierusalim în împărăţia lui. Şi Manase a cunoscut că 
Domnul este Dumnezeu“ (2 Cronici 33, 11-13). Dar această pocă- 
inţă, oricât de profundă era ea, a venit prea târziu, ca să mai scape 
împărăţia de influenţa distrugătoare a anilor de practici idolatre. 
Mulţi se poticniseră şi căzuseră, ca să nu se mai ridice niciodată. 

Printre aceia a căror experienţă de viaţă fusese modelată fără 
putinţă de întoarcere de la apostazia fatală a lui Manase, a fost chiar 
propriul lui fiu, care a ajuns pe tron la vârsta de douăzeci şi doi de 
ani. Despre împăratul Amon stă scris: „A umblat în toată calea în 
care umblase tatăl său, a slujit idolilor cărora le slujise şi tatăl său 
Manase; şi s-a închinat înaintea lor; a părăsit pe Domnul, Dumne- 
zeul părinţilor săi, şi n-a umblat în calea Domnului“ (2 Împărați 
21, 21.22). „ŞI nu s-a smerit înaintea Domnului, cum se smerise 
tatăl său Manase, căci Amon s-a făcut din ce în ce mai vinovat“. 
Nelegiuitului împărat nu i s-a îngăduit să mai domnească mult. În 
toiul nelegiuirilor sale sfidătoare, la numai doi ani după venirea lui 
la domnie, a fost ucis în palat de propriu lui slujitori. Şi poporul 
țării a ucis pe toți cei ce uneltiseră împotriva împăratului Amon. „ŞI, 
în locul lui, poporul ţării a pus împărat pe fiul său“ (2 Cronici 33, 
23.25). 

Odată cu venirea la tron a lui, care avea să domnească timp de 
treizeci şi unu de ani, aceia care îşi păstraseră curăţia credinţei, au 
început să spere că drumul decadent al împărăției a fost oprit: că 
noul împărat, cu toate că avea numai opt ani, se temea de Domnul şi, 
încă de la început, „a făcut ce era bine înaintea Domnului şi a umblat 
în calea lui David, tatăl lui, şi nu s-a abătut nici la dreapta, nici la 
stânga“ (2 Împărați 22, 2). Născut dintr-un împărat nelegiuit, asaltat 
de ispitele de a merge pe urmele tatălui său dar cu ajutorul celor 
câţiva slujitori care-l încurajau în direcţia cea bună, a putut rămâne 
credincios Dumnezeului lui Israel. Avertizat de rătăcirile generaţi- 
ilor trecute, a ales să îndeplinească dreptatea, în loc să coboare în 
adâncimea păcatului şi a degradării unde căzuseră tatăl şi bunicul lui. 
„EI nu s-a abătut nici la dreapta nici la stânga“. Ca unul care avea să 
ocupe un loc de încredere, s-a hotărât să asculte de îndrumarea care 
fusese dată pentru călăuzirea conducătorilor lui Israel, şi ascultarea 
lui a făcut posibil ca Dumnezeu să-l folosească drept vas de cinste. 

La vremea când a început să domnească şi cu mulţi ani mai 
înainte, cei credincioşi din Iuda puneau la îndoială dacă făgăduinţele 
lui Dumnezeu către Israelul din vechime aveau să se împlinească 
vreodată. Din punct de vedere omenesc, planul divin pentru poporul 
ales părea aproape cu neputinţă de împlinit. Apostazia din veacurile 
de mai înainte se întărise cu trecerea anilor, zece seminţii fuseseră 
împrăştiate printre păgâni, numai seminţiile lui Iuda şi Beniamin mai 
rămăseseră şi chiar şi acestea păreau a fi pe pragul ruinei morale şi 
naţionale. Proorocii începuseră să prezică distrugerea totală a cetăţii 
lor frumoase, unde se afla templul clădit de Solomon, în care se 
concentraseră toate nădejdile lor pământeşti, de glorie naţională. Era 
oare posibil ca Dumnezeu să fie gata să Se întoarcă de la planul Său 
declarat de a aduce izbăvirea acelora care-şi puseseră încrederea în 
EI? Faţă de îndelungata prigonire a celor neprihăniţi şi de aparenta 
prosperitate a celor nelegiuiţi, puteau nădăjdui în zile mai bune aceia 
care rămăseseră credincioşi lui Dumnezeu? 

Aceste întrebări pline de îngrijorare erau exprimate de proorocul 
Habacuc. Privind situaţia celor credincioşi din zilele lui, şi-a expri- 
mat povara inimii prin întrebarea: „Până când voi striga către Tine, 
Doamne, fără s-asculţi? Până când mă voi tângui Ţie, fără să dai 
ajutor? Pentru ce mă laşi să văd nelegiuirea, şi Te uiţi la nedreptate? 
Asuprirea şi silnicia se fac sub ochii mei, se nasc certuri şi se stâr- 

neşte gâlceavă. De aceea legea este fără putere, şi dreptatea nu se 
vede, căci cel rău biruieşte pe cel neprihănit, de aceea se fac judecăţi 
nedrepte“ (Habacuc 1, 2-4). 

Dumnezeu a răspuns la strigătul copiilor Săi credincioşi. Prin 
port-vocea Sa aleasă, Şi-a făcut cunoscut hotărârea de a aduce pe- 
deapsa asupra poporului care se abătuse de la El ca să slujească 
zeilor păgâni. În timpul vieţii unora dintre aceia care chiar atunci 
puneau întrebări cu privire la viitor, El avea să îndrume în mod 
minunat căile popoarelor conducătoare ale pământului şi să-i aducă 
pe babilonieni în frunte. Aceşti caldeeni, „groaznici şi înfricoşaţi“ 
(Habacuc 1, 7), aveau să cadă deodată peste ţara lui Iuda ca un bici 
rânduit de Dumnezeu. Căpeteniile lui Iuda şi cei mai de frunte din 
popor urmau să fie duşi robi în Babilon; cetăţile, satele şi ogoarele 
cultivate ale iudeilor urmau să rămână pustii; nimic nu avea să fie 
cruțat. 

Încrezător că şi în această judecată grozavă planul lui Dumnezeu 
pentru poporul Său avea să fie într-un fel împlinit, Habacuc s-a 
plecat cu umilinţă în faţa voii descoperite a lui Iehova: „Doamne, 
nu eşti Tu din veşnicie Dumnezeul meu, Sfântul meu?“ a strigat 
el. Apoi, credinţa lui trecând dincolo de perspectiva întunecată a 
viitorului apropiat şi încrezându-se în făgăduinţele preţioase care 
dau pe faţă dragostea lui Dumnezeu faţă de copiii Săi încrezători, 
proorocul adaugă: „Nu vom muri!“ (Vers. 12). Cu această declaraţie 
de credinţă, a lăsat cazul lui şi al tuturor celorlalți credincioşi izraeliţi 
în mâinile unui Dumnezeu milostiv. 

Aceasta n-a fost singura experienţă a lui Habacuc în exercitarea 
credinţei puternice. Într-o împrejurare, pe când medita cu privire 
la viitor, el spunea: „M-am dus la locul meu de strajă şi stăteam 
pe turn ca să veghez şi să văd ce are să-mi spună Domnul şi ce-mi 
va răspunde la plângerea mea“. Cu îndurare Domnul i-a răspuns: 
„Scrie proorocia şi sapă-o pe table ca să se poată citi uşor, căci este 
o proorocie a cărei vreme este hotărâtă, se apropie de împlinire şi 
nu va minţi; dacă zăboveşte, aşteapt-o, căci va veni şi se va împlini 
negreşit. Lată, 1 s-a îngâmfat sufletul, nu este fără prihană în el; dar 
cel neprihănit va trăi prin credinţa lui“ (Habacuc 2, 1-4). 

Credinţa care l-a întărit pe Habacuc împreună cu toţi cei sfinți şi 
drepţi din zilele de grea încercare, era aceeaşi credinţă care susţine 
pe poporul lui Dumnezeu din zilele noastre. În ceasurile cele mai 

întunecate, în împrejurările cele mai descurajatoare, credinciosul 
creştin îşi poate ţine sufletul legat de Izvorul a toată lumina şi puterea. 
Prin credinţa în Dumnezeu, nădejdea şi curajul lui pot fi reînnoite 
în fiecare zi. „Cel neprihănit va trăi prin credinţa lui“. În slujirea 
lui Dumnezeu nu trebuie să existe nici descurajare, nici oscilare, 
nici teamă. Domnul va împlini cele mai înalte aşteptări ale acelora 
care-şi pun încrederea în El. El le va da înţelepciunea pe care o cer 
pentru diferitele lor nevoi. 

Apostolul Pavel dă o mărturie grăitoare despre grija îndestu- 
lătoare oferită fiecărui suflet încercat. Lui i-a fost dată asigurarea 
divină: „Harul Meu îţi este de ajuns; căci puterea Mea în slăbiciune 
este făcută desăvârşită“. Cu recunoştinţă şi încredere, slujitorul în- 
cercat al lui Dumnezeu a răspuns: „Deci mă voi lăuda mult mai 
bucuros cu slăbiciunile mele, pentru ca puterea lui Hristos să rămână 
în mine. De aceea simt plăcere în slăbiciuni, în defăimări, în nevoi, 
în prigoniri, în strâmtorări pentru Hristos; căci când sunt slab, atunci 
sunt tare“ (2 Corinteni 12, 9.10). 

Trebuie că cultivăm şi să încurajăm credinţa despre care au 
mărturisit proorocii şi apostolii — credinţa care se sprijină pe fă- 
găduinţele lui Dumnezeu şi aşteaptă mântuirea la timpul şi în felul 
hotărâte de El. Cuvântul sigur al proorociei îşi va găsi împlinirea 
finală în arătarea glorioasă a Domnului şi Mântuitorului nostru Isus 
Hristos ca Împărat al împăraţilor şi Domn la domnilor. Timpul de 
aşteptare poate părea lung, sufletul poate fi apăsat de împrejurări 
descurajatoare, mulţi în care ne-am pus încrederea pot cădea pe 
cale; dar împreună cu proorocul care s-a străduit să încurajeze pe 
Iuda într-o vreme de decădere fără egal, să spunem cu încredere: 
„Domnul este însă în Templul Lui cel Sfânt. «Tot pământul să tacă 
înaintea Lui!»“ (Habacuc 2, 20). Să păstrăm mereu în minte solia 
încurajatoare: „Căci este o proorocie a cărei vreme este hotărâtă, 
se apropie de împlinire şi nu va minţi; dacă zăboveşte, aşteaptă-o 
Căci va veni şi se va împlini negreşit.... Cel neprihănit va trăi prin 
credinţa lui“ (Vers. 3.4). 


„Insufleţeşte — Ţi lucrarea în cursul anilor, Doamne! 
Fă — Te cunoscut în trecerea anilor! 
Dar, în mânia Ta, adu-Ţi aminte de îndurările Tale! 

Dumnezeu vine din T eman 
şi Cel Sfânt vine din muntele Paran.... 
Măreţia Lui acoperă cerurile 
şi slava lui umple pământul. 
Strălucirea Lui este ca lumina soarelui; 
din mâna Lui pornesc raze, 
şi acolo este ascunsă tăria Lui. 
Înaintea Lui merge ciuma, 
şi molima calcă pe urmele Lui. 
Se opreşte şi măsoară pământul cu ochiul; 
priveşte, şi le face pe neamuri să tremure; 
munţii cei veşnici se sfărâmă, 
dealurile cele vechi se pleacă; 
El umblă pe cărări veşnice.... 


leşi ca să izbăveşti pe poporul Tău, 
să izbăveşti pe unsul Tău; 


Căci chiar dacă smochinul nu va înflori, 
viţa nu va da nici un rod, 
rodul măslinului va lipsi 
şi câmpiile nu vor da hrană, 
oile vor pieri din staule, 
şi nu vor mai fi boi în grajduri, 
eu tot mă voi bucura în Domnul. 
Mă voi bucura în Dumnezeul mântuirii mele! 
Domnul Dumnezeu este tăria mea“. 


(Habacuc 3, 2-6.13.17-19) 


Habacuc nu a fost singurul prin care s-a dat o solie cu privire la 
strălucita nădejde şi biruinţa viitoare, ca şi despre judecata prezentă. 
În timpul domniei lui, cuvântul Domnului a venit la Ţefania, arătând 
lămurit urmările stăruirii în apostazie şi atrăgând atenţia bisericii 
adevărate la perspectiva glorioasă de după aceea. Profeţiule lui pri- 
vitoare la judecata care urma să vină asupra lui luda se aplică cu o 
putere egală şi judecăților care vor cădea asupra lumii nepocăite la 
vremea celei de a doua veniri a lui Hristos: 

„Ziua cea mare a Domnului este aproape, 
este aproape şi vine în grabă mare! 

Da, este aproape ziua cea amarmnică a Domnului 
şi viteazul ţipă cu amar. 


Ziua aceea este o zi de mânie, 
o zi de necaz şi de groază, 
o zi de pustiire şi nimicire, 
o zi de întuneric şi negură, 


o zi de întunecime, 
o zi în care va răsuna trâmbiţa 
şi strigătele de război 
împotriva cetăților întărite şi turnurilor înalte“. 


(Ţefania 1, 14-16) 


„Atunci voi pune pe oameni la strâmtorare, şi vor bâjbâi ca nişte 
orbi, pentru că au păcătuit împotriva Domnului; de aceea, le voi 
vărsa sângele ca praful. Nici argintul, nici aurul lor nu vor putea 
să-l izbăvească în ziua mâniei Domnului; ci toată ţara va fi pustiită 
de focul geloziei Lui, căci va nimici deodată pe toţi locuitorii țării“ 
(Tefania 1, 17.18). 


„Veniţi-vă înfire şi cercetaţi-vă, 
neam fără ruşine, 

până nu se împlineşte hotărârea - 
ca pleava trece vremea 

până nu vine peste voi mânia aprinsă a Domnului, 
până nu vine peste voi ziua mâniei Domnului! 


Căutaţi pe Domnul, toţi cei smeriţi din ţară, 
care împliniţi poruncile Lui! 
Căutaţi dreptatea, căutaţi smerenia! 
Poate că veţi fi cruţaţi în ziua mâniei Domnului “. 


(Ţefania 2, 1-3) 

„lată, în vremea aceea, voi lucra împotriva tuturor asupritorilor 
tăi; voi izbăvi pe cei şchiopi şi voi strânge pe cei ce au fost izgoniți, 
şi îi vol face o pricină de laudă şi de slavă în toate ţările unde sunt de 
ocară acum. În vremea aceea, vă voi aduce înapoi; în vremea ceea, 
vă voi strânge; căci vă voi face o pricină de slavă şi de laudă între 
toate popoarele pământului, când voi aduce înapoi pe prinşii voştri 
de război, sub ochii voştri, zice Domnul“ (Ţefania 3, 19.20). 


„Strigă de bucurie, fiica Sionului! 
Strigă de veselie, Israele! 
Bucură-te şi saltă de veselie 
din toată inima ta, fiica Ierusalimului! 
Domnul a abătut de la tine pedepsele tale, 
a îndepărtat pe vrăjmaşul tău; 
Domnul, Împăratul lui Israel, 
este în mijlocul tău; 
nu trebuie să te mai temi de nici o nenorocire! 


În ziua aceea, se va zice Ierusalimului: 
Nu te teme de nimic! 
Sioane, să nu-ţi slăbească mâinile! 
Domnul, Dumnezeul tău, este în mijlocul tău 
ca un viteaz care poate ajuta; 
Se va bucura de tine cu mare bucurie, 
va tăcea în dragostea Lui. 
şi nu va mai putea de veselie pentru tine“. 


(Vers. 14-17). 
[392] 

Influențele tăcute dar puternice puse în mişcare de soliile pro- 
orocilor cu privire la robia babiloniană au contribuit la pregătirea 
căii pentru o reformă, care a avut loc în anul al optsprezecelea al 
domniei lui. Această mişcare reformatoare, prin care judecăţile care 
amenințau au fost îndepărtate pentru o vreme, s-a născut într-un mod 
cu totul neaşteptat prin descoperirea şi studierea unei părți a Sfintei 
Scripturi care, timp de mulţi ani, fusese în mod ciudat pusă într-un 
loc nepotrivit şi pierdută. 

Cu aproape un secol mai înainte, în timpul primului Paşte săr- 
bătorit de Ezechia, se luaseră măsuri pentru citirea publică, zilnică 
a cărţii legii în faţa poporului de către preoţii învăţători. Tocmai 
păzirea rânduielilor raportate de Moise, îndeosebi cele date în cartea 
legământului, care constituie o parte a Deuteronomului, a fost cea 
care a făcut ca domnia lui Ezechia să fie atât de prosperă. Dar Ma- 
nase îndrăznise să îndepărteze aceste rânduieli; şi în timpul domniei 
lui, copia de la templu a cărţii legii se pierduse printr-o neglijenţă 
totală. În felul acesta, timp de mai mulţi ani, poporul de rând a fost 
lipsit de îndrumare. 

Manuscrisul, multă vreme pierdut a fost găsit în templu de către 
Hilchia, marele preot, în timp ce clădirea era supusă unei reparaţii 
capitale, în armonie cu planul împăratului de conservare a clădirii 
sfinte. Marele preot a înmânat cartea prețioasă lui Şafan, un cărturar 
învăţat, care a citit-o şi apoi a dus-o la împărat împreună cu relatarea 
descoperirii. 

Iosia a fost profund mişcat când a auzit pentru prima dată lectura 
îndemnurilor şi avertizărilor raportate în acest manuscris vechi. Nici- 
odată mai înainte nu-şi dăduse seama atât de profund de claritatea 
cu care Dumnezeu pusese înaintea lui Israel „viaţa şi moartea, bine- 
cuvântarea şi blestemul“ (Deuteronom 30, 19), şi cum de repetate 
ori fuseseră îndemnați să aleagă calea vieţii, ca să devină o laudă 
pe pământ, o binecuvântare pentru toate popoarele. „Întăriţi-vă şi 
îmbărbătaţi-vă! Nu vă temeţi şi nu vă înspăimânt ţi“ ... fusese în- 

demnat Israel prin Moise; „căci Domnul, Dumnezeul tău, va merge 
El Însuşi cu tine, nu te va părăsi şi nu te va lăsa“ (Deuteronom 31, 
6). 

Cartea abunda în asigurări privitoare la bunăvoința lui Dumne- 
zeu de a-i mântui în chip desăvârşit pe aceia care aveau să-şi pună 
încrederea deplină în El. Aşa cum lucrase la eliberarea lor din ro- 
bia egipteană, tot aşa avea să lucreze şi la întemeierea lor în ţara 
făgăduinţei şi la aşezarea lor în fruntea popoarelor pământului. 

Încurajările date ca răsplată a ascultării erau însoţite de proorocii 
cu privire la judecăţi împotriva celor neascultători; şi când împăratul 
a auzit cuvintele inspirate, a recunoscut în tabloul pus înaintea lui 
condiţiile care erau asemănătoare cu acelea care existau în realitate 
în împărăţia lui. În legătură cu ateste descrieri profetice ale depărtării 
de Dumnezeu, a fost uimit să găsească declaraţii clare cu privire la 
urmarea faptului că ziua nenorocirii avea să vină cu grabă şi că nu 
va fi nici o scăpare. Limbajul era clar; nu putea fi nici o greşeală în 
înţelegerea cuvintelor. La încheierea volumului, printr-o succintă 
prezentare a procedeelor lui Dumnezeu cu Israel şi printr-o repetare 
a evenimentelor viitoare, aceste probleme au fost lămurite deplin. În 
auzul întregului Israel, Moise declarase: 


„Luaţi aminte ceruri, şi voi vorbi; 
ascultă, pământule, cuvintele gurii mele, 
ca ploaia să curgă învăţăturile mele, 
c roua să cadă cuvântul meu, 
ca ploaia repede pe verdeață, 
ca picăturile de ploaie pe iarbă! 
Căci voi vesti Numele Domnului. 
Day slavă Dumnezeului nostru! 
El este Stânca; 
lucrările Lui sunt desăvârşite, 
căci toate căile Lui sunt drepte; 
EI este un Dumnezeu credincios şi fără nedreptate 
El este drept şi curat“. 


(Deuteronom 32, 1-4). 


„Adu-ţi aminte de zilele din vechime, 

Socoteşte anii, vârstă de oameni după vârstă de oameni, 
Întreabă pe tatăl tău şi te va învăţa, 
Pe bătrânii tăi şi îţi vor spune. 
Când Cel Prea Înalt a dat o moştenire neamurilor, 
când a despărţit pe copiii oamenilor, 
a pus hotare popoarelor, 
după numărul copiilor lui Israel, 
căci partea Domnului este poporul Lui, 
Iacov este partea Lui de moştenire. 
EI l-a găsit într-un ţinut pustiu, 
Într-o singurătate plină de urlete înfricoşate; 
l-a înconjurat, l-a îngrijit, 
şi l-a păzit ca lumina ochiului Lui“ 


(Vers. 7-10). 


„Dar Israel a nesocotit Stânca mântuirii lui, 

L-a întărâtat la gelozie prin dumnezei străini 
L-au mâniat prin urâciuni; 

au adus jertfe dracilor, 
unor idoli care nu sunt dumnezei, 

unor dumnezei pe care nu-i cunoşteau, 
dumnezei noi, veniţi de curând, 

de care nu se temuseră părinţii voştri. 
Ai părăsit Stânca cea care te-a născut, 

şi ai uitat pe Dumnezeul care te-a întocmit. 


Domnul a văzut lucrul acesta, 

şi S-a mâniat, 
S-a supărat pe fiii şi fiicele Lui. 

El a zis: Îmi voi ascunde Faţa de ei, 
şi voi vedea care le va fi sfârşitul, 

căci sunt un neam stricat, 
sunt nişte copii necredincioşi. 

Mi-au întărâtat gelozia 
prin ceea ce nu este Dumnezeu, 

M-au mâniat prin idolii lor deşerţi; 
şi Eu îi voi întărâta la gelozie 

printr-un popor care nu este popor. 
Ii voi mânia printr-un neam fără pricepere. 


Voi îngrămădi toate nenorocirile peste ei, 

Îmi voi arunca toate săgețile împotriva lor. 
Vor fi topiţi de foame, stingi de friguri, 

şi de boli cumplite; 
voi trimite în ei dinţii fiarelor sălbatice 

şi otrava şerpilor. 


Ei sunt un neam care şi-a pierdut bunul simţ 
şi nu-i pricepere în ei. 
Dacă ar fi fost înţelepţi, ar înţelege, [396] 
Şi s-ar gândi la ce li se va întâmpla! 
Cum ar urmări unul singur o mie din ei, 
şi cum ar pune doi pe fugă zece mii, 
dacă nu i-ar fi vândut Stânca, 
dacă nu i-ar fi vândut Domnul? 
Căci stânca lor nu este Stânca noastră, 
vrăjmaşii noştri înşişi 
sunt judecători în această privinţă. 


Oare nu este ascuns lucrul acesta la Mine? 
pecetluit în comorile Mele? 

A Mea este răzbunarea şi Eu voi răsplăti, 
când va începe să le alunece piciorul! 

Căci ziua nenorocirii este aproape, 
şi ceea ce-i aşteaptă nu va zăbovi“. 


(Vers. 15-21.23.24.28- 
31.34.35) 


Acestea şi alte pasaje asemănătoare i-au făcut cunoscut lui dra- 
gostea lui Dumnezeu pentru poporul Său şi oroarea Sa faţă de păcat. 
Când a citit poruncile privitoare la judecata grabnică asupra acelora 
care vor stărui în răzvrătire, împăratul s-a cutremurat pentru viitor. 
Stricăciunea lui Iuda fusese mare; care avea să fie urmarea apostaziei 
lor continue? 

În anii dinainte, împăratul nu fusese indiferent faţă de idolatria 
predominantă. „În al optulea an al domniei lui, pe când era încă 

tânăr“, se consacrase pe deplin în slujirea lui Dumnezeu. Patru ani 
mai târziu, la vârsta de douăzeci de ani, făcuse un efort stăruitor să 
îndepărteze ispita de la supuşii lui, curăţind „uda şi Ierusalimul de 
locurile înalte şi de dumbrăvi, de chipurile cioplite şi de chipurile 
turnate ... Au dărâmat înaintea lui altarele Baalilor, şi au tăiat stâlpii 
închinaţi soarelui, care erau deasupra lor; a sfărâmat idolii Astarteei, 
chipurile cioplite şi chipurile turnate, le-a făcut praf, a presărat pe 
mormintele celor ce le aduseseră jertfe şi a ars oasele preoţilor pe 
altarele lor. Astfel a curăţit Iuda şi Ierusalimul“ (2 Cronici 34, 3-5). 

Nemulţumindu-se să facă o lucrare deplină numai în ţara lui 
Iuda, tânărul conducător şi-a extins eforturile şi la acele părţi ale 
Palestinei ocupate anterior de cele zece seminţii ale lui Israel, din 
care acum mai erau doar o rămăşiţă slabă. „La fel“, spune raportul, 
„a făcut în cetăţile lui Manase, lui Efraim, lui Simeon şi chiar ale lui 
Neftali“. Nu s-a întors la Ierusalim până ce n-a străbătut în lung şi în 
lat această regiune de locuinţe ruinate „şi a dărâmat altarele, a făcut 
bucăţi idolii închinaţi Astarteei, şi chipurile cioplite le-a făcut praf 
şi a tăiat toţi stâlpii închinaţi soarelui în toată ţara lui Israel “(Vers. 
6.7). 

În felul acesta, Iosia, încă din prima tinereţe, se străduise să se 
folosească de poziţia lui ca împărat pentru a înălța principiile Legii 
sfinte a lui Dumnezeu. lar acum, în timp ce Şafan cărturarul îi citea 
din cartea legii, împăratul a descoperit în acest volum un tezaur de 
cunoştinţe, un aliat puternic în lucrarea de reformă pe care dorea 
atât de mult s-o vadă îndeplinită în ţară. S-a hotărât să meargă în 
lumina sfaturilor ei şi astfel să facă tot ce-i stătea în putere pentru a 
face cunoscut poporului învăţăturile ei şi a-i conduce, dacă va fi cu 
putinţă, la cultivarea respectului şi dragostei pentru Legea Cerului. 

Dar era oare cu putinţă să aducă la îndeplinire reforma necesară? 
Israel aproape ajunsese la limitele răbdării divine; în curând, Dum- 
nezeu avea să Se ridice să-i pedepsească pe aceia care aduseseră 
dezonoare asupra Numelui Său; mânia lui Dumnezeu se aprinsese 
deja împotriva poporului. Copleşit de amărăciune şi de descurajare, 
Iosia şi-a sfâşiat hainele, s-a plecat înaintea lui Dumnezeu în agonia 
sufletului, căutând iertare pentru păcatele unei naţiuni nepocăite. 

În vremea aceea, profetesa Hulda locuia în Ierusalim, aproape 
de templu. Gândul împăratului plin de presimţiri îngrijorătoare s-a 
îndreptat spre ea şi s-a hotărât să-L întrebe pe Domnul, prin acel 

sol ales, să afle, dacă era posibil, dacă prin orice mijloc al puterii 
lui lăuntrice ar putea salva pe Iuda cel rătăcit aflat acum în pragul 
ruinei. 

Gravitatea situaţiei şi respectul pe care-l avea faţă de proorociţă 
l-au făcut să aleagă ca soli pentru a-i trimite la ea pe primii oameni 
din împărăție. „Duceţi-vă“, le-a poruncit el, „şi întrebaţi pe Domnul 
pentru mine, pentru popor şi pentru Iuda, cu privire la cuvintele 
cărţii acesteia care s-a găsit; căci mare este mânia Domnului care 
s-a aprins împotriva noastră, pentru că părinţii noştri n-au ascultat 
cuvintele cărţii acesteia şi n-au împlinit tot ce ne este poruncit în ea“ 
(2 Împărați 22, 13). 

Prin Hulda Domnul i-a trimis lui un cuvânt prin care i-a spus că 
distrugerea Ierusalimului nu putea fi evitată. Chiar dacă s-ar umili 
acum înaintea lui Dumnezeu, poporul nu putea scăpa de pedeapsă. 
Atât de mult se împietriseră sufletele lor prin săvârşirea răului, încât 
dacă judecata nu avea să vină asupra lor, în scurtă vreme ei aveau să 
se întoarcă la aceeaşi vieţuire păcătoasă. „Spuneţi omului care v-a 
trimis la mine“, zice profeteasa: „aşa vorbeşte Domnul: «lată, voi 
trimite nenorociri asupra locului acestuia şi asupra locuitorilor lui, 
după cuvintele cărții pe care a citit-o împăratul lui Iuda. Pentru că 
M-au părăsit şi au adus tămâie altor dumnezei, mâniindu-Mă prin 
toate lucrările mâinilor lor, mânia Mea s-a aprins împotriva locului 
acestuia, şi nu se va stinge.» (Vers. 15-17). 

Dar pentru că împăratul şi-a umilit inima înaintea lui Dumnezeu, 
Domnul avea să recunoască promptitudinea lui în căutarea iertării 
şi a milei. Lui i-a fost trimisă solia: „Pentru că ţi s-a mişcat inima, 
pentru că te-ai smerit înaintea Domnului când ai auzit ce am spus 
împotriva acestui loc şi împotriva locuitorilor lui, care vor ajunge 
de spaimă şi de blestem, şi pentru că ţi-ai sfâşiat hainele şi ai plâns 
înaintea Mea, şi Eu am auzit — zice Domnul; — de aceea, iată, te 
voi adăuga la părinţii tăi, vei fi adăugat în pace în mormântul tău, şi 
nu-ţi vor vedea ochii toate nenorocirile pe care le voi aduce asupra 
locului acestuia“ (Vers. 19.20). 

Împăratul trebuia să lase pe seama lui Dumnezeu evenimentele 
viitoare. El nu putea schimba hotărârile veşnice ale lui Iehova. Dar, 
prin anunţarea judecăților pedepsitoare ale cerului, Domnul n-a în- 
depărtat ocazia pentru pocăință şi reformă; şi, văzând în aceasta 
dispoziţia din partea lui Dumnezeu de a amesteca judecăţile cu milă, 

s-a hotărât să facă tot ce — i stătea, în putere pentru a înfăptui re- 
formele stabilite. El a convocat îndată o mare adunare, la care au 
fost invitaţi bătrânii şi magistraţii din Ierusalim şi Iuda, împreună cu 
poporul de rând. Aceştia, împreună cu preoţii şi leviţii, s-au întâlnit 
cu împăratul în curtea templului. 

Împăratul personal a citit înaintea acestei mari adunări „toate 
cuvintele din cartea legământului pe care o găsiseră în Casa Dom- 
nului“ (2 Împărați 23, 2). Lectorul a fost profund impresionat şi a 
rostit solia cu patos şi cu o inimă zdrobită. Ascultătorii au fost adânc 
mişcaţi. Intensitatea simţămintelor ce se arătau pe chipul împăra- 
tului, însăşi solemnitatea soliei, avertizarea cu privire la judecăţile 
care aveau să vină — toate acestea şi-au făcut efectul şi mulţi s-au 
hotărât să se unească cu împăratul pentru a căuta iertare. 

Sa propus ca aceia care aveau cea mai înaltă autoritate să se 
unească cu poporul în legământ solemn înaintea lui Dumnezeu pen- 
tru a conlucra într-un efort de a face schimbări hotărâte: „Împăratul 
stătea pe scaunul lui împărătesc şi a făcut legământ înaintea Domnu- 
lui, îndatorându-se să urmeze pe Domnul şi să păzească poruncile, 
învăţăturile şi legile Lui din toată inima şi din tot sufletul lui, ca să 
împlinească astfel cuvintele legământului acestuia scrise în cartea 
aceasta“. Răspunsul a fost mai entuziast decât îndrăznise împăratul 
să spere: „ŞI tot poporul a intrat în legământ“ (Vers. 3). 

În reforma care a urmat, împăratul şi-a îndreptat atenţia să dis- 
trugă orice urmă de idolatrie care mai era. Locuitorii ţării practica- 
seră atât de mult obiceiurile popoarelor înconjurătoare, închinându- 
se chipurilor de lemn şi de piatră, încât părea peste puterea omului 
de a îndepărta orice urmă a acestor păcate. Dar a stăruit în străduinţa 
lui de a curăța ţara. Cu hotărâre s-a împotrivit idolatriei, omorând 
„pe toţi preoţii înălțimilor“... „Mai mult, a stârpit pe cei ce chemau 
duhurile, pe cei ce spuneau viitorul, terafimii, idolii şi toate urâciu- 
nile care se vedeau în ţara lui Iuda şi la Ierusalim, ca să împlinească 
astfel cuvintele legii scrise în cartea pe care o găsise preotul Hilchia 
în casa Domnului“ (Vers. 20.24). 

În zilele divizării împărăției, cu veacuri mai înainte, când Iero- 
boam, fiul lui Nebat, sfidând cu îndrăzneală pe Dumnezeul căruia se 
închina Israel, a căutat să îndepărteze inima poporului de la slujbele 
templului din Ierusalim către forme noi de închinare, a clădit un altar 
nesfinţit la Betel. În timpul consacrării acestui altar, unde, în anii 

care aveau să vină, mulți urmau să fie amăgiţi de practicile idolatre, 
a apărut deodată un bărbat al lui Dumnezeu din Tuda cu cuvinte 
de condamnare pentru practicile hulitoare. „EI strigase împotriva 
altarului, zicând: «Altarule! Altarule! Aşa vorbeşte Domnul: lată că 
se va naşte un fiu casei lui David; numele lui va fi; el va junghia pe 
tine, pe preoţii înălțimilor, care ard tămâie pe tine şi pe tine se vor 
arde oseminte omeneşti!» (1 Împărați 13, 2). Această avertizare 
fusese însoţită de un semn prin care se dovedea că acel cuvânt rostit 
era de la Dumnezeu. 

Trecuseră trei veacuri. În timpul reformei aduse la îndeplinire 
de, împăratul însuşi era la Betel, unde se găsea acest altar vechi. 
Proorocia rostită cu mulți ani înainte în prezenţa lui leroboam avea 
să fie acum împlinită literal: 

„A dărâmat şi altarul de la Betel şi înălțimile făcute de Ieroboam, 
fiul lui Nebat, care făcuse pe Israel să păcătuiască; a ars înălţimea şi 
a prefăcut-o în ţărână şi a ars idolul Astarteei. 

întorcându-se şi văzând mormintele care erau acolo în munte, a 
trimis să ia oasele din morminte şi le-a ars pe altar şi l-a pângărit, 
după cuvântul Domnului, rostit prin omul lui Dumnezeu care vestise 
aceste lucruri. 

El a zis: «Ce este mormântul acesta pe care-l văd?» Oamenii 
din cetate i-au răspuns: «Este mormântul omului lui Dumnezeu care 
a venit din Iuda şi a strigat împotriva altarului din Betel lucrurile 
acestea pe care le împlineşti tu». Şi el a zis: «Lăsaţi-l; nimeni să 
nu-i atingă oasele!» Astfel, au păstrat oasele lui împreună cu ale 
proorocului care venise din Samaria“ (2 Împărați 23, 15-18). 

Pe povârnişurile de miazăzi ale muntelui Măslinilor, faţă în faţă 
cu templul cel frumos al lui Iehova de pe muntele Moria, erau altarele 
şi chipurile care fuseseră aşezate de Solomon pentru a fi pe placul 
soțiilor lui idolatre.(vezi 1 Împărați 11, 6-8). De trei sute de ani 
aceste chipuri hidoase stătuseră pe „Muntele Urâciunii“ ca martore 
ale apostaziei celui mai înţelept împărat al lui Israel. Şi acestea au 
fost îndepărtate şi distruse de. 

Împăratul a căutat mai departe să întărească credinţa lui Iuda 
în Dumnezeul părinților lor, ţinând o mare sărbătoare de Paşte în 
armonie cu prevederile statuate în cartea legii. Au fost făcute pregă- 
tiri de către aceia care aveau răspunderea slujbelor sfinte, şi în ziua 
cea mare a sărbătorii, au fost aduse daruri de bună voie. „Paşte ca 

acesta nu se prăznuise din vremea când judecau judecătorii pe Israel 
şi în tot timpul împăraţilor lui Iuda “( Vers. 22). Dar râvna lui Iosia, 
deşi acceptată de Dumnezeu, nu putea ispăşi păcatele generaţiilor 
trecute; nici evlavia dată pe faţă de cei ce au urmat pe împărat nu a 
produs o schimbare a inimii în mulți care refuzaseră cu încăpățânare 
să se întoarcă de la idolatrie la închinarea faţă de Dumnezeul cel 
adevărat. 

osia a continuat să domnească timp de peste un deceniu de la 
sărbătorirea Paştelui. La vârsta de treizeci şi nouă de ani, şi-a găsit 
moartea în lupta cu oştile Egiptului; şi „a fost îngropat în mormântul 
părinților săi. Tot Iuda şi Ierusalimul au plâns. a făcut un cântec de 
jale pentru Iosia. Toți cântăreții şi toate cântăreţele au vorbit de în 
cântecele lor de jale până în ziua de azi, şi a ajuns o datină în Israel. 
Cântările acestea sunt scrise în «Cântecele de jale»“ (2 Cronici 35, 
24.25). „Înaintea lui Iosia, n-a fost nici un împărat care să se întoarcă 
la Domnul, ca el, din toată inima, din tot sufletul, din tot cugetul şi 
din toată puterea lui, întocmai după toată legea lui Moise; şi chiar 
după el n-a fost nici unul ca el. Totuşi Domnul nu S-a întors din 
iuțimea mâniei Lui celei mari, de care era aprins împotriva lui Iuda, 
din pricina tuturor celor ce făcuse Manase ca să-l mânie“ (2 Împărați 
23, 25.260). Se apropia cu grăbire vremea când Ierusalimul avea să 
fie distrus cu totul, iar locuitorii ţării duşi în robie în Babilon, ca 
să înveţe lecţiile pe care refuzaseră să le înveţe în împrejurări mai 
favorabile. 

Printre aceia care nădăjduiseră într-o înviorare spirituală de du- 
rata, ca urmare a reformei lui Iosia, era şi Ieremia, chemat de Dum- 
nezeu la slujirea profetică pe când era încă tânăr, în al treisprezecelea 
an al domniei lui Iosia. Membru al preoţiei levitice, Ieremia fusese 
educat din copilărie pentru o slujire sfântă. În anii aceia fericiţi de 
pregătire, îşi dădea seama în mică măsură că fusese rânduit de la 
naştere să fie „un prooroc al neamurilor“ şi când a venit chemarea 
divină, a fost copleşit de simţământul nevredniciei: „Ah, Doamne, 
Dumnezeule, strigă el, vezi că eu nu ştiu să vorbesc, căci sunt un 
copil“ (Ieremia 1, 5.6). 

În tânărul Ieremia Dumnezeu a văzut pe unul care va fi credin- 
cios însărcinării sale şi care va sta pentru dreptate în ciuda unei 
împotriviri. În copilărie se dovedise credincios; iar acum avea să 
suporte asprimea ca un bun ostaş al crucii. „Nu zice: «Sunt un co- 
pil», l-a îndemnat Domnul pe solul Său ales; «căci te vei duce la toți 
aceia la care te voi trimite, şi vei spune tot ce-ţi voi porunci. Nu te 
teme de ei; căci Eu sunt cu tine, ca să te scap», zice Domnul. Dar tu 
încinge-ţi coapsele, scoală-te şi spune-le tot ce-ţi voi porunci. 

Nu tremura înaintea lor, ca nu cumva să te fac să tremuri înaintea 
lor. lată că în ziua aceasta te fac o cetate întărită, un stâlp de fier 
şi un zid de aramă, împotriva întregii ţări, împotriva împăraţilor lui 
Iuda, împotriva căpeteniilor lui, împotriva preoţilor lui şi împotriva 
poporului ţării. Ei vor lupta împotriva ta, dar nu te vor birui; căci Eu 
sunt cu tine, ca să te scap, zice Domnul“ (Vers. 7.8.17-19). 

Timp de patruzeci de ani, leremia avea să stea înaintea poporului 
ca martor pentru adevăr şi neprihănire. Într-o vreme de apostazie fără 
precedent, trebuia să exemplifice în viaţa şi caracterul lui închinarea 
faţă de singurul Dumnezeu adevărat. În timpul asediilor grozave ale 
Ierusalimului, el urma să fie purtătorul de cuvânt al lui Iehova. Urma 
să prevadă căderea lui David şi distrugerea frumosului templu clădit 
de Solomon. Şi când avea să fie întemnițat din cauza mărturiilor 
lui neînfricate, avea încă să vorbească lămurit împotriva păcatului 

din locurile înalte. Dispreţuit, urât, lepădat de oameni, în cele din 
urmă avea să fie martor al împlinirii literale a propriilor lui proorocii 
privitoare la iminenta nenorocire şi să împărtăşească durerea şi vaiul 
care aveau să urmeze distrugerii cetăţii blestemate. 

Totuşi în mijlocul distrugerii generale în care națiunea intra cu 
grăbire, lui i-a fost deseori îngăduit să privească dincolo de scenele 
dureroase ale prezentului, la perspectivele glorioase ale viitorului, 
când poporul lui Dumnezeu va fi răscumpărat din ţara vrăjmaşului 
şi sădit iarăşi în Sion. El a văzut mai dinainte vremea când Domnul 
va reînnoi legătura Sa prin legământ cu ei. „Sufletul le va fi ca o 
grădină bine udată şi nu vor mai tânji“ (leremia 31, 12). 

Despre chemarea lui la misiunea profetică, leremia însuşi scria: 
„Domnul Şi-a întins mâna şi mi-a atins gura. Şi Domnul mi-a zis: 
«lată, pun cuvintele Mele în gura ta. lată, astăzi te pun peste neamuri 
şi peste împărăţii ca să smulgi şi să tai, să dărâmi şi să nimiceşti, să 
zideşti şi să sădeşti»“ (Ieremia 1, 9.10). 

Mulţumiri fie aduse lui Dumnezeu pentru cuvintele „să zideşt şi 
să sădeşti“! Prin aceste cuvinte a fost asigurat de planul Domnului de 
a restatornici şi de a vindeca. Aspre erau soliile de prezentat în anii 
ce aveau să vină. Proorociile privitoare la judecăţile care urmau să 
vină fără întârziere trebuia să fie rostite fără teamă. De pe câmpiile 
Şinearului „va izbucni nenorocirea peste toţi locuitorii ţării. Îmi voi 
rosti judecăţile împotriva lor, zice Domnul, din pricina întregii lor 
răutăţi, pentru că M-au părăsit“ (Vers. 14.16): Totuşi proorocul urma 
să însoţească aceste solii cu asigurări de iertare pentru toţi cei ce se 
vor întoarce de la căile lor rele. 

Ca meşter-clăditor înţelept, Ieremia, chiar la începutul activităţii 
sale de-o viaţă întreagă, a căutat să-i încurajeze pe bărbaţii lui Iuda 
să pună temeliile vieţii lor spirituale profunde şi larg cuprinzătoare 
făcând o lucrare temeinică de pocăință. Multă vreme clădiseră cu 
materiale pe care apostolul Pavel le aseamănă cu lemnul, fânul şi 
trestia, iar leremia, cu zgura. „De ceea se vor numi argint lepădat“, 
spune el mulţimii nepocăite, „căci Domnul i-a lepădat“ (leremia 
6, 30). Acum erau îndemnați să înceapă a clădi cu înţelepciune şi 
pentru veşnicie, dând la o parte gunoiul apostaziei şi folosind ca 
material de temelie aur curat, argint purificat şi pietre preţioase — 
credinţa, ascultarea şi faptele bune — care sunt singurele primite 
înaintea unui Dumnezeu sfânt. 

Cuvântul Domnului prin Ieremia către poporul Său era: 
„Întoarce-te, necredincioasă Israel... Nu voi arunca o privire în- 
tunecoasă împotriva voastră, căci sunt milostiv, zice Domnul, şi nu 
țin mânie pe vecie. Recunoaşte-ţi numai nelegiuirea, recunoaşte că 
al fost necredincioasă Domnului, Dumnezeului tău.... Întoarceţi-vă, 
copii răzvrătiți, zice Domnul; căci Eu sunt Stăpânul vostru.... Mă 
vei chema: Tată! Şi nu te vei mai abate de la Mine. Întoarceţi-vă, 
copii răzvrătiți, şi vă voi ierta abaterile“ (leremia 3, 12-14.19.22). 

Ca adaos la aceste minunate îndemnuri, Domnul a dat poporu- 
lui Său înstrăinat de El chiar şi cuvintele cu care ar fi trebuit să se 
întoarcă la El. Ei trebuiau să spună: „lată-ne, venim la Tine, căci 
Tu eşti Domnul, Dumnezeul nostru. În adevăr, zadarnic se aşteaptă 
mântuirea de la dealuri şi de la mulţimea munţilor; în adevăr, în 
Domnul Dumnezeul nostru este mântuirea lui Israel... Să ne culcăm 
în ruşinea noastră, şi să ne învelim cu ocara noastră, căci am păcă- 
tuit împotriva Domnului, Dumnezeului nostru, noi şi părinţii noştri 
din tinereţea noastră şi până în ziua de azi, şi n-am ascultat glasul 
Domnului, Dumnezeului nostru“ (Vers. 22-25). 

Reforma adusă de Iosia curăţise ţara de altare idoleşti, dar inimile 
mulțimilor nu fuseseră schimbate. Semințele adevărului care răsă- 
riseră şi dăduseră făgăduinţa unui seceriş bogat fuseseră înăbuşite 
de spini. O altă rătăcire de felul acesta avea să fie fatală; şi Domnul 
căuta să trezească poporul pentru a-şi da seama de primejdie. Nu- 
mai dacă se dovedeau credincioşi faţă de Iehova puteau nădăjdui în 
favoare divină şi în prosperitate. 

Jeremia le-a atras atenţia de repetate ori asupra sfaturilor date 
în Deuteronomul. Mai mult decât alţi prooroci, el a accentuat învă- 
ţămintele legii mozaice şi a arătat cum acestea pot aduce cea mai 
înaltă binecuvântare spirituală atât poporului cât şi fiecărei inimi 
în parte. „Întrebaţi care sunt cărările cele vechi, care este calea cea 
bună; umblaţi pe ea“, îi ruga el, „şi veţi găsi odihnă pentru sufletele 
voastre!“ (Ieremia 6, 16). 

Cu o ocazie, la porunca Domnului, proorocul s-a aşezat la una 
din intrările principale în cetate şi a susţinut acolo importanţa sfințirii 
zilei de Sabat. Locuitorii Ierusalimului erau în primejdie să piardă 
din vedere sfinţirea Sabatului şi au fost avertizaţi cu solemnitate 
împotriva preocupării lor cu cele vremelnice în ziua aceasta. A fost 
făgăduită o binecuvântare cu condiţia ascultării. „Dacă Mă veţi 

asculta în adevăr, zicea Domnul, şi în ziua Sabatului nu veţi face 
nici o lucrare în ziua aceasta, atunci pe porțile acestei cetăţi vor 
intra împărați şi voievozi, care vor şedea pe scaunul de domnie al lui 
David; ei vor veni în cară şi călări pe cai, ei şi voievozii lor, oamenii 
lui Iuda şi locuitorii Ierusalimului, şi cetatea aceasta va fi locuită în 
veci“ (Ieremia 17, 24.25). 

Această făgăduinţă cu privire la prosperitate ca răsplată a supu- 
nerii a fost însoţită de o proorocie cu privire la judecăţile care vor 
cădea peste cetate, dacă locuitorii se vor dovedi necredincioşi faţă 
de Dumnezeu şi faţă de Legea Sa. Dacă îndemnurile de a asculta 
de Domnul, Dumnezeul părinţilor lor, şi de a sfinţi ziua Sa de Sabat 
nu erau luate în seamă, atunci cetatea şi palatele ei vor fi distruse pe 
de-a-ntregul de foc. 

Astfel, proorocul a susținut cu tărie principiile sănătoase ale 
viețuirii corecte, atât de lămurit date în cartea legii. Dar stările care 
predominau în ţara lui Iuda erau de aşa natură că numai prin cele mai 
hotărâte măsuri se putea produce o schimbare în bine; de aceea, el 
lucrase din toată inima pentru binele celor nepocăiţi. „Desţeleniţi-vă 
un ogor nou“, îi îndemna EI, „şi nu semănaţi între spini! Curăţeşte-ţi 
inima de rău, lerusalime, ca să fii mântuit!“ (Ieremia 4, 3.14). 

Dar marea masă a poporului n-a luat în seamă chemarea la pocă- 
inţă şi reformă. Încă de la moartea împăratului cel bun Iosia, aceia 
care conduceau poporul se dovediseră necredincioşi însărcinării lor 
şi-l duseseră în rătăcire pe mulţi. loahaz, înlăturat prin intervenţia 
împăratului Egiptului, fusese urmat de Ioiachim, fiul cel mai mare al 
lui Iosia. De la începutul domniei lui loiachim, Ieremia avea slabă 
nădejde să scape ţara iubită din distrugere şi poporul din robie. Cu 
toate acestea, nu i s-a îngăduit să tacă în timp ce împărăţia era ame- 
ninţată de distrugerea groaznică. Cei care rămăseseră credincioşi lui 
Dumnezeu trebuiau încurajați să stăruiască în facerea binelui, iar 
păcătoşii trebuiau, dacă era cu putinţă, convinşi să se întoarcă de la 
nelegiuire. 

Criza cerea un efort public larg cuprinzător. Domnul i-a poruncit 
lui Ieremia să stea în curtea templului şi să vorbească întregului 
popor al lui Iuda, care intra şi ieşea. Nu trebuia să minimalizeze nici 
un cuvânt din soliile încredințate lui, pentru ca păcătoşii din Sion să 
aibă ocazia deplină să ia aminte şi să se întoarcă de la căile lor rele. 

Proorocul a ascultat; el s-a aşezat la poarta casei Domnului 
şi şi-a ridicat glasul de avertizare şi îndemn. Sub inspiraţia Celui 
Atotputernic, el a spus: 

„Ascultaţi Cuvântul Domnului, toţi bărbaţii lui Iuda, care intraţi 
pe aceste porţi ca să vă închinaţi înaintea Domnului! Aşa vorbeşte 
Domnul oştirilor, Dumnezeul lui Israel : «<Îndreptaţi-vă căile şi fap- 
tele şi vă voi lăsa să locuiţi în locul acesta. Nu vă hrăniți cu nădejdi 
înşelătoare, zicând: Acesta este Templul Domnului! Căci numai 
dacă vă veţi îndrepta căile şi faptele, dacă veți înfăptui dreptatea unii 
faţă de alţii, dacă nu veţi asupri pe străin, pe orfan şi pe văduvă, dacă 
nu veţi vărsa sânge nevinovat în locul acesta şi dacă nu veţi merge 
după alţi dumnezei, spre nenorocirea voastră, numai aşa vă voi lăsa 
să locuiţi în locul acesta, în ţara pe care am dat-o părinţilor voştri, 
din veşnicie în veşnicie»“ (leremia 7, 2-7). 

Aici se vede lămurit că Domnul nu este dornic să pedepsească. El 
Îşi reţine judecăţile ca să mijlocească pentru cei nepocăiţi. Acela care 
dă pe faţă „îndurare, judecată şi neprihănire pe pământ“ (Ieremia 9, 
24) stăruieşte pe lângă copiii Săi rătăcitori; pe orice cale posibilă, 
El caută să-i înveţe calea vieţii veşnice. El îi scosese pe izraeliţi din 
robie ca să-L slujească pe El, singurul Dumnezeu viu şi adevărat. 
Cu toate că rătăciseră multă vreme în idolatrie şi nu luaseră seama 
la avertizările Sale, El tot Îşi face acum cunoscut dorinţa de a amâna 
pedeapsa şi de a acorda încă o ocazie de pocăință. El explică faptul 
că numai printr-o reformă profundă a inimii putea fi îndepărtată 
nenorocirea care stătea să vină. Zadarnică era încrederea pe care 
ei aveau s-o pună în templu şi slujbele lui. Riturile şi ceremoniile 
nu puteau face ispăşire pentru păcate. Cu toată pretenţia lor de a fi 
poporul ales al lui Dumnezeu, numai reforma inimii şi a unei practici 
îi putea salva de urmarea inevitabilă a unei nelegiuiri continue. 

Astfel că „în cetăţile lui Iuda şi pe ulițele Ierusalimului“, solia 
lui Ieremia către Iuda era: „Ascultaţi cuvintele acestui legământ“ 
— preceptele clare ale lui Iehova, aşa cum sunt raportate în Sfintele 
Scripturi — „şi împliniţi-le“ (leremia 11, 0). Aceasta este solia 
pe care a vestit-o pe când stătea în curţile templului, la începutul 
domniei lui loiachim. 

A fost revăzută pe scurt experienţa lui Israel din zilele Exodului. 
Legământul lui Dumnezeu cu ei fusese: „Ascultaţi glasul Meu şi 
Eu voi fi Dumnezeul vostru, iar voi veţi fi poporul Meu; umblaţi 

pe toate căile pe care vi le-am poruncit ca să fiţi fericiţi“. Acest 
legământ fusese călcat fără ruşine de nenumărate ori. Poporul ales 
„a urmat sfaturile şi poruncile inimii lor rele, au dat înapoi şi n-au 
mers înainte“ (Ieremia 7, 23.24). 

„Pentru ce“, întreba Domnul, „poporul acesta al Ierusalimului 
se lasă dus în necurmate rătăciri?“ (Ieremia 8, 5). În vorbirea pro- 
orocului, aceasta se întâmpla din cauză că nu ascultaseră de glasul 
Domnului, Dumnezeului lor, şi refuzaseră să se lase îndreptaţi (vezi 
Jeremia 5, 3). S-a dus adevărul, plângea el, „a fugit din gura lor.“ 
„Chiar şi cocostârcul îşi cunoaşte vremea pe ceruri; turtureaua, rân- 
dunica şi cocorul îşi păzesc vremea venirii lor; dar poporul Meu nu 
cunoaşte Legea Domnului.“ „Să nu-i pedepsesc Eu pentru aceste 
lucruri, zice Domnul, să nu Mă răzbun Eu pe un asemenea popor?“ 
(Ieremia 7, 28; 8, 7; 9,9). 

Venise vremea pentru o profundă cercetare a inimii. Cât timp 
Josia fusese conducătorul lor, poporul avusese acelaşi temei pentru 
speranţă. Dar el nu mai putea mijloci în favoarea lor, întrucât căzuse 
în luptă. Păcatele poporului erau atât de grele încât timpul pentru 
mijlocire trecuse. „Chiar dacă Moise şi Samuel s-ar înfăţişa înaintea 
Mea“, zicea Domnul, „tot n-aş fi binevoitor faţă de poporul acesta. 
Izgoneşte-l dinaintea Mea, ducă-se! Şi dacă-ţi vor zice: «Unde să 
ne ducem?» să le răspunzi: «Aşa vorbeşte Domnul: La moarte cei 
sortiţi la moarte, la sabie cei sortiţi la sabie, la foamete cei sortiţi la 
foamete, la robie cei sortiţi robiei!».“ (Ieremia 15, 1.2). 

Un refuz de a lua aminte la invitaţia harului pe care Dumnezeu o 
făcea acum, avea să aducă asupra naţiunii nepocăite judecăţile care 
căzuseră peste împărăţia lui Israel din nord cu peste o sută de ani mai 
înainte. Solia trimisă lor acum era: „Dacă nu Mă ascultați când vă 
poruncesc să urmaţi legea Mea pe care v-am pus-o înainte; dacă nu 
ascultați cuvintele robilor Mei prooroci, pe care vi-i trimit, pe care 
vi i-am trimis dis-de-dimineaţă, şi pe care nu i-aţi ascultat, atunci 
voi face Casei acesteia ca lui Silo şi voi face din cetatea aceasta o 
pricină de blestem pentru toate neamurile pământului“ (leremia 26, 
4-6). 

Aceia care stăteau în curtea templului şi ascultau cuvântarea lui 
au înţeles în mod clar aluzia aceasta la Silo şi la zilele din vremea 
lui Eli, când filistenii au biruit pe Israel şi au luat cu ei chivotul 
legământului. 

Păcatul lui Eli a constat în trecerea cu uşurinţă peste nelegiuirea 
fiilor lui care se găseau în slujba sfântă şi peste păcatele care predo- 
minau în ţară. Neglijenţa lui de a îndrepta aceste păcate aduseseră 
asupra lui Israel o calamitate înfricoşătoare. Fiii lui căzuseră în luptă, 
Eli însuşi îşi pierduse viaţa; chivotul lui Dumnezeu fusese luat din 
faţa lui Israel, treizeci de mii de oameni din popor fuseseră ucişi — 
şi toate acestea din cauză că păcatul fusese îngăduit să se dezvolte 
fără să fie mustrat şi oprit. În zadar crezuse Israel că, în pofida practi- 
cilor lor păcătoase, prezenţa chivotului le va asigura biruinţa asupra 
filistenilor. În acelaşi fel, în zilele lui Ieremia, locuitorii lui Iuda 
erau înclinați să creadă că o respectare strictă a slujbelor rânduite de 
Dumnezeu la templu îi va feri de o pedeapsă dreaptă pentru vieţuirea 
lor nelegiuită. 

Ce lecţie este aceasta pentru bărbaţii care ocupă poziţii de răs- 
pundere astăzi în biserica lui Dumnezeu! Ce avertizare solemnă de a 
trata cu credincioşie păcatele care aduc dezonoare cauzei adevărului! 
Nimeni dintre aceia care pretind a fi depozitarii legii lui Dumnezeu 
să nu se măgulească cu gândul că cinstea exterioară pe care o mani- 
festă faţă de porunci îl va scăpa de aplicarea dreptăţii divine. Nimeni 
să nu refuze mustrarea pentru păcat, nici să acuze pe slujitorii lui 
Dumnezeu că sunt prea zeloşi în străduinţa de a curăţi tabăra de 
făcătorii de rele. Un Dumnezeu care urăşte păcatul cheamă pe aceia 
care susţin că păzesc legea Sa să se depărteze de orice nelegiuire. 
Neglijarea pocăinţei şi ascultării de bună voie va aduce asupra băr- 
baţilor şi femeilor de astăzi urmări tot atât de serioase ca şi acelea 
care au venit peste Israelul din vechime. Există un hotar dincolo de 
care judecăţile lui Dumnezeu nu mai pot fi amânate. Distrugerea 
Ierusalimului în vremea lui este o avertizare solemnă pentru Israelul 
modern, că sfaturile şi mustrările date prin uneltele alese de El nu 
pot fi neluate în seamă fără să fie pedepsit. 

Solia lui Ieremia către preoţi şi popor a stârnit în mulţi împo- 
trivire. Cu o acuzaţie îndrăzneață au strigat: „Pentru ce prooroceşti 
în Numele Domnului şi zici: «Casa aceasta va ajunge ca Silo şi 
cetatea aceasta va fi pustiită şi lipsită de locuitori? Tot poporul s-a 
îngrămădit în jurul lui Ieremia în Casa Domnului» (Ieremia 26, 9). 
Preoţii, proorocii mincinoşi împreună cu poporul s-au îndreptat cu 
mânie împotriva lui, care nu le vorbea cuvinte plăcute şi nici nu le 

proorocea amăgire. Astfel, solia lui Dumnezeu a fost disprețuită, iar 
slujitorul Lui amenințat cu moartea. 

Veştile despre cuvintele lui Ieremia au fost duse căpeteniilor lui 
Juda şi ei s-au grăbit să vină din palatul împăratului la templu ca 
să afle adevărul în această problemă. „Atunci preoții şi proorocii 
au vorbit astfel căpeteniilor şi întregului popor: «Omul acesta este 
vinovat de pedeapsa cu moartea, căci a proorocit împotriva cetăţii 
acesteia toate lucrurile pe care le-aţi auzit voi înşivă cu urechile voas- 
tre!».“ (Vers. 11). Dar Ieremia a stat cu curaj înaintea căpeteniilor 
şi a poporului zicând: „Domnul m-a trimis să proorocesc împotriva 
casei acesteia şi împotriva cetăţii acesteia toate lucrurile pe care 
le-aţi auzit voi. Acum îndreptaţi-vă căile şi faptele, ascultați glasul 
Domnului, Dumnezeului vostru, şi Domnul Se va căi de răul pe 
care l-a rostit împotriva voastră! Cât despre mine, iată-mă în mâinile 
voastre; faceţi-mi ce vi se va părea că este bine şi drept! Numai să 
ştiţi că, dacă mă veţi omori, vă veţi face vinovaţi de sânge nevinovat, 
VOI, şi cetatea aceasta şi locuitorii ei; căci Domnul m-a trimis în 
adevăr la voi să rostesc în auzul vostru toate aceste cuvinte!“ (Vers. 
12-15). 

Dacă proorocul ar fi fost intimidat de atitudinea amenințătoare a 
acelora cu o înaltă autoritate, solia lui ar fi fost fără efect şi şi-ar fi 
pierdut viaţa; dar curajul cu care a dat avertizarea solemnă a impus 
respectul poporului şi a întors căpeteniile lui Israel în favoarea lui. 
Ei au discutat cu preoţii şi cu proorocii falşi, arătându-le cât de 
neînţelepte erau măsurile extreme, pe care le susțineau, şi cuvintele 
lor au produs o reacţie în mintea poporului. În felul acesta Dumnezeu 
a ridicat apărători ai slujitorului Său. 

Şi bătrânii s-au unit protestând împotriva hotărârii preoţilor cu 
privire la soarta lui. Ei au citat cazul lui Mica, cel care proorocise 
judecăţile asupra Ierusalimului, zicând: „Sionul va fi arat ca un 
ogor, lerusalimul va ajunge un morman de pietre, şi muntele Casei 
Domnului o înălțime acoperită cu păduri“. Şi au întrebat: „L-au 
omorât însă oare Ezechia, împăratul lui Iuda, şi tot Iuda? Nu s-a 
temut Ezechia de Domnul? Nu s-a rugat el Domnului? Şi atunci 
Domnul S-a căit de răul pe care-l rostise împotriva lor. Şi noi să ne 
împovărăm sufletul cu o nelegiuire aşa de mare?“ (Vers. 18-19). 

Prin insistența acestor bărbaţi cu influenţă, viaţa proorocului a 
fost cruţată, cu toate că mulți dintre preoţi şi dintre proorocii falşi, 

neputând suporta adevărurile acuzatoare pe care le rostea el, ar fi fost 
bucuroşi să-l vadă condamnat la moarte sub acuzația de răscoală. 

Din ziua chemării până la încheierea slujirii sale, a stat înaintea 
lui Iuda ca „un turn şi o cetăţuie“, împotriva căruia mânia omului 
n-a putut face nimic. „Ei se vor război cu tine“, avertizase Domnul 
pe slujitorul Său, „dar nu te vor birui; căci Eu voi fi cu tine, ca să te 
scap şi să te izbăvesc“, zice Domnul. „Ie voi izbăvi din mâna celor 
răi, şi te voi scăpa din mâna asupritorilor“ (leremia 6, 27; 15, 20.21). 

Din fire predispus la timiditate şi sfială, Ieremia tânjea după 
pacea şi liniştea unei vieţi retrase, unde nu trebuia să mai fie martor 
la nepocăinţa continuă a poporului lui iubit. Inima i se strângea 
de chin când vedea distrugerea produsă de păcat. „O! de mi-ar fi 
capul plin cu apă, de mi-ar fi ochii un izvor de lacrimi“, se jelea el, 
„aş plânge zi şi noapte pe morţii fiicei poporului meu! O! dacă aş 
avea un han de călători în pustie, aş părăsi pe poporul meu, şi m-aş 
depărta de el!“ (Ieremia 9, 1.2). 

Batyocurile pe care era chemat să le suporte erau crude. Sufletul 
lui sensibil era străpuns iar şi iar de săgețile batjocurii îndreptate 
asupra lui de aceia care îi dispreţuiau soliile şi care tratau cu uşurinţă 
povara sa pentru convertirea lor. „Am ajuns de râsul poporului meu“, 
zicea el, „şi toată ziua sunt pus în cântece de batjocură de ei“ ... „toţi 
cei ce trăiau în pace cu mine, pândesc să vadă dacă mă clatin, şi zic: 
«Poate că se va lăsa prins, vom pune mâna pe el, şi ne vom răzbuna 
pe el!»“ (Plângerile lui Ieremia 3,14; Ieremia 20, 7.10). 

Dar proorocul cel credincios a fost întărit zilnic să rabde. „Dom- 
nul este cu mine ca un viteaz puternic“, zicea el cu credinţă; „de 
aceea, prigonitorii mei se vor poticni şi nu vor birui. Se vor umple 
de ruşine că nu au lucrat cu chibzuinţă; de o veşnică ruşine, care nu 
se va uita! Cântaţi Domnului, lăudaţi pe Domnul! Căci El izbăveşte 
sufletul celui nenorocit din mâna celor răi“ (leremia 20, 11.13). 

Experiențele prin care a trecut Ieremia în zilele tinereţii şi acelea 
din anii de mai târziu ai slujirii sale l-au învăţat lecţia că „soarta omu- 
lui nu este în puterea lui; nici nu stă în puterea omului, când umblă, 
să-şi îndrepte paşii spre ţintă“. A învăţat să se roage: „Pedepseşte-mă, 
Doamne, dar cu măsură; şi nu în mânia Ta, ca să nu mă nimiceşti“ 
(Ieremia 10, 23.24). 

Când a fost chemat să bea din paharul încercării şi al amărăciunii 
şi când a fost ispitit în nenorocire să zică: „S-a dus puterea mea de 

viaţă şi nu mai am nici o nădejde în Domnul“ (Plângerile lui leremia 
3,18), şi-a amintit de providenţele lui Dumnezeu în favoarea lui şi 
triumfător a strigat: 


„Bunătăţile Domnului nu s-au sfârşit, 


îndurările Lui nu sunt la capăt, 

ci se înnoiesc în fiecare dimineaţă. 

Şi credincioşia Ta este atât de mare! 

Domnul este partea mea de moştenire - 

zice sufletul meu, 

de aceea nădăjduiesc în El. 

Domnul este bun cu cine nădăjduieşte în EI, 

cu sufletul care-l caută. 

Bine este să aştepţi în tăcere ajutorul Domnului“. 
Plângerile lui Ieremia 3, 18.22-26. 


Capitolul 35 — Apropierea nenorocirii 


Primii ani ai domniei lui Ioiachim au fost plini de avertizări 
despre apropierea nenorocirii. Cuvântul Domnului prin prooroci era 
gata să se împlinească. Puterea asiriană dinspre miazănoapte, multă 
vreme suverană, nu avea să mai stăpânească popoarele. Egiptul, la 
miazăzi, în a cărui putere împăratul lui Iuda îşi pusese încrederea 
zadarnic, avea să primească în curând o lovitură hotărâtă. Cu totul 
neaşteptat, o nouă putere mondială, imperiul babilonian, se ridica la 
răsărit, eclipsând cu repeziciune toate celelalte popoare. 

Timp de câţiva ani, împăratul Babilonului avea să fie folosit ca 
unealtă a mâniei lui Dumnezeu asupra lui Iuda cel nepocăit. Iar şi iar, 
Ierusalimul avea să fie invadat şi cucerit de oştile asediatoare ale lui 
Nebucadneţar. O grupă după alta — la început câţiva, dar mai târziu 
mii şi zeci de mii — aveau să fie luaţi robi în ţara Şinear, pentru a 
locui acolo în exil forţat. Ioachim, loiachin, Zedechia — toţi aceşti 
împărați iudei urmau la rândul lor să devină vasali ai conducătorului 
babilonian şi toţi aveau să se răscoale. Pedepse din ce în ce mai aspre 
aveau să fie date poporului răsculat, până când, în cele din urmă, ţara 
întreagă avea să devină o pustietate, Ierusalimul avea să fie jefuit 
şi nimicit prin foc, templul pe care Solomon îl clădise avea să fie 
distrus, iar împărăţia lui [uda avea să cadă, pentru a nu mai ocupa 
niciodată poziţia ei de odinioară printre popoarele pământului. 

Acele vremuri de schimbare, atât de pline de primejdie pentru 
națiunea israelită, au fost marcate de multe solii trimise de la Dum- 
nezeu prin Ieremia. În felul acesta, Domnul a dat copiilor lui Iuda 
o mare ocazie de a se elibera din alianţa cu Egiptul şi de a evita 
lupta cu conducătorii Babilonului. Când primejdia amenințătoare 
s-a apropiat mai mult, leremia a învăţat poporul cu ajutorul unei 
învățături practice, nădăjduind ca în felul acesta să-i trezească la un 
simţământ al obligaţiei lor faţă de Dumnezeu şi să-i încurajeze să 
păstreze legături de prietenie cu conducerea babiloniană. 

Pentru a ilustra importanţa ascultării de cerinţele lui Dumnezeu, 
Jeremia a adunat câţiva recabiţi într-una din încăperile templului 


273 


[424] 


274 Profeți şi regi 


şi le-a pus înainte vin, invitându-i să bea. Aşa cum era de aşteptat, 
a întâlnit o împotrivire şi un refuz categoric. „Noi nu bem vin!“ 
au răspuns recabiţii cu hotărâre; „căci lonadab, fiul lui Recab, tatăl 
nostru, ne-a dat următoarea poruncă: «Să nu beţi niciodată vin, nici 
voi, nici fiii voştri». 

Atunci cuvântul Domnului a vorbit lui Ieremia astfel: „Aşa vor- 
beşte Domnul oştirilor, Dumnezeul lui Israel : Du-te şi spune oame- 
nilor lui Iuda şi locuitorilor Ierusalimului: Nu voiţi să luaţi învăţătura 
ca să ascultați de cuvintele Mele? zice Domnul. Cuvintele lui Ion- 
adab, fiul lui Recab, care a poruncit fiilor săi să nu bea vin, sunt 
păzite; căci ei nu beau vin până în ziua de azi, şi ascultă astfel de 
porunca tatălui lor. Iar Eu v-am vorbit, şi devreme şi târziu, şi nu 
M-aţi ascultat!“ (Ieremia 35, 6.12-14). 

Dumnezeu a căutat în felul acesta să pună într-un contrast izbitor 
ascultarea recabiţilor cu neascultarea şi răzvrătirea poporului Său. 
Recabiţii ascultaseră de porunca tatălui lor, iar acum refuzau să fie 
atraşi în nelegiuire. Dar bărbaţii lui Iuda nu ascultaseră cuvintele 
Domnului şi ca urmare aveau să sufere judecăţile Sale cele mai 
aspre. 

„V-am vorbit şi de vreme şi târziu“, zicea Domnul, „şi nu M- 
aţi ascultat! V-am trimis pe toţi slujitorii Mei prooroci, i-am trimis 
întruna la voi, să vă spună: «Întoarceţi-vă fiecare de la calea voastră 
cea rea, îndreptaţi-vă faptele, nu mergeţi după alţi dumnezei, ca 
să le slujiţi, şi veţi rămânea în ţara pe care v-am dat-o vouă şi 
părinţilor voştri!» Dar voi n-aţi luat aminte şi nu M-aţi ascultat. Da, 
fiii lui lonadab, fiul lui Recab, păzesc porunca pe care le-a dat-o 
tatăl lor, însă poporul acesta nu M-ascultă! De aceea, aşa vorbeşte 
Domnul, Dumnezeu lui Israel : «lată, voi aduce peste Iuda şi peste 
toți locuitorii Ierusalimului toate nenorocirile pe care le-am vestit 
cu privire la ei, pentru că le-am vorbit şi nu M-au ascultat, pentru că 
i-am chemat şi nu au răspuns!» (Vers. 14-17). 

Când inimile oamenilor sunt îmblânzite şi supuse de influenţa 
puternică a Duhului Sfânt, aceştia vor lua aminte la sfat; dar atunci 
când întorc spatele mustrărilor, până când inimile se împietresc, 
Dumnezeu îngăduie să fie conduşi de alte influenţe. Refuzând ade- 
vărul, ei acceptă minciuna, care devine o cursă spre distrugerea 
lor. 

Dumnezeu stăruise de Iuda să nu-L provoace la mânie, dar ei nu 
ascultaseră. În cele din urmă, s-a pronunţat hotărârea împotriva lor. 
Urmau să fie duşi robi în Babilon. Caldeenii aveau să fie folosiţi ca 
unelte prin care Dumnezeu urma să-l pedepsească pe poporul Său 
neascultător. Suferințele bărbaţilor lui Iuda aveau să fie în raport cu 
lumina pe care o avuseseră şi cu avertizările pe care le dispreţuiseră 
şi le lepădaseră. Multă vreme, Dumnezeu Îşi amânase judecăţile; 
dar acum, avea să-Şi arate dezaprobarea faţă de ei ca un ultim efort 
de a-i opri de pe drumul păcătos. 

Asupra casei recabiţilor a fost pronunţată o bogată binecuvântare. 
Proorocul a declara: „Pentru că aţi ascultat de poruncile tatălui vostru 
lonadab, pentru că aţi păzit toate orânduirile şi ați făcut tot ce v-a 
poruncit el; pentru aceasta aşa vorbeşte Domnul oştirilor, Dumnezeul 
lui Israel : «lonadab, fiul lui Recab, nu va fi lipsit niciodată de urmaşi 
care să stea înaintea Mea!»“ (Vers. 18.19). În felul acesta, Dumnezeu 
a învăţat pe poporul Său că credincioşia şi ascultarea se vor răsfrânge 
asupra lui Iuda în binecuvântare, aşa cum recabiţii erau binecuvântaţi 
pentru ascultarea de porunca tatălui lor. 

Învățătura este pentru noi. Dacă cerinţele unui tată bun şi înţelept, 
care a luat cele mai bune şi mai eficiente măsuri pentru asigurarea 
urmaşilor împotriva păcatelor necumpătării, erau demne de o as- 
cultare strictă, fără îndoială că autoritatea lui Dumnezeu trebuie să 
fie cu atât mai mult luată în seamă cu cât El este mai sfânt decât 
omul. Creatorul şi Conducătorul nostru, nemărginit în putere, teribil 
în judecată, caută pe toate căile să-i determine pe oameni să vadă şi 
să se pocăiască de păcatele lor. Prin gura slujitorilor săi, El prezice 
primejdiile neascultării; dă un semnal de avertizare şi mustră cu 
credincioşie păcatul. Poporul Său este ţinut în prosperitate numai 
prin harul Său, prin vegherea atentă a uneltelor Sale alese. El nu 
poate să susţină şi să păzească un popor care refuză sfatul Lui şi-l 
dispreţuieşte mustrările. Pentru o vreme, El poate să reţină judecăţile 
de pedepsire; dar nu-Şi reţine mânia la infinit. 

Copiii lui Iuda erau numărați printre aceia despre care Dumnezeu 
spusese: „Îmi veţi fi o împărăție de preoţi şi un popor sfânt“ (Exodul 
19, 6). În timpul lucrării sale de slujire, Ieremia n-a pierdut niciodată 
din vedere importanta vitală a sfinţeniei inimii în diferitele situaţii 
din viaţă şi îndeosebi în slujirea Dumnezeului Celui Prea Înalt. El a 
prevăzut în mod clar căderea împărăției şi împrăştierea locuitorilor 


[426] 


[427] 


[428] 


276 Profeți şi regi 


lui Iuda printre popoare; dar cu ochiul credinței privea dincolo de 
toate acestea, la vremurile restatornicirii. În auzul său răsuna puternic 
făgăduinţa divină: „Şi Eu însumi voi strânge rămăşiţa oilor Mele din 
toate ţările, în care le-am izgonit; le voi creşte şi se vor înmulţi. Voi 
pune peste ele păstori care le vor paşte; nu le va mai fi teamă, nici 
groază, şi nu va mai lipsi nici una din ele, zice Domnul“. „lată vin 
zile, zice Domnul, când voi ridica lui David o odraslă neprihănită. El 
va împărăţi, va lucra cu înţelepciune, şi va face dreptate şi judecată 
în ţară. În vremea lui, Iuda va fi mântuit, şi Israel va avea linişte în 
locuinţa lui; şi iată Numele pe care i-L vor da: Domnul, Neprihănirea 
noastră!“ (leremia 23, 3-6). 

Astfel, proorociile cu privire la judecata care avea să vină erau 
amestecate cu făgăduinţele eliberării finale şi măreţe. Aceia care 
alergau să facă pace cu Dumnezeu şi să trăiască o viaţă sfântă în 
mijlocul apostaziei existente, urmau să primească tărie pentru orice 
încercare şi să fie făcuţi în stare să mărturisească cu putere mare 
pentru El. Iar în veacurile ce aveau să vină, eliberarea lucrată în 
favoarea lor avea să depăşească în faimă pe aceea îndeplinită pentru 
copiii lui Israel pe vremea Exodului. Aveau să vină zile, zice Domnul 
prin proorocul, când „nu se va mai zice: «Viu este Domnul, care 
a scos din ţara Egiptului pe copiii lui Israel!» Ci se va zice: «Viu 
este Domnul care a scos şi a adus înapoi sămânţa casei lui Israel din 
țara de la miazănoapte şi din toate ţările în care îi risipisem! Şi vor 
locui în ţara lor»“ (Vers. 7.8). Aşa erau proorociile minunate rostite 
de Ieremia în anii de încheiere a istoriei împărăției lui Iuda, când 
babilonienii deveneau atotputernici şi chiar atunci când îşi aduceau 
oştile asediatoare împotriva zidurilor Sionului. 

Asemenea celei mai plăcute melodii, aceste făgăduinţe de elibe- 
rare răsunau în auzul acelora care erau statornici în închinarea adusă 
lui Iehova. În căminele înstăriţilor şi ale săracilor, unde sfaturile unui 
Dumnezeu care îşi ţine legământul erau încă păstrate cu respect, cu- 
vintele proorocului erau repetate iar şi iar. Chiar şi copiii erau treziţi 
cu putere şi asupra minţilor tinere şi receptive erau produse impresii 
dăinuitoare. 

Păzirea conştiincioasă a poruncilor Sfintelor Scripturi în zilele 
slujirii lui Ieremia a creat lui Daniel şi tovarășilor lui ocaziile de 
a-L înălța pe Dumnezeul cel adevărat înaintea popoarelor pămân- 
tului. Educaţia pe care aceşti tineri elevi o primiseră în căminele 

părinților lor i-a făcut tari în credință şi neabătuți în slujirea Viului 
Dumnezeu, Creatorul cerului şi al pământului. La începutul domniei 
lui loiachim, când Nebucadneţar a asediat pentru prima oară şi a 
cucerit Ierusalimul, luând pe Daniel şi pe tovarăşii lui, împreună 
cu alţii aleşi în mod deosebit pentru slujirea la curtea Babilonului, 
credinţa robilor evrei a foit încercată extrem de mult. Dar aceia care 
învăţaseră să-şi pună încrederea în făgăduinţele lui Dumnezeu, le-au 
găsit îndestulătoare în toate experienţele prin care erau chemaţi să 
treacă în timpul rămânerii lor într-o ţară străină. Scripturile s-au 
dovedit pentru ei o călăuză, un sprijin. 

Ca interpret al însemnătăţii judecăților care începeau să cadă 
peste Iuda, Ieremia a manifestat o atitudine nobilă în apărarea drep- 
tățu lui Dumnezeu şi a planurilor Sale pline de milă, chiar în timpul 
pedepselor celor mai aspre. Proorocul, lucra neobosit. Dornic să 
ajungă la toate categoriile de oameni, şi-a lărgit sfera de influenţă 
dincolo de Ierusalim, la regiunile înconjurătoare prin vizite repetate 
în diferitele părți ale împărăției. 

În mărturiile lui către biserică, Ieremia se referea continuu la 
învăţăturile din cartea legii care fusese atât de mult onorată şi înălţată 
în timpul domniei lui. El accentua din nou importanţa păstrării unei 
legături prin legământ cu Fiinţa cea atotmilostivă şi plină de îndu- 
rare care, de pe înălțimile Sinaiului, rostise preceptele Decalogului. 
Cuvintele de avertizare şi de îndemn ale lui Ieremia au ajuns în toate 
părțile împărăției, şi toţi au avut posibilitate să cunoască voia lui 
Dumnezeu cu privire la popor. 

Proorocul a lămurit faptul că Tatăl nostru ceresc îngăduie să cadă 
judecăţile Sale „pentru ca popoarele să ştie că sunt doar oameni“ 
(Psalmii 9, 20). „Dacă şi după aceasta vă veți împotrivi, şi nu veţi 
voi să Mă ascultați“, avertizase Domnul mai dinainte pe poporul 
Său, „vă voi împrăştia printre neamuri şi voi scoate sabia după voi. 
Ţara voastră va fi pustiită şi când veţi fi în ţara vrăjmaşilor voştri, 
atunci ţara se va odihni, şi se va bucura de Sabatele ei“ (Leviticul 
26, 21.28.33). 

În acelaşi timp soliile cu privire la nenorocirea care se apropia 
erau trimise căpeteniilor şi poporului; conducătorul lor, Ioiachim, 
care ar fi trebuit să fie un conducător spiritual înțelept, primul în măr- 
turisirea păcatului, în reforme şi în fapte bune, îşi petrecea vremea 
în plăceri egoiste. „Îmi voi zidi o casă mare şi odăi încăpătoare“, 

îşi propunea el; şi această casă „căptuşită cu cedru şi văpsită cu 
roş“ (Ieremia 22, 14) a fost clădită cu bani şi muncă procurată prin 
înşelăciune şi apăsare. 

Mânia profetului se stârnise, şi a fost inspirat să rostească o ju- 
decată asupra conducătorului necredincios. „Vai de cel ce îşi zideşte 
case cu nedreptate, şi odăile cu nelegiuire“, a declarat el; „care pune 
pe aproapele său să lucreze degeaba, fără să-i dea plata... Împărat 
eşti tu oare, de te întreci cu cedrii? Nu mânca tatăl tău, şi nu bea şi 
el? Şi totuşi făcea dreptate şi judecată, şi era fericit! Judeca pricina 
săracului şi a celui lipsit, şi era fericit. Nu înseamnă lucrul acesta 
a Mă cunoaşte? zice Domnul. Dar tu n-ai ochi şi inimă decât ca să 
te dedai la lăcomie, ca să verşi sânge nevinovat, şi să întrebuinţezi 
asuprire şi silnicie. De aceea, aşa vorbeşte Domnul, despre Ioiachim, 
fiul lui Iosia, împăratul lui Iuda : «Nu-l voi plânge, zicând: Vai, 
fratele meu! Vai, sora mea! Nici nu vor plânge, zicând: Vai, doamne! 
Vai, măria sa! Ci va fi înmormântat ca un măgar, va fi târât şi aruncat 
afară din porţile Ierusalimului!» (Vers. 13-19). 

În câţiva ani această judecată grozavă avea să cadă asupra lui 
Joiachim, dar mai înainte, Domnul, în mila Sa, a făcut cunoscut 
poporului nepocăit planul Său. În al patrulea an al domniei lui Ioia- 
chim, „a vorbit înaintea întregului popor al lui Iuda şi înaintea tuturor 
locuitorilor Ierusalimului“, arătând că „de la al treisprezecelea an al 
lui Iosia sunt douăzeci şi trei de ani de când“ el dăduse mărturie cu 
privire la dorinţa lui Dumnezeu de a mântui, însă soliile sale fuseseră 
lepădate (Ieremia 25, 2.3). Iar acum, Cuvântul Domnului pentru ei 
era: 

„Aşa vorbeşte Domnul oştirilor: «Pentru că n-aţi ascultat cu- 
vintele Mele, iată, voi trimite să aducă toate popoarele de la mia- 
zănoapte, zice Domnul; şi voi trimite la robul Meu Nebucadneţar, 
împăratul Babilonului; îi voi aduce împotriva acestei țări şi împotriva 
locuitorilor ei, şi împotriva tuturor acestor neamuri de jur împrejur, 
ca să le nimicească cu desăvârşire şi să facă din ele un pustiu şi o 
pricină de batjocură, nişte dărâmături veşnice. Voi face să înceteze 
între ei strigătele de bucurie şi strigătele de veselie, cântecele mirelui 
şi cântecele miresei, uruitul morii şi lumina lămpii. Toată ţara va fi o 
paragină, un pustiu, şi neamurile acestea vor fi supuse împăratului 
Babilonului timp de şaptezeci de ani» (Vers. 3-11). 

Cu toate că hotărârea de pedepsire fusese clar rostită, cuprinsul 
ei grozav abia putea fi înţeles de mulțimile care ascultau. Pentru ca 
să se facă o impresie mai profundă, Domnul a căutat să ilustreze 
însemnătatea cuvintelor rostite. El a îndemnat pe Ieremia să ase- 
mene soarta poporului cu golirea unui potir plin cu vinul mâniei 
divine. Printre primii care aveau să bea din acest potir de vaiuri urma 
să fie „Ierusalimul şi cetăţile lui Iuda, împreună cu împărații din 
ele“. Alţii aveau să se împărtăşească din acelaşi potir — „Faraon, 
împăratul Egiptului, şi slujitorii şi căpeteniile lui, şi tot poporul lui“, 
împreună cu multe alte popoare ale pământului, până când planul 
lui Dumnezeu avea să fie împlinit (vezi leremia 25). 

Pentru a ilustra mai departe natura judecăților care aveau să vină 
cu grăbire, proorocul a fost sfătuit să „ia dintre bătrânii poporului 
şi dintre bătrânii preoţilor şi să meargă în valea fiilor lui Himon“ şi 
acolo, după ce va trece în revistă apostazia lui Iuda, trebuia să spargă 
în bucăţi un „vas de pământ“ şi să spună din partea lui Iehova, al 
cărui slujitor era: „Tocmai aşa voi zdrobi poporul acesta şi cetatea 
aceasta cum se sparge un vas de pământ fără să poată fi făcut la loc“. 

Proorocul a făcut aşa cum i s-a poruncit. Apoi, întorcându-se în 
cetate, a stat în curtea templului şi a spus în auzul întregului popor: 
„Aşa vorbeşte Domnul oştirilor, Dumnezeul lui Israel : «lată, voi 
aduce peste cetatea aceasta, şi peste toate cetăţile care ţin de ea, 
toate nenorocirile pe care i le-am vestit mai înainte, pentru că şi-au 
înţepenit grumazul ca să n-asculte cuvintele Mele» (vezi vers. 19). 

În loc să ducă la mărturisire şi pocăință, cuvintele proorocului 
au trezit mânia acelora cu înaltă autoritate, şi ca urmare a fost privat 
de libertate. Cu toate că a fost întemnițat şi pus în lanţuri, proorocul 
a continuat să rostească solia Cerului către aceia care stăteau în jurul 
lui. Glasul lui n-a putut fi adus la tăcere prin persecuție. Cuvântul 
adevărului, spunea el, „în inima mea este ca un foc mistuitor, închis 
în oasele mele. Caut să-l opresc, dar nu pot“ (leremia 20, 9). 

Cam pe vremea aceea, Domnul a poruncit lui leremia să scrie 
soliile pe care dorea să le transmită acelora pentru mântuirea cărora 
inima lui plină de milă suspina fără încetare. „la un sul de carte şi 
scrie în el toate cuvintele, pe care ţi le-am spus cu privire la toate 
neamurile, din ziua când ţi-am vorbit, pe vremea lui Iosia, până în 
ziua de azi! Poate că dacă va auzi casa lui Iuda tot răul pe care am 

de gând să i-l fac, se vor întoarce fiecare de la calea lor cea rea, şi le 
voi ierta astfel nelegiuirea şi păcatul“ (Ieremia 36, 2.3). 

În ascultare de porunca aceasta, Ieremia a chemat în ajutor un 
prieten credincios, pe Baruc scriitorul, şi i-a dictat „şi Baruc a scris 
într-o carte, după cum spunea Ieremia, toate cuvintele pe care le 
spusese lui Ieremia Domnul“ (Vers. 4). 

Acestea au fost scrise cu grijă pe un sul de pergament şi au 
constituit o mustrare solemnă a păcatului, o avertizare cu privire 
la urmarea sigură a unei apostazii continue şi un apel stăruitor de 
renunțare la tot ce este rău. 

Când scrierea a fost terminată, leremia, care era încă închis, 
a trimis pe Baruc să citească sulul mulțimilor care se adunau la 
templu cu ocazia unei zile de post naţional, „în anul al cincilea al lui 
Ioiachim, fiul lui Iosia, împăratul lui Iuda, în luna a noua“. „Poate că 
se vor smeri“, zicea proorocul, „cu rugăciune înaintea Domnului şi 
se vor întoarce fiecare de la calea sa cea rea. Căci mare este mânia şi 
urgia, cu care a ameninţat Domnul pe poporul acesta!“ (Vers. 9.7). 

Baruc a ascultat, şi sulul a fost citit înaintea tuturor oamenilor lui 
Iuda. După aceea, scribul a fost chemat să vină înaintea căpeteniilor 
să le citească cele scrise. Ei au ascultat cu mare interes şi au făgăduit 
să facă cunoscut împăratului tot ceea ce auziseră, dar l-au sfătuit pe 
scrib să se ascundă, căci se temeau că împăratul va lepăda mărturia 
şi va căuta să-i ucidă pe aceia care au pregătit şi au transmis solia. 

Când împăratului loiachim i s-a spus de către căpetenii ceea ce 
citise Baruc, el a ordonat imediat ca sulul să fie adus înaintea lui 
şi să fie citit în auzul lui. Unul dintre aghiotanţii regali, pe nume 
lehudi, s-a dus şi a adus sulul şi a început să citească cuvintele de 
mustrare şi de avertizare. Era iarnă, iar împăratul şi colaboratorii 
săi de stat, căpeteniile lui Iuda, erau adunaţi în jurul focului. Doar o 
mică parte fusese citită, când împăratul, departe de a tremura pentru 
primejdia care plana asupra lui şi a poporului lui, a luat sulul şi plin 
de mânie a „tăiat cartea cu briceagul logofătului şi a aruncat-o pe 
Jăraticul de cărbuni, unde a fost arsă de tot“ (Vers. 23). 

Nici împăratul, nici căpeteniile nu s-au îngrozit „nici nu şi-au 
sfâşiat hainele“. Unele dintre căpetenii, însă, „au mijlocit pe lângă 
împărat să nu ardă sulul, dar el n-a vrut să-i asculte“. După ce scrierea 
a fost distrusă, mânia împăratului nelegiuit s-a ridicat împotriva lui 

Jeremia şi a lui Baruc şi a trimis îndată să-i prindă; „dar Domnul i-a 
ascuns“ (Vers. 24-26). 

Aducând în atenția închinătorilor templului, a căpeteniilor şi a 
împăratului mustrările sfinte cuprinse în sulul inspirat, Dumnezeu 
a căutat cu îndurare să-i avertizeze pe bărbaţii lui Iuda spre binele 
lor. „Poate că dacă va auzi casa lui Iuda tot răul pe care am de gând 
să 1-l fac, se vor întoarce fiecare de la calea lor cea rea şi le voi 
ierta astfel nelegiuirea şi păcatul“ (Vers. 3). Dumnezeu are milă de 
oamenii care se luptă în orbirea perversităţii; El caută să lumineze 
înţelegerea întunecată, trimițând mustrări şi ameninţări cu scopul 
de a face pe cei din poziţii înalte să-şi dea seama de negştiinţa lor şi 
să-şi plângă rătăcirile. El Se străduieşte să ajute pe cei mulţumiţi 
de sine să devină nemulţumiţi cu lucrările lor zadarnice şi să caut 
binecuvântarea spirituală printr-o legătură cu cerul. 

Planul lui Dumnezeu nu este să trimită soli care să măgulească 
şi să placă păcătoşilor; El nu dă solii de pace pentru a legăna pe cei 
nesfinţiţi într-o siguranţă falsă. Din contră, aşează poveri grele asupra 
conştiinţei făcătorului de rele şi îi străpunge sufletul cu săgețile 
ascuţite ale simţământului vinovăţiei. Îngerii slujitori îi prezintă 
judecăţile de temut ale lui Dumnezeu, pentru a-i adânci simţământul 
nevoii şi a-l aduce la strigătul agonizant: „Ce trebuie să fac ca să 
fiu mântuit?“ (Faptele Apostolilor 16, 30). Însă Mâna care umileşte 
până la pământ, mustră păcatul şi face de ruşine mândria şi ambiția, 
este Mâna care-l înalţă pe el pocăit şi zdrobit. Cu cea mai adâncă 
împreună simţire Acela care îngăduie pedepsei să cadă, întreabă: 
„Ce vrei să-ţi fac?“ 

Când omul a păcătuit împotriva unui Dumnezeu sfânt şi milos, 
el nu poate urma o cale mai nobilă decât să se pocăiască sincer şi 
să-şi mărturisească rătăcirile cu lacrimi şi amărăciunea sufletului. 
Aceasta cere Dumnezeu de la el; El nu primeşte nimic mai puţin 
decât o inimă zdrobită şi un duh căit. Dar împăratul loiachim şi 
domnitorii lui, în aroganţa şi mândria lor, au respins invitaţia lui 
Dumnezeu. Fi n-au luat seama la avertizările Sale ca să se pocăiască. 
Ocazia plină de îndurare oferită lor în momentul arderii sulului sfânt 
a fost ultima. Dumnezeu spusese că dacă de data aceea refuzau să 
asculte de glasul Său, le va trimite judecăţi înfricoşătoare. Ei au 
refuzat să asculte, şi El a rostit judecăţile Sale finale asupra lui luda. 


[435] 


[436] 


[437] 


282 Profeţi şi regi 


El avea să trimită mânia Sa deosebită asupra omului care se ridicase 
cu îngâmfare împotriva Celui Atotputernic. 

„De aceea, aşa vorbeşte Domnul despre Ioiachim, împăratul 
lui Iuda : «Nici unul din ai lui nu va şedea pe scaunul de domnie 
al lui David. Trupul lui mort va fi lăsat la căldură ziua şi la frig 
noaptea. Îl voi pedepsi, pe el, sămânţa lui, şi pe slujitorii lui, pentru 
nelegiuirea lor, şi voi aduce peste ei, peste locuitorii Ierusalimului 
şi peste oamenii lui Iuda toate nenorocirile cu care i-am ameninţat, 
fără ca ei să fi vrut să Mă asculte!» (Ieremia 36, 30.31). 

Arderea sulului nu a fost sfârşitul situaţiei. Cuvintele scrise erau 
mai uşor de îndepărtat decât mustrarea şi avertizarea pe care ele le 
conţineau, precum şi de pedeapsa iminentă pe care Dumnezeu o 
pronunţase împotriva răzvrătitului Israel. Dar sulul a fost scris din 
nou: „la din nou o altă carte“, a poruncit Domnul slujitorului său, „şi 
scrie în ea toate cuvintele care erau în cea dintâi carte pe care a ars-o 
Ioiachim, împăratul lui Iuda “(Vers. 28). Raportul cu proorociile 
privitoare la Iuda şi Ierusalim fuseseră transformate în cenuşă; dar 
cuvintele erau încă vii în inima lui Ieremia „ca un foc care mistuie“, 
iar proorocului 1 s-a îngăduit să reproducă ceea ce mânia omului nu 
a reuşit să distrugă. 

Luând un alt sul, Ieremia l-a dat lui Baruc, care „a scris în el, 
după spusele lui leremia, toate cuvintele din cartea pe care o arsese 
în foc loiachim, împăratul lui Iuda. Multe alte cuvinte de felul acesta 
au mai fost adăugate la ea“ (Vers. 28.32). Mânia omului căutase să 
oprească lucrările proorocului lui Dumnezeu; dar chiar mijloacele 
prin care loiachim se străduise să limiteze influenţa slujitorului lui 
Iehova au dat o altă ocazie pentru a face clar cerinţele divine. 

Duhul de împotrivire faţă de mustrare, care a dus la prigonirea şi 
întemnițarea lui Ieremia, există şi astăzi. Mulţi refuză să ia seama 
la avertizările repetate, preferând să-i asculte pe învățătorii falşi, 
care le linguşesc vanitatea şi trec cu vederea faptele lor rele. În 
ziua încercării unii ca aceştia nu vor avea un adăpost sigur, nici 
un ajutor din cer. Slujitorii aleşi ai lui Dumnezeu să întâmpine cu 
curaj şi răbdare încercările şi suferinţele care vin asupra lor prin 
mustrare, neglijare şi prezentare greşită. Să continue să se achite 
cu credincioşie de lucrarea pe care Dumnezeu le-a dat s-o facă, 
amintindu-şi mereu că proorocii din vechime şi Mântuitorul lumii 

împreună cu apostolii Săi au suferit ocară şi persecuție din pricina 
Cuvântului. 

Planul lui Dumnezeu era ca loiachim să ia seama la sfaturile 
lui Ieremia şi astfel să capete trecere în ochii lui Nebucadneţar, ca 
să fie scutit de multă suferinţă. Tânărul împărat jurase supunere 
conducătorului babilonian şi dacă ar fi rămas credincios făgăduinţei 
ar fi impus respect păgânilor şi aceasta ar fi dus la preţioase ocazii 
de convertire a sufletelor. 

Dispreţuind neobişnuitele privilegii oferite, împăratul lui Iuda 
a urmat calea propriei sale alegeri. Şi-a călcat cuvântul de onoare 
dat împăratului Babilonului şi s-a răzvrătit. Acesta l-a adus pe el 
şi împărăţia lui într-o situaţie foarte dificilă. Împotriva lui au fost 
trimise „cete caldeene şi cete de sirieni şi cete de moabiţi şi cetele 
copiilor lui de Amon“ (2 Împărați 24, 2), şi acesta a fost fără putere să 
ferească ţara de pustiirea acestor jefuitori. În câţiva ani şi-a încheiat 
domnia dezastruoasă în ruşine, lepădat de Cer, urât de poporul său 
şi disprețuit de conducătorii Babilonului, a căror încredere o trădase 
— şi toate acestea ca urmare a greşelii fatale de a se îndepărta 
de planul lui Dumnezeu, aşa cum a fost descoperit prin solul său 
rânduit. loiachim (cunoscut şi sub numele de leconia sau Conia), 
fiul lui loiachim, a ocupat tronul pentru numai trei luni şi zece zile, 
după care s-a predat armatelor caldeene care, din cauza răzvrătrii 
conducătorului lui luda, au asediat din nou cetatea condamnată. Cu 
această ocazie, Nebucadneţar „a adus pe Ioiachim la Babilon, pe 
mama împăratului, nevestele împăratului şi slujitorii lui şi pe mai 
marii ţării ... în număr de şapte mii împreună cu teslarii şi fierarii în 
număr de o mie“. Împreună cu aceştia, împăratul Babilonului a luat 
„toate vistieriile Casei Domnului şi vistieriile casei împăratului“ (2 
Împărați 24, 15.16.13). 

Împărăţia lui Iuda, având puterea distrusă şi jefuită de tăria ei, 
atât în oameni cât şi în comori, a avut îngăduinţa totuşi să existe ca 
o conducere separată. În fruntea ei Nebucadneţar a pus pe Matania, 
fiul mai tânăr al lui Iosia, care şi-a schimbat numele în Zedechia. 

La începutul domniei lui, Zedechia a primit toată încrederea 
din partea împăratului Babilonului şi avea ca sfătuitor încercat pe 
proorocul Ieremia. Dacă ar fi urmat o cale cinstită faţă de babilonieni 
şi ar fi luat aminte la solule din partea Domnului prin Ieremia, ar 
fi putut păstra respectul multora dintre autorităţile înalte şi ar fi 
avut ocazia să le împărtăşească cunoaşterea despre Dumnezeul cel 
adevărat. În felul acesta, robii care erau deja în Babilon ar fi fost 
aşezaţi într-o poziţie avantajoasă şi li s-ar fi dat multe libertăţi; 
Numele lui Dumnezeu ar fi fost onorat pretutindeni; iar aceia care 
rămăseseră în țara lui Iuda ar fi fost cruţaţi de nenorocirile grozave 
care au venit până la urmă peste ei. 

Prin Ieremia, Zedechia şi tot regatul lui Iuda, inclusiv cei luaţi în 
Babilon, au fost sfătuiţi să se supună liniştiţi conducerii vremelnice 
a cuceritorilor lor. Era deosebit de important ca cei din robie să caute 
pacea ţării în care fuseseră aduşi. Acest lucru era însă contrar încli- 
naţiilor inimii omeneşti; ir Satana, folosind împrejurările, a făcut să 
se ridice prooroci mincinoşi, atât în Ierusalim, cât şi în Babilon, care 
spuneau că jugul robiei avea să fie sfărâmat în curând şi prestigiul 
de mai înainte al naţiunii avea să fie restabilit. 

Ascultarea de aceste proorocii măgulitoare ar fi dus la acţiuni 
fatale din partea împăratului şi a celor luaţi în robie şi ar fi zădărnicit 
planurile pline de milă ale lui Dumnezeu în favoarea lor. Pentru 
ca să nu fie provocată o răscoală şi ca să se evite suferinţe mari, 
Domnul i-a poruncit lui leremia să întâmpine criza fără întârziere, 
avertizând pe împăratul lui Iuda cu privire la consecinţa sigură a 
răzvrătirii. La rândul lor, robii au fost sfătuiţi prin avertizări scrise 
să nu fie amăgiţi să creadă că izbăvirea lor este aproape: „Nu vă 
lăsaţi amăgiţi de proorocii voştri, care sunt în mijlocul vostru, nici 
de ghicitorii voştri“, i-a îndemnat el (Ieremia 29, 8). În legătură cu 
aceasta a fost arătat planul Domnului de a restatornici pe Israel la 
încheierea celor şaptezeci de ani de robie, prezişi prin solii Săi. 

Cu ce milă duioasă a făcut cunoscut Dumnezeu poporului său din 
robie planurile Sale pentru Israel! El ştia că dacă aveau să fie convinşi 
de proorocii mincinoşi de a se aştepta la o eliberare grabnică, poziţia 
lor în Babilon avea să devină foarte grea. Orice demonstraţie sau 
răzvrătire din partea lor avea să trezească vigilenţa şi asprimea 
autorităţilor caldeene şi avea să ducă la alte restrângeri ale libertăţilor 
lor. Urmarea avea să fie suferinţă şi dezastru. El dorea ca ei să se 
supună cu resemnare şi să facă robia lor cât mai plăcută cu putinţă; 
iar sfatul lui era: „Zidiţi case şi locuiţi-le; sădiți grădini şi mâncaţi 
din roadele lor!... Urmăriţi binele cetăţii în care v-am dus în robie, 
şi rugaţi-vă Domnului pentru ea, pentru că fericirea voastră atârnă 
de fericirea ei!“ (Vers. 5-7). 

Printre învățătorii mincinoşi din Babilon erau doi bărbaţi care 
pretindeau a fi sfinţi, dar a căror viaţă era destrăbălată. Ieremia 
condamnase calea păcătoasă a celor doi bărbaţi şi-i avertizase cu 
privire la primejdiile lor. Mâniaţi din cauza mustrării, au căutat 
să se împotrivească lucrării proorocului celui adevărat, proorocind 
poporului să nu aibă încredere în cuvintele lui şi să acţioneze contrar 
sfatului lui Dumnezeu în problema supunerii lor faţă de împăratul 
Babilonului. Dumnezeu a mărturisit prin leremia că aceşti prooroci 
mincinoşi vor fi daţi în mâinile lui Nebucadneţar şi ucişi înaintea 
ochilor lui. Nu după multă vreme, prezicerea aceasta s-a împlinit 
literal. 

La sfârşitul vremii, se vor ridica bărbați care vor produce în- 
curcătură şi răzvrătire printre aceia care pretind a fi reprezentanții 
adevăratului Dumnezeu. Aceia care proorocesc minciuni, vor în- 
curaja pe oameni să privească păcatul cu uşurinţă. Când urmările 
grozave ale faptelor lor rele vor fi date pe față, ei vor căuta, dacă se 
va putea, să facă răspunzător pentru greutăţile lor pe acela care i — 
a avertizat cu credincioşie, aşa cum iudeii l-au acuzat pe leremia 
pentru nenorocirile lor. Dar tot atât de sigur cum au fost susţinute 
cuvintele lui Dumnezeu prin proorocul Său, tot atât de sigur astăzi 
certitudinea solilor Sale va fi întărită. 

De la început, Ieremia a urmat o cale consecvență, sfătuind la 
supunere faţă de babilonieni. Acest sfat a fost dat nu numai lui 
Iuda: ci multor popoare înconjurătoare. În prima parte a domniei lui 
Zedechia, ambasadorii conducătorilor Edomului, Moabului, Tirului 
şi ai altor popoare au venit la împăratul lui Iuda să afle dacă, în 


[444] 


286 Profeți şi regi 


înţelegerea lui, era timpul potrivit pentru o răscoală unită şi dacă se 
va uni cu ei într-o luptă împotriva împăratului Babilonului. Când 
aceşti trimişi aşteptau un răspuns, cuvântul Domnului i-a vorbit 
lui Ieremia, zicând: „Fă-ţi nişte legături şi nişte juguri şi puneţi- 
le la gât. Trimite-le împăratului Edomului, împăratului Moabului, 
împăratului Tirului şi împăratului Sidonului, prin trimişii care au 
venit la Ierusalim la Zedechia, împăratul lui Iuda “(leremia 27, 2.3). 

Lui leremia i s-a poruncit să sfătuiască pe trimişi să facă cu- 
noscut conducătorilor lor că Domnul îi dăduse pe toţi în mâna lui 
Nebucadneţar, împăratul Babilonului, şi că urmau să „slujească lui, 
fiului său şi fiului fiului său, până va veni şi vremea ţării lui“ (Vers. 
7). 

Trimişii au mai fost îndrumați să spună conducătorilor lor că 
dacă refuză să slujească împăratului babilonian, vor fi pedepsiți cu 
„robie, cu foamete şi cu ciumă“, până când vor fi nimiciți. Îndeosebi, 
trebuiau să se întoarcă de la învăţătura proorocilor mincinoşi care 
îi puteau sfătui altfel: „Să n-ascultaţi pe proorocii voştri“, zicea 
Domnul, nici „pe ghicitorii voştri, pe visătorii voştri, pe cititorii 
voştri în stele, şi pe vrăjitorii voştri, care vă zic: «Nu veţi fi supuşi 
împăratului Babilonului!» Căci ei vă proorocesc minciuni, ca să fiți 
depărtaţi din ţara voastră, ca să vă izgonesc şi să pieriţi. Dar poporul 
care îşi va pleca grumazul sub jugul împăratului Babilonului, şi care- 
i va fi supus, îl voi lăsa în ţara lui, zice Domnul, ca s-o lucreze şi să 
locuiască în ea“ (Vers. 3-11). Cea mai uşoară pedeapsă pe care un 
Dumnezeu milostiv o putea aplica unui popor răsculat era supunerea 
faţă de împăratul Babilonului; dar dacă se luptau împotriva acestei 
hotărâri de robie, aveau să sufere asprimea întreagă a pedepsei Lui. 

Uimirea consiliului întrunit al popoarelor n-a cunoscut margini 
când Ieremia, care purta un jug al supunerii pe grumaz, le-a făcut 
cunoscut voinţa lui Dumnezeu. 

Împotriva opoziţiei hotărâte, Ieremia a stat categoric pentru o 
atitudine de supunere. În fruntea acelora care şi-au îngăduit să ia în 
râs sfatul Domnului era Hanania, unul dintre proorocii mincinoşi, 
împotriva cărora poporul fusese avertizat. Socotind că va câştiga 
favoarea împăratului şi curții împărăteşti, el şi-a ridicat glasul de 
protest, pretinzând că Dumnezeu îi dăduse cuvinte de încurajare 
pentru iudei. El zicea: „Aşa vorbeşte Domnul oştirilor, Dumnezeul 
lui Israel: «Eu sfărâm jugul împăratului Babilonului! Peste doi ani, 

vă voi aduce înapoi în locul acesta toate uneltele Casei Domnului, 
pe care le-a ridicat Nebucadneţar, împăratul Babilonului, din locul 
acesta şi le-a dus în Babilon. Şi voi aduce înapoi în locul acesta, 
zice Domnul, pe leconia, fiul lui Ioiachim, împăratul lui Iuda, şi pe 
toţi prinşii de război ai lui Iuda, care s-au dus în Babilon, căci voi 
sfărâma jugul împăratului Babilonului» (Ieremia 28, 2-4). 

În prezenţa preoţilor şi a poporului, Ieremia a stăruit de ei să se 
supună împăratului Babilonului pentru timpul pe care Dumnezeu îl 
arătase. El a citat înaintea bărbaţilor lui Iuda proorociile lui Osea, 
Habacuc, Ţefania şi ale altora, ale căror solii de mustrare şi avertizare 
fuseseră asemănătoare cu ale lui. Le-a atras atenţia la evenimentele 
care avuseseră loc ca împlinire a proorociilor de pedepsire pentru 
păcatele de care nu se pocăiseră. În trecut, judecăţile lui Dumnezeu 
fuseseră trimise peste cei nepocăiţi ca o împlinire exactă a planului 
Său, aşa cum fusese descoperit prin slujitorii săi. 

„Dar, dacă un prooroc prooroceşte pacea“, a propus Ieremia în 
încheiere, „nu numai după împlinirea celui ce proorocegşte, se va 
cunoaşte că este cu adevărat trimis de Domnul“ (Vers. 9). Dacă 
Israel alegea să-şi asume riscul, desfăşurarea evenimentelor viitoare 
urma să hotărască cu eficacitate cine era proorocul cel adevărat. 

Cuvintele lui leremia, care sfătuia la supunere, l-au determinat 
pe Hanania să acuze cu mai multă îndrăzneală credibilitatea soliei 
primite. Luând jugul simbolic de pe grumazul lui leremia, Hanania 
l-a sfărâmat zicând: „Aşa vorbeşte Domnul: «Aşa voi sfărâma peste 
doi ani de pe grumazul tuturor neamurilor jugul lui Nebucadneţar, 
împăratul Babilonului!» Prorocul Ieremia a plecat“ (Vers. 11). În 
aparenţă nu putea fac nimic mai mult decât să se retragă de pe scena 
luptei. Dar lui Ieremia i s-a dat o altă solie: „Du-te şi spune lui 
Hanania“, i s-a poruncit: „Aşa vorbeşte Domnul: «Ai sfărâmat un 
jug de lemn, dar cu aceasta ai făcut în locul lui un jug de fier!» Căci 
aşa vorbeşte Domnul oştirilor, Dumnezeul lui Israel: «Pun un jug 
de fier pe grumazul tuturor acelor neamuri, ca să fie subjugate de 
Nebucadneţar, împăratul Babilonului, şi-i vor sluji....» 

Apoi proorocul leremia a zis proorocului Hanania: «Ascultă, 
Hanania! Domnul nu te-a trimis, ci tu insufli poporului o încredere 
mincinoasă. De aceea, aşa vorbeşte Domnul: lată, te izgonesc de pe 
pământ, şi vei muri chiar în anul acesta: căci cuvintele tale sunt o 

răzvrătire împotriva Domnului!» Şi proorocul Hanania a murit chiar 
în anul acela în luna a şaptea“ (Vers. 13-17). 

Proorocul mincinos întărise necredinţa poporului în Ieremia şi 
solia lui. El se declarase cu răutate solul lui Dumnezeu şi ca urmare 
a suferit moartea. În luna a cincia, Ieremia a proorocit moartea lui 
Hanania şi în luna a şaptea cuvintele lui s-au dovedit adevărate prin 
împlinirea lor. 

Neliniştea provocată de prezentările proorocilor mincinoşi l-au 
adus pe Zedechia sub bănuială de trădare, şi numai printr-o acţiune 
rapidă şi hotărâtă din partea lui i s-a îngăduit să — şi continue 
domnia de vasal. Ocazia pentru o astfel de acţiune a fost folosită la 
scurtă vreme după întoarcerea trimişilor de la Ierusalim la popoarele 
vecine, când împăratul lui Iuda, însoţit de Seraia, „cel mai mare 
cămăraş'“, a plecat într-o misiune importantă la Babilon (Ieremia 
51, 59). În timpul vizitei acestuia la curtea caldeană, Zedechia şi-a 
reînnoit jurământul de supunere faţă de Nebucadneţar. 

Prin Daniel şi alţi robi evrei, monarhia babiloniană luase cunoş- 
tinţă de puterea şi autoritatea supremă a adevăratului Dumnezeu; şi 
când Zedechia a făgăduit încă o dată solemn să rămână credincios, 
Nebucadneţar i-a cerut să jure pentru această făgăduinţă în Numele 
Domnului, Dumnezeului lui Israel. Dacă Zedechia ar fi respectat 
această reînnoire a legământului prin jurământ, credincioşia lui ar fi 
avut o influenţă profundă asupra minţii multora care urmăreau pur- 
tarea celor ce susțineau că cinstesc şi respectă onoarea Dumnezeului 
evreilor. 

Dar împăratul lui Iuda a pierdut din vedere înaltul său privilegiu 
de a aduce onoare Numelui viului Dumnezeu. Despre Zedechia este 
scris: „EI a făcut ce este rău înaintea Domnului, Dumnezeului său; şi 
nu s-a smerit înaintea proorocului Ieremia, care-i vorbea din partea 
Domnului. S-a răsculat chiar împotriva împăratului Nebucadneţar, 
care-l pusese să jure pe Numele lui Dumnezeu. Şi-a înţepenit gruma- 
zul şi şi-a învârtoşat inima, până acolo încât nu s-a întors la Domnul, 
Dumnezeul lui Israel “(2 Cronici 36, 12.13). 

În timp ce Ieremia continua să-şi facă cunoscut mărturia în ţara 
lui Iuda, proorocul Ezechiel a fost ridicat dintre robii din Babilon să 
avertizeze pe cei exilați; de asemenea, să confirme cuvântul Domnu- 
lui care fusese rostit prin leremia. În anii de pe urmă ai domniei lui 
Zedechia, Ezechiel a arătat foarte clar nebunia încrederii în prezice- 

rile false ale celor care îi determinau pe robi să nădăjduiască într-o 
reîntoarcere apropiată la Ierusalim. El a fost de asemenea îndrumat 
să prezică printr-o varietate de simboluri şi solii solemne asediul şi 
distrugerea totală a Ierusalimului. 

În anul al şaselea al domniei lui Zedechia, Domnul i-a descoperit 
lui Ezechiel în vedenie unele din urâciunile care se practicau în 
Ierusalim şi înăuntrul porților casei Domnului şi chiar în curtea inte- 
rioară. Încăperile cu chipuri şi idoli zugrăviți, „tot felul de târâtoare 
şi de dobitoace urâcioase şi toţi idolii casei lui Israel“ (Ezechiel 
3,10) — toate acestea într-o rapidă succesiune au trecut pe dinaintea 
privirii uimite a proorocului. 

Aceia care ar fi trebuit să fie conducătorii spirituali în mijlocul 
poporului, „bătrânii casei lui Israel“, în număr de şaptezeci, au fost 
văzuţi aducând tămâie înaintea reprezentărilor idolatre care fuseseră 
introduse în încăperile tainice din locurile sfinte ale curții templului. 
„Nu ne vede Domnul“, se amăgeau bărbaţii lui Iuda când se angajau 
în practicile lor idolatre; „Domnul a părăsit ţara aceasta“, spuneau 
ei cu hulă (Vers. 11.12). 

Dar mai erau şi alte „urâciuni mari“ pe care avea să le vadă 
proorocul. La intrarea porţii Casei Domnului, i s-au arătat „femeile 
care plângeau pe Tamuz“ şi în „curtea dinăuntru a Casei Domnului, 
la poarta templului Domnului, între pridvor şi altar, erau aproape 
douăzeci şi cinci de oameni, cu dosul întors spre Templul Domnului 
şi cu faţa spre răsărit; şi se închinau înaintea soarelui, spre răsărit“ 
(Vers. 13-16). 

Şi acum, Fiinţa care îl însoțea pe Ezechiel în această vizită uimi- 
toare cu privire la nelegiuirea din locurile înalte ale ţării lui Iuda a 
întrebat pe prooroc: „Vezi, fiul omului? Este prea puţin oare pentru 
casa lui Iuda că săvârşesc ei urâciunile pe care le săvârşesc aici? 
Trebuia să mai umple şi ţara cu silnicie şi să nu înceteze să Mă 
mânie? lată că ei îşi apropie ramura de nas! De aceea şi Eu voi lucra 
cu urgie; ochiul Meu va fi fără milă şi nu Mă voi îndura; chiar dacă 
vor striga în gura mare la urechile Mele, tot nu-i voi asculta“ (Vers. 
17.18). 

Domnul declarase prin Ieremia despre oamenii nelegiuiţi care 
îndrăzniseră să stea cu aroganță înaintea poporului în Numele Său: 
„Proorocii şi preoţii sunt stricaţi; le-am găsit răutatea chiar în casa 
Mea, zice Domnul“ (Ieremia 23, 11). În învinuirea teribilă a lui Iuda, 

aşa cum este raportată în relatarea de încheiere a cronicarului privind 
domnia lui Zedechia, a fost repetată această acuzaţie de încălcare a 
sfinţeniei templului: „Toate căpeteniile preoţilor“, declara scriitorul 
sacru, „ŞI poporul au înmulţit şi ei fărădelegile, după toate urâciunile 
neamurilor; şi au pângărit Casa Domnului, pe care o sfinţise El în 
Ierusalim“ (2 Cronici 36, 14). 

Ziua nenorocirii pentru împărăţia lui Iuda se apropia cu repezi- 
ciune. Domnul nu mai putea pune înaintea lor nădejdea amânării 
judecăților Sale cele mai aspre. „Şi voi să rămâneţi nepedepsiţi?“, 
întreba El. „Nu veţi rămâne nepedepsiţi“ (leremia 25, 29). 

Chiar aceste cuvinte au fost primite cu dispreţ batjocoritor. „ZI- 
lele se lungesc şi proorociile rămân mereu neîmplinite“, spuneau 
cei nepocăiţi (Ezechiel 22,21). Dar prin Ezechiel această lepădare a 
cuvântului cel sigur al profeţiei a fost cu severitate mustrată. „Spune- 
le“, i-a spus Domnul: „Aşa vorbeşte Domnul, Dumnezeu: «Voi face 
să înceteze acest cuvânt de batjocură, şi nu se va mai întrebuința în 
Israel». De aceea, spune-le: «Se apropie zilele, şi toate vedeniile se 
vor împlini! Căci nu vor mai fi vedenii mincinoase, nici proorocii 
înşelătoare, în mijlocul casei lui Israel! Căci Eu, Domnul, voi vorbi; 
ce voi spune se va împlini, şi nu va mai fi amânat; da, în zilele 
voastre, casă de îndărătnici, voi rosti un cuvânt şi-l voi împlini». 

Cuvântul Domnului mi-a vorbit apoi astfel, mărturiseşte Eze- 
chiel: „Fiul omului, iată, casa lui Israel zice: «Vedeniile pe care le 
are el nu sunt aproape să se împlinească, şi prooroceşte cu privire 
la vremuri depărtate!» De aceea spune-le: «Aşa vorbeşte Domnul, 
Dumnezeu: Nu va fi zăbavă în împlinirea cuvintelor Mele; ci cuvân- 
tul, pe care-l voi rosti, se va împlini»“ (Vers. 22-28). 

În fruntea acelora care duceau cu repeziciune poporul în ruină era 
Zedechia, împăratul lor. Trecând cu vederea în totul sfaturile Dom- 
nului, date prin prooroci, uitând atitudinea de recunoştinţă pe care o 
datora lui Nebucadneţar, călcându-şi jurământul solemn de supunere 
rostit în Numele Domnului, Dumnezeului lui Israel, împăratul lui 
Iuda s-a răsculat împotriva proorocilor, împotriva binefăcătorilor lui 
şi împotriva lui Dumnezeu. În înfruntarea înţelepciunii lui s-a întors 
după ajutor la vechiul vrăjmaş al prosperității lui Israel, trimițând 
soli în Egipt ca să-i dea cai şi un număr de oameni. 

„Va izbuti el oare?“ întreba Domnul cu privire la acela care şi-a 
trădat în mod josnic încrederea sacră; „Cel ce a făcut asemenea 

lucruri va izbuti el oare, va scăpa el oare? Cum să mai scape dacă 
a rupt legământul? Pe viaţa Mea, zice Domnul, Dumnezeu, că în 
țara împăratului care l-a pus să domnească, faţă de care şi-a călcat 
jurământul şi al cărui legământ l-a rupt, lângă el, în mijlocul Ba- 
bilonului va muri! Aşa că nici Faraon nu va veni cu o oaste mare 
şi popor mult să-l ajute în război ... a nesocout jurământul, până 
întra-atât, că a rupt legământul, ba încă şi-a dat mâna, şi a făcut toate 
aceste lucruri; nu va scăpa!“ (Ezechiel 17,15-18). 

Venise ziua socotelii finale pentru împăratul nelegiuit. „La o 
parte cu mitra!“ a hotărât Domnul. „Jos cununa împărătească!“ Lui 
Iuda nu avea să-i mai fie îngăduit să aibă un împărat, până când 
Hristos Însuşi avea să-Şi întemeieze Împărăţia. „O voi da jos, o voi 
da jos“, a fost hotărârea divină cu privire la tronul casei lui David, 
„dar lucrul acesta nu va avea loc decât la venirea Aceluia care are 
drept la ea şi în mâna Căruia o voi încredința“ (Ezechiel 21,25-27) 

În anul al nouălea al domniei lui Zedechia, „Nebucadneţar, împă- 
ratul Babilonului, a venit cu toată oştirea lui împotriva Ierusalimului“ 
(2 Împărați 25, 1), pentru a asedia cetatea. Perspectiva lui Iuda era 
fără nădejde, „lată am necaz pe tine“, spusese Însuşi Domnul prin 
Ezechiel;.... „Eu, Domnul, Mi-am scos sabia din teacă, şi nu se va 
mai întoarce înapoi în ea.... Toate inimile se vor înspăimânta, toate 
mâinile vor fi slabe, toate sufletele se vor mâhni şi toţi genunchii se 
vor topi ca apa!... Îmi voi vărsa mânia peste tine, voi sufla împotriva 
ta cu focul urgiei Mele şi te voi da în mâinile unor oameni care sfâşie 
şi care nu lucrează decât la nimicire“ (Ezechiel 21,3.5-7.31). 

Egiptenii s-au străduit să vină în ajutorul cetăţii asediate; şi 
caldeenii pentru a-i împiedica, au părăsit o vreme sediul capitalei 
iudaice. Nădejdea a încolțit iarăşi în inima lui Zedechia, care a 
trimis un sol la Ieremia, cerându-i să se roage Domnului în favoarea 
poporului evreu. 

Răspunsul înfricoşător al proorocului a fost că armatele caldeene 
se vor întoarce şi vor distruge cetatea. Hotărârea fusese luată; popo- 
rul nepocăit nu mai putea amâna judecăţile divine: „Nu vă înşelaţi“, 
a avertizat Domnul pe poporul Său, „Haldeii nu se vor depărta de la 
noi! Şi chiar dacă aţi bate toată oastea Haldeilor, care se războiesc 
cu voi, chiar dacă n-ar mai rămâne din ei decât vreo câţiva oameni 
răniţi, tot s-ar ridica fiecare din cortul lui, şi ar arde cetatea aceasta 
cu foc“ (Ieremia 37, 9.10). Rămăşiţa lui Iuda urma să meargă în 
robie şi să înveţe în împrejurări grele lecţiile pe care refuzaseră să le 
înveţe în condiţii mai favorabile. Din această hotărâre a Veghetorului 
cel Sfânt rezulta că ea era definitivă. 

Printre cei neprihăniţi care se găseau încă în Ierusalim, cărora 
le fusese lămurit planul divin, erau unii care s-au hotărât să aşeze 
departe de mâinile nemiloase chivotul sfânt care cuprindea tablele 
de piatră pe care fuseseră înscrise preceptele Decalogului. Şi aşa au 
făcut. Cu plâns şi amărăciune ei au ascuns chivotul într-o peşteră, 
unde avea să stea ascuns de poporul Israel şi Iuda din cauza păcatelor 


292 


Duşi ca robi În Babilon 293 


lor şi nu urma să le mai fie redat. Acel chivot sfânt este încă ascuns. 
Niciodată n-a fost deranjat de când a fost pus într-un loc necunoscut. 

Timp de mulţi ani, leremia stătuse înaintea poporului ca un mar- 
tor credincios pentru Dumnezeu; şi acum când cetatea blestemată 
era gata să cadă în mâinile păgânilor, şi-a socotit lucrarea încheiată 
şi a încercat s-o părăsească, dar a fost oprit de fiul unuia din proo- 
rocii falşi, care a făcut cunoscut că Ieremia era pe cale să fugă la 
babilonieni, înaintea cărora îndemnase de repetate ori pe bărbaţii 
lui Iuda să se supună. Proorocul a respins acuzaţia mincinoasă, dar 
„căpeteniile mâniate pe Ieremia l-au lovit şi l-au aruncat în temniţă“ 
(Vers. 15). 

Nădejdile care se născuseră în inimile căpeteniilor şi ale poporu- 
lui, atunci când armatele lui Nebucadneţar s-au întors către miazăzi 
ca să-i întâmpine pe egipteni, s-au prăbuşit repede. Cuvântul Domnu- 
lui fusese: „lată, că am necaz pe tine, Faraoane, împăratul Egiptului“. 
Puterea Egiptului era doar o trestie frântă. Toți locuitorii Egiptului, 
spusese inspiraţia, „vor cunoaşte că Eu sunt Domnul, pentru că au 
fost o proptea de trestie pentru casa lui Israel “. „Dar voi întări bra- 
tele împăratului Babilonului, iar braţele lui Faraon vor cădea. Şi vor 
şti că Eu sunt Domnul, când voi pune sabia Mea în mâna împăratului 
Babilonului şi când o voi întoarce împotriva ţării Egiptului“ (Ezech. 
29.3.6; 30,25.26). 

În timp ce căpeteniile lui Iuda se îndreptau zadarnic către Egipt 
pentru ajutor, împăratul Zedechia, cu presimțiri pline de îngrijorare, 
se gândea la proorocul lui Dumnezeu care fusese aruncat în închi- 
soare. După multe zile, împăratul a trimis după el şi l-a întrebat în 
taină: „Ai vreun cuvânt din partea Domnului?“ Ieremia a răspuns: 
„Da“, şi a adăugat, „vei fi dat în mâinile împăratului Babilonului“. 

„leremia a mai spus împăratului Zedechia: «Cu ce am păcătuit eu 
împotriva ta, împotriva slujitorilor tăi şi împotriva poporului acestuia, 
de m-aţi aruncat în temniţă? Şi unde sunt proorocii voştri, care vă 
prooroceau şi ziceau: Împăratul Babilonului nu va veni împotriva 
voastră, nici împotriva ţării acesteia? Acum ascultă, te rog, împărate, 
domnul meu! Fie bine primite înaintea ta rugămințile mele! Nu 
mă trimite iarăşi în casa logofătului Ionatan, ca nu cumva să mor 
acolo!»* (Ieremia 37, 17-20). 

La aceste cuvinte, Zedechia a poruncit „să păzească pe leremia 
în curtea temniţei şi să-i dea în fiecare zi o pâine din uliţa brutarilor, 

până s-a sfârşit toată pâinea din cetate. Astfel, Ieremia a rămas în 
curtea temniţei“ (Vers. 21). 

Împăratul n-a îndrăznit să manifeste deschis credinţa în Ieremia. 
ŞI, cu toate că teama | — a condus să caute informaţii la el în taină, 
era prea slab să sfideze dezaprobarea căpeteniilor lui şi a poporului, 
supunându-se voinţei lui Dumnezeu, aşa cum fusese prezentată de 
prooroc 

Din curtea închisorii, leremia a continuat să sfătuiască la supu- 
nere faţă de conducătorul babilonian. A fi opus rezistenţă însemna 
merge la moarte sigură. Solia Domnului către Iuda era: „Aşa vor- 
beşte Domnul: «Cine va rămâne în cetatea aceasta va muri ucis de 
sabie, de foamete sau ciumă; dar cine va ieşi şi se va duce la haldei, 
va scăpa cu viaţă, va avea ca pradă viaţa lui şi va trăi». Aşa vorbeşte 
Domnul: «Cetatea aceasta va fi dată în mâna oştirii împăratului 
Babilonului, şi o va lua!»“ (Ieremia 38, 2.3). 

În cele din urmă, căpeteniile aprinse de mânie pentru sfaturile 
repetate ale lui Ieremia, care erau contrare atitudinii hotărâte de 
rezistenţă, au adresat împăratului un protest puternic, susținând că 
proorocul era un vrăjmaş al poporului, iar cuvintele lui au slăbit 
mâinile poporului şi au adus nenorocire asupra lui; de aceea, el 
trebuia să fie dat la moarte. 

Împăratul cel laş ştia că acuzaţiile erau neîntemeiate, dar ca să-i 
îmblânzească pe cei care ocupau poziţii înalte şi influente în popor, 
s-a prefăcut a crede minciunile acestora şi l-a dat pe Ieremia în 
mâinile lor, ca să facă cu el ce doreau. Proorocul a fost aruncat „în 
groapa lui Malchia, fiul împăratului, care se afla în curtea temniţei, 
şi au pogorât în ea pe Ieremia cu funii. În groapă nu era apă, dar era 
noroi, şi Ieremia s-a afundat în noroi“ (Vers. 6). Dar Dumnezeu a 
ridicat prieteni care au stăruit pe lângă împărat în favoarea lui şi l-au 
scos iarăşi în curtea închisorii. 

Încă o dată împăratul a trimis în ascuns la Ieremia şi l-a rugat 
să relateze cu credincioşie planul lui Dumnezeu faţă de Ierusalim. 
Ca răspuns, Ieremia a zis: „Dacă ţi-l voi spune, mă vei omori; iar 
dacă-ţi voi da un sfat, nu mă vei asculta“. Împăratul Zedechia a luat 
legătura în secret cu Ieremia şi i-a zis: „Viu este Domnul, care ne-a 
dat viaţă, că nu te voi omori, şi nu te voi lăsa în mâinile oamenilor 
acestora, care vor să-ţi ia viaţa“ (Vers. 15.16). 

Încă mai era ocazia ca împăratul să dea pe faţă bunăvoință şi să ia 
seama la avertizările lui Iehova şi, în felul acesta, să se îndulcească cu 
milă judecăţile care începuseră deja să cadă asupra cetăţii şi națiunii. 
„Dacă te vei supune căpeteniilor împăratului Babilonului“, a fost 
solia dată împăratului, „vei scăpa cu viaţă şi nici cetatea aceasta nu 
va fi arsă cu foc, iar tu vei trăi împreună cu casa ta. Dar dacă nu 
te vei supune căpeteniilor împăratului Babilonului, cetatea aceasta 
va fi dată în mâinile Haldeilor, care o vor arde cu foc; iar tu nu vei 
scăpa din mâinile lor!“ „Mă tem de iudeii care au trecut la Haldei, 
a răspuns împăratul; „mă tem să nu mă dea în mâinile lor şi să mă 
batjocorească“. Proorocul a făgăduit: „Nu te vor da“, şi a adăugat 
rugămintea stăruitoare: „Ascultă glasul Domnului în ce-ţi spun, căci 
o vei duce bine şi vei scăpa cu viaţă“ (Vers. 17-20). 

Astfel, chiar în ultimul ceas, Dumnezeu Şi-a făcut cunoscută 
bunăvoința Sa de a arăta milă faţă de aceia care aveau să aleagă ă se 
supună cerinţelor Sale drepte. Dacă împăratul ar fi ales să asculte, 
viaţa poporului ar fi putut fi cruţată, iar cetatea scăpată de nenorocire; 
dar el a socotit că mersese prea departe pentru ca să se retragă. Se 
temea de iudei, se temea de batjocură, se temea pentru viaţa lui. 
După ani de răzvrăure împotriva lui Dumnezeu, Zedechia a socotit 
prea umilitor să spună poporului: „Primesc cuvântul Domnului aşa 
cum a fost rostit prin proorocul Ieremia; nu îndrăznesc să pornesc la 
război împotriva vrăjmaşului în faţa tuturor acestor avertizări“. 

Cu lacrimi leremia a stăruit de Zedechia să se salveze pe sine şi 
să salveze şi pe poporul său. Cu groază în suflet l-a asigurat că dacă 
nu va lua aminte la sfatul lui Dumnezeu, nu-şi va putea scăpa viaţa 
şi toate averile vor cădea în mâinile babilonienilor. Dar împăratul 
pornise pe o cale greşită şi nu se mai putea întoarce. S-a hotărât 
să urmeze sfatul proorocilor mincinoşi şi al bărbaţilor pe care în 
realitate îi dispreţuia — şi care îşi băteau joc de slăbiciunea lui de 
a se supune atât de uşor dorințelor lor. El a sacrificat libertatea cea 
nobilă a bărbăţiei şi a ajuns un rob, care se pleca în faţa opiniei 
publice. Fără un plan deliberat de a face răul, a fost totuşi nehotărât 
să stea cu curaj pentru dreptate. Cu toate că era convins cu privire la 
valoarea sfatului dat de Ieremia, n-avea puterea morală să asculte; 
ŞI, ca urmare, a mers înainte în direcţia greşită. 

Împăratul era prea slab ca să fie dispus ca oamenii de la curte 
şi poporul să ştie că avusese o întâlnire cu leremia; atât de mult 

pusese stăpânire teama de om pe sufletul lui. Dacă Zedechia s-ar fi 
ridicat cu curaj şi ar fi declarat că credea cuvintele proorocului care 
se împliniseră deja pe jumătate, cum ar fi fost îndepărtată pustiirea! 
EI ar fi trebuit să spună: „Voi asculta pe Domnul ca să scap ceta- 
tea de la distrugere totală. Nu îndrăznesc să dispreţuiesc poruncile 
lui Dumnezeu din cauza fricii sau a favorii oamenilor. Eu iubesc 
adevărul, urăsc păcatul şi voi urma sfatul Puternicului lui Israel “. 

Atunci poporul ar fi avut respect faţă de spiritul lui curajos, iar 
aceia care oscilau între credinţă şi necredinţă ar fi luat o poziţie 
categorică în favoarea dreptăţii. Chiar dreptatea şi lipsa temerii le-ar 
fi insuflat supuşilor lui admiraţie şi credincioşie. El ar fi avut un 
mare sprijin; iar Iuda ar fi fost cruțat de vaiul măcelului, al foametei 
şi focului. 

Slăbiciunea lui Zedechia a fost un păcat pentru care a plătit un 
preţ îngrozitor. Vrăjmaşul a năvălit ca o avalanşă, căreia nu 1 s-a 
putut rezista, şi a devastat cetatea. Armatele lui Iuda au fost înfrânte 
şi obligate să se retragă în derută. Națiunea a fost cucerită. Zedechia 
a fost luat prizonier, iar fiii lui ucişi în faţa ochilor lui. Împăratul a 
fost luat din Ierusalim şi dus departe ca rob, i-au fost scoşi ochii şi, 
după ce a ajuns la Babilon, a pierit lamentabil. Templul cel frumos, 
care timp de peste patru secole încoronase vârful muntelui Sion, 
n-a fost cruțat de caldeeni. „Au ars Casa lui Dumnezeu, au dărâmat 
zidurile Ierusalimului, au pus foc tuturor caselor lui, şi au nimicit 
toate lucrurile scumpe“ (2 Cronici 36, 19). 

Cu ocazia cuceririi finale a Ierusalimului de către Nebucadneţar, 
mulţi au scăpat de ororile asediului îndelungat numai pentru a pieri 
de sabie. Din cei care au mai rămas; unii, şi mai ales conducătorii 
preoților, slujitorii şi căpeteniile împăratului, au fost duşi la Babilon 
şi acolo executaţi ca trădători. Alţii au fost duşi captivi pentru a face 
muncă de rob pentru împăratul Babilonului şi fiii lui, „până la stăpâ- 
nirea împărăției perşilor, ca să se împlinească cuvântul Domnului 
rostit prin gura lui leremia“ (Vers. 20.21). 

Despre Ieremia este spus: „Nebucadneţar, împăratul Babilonului, 
dăduse porunca următoare cu privire la Ieremia, prin Nebuzaradan, 
căpetenia străjerilor: «la-l, poartă grijă de el, şi nu-i face nici un rău, 
ci fă tot ce-ţi va cere»“ (Ieremia 39, 11.12). 

Eliberat din închisoare de către slujbaşii babilonieni, proorocul 
a ales să împărtăşească soarta cu rămăşita cea slabă, „cei săraci din 

țară“, lăsaţi de caldeeni ca „lucrători de vii şi de ogoare“. Babilonie- 
nii au pus peste ei ca privighetor pe Ghedalia. Numai câteva luni au 
trecut şi guvernatorul rânduit de curând a fost ucis prin trădare. Să- 
racii, după ce au trecut prin multe încercări, au fost convinşi în cele 
din urmă de conducătorii lor să-şi găsească scăpare în ţara Egiptului. 
Ieremia şi-a ridicat glasul de protest împotriva acestei mişcări: „nu 
vă duceţi în Egipt“, i-a îndemnat el. Dar sfatul n-a fost luat în seamă 
şi toată rămăşiţa lui Iuda, şi anume bărbaţi, femei şi copii, „au plecat 
dar în ţara Egiptului, căci n-au ascultat de porunca Domnului, — şi 
au ajuns până la Tahpanes“ (Ieremia 43, 5-7). 

Proorociile cu privire la nenorocirea rostită de Ieremia asupra 
rămăşiţei care se răsculase împotriva lui Nebucadneţar ca să fugă în 
Egipt au fost amestecate cu făgăduinţele de iertare pentru aceia care 
aveau să se pocăiască de nebunia lor şi care erau gata să se întoarcă. 
Dacă nu avea să cruţe pe aceia care se întorseseră de la sfatul Său la 
influenţele ademenitoare ale idolatriei Egiptului, totuşi avea să arate 
milă faţă de cei care se dovedeau credincioşi şi sinceri... „Aceia, în 
mic număr, care vor scăpa de sabie, se vor întoarce din ţara Egiptului 
în ţara lui Iuda “, spusese EI; „dar toată rămăşiţa lui Iuda, toţi cei 
ce au venit să locuiască pentru o vreme în ţara Egiptului vor vedea 
dacă se va împlini Cuvântul Meu sau al lor“ (Ieremia 44,28). 

Amărăciunea proorocului pentru perversitatea profundă a acelora 
care ar fi trebuit să fie lumina spirituală a lumii, amărăciunea pentru 
soarta Sionului şi a poporului dus rob în Babilon este dată pe faţă în 
plângerile pe care le-a lăsat scrise ca o amintire a nebuniei întoarcerii 
de la sfatul lui Iehova către înţelepciunea omenească. În mijlocul 
distrugerii, Ieremia putea spune încă: „Bunătăţile Domnului nu s-au 
sfârşit, îndurările Lui nu sunt la capăt“; iar rugăciunea Lui continuă 
era: „Să luăm seama la umbletele noastre, să le cercetăm, şi să ne 
întoarcem la Domnul“ (Plângerile lui leremia 3,22.40). Pe când 
luda era încă o împărăție printre popoare, el întrebase pe Domnul: 
„Ai lepădat Tu de tot pe luda, şi a urât sufletul Tău atât de mult 
Sionul?“, şi îndrăznesc să se roage: „Pentru Numele Tău, nu nesocoti 
legământul Tău cu noi“ (Ieremia 14, 19;21). Credinţa deplină a 
profetului în planul cel veşnic al lui Dumnezeu de a restabili ordinea 
acolo unde era confuzie şi de a demonstra popoarelor pământului 
şi întregului univers atributele Sale de dreptate şi dragoste, această 

credinţă l-a determinat acum să se roage stăruitor, cu încredere în 
favoarea celor care aveau să se întoarcă de la păcat la neprihănire. 

Dar acum Sionul era cu totul distrus; poporul lui Dumnezeu 
era în robie. Copleşit de amărăciune, proorocul exclama: „Vai cum 
stă părăsită acum cetatea aceasta atât de plină de popor altădată. A 
rămas ca o văduvă! Ea care altădată era mare între neamuri, fruntaşă 
printre ţări, a ajuns roabă astăzi! Plânge amarnic noaptea, şi-i curg 
lacrimile pe obraji. Nici unul din toţi cei ce o iubeau n-o mângâie; 
toți prietenii ei au părăsit-o şi s-au făcut vrăjmaşi. 

Iuda a plecat în pribegie, din pricina apăsării şi muncilor grele. 
Locuieşte în mijlocul neamurilor, şi nu găseşte odihnă! 

Toţi prigonitorii lui l-au ajuns tocmai când îi era mai mare strâm- 
torarea. Drumurile Sionului sunt triste, căci nimeni nu se mai duce 
la sărbători, toate porțile lui sunt pustii, preoţii lui oftează; fecioarele 
lui sunt mâhnite, şi el însuşi este plin de amărăciune. Asupritorii lui 
sunt biruitori, vrăjmaşii lui sunt mulţumiţi. Căci Domnul l-a smerit 
din pricina mulţimii păcatelor lui; copiii lui au mers în robie înaintea 
asupritorului. 

Vai! în ce întunecime a aruncat Domnul, în mânia Lui, pe fiica 
Sionului. A azvârlit din cer pe pământ podoaba lui Israel şi nu Şi-a 
mai adus aminte de scaunul picioarelor Lui, în ziua mâniei Lui! 
Domnul a nimicit fără milă, toate locuinţele lui Iacov. În urgia Lui, 
a dărâmat întăriturile fiicei lui Iuda şi le-a prăvălit la pământ; a făcut 
de ocară împărăţia şi căpeteniile ei. În mânia Lui aprinsă, a doborât 
toată puterea lui Israel; Şi-a tras înapoi de la el dreapta înaintea 
vrăjmaşului, şi a aprins în lacov o văpaie de foc care mistuieşte 
toate de jur împrejur. Şi-a încordat arcul ca un vrăjmaş, Şi-a ridicat 
dreapta ca un asupritor şi a prăpădit tot ce era plăcut privirilor, Şi-a 
vărsat ca un foc urgia peste cortul fiicei Sionului. 

Cu ce să te îmbărbătez şi cu ce să te asemăn, fiica Ierusalimului? 
Cu cine să te pun alături şi cu ce să te mângâi, fecioară, fiica Sionu- 
lui? Căci rana ta este mare ca marea; cine va putea să te vindece? 

Adu-Ţi aminte, Doamne, de ce ni s-a întâmplat. Uită-Te şi vezi- 
ne ocara! Moştenirea noastră a trecut la nişte străini, casele noastre 
la cei din alte ţări! Am rămas orfani, fără tată; mamele noastre sunt 
ca nişte văduve. Părinţii noştri care au păcătuit nu mai sunt, iar noi 
le purtăm păcatele. Robii ne stăpânesc, şi nimeni nu ne izbăveşte 
din mâinile lor.... Ne doare inima, ni s-au întunecat ochii.... Dar Tu, 

Doamne, împărățeşti pe vecie; scaunul Tău de domnie dăinuieşte din 
neam în neam! Pentru ce să ne uiţi pe vecie, şi să ne părăseşti pentru 
multă vreme? Întoarce-ne la Tine, Doamne, şi ne vom întoarce! Dă- 
ne iarăşi zile ca cele de odinioară!“ (Plângerile lui Ieremia 1,1-5; 
2,1-4.13; 5,1-3.7.8.17. 19-21). 

Anii întunecaţi ai distrugerii şi morţii care marcau sfârşitul îm- 
părăţiei lui Iuda ar fi adus la disperare inima cea mai tare, dacă n-ar 
fi fost încurajările din declaraţiile profetice ale solilor lui Dumnezeu. 
Prin Ieremia, la Ierusalim, prin Daniel la curtea Babilonului, prin 
Ezechiel pe malurile Chebarului, Domnul, în mila Sa, a prezentat în 
mod clar scopul Său veşnic şi a dat asigurări cu privire la bunăvoința 
Sa de a împlini faţă de poporul Său ales făgăduinţele raportate în 
scrierile lui Moise. Ceea ce El spusese că va face pentru aceia care I 
se vor dovedi credincioşi Lui, El va împlini cu siguranţă. „Cuvântul 
lui Dumnezeu este viu şi dăinuieşte în veac“ (1 Petru 1, 23). 

În zilele peregrinării prin pustie, Domnul luase măsuri suficiente 
pentru ca aleşii Săi să păstreze în amintire cuvintele Legii Sale. După 
aşezarea în Canaan, preceptele divine aveau să fie repetate zilnic 
în fiecare cămin; ele aveau să fie scrise clar pe uşiorii uşii, pe porţi 
şi desfăşurate pe tăblițe de amintire. Urmau să fie puse pe muzică 
şi cântate de tineri şi vârstnici. Preoţii trebuiau să înveţe aceste 
precepte sfinte în adunări publice, iar conducătorii ţării, trebuiau 
să facă din ele studiul lor zilnic: „cugetă asupra ei zi şi noapte“, 
poruncise Domnul lui Iosua cu privire la cartea Legii, „căutând să 
faci tot ce este scris în ea; căci atunci vei izbândi în toate lucrările 
tale, şi atunci vei lucra cu înţelepciune“ (losua 1, 8). 

Scrierile lui Moise erau explicate de Iosua întregului Israel. „N- 
a rămas nimic din tot ce poruncise Moise, pe care să nu-l fi citit 
Iosua în faţa întregii adunări a lui Israel, în faţa femeilor, copiilor 
şi străinilor care mergeau în mijlocul lor“ (Iosua 8, 35). Aceasta 
era în armonie cu porunca expresă a lui lehova, „care luase măsuri 
pentru repetarea publică a cuvintelor cărții Legii la fiecare şapte 
ani, în timpul sărbătorii corturilor. «Să strângi poporul, bărbaţii, 
femeile, copiii şi străinul care va fi în cetăţile tale», au fost instruiți 
conducătorii spirituali ai lui Israel, «ca să audă şi să înveţe să se 
teamă de Domnul, Dumnezeul vostru, să păzească şi să împlinească 
toate cuvintele legii acesteia. Pentru ca şi copiii lor, care n-o vor 

cunoaşte, s-o audă şi să înveţe să se teamă de Domnul, Dumnezeul 
vostru, in tot timpul cât veţi trăi în ţara pe care o veţi lua în stăpânire, 
după ce veţi trece Iordanul»“ (Deuteronom 31, 12, 13). 

Dacă sfatul acesta ar fi fost luat în seamă de-a lungul veacurilor 
care au urmat, cât de diferită ar fi fost istoria lui Israel! Numai dacă 
respectarea Cuvântului sfânt al lui Dumnezeu era cultivată în ini- 
mile poporului, puteau să nădăjduiască în împlinirea planului divin. 
Tocmai respectul faţă de Legea lui Dumnezeu a dat lui Israel putere 
în timpul domniei lui David şi în anii de început ai conducerii lui 
Solomon; prin credinţa în Cuvântul cel viu a fost făcută reforma în 
zilele lui Ilie şi ale lui Iosia. Şi la aceleaşi Scripturi ale adevărului, 
cea mai bogată moştenire a lui Israel, s-a îndreptat spre Ieremia, 
în străduinţele lui pentru reformă. Oriunde lucra întâmpina pe oa- 
meni cu chemarea: „Ascultaţi cuvintele acestui legământ“, cuvinte 
care aveau să le aducă înţelegerea deplină a planului lui Dumnezeu 
de a prezenta tuturor popoarelor cunoaşterea adevărului mântuitor 
(Ieremia 11, 2). 

În ultimii ani ai apostaziei lui Iuda, îndemnurile proorocilor 
păreau a fi puțin luate în seamă; şi când armatele caldeenilor au venit 
pentru a treia şi ultima oară ca să asedieze Ierusalimul, nădejdea a 
pierit din toate inimile. leremia a prezis distrugere totală; şi datorită 
insistenţei lui privitoare la supunere fusese aruncat în închisoare. 
Dar Dumnezeu n-a lăsat rămăşiţa cea credincioasă care era încă în 
cetate într-o disperare fără nădejde. Chiar dacă Ieremia era ţinut sub 
supraveghere atentă de către aceia care îşi băteau joc de soliile lui, 
i-au fost trimise noi descoperiri privitoare la bunăvoința Cerului de 
a ierta şi a mântui, care au fost un izvor nesecat de mângâiere pentru 
biserica lui Dumnezeu de atunci şi până astăzi. 

Prinzându-se de făgăduinţele lui Dumnezeu, Ieremia, cu ajutorul 
unei învățături practice, a ilustrat înaintea locuitorilor cetăţii sortite 
distrugerii credinţa lui puternică în împlinirea până la urmă a planu- 
lui lui Dumnezeu pentru poporul Său. În prezenţa martorilor şi cu o 
respectare strictă a tuturor formalităţilor legale necesare, a cumpărat 
în schimbul a şaptesprezece sicli de argint un ogor strămoşesc situat 
în vecinătatea satului Anatot. 

Din orice punct de vedere omenesc, această cumpărare de teren 
în zona care era deja sub stăpânirea babilonienilor părea un act 
de nebunie. Însuşi proorocul prezisese distrugerea Ierusalimului, 

pustiirea Iudeii şi nimicirea totală a împărăției. El proorocise o 
perioadă lungă de robie în îndepărtatul Babilon. Fiind deja înaintat în 
vârstă, nu putea nădăjdui să aibă un avantaj personal din cumpărarea 
pe care o făcuse. Totuşi din studiul proorociilor care erau raportate 
în Scripturi, în inima lui se născuse convingerea fermă că Domnul 
avea planul să redea copiilor robiei vechile lor proprietăţi din ţara 
făgăduinţei. Cu ochiul credinţei, Ieremia a văzut pe robi întorcându- 
se la sfârşitul anilor de durere şi reocupând ţara părinţilor lor. Prin 
cumpărarea proprietăţii din Anatot, el făcea tot ce putea ca să insufle 
şi altora nădejdea care a adus atâta mângâiere inimii lui. 

După ce a semnat actele de cumpărare şi a obţinut contrasemnătu- 
rile martorilor, Ieremia a spus lui Baruc, secretarul lui: „la zapisurile 
acestea de cumpărare, cel pecetluit şi cel deschis, şi pune-le într-un 
vas de pământ, ca să se păstreze multă vreme! Căci aşa vorbeşte 
Domnul oştirilor, Dumnezeul lui Israel : «Iarăşi se vor cumpăta case, 
ogoare ŞI vii, în ţara aceasta» (Ieremia 32, 14.15), 

Atât de descurajatoare era perspectiva pentru Iuda în timpul 
acestei tranzacţii ieşite din comun, încât îndată după perfectarea 
detaliilor privitoare la cumpărarea şi păstrarea actelor, credinţa lui 
Jeremia era de neclintit, acum urma să fie greu încercată. Nu cumva 
în străduinţa de a încuraja pe Iuda lucrase el cu încumetare? În 
dorinţa de a restabili încrederea în făgăduinţele Cuvântului lui Dum- 
nezeu, dăduse el oare temei pentru o nădejde falsă? Toţi aceia care 
intraseră în legământ cu Dumnezeu îşi bătuseră joc multă vreme 
de măsurile luate în favoarea lor. Puteau oare făgăduinţele făcute 
poporului ales să-şi găsească o împlinire deplină? 

Nedumerit în sufletul său, copleşit de durere pentru suferinţele 
celor care refuzaseră să se pocăiască de păcatele lor, proorocul a 
strigat la Dumnezeu pentru o mai mare iluminare cu privire la planul 
divin faţă de omenire. 

„Ah! Doamne, Dumnezeule, iată, Tu ai făcut cerurile şi pământul 
cu puterea Ta cea mare şi cu braţul tău întins: nimic nu este de mirare 
din partea Ta! Tu dai îndurare până la al miilea neam de oameni, 
şi pedepsegşti nelegiuirea părinţilor în sânul copiilor lor după ei. Tu 
eşti Dumnezeul cel mare, cel puternic, al cărui Nume este Domnul 
oştirilor! Tu eşti mare la sfat şi puternic la faptă, Tu ai ochii deschişi 
asupra tuturor căilor copiilor oamenilor, ca să dai fiecăruia după 
căile lui, după rodul faptelor lui. Tu ai făcut minuni şi semne mari în 

ţara Egiptului şi până în ziua de azi, şi în Israel şi printre oameni, şi 
Ţi-ai făcut un Nume aşa cum este astăzi. Ai scos din ţara Egiptului 
pe poporul tău Israel, cu minuni şi semne mari, cu mână tare şi cu 
braţ întins, şi cu o mare groază. Tu le-ai dat ţara aceasta, pe care 
juraseşi părinţilor lor că le-o vei da, ţară în care curge lapte şi miere. 
Ei au venit, şi au luat-o în stăpânire. Dar n-au ascultat de glasul Tău, 
n-au păzit Legea Ta, şi n-au făcut tot ce le porunciseşi să facă. Şi 
atunci ai trimis peste ei toate aceste nenorociri!“ (Vers. 17-23). 

Oştile lui Nebucadneţar erau gata să ia cu asalt zidurile Sionului. 
Mu piereau într-o ultimă apărare disperată a cetăţii. Alte multe 
mii mureau de foame şi de boală. Soarta Ierusalimului era deja 
pecetluită. Turnurile de asediu ale forţelor vrăjmaşului se ridicau 
deja peste ziduri. „lată şanţurile de apărare“, şi-a continuat proorocul 
rugăciunea, „se înalţă împotriva cetăţii şi o ameninţă, cetatea va fi 
dată în mâinile caldeenilor care luptă împotriva ei, biruită de sabie, 
de foamete şi de ciumă. Ce ai spus Tu s-a întâmplat: Tu Însuţi vezi! 
Şi totuşi, Doamne Dumnezeule, Tu mi-ai zis: Cumpără-ţi un ogor 
cu argint, şi pune martori!... Când totuşi cetatea este dată în mâinile 
Haldeilor!“ (Vers. 24.25). 

Rugăciunea proorocului a fost ascultată cu îndurare. „Cuvântul 
Domnului către Ieremia“, în ceasul acela de mare mâhnire, când 
credinţa solului adevărului era încercată ca prin foc, a fost: „lată, 
Eu sunt Domnul, Dumnezeul oricărei făpturi. Este ceva de mirat 
din partea Mea?“ (Vers. 20.27). Cetatea avea să cadă în curând în 
mâinile caldeenilor; porţile şi palatele ei aveau să fie aruncate în foc 
şi arse; dar în ciuda faptului că distrugerea era iminentă, iar locuitorii 
Ierusalimului aveau să fie duşi robi, planul cel veşnic al lui Iehova 
pentru Israel avea totuşi să se împlinească. Ca răspuns la rugăciunea 
slujitorului Său, Domnul a declarat cu privire la aceia asupra cărora 
cădeau pedepsele Sale: „lată, îi voi strânge din toate ţările unde i-am 
izgonit, în mânia Mea, în urgia Mea şi în marea Mea supărare; îi 
voi aduce înapoi în locul acesta, şi-i voi face să locuiască în linişte 
acolo. Ei vor fi poporul Meu şi Eu voi fi Dumnezeul lor. Le voi da 
o inimă şi o cale, ca să se teamă de Mine totdeauna, spre fericirea 
lor şi a copiilor lor după ei. Voi încheia cu ei un legământ veşnic, că 
nu Mă voi mai întoarce de la ei, ci le voi face bine, şi le voi pune 
în inimă frica de Mine, ca să nu se mai depărteze de Mine. Mă voi 

bucura să le fac bine, îi voi sădi cu adevărat în ţara aceasta, din toată 
inima şi din tot sufletul Meu. 

Căci aşa vorbeşte Domnul: «După cum am adus peste poporul 
acesta toate aceste mari nenorociri, tot aşa voi aduce peste ei tot 
binele pe care li-l făgăduiesc. Se vor cumpăra iarăşi ogoare în ţara 
aceasta despre care ziceţi că este o pustie fără oameni şi fără do- 
bitoace, şi că este dată în mâinile haldeilor. Se vor cumpăra iarăşi 
ogoare pe argint, se vor scrie zapisuri, se vor pecetlui, se vor pune 
martori, în ţara lui Beniamin ; şi în împrejurimile Ierusalimului, în 
cetăţile lui Iuda, în cetăţile de la munte, în cetăţile de la câmpie şi în 
cetăţile de la miazăzi, căci voi aduce înapoi pe prinşii lor de război, 
zice Domnul» (Vers. 37-44). 

Ca o confirmare a acestor asigurări de eliberare şi restatornicire, 
„Cuvântul Domnului a vorbit lui Ieremia a doua oară, pe când era 
încă închis în curtea temniţei, zicând: «Aşa vorbeşte Domnul care 
face aceste lucruri, Domnul, care le urzeşte şi le înfăptuieşte, EI, al 
cărui Nume este Domnul: Cheamă — Mă şi-ţi voi răspunde; şi îți 
vol vesti lucruri mari, lucruri ascunse, pe care nu le cunoşti. Căci 
aşa vorbeşte Domnul, Dumnezeul lui Israel, despre casele cetăţii 
acesteia, şi despre casele împăraţilor lui Iuda, care vor fi surpate ca 
să facă loc pentru şanţurile de întărire şi pentru săbii... Iată, le voi 
da vindecare şi sănătate, îi voi vindeca, şi le voi deschide un izvor 
bogat în pace şi credincioşie. Voi aduce înapoi pe prinşii de război 
ai lui Israel, şi-i voi aşeza iarăşi ca odinioară. Îi voi curăţi de toate 
nelegiuirile pe care le-au săvârşit împotriva Mea, le voi ierta toate 
nelegiuirile.... Cetatea aceasta va fi pentru Mine o pricină de laudă şi 
de slavă, printre toate neamurile pământului. Ele vor afla tot binele 
pe care li-l voi face, vor rămâne mirate şi uimite de toată fericirea, şi 
de toată propăşirea pe care le-o voi da»“. 

Aşa vorbeşte Domnul: „Se vor mai auzi iarăşi în locul acesta 
despre care ziceţi că este pustiu, că nu mai are oameni, nici dobitoace, 
se vor mai auzi iarăşi în cetăţile lui Iuda şi pe ulițele Ierusalimului 
„.„ strigătele de bucurie şi strigătele de veselie, cântecele mirelui şi 
cântecele miresei, glasul celor ce zic: Lăudaţi pe Domnul oştirilor, 
căci Domnul este bun, căci îndurarea Lui tine în veac! Glasul celor 
ce aduc jertfe de mulţumire în Casa Domnului. Căci voi aduce înapoi 
pe prinşii de război ai ţării, şi îi voi aşeza iarăşi ca odinioară“, zice 
Domnul. 

Aşa vorbeşte Domnul oştirilor: „În locul acesta pustiu, fără oa- 
meni şi fără dobitoace, şi în toate cetăţile lui, vor mai fi iarăşi locuinţe 
de păstori care-şi vor odihni turmele. În cetăţile de la munte, în ce- 
tățile din câmpie, în cetăţile de la miazăzi, în ţara lui Beniamin şi 
împrejurimile Ierusalimului, şi în cetățile lui Iuda vor mai trece iarăşi 
oile pe sub mâna celui ce le numără“, zice Domnul. 

„lată vin zile, zice Domnul, când voi împlini cuvântul cel bun, pe 
care l-am spus despre casa lui Israel şi despre casa lui Iuda “(leremia 
33, 1-14). 

În felul acesta biserica lui Dumnezeu a fost mângâiată în una din 
cele mai întunecate ore ale luptei ei îndelungate cu puterile răului. 
Satana triumfase în aparenţă în străduinţele lui de a-l distruge pe 
Israel; dar Domnul dirija evenimentele atât ale prezentului cât şi 
pe cele din anii următori, iar poporul Său urma să aibă ocazia să 
răscumpere trecutul. Solia Lui către biserică era: 

„Nu te teme, robul Meu Iacov, şi nu te speria, Israele! Căci te 
voi izbăvi din ţara cea depărtată, şi îţi voi izbăvi sămânţa din ţara în 
care este roabă; Iacov se va întoarce iarăşi, va avea odihnă şi linişte; 
şi nu-l va mai tulbura nimeni. Căci Eu sunt cu tine, zice Domnul, ca 
să te izbăvesc“. „e voi vindeca şi-ţi voi lega rănile, zice Domnul“ 
(Ieremia 30, 10.11.17). 

În ziua fericită a restatornicirii, seminţiile despărțite ale lui Israel 
aveau să fie reunite ca un singur popor. Domnul urma să fie recu- 
noscut drept conducător peste „toate familiile lui Israel “. „Ei vor fi 
poporul Meu“, a zis Domnul; „strigaţi de bucurie asupra lui Iacov, 
chiuiţi de veselie în fruntea neamurilor! Înălţaţi-vă glasurile, cântaţi 
laude, şi ziceţi: «Doamne, izbăveşte pe poporul Tău, pe rămăşiţa lui 
Israel!» lată, îi aduc înapoi în ţara de la miazănoapte, îi aduc de la 
marginile pământului: între ei este orbul şi şchiopul.... Plângând vin, 
şi îi aduc la râuri de apă, pe un drum neted pe care nu se poticnesc. 
Căci Eu sunt Tatăl lui Israel, şi Efraim este întâiul Meu născut“ 
(Ieremia 31, 1.7-9). 

Umiliţi înaintea popoarelor, aceia care odinioară fuseseră re- 
cunoscuți ca favorizați ai cerului, mai presus de alte popoare de 
pe pământ, aveau să înveţe în exil lecţia ascultării atât de necesară 
pentru fericirea lor viitoare. Atâta timp cât nu învățau această lec- 
ție, Dumnezeu nu putea face pentru ei tot ce dorea să facă. „Nu te 
voi nimici; te voi pedepsi cu dreptate, nu pot să te las nepedepsit“, 

spunea El atunci când a explicat planul Său de a-i pedepsi pentru 
binele lor spiritual (leremia 30, 11). Totuşi aceia are fuseseră obiec- 
tul dragostei Lui duioase nu erau lepădaţi pentru totdeauna; înaintea 
tuturor popoarelor pământului El avea să le dea pe faţă planul Său 
de a obţine o biruinţă dintr-o înfrângere aparentă, de a salva în loc 
de a nimici. Proorocului i-a fost dată solia: 

„«Cel ce a risipit pe Israel îl va aduna şi-l va păzi, cum îşi păzeşte 
păstorul turma. Căci Domnul răscumpără pe Iacov, şi-l izbăveşte din 
mâna unuia mai tare decât el: Ei vor veni şi vor chiui de bucurie pe 
înălțimile Sionului; vor alerga la bunătăţile Domnului, la grâu, la 
must, la untdelemn, la oi şi boi, sufletul le va fi ca o grădină bine 
udată; le voi preface jalea în veselie, şi-i voi mângâia, le voi da 
bucurie, după necazurile lor. Voi sătura de grăsime sufletul preoților, 
şi poporul Meu se va sătura de bunătăţile Mele», zice Domnul. 

Aşa vorbeşte Domnul oştirilor, Dumnezeul lui Israel: «lată ce 
se va zice iarăşi în ţara lui Iuda şi în cetăţile sale, când voi aduce 
înapoi pe prinşii de război: Domnul să te binecuvânteze, locaş al 
neprihănirii, munte sfânt! Iuda va locui acolo fără teamă în toate 
cetăţile lui, plugarii şi cei ce umblă cu turmele la păşune. Căci voi 
răcori sufletul însetat şi voi sătura orice suflet lihnit de foame». 

«lată vin zile, zice Domnul, când voi face cu casa lui Israel şi 
cu casa lui Iuda un legământ nou. Nu ca legământul, pe care l-am 
încheiat cu părinţii lor, în ziua când i-am apucat de mână, să-i scot 
din ţara Egiptului, legământ pe care l-au călcat, măcar că aveam 
drepturi de soţ asupra lor, zice Domnul. Ci iată legământul pe care-l 
voi face cu casa lui Israel, după zilele acelea, zice Domnul: Voi pune 
Legea Mea înăuntrul lor, o voi scrie în inima lor; şi ei vor fi poporul 
Meu. Nici unul nu va mai învăţa pe aproapele, sau pe fratele său, 
zicând: Cunoaşte pe Domnul! Ci toţi Mă vor cunoaşte de la cel mai 
mic până la cel mai mare, zice Domnul; căci le voi ierta nelegiuirea, 
şi nu — Mi voi mai aduce aminte de păcatul lor»“ (Ieremia 31, 
10-14.23-25.31-34). 


În ţările neamurilor 

„ Voi sunteţi martorii Mei, zice Domnul; 


voi şi Robul Meu pe care L-am ales“ (Isaia 43, 10). 

Capitolul 39 — La curtea Babilonului 


Printre copiii lui Israel care au fost duşi robi în Babilon, la înce- 
putul celor şaptezeci de ani de robie, se găseau şi credincioşi patrioţi, 
bărbaţi care au fost tot atât de tari în principii ca şi oţelul, care nu au 
fost corupți de egoism şi care L-au onorat pe Dumnezeu cu riscul de 
a pierde toate bunurile. În ţara robiei lor, aceşti bărbaţi trebuiau să 
aducă la îndeplinire planul lui Dumnezeu, dând popoarelor păgâne 
binecuvântările care vin printr-o cunoaştere a lui Iehova. Ei trebuia 
să fie reprezentanţii Săi. Niciodată nu urmau să se compromită îna- 
intea închinătorilor la idoli; credinţa şi numele lor ca închinători ai 
viului Dumnezeu trebuia să le păstreze ca fiind o mare cinste. Şi aşa 
au şi făcut. Atât în prosperitate cât şi în împotrivire ei au onorat pe 
Dumnezeu; şi Dumnezeu i-a onorat. 

Faptul că aceşti bărbaţi, adoratori ai lui Iehova, erau robi în 
Babilon şi că vasele Casei Domnului fuseseră aşezate în templul 
zeilor babilonieni era folosit cu îngâmfare de învingători ca dovadă 
că religia şi obiceiurile lor erau superioare religiei şi obiceiurilor 
evreilor. Dar chiar prin umilinţele pe care le adusese îndepărtarea 
lui Israel de El, Dumnezeu a dat Babilonului dovadă cu privire la 
supremaţia Sa, la sfinţenia cerinţelor Lui şi cu privire la urmările 
sigure ale ascultării. Şi a dat această mărturie, cum numai aşa se 
putea da, prin aceia care i-au rămas credincioşi. 

Printre aceia care au păstrat ascultarea faţă de Dumnezeu era 
şi Daniel, împreună cu cei trei tovarăşi ai lui — exemple strălucite 
pentru ceea ce oamenii pot deveni atunci când se unesc cu Dumne- 
zeul înţelepciunii şi al puterii. Din simplitatea relativă a căminului 
lor iudaic aceşti tineri de neam împărătesc au fost aduşi în cea mai 
strălucitoare dintre cetăţi şi la curtea celui mai mare monarh al lu- 
mii. Nebucadneţar „a poruncit lui Aşpenaz, căpetenia famenilor săi 
dregători, să-i aducă vreo câţiva dintre copiii lui Israel de neam îm- 
părătesc şi de viţă boierească, nişte tineri fără vreun cusur trupesc, 
frumoşi la chip, înzestrați cu înţelepciune în orice ramură a ştiinţei, 
cu minte ageră şi pricepere în stare să slujească în casa împăratului“. 

„Printre ei erau dintre copiii lui Iuda, Daniel, Hanania, Mişael 
şi Azaria“. Văzând în aceşti tineri făgăduinţa unei capacităţi deose- 
bite, Nebucadneţar a hotărât să fie educați pentru a îndeplini poziţii 
importante în împărăţia lui. Spre a fi pe deplin pregătiţi pentru o 
lucrare ce le stătea înainte a stabilit să înveţe limba caldeenilor şi 
timp de trei ani să li se acorde avantajele unei educaţii deosebite ce 
se dădea prinților împărăției. 

Numele lui Daniel şi ale tovarăşilor lui au fost schimbate cu 
nume reprezentând zeitățile caldeene. Numelor date de părinţii evrei 
copiilor lor li se atribuia o mare însemnătate. Adesea ele reprezentau 
trăsăturile de caracter pe care părinţii doreau să le vadă dezvoltate 
în copiii lor. Căpetenia, în a cărei sarcină au fost daţi robii evrei, i-a 
dat lui „Daniel numele de Beltşaţar; lui Hanania, Şadrac, lui Mişael, 
Meşac, şi lui Azaria, Abed-Nego“. 

Împăratul nu i-a constrâns pe tinerii evrei să renunţe la credinţa 
lor în favoarea idolatriei, ci nădăjduia să înfăptuiască treptat acest 
c lucru. Dându-le nume semnificative ale idolatriei, aducându-i în 
fiecare zi în strânsă legătură cu obiceiurile idolatre şi sub influenţa 
riturilor amăgitoare ale închinării păgâneşti, nădăjduia să-i facă să 
renunţe la religia poporului lor şi să participe la închinarea babilo- 
nienilor. 

Chiar la începutul carierei lor aceşti tineri au trecut printr-o 
încercare hotărâtă a caracterului. Se stabilise să mănânce hrana şi să 
bea vinul care veneau de la masa împăratului. Prin aceasta împăratul 
socotea că le dă o dovadă a favorii şi grijii lui pentru bunăstarea 
lor. Dar o parte fusese oferită idolilor, hrana de la masa împăratului 
era consacrată idolatriei; şi acela care o folosea era privit ca unul 
care dădea cinste zeilor Babilonului. Loialitatea faţă de Iehova le 
interzicea lui Daniel şi tovarăşilor săi să participe la o astfel de 
cinstire. Chiar şi numai faptul de a mânca hrana şi a bea vinul era o 
tăgăduire a credinţei lor. A face acest lucru însemna alipirea lor la 
păgânism şi dezonorarea principiilor Legii lui Dumnezeu. 

Ei nici nu îndrăzneau să-şi asume riscul efectului aţâţător al 
plăcerii şi al risipei asupra dezvoltării fizice, mintale şi spirituale. 
Cunoşteau istoria lui Nadab şi Abihu, raportul despre necumpătarea 
şi urmările ei fusese păstrat în pergamentele Pentateucului; şi ştiau 
că puterea fizică şi mintală va fi dăunător afectată prin folosirea 
vinului. 

Daniel şi tovarăşii lui fuseseră educați de părinţii lor în obiceiu- 
rile cumpătării stricte. Ei fuseseră învăţaţi că Dumnezeu îi socotea 
răspunzători de capacităţile lor şi că nu trebuia niciodată să slăbească 
sau să-şi reducă puterea lor. Această educaţie era pentru Daniel şi 
tovarăşii lui mijlocul de apărare în tumultul influentelor demoraliza- 
toare ale curţii Babilonului. Ispitele care-i înconjurau la curtea aceea 
coruptă şi risipitoare erau puternice, dar au rămas neclintiţi. Nici o 
putere şi nici o influenţă nu i-au putut îndepărta de la principiile pe 
care le învăţaseră în prima parte a vieţii prin studierea Cuvântului şi 
a lucrărilor lui Dumnezeu. 

Dacă Daniel ar fi dorit lucrul acesta, el ar fi găsit, în împrejurările 
în care se afla, o scuză plauzibilă pentru a se depărta de obiceiurile 
de strictă cumpătare. Ar fi putut argumenta că, dependent fiind de 
favoarea împăratului şi supus puterii lui, nu era o altă cale de urmat 
decât să mănânce hrana împăratului şi să bea vinul lui; căci dacă ar 
fi ținut la învăţătura divină, ar fi ofensat pe împărat şi poate şi-ar fi 
pierdut poziţia şi viaţa. Dacă ar fi nesocotit porunca Domnului, ar fi 
păstrat favoarea împăratului şi ar fi obținut avantaje intelectuale şi 
măgulitoare perspective lumești. 

Dar Daniel n-a ezitat. Aprobarea lui Dumnezeu îi era mai scumpă 
decât favoarea celui mai puternic potentat pământesc — mai scumpă 
decât însăşi viaţa. Era hotărât să rămână statornic în integritatea lui, 
indiferent care ar fi fost urmarea. „S-a hotărât în inima lui să nu se 
spurce cu bucatele de la masa împăratului, nici cu vinul pe care-l bea 
împăratul“. Şi în această hotărâre a fost susţinut de cei trei tovarăşi 
ai lui. 

În ajungerea la această hotărâre, tinerii evrei n-au lucrat cu în- 
cumetare, ci cu deplină încrederea în Dumnezeu. Ei n-au ales să fie 
altfel decât ceilalţi, dar erau gata să fie aşa decât să-L dezonoreze 
pe Dumnezeu. Dacă s-ar fi compromis cu păcatul în această împre- 
jurare cedând presiunii împrejurărilor îndepărtarea de principii ar 
fi slăbit simţul lor de dreptate şi oroarea faţă de păcat. Primul pas 
păcătos avea să fie urmat de alţii, până când legătura lor cu Cerul 
fiind întreruptă, aveau să fie înfrânți de ispită. 

„Dumnezeu a făcut ca Daniel să capete bunăvoință şi trecere 
înaintea căpeteniei famenilor dregători“, şi cererea de a nu se întina 
a fost primită cu respect. Cu toate acestea, căpetenia a ezitat să 1-0 
accepte. „Mă tem numai de domnul meu, împăratul, care a hotărât 

ce trebuie să mâncaţi şi să beţi“, a explicat el lui Daniel; „ca nu 
cumva să vadă feţele voastre mai triste decât ale celorlalți tineri 
de vârsta voastră şi să-mi puneţi astfel capul în primejdie înaintea 
împăratului“. 

Atunci Daniel a zis lui Melzar, slujitorul cu răspundere specială 
asupra tinerilor evrei, cerând să fie scuzaţi că nu mănâncă din căr- 
nurile împăratului şi nu beau din vinul lui. El a cerut ca acest fapt 
să fie testat timp de zece zile - tinerilor evrei dându-li-se în acest 
timp hrană simplă, pe când ceilalți colegi mâncau din delicatesele 
împăratului. 

Melzar, cu toate că se temea că împlinind această cerere avea 
să atragă neplăcerea împăratului, a consimţit totuşi; şi Daniel şi-a 
dat seama că această cauză era câştigată. La sfârşitul celor zece zile 
de încercare rezultatul s-a văzut a fi opus temerilor căpeteniei. „Fi 
erau mai bine la faţă şi mai graşi decât toţi tinerii care mâncau din 
bucatele împăratului“. În aspectul înfățișării, tinerii evrei au dat pe 
faţă o superioritate categorică asupra tovarăşilor lor. Ca urmare, lui 
Daniel şi tovarăşilor lui li s-a îngăduit să continue cu dieta lor simplă 
în tot timpul educaţiei lor. 

Timp de trei ani, tinerii au studiat pentru a-şi însuşi „scrierea şi 
limba haldeilor““. În această vreme, au păstrat cu tărie credincioşia 
faţă de Dumnezeu şi au depins continuu de puterea Sa. Au adăugat 
la deprinderile de renunțare de sine stăruința în planuri, hărnicia şi 
statornicia. Nu mândria şi ambițiile lor i-au adus la curtea împăratu- 
lui, în tovărăşie cu aceia care n-au cunoscut niciodată pe Dumnezeu 
şi nu s-au temut de El; ei erau robi într-o ţară străină, aşezaţi acolo 
de Înţelepciunea infinită. Despărţiţi de influenţa căminului şi de 
legăturile sfinte, au căutat să se dovedească oameni de încredere, 
pentru onoarea poporului lor asuprit şi pentru slava Aceluia ai cărui 
slujitori erau. 

Domnul a privit favorabil statornicia şi lepădarea se sine a tineri- 
lor evrei, precum şi curăța motivelor lor; şi binecuvântarea Lui i-a 
însoţit. El „le-a dat înţelegere şi pricepere în toată ştiinţa şi înţelep- 
ciunea; şi Daniel era priceput în toate vedeniile şi în toate visele“. 
S-a împlinit cu ei făgăduinţa: „Voi onora pe cel ce Mă cinstește“ (1 
Samuel 2, 30). Când Daniel s-a prins cu încredere neclintită, duhul 
puterii profetice a venit asupra lui. În timp ce primea îndrumări de 
la oameni cu privire la îndatoririle vieţii de la curte, el era învăţat de 

Dumnezeu să citească tainele viitorului şi să consemneze pentru ge- 
neraţiile viitoare prin figuri şi simboluri evenimentele care acoperă 
istoria acestei lumi până la încheierea timpului. 

Când a venit vremea ca tinerii să fie cercetaţi, au fost examinaţi 
şi evreii împreună cu alți candidaţi la slujba împărăției. „Dar între 
toţi tinerii aceia nu s-a găsit nici unul ca Daniel, Hanania, Mişael şi 
Azaria“. Inteligența lor ascuţită, cunoştinţa lor vastă, alegerea unui 
limbaj adecvat au dat mărturie cu privire la forţa şi vigoarea puterilor 
lor mintale. „În toate lucrurile care cereau înţelepciune şi pricepere, 
şi despre care îi întreba împăratul, îi găsea de zece ori mai destoinici 
decât toţi vrăjitorii şi cititorii în stele, care erau în toată împărăţia 
lui“. De aceea au fost primiţi în slujba împăratului. 

La curtea Babilonului erau adunaţi reprezentanţi din toate ţările, 
bărbaţii cei mai talentaţi, bărbaţii înzestrați din abundență cu daruri 
naturale şi având cultura cea mai dezvoltată pe care lumea o putea 
da; totuşi printre ei aceşti tineri evrei erau fără egal. În putere şi fru- 
museţe fizică, în vigoare mintală şi realizări literare erau neîntrecuţi. 
Ţinuta dreaptă, pasul sigur şi elastic, faţa plăcută, simţurile neîntu- 
necate, respectul nealterat, toate acestea erau tot atâtea certificate de 
bună purtare, semnul nobleţei cu care natura îi onorează pe cei care 
ascultă de legile ei. 

În însuşirea înţelepciunii babilonienilor, Daniel şi tovarăşii lui 
erau mult mai înzestrați decât colegii lor cercetători; dar ei nu-ş 
însuşeau învăţătura la întâmplare. Ei şi-au însuşit cunoştinţele prin 
folosirea cu credincioşie a puterilor lor sub călăuzirea Duhului Sfânt. 
S-au aşezat în legătură cu Izvorul oricărei înţelepciuni, făcând din 
cunoaşterea de Dumnezeu temelia educaţiei lor. În credinţă se rugau 
pentru înţelepciune şi puneau în practică rugăciunile. Se aşezau 
în situaţia în care Dumnezeu îi putea binecuvânta. Evitau tot ceea 
ce le putea slăbi puterile şi foloseau orice ocazie pentru a deveni 
cunoscători în toate domeniile de învăţătură. Ei au urmat legile 
vieţii, care le puteau oferi cu siguranţă putere intelectuală. Au căutat 
să-şi însuşească cunoştinţe cu un singur scop — să poată onora 
pe Dumnezeu. Ei şi-au dat seama că pentru a sta ca reprezentanţi 
ai religiei adevărate în mijlocul religiilor false ale păgânismului, 
trebuie să aibă minte clară şi să-şi desăvârşească un caracter creştin. 
Şi Dumnezeu Însuşi le era Învățător. Rugându-se continuu, studiind 

cu conştiinciozitate, păstrând legătura cu Cel Nevăzut, umblau cu 
Dumnezeu, aşa cum făcuse Enoh. 

Succesul adevărat în orice ramură de lucru nu este urmarea 
şansei, a întâmplării sau a destinului. Este lucrarea providenţelor 
lui Dumnezeu, răsplata credinţei şi a înţelepciunii, a virtuţii şi a 
stăruinţei. Calitățile mintale curate şi un nivel moral înalt nu sunt 
urmarea întâmplării. Dumnezeu oferă ocaziile, succesul depinde de 
felul cum le folosim. 

În timp ce Dumnezeu lucra în Daniel şi în tovarăşii lui „voinţa şi 
îndeplinirea după buna Sa plăcere“, ei lucrau la propria lor mântuire 
(Filipeni 2, 13). Prin aceasta se dă pe faţă lucrarea principiului divin 
de colaborare, fără de care nu se poate obţine nici un succes adevărat. 
Efortul omenesc nu foloseşte la nimic fără puterea divină; iar fără 
străduinţă omenească, efortul divin pentru mulți este zadarnic. Pentru 
ca să ne însuşim harul lui Dumnezeu, trebuie să ne facem partea. 
Harul Său este dat să lucreze în noi voinţa şi înfăptuirea, dar niciodată 
ca înlocuitor al străduinţelor noastre. 

Aşa cum Dumnezeu a conlucrat cu Daniel şi tovarăşii lui, tot 
astfel va conlucra cu toţi aceia care se străduiesc să împlinească 
voinţa Sa. Prin împărtăşirea Duhului Său, El va întări orice scop 
adevărat, orice hotărâre nobilă. Aceia care umblă pe calea ascultării 
vor întâlni multe piedici. Influențele puternice, subtile, îi pot lega 
de lume; dar Domnul este în stare să zădărnicească orice forţă care 
lucrează pentru înfrângerea celor aleşi ai Săi; în puterea Sa ei pot 
birui orice ispită, pot învinge orice greutate. 

Dumnezeu a adus pe Daniel şi pe tovarăşii lui în legătură cu 
marii bărbaţi ai Babilonului pentru ca în mijlocul unei naţiuni de 
idolatri să reprezinte caracterul Său. Cum au ajuns ei pregătiţi pentru 
o poziţie de cinste şi încredere atât de mare? Credincioşia în lucrurile 
mici a fost aceea care a dat perspectivă vieţii lor întregi. Ei au onorat 
pe Dumnezeu în datoriile cele mai mici, ca şi în răspunderile mai 
importante. 

Aşa cum Dumnezeu l-a chemat pe Daniel să-L mărturisească în 
Babilon, tot aşa ne cheamă să-l fim martori în lumea de astăzi. În 
problemele cele mai mici cât şi în cele mai mari ale vieţii, El doreşte 
să descoperim înaintea oamenilor principiile Împărăției Sale. Mulţi 
aşteaptă să le fie încredinţată o lucrare mare în timp ce zilnic pierd 
ocaziile de a da pe faţă credincioşie faţă de Dumnezeu. Zilnic dau 

greş în a-şi îndeplini cu toată inima îndatoririle mărunte ale vieţii. 
În timp ce aşteaptă o lucrare mare, în care să-şi exercite presupu- 
sele talente deosebite şi în felul acesta să-şi satisfacă dorinţele lor 
ambiţioase, zilele lor trec. 

În viaţa unui creştin adevărat, nu există lucruri fără importanţă; 
înaintea Atotputerniciei orice îndatorire este importantă. Domnul 
măsoară cu exactitate orice posibilitate de slujire. Capacităţile ne- 
folosite sunt tot atât de mult luate în seamă ca şi acelea care sunt 
folosite. Vom fi judecaţi pentru ceea ce ar fi trebuit să facem, dar 
n-am făcut, din cauză că n-am folosit puterile noastre pentru proslă- 
virea lui Dumnezeu. 

Un caracter nobil nu este urmarea întâmplării; nu se datorează 
unor privilegii deosebite sau unor înzestrări ale Providenţei. Este 
urmarea disciplinării de sine, a supunerii firii omeneşti naturii divine, 
a predării eului în slujba lui Dumnezeu şi a omului. 

Prin credincioşia faţă de principiile cumpătării dată pe faţă de 
tinerii evrei, Dumnezeu le vorbeşte tinerilor de astăzi. Este nevoie de 
bărbaţi care, asemenea lui Daniel, vor lucra şi vor risca pentru cauza 
dreptăţii. Sunt necesare inimi curate, braţe puternice şi curaj neînfri- 
cat, deoarece lupta dintre viciu şi virtute cere o veghere neîncetată. 
Satana vine la fiecare suflet cu ispita în multe forme amăgitoare 
privind îngăduinţa poftei. 

Corpul este un mijloc foarte important prin care mintea şi sufle- 
tul se dezvoltă pentru formarea caracterului. De aceea, vrăjmaşul 
sufletelor îşi dirijează ispitele pentru slăbirea şi degradarea puteri- 
lor fizice. Reuşita lui în acest domeniu înseamnă adesea predarea 
întregii fiinţe celui rău. Înclinaţiile naturii fizice, dacă nu sunt sub 
stăpânirea puterii divine, vor produce ruină şi moarte. Trupul trebuie 
adus în supunere faţă de puterile superioare ale fiinţei omeneşti. 
Patimile trebuie stăpânite de voinţă, care la rândul ei, să stea sub 
stăpânirea lui Dumnezeu. Puterea împărătească a raţiunii, sfințită 
prin har divin, trebuie să controleze viaţa. Puterea intelectuală, forţa 
fizică şi, longevitatea depind de legi imutabile. Prin ascultarea de 
aceste legi, omul poate să stea ca biruitor asupra lui însuşi, ca biruitor 
al propriilor sale înclinații, ca biruitor al căpeteniilor şi puterilor, „al 
stăpânitorilor întunericului acestui veac“ şi al „duhurilor răutăţii în 
locurile cereşti“ (Ephesians 6, 12). 

În ritualul din vechime care este Evanghelia în simbol, nu putea 
fi adusă pe altarul lui Dumnezeu nici o jertfă cu defect. Jertfa care 
urma să reprezinte pe Hristos trebuia să fie fără pată. Cuvântul lui 
Dumnezeu arată spre aceasta ca o ilustrare a ceea ce trebuie să fie 
copiii Săi — „o jertfă vie, sfântă şi fără prihană“ (Romani 12, 1; 
Ephesians 5, 27). 

Demnitarii iudei erau bărbaţi cu aceleaşi pasiuni ca şi ale noastre; 
însă cu toate influenţele amăgitoare de la curtea Babilonului au stat 
neclintiţi pentru că s-au sprijinit pe o putere infinită. O naţiune a 
văzut în ei ilustrarea bunătăţii şi a milei lui Dumnezeu, a dragostei 
lui Hristos. În experienţa lor avem un exemplu cu privire la biruinţa 
principiului asupra ispitei, a curăţiei asupra stricăciunii, a consacrării 
şi loialității asupra ateismului şi idolatriei. 

Tineretul de astăzi poate avea acelaşi spirit pe care l-a avut Da- 
niel; poate avea acelaşi izvor al puterii, aceeaşi putere de stăpânire de 
sine şi poate da pe faţă acelaşi har în viaţa lui chiar şi în împrejurările 
cele mai nefavorabile. Cu toate că sunt înconjurați de ispite către 
îngăduinţa de sine, îndeosebi în marile noastre oraşe, unde orice 
formă de plăceri senzuale este la îndemână şi invită, totuşi prin harul 
divin, scopul lor de a onora pe Dumnezeu poate rămâne neclintit. 
Printr-o veghere atentă şi hotărâtă ei pot învinge orice ispită care 
asaltează sufletul. Dar numai acela care se hotărăşte să facă binele, 
pentru ce este drept, va câştiga biruinţa. 

Ce lucrare măreaţă au îndeplinit aceşti nobili evrei! Când şi- 
au luat rămas bun de la casa copilăriei lor, puţin visau ei ce viitor 
strălucit avea să le fie partea. Cu credincioşie şi neabătuţi, s-au supus 
călăuzirii divine, aşa încât prin ei Dumnezeu Şi-a putut îndeplini 
planul. 

Dumnezeu doreşte să dea pe faţă prin tineretul şi prin copiii de 
azi aceleaşi adevăruri puternice care au fost date pe faţă prin aceşti 
tineri bărbaţi. Viaţa lui Daniel şi a colegilor lui este o demonstrare 
a ceea ce va face El pentru cei care se predau Lui şi cu toată inima 
caută să împlinească planul Său. 

La scurtă vreme după ce Daniel şi tovarășii lui au intrat în slujba 
împăratului Babilonului, s-au petrecut evenimente care au făcut 
cunoscut unei naţiuni idolatre puterea şi credincioşia Dumnezeului 
lui Israel. Nebucadneţar a avut un vis important, prin care „duhul i 
s-a tulburat şi i-a pierit somnul“. Dar cu toate că mintea împăratului 
a fost profund impresionată, i-a fost cu neputinţă să-şi amintească 
amănuntele atunci când s-a trezit. 

În nedumerirea lui, Nebucadneţar şi-a adunat înţelepţii — „vrăji- 
torii, cititorii în stele şi ghicitorii““ — şi le-a cerut ajutorul. „Am visat 
un vis“, le-a zis el, „şi duhul îmi este tulburat şi aş vrea să ştiu visul 
acela“. Împreună cu declaraţia aceasta în ce priveşte nedumerirea 
sa, el le-a cerut să-i descopere lucrurile care aveau să-i aducă linişte 
sufletului. 

La aceasta, înţelepţii au răspuns: „Veşnic să trăieşti împărate! 
Spune robilor tăi visul şi-ţi vom da tâlcuirea lui“. 

Nemulțumit cu răspunsul lor evaziv şi bănuitor deoarece, în ciuda 
susţinerilor lor pretenţioase de a descoperi tainele oamenilor, nu 
păreau să fie binevoitori să-i dea ajutor, împăratul a poruncit înţe- 
lepţilor, făgăduind bogăţie şi cinste, pe de o parte şi ameninţarea 
cu moartea pe de alta, să-i spună nu numai tâlcuirea visului, ci şi 
visul. „Mi-a scăpat din minte lucrul acela“, le-a zis el; „dar dacă 
nu-mi veţi face cunoscut visul şi tâlcuirea lui, veţi fi făcuţi bucăţi 
şi casele voastre vor fi prefăcute într-un morman de murdării. Dar 
dacă-mi veţi spune visul şi tâlcuirea lui, veţi primi de la mine daruri 
şi răsplătiri, şi mare cinste. De aceea, spuneţi-mi visul şi tâlcuirea 
lui!“ 

Înţelepţii au repetat răspunsul: „Să spună împăratul robilor săi 
visul şi i-l vom tâlcui“. 

Nebucadneţar, stârnit la culme şi înfuriat din cauza vicleniei date 
pe faţă de aceia în care se încrezuse, a spus: „Văd, cu adevărat, că 
Voiţi să câştigaţi vreme, pentru că vedeţi că lucrul mi-a scăpat din 
minte. Dacă deci nu-mi veţi spune visul, vă aşteaptă pe toţi aceeaşi 

soartă, fiindcă vreţi să vă înţelegeţi, ca să-mi spuneţi minciuni, până 
se vor schimba vremurile. De aceea, spuneţi-mi visul, ca să ştiu dacă 
sunteţi în stare să mi-l şi tâlcuiţi“. 

Înfricoşaţi de consecinţele eşecului lor, vrăjitorii s-au străduit 
să arate împăratului că cererea lui era iraţională şi că acest test era 
dincolo de ceea ce s-a cerut vreodată unui om. „Nu este nimeni pe 
pământ“, au răspuns ei, „care să poată spune ce cere împăratul; de 
aceea, niciodată nici un împărat, oricât de mare şi puternic ar fi fost, 
n-a cerut aşa ceva de la nici un vrăjitor, cititor în stele sau haldeu! Ce 
cere împăratul este greu; nu este nimeni care să spună lucrul acesta 
împăratului, afară de zei, a căror locuinţă nu este printre muritori!“. 

Atunci „împăratul s-a mâniat şi s-a supărat foarte tare şi a porun- 
cit să piardă pe toţi înţelepţi Babilonului“. 

Printre cei căutaţi de căpeteniile care se pregăteau să împlinească 
prevederile hotărârii împărăteşti era şi Daniel, împreună cu prietenii 
lui. Când i s-a spus că, potrivit decretului, şi ei trebuiau să moară, 
„cu minte şi cu judecată“, Daniel l-a întrebat pe Arioc, căpetenia 
gărzii împăratului: „Pentru ce a dat împăratul o poruncă atât de 
aspră?“ Arioc i-a relatat întâmplarea cu nedumerirea împăratului 
faţă de visul cel neobişnuit şi despre faptul că nu primise ajutor 
de la aceia în care îşi pusese până atunci toată încrederea. Când a 
auzit aceasta, Daniel şi-a pus viaţa în primejdie, a intrat înaintea 
împăratului şi a rugat să-i dea timp pentru ca să ceară Dumnezeului 
lui să-i descopere visul şi tâlcuirea. 

Monarhul a acceptat cererea. „Apoi Daniel s-a dus în casa lui 
şi a spus despre lucrul acesta tovarăşilor săi, Hanania, Mişael şi 
Azaria“. Împreună au căutat înţelepciune de la Izvorul luminii şi al 
cunoştinţei. Credinţa lor era puternică datorită cunoaşterii faptului 
că Dumnezeu îi aşezase acolo unde erau ca să împlinească lucrarea 
Sa şi să facă faţă cerinţelor datoriei. În vremurile de încercare şi 
de primejdie se îndreptaseră totdeauna către El pentru călăuzire şi 
ocrotire, iar El Se dovedise un ajutor permanent prezent. Acum cu 
umilire de inimă, s-au supus din nou Judecătorului a tot pământul, 
rugându-L să-i izbăvească în această vreme de nevoie. Şi nu s-au 
rugat în zadar. Dumnezeul pe care-L onoraseră, acum îi onora. Duhul 
Domnului a venit peste ei şi „într-o vedenie de noapte“, lui Daniel i 
s-a descoperit visul împăratului şi însemnătatea lui. 

Primul lucru pe care l-a făcut Daniel a fost să mulţumească lui 
Dumnezeu pentru descoperirea dată: „Binecuvântat să fie Numele 
lui Dumnezeu“, a exclamat el, „din veşnicie în veşnicie! A Lui 
este înţelepciunea şi puterea. El schimbă vremurile şi împrejurările, 
El răstoarnă şi pune pe împărați, El dă înţelepciune înţelepţilor şi 
pricepere celor pricepuţi! El descoperă ce este adânc şi ascuns; El 
ştie ce este în întuneric şi la El locuieşte lumina. Pe Tine, Dumnezeul 
părinţilor mei, Te slăvesc şi Te laud că mi-ai dat înţelepciune şi putere 
ŞI 

mi-ai făcut cunoscut ce i-am cerut noi; căci ne-ai descoperit 
taina împăratului! 

Mergând imediat la Arioc, căruia împăratul îi poruncise să-i 
piardă pe înţelepţi, Daniel i-a spus: „Nu pierde pe înţelepţi Babilo- 
nului! Du-mă înaintea împăratului şi voi da împăratului tâlcuirea!“ 

Priviţi pe robul evreu liniştit şi stăpân pe sine, în faţa împăratului 
celui mai puternic imperiu din lume. De la primele cuvinte, el nu 
şi-a asumat onoarea, ci L-a înălţat pe Dumnezeu ca izvor al oricărei 
înţelepciuni. La întrebarea îngrijorată a împăratului: „Eşti tu în stare 
să-mi spui visul pe care l-am visat şi tâlcuirea lui?“ 

el a răspuns: „Ce cere împăratul este o taină pe care înţelepţii, 
cititorii în stele, vrăjitorii şi ghicitorii nu sunt în stare să o descopere 
împăratului. Dar este în ceruri un Dumnezeu care descoperă tainele 
şi care face cunoscut împăratului Nebucadneţar ce se va întâmpla în 
vremurile de pe urmă. 

lată visul tău, a zis Daniel, şi vedeniile pe care le-ai avut în patul 
tău. În patul tău, împărate, ţi-au venit în minte gânduri cu privire 
la cele ce vor fi după aceste vremuri; şi Cel ce descoperă taine ţi-a 
făcut cunoscut ce se va întâmpla. Însă dacă mi s-a descoperit taina 
aceasta nu însemnă că este în mine o înţelepciune mai mare decât a 
tuturor celor vii, ci pentru ca să se dea împăratului tâlcuirea ei şi să 
afli ce-ţi doreşte inima să ştii. 

Tu, împărate, te uitai, şi iată că ai văzut un chip mare. Chipul 
acesta era foarte mare şi de strălucire nemaipomenită. Stătea în pi- 
cioare înaintea ta, şi înfăţişarea lui era înfricoşătoare. Capul chipului 
acestuia era de aur curat; pieptul şi braţele îi erau de argint; pântecele 
şi coapsele îi erau de aramă; fluierele picioarelor, parte de fier şi 
parte de lut. 

Tu te uitai la el şi s-a dezlipit o piatră fără ajutorul vreunei mâini, 
a izbit picioarele de fier şi de lut ale chipului; şi le-a făcut bucăţi. 
Atunci, fierul, lutul, arama, argintul şi aurul s-au sfărâmat împreună, 
şi s-au făcut ca pleava din arie vara; le-a luat vântul şi nici urmă nu 
s-a mai găsit din ele. Dar piatra care sfărâmase chipul, s-a făcut un 
munte mare şi a umplut tot pământul“. 

„lată visul“, a spus Daniel cu încredere; iar împăratul, ascul- 
tând cu mare atenţie la orice amănunt, şi-a dat seama că era chiar 
visul care-l tulburase. În felul acesta mintea lui a fost pregătită să 
primească favorabil interpretarea. Împăratul împăraţilor era gata 
să transmită adevărul cel mare monarhului babilonian. Dumnezeu 
a făcut cunoscut faptul că El are putere asupra împărăţiilor lumii 
— putere de a-i întrona şi de a-i detrona pe împărați. Mintea lui 
Nebucadneţar avea să fie trezită, dacă se putea, în ce priveşte sim- 
țământul responsabilităţi sale faţă de Cer. Evenimentele viitorului, 
care ajungeau până la sfârşitul timpului, urmau să-i fie aduse la 
cunoştinţă. 

„Tu, împărate, eşti împăratul împăraţilor“, a continuat Daniel, 
„căci Dumnezeul cerurilor ţi-a dat împărăție, putere, bogăţie şi slavă. 
EI ţi-a dat în mâini, oriunde locuiesc ei, pe copiii oamenilor, fiarele 
câmpului şi păsările cerurilor, şi te-a făcut stăpân peste toate acestea; 
tu eşti capul de aur! 

După tine, se va ridica o altă împărăție, mai neînsemnată decât 
a ta; apoi o a treia împărăție, care va fi de aramă, şi care va stăpâni 
peste tot pământul. 

Va fi o a patra împărăție, tare ca fierul; după cum fierul sfărâmă 
şi rupe totul, şi ea va sfărâma şi va rupe totul, ca fierul care face totul 
bucăţi. 

Şi după cum ai văzut picioarele şi degetele de la picioare parte de 
lut de olar şi parte de fier, tot aşa şi împărăţia aceasta va fi împărțită; 
dar va rămânea în ea ceva din tăria fierului, tocmai aşa cum ai văzut 
fierul amestecat cu lutul. Şi după cum degetele de la picioare erau 
parte de fier şi parte de lut, tot şa şi împărăţia aceasta va fi în parte 
tare şi în parte plăpândă. Dacă ai văzut fierul amestecat cu lutul, 
înseamnă că se vor amesteca prin legături omeneşti de căsătorie, dar 
nu vor fi lipiţi unul de altul, după cum fierul nu se poate uni cu lutul. 

Dar în vremea acestor împărați, Dumnezeul cerurilor va ridica 
o împărăție care nu va fi nimicită niciodată şi care nu va trece sub 

stăpânirea unui alt popor. Ea va sfărâma şi va nimici toate acele 
împărăţii, şi ea însăşi va dăinui veşnic. Aceasta înseamnă piatra pe 
care ai văzut-o dezlipindu-se din munte, fără ajutorul vreunei mâini, 
şi care a sfărâmat fierul, arama, lutul, argintul şi aurul. Dumnezeul 
cel mare a făcut deci cunoscut împăratului ce are să se întâmple 
după aceasta. Visul este adevărat şi tâlcuirea lui este temeinică“. 

Împăratul a fost convins de adevărul cu privire la interpretare şi în 
umilinţă şi teamă „a căzut cu faţa la pământ şi s-a închinat“, zicând: 
„Cu adevărat, Dumnezeul vostru este Dumnezeul dumnezeilor şi 
Domnul domnilor şi El descoperă tainele, fiindcă ai descoperit taina 
aceasta“. 

Nebucadneţar a revocat decretul cu privire sa nimicirea înţelep- 
tilor. Viaţa le-a fost cruţată datorită legăturii lui Daniel cu Desco- 
peritorul tainelor. „Apoi împăratul l-a înălţat pe Daniel şi 1-a dat 
daruri multe şi bogate; i-a dat stăpânire peste tot ţinutul Babilonului 
şi l-a pus ca cea mai înaltă căpetenie a tuturor înţelepţilor. Daniel 
l-a rugat pe împărat să dea grija treburilor ținutului Babilonului în 
mâna lui Şadrac, Meşac şi Abed-Nego. Daniel însă a rămas la curtea 
împăratului“. 

În analele istoriei omenirii, creşterea naţiunilor, ridicarea şi căde- 
rea imperiilor apar ca şi când ar depinde de vitejia şi voinţa omului; 
cursul pe care îl iau evenimentele pare, într-o mare măsură, a fi 
determinat de puterea, ambiția sau de capriciul lui. Dar în Cuvântul 
lui Dumnezeu vălul este dat la o parte şi vedem mai sus, dincolo, 
şi, prin acţiunile şi contra acţiunile interesului, puterii şi pasiunilor, 
mijloacele Celui Atotputernic care în linişte, cu răbdare îndeplineşte 
sfaturile voinţei Sale. 

În cuvinte de o frumuseţe şi de o gingăşie fără seamăn, apostolul 
Pavel a prezentat înaintea înţelepţilor din Atena scopul divin în 
creşterea şi împărţirea raselor şi popoarelor. „Dumnezeu care a făcut 
lumea şi tot ce este în ea“, spune apostolul, „este Domnul cerului şi 
al pământului, şi nu locuieşte în temple făcute de mâini. El nu este 
slujit de mâini omeneşti, ca şi când ar avea trebuinţă de ceva. El, care 
dă tuturor viaţa, suflarea şi toate lucrurile. El a făcut ca toţi oamenii, 
ieşiţi dintr-unul singur, să locuiască pe toată faţa pământului; le-a 
aşezat anumite vremi şi a pus anumite hotare locuinţei lor, ca ei 
să-L caute pe Dumnezeu şi să se silească să-L găsească bâjbâind, 

măcar că nu este departe de fiecare din noi“ (Faptele Apostolilor 17, 
24-27). 

Dumnezeu a făcut cunoscut că oricine vrea, poate intra în pre- 
vederea legământului (Ezechiel 20,37). La creaţiune, scopul Său 
a fost ca pământul să fie locuit de fiinţe a căror existenţă să fie o 
binecuvântare atât pentru ele însele cât şi una pentru alta şi o cinste 
pentru Creatorul lor. Toţi aceia care vor, se pot identifica cu acest sco 
Despre ei se spune că formează „poporul pe care Mi l-am alcătuit ca 
să vestească laudele Mele“ (Isaia 43, 21). 

În Legea Sa Dumnezeu a făcut cunoscut principiile care stau la 
baza oricărei prosperităţi adevărate, atât a naţiunilor cât şi a indi- 
vizilor. Moise a spus izraeliţilor despre această lege: „Să păzi şi 
să le împliniţi; căci aceasta va fi înţelepciunea şi priceperea voastră 
înaintea popoarelor“. „Căci nu este un lucru fără însemnătate pentru 
voi; este viaţa noastră“ (Deuteronom 4, 6; 32, 47). Binecuvântările 
oferite astfel lui Israel sunt asigurate în aceleaşi condiţii şi în aceeaşi 
măsură oricărui popor şi oricărei fiinţe omeneşti de sub întinsele 
ceruri. 

Cu sute de ani înainte ca anumite popoare să apară pe scena 
lumii, Cel Atotştiutor a privit de-a lungul veacurilor şi a profetizat 
ridicarea şi căderea împărăţiilor universale. Dumnezeu i-a spus lui 
Nebucadneţar că împărăţia Babilonului va cădea şi se va ridica o a 
doua împărăție care, la rândul ei, va avea perioada ei de probă. Pentru 
că nu va înălța pe Dumnezeul cel adevărat, slava ei va dispărea şi o 
a treia împărăție îi va lua locul. Şi aceasta va trece; iar a patra, tare 
ca fierul, va supune popoarele pământului. 

Dacă conducătorii Babilonului — cea mai bogată dintre împără- 
tile pământului — ar fi păstrat mereu teama de Iehova, le-ar fi fost 
date înţelepciune şi putere, care i-ar fi legat de EI şi i-ar fi ţinut tari. 
Dar ei au făcut din Dumnezeu ocrotirea lor numai atunci când au 
fost hărțuiţi şi puşi în încurcătură. 

În asemenea împrejurări negăsind ajutor la oamenii lor mari, l-au 
căutat de la bărbaţi ca Daniel — bărbaţi despre care ştiau că cinsteau 
pe viul Dumnezeu şi erau onoraţi de El. La aceşti bărbaţi au recurs ei 
să le descopere tainele Providenţei; căci deşi conducătorii mândrului 
Babilon erau bărbaţi cu o inteligenţă vestită, se despărţiseră atât de 
mult de Dumnezeu, prin păcat, încât nu înțelegeau descoperirile şi 
avertizările cu privire la viitor. 

În istoria popoarelor cercetătorul Cuvântului lui Dumnezeu poate 
vedea împlinirea literală a proorociilor dumnezeieşti. Babilonul, 
slăbit şi doborât în cele din urmă, a dispărut, deoarece în prosperitate 
conducătorii lui s-au socotit independenţi de Dumnezeu şi au atribuit 
slava împărăției lor realizărilor omeneşti. Împărăţia Medo-Persiei 
a fost lovită de mânia cerului, deoarece în ea Legea lui Dumnezeu 
fusese călcată în picioare. Temerea de Domnul nu-şi găsise loc în 
inimile majorităţii covârşitoare a poporului. Nelegiuirea, hula şi 
stricăciunea predominau. Împărăţiile care au venit după ea au fost şi 
mai josnice şi mai stricate; ele au ajuns şi mai jos şi mai decăzute pe 
scara valorilor morale. 

Puterea exercitată de orice conducător de pe pământ este dată de 
Cer; şi reuşita lui depinde de folosirea pe care o dă puterii primite. 
Cuvântul Veghetorului divin se adresează fiecăruia: „Eu te-am încins 
înainte ca tu să Mă cunoşti“ (Isaia 45, 5). Şi pentru oricine cuvintele 
rostite către Nebucadneţar în vechime sunt lecții ale vieţii: „Pune 
capăt păcatelor tale, şi trăieşte în neprihănire, rupe-o cu nelegiui- 
rile tale, şi ai milă de cei nenorociţi, şi poate că ţi se va prelungi 
fericirea!“ (Daniel 4, 27). 

A înţelege aceste lucruri — a înţelege că „dreptatea înalţă popo- 
rul“, că „scaunul de domnie se întemeiază pe dreptate“ şi se menţine 
prin bunătate, a recunoaşte acţiunea acestor principii în manifestarea 
purtării Sale, care „îndepărtează pe împărați şi pune pe împărați“ — 
înseamnă a înţelege filozofia istoriei (Proverbe 14, 34; 16, 12; 20, 
28; Daniel 2, 21). 

Numai în Cuvântul lui Dumnezeu acest lucru este prezentat cu 
claritate. Aici se arată că puterea naţiunilor ca şi a indivizilor nu se 
găseşte în ocaziile sau privilegiile care par să-i facă de neînvins; nu 
se găseşte în măreţia lor îngâmfată. Ea se măsoară prin credincioşia 
cu care împlinesc planul lui Dumnezeu. 

Visul despre chipul cel mare, ce dezvăluia înaintea lui Nebu- 
cadneţar evenimentele care ajungeau până la încheierea timpului, îi 
fusese dat ca să înţeleagă partea pe care o avea de adus la îndeplinire 
în istoria lumii şi legătura pe care împărăţia lui trebuia să o menţină 
cu Împărăţia cerurilor. Prin interpretarea visului fusese în mod clar 
învăţat cu privire la întemeierea Împărăției veşnice a lui Dumnezeu. 
„Dar în vremea acestor împărați“, a zis Daniel, „Dumnezeul cerurilor 
va ridica o împărăție, care nu va fi nimicită niciodată, şi care nu va 
trece sub stăpânirea unui alt popor. Ea va sfărâma şi va nimici toate 
acele împărăţii, şi ea însăşi va dăinui veşnic.... Visul este adevărat, 
şi tâlcuirea lui este temeinică“ (Daniel 2, 44.45). 

Împăratul recunoscuse puterea lui Dumnezeu când i-a zis lui 
Daniel: „Cu adevărat, Dumnezeul vostru este Dumnezeul dumnezei- 
lor ... şi El descoperă tainele“ (Daniel 2, 47). După aceea, pentru o 
vreme, Nebucadneţar a fost influenţat de temerea de Dumnezeu; dar 
inima lui încă nu fusese curăţită de ambiția lumească şi de dorinţa 
după înălţare de sine. Prosperitatea care a însoţit domnia lui l-a um- 
plut de mândrie. Cu timpul a încetat să-L. mai onoreze pe Dumnezeu 
şi şi-a reluat închinarea idolatră cu un mai mare zel şi bigotism. 

Cuvintele „tu eşti capul de aur“ făcuseră o impresie profundă 
asupra minţii conducătorului (Daniel 2, 38). Înţelepţii din împărăție, 
profitând de aceasta precum şi de reîntoarcerea sa la idolatrie, i-au 
propus să facă un chip asemănător cu acela pe care l-a văzut în vis 
şi să-l înalțe acolo unde toţi puteau vedea capul de aur care fusese 
interpretat ca reprezentând împărăţia lui. 

Încântat de sugestia măgulitoare, s-a hotărât să treacă la acţiune 
şi să meargă chiar mai departe. În loc să reproducă chipul aşa cum 
îl văzuse, el a depăşit originalul. Chipul înălţat de el nu a scăzut 
în valoare de la cap spre picioare, ci a fost în întregime din aur, ca 
simbol în tot Babilonul al unei împărăţii veşnice, indestructibile şi 
atotputernice, care va sfărâma în bucăţi toate celelalte împărăţii şi 
va rămâne veşnic. 

Gândul de a întemeia imperiul şi o dinastie care să dureze veş- 
nic l-a captivat foarte mult pe puternicul împărat în faţa armatelor 
căruia naţiunile pământului nu au fost în stare să se împotrivească. 
Cu un entuziasm născut din ambiţie fără margini şi din mândrie 
egoistă, a început să se consfătuiască cu înţelepţii lui cu privire la 
modul de aducere la îndeplinire a acestui plan. Uitând providenţele 
remarcabile legate de visul cu chipul cel mare, uitând de aseme- 
nea că Dumnezeul lui Israel, prin slujitorul său Daniel, îi lămurise 
semnificaţiile chipului şi că în legătura cu această interpretare marii 
bărbaţi ai împărăției fuseseră scăpaţi de o moarte ruşinoasă; uitând 
totul în afară de dorinţa lor de a-şi întări puterea şi supremaţia, atât 
împăratul cât şi sfetnicii lui s-au hotărât ca pe orice cale să înalțe 
Babilonul pe cea mai înaltă treaptă, făcându-l vrednic de supunere 
universală. 

Reprezentarea simbolică prin care Dumnezeu descoperise îm- 
păratului şi poporului planul Său cu privire la naţiunile pământului 
avea să slujească proslăvirii puterii omeneşti. Interpretarea lui Daniel 
urma să fie lepădată şi uitată; adevărul avea să fie greşit interpretat 
şi aplicat. Simbolul plănuit de Cer să descopere minţilor oamenilor 
evenimentele importante ale viitorului avea să fie folosit pentru a 
împiedica răspândirea cunoștinței pe care Dumnezeu dorea ca lumea 
s-o primească. În felul acesta, prin uneltirile bărbaţilor ambiţioşi, 
Satana căuta să zădărnicească planul divin pentru neamul omenesc. 
Vrăjmaşul omenirii ştia că adevărul neamestecat cu rătăcirea este 
o forţă în stare să mântuiască; dar că atunci când este folosit ca să 
înalțe eul şi să promoveze planurile oamenilor, el devine o putere 
spre rău. 

Nebucadneţar a poruncit ca din tezaurul său bogat să se facă 
un chip mare de aur, asemănător în trăsăturile generale cu acela pe 
care-l văzuse în vedenie, cu excepţia materialului din care era făcut. 
Obişnuiţi cu reprezentările măreţe ale zeităților lor păgâne, caldeenii 
nu făcuseră niciodată mai înainte o statuie atât de impresionantă 
şi maiestuoasă ca această statuie strălucitoare de şaizeci de coţi 
înălţime şi şase coţi grosime. Şi nu este surprinzător ca, într-o ţară 
în care închinarea idolatră avea o răspândire generală, chipul frumos 
şi scump din câmpia Dura, reprezentând slava Babilonului, puterea 
şi măreţia lui, să fie consacrat ca obiect de închinare. S-au luat 
măsuri în acest scop şi un decret a fost dat ca în ziua dedicării, toţi 

să-şi dovedească loialitatea supremă fală de puterea Babilonului 
plecându-se înaintea chipului. 

A venit ziua rânduită, şi o mulţime imensă „din toate popoa- 
rele, naţiunile şi limbile“ s-a adunat în câmpia Dura. În armonie 
cu porunca împăratului, atunci când sunetul muzicii a fost auzit, 
toată adunarea „a căzut la pământ şi s-a închinat chipului de aur“. 
În ziua aceea memorabilă, puterile întunericului păreau că au câşti- 
gat o biruinţă categorică; se intenţiona ca închinarea la chipul de 
aur să devină legată permanent de formele de idolatrie instituite şi 
recunoscută ca religie de stat a ţării. Satana nădăjduia prin aceasta 
să înfrângă planul lui Dumnezeu de a face prin prezenţa Israelului 
captiv în Babilon un mijloc de binecuvântare pentru toate popoarele 
păgânătăţii. Dar Dumnezeu hotărâse altfel. Nu toţi şi-au plecat ge- 
nunchiul în faţa simbolului idolatru al puterii omeneşti. În mijlocul 
mulţimii de închinători erau trei bărbaţi care s-au hotărât categoric 
să nu necinstească în felul acesta pe Dumnezeul cerului. Dumnezeul 
lor era Împăratul împăraţilor şi Domnul domnilor; ei nu-şi vor pleca 
genunchiul înaintea nici unei alte fiinţe. 

Lui Nebucadneţar, exaltat de succes, i s-a adus vestea că printre 
supuşii lui se găseau unii care au îndrăznit să nu-i asculte porunca. 
Unii dintre înţelepţi invidioşi pentru onoarea care fuseseră conferite 
tovarăşilor credincioşi ai lui Daniel au adus împăratului acum la 
cunoştinţă încălcarea flagrantă a dorințelor lui: „„Veşnic să trăieşti, 
împărate“, au exclamat ei. „Sunt nişte iudei cărora le-ai dat în grijă 
treburile ținutului Babilonului, şi anume Şadrac, Meşac şi Abed- 
Nego, oamenii care noi ţin seama deloc de tine, împărate. Ei nu 
slujesc dumnezeilor tăi, şi nu se închină chipului de aur pe l-ai 
înălţat tu.“ 

Împăratul a poruncit ca oamenii să fi aduşi înaintea lui. El i- 
a întrebat: „Oare înadins, nu slujiţi voi dumnezeilor mei şi nu vă 
închinaţi chipului de aur pe care l-am înălţat?“ S-a străduit să prin 
ameninţări să-i determine să se unească cu mulţimea. Arătând către 
cuptorul aprins, le-a reamintit pedeapsa care-i aşteaptă dacă vor 
persista în refuzul de a nu asculta de voia lui. Dar evreii au mărturisit 
cu hotărâre supunerea lor faţă de Dumnezeul cerului şi credinţa lor 
în puterea de a-i salva. Actul de prosternare înaintea era de înţeles de 
toți ca un act de închinare. Un astfel de omagiu îl puteau da numai 
lui Dumnezeu. 

Când cei trei evrei stăteau înaintea împăratului, el era convins că 
ei posedă ceva pe care ceilalți înţelepţi din împărăţia lui nu-l posedă. 
Ei fuseseră credincioşi în îndeplinirea oricărei îndatoriri. El urma 
să-i treacă printr-o altă probă. Dacă îşi vor arăta bunăvoința de a se 
uni cu mulţimea în adorarea chipului, va fi bine pentru ei; „dar dacă 
nu vă veţi închina“, a adăugat el, „veţi fi aruncaţi pe dată în mijlocul 
unui cuptor aprins“. Apoi cu mâna îndreptată în sus ca sfidare a 
întrebat: „Care este Dumnezeul acela care vă va scoate din mâna 
mea?“ 

Zadarnice au fost amenințările împăratului. N-au putut îndepărta 
pe bărbaţi de la ascultarea de Împăratul Universului. Din istoria 
părinţilor lor ei învăţaseră că neascultarea de Dumnezeu este urmată 
de dezonoare, dezastru şi moarte şi că frica de Domnul este începutul 
înţelepciunii, temelia oricărei prosperităţi adevărate. Stând liniștiți 
în faţa cuptorului, au zis: „Noi n-avem nevoie să-ţi răspundem la 
cele de mai sus. Iată, Dumnezeul nostru, căruia îi slujim, poate să 
ne scoată din cuptorul aprins, şi ne va scoate din mâna ta, împărate“. 
Credinţa lor s-a întărit atunci când au declarat că Dumnezeu va fi 
proslăvit prin eliberarea lor, şi cu asigurarea biruitoare născută din 
încrederea deplină în Dumnezeu au adăugat: „Şi chiar dacă nu ne va 
scoate, să ştii, împărate, că nu vom sluji dumnezeilor tăi, şi nici nu 
ne vom închina chipului de aur, pe care l-ai înălţat!“ 

Mânia împăratului nu cunoştea margini. „Nebucadneţar s-a um- 
plut de mânie şi şi-a schimbat faţa întorcându-şi privirile împotriva 
lui Şadrac, Meşac şi Abed-Nego“, reprezentanţii unui popor rob şi 
disprețuit. Poruncind ca cuptorul să fie încălzit de şapte ori mai tare 
decât de obicei a ordonat bărbaţilor puternici din armata lui să-i 
lege pe închinătorii Dumnezeului lui Israel, pregătindu-i pentru o 
execuţie rapidă. 

„Oamenii aceştia au fost legaţi cu izmenele, cămăşile, mantalele 
şi celelalte haine ale lor, şi aruncaţi în mijlocul cuptorului aprins. 
Fiindcă porunca împăratului era aspră şi cuptorul era neobişnuit 
de încălzit, flacăra a ucis pe toţi oamenii care aruncaseră în el pe 
Şadrac, Meşac şi Abed-Nego“. 

Dar Dumnezeu nu i-a uitat pe ai Săi. Când martorii Lui au fost 
aruncaţi în cuptorul aprins, Mântuitorul li S-a descoperit în persoană 
şi împreună mergeau prin mijlocul focului. În prezenţa Domnului 
căldurii şi al frigului flăcările şi-au pierdut puterea mistuitoare. 

De pe tronul său împărătesc, regele privea aşteptând să-i vadă 
pe bărbaţii care-l sfidaseră mistuiţi de foc. Dar sentimentele lui 
de triumf s-au schimbat brusc. Nobilii care stăteau aproape i-au 
văzut faţa pălind când a sărit de pe tron şi a privit atent la flăcările 
strălucitoare. Alarmat, împăratul s-a îndreptat către căpeteniile lui 
întrebându-le: „N-am aruncat noi trei oameni legaţi în mijlocul 
focului?... Ei bine, eu văd patru oameni umblând slobozi în mijlocul 
focului şi nevătămaţi; şi chipul celui de-al patrulea seamănă cu al 
unui Fiu de Dumnezeu“. 

De unde ştia acest împărat păgân cum arată Fiu lui Dumnezeu? 
Robii evrei care ocupau poziţii de încredere in Babilon reprezen- 
taseră înaintea lui adevărul prin viaţa şi caracterul lor. Când li s-a 
cerut un motiv pentru credinţa lor, ei l-au dat fără ezitare. Lămurit 
şi simplu ei prezentaseră principiile neprihănirii, învățând în felul 
acesta pe cei din jurul lor despre Dumnezeul Căruia se închinau; şi 
în înfăţişarea celui de-al patrulea din mijlocul focului împăratul a 
recunoscut pe Fiul lui Dumnezeu. 

Iar acum, uitând de măreţia şi demnitatea lui, Nebucadneţar a 
coborât de pe tron şi mergând până la gura cuptorului a strigat: „Voi, 
slujitorii Celui Prea Înalt, ieşiţi afară şi veniţi încoace!“ 

Atunci Şadrac, Meşac şi Abed-Nego au ieşit înaintea imensei 
mulţimi, arătându-se nevătămaţi. Prezenţa Mântuitorului lor îi ferise 
de vătămare, şi numai legăturile fuseseră arse. „Dregătorii, îngrijito- 
rii, cârmuitorii şi sfetnicii împăratului s-au strâns şi au văzut că focul 
n-avusese nici o putere asupra trupurilor acestor oameni, că nici perii 
din capul lor nu se pârliseră, hainele le rămăseseră neschimbate, şi 
nici măcar miros de foc nu se prinsese de ei“. 

Chipul cel mare de aur înălţat cu atâta fast a fost uitat. În prezenţa 
viului Dumnezeu, oamenii se temeau şi se cutremurau. Împăratul 
umilit a fost constrâns să recunoască: „Binecuvântat să fie Dumne- 
zeul lui Şadrac, Meşac şi Abed-Nego, care a trimis pe îngerul Său şi 
a izbăvit pe slujitorii săi care s-au încrezut în EI, au călcat porunca 
împăratului şi şi-au dat mai degrabă trupurile lor decât să slujească 
şi să se închine altui dumnezeu decât Dumnezeului lor!“ 

Experiențele din ziua ceea l-au condus pe Nebucadneţar să dea 
un decret ca „orice om din orice popor, neam sau limbă ar fi, care va 
vorbi de rău pe Dumnezeul lui Şadrac, Meşac şi Abed-Nego, va fi 
făcut bucăţi şi casa lui va fi prefăcută într-un morman de murdării, 

pentru că nu este nici un alt Dumnezeu“, a susţinut el ca motiv al 
poruncii, „care să poată izbăvi ca El“. 

Cu aceste cuvinte şi altele ca acestea, împăratul Babilonului s- 
a străduit să răspândească înaintea tuturor popoarelor pământului 
convingerea lui că puterea şi autoritatea Dumnezeului evreilor erau 
demne de adorare supremă. Şi Dumnezeu a fost mulţumit de efortul 
împăratului de a-i arăta respectul şi de a face o mărturisire împă- 
rătească de supunere tot atât de larg răspândită cum era imperiul 
babilonian. 

Era numai drept din partea împăratului să facă o mărturisire 
publică şi să caute să înalțe pe Dumnezeul cerului mai presus de toți 
ceilalţi zei; dar în străduinţa de a-i obliga pe supuşii săi să facă o 
mărturisire asemănătoare a credinţei şi să dea pe faţă acelaşi respect, 
Nebucadneţar îşi depăşea dreptul de suveran vremelnic. El nu avea 
dreptul, nici civil şi nici moral, de a ameninţa cu moartea pe oameni 
pentru că nu se închinau lui Dumnezeu, cum nu avea nici pe acela 
ca prin decret să dea pradă flăcărilor pe toţi aceia care refuzau să 
se închine chipului de aur. Niciodată Dumnezeu nu impune omului 
ascultare. El lasă pe toţi liberi să aleagă cui doresc să slujească. 

Prin eliberarea slujitorilor Săi credincioşi, Domnul a declarat că 
El este de partea celor oprimaţi şi mustră toate puterile pământeşti 
care se răzvrătesc împotriva autorităţii Cerului. Cei trei tineri evrei 
au mărturisit în faţa întregului popor al Babilonului credinţa lor 
în Acela Căruia 1 se închinau. Ei s-au încrezut în Dumnezeu. În 
ceasul încercării lor, şi-au adus aminte de tăgăduinţa: „Dacă vei 
trece prin ape, Eu voi fi cu tine; şi râurile nu te vor îneca; dacă vei 
merge prin foc, nu te va arde, şi flacăra nu te va aprinde“ (Isaia 43, 
2). Şi într-un mod minunat credinţa lor în Cuvântul cel viu fusese 
onorată înaintea tuturor. Veştile cu privire la eliberarea lor minunată 
au fost duse în multe ţări de către reprezentanţii diferitelor popoare 
care fuseseră invitaţi de către Nebucadneţar la festivitatea dedicării. 
Prin credincioşia copiilor Săi, Dumnezeu a fost proslăvit pe întregul 
pământ. 

Învățăturile care trebuie scoase din experienţele tinerilor evrei de 
pe câmpia Dura sunt importante. În zilele noastre, multor slujitori 
ai lui Dumnezeu, cu toate că nu sunt făcători de rele, le va fi dat 
să sufere umilinţe şi abuzuri din mâinile acelora care inspirați de 
Satana sunt plini de invidie şi fanatism religios. Mânia omului va fi 

trezită îndeosebi împotriva acelora care sfinţesc Sabatul poruncii a 
patra; şi în cele din urmă un decret universal îi va denunța pe aceştia 
ca meritând moartea. 

Timpul de suferinţă dinaintea poporului lui Dumnezeu va cere o 
credinţă care să nu se clatine. Copiii Săi trebuie să facă cunoscut că 
singurul obiect al închinării lor este El şi că nici nu motiv, nici chiar 
viaţa însăşi, nu-i poate determina să facă cea mai mică concesie 
închinării false. Pentru inima credincioasă poruncile oamenilor măr- 
giniţi şi păcătoşi se vor prăbuşi fără însemnătate în faţa Cuvântului 
veşnicului Dumnezeu. Adevărul va fi ascultat chiar dacă urmarea 
este închisoarea, exilul sau moartea. 

Aşa cum a fost în zilele lui Şadrac Meşac şi Abed-Nego, tot aşa 
şi în perioada de încheiere a istoriei pământului, Dumnezeu va lucra 
cu putere în favoarea acelora care vor sta neclintiţi pentru dreptate. 
Acela care a umblat cu demnitarii iudei în cuptorul încins, va fi 
cu urmaşii Săi oriunde se vor afla. Prezenţa Lui dăinuitoare îi va 
mângâia şi-i va susţine. În timpul de strâmtorare, o strâmtorare care 
nu a mai fost de când există naţiunile, cei aleşi ai Săi vor sta neclintiţi. 
Satana împreună cu toată oștirea răului nu va putea distruge pe cel 
mai slab dintre sfinţii lui Dumnezeu. Îngerii care excelează în putere 
îi vor ocroti, şi în favoarea lor Iehova Se va descoperi ca „Dumnezeu 
al dumnezeilor“, în stare să mântuiască în chip desăvârşit pe aceia 
care şi-au pus şi îşi pun încrederea în El. 

Înălţat pe culmea onoarei lumeşti şi recunoscut chiar de către 
inspiraţie ca „împăratul împăraţilor“ (Ezechiel 26,7), Nebucadneţar 
a atribuit pentru o vreme favorii lui Iehova slava împărăției şi strălu- 
cirea domniei lui. Aceasta fusese situaţia după visul lui cu privire la 
chipul cel mare. Mintea îi fusese influenţată profund de această vede- 
nie şi de gândul că imperiul babilonian, oricât de universal era, avea 
să cadă în cele din urmă, alte împărăţii aveau să se destrame şi ele, 
până când, la urmă toate puterile pământului urmau să fie dominate 
de o împărăție întemeiată de Dumnezeul cerului, împărăție care nu 
avea să fie distrusă niciodată. Concepţia nobilă a lui Nebucadneţar 
despre planul lui Dumnezeu cu privire la popoare, a fost pierdută 
din vedere în experienţa lui de mai târziu; totuşi atunci când spiritul 
lui mândru a fost umilit înaintea mulțimii de pe câmpia Dura, a 
recunoscut încă o dată că Împărăţia lui Dumnezeu este „o împărăție 
veşnică şi domnia Lui este din neam în neam“. Idolatru prin naştere 
şi educaţie şi în fruntea unui popor idolatru, avea totuşi un simţ 
înnăscut de dreptate şi echitate, şi Dumnezeu a putut să-l folosească 
drept unealtă pentru pedepsirea celor răzvrătiți şi pentru împlinirea 
planului divin. Ca „cel mai asupritor dintre popoare“, i-a fost dat 
lui Nebucadneţar, după ani de muncă răbdătoare şi istovitoare, să 
cucerească Tirul; şi Egiptul a căzut pradă armatelor lui victorioase; 
şi în timp ce adăuga popor după popor la imperiul babilonian, a 
adăugat şi mai mult la faima de cel mai mare conducător al vremii. 

Nu este surprinzător că monarhul, plin de succes, atât de ambițios 
şi de mândru, avea să fie ispitit să părăsească drumul umilinţei, sin- 
gurul care duce la măreţia adevărată. În intervalele dintre războaiele 
de cucerire, a dat multă atenţie întăririi şi înfrumuseţării capitalei 
lui, până acolo încât cetatea Babilonului a devenit slava principală a 
împărăției lui, „cetatea de aur, lauda întregului pământ“. Pasiunea 
lui de constructor şi reuşita lui de a face din Babilon una din minu- 
nile lumii au slujit mândriei lui, până când a ajuns în primejdia cea 
gravă de a distruge mărturia despre el, de conducător înţelept, pe 

care Dumnezeu să-l poată folosi în continuare ca o unealtă pentru 
îndeplinirea planului divin. 

În mila Sa, Dumnezeu a dat împăratului un nou vis, ca să-l 
avertizeze faţă de primejdie şi cursa care-i fusese întinsă pentru 
ruinarea lui. Într-o viziune de noapte, Nebucadneţar a văzut un copac 
mare, crescând în mijlocul pământului, vârful lui atingea cerul, iar 
ramurile lui se întindeau până la marginile pământului. Turme şi 
cirezi din munţi şi de pe dealuri găseau adăpost la umbra lui, iar 
păsările cerului îşi clădeau cuiburile în ramurile lui. „Frunzele lui 
erau frumoase şi aveau roade multe; în ele se găsea hrană pentru toţi 
... ŞI orice făptură vie se hrănea din el.“ 

Când împăratul se uita la copacul cel înalt, a văzut „un Străjer“, 
chiar „pe Cel Sfânt“, care S-a apropiat de copac şi cu glas puternic, 
a strigaţi: „Tăiaţi copacul, şi rupeţi ramurile; scuturaţi-i frunza şi 
risipiţi roadele; fugăriţi fiarele de sub el şi păsările din ramurile 
lui! Dar trunchiul cu rădăcinile lui, lăsaţi-l în pământ, şi legaţi-l cu 
lanţuri de fier şi de aramă, în iarba de pe câmp, ca să fie udat de roua 
cerului şi să fie la un loc cu fiarele în iarba pământului. Inima lui de 
om 1 se va preface într-o inimă de fiară, şi vor trece şapte vremuri 
peste el. Hotărârea aceasta a fost luată În sfatul străjerilor şi pusă la 
cale înaintea sfinţilor, ca să ştie cei vii că Cel Prea Înalt stăpâneşte 
peste Împărăţia oamenilor, că o dă cui Îi place, şi înalţă pe ea pe cel 
mai de jos dintre oameni!“. 

Profund tulburat de vis, care era fără îndoială o prezicere a neca- 
zului, împăratul l-a repetat vrăjitorilor, cititorilor în stele, haldelor 
şi ghicitorilor, dar cu toate că visul era foarte clar, nici unul dintre 
înţelepţi nu l-a putut tâlcui. 

Încă o dată în acest popor idolatru avea să fie dată mărturia cu 
privire la faptul că numai aceia care iubesc şi se tem de Dumnezeu 
pot înţelege tainele împărăției cerului. Împăratul, în încurcătura în 
care se găsea, a trimis după Daniel, robul lui, un bărbat apreciat 
pentru integritatea şi hotărârea lui, cât şi pentru înţelepciunea lui 
fără egal. 

Când Daniel, ca răspuns la chemarea imperială, a venit înaintea 
împăratului, Nebucadneţar 1-a zis: „Beltşaţare, căpetenia vrăjitorilor, 
ştiu că ai în tine duhul dumnezeilor celor sfinţi şi că pentru tine 
nici O taină nu este grea; deci tâlcuieşte-mi vedeniile, pe care le- 
am avut în vis“. După ce a relatat visul, Nebucadneţar a adăugat: 

„Belşaţar, tâlcuieşte-l, fiindcă toți înţelepţii din împărăţia mea nu pot 
să-l tâlcuiască; tu însă poţi, căci ai în tine duhul dumnezeilor sfinţi“. 

Însemnătatea visului era lămurită pentru Daniel, iar înţelesul 
l-a şocat. Văzând ezitarea şi tulburarea lui Daniel, împăratul şi-a 
exprimat simpatia faţă de slujitorul lui. „Belşaţare, a zis el, să nu te 
tulbure visul şi tâlcuirea lui!“ 

„Domnul meu“, a răspuns Daniel, „visul acesta să fie pentru 
vrăjmaşii tăi şi tâlcuirea lui să fie pentru potrivnicii tăi“. Proorocul 
şi-a dat seama că Dumnezeu pusese asupra lui datoria solemnă de 
a-i descoperi lui Nebucadneţar judecata care era gata să cadă peste 
el datorită mândriei şi aroganţei lui. Daniel a trebuit să interpreteze 
visul în limbajul pe care împăratul îl putea înţelege; şi deşi conţinutul 
lui îngrozitor l-a făcut să ezite mult de uimire, a trebuit să declare 
adevărul, oricare ar fi fost urmările pentru el. 

Apoi Daniel a făcut cunoscut mandatul Celui Atotputernic: „Co- 
pacul pe care l-ai văzut“, a zis el, „care se făcuse atât de mare şi 
puternic, încât i se înălța vârful până la ceruri şi se vedea de la toate 
capetele pământului; copacul acesta, a cărui frunză era aşa de fru- 
moasă şi care avea roade atât de multe şi în care era hrană pentru 
toţi, sub care se adăposteau fiarele câmpului, şi în ramurile căruia îşi 
făceau cuiburile păsările cerului, eşti tu, împărate, care ai ajuns mare 
şi puternic, a cărui mărime a crescut şi s-a înălţat până la ceruri, şi a 
cărui stăpânire se întinde până la marginile pământului. 

Împăratul a văzut pe un Străjer şi pe Cel Prea Înalt pogorându-se 
şi zicând: «Tăiaţi copacul, şi nimiciţi-l; dar trunchiul cu rădăcinile 
lăsaţi-l în pământ, şi legaţi-l cu lanţuri de fier şi de aramă, în iarba 
de pe câmp, ca să fie udat de roua cerului şi să stea la un loc cu 
fiarele câmpului, până vor trece şapte vremi peste el». Iată tâlcuirea 
acestui fapt, împărate, iată hotărârea Celui Prea Înalt, care se va 
împlini asupra domnului meu împăratul. Te vor izgoni din mijlocul 
oamenilor, vei locui la un loc cu fiarele câmpului şi îți vor da să 
mănânci iarbă ca la boi; vei fi udat de roua cerului şi şapte vremi 
vor trece peste tine, până vei cunoaşte ca cel Prea Înalt stăpâneşte 
împărăţia oamenilor şi o dă cui vrea. Porunca să se lase trunchiul 
cu rădăcinile copacului înseamnă că împărăţia ta îți va rămâne ţie 
îndată ce vei recunoaşte stăpânirea Celui ce este în ceruri“. 

După ce a interpretat cu credincioşie visul, Daniel l-a îndem- 
nat pe monarhul cel îngâmfat să se pocăiască şi să se întoarcă la 

Dumnezeu ca printr-o viaţă curată să îndepărteze nenorocirea care-l 
ameninţa. „De aceea, împărate“, l-a rugat proorocul, „placă-ţi sfatul 
meu! Pune capăt păcatelor tale, şi trăieşte în neprihănire, rupe-o 
cu nelegiuirile tale, şi ai milă de cei nenorociţi, şi poate că ţi se va 
prelungi fericirea!“ 

Pentru o vreme impresia avertizării şi sfatul proorocului au fost 
puternice asupra lui Nebucadneţar; dar inima care nu este schimbată 
prin harul lui Dumnezeu pierde repede impresiile Duhului Sfânt. 
Îngăduinţa de sine şi ambiția nu fuseseră eradicate din inima îm- 
păratului, iar mai târziu aceste trăsături au apărut iarăşi. În ciuda 
îndrumărilor date cu atâta îndurare şi a avertizărilor cu privire la 
experienţa trecută, Nebucadneţar a îngăduit iarăşi ca spiritul de invi- 
die împotriva împărăţiilor care aveau să urmeze, să-l ia în stăpânire. 
Conducerea lui, care până atunci fusese într-o mare măsură dreaptă 
şi îngăduitoare, a devenit apăsătoare. Împietrindu-şi inima, a folosit 
capacităţile date de Dumnezeu pentru proslăvirea de sine înălţându- 
se mai presus de Dumnezeu care-i dăduse viaţa şi puterea. 

Timp de luni de zile judecata lui Dumnezeu a întârziat. Dar în loc 
să fie condus la pocăință prin această îngăduinţă, împăratul a dat frâu 
liber mândriei până acolo încât a pierdut încrederea în interpretarea 
visului şi şi-a disprețuit anii lui de mai înainte. 

La un an după ce a primit avertizarea, Nebucadneţar, plimbându- 
se în palatul lui şi cugetând cu mândrie la puterea lui de conducător, 
cât şi la reuşitele lui de constructor, a exclamat: „Oare nu este acesta 
Babilonul cel mare, pe care mi l-am zidit eu, ca loc de şedere împă- 
rătească, prin puterea bogăției mele şi spre slava măreției mele?“ 

Chiar când trufia îngâmfată era încă pe buzele împăratului, un 
glas din cer a făcut cunoscut că timpul de judecată rânduit de Dumne- 
zeu venise. În auzul lui s-a auzit hotărârea lui Iehova: „Află, împărate 
Nebucadneţar, că ţi s-a luat împărăţia! Te vor izgoni din mijlocul 
oamenilor, şi vei locui la un loc cu fiarele câmpului; îţi vor da să 
mănânci iarbă ca la boi, şi vor trece peste tine şapte vremi, până vei 
recunoaşte că Cel Prea Înalt stăpâneşte peste împărăţia oamenilor şi 
că o dă cui vrea“. 

Într-o clipă raţiunea pe care Dumnezeu i-o dăduse i-a fost luată; 
judecata pe care împăratul o socotea desăvârşită, înţelepciunea cu 
care se mândrea i-au fost luate, iar acela care odinioară fusese un 
conducător puternic, a devenit un maniac. Mâna lui nu mai putea ţine 

sceptrul. Soliile de avertizare nu fuseseră luate în seamă; acum, lipsit 
de puterea pe care Creatorul i-o dăduse şi alungat dintre oameni, 
Nebucadneţar „a mâncat iarbă ca boii, trupul i-a fost udat cu roua 
cerului, până i-a crescut părul ca penele vulturului şi unghiile ca 
ghearele păsănilor“. 

Timp de şapte ani, Nebucadneţar a fost o uimire pentru supu- 
şii lui; timp de şapte ani a fost umilit înaintea lumii întregi. Apoi 
judecata i-a fost reabilitată, şi ridicându-şi ochii în umilinţă către 
Dumnezeul cerului a recunoscut mâna divină în pedepsirea lui. Într- 
o proclamaţie publică şi-a recunoscut vinovăția şi mila cea mare a 
lui Dumnezeu în vindecarea lui. „După trecerea vremii sorocite“, 
a declarat el, „eu, Nebucadneţar, am ridicat ochii spre cer, şi mi-a 
venit iarăşi mintea la loc. Am binecuvântat pe Cel Prea Înalt, am 
lăudat şi slăvit pe Cel ce trăieşte veşnic, Acela a cărui stăpânire 
este veşnică, şi a cărui împărăție dăinuieşte din neam în neam. Toţi 
locuitorii pământului sunt o nimica înaintea Lui; El face ce vrea cu 
oastea cerurilor şi cu locuitorii pământului, şi nimeni nu poate să 
stea împotriva mâniei Lui, nici să-l zică: «Ce faci?» 

În vremea aceea, mi-a venit mintea înapoi; şi slava împărăției 
mele, măreţia şi strălucirea mea mi s-au dat înapoi; sfetnicii şi mai 
marii mei din nou m-au căutat; am fost pus iarăşi peste împărăţia 
mea, şi puterea mea a crescut“. 

Monarhul atât de mândru odinioară a devenit copilul umil al 
lui Dumnezeu; conducătorul tiran şi arogant a devenit un împărat 
înţelept şi îndurător. Acela care sfidase şi hulise pe Dumnezeul 
cerului, a recunoscut acum puterea Celui Prea Înalt şi cu seriozitate 
a căutat să promoveze temerea de Iehova şi fericirea supuşilor lui. 
Sub mustrarea Aceluia care este Împăratul împăraţilor şi Domnul 
domnilor, Nebucadneţar a învăţat în cele din urmă, lecţia pe care toţi 
conducătorii trebuie să o înveţe, şi anume că adevărata măreție constă 
într-o bunătate adevărată. L-a recunoscut pe Iehova ca Dumnezeul 
cel viu, zicând: „Acum eu, Nebucadneţar, laud, înalţ şi slăvesc pe 
împăratul cerurilor, căci toate lucrările Lui sunt adevărate, şi El poate 
să smerească pe cei ce umblă cu mândrie“. 

Planul lui Dumnezeu ca cea mai mare împărăție a lumii să dea 
pe faţă lauda Sa a fost împlinit. Această proclamaţie publică în 
care Nebucadneţar a recunoscut mila, bunătatea şi autoritatea lui 
Dumnezeu a fost ultimul act al vieţii lui raportat în istoria sfântă. 

Către încheierea vieţii lui Daniel, au avut loc schimbări mari în 
ţara în care, cu peste şaizeci de ani înainte, el şi tovarăşi lui evrei 
fuseseră aduşi robi. Nebucadneţar, „cel mai asupritor dintre popoare“ 
(Ezechiel 28,7), murise, iar Babilonul, „mândria întregului pământ“ 
(Ezechiel 51,41), trecuse sub conducerea neînţeleaptă a urmaşilor 
lui, şi treptat dar sigur urmarea a fost descompunerea. 

Datorită nebuniei şi slăbiciunii lui Belşaţar, nepotul lui Nebucad- 
neţar, Babilonul cel îngâmfat avea să cadă în curând. Având acces 
în tinereţe la o parte din autoritatea imperială, Belşaţar s-a proslăvit 
în puterea lui şi şi-a înălţat inima împotriva Dumnezeului cerului. 
Multe fuseseră ocaziile sale să cunoască voinţa divină şi să înţeleagă 
răspunderea de a-i da ascultare. Avusese cunoştinţă de alungarea 
bunicului lui, prin hotărârea lui Dumnezeu, din societatea oamenilor 
şi era la curent cu pocăinţa lui Nebucadneţar şi cu vindecarea lui 
supranaturală. Dar Belşaţar a lăsat ca iubirea de plăceri şi proslăvirea 
de sine să şteargă lecţiile pe care nu trebuia să le uite niciodată. A 
risipit ocaziile date lui cu atâta îndurare şi a neglijat să folosească 
mijloacele pe care le avea la îndemână pentru cunoaşterea mai de- 
plină a adevărului. Belşaţar a trecut cu indiferenţă pe lângă ceea 
ce Nebucadneţar câştigase până la urmă cu preţul unei umilinţe şi 
suferinţe nespuse. 

N-a trecut mult şi a venit lovitura. Babilonul a fost asediat de Cir, 
nepotul lui Dariu Medul şi comandantul şef al armatelor unite ale 
mezilor şi perşilor. Dar înăuntrul fortăreței în aparenţă de neînvins, 
cu zidurile ei masive şi cu porţile de aramă, ocrotită de râul Eufrat şi 
asigurată cu hrană din belşug, monarhul cel desfrânat se simţea în 
siguranţă şi-şi petrecea timpul în veselie şi petreceri. 

În mândria şi aroganţa lui, cu un simţământ înşelător de siguranţă, 
Belşaţar „a făcut un mare ospăț celor o mie de mai mari ai săi şi a 
băut vin înaintea lor“. Toate atracțiile pe care bogăţia şi puterea le 
pot inspira au adăugat la strălucirea privelişti. Femei frumoase cu 
farmecele lor erau printre invitaţii prezenţi la ospăţul împărătesc. 

Bărbaţi de geniu şi de cultură se găseau acolo. Prinţi şi bărbaţi de stat 
au băut vinul ca apa şi s-au îmbătat sub influenţa lui înnebunitoare. 

Cu raţiunea detronată prin îmbătare, fără ruşine şi stăpânit de 
pasiuni josnice, însuşi împăratul a luat conducerea acestei orgii 
zgomotoase. În cursul petrecerii „a poruncit să aducă vasele de aur 

[524] şi de argint pe care Nebucadneţar le luase din Templul de la Ierusalim 
ca să bea cu ele împăratul şi mai marii lui, nevestele şi ţiitoarele lui“. 
Împăratul dorea să dovedească faptul că nimic nu era prea sfânt ca 
să nu fie atins de mâna lui. „Au adus îndată vasele de aur ... şi au 
băut din ele împăratul şi mai marii lui, nevestele şi ţiitoarele lui. Au 
băut vin, şi au lăudat pe dumnezeii de aur, de argint, de aramă şi de 
fier, de lemn şi de piatră“. 

Departe de Belşaţar era gândul că un Martor ceresc era de faţă 
la petrecerea lui idolatră, că un Observator divin, necunoscut privea 
la scena profanării, auzea petrecerea hulitoare şi vedea idolatria. 
Dar în curând Oaspetele neinvitat Şi-a făcut simțită prezenţa. Când 
petrecerea era la culme, a apărut un cap de mână şi a scris pe zidurile 
palatului litere care străluceau ca focul — cuvinte care, deşi necu- 
noscute mulţimii celei mari, erau o prevestire de nenorocire pentru 
conştiinţa acum trezită a împăratului şi a invitaţilor lui. 

Petrecerea îngâmfată s-a potolit îndată, când bărbaţii şi femeile, 
cuprinşi de o groază de nedescris, priveau mâna care scria încet 
literele misterioase. Pe dinaintea lor treceau ca într-o privelişte pano- 
ramică faptele vieţii lor nelegiuite; aveau simţământul că erau aduşi 
înaintea barei de judecată a veşnicului Dumnezeu, a cărui putere 
tocmai o sfidaseră. Acolo unde, cu câteva clipe înainte, fuseseră râ- 
sete şi vorbe de duh hulitoare, erau feţe palide şi strigăte de spaimă. 
Când Dumnezeu face pe oameni să se teamă, ei nu-şi pot ascunde 
intensitatea groazei. 

Belşaţar era cel mai îngrozit dintre toţi. El fusese acela care, mai 
presus de toţi ceilalţi, era răspunzător pentru răzvrătirea împotriva lui 
Dumnezeu care în noaptea aceea ajunsese la culme în imperiul babi- 

[525]  lonian. În prezenţa Veghetorului nevăzut, reprezentantul Aceluia a 

cărui putere fusese sfidată şi al cărui Nume fusese hulit, împăratul 
era paralizat de frică. Conştiinţa i-a fost trezită. „Încheieturile şol- 

[527] durilor şi genunchii i s-au lovit unul de altul“. Belşaţar se ridicase 
în mod nelegiuit împotriva Dumnezeului cerului şi se încrezuse în 
propria lui putere, fără să gândească că cineva ar fi putut îndrăzni 

să-i spună: „De ce te porţi astfel?“ ; dar acum şi-a dat seama că 
trebuia să dea socoteală pentru isprăvnicia încredinţată şi că pentru 
ocaziile pierdute şi pentru atitudinea sfidătoare nu putea aduce nici 
O scuză. 

Zadarnic a încercat împăratul să citească literele arzătoare. Acolo 
se ascundea un secret pe care nu-l putea pătrunde, o putere pe care n- 
o putea nici înţelege şi nici nega. Disperat s-a îndreptat pentru ajutor 
către înţelepţii din împărăţia lui. Strigătul lui înnebunit a răsunat în 
acea adunare, chemându-i pe astrologi, pe haldei şi pe vrăjitori să 
citească scrierea. „Oricine va citi scrisoarea aceasta“, a făgăduit el, 
„ŞI mi-o va tâlcui, va fi îmbrăcat cu purpură, va purta un lănţişor de 
aur la gât şi va avea locul al treilea în cârmuirea împărăției“. Dar 
apelul lui cu oferta de recompensă bogată n-a avut nici un ecou în 
rândul sfătuitorilor lui de încredere. Înţelepciunea cerească nu poate 
fi nici cumpărată şi nici vândută. „Toți înţelepţii ... n-au putut nici 
să citească scrierea şi nici să o tâlcuiască împăratului“. Ei n-au fost 
mai capabili să citească literele misterioase decât fuseseră înţelepţii 
unei generaţii anterioare să tâlcuiască visurile lui Nebucadneţar. 

Atunci împărăteasa mamă şi-a adus aminte de Daniel, care cu 
jumătate de veac mai înainte făcuse cunoscut împăratului Nebucad- 
neţar visul cu chipul cel mare şi tâlcuirea lui. „Să trăieşti veşnic, 
împărate“, a zis ea, „să nu ţi se tulbure gândurile tale, şi să nu ţi se 
îngălbenească faţa! În împărăţia ta este un om care are in el duhul 
dumnezeilor celor sfinţi; şi pe vremea tatălui tău, s-au găsit la el lu- 
mini, pricepere şi o înţelepciune dumnezeiască. De aceea, împăratul 
Nebucadneţar ... l-a pus mai mare peste vrăjitori, cititori în stele, 
haldei, ghicitori, şi anume, pentru că s-a găsit la el, la Daniel, numit 
de împărat Belşaţar, un duh înalt, ştiinţă şi pricepere, putinţa să tâl- 
cuiască visele, să lămurească întrebările grele şi să dezlege lucrurile 
încâlcite. Să fie chemat dar Daniel, şi el îţi va da tâlcuirea!“. 

„Atunci, Daniel a fost adus înaintea împăratului“. Făcând efort 
să-şi recâștige sângele rece, Belşaţar a spus proorocului : „Iu eşti 
Daniel acela, unul din prinşii de război ai lui Iuda, pe care i-a adus 
aici, din Iuda tatăl meu împăratul? Am aflat despre tine că ai în 
tine duhul dumnezeilor şi că la tine se găsesc lumini, pricepere şi o 
înţelepciune nemaipomenită. Au adus înaintea mea pe înţelepţii şi pe 
cititorii în stele, ca să citească scrierea aceasta şi să mi-o tâlcuiască, 
dar n-au putut să tâlcuiască aceste cuvinte. Am aflat că tu poţi să 

tâlcuieşti şi să dezlegi întrebări grele; acum, dacă vei putea să citeşti 
scrierea aceasta şi să mi-o tâlcuieşti, vei fi îmbrăcat cu purpură, vei 
purta un lănţişor de aur la gât; şi vei avea locul al treilea în cârmuirea 
împărăției“. 

Înaintea acelei gloate îngrozite, Daniel, fără să fie impresionat de 
făgăduinţele împăratului, a stat într-o demnitate liniştită ca slujitor 
al Celui Prea Înalt, nu ca să spună cuvinte linguşitoare, ci ca să 
interpreteze solia nenorocirii. „Ţine-ţi darurile“, a zis el, „şi dă altuia 
răsplătirile tale! Totuşi, voi citi împăratului scrierea şi 1-0 voi tâlcui“. 

Mai întâi proorocul a reamintit lui Belşaţar lucrurile pe care el 
le cunoştea, dar care nu-l învăţaseră lecţia umilinţei care l-ar fi putut 
salva. A vorbit despre păcatul lui Nebucadneţar şi de despre căderea 
lui, precum şi despre procedeele lui Dumnezeu cu el — stăpânirea 
şi slava date lui, judecata divină pentru mândria sa şi ca urmare 
recunoaşterea milei şi puterii Dumnezeului lui Israel; iar după aceea, 
prin cuvinte curajoase şi apăsate a mustrat pe Belşaţar pentru marea 
lui nelegiuire. El i-a pus împăratului înainte păcatul, arătându-i 
lecţiile pe care ar fi trebuit să le înveţe dar nu le-a învăţat. Belşaţar 
nu învățase din experienţele bunicului său şi nici nu luase aminte 
la avertismentele cu privire la evenimentele atât de semnificative 
pentru el. Ocazia cunoaşterii şi ascultării de Dumnezeul cel adevărat 
îi fusese dată, dar nu pusese la inimă şi era pe punctul de a recolta 
urmările răzvrătirii lui. 

„Dar tu, Belşaţare““, a declarat proorocul, „nu ţi-ai smerit inima, 
măcar că ai ştiut toate aceste lucruri. Ci te-ai înălţat împotriva Dom- 
nului cerurilor; vasele din casa Lui au fost aduse înaintea ta şi aţi 
băut vin cu ele, tu şi mai marii tăi, nevestele şi ţiitoarele tale; ai 
lăudat pe dumnezeii de argint şi de aur, de aramă, de fier şi de piatră, 
care nici nu văd, nici nu aud, şi nici nu pricep nimic, şi n-ai slăvit 
pe Dumnezeul în mâna căruia este suflarea ta şi toate căile tale! De 
aceea a trimis El acest cap de mână, care a scris scrierea aceasta“. 

Îndreptându-se către solia trimisă de Cer pe zid, proorocul a citit, 
„mene, mene, tekel, upfarsim“. Mâna care scrisese literele nu se mai 
vedea, dar aceste patru cuvinte străluceau cu o claritate teribilă; iar 
acum, cu respiraţia întretăiată, poporul asculta, în timp ce bătrânul 
prooroc declara: „lată tâlcuirea acestor cuvinte. Numărat, înseamnă 
că Dumnezeu ţi-a numărat zilele domniei, şi i-a pus capăt. Cântărit, 

înseamnă că ai fost cântărit în cumpănă şi ai fost găsit uşor! Împărţit, 
înseamnă că împărăţia ta va fi împărţită, şi dată mezilor şi perşilor!“ 

În acea ultimă noapte de nebunie, Belşaţar împreună cu căpe- 
teniile umpluseră măsura vinovăţiei lor şi a vinovăţiei împărăției 
caldeene. Mâna înfrânătoare a lui Dumnezeu nu mai putea îndepărta 
nenorocirea care era gata să vină. Prin nenumărate providenţe Dum- 
nezeu căutase să-i înveţe respectul faţă de Legea Sa. „Am voit să 
vindecăm Babilonul“, a spus El despre aceia a căror judecată ajungea 
acum până la cer; „dar nu s-a vindecat!“ (Ieremia 51, 9). Datorită 
unei pervertiri ciudate a inimii omeneşti, Dumnezeu a socotit în cele 
din urmă necesar să dea sentinţa irevocabilă. Belşaţar avea să cadă, 
iar împărăţia lui urma să treacă în alte mâini. 

Când proorocul a încetat să mai vorbească, împăratul a poruncit 
să 1 se dea onorurile făgăduite; şi „au îmbrăcat pe Daniel cu purpură 
şi i-au pus un lănţişor de aur la gât şi au dat de ştire că avea locul al 
treilea în cârmuirea împărăției“. 

Cu mai mult de un veac înainte, inspiraţia prevestise că „noaptea 
... plăcerii“, în timpul căreia împăratul şi sfetnicii lui se întreceau 
în hulă împotriva lui Dumnezeu, avea să fie schimbată deodată în 
groază şi distrugere. ar acum, într-o succesiune rapidă, evenimentele 
importante veneau unul după altul, exact aşa cum fuseseră descrise 
în Scripturile profetice cu mulţi ani înainte ca personajele principale 
ale dramei să se fi născut. 

Pe când era încă în sala de petrecere, înconjurat de aceia a căror 
soartă fusese sigilată, împăratul a fost informat de un sol că „cetatea 
este luată“ de vrăjmaş, deşi el se simţise aşa de sigur în faţa planurilor 
acestuia; „că trecătorile sunt luate ... iar oamenii de război îngroziţi“ 
(Vers. 31.32). Chiar în timpul când el şi nobilii săi beau din vasele 
sfinte ale lui Iehova şi-i lăudau pe zeii lor de argint şi de aur, mezii 
şi perşii, care abătuseră Eufratul de pe albia lui, înaintau în inima 
cetăţii nepăzite. Armata lui Cir era acum sub zidurile palatului; 
cetatea era plină de soldaţi ai vrăjmaşului „ca nişte lăcuste “(Vers. 
14), şi strigătele lor triumfătoare puteau fi auzite mai presus de 
strigătele disperate ale petrecăreţilor îngroziţi. 

„Dar chiar în noaptea aceea, Belşaţar, împăratul haldeilor, a fost 
omorât“, şi un monarh străin s-a aşezat pe tron. 

Proorocii evrei vorbiseră lămurit cu privire la felul în care avea 
să cadă Babilonul. Când Dumnezeu le descoperise în vedenie eve- 

nimentele viitorului, ei exclamaseră: „Cum s-a luat Şeşacul! Cum 
a fost cucerit acela a cărui slavă umplea tot pământul! Cum a fost 
nimicit Babilonul din mijlocul neamurilor! «Cum s-a rupt şi s-a sfă- 
râmat ciocanul întregului pământ! Babilonul este nimicit în mijlocul 
neamurilor!... De strigătul luării Babilonului se cutremură pământul, 
şi se aude un strigăt de durere printre neamuri». 

„Deodată cade Babilonul şi este zdrobit!... Pustiitorul se aruncă 
asupra lui, asupra Babilonului, vitejii Babilonului sunt prinşi şi li se 
sfărâmă arcurile. Căci Domnul este un Dumnezeu care răsplăteşte! 
El va da negreşit fiecăruia plata cuvenită lui! Şi anume, voi îmbăta pe 
voievozii ŞI înţelepţi lui, pe cârmuitorii, pe căpeteniile şi vitejii lui; 
vor adormi somnul cel de veci şi nu se vor mai trezi, zice Împăratul, 
al cărui Nume era Domnul oştinilor“. 

„Ti-am întins o cursă şi ai fost prins, Babilonule, fără să te aş- 
tepţi. Ai fost ajuns, apucat, pentru că ai luptat împotriva Domnului. 
Domnul Şi-a deschis casa de arme, şi a scos din ea armele mâniei 
Lui; căci aceasta este o lucrare a Domnului Dumnezeului oştirilor, 
în ţara haldeilor“. 

„Aşa vorbeşte Domnul oştirilor: «Copiii lui Israel şi copiii lui 
Iuda sunt apăsaţi împreună; toţi cei ce i-au dus robi îi opresc şi nu 
vor să le mai dea drumul. Dar puternic este Răzbunătorul lor, El, 
al cărui Nume este Domnul oştirilor. El le va apăra pricina, ca să 
dea odihnă ţării şi să facă pe locuitorii Babilonului să tremure»"“ 
(Ieremia 51, 41; 50, 23.16; 51,8.56.57; 50,24.25.33.34). 

În felul acesta, „zidurile cele largi ale Babilonului vor fi surpate, 
şi porţile lui cele înalte vor fi arse cu foc“. „Voi face să înceteze 
mândria celor trufaşi“, zice Domnul, „şi voi dobori semeţia celor 
asupritori.... Şi 

astfel Babilonul, podoaba împăraţilor, falnica mândrie a Hal- 
deilor, va fi ca Sodoma şi Gomora“, un loc blestemat pe veci. „EI 
nu va mai fi locuit“, a declarat inspiraţia, „nu va mai fi niciodată 
popor în el. Arabul nu-şi va mai întinde cortul acolo şi păstorii nu-şi 
vor mai ţărcui turmele acolo, ci fiarele pustiei îşi vor face culcuşul 
acolo, bufniţele îi vor umplea casele, struţii vor locui acolo şi stafiile 
se vor juca acolo. Şacalii vor urla în casele lui împărăteşti pustii, 
şi câinii sălbatici în casele lui de petrecere...“. „Voi face din ei un 
culcuş de arici şi o mlaştină, şi îl voi mătura cu mătura nimicirii, zice 
Domnul oştirilor“ (Ieremia 51, 58; Isaia 13, 11.19-22; 14,23). Către 

ultimul conducător al Babilonului, aşa cum fusese şi către primul, 
venise sentinţa Veghetorului divin: „Află împărate ... că ţi s-a luat 
împărăţia“ (Daniel 4, 31 ). 


„Pogoară-te şi şezi în ţărână, fecioară, fiica Babilonului; 
şezi pe pământ, fără scaun de domnie.... 

Şezi într-un colţ, şi taci, fata Haldeilor! 
căci nu te vor mai numi împărăteasa împăraţilor. 


Mă mâniasem pe poporul Meu. 
Îmi pângărisem moştenirea, şi-i dădusem în mâinile tale; 
dar tu n-ai avut milă de ei.... 
Tu ziceai: «În veci voi fi împărăteasă! » 
şi nu te-ai gândit, nici n-ai visat că lucrul acesta are să se sfâr- 
şească. 
Ascultă însă acum, tu cea dedată plăcerilor, 
care stai fără grijă şi zici în inima ta: 
«Eu şi numai eu, nu voi fi niciodată văduvă, şi nici lipsită de 
copii! » 


Şi totuşi aceste două lucruri ţi se vor întâmpla deodată, 
în aceeaşi zi: şi pierderea copiilor şi văduvia; 
vor cădea asupra ta cu putere mare, 
în ciuda vrăjitoriilor tale şi multelor tale descântece. 
Căci te încredeai în răutatea ta şi zici: 
«Nimeni nu mă vede!» Înţelepciunea şi ştiinţa ta te-au amă- 
git, 
tu ziceai în inima ta «Eu şi numai eu». 


De aceea nenorocirea va veni peste tine fără să-i vezi zorile; 
urgia va cădea peste tine fără să o poţi împăca; 

şi deodată va veni peste tine prăpădul, pe neaşteptate. 
Vino dar cu descântecele tale şi cu mulţimea vrăjitoriilor tale, 


cărora ţi-ai închinat munca ta din tinereţe; 
poate că vei putea să tragi vreun folos din ele, poate că vei 
izbuti. 

Te-ai obosit tot întrebând: să se scoale dar şi să te scape cei ce 
împart cerul, 
care pândesc stelele, care vestesc, după lunile noi, ce are să 
ti se întâmple! 
lată-i au ajuns ca miriştea ... şi nu va fi nimeni care să-ţi vină în 
ajutor“ 


(Isaia 47, 1-15). 


Fiecărui popor care a apărut pe scena lumii i s-a îngăduit să-şi 
ocupe locul pe pământ, pentru ca să se vadă dacă va împlini planurile 
Străjerului şi ale Celui Sfânt. Proorocia a trasat ridicarea şi creşterea 
imperiilor mari ale lumii: Babilonul, Medo-Persia, Grecia şi Roma. 
Istoria s-a repetat cu fiecare dintre acestea şi cu alte popoare mai 
puţin puternice. Fiecare şi-a avut perioada lui de încercare; fiecare a 
căzut, slava s-a stins, iar puterea l-a părăsit. 

În timp ce popoarele au respins principiile lui Dumnezeu şi prin 
această lepădare şi-au atras ruina, un plan divin, mai presus de ele, 
a fost la lucru în mod lămurit de-a lungul veacurilor. Acest lucru 
l-a văzut proorocul Ezechiel în tabloul minunat descoperit lui în 
timpul robiei în ţara caldeenilor, când înaintea privirii lui uimite s-au 
perindat simbolurile care descopereau o Putere atotstăpânitoare, care 
are de-a face cu acţiunile conducătorilor pământeşti. 

Pe malurile pârâului Chebar, Ezechiel a văzut o furtună care 
părea că vine de la miazănoapte, „un nor gros şi un snop de foc 
care răspândea de jur împrejur o lumină strălucitoare ca o aramă 
lustruită“. Un număr de roţi intersectându-se una cu alta erau mişcate 
de patru fiinţe vii. Deasupra tuturor acestora, „era ceva ca o piatră 
de safir în chipul unui scaun de domnie; pe acest chip de scaun de 
domnie, se vedea ca un chip de om care şedea pe el“. „La heruvimi, 
se vedea ceva ca o mână de om sub aripile lor“ (Ezechiel 1,4.26; 
10,8). Aranjamentul roților era atât de complicat, încât la prima 
vedere păreau a fi în confuzie; cu toate acestea, se mişcau în armonie 
desăvârşită. Fiinţele cereşti, susţinute şi conduse de mâna aflată sub 
aripile heruvimului, împingeau acele roţi; deasupra lor, pe un scaun 
de domnie de safir, stătea Cel Veşnic; iar în jurul tronului era un 
curcubeu, emblema îndurării divine. 

După cum acele roţi complicate erau sub călăuzirea mâinii de 
sub aripile heruvimului, tot aşa complicata desfăşurare a evenimen- 
telor omeneşti este sub controlul divin. În mijlocul frământărilor şi 
tumultului popoarelor, El care stă deasupra heruvimilor călăuzeşte 
încă problemele acestui pământ. 

Istoria naţiunilor ne vorbeşte astăzi. Fiecărei naţiuni şi fiecăruia 
personal Dumnezeu le-a desemnat un loc în planul Său cel mare. 
Astăzi indivizi şi popoare sunt puşi la încercare cu ajutorul balanței 
din mâna Aceluia care nu face nici o greşeală. Toţi îşi hotărăsc 
soarta prin propria lor alegere, iar Dumnezeu dirijează totul pentru 
împlinirea planurilor Sale. 

Proorociile pe care Marele EU SUNT le-a dat în Cuvântul Său 
unind o verigă cu alta în lanţul evenimentelor, de la veşnicia trecută 
la veşnicia viitorului, ne spun unde ne găsim astăzi în desfăşurarea 
veacurilor şi ce se poate aştepta în timpul care vine. Tot ce proorocia 
a prevestit că se va împlini, până în vremea de astăzi, a fost înregistrat 
pe paginile istoriei şi putem fi siguri că tot ce trebuie să vină se va 
împlini la vreme. 

Astăzi semnele vremurilor declară că ne găsim în pragul unor 
evenimente mari şi solemne. Totul în lumea noastră este în mişcare. 
Înaintea ochilor noştri se împlineşte proorocia Mântuitorului cu 
privire la evenimentele ce vor precede venirea Sa: „Veţi auzi de 
războaie şi veşti de războaie.... Un neam se va scula împotriva altui 
neam şi o împărăție împotriva altei împărăţii, şi pe alocurea, vor fi 
cutremure de pământ, foamete şi ciumi“ (Matei 24, 6.7). 

Timpul prezent este de un interes copleşitor pentru toţi cei vii. 
Conducătorii şi oamenii de stat, bărbaţi care ocupă poziţii de încre- 
dere şi autoritate, bărbaţi şi femei care gândesc din toate clasele au 
atenţia îndreptată asupra evenimentelor care au loc în jurul nostru. 
Ei sunt atenţi la relaţiile care există între popoare. Ei observă inten- 
sitatea care pune stăpânire pe orice element al naturii şi recunosc că 
ceva mare şi hotărâtor este gata să se producă — că lumea este pe 
pragul unei crize uluitoare. 

Biblia şi numai Biblia ne dă o vedere corectă a acestor lucruri. 
Aici sunt descoperite scenele marelui final în istoria lumii noastre, 
evenimente care îşi aruncă deja umbrele înainte, sunetul apropierii 
lor făcând pământul să tremure, iar inimile oamenilor să se topească 
de groază. 

„lată, Domnul deşartă ţara şi o pustieşte, îi răstoarnă faţa şi 
risipeşte locuitorii ... ei călcau legile, nu ţineau poruncile, şi rupeau 
legământul cel veşnic! De aceea mănâncă blestemul ţara, şi sufăr 
locuitorii ei pedeapsa nelegiuirilor lor“ (Isaia 24, 1-6). 

„Vai! Ce zi! Da, ziua Domnului este aproape, vine ca o pustiire 
de la Cel Atotputernic.... S-au uscat seminţele sub bulgări; grânarele 
stau goale, hambarele sunt stricate, căci s-a stricat semănătura! Cum 
gem vitele! Cirezile de boi umblă buimace, căci nu mai au păşune; 
chiar şi turmele de oi sufăr!“. „Via este prăpădită, smochinul este 
vestejit, rodiul, finicul, mărul, toţi pomii de pe câmp, s-au uscat. Şi 
s-a dus bucuria de la copiii oamenilor!“ (loel,15-18.12). 

„Cum mă doare înăuntrul inimii mele!... Nu pot să tac! Căci auzi, 
suflete, sunetul trâmbiţei, şi strigătul de război! Se vesteşte dărâmare 
peste dărâmare, căci toată ţara este pustiită“ (Ieremia 4, 19.20). „Vai! 
căci ziua aceea este mare; nici una nu a fost ca ea. Este o vreme 
de necaz pentru Iacov ; dar Iacov va fi izbăvit din ea“ (Ieremia 30, 
7). „Pentru că zici: Domnul este locul meu de adăpost! şi faci din 
Cel Prea Înalt turnul tău de scăpare, de aceea nici o nenorocire nu te 
va ajunge, nici o urgie nu se va apropia de cortul tău“ (Psalmii 91, 
9.10). 

„Fiica Sionului ... acolo te va răscumpăra Domnul din mâna 
vrăjmaşilor tăi. Căci acum multe neamuri s-au strâns împotriva ta 
şi zic: Să fie pângărită, ca să ne vadă ochii împlinindu-ni-se dorinţa 
faţă de Sion! Dar ei nu cunosc gândurile Domnului, şi nu-l înţeleg 
planurile“ (Mica 4, 10-12) Dumnezeu nu va părăsi biserica Sa în 
ceasul celei mai mari primejdii a ei. El a făgăduit izbăvirea: „lată, 
aduc înapoi pe prinşii de război ai corturilor lui Iacov“, a zis El, „şi 

Mi-e milă de locaşurile lui“ (Ieremia 30, 18). 

Atunci planul lui Dumnezeu va fi împlinit; principule împărăției 
Sale vor fi onorate de toţi care locuiesc sub soare. 


Capitolul 44 — În groapa leilor 


Când Dariu Medul a luat tronul, ocupat până atunci de conducă- 
torii babilonieni, a procedat îndată la reorganizarea administraţiei. El 
„a găsit cu cale să pună peste împărăție o sută douăzeci de dregători 
„.. a pus în fruntea lor trei căpetenii, în numărul cărora era şi Daniel. 
Dregătorii aceştia aveau să le dea socoteală, ca împăratul să nu su- 
fere nici o pagubă. Daniel însă întrecea pe toate aceste căpetenii şi 
pe dregători, pentru că în el era un duh înalt şi împăratul se gândea 
să-l pună peste toată împărăţia“. 

Onorurile acordate lui Daniel au trezit invidia bărbaţilor de con- 
ducere din împărăție şi ei au căutat ocazia să se plângă împotriva lui. 
Dar n-au găsit nimic, „pentru că el era credincios şi nu se găsea nici 
o greşeală la el“. 

Purtarea fără reproş a lui Daniel a trezit şi mai mult invidia 
vrăjmaşilor lui. „Nu vom găsi nici un cuvânt de plângere împotriva 
acestui Daniel“, au fost ei siliţi să recunoască, „afară numai dacă am 
găsi vreunul în Legea Dumnezeului lui“. 

Ca urmare, conducătorii şi prinții, sfătuindu-se, au făcut un plan 
prin care nădăjduiau să aducă la îndeplinire distrugerea proorocului. 
Au hotărât să ceară ca împăratul să semneze o porunca pe care urmau 
sa o pregătească şi care să interzică oricărui om din împărăție să 
ceară ceva lui Dumnezeu sau unui om afară de împăratul Dariu, şi 
aceasta timp de 30 de zile. O încălcare a acestei porunci avea să fie 
pedepsită aruncând pe călcătorul ei într-o groapă cu lei. 

Ca urmare, căpeteniile au pregătit o astfel de poruncă şi au 
prezentat-o lui Dariu pentru semnare. Măgulindu-i vanitatea, ei l-au 
convins că aducerea la îndeplinire a poruncii va contribui într-o mare 
măsură la onoarea şi autoritatea lui. Necunoscând planul ascuns al 
căpeteniilor, împăratul n-a sesizat vrăjmăşia care se dădea pe faţă în 
poruncă şi, lăsându-se flatat, a semnat. 

Vrăjmaşii lui Daniel au plecat dinaintea lui Dariu bucurându-se 
de cursa pe care o întinseseră slujitorului lui Iehova. În conspirația 
formată în felul acesta Satana jucase o parte importantă. Prooro- 

cul avea o mare autoritate în împărăție, şi îngerii răi se temeau că 
influenţa lui va slăbi stăpânirea lor asupra conducătorilor. Tocmai 
aceşti agenţi satanici stârniseră căpeteniile la gelozie şi invidie; ei 
fuseseră aceia care inspiraseră planul pentru distrugerea lui Daniel; 
iar căpeteniile care se predaseră ca unelte ale vrăjmaşului, l-au adus 
la îndeplinire. 

Pentru reuşita planurilor lor, vrăjmaşii proorocului contau pe 
ataşamentul său neabătut faţă de principiu. Şi nu s-au înşelat în 
aprecierea caracterului lui. El a sesizat repede scopul lor răutăcios 
în redactarea poruncii, dar nu şi-a schimbat calea nici cu o iotă. De 
ce să nu se mai roage acum, când avea cea mai mare nevoie de 
rugăciune? Mai degrabă şi-ar pierde viaţa decât nădejdea de ajutor 
din partea lui Dumnezeu. Îşi îndeplinea liniştit îndatoririle ca şef 
al dregătorilor; iar la ceasul rugăciunii mergea în camera lui şi cu 
ferestrele deschise către Ierusalim, după obiceiul lui, îşi îndrepta 
cererile către Dumnezeul 
cerurilor. N-a încetat să-şi ascundă practica. Cu toate că cunoş- 
tea prea bine urmările credincioşiei faţă de Dumnezeu, curajul său 
nu s-a clătinat. Înaintea acelora care complotau distrugerea el nu 
şi-a îngăduit nici măcar să lase de înţeles că legătura cu cerul era 
întreruptă. În toate situaţiile în care împăratul avea dreptul să porun- 
cească, Daniel era gata să asculte; dar nici împăratul şi nici porunca 
lui nu-l puteau face să se clatine în supunerea lui faţă de Împăratul 
împăraţilor. 

Astfel proorocul a declarat cu îndrăzneală şi în acelaşi timp cu 
smerenie că nici o putere pământească nu are dreptul să se aşeze între 
om şi Dumnezeu. Înconjurat de idolatri, a fost un martor credincios 
în favoarea acestui adevăr. Ataşamentul lui neînfricat de partea 
dreptăţii era o lumină strălucitoare în întunericul moral al acelei 
curţi păgâne. Daniel a rămas înaintea lumii de astăzi ca un exemplu 
valoros de credincioşie şi îndrăzneală creştină. 

O zi întreagă căpeteniile l-au urmărit pe Daniel. De trei ori l-au 
văzut intrând în camera lui şi de trei ori i-au auzit glasul înălţat în 
mijlocire stăruitoare faţă de Dumnezeu. Dimineaţa următoare au 
prezentat împăratului plângerea. Daniel, omul lui de stat, cel mai 
onorat şi cel mai credincios, sfidase porunca împărătească. „N-ai 
scris tu oare o oprire“, i-au reamintit ei, „prin care oricine va înălța 

timp de treizeci de zile rugăciuni vreunui Dumnezeu sau vreunui 
om, afară de tine, împărate, să fie aruncat în groapa cu lei?“ 

„Lucrul acesta este adevărat“, a răspuns împăratul, „după legea 
Mezilor şi Perşilor, care nu se poate schimba“. 

Triumfători, au făcut cunoscut lui Dariu purtarea sfetnicului cel 
mai de încredere. „Daniel, unul dintre prinşii de război ai lui Iuda 
“au exclamat ei, „nu ţine deloc seama de tine, împărate, nici de 
oprirea pe care ai scris-o şi îşi face rugăciunea de trei ori pe zi“. 

Când monarhul a auzit aceste cuvinte, a văzut îndată cursa care 
fusese întinsă pentru slujitorul lui credincios. A văzut că nu râvna 
pentru slava şi onoarea împărătească, ci invidia împotriva lui Daniel 
fusese aceea care dusese la propunerea pentru o poruncă împără- 
tească. „Mâhnit foarte mult“ pentru partea lui în răul pe care-l făcuse, 
„s-a trudit până la asfinţitul soarelui“ cum să-şi scape prietenul. Că- 
peteniile, anticipând acest efort făcut de împărat, au venit la el cu 
cuvintele: „Să ştii, împărate, că după legea Mezilor şi Perşilor, orice 
oprire sau orice poruncă întărită de împărat nu se poate schimba“. 
Porunca, deşi aspră, nu se putea schimba şi trebuia pusă în aplicare. 

„Atunci împăratul a poruncit să aducă pe Daniel, şi să-l arunce 
în groapa cu lei. Împăratul a luat cuvântul şi a zis lui Daniel: Dum- 
nezeul tău, căruia îi slujeşti, să te scape!“ O piatră a fost pusă la 
gura gropii şi „împăratul a pecetluit-o cu inelul lui şi cu inelul mai 
marilor lui, ca să nu se schimbe nimic cu privire la Daniel. Împăratul 
s-a întors în palatul său şi a petrecut noaptea fără să mănânce: n-au 
fost aduşi înaintea lui nici cântăreţi din instrumente (trad. engl.) şi 
n-a putut să doarmă“. 

Dumnezeu n-a împiedicat pe vrăjmaşii lui Daniel să-l arunce în 
groapa cu lei; El a îngăduit îngerilor răi şi oamenilor nelegiuiţi să-şi 
aducă la îndeplinire planul; dar lucrul acesta l-a îngăduit tocmai 
ca să facă eliberarea slujitorului Său mai vizibilă, iar înfrângerea 
vrăjmaşilor adevărului şi dreptăţii mai deplină. „Omul Te laudă chiar 
şi în mânia lui“, mărturisea psalmistul (Psalmii 76, 10), Prin curajul 
acestui singur bărbat care a ales să urmeze dreptatea mai degrabă 
decât prudenţa, Satana avea să fie înfrânt, iar Numele lui Dumnezeu 
urma să fie înălţat şi onorat. 

Dis-de-dimineaţă, în ziua următoare, împăratul Dariu s-a grăbit 
spre groapă şi „a strigat cu glas plângător: «Daniele, robul Dumne- 


Un 
Un 


348 Profeţi şi regi 


zeului Celui viu, a putut Dumnezeul tău, căruia Îi slujeşti necurmat, 
să te scape de lei?» 

Glasul proorocului a răspuns: «Veşnic să trăieşti împărate! Dum- 
nezeul meu a trimis pe îngerul său şi a închis gura leilor, care nu 
mi-au făcut nici un rău, pentru că am fost găsit nevinovat înaintea 
Lui. Şi nici înaintea ta, împărate, nu am făcut nimic rău!» 

Atunci împăratul s-a bucurat foarte mult, şi a poruncit să-l scoată 
pe Daniel din groapă. Daniel a fost scos din groapă, şi nu s-a găsit 
nici o rană pe el, pentru că avusese încredere în Dumnezeul său. 

Împăratul a poruncit să-i aducă pe oamenii aceia care-l pârâseră 
pe Daniel. Şi au fost aruncaţi în groapa cu lei, ei, copiii lor şi neves- 
tele lor; şi până să ajungă în fundul gropii, leii i-au apucat şi le-au 
sfărâmat oasele“. 

Din nou a fost dată o proclamaţie de către un conducător păgân, 
care-L înălța pe Dumnezeul lui Daniel ca Dumnezeul cel adevă- 
rat. „Împăratul Dariu a scris o scrisoare către toate popoarele, către 
toate neamurile, către oamenii de toate limbile, care locuiau în toată 
împărăţia: «Pacea să vă fie dată din belşug! Poruncesc ca, în toată 
întinderea împărăției mele, oamenii să se teamă şi să se înfricoşeze 
de Dumnezeul lui Daniel. Căci El este Dumnezeul cel viu, şi El dăi- 
nuieşte veşnic; împărăţia Lui nu se va nimici niciodată şi stăpânirea 
lui nu va avea sfârşit. El izbăveşte şi mântuieşte. El face semne şi 
minuni în ceruri şi pe pământ. El a izbăvit pe Daniel din ghearele 
leilor!» 

Împotrivirea nelegiuită faţă de slujitorul lui Dumnezeu a fost 
complet nimicită. „Daniel a dus-o bine sub domnia lui Dariu şi 
sub domnia lui Cir persanul“. Şi prin legătura cu el, aceşti monarhi 
păgâni au fost constrânşi să-L recunoască pe Dumnezeul lui ca 
„Dumnezeul cel viu, care dăinuieşte veşnic; şi împărăţia Lui nu se 
va nimici niciodată“. 

Din istoria eliberării lui Daniel, putem învăţa că în timpuri de 
încercare şi întuneric, copiii lui Dumnezeu trebuie să fie exact ceea 
ce au fost şi atunci când perspectivele erau strălucitoare, de nădejde, 
iar împrejurările le ofereau tot ce-şi doreau. Daniel în groapa leilor a 
fost acelaşi Daniel care a stat înaintea împăratului ca şef al slujbaşilor 
de stat şi ca prooroc al Celui Prea Înalt. Un om a cărui inimă se 
sprijină pe Dumnezeu va fi acelaşi în ceasul celei mai mari încercări 
cum este şi în timp de prosperitate, când lumina şi favoarea lui 

Dumnezeu şi a omului strălucesc asupra lui. Credinţa ajunge la cele 
nevăzute şi prinde realităţile veşnice. 

Cerul este foarte aproape de aceia care suferă din pricina ne- 
prihănirii. Hristos Îşi identifică interesele cu interesele poporului 
Său credincios; El suferă în persoana sfinților Săi, şi tot ce atinge pe 
aleşii Săi ÎI atinge şi pe El. Puterea care este gata să elibereze din 
vătămare fizică sau necaz este aproape pentru a salva de un rău şi 
mai mare, făcând posibil ca slujitorul lui Dumnezeu să-şi păstreze 
integritatea în toate împrejurările şi să biruiască prin har divin. 

Experienţa lui Daniel ca om de stat în împărăţiile Babilonului 
şi Medo-Persiei dă pe faţă adevărul că un om de afaceri nu este în 
mod necesar intrigant şi şiret, ci poate fi îndrumat de Dumnezeu la 
fiecare pas. Daniel, primul-ministru al celei mai mari dintre împă- 
rățiile pământeşti, era în acelaşi timp un prooroc al lui Dumnezeu, 
primind lumina inspiraţiei cereşti. Bărbat cu aceleaşi slăbiciuni ca 
ale noastre, este descris de pana inspiraţiei ca fiind fără greşeală. 
Când problemele lui de serviciu au fost supuse cercetării celei mai 
atente a vrăjmaşilor, au fost găsite fără greş. El era un exemplu de 
ceea ce orice om de afaceri poate deveni atunci când inima îi este 
convertită şi consacrată şi când motivele lui sunt drepte în ochii lui 
Dumnezeu. 

O ascultare strictă de cerinţele Cerului aduce atât binecuvântări 
vremelnice, cât şi spirituale. Neabătut în credincioşia faţă de Dum- 
nezeu, de neclintit în stăpânirea de sine, Daniel, prin demnitatea sa 
nobilă şi prin integritatea sa constantă, cu toate că era un tânăr, a 
câştigat „bunăvoință şi trecere“ (Daniel 1, 9) înaintea slujbaşului 
păgân în a cărui răspundere fusese dat. Aceleaşi caracteristici s-au 
remarcat şi după aceea în viaţa lui. S-a ridicat cu repeziciune la po- 
ziţia de prim-ministru al împărăției Babilonului. În timpul domniei 
monarhilor care au urmat, al căderii naţiunii şi întemeierea unui alt 
imperiu universal, atât de deosebite erau înţelepciunea şi activitatea 
lui ca om de stat, atât de desăvârşit era în tact, în curtenie, cu o evla- 
vie a inimii atât de autentică, cu o aşa credincioşie faţă de principii, 
încât chiar şi vrăjmaşii lui au fost constrânşi să mărturisească faptul 
că „n-au putut să găsească nimic; nici un lucru vrednic de mustrare, 
pentru că el era credincios“. 

Onorat de oameni cu răspunderile statului şi cu secretele împără- 
(ulor de o importanţă universală, Daniel a fost onorat de Dumnezeu 

ca ambasador al Său şi 1 s-au dat multe descoperiri cu privire la 
tainele veacurilor viitoare. Proorociile minunate, aşa cum sunt rapor- 
tate de el în capitolele 7 şi 12 ale cărţii care-i poartă numele, n-au 
fost înţelese deplin nici de profetul însuşi; dar înainte de a-şi încheia 
viaţa de lucrare, i s-a dat asigurarea binecuvântată că la sfârşitul 
zilelor — în perioada de încheiere a istoriei acestei lumi — 1 se 
va îngădui iarăşi să stea în partea lui de moştenire. Nu i s-a dat să 
înţeleagă tot ceea ce Dumnezeu i-a descoperit cu privire la planul 
divin. „Iu, însă, Daniele, ţine ascunse aceste cuvinte şi pecetluieşte 
cartea“, a fost îndemnat el cu privire la scrierile sale profetice. Aces- 
tea urmau să fie sigilate. „Du-te Daniele“, a îndrumat îngerul încă o 
dată pe solul credincios al lui Iehova, „căci cuvintele acestea vor fi 
ascunse şi pecetluite până la vremea sfârşitului. Iar tu, du-te, până 
va veni sfârşitul; tu te vei odihni, şi te vei scula iarăşi odată în partea 
ta de moştenire, la sfârşitul zilelor“ (Daniel 12, 4.9.13). 

Pe măsură ce ne apropiem de încheierea istoriei lumii, prooro- 
ciile raportate de Daniel cer o atenţie deosebită, deoarece se referă 
chiar la timpul în care trăim. Împreună cu ele trebuie unite învă- 
ţăturile din ultima carte a Scripturilor Noului Testament. Satana a 
făcut pe mulţi să creadă că părţile profetice ale cărţilor lui Daniel 
şi ale lui Ioan descoperitorul nu pot fi înţelese. Dar făgăduinţa este 
lămurită că o binecuvântare deosebită va însoţi studierea acestor 
proorocii. „Cei înţelepţi vor înţelege“ (Daniel 12, 10) s-a spus despre 
vedeniile lui Daniel care urmau să fie desigilate în zilele de pe urmă; 
iar despre descoperirea dată de Hristos slujitorului Său Ioan, pentru 
călăuzirea poporului lui Dumnezeu prin toate veacurile, făgăduinţa 
este: „Ferice de cine citeşte şi de cei ce ascultă cuvintele acestei 
proorocii, şi păzesc lucrurile scrise în ea!“ (Apocalipsa 1, 3). 

Din ridicarea şi căderea popoarelor, aşa cum sunt redate în cărțile 
lui Daniel şi Apocalipsa, trebuie să învăţăm cât de fără valoare 
este slava exterioară şi lumească. Babilonul, cu toată puterea şi 
măreţia lui, asemenea căreia lumea noastră n-a mai văzut vreodată 
— puterea şi măreţia care pentru oamenii din zilele acelea păreau 
atât de statornice şi de chinuitoare — cât de cu totul au trecut! Ca 
„floarea ierbii“ (Iacov 1, 10) a pierit. Aşa au pierit împărăţia medo- 
persană şi împărăţile Greciei şi Romei. Şi aşa se duc toate care nu 
au pe Dumnezeu ca temelie! Numai ceea ce este legat de planul 

Său şi dă pe faţă caracterul Său poate dăinui. Principiile Sale sunt 
singurele lucruri statornice pe care le cunoaşte lumea noastră. 

Un studiu atent al desfăşurării planului lui Dumnezeu în istoria 
popoarelor şi în descoperirea lucrurilor viitoare ne va ajuta să apre- 
ciem la adevărata valoare cele văzute şi cele nevăzute şi să învăţăm 
care este scopul adevărat al vieţii. Astfel, văzând lucrurile prezente 
în lumina veşniciei, putem, asemenea lui Daniel şi tovarăşilor lui 
să trăim pentru ceea ce este adevărat, nobil şi dăinuitor. Şi învățând 
în viaţa aceasta principiile Împărăției Domnului şi Mântuitorului 
nostru, acea împărăție binecuvântată, care va dăinui din veşnicie în 
veşnicie, putem fi pregătiţi ca la venirea Sa să intrăm împreună cu 
EI în stăpânirea el. 

După roble 


[550] 
„Domnul să te mustre Satano! Domnul să te mustre, El care a 


ales Ierusalimul! Nu este el, Iosua un tăciune scos din foc?“ (Zaharia 
3,2) 


Capitolul 45 — Întoarcerea din robie 


Sosirea armatei lui Cir în faţa zidurilor Babilonului a fost pentru 
iudei semnul că eliberarea lor din robie se apropia. Cu peste un veac 
înainte de naşterea lui Cir, inspiraţia îl menţionase pe nume şi făcuse 
ca să se scrie un raport cu privire la lucrarea pe care avea să o facă 
luând cetatea Babilonului prin surprindere şi la pregătirea căii pentru 
eliberarea fiilor robiei. Prin Isaia fusese rostit cuvântul: 

„Aşa vorbeşte Domnul către unsul Său, către Cir, pe care-l ţine de 
mână ca să doboare neamurile înaintea lui ... să-i deschidă porţiile, ca 
să nu se mai închidă: «Eu voi merge înaintea ta, voi netezi drumurile 
muntoase, voi sfărâma uşile de aramă şi voi rupe zăvoarele de fier. 
Îţi voi da vistierii ascunse, bogății îngropate, ca să ştii că Eu sunt 
Domnul care te chem pe nume, Dumnezeul lui Israel»“ (Isaia 45, 
1-3). 

Prin intrarea neaşteptată a armatei cuceritorului persan în inima 
capitalei babiloniene prin albia râului ale cărui ape fuseseră abătute şi 
prin porţile interioare care dintr-o neglijenţă fuseseră lăsate deschise 
şi nepăzite, iudeii aveau o dovadă suficientă cu privire la împlinirea 
literală a profeţiei lui Isaia cu privire la înfrângerea neaşteptată a 
apăsătorilor lor. Şi aceasta trebuia să fie pentru ei un semn neîndoios 
că Dumnezeu dirija mersul naţiunilor în favoarea lor; legate strâns 
de proorocia care accentua modul căderii şi cuceririi Babilonului 
erau cuvintele: 

„Cir este păstorul Meu, şi el va împlini toată voia Mea; el va 
zice despre Ierusalim: «să fie zidit iarăşi!» şi despre Templu: «Să i 
se pună temeliile!»“ „Eu am ridicat pe Cir, în dreptatea Mea, şi voi 
netezi toate cărările lui, El Îmi va zidi iarăşi cetatea, şi va da drumul 
prinşilor Mei de război, fără preţ de răscumpărare şi fără daruri, zice 
Domnul oştirilor“ (Isaia 44, 28; 45, 13). Acestea nu erau singurele 
proorocii pe care robii avuseseră ocazia să-şi întemeieze nădejdea 
într-o eliberare grabnică. Scrierile lui Ieremia erau la îndemâna 
lor, şi în aceasta era stabilit clar lungimea timpului care trebuia să 
treacă înainte de readucerea lui Israel din Babilon. „Dar când se 

vor împlini aceşti şaptezeci de ani“, prezisese Domnul prin solul 
Său, „voi pedepsi pe împăratul Babilonului, şi pe neamul acela, zice 
Domnul, pentru nelegiuirile lor; voi pedepsi ţara Haldeilor şi o voi 
preface în nişte dărâmături veşnice“ (Ieremia 25, 12). Urma să se dea 
pe faţă înţelegere pentru rămăşiţa lui Iuda ca răspuns la rugăciunea 
arzătoare. „Mă voi lăsa să fiu găsit de voi, zice Domnul, şi voi aduce 
înapoi pe prinşii voştri de război; vă voi strânge din toate neamurile 
şi din toate locurile în care v-am izgonit, zice Domnul, şi vă voi 
aduce înapoi în locul de unde v-am dus în robie“ (Ieremia 29, 14). 

Deseori Daniel şi tovarăşi lui studiaseră aceste proorocii şi 
altele asemănătoare, care subliniau planul lui Dumnezeu pentru 
poporul Său. Iar acum când desfăşurarea rapidă a evenimentelor 
dădea mărturie despre mâna cea puternică a lui Dumnezeu la lucru 
printre popoare, Daniel a dat o atenţie deosebită făgăduinţelor făcute 
lui Israel. Credinţa lui în Cuvântul profetic l-a condus să intre în 
experienţele prevăzute de scriitorii sacri. „De îndată ce vor trece cei 
şaptezeci de ani ai Babilonului“, spusese Domnul, „Îmi voi aduce 
aminte de voi, şi voi împlini faţă de voi făgăduinţa Mea cea bună, 
aducându-vă înapoi în locul acesta.... Căci Eu ştiu gândurile pe 
care le am cu privire la voi, zice Domnul, gânduri de pace şi nu de 
nenorocire, că să vă dau un viitor şi o nădejde. Voi Mă veţi chema şi 
veţi pleca; Mă veţi ruga, şi vă voi asculta. Mă veţi căuta, şi Mă veţi 
găsi, dacă Mă veţi căuta cu toată inima“ (Vers. 10-13). 

Cu puţin timp înainte de căderea Babilonului, când Daniel me- 
dita la acele proorocii şi-L căuta pe Dumnezeu pentru înţelegerea 
timpurilor, i-au fost date câteva viziuni privitoare la ridicarea şi că- 
derea împărăţiilor. O dată cu prima vedenie, aşa cum este raportată 
în capitolul 7 din cartea lui Daniel, i-a fost dată şi interpretarea; 
dar nu totul a fost făcut clar proorocului: „Pe mine, Daniel, m-au 
tulburat nespus de mult gândurile mele“, scria el despre experienţele 
din vremea aceea, „şi mi s-a schimbat culoarea feţei; dar am păstrat 
cuvintele acestea în inima mea“. (Daniel 7, 28). 

Printr-o altă viziune a fost aruncată mai multă lumină asupra 
evenimentelor viitorului; şi aceasta s-a întâmplat la încheierea acestei 
vedenii, când Daniel a auzit „pe un sfânt vorbind; şi un alt sfânt a 
întrebat pe cel care vorbea: «În câtă vreme se va împlini vedenia?»“ 
(Daniel 8, 13). Răspunsul care i-a fost dat, „până vor trece două mii 
trei sute de seri şi dimineţi; apoi sfântul locaş va fi curăţit!“ (Daniel 


356 Profeţi şi regi 


3, 14), l-a încurcat şi mai mult. A căutat cu stăruinţă să înţeleagă 
vedenia. Nu putea înţelege legătura dintre robia celor şaptezeci de 
ani profetizată prin leremia şi cele două mii trei sute de ani despre 
care a auzit în viziune pe vizitatorul ceresc declarând că aveau 
să treacă înainte de curățirea sanctuarului lui Dumnezeu. Îngerul 
Gabriel i-a dat o interpretare parţială; dar atunci când proorocul a 
auzit cuvintele „vedenia este pentru ... nişte vremi îndepărtate“, a 
leşinat. „Eu, Daniel, am stat leşinat“ redă el experienţa, „şi am fost 
bolnav mai multe zile, apoi m-am sculat şi mi-am văzut de treburile 
împăratului. Eram uimit de vedenia aceasta şi nimeni nu ştia“ (Vers. 
26, 27). 

Încă apăsat de povara lui Israel, Daniel a studiat din nou prooro- 
ciile lui Ieremia. Ele erau foarte clare, atât de clare încât a înţeles 
prin aceste mărturii raportate în „cărți că trebuiau să treacă şaptezeci 
de ani pentru dărâmăturile Ierusalimului, după numărul anilor despre 
care vorbise Domnul către proorocul Ieremia“. (Daniel 9, 2). 

Cu credinţă întemeiată pe cuvântul cel sigur al proorociei, Daniel 
s-a rugat Domnului pentru împlinirea grabnică a acestor făgăduinţe. 
El s-a rugat pentru ca onoarea lui Dumnezeu să fie păstrată. În 
această rugăciune s-a identificat deplin cu aceia care nu împliniseră 
planul divin, mărturisind păcatele lor ca fiind ale lui. 

„ŞI mi-am întors faţa spre Domnul Dumnezeu“, zicea proorocul, 
„ca să-L caut cu rugăciune şi cereri, postind în sac şi cenuşă. M-am 
rugat Domnului, Dumnezeului meu, şi l-am făcut mărturisirea“ (Da- 
niel 9, 3.4). Cu toate că Daniel fusese vreme îndelungată în slujba lui 
Dumnezeu şi fusese caracterizat de cer ca un „om prea iubit“, totuşi 
s-a socotit ca un păcătos înaintea lui Dumnezeu, susţinând marea 
nevoie a poporului pe care-l iubea. Rugăciunea lui era elocventă în 
simplitatea ei profundă şi în sinceritate. Ascultai cum se ruga el: 

„Doamne, Dumnezeule mare şi înfricoşat, Tu, care ţii legământul 
şi dai îndurare celor ce Te iubesc şi păzesc poruncile Tale! Noi 
am păcătuit, am săvârşit nelegiuirea, am fost răi şi îndărătnici, ne- 
am abătut de la poruncile şi orânduirile Tale. N-am ascultat pe 
robii tăi prooroci, care au vorbit în Numele Tău, împăraţilor noştri, 
căpeteniilor noastre, părinţilor noştri, şi către tot poporul ţării. 

Tu, Doamne, eşti drept, iar nouă ni se cuvine astăzi să ni se 
umple faţa de ruşine, nouă tuturor oamenilor lui Iuda, locuitorilor 
Ierusalimului şi întregului Israel, fie ei aproape, fie departe, în toate 

tările în care i-ai izgonit din pricina fărădelegilor de care s-au făcut 
vinovaţi faţă de Tine!... 

La Domnul, Dumnezeul nostru, însă, este îndurarea şi iertarea, 
căci împotriva Lui ne-am răzvrătit! Dar, Doamne, după toată îndu- 
rarea Ta, abate mânia şi urgia Ta de la cetatea ta Ierusalimul, de 
la muntele Tău cel sfânt; căci din pricina nelegiuirilor părinților 
noştri este Ierusalimul şi poporul Tău de ocara tuturor celor ce ne 
înconjoară. 

Ascultă dar, acum, Dumnezeul nostru, rugăciunea şi cererile ro- 
bului Tău, şi, pentru dragostea Domnului, fă să strălucească Faţa Ta 
peste sfântul Tău locaş pustiit! Pleacă urechea, Dumnezeule, şi as- 
cultă! Deschide ochii şi priveşte la dărâmăturile noastre, şi la cetatea 
peste care este chemat Numele Tău! Căci nu pentru neprihănirea 
noastră Îţi aducem noi cererile noastre, ci pentru îndurările Tale 
cele mari. Ascultă, Doamne! lartă, Doamne! la aminte, Doamne! 
Lucrează şi nu zăbovi, din dragoste pentru Tine, Dumnezeul meu! 
Căci Numele Tău este chemat peste cetatea Ta şi peste poporul Tău!“ 
(Daniel 9, 4-9.16-19). 

Cerul se pleacă să asculte cererea stăruitoare a proorocului. Chiar 
înainte de a-şi încheia rugăciunea pentru iertare şi restatornicire, 
puternicul Gabriel i s-a arătat din nou şi i-a atras atenţia la vedenia 
pe care o avusese înainte de căderea Babilonului şi de moartea lui 
Belşaţar. Şi atunci îngerul i-a descris în amănunt perioada celor 
şaptezeci de săptămâni care aveau să înceapă la vremea „ieșirii 
poruncii pentru zidirea din nou a Ierusalimului“ (Vers. 25). 

Rugăciunea lui Daniel fusese înălţată „în anul întâi al domniei 
lui Dariu“ (Vers. 1), monarhul persan al cărui general, Cir, luase 
de la Babilonia sceptrul conducerii universale. Domnia lui Dariu a 
fost onorată de Dumnezeu. La el a fost trimis îngerul Gabriel „să-l 
susţină şi să-l întărească“ (Daniel 11, 1). După moartea lui, care a 
survenit cam la doi ani după căderea Babilonului, Cir a urmat la 
tron, şi începutul domniei lui a marcat împlinirea celor şaptezeci de 
ani de când prima grupă de evrei fusese luată de Nebucadneţar din 
căminul lor iudeu la Babilon. 

Eliberarea lui Daniel din groapa leilor fusese folosită de Dum- 
nezeu pentru a produce o impresie favorabilă asupra minţii lui Cir 
cel mare. Calitățile veritabile ale omului lui Dumnezeu ca bărbat de 
stat cu o viziune îndepărtată au făcut pe conducătorul persan să-i 

poarte un respect deosebit şi să-i onoreze judecata. Iar acum, chiar 
la vremea când Dumnezeu spusese că va porunci rezidirea templu- 
lui din Ierusalim, a influenţat pe Cir ca unealtă a Lui să cunoască 
proorociile cu privire al el, cu care Daniel era atât de familiarizat, şi 
să dea poporului iudeu libertatea. 

Când împăratul a văzut cuvintele care profetizaseră cu peste o 
sută de ani înainte naşterea lui, modul în care Babilonul avea să fie 
luat; când a citit solia adresată lui de Conducătorul Universului: „Eu 
te-am încins înainte ca tu să Mă cunoşti. Ca să se ştie, de la răsăritul 
soarelui până la apusul soarelui că afară de Mine nu este Dumnezeu“ 
; când a văzut înaintea ochilor lui declaraţia Dumnezeului cel veşnic: 
„Din dragoste pentru robul Meu Iacov, şi pentru Israel, alesul Meu, 
te-am chemat pe nume, ţi-am vorbit cu bunăvoință, înainte ca tu să 
Mă cunoşti“; când a urmărit cuvintele inspirate: „Eu am ridicat pe 
Cir, în dreptatea Mea, şi voi netezi toate cărările lui. El îmi va zidi 
iarăşi cetatea, şi va da drumul prinşilor Mei de război, fără preţ de 
răscumpărare“ (Isaia 45, 5.0.4.13), inima i-a fost mişcată profund şi 
s-a hotărât să împlinească misiunea încredinţată de cer. Va lăsa pe 
robii iudei şi va ajuta să reclădească templul lui Iehova. 

Într-o proclamaţie scrisă, publicată „în toată împărăţia lui“, Cir 
a făcut cunoscut dorinţa lui de a lua măsuri pentru reîntoarcerea 
evreilor şi pentru reclădirea templului lor. „Domnul, Dumnezeul 
cerurilor, mi-a dat toate împărăţiile pământului“, a recunoscut îm- 
păratul în această proclamaţie publică, „şi mi-a poruncit să-l zidesc 
o casă la Ierusalim, în Iuda. Cine dintre voi este din poporul Lui? 
Dumnezeul lui să fie cu el, şi să se suie la Ierusalim ... şi să zidească 
acolo Casa Domnului, Dumnezeului lui Israel! El este adevăratul 
Dumnezeu, care locuieşte la Ierusalim. Oriunde locuiesc rămăşite 
din poporul Domnului, oamenii din locul acela să le dea argint, aur, 
avere şi vite, pe lângă daruri de bunăvoie“ (Ezra 1, 1-4). 

„Casa să fie zidită iarăşi“, a îndrumat el mai departe cu privire la 
templu, „ca să fie un loc unde să se aducă jertfe, şi să aibă temelii 
tari. Să aibă o înălțime de şaizeci de coţi, o lăţime de şaizeci de coți, 
trei rânduri de pietre cioplite şi un rând de lemn nou. Cheltuielile 
vor fi plătite din casa împăratului. Mai mult, uneltele de aur şi de 
argint ale Casei lui Dumnezeu, pe care le luase Nebucadneţar din 
Templul de la Ierusalim şi le adusese la Babilon, să fie date înapoi, 
duse în Templul din Ierusalim“ (Ezra 6, 3-5). 

Veştile cu privire la acest decret au ajuns până a cele mai în- 
depărtate provincii ale împărăției şi pretutindeni printre copiii lui 
Israel împrăştiaţi a fost o mare bucurie. Mulţi, asemenea lui Daniel, 
studiaseră proorociile şi-L căutaseră pe Dumnezeu pentru interven- 
ţia făgăduită în favoarea Sionului. Iar acum rugăciunile lor fuseseră 
ascultate; ei se puţeau uni în cântări de bucurie din toată inima: 


„Când a adus Domnul înapoi pe prinşii de război 
ai Sionului, parcă visam. 

Atunci gura ne era plină de strigăte de bucurie, 
şi limba de cântări de veselie. 

Atunci se spunea printre neamuri: 
«Domnul a făcut mari lucruri pentru ei!» 

Da, Domnul a făcut mari lucruri pentru noi 
şi de aceea suntem plini de bucurie:“. 


(Ps 126,1-3). 


„Capii de familie din Iuda şi Beniamin, preoţii şi leviţii, şi anume 
toţi aceia al căror duh l-a trezit Dumnezeu“ — aceştia constituiau 
rămăşiţa credincioasă, aproape cincizeci de mii, dintre iudeii aflaţi în 
țările exilului care s-au hotărât să folosească ocazia minunată oferită 
„să meargă să zidească la Ierusalim Casa Domnului“. Prietenii lor 
nu i-au lăsat să meargă cu mâinile goale. „Şi toţi cei dimprejurul lor 
le-au dat lucruri de argint, de aur, avere, vite şi lucruri scumpe“. La 
acestea şi la multe alte daruri de bună voie s-au adăugat „uneltele 
Casei Domnului, pe care le luase Nebucadneţar din Ierusalim... Cir, 
împăratul perșilor, le-a scos prin Mitredat, vistiernicul ... în număr 
de cinci mii patru sute“ pentru folosirea în templul care urma să fie 
rezidit (Ezra 1, 5-11). 

Asupra lui Zorobabel (cunoscut sub numele de Seşbaţar), des- 
cendent din împăratul David, Cir a aşezat răspunderea de guvernator 
peste cei care se întorceau în ludea; şi cu el s-a unit marele preot 
Iosua. Călătoria cea lungă prin pustiul cel întins s-a desfăşurat în 
siguranţă, iar mulțimea fericită, plină de recunoştinţă faţă de Dum- 
nezeu pentru multele Sale îndurări, a început îndată lucrarea de 
restatornicire a ceea ce fusese dărâmat şi distrus. „Căpeteniile case- 
lor părinteşti““ au adus daruri din avutul lor spre a ajuta să se plătească 

cheltuielile pentru rezidirea templului; iar poporul, urmând exemplul 
lor, a dat de bună voie din puţinul său (vezi Ezra 2, 64-70). 

În cel mai scurt timp posibil, a fost înălţat un altar pe locul 
vechiului altar din curtea templului. Pentru slujbele legate de consa- 
crarea acestui altar poporul „s-a adunat ca unul singur“ şi s-a unit 
în restatornicirea slujbelor sfinte care fuseseră întrerupte pe vremea 
distrugerii Ierusalimului de către Nebucadneţar. Înainte de a se des- 
părți să locuiască în casele pe care se străduiau să le zidească „au 
prăznuit şi sărbătoarea corturilor“ (Ezra 3, 1-6). 

Reclădirea altarului arderilor de tot zilnice a produs o bucurie de 
nedescris rămăşiţei credincioase. Au început cu toată inima pregăti- 
rile necesare pentru reclădirea templului, prinzând curaj pe măsură 
ce aceste pregătiri avansau de la o lună la alta. Timp de mai mulţi 
ani fuseseră lipsiți de dovada vizibilă a prezenţei lui Dumnezeu. Iar 
acum, înconjurați aşa cum erau de multe amintiri triste ale apostaziei 
părinţilor lor, doreau după o dovadă dăinuitoare a iertării şi primi- 
rii divine. Mai presus de recâştigarea proprietăţii lor şi a vechilor 
privilegii, apreciau aprobarea lui Dumnezeu. El lucrase în mod mi- 
nunat în favoarea lor şi simțeau asigurarea prezenţei Sale cu ei; însă 
doreau binecuvântări şi mai mari. Cu o anticipare plină de bucurie 
priveau către vremea când, templul odată reconstruit urma să vadă 
strălucirea slavei Sale dinăuntrul lui. 

Muncitorii angajaţi pentru pregătirea materialului de clădit, au 
găsit printre ruine unele blocuri de piatră imense aduse pe locul 
templului din zilele lui Solomon. Ele au fost pregătite pentru folosire 
şi au fost procurate multe materiale noi; şi în scurt timp, lucrarea a 
ajuns la punctul când trebuia pusă piatra de temelie. Aceasta s-a făcut 
în prezenţa multor mii care se adunaseră să fie martori la înaintarea 
lucrării şi să-şi exprime bucuria că aveau o parte în ea. În timp ce 
piatra unghiulară era aşezată la locul ei, poporul, acompaniat de 
trâmbiţele preoţilor şi de chimvalele fiilor lui Asaf, „cântau, mărind 
şi lăudând pe Domnul prin aceste cuvinte: «Căci este bun, căci 
îndurarea Lui pentru Israel ţine în veac!» (Ezra 3, 11). 

Casa care era pe punctul de a fi reclădită fusese subiectul multor 
proorocii cu privire la favoarea pe care Dumnezeu voia să o arate 
Sionului, şi toţi cei care erau de faţă la aşezarea pietrei din capul 
unghiului ar fi trebuit să împărtăşească cu toată inima spiritul ocaziei 
aceleia. Însă, amestecată cu muzica şi cu strigătele de laudă care 

s-au auzit în acea zi fericită, era o notă discordantă. „Mulţi din preoţi 
şi leviţi, şi din capii de familii mai în vârstă, care văzuseră casa cea 
dintâi, plângeau tare, când se puneau sub ochii lor temeliile casei 
acesteia“ (Vers. 12). 

Era natural ca amărăciunea să umple inimile celor vârstnici, 
când se gândeau la urmările unei nepocăinţe îndelungate. Dacă ei şi 
generaţia lor ar fi ascultat de Dumnezeu şi ar fi împlinit planul Său 
pentru Israel, templul clădit de Solomon n-ar fi fost distrus, iar robia 
n-ar fi fost necesară. Dar datorită nerecunoştinţei şi necredincioşiei, 
fuseseră împrăştiaţi printre păgâni. 

Acum condiţiile se schimbaseră. Cu milă duioasă Domnul cer- 
cetase iarăşi poporul Său şi îi îngăduise să se reîntoarcă în ţara lui. 
Amărăciunea datorită greşelilor trecutului ar fi trebuit să facă loc 
sentimentelor de mare bucurie. Dumnezeu mişcase inima lui Cir 
ca să-i ajute în rezidirea templului, şi aceasta ar fi trebuit să dea 
naştere la exprimări de recunoştinţă profundă. Dat unii n-au văzut 
providenţele deschise de Dumnezeu. În loc să se bucure, au cultivat 
gânduri de nemulţumire şi descurajare. Ei văzuseră slava templului 
lui Solomon şi plângeau din cauza inferiorităţiui clădirii care se înălța 
acum. 

Murmurarea şi nemulţumirea, precum şi comparaţiile nefavo- 
rabile au avut o influenţă deprimantă asupra minţii multora şi au 
slăbit braţele clăditorilor. Muncitorii au fost determinaţi să-şi pună 
întrebarea dacă trebuiau să continue cu ridicarea unei clădiri care 
încă de la început a fost criticată cu atâta uşurinţă şi care era cauza 
atâtor plânsete. 

Erau însă mulţi în adunare a căror credinţă mai mare şi viziune 
mai largă nu i-au făcut să vadă această slavă mai mică cu atât de 
multă nemulţumire. „Mulţi alţii îşi arătau bucuria prin strigăte, aşa 
încât nu se putea deosebi glasul strigătelor de bucurie, de glasul 
plânsetelor poporului; căci poporul scotea mari strigăte, al căror 
sunet se auzea de departe“. (Vers. 12.13). 

Dacă aceia care nu s-au bucurat pe punerea pietrei de temelie 
a templului ar fi putut prevedea urmările lipsei lor de credinţă din 
ziua aceea, ar fi fost îngroziţi. Puțin şi-au dat seama ei de greutatea 
cuvintelor lor de dezaprobare şi descurajare; ştiau prea puţin, cât de 
mult aveau să întârzie exprimările lor de nemulţumire terminarea 
casei Domnului. 

Măreţia templului dintâi şi ritualurile impresionante ale slujbelor 
religioase fuseseră un izvor de îngâmfare pentru Israel înainte de 
robie; dar închinarea lor fusese deseori lipsită de acele calităţi pe care 
Dumnezeu le priveşte ca fiind cele mai importante. Slava templului 
dintâi, splendorii slujbei lui nu-i puteau recomanda lui Dumnezeu, 
deoarece nu-l dădeau tocmai ceea ce avea valoare în ochii Lui. Ei 
nu-l aduceau o jertfă dintr-un spirit zdrobit şi mâhnit. 

Atunci când principiile vitale ale Împărăției lui Dumnezeu sunt 
pierdute din vedere, ceremoniile devin numeroase şi extravagante. 
Atunci când clădirea caracterului este neglijată, când împodobirea 
sufletului lipseşte, când simplitatea evlaviei este dispreţuită, mândria 
şi dorinţa de etalare cer edificii bisericeşti măreţe, împodobiri splen- 
dide şi ceremonii impunătoare. Dar în toate acestea Dumnezeu nu 
este onorat. El apreciază biserica Sa nu pentru avantajele exterioare, 
ci pentru evlavia sinceră care o deosebeşte de lume. El o apreciază 
după creşterea membrilor ei în cunoaşterea lui Hristos, după îna- 
intarea ei în experienţa spirituală. El caută principiile dragostei şi 
ale bunătăţii. Nici toată frumuseţea artei nu se poate compara cu 
frumuseţea blândeţii şi a caracterului care va fi dat pe faţă în aceia 
care sunt reprezentanţii lui Hristos. 

O comunitate poate fi cea mai săracă din ţară. Poate să nu aibă 
atracțiile vreunei arătări din afară; dar dacă membrii au principiile 
caracterului lui Hristos, îngerii se vor uni cu ei în închinare. Lauda 
şi mulţumirea din inimile recunoscătoare se vor înălța la Dumnezeu 
ca o jertfă plăcută. 


„Lăudaţi pe Domnul, căci este bun, 
căci în veac ţine îndurarea Lui! 
Aşa să zică cei răscumpăraţi de Domnul, 
pe care i-a izbăvit El din mâna vrăjmaşului.... 


Cântaţi, cântaţi în cinstea Lui! 
Vorbiţi despre toate minunile Lui! 
Făliți-vă cu Numele Lui cel sfânt! 
Să se bucure inima celor ce caută pe Domnul)... 

Căci El a potolit sufletul însetat, 
şi a umplut de bunătăţi sufletul flămând“. 


(Psalmii 107, 1.2; 


103,23: 107,9) 
[567] 

Capitolul 46 — „Proorocii lui Dumnezeu îi ajutau“ 


În apropierea izraeliţilor care-şi asumaseră sarcina reclădirii tem- 
plului, locuiau samaritenii, un popor amestecat care luase fiinţă din 
căsătoria coloniştilor păgâni din provinciile Asiriei cu rămăşiţa celor 
zece seminţii care fusese lăsată în Samaria şi în Galilea. În anii 
din urmă samaritenii pretindeau că se închinau Dumnezeului celui 
adevărat, dar în inimă şi practică erau idolatri. Este adevărat, ei sus- 
țineau că idolii lor erau doar pentru a le reaminti de Dumnezeul cel 
viu, Conducătorul universului; cu toate acestea poporul era înclinat 
să se închine chipurilor cioplite. 

În perioada de restaurare, aceşti samariteni au ajuns să fie cunos- 
cuţi ca vrăjmaşi ai lui Iuda şi Beniamin. Auzind că „fiii robiei zidesc 
un Templu Domnului, Dumnezeului lui Israel, au venit la Zorobabel 
şi la capii de familii“ şi şi-au exprimat dorinţa să se unească cu ei la 
înălţarea acestuia. „Să zidim şi noi cu voi“, le-au propus ei, „căci şi 
noi chemăm ca şi voi pe Dumnezeul vostru, şi-l aducem jertfe din 
vremea lui Esar-Hadon, împăratul Asiriei, care ne-a adus acolo“. Dar 
favoarea pe care o cereau le-a fost refuzată. „Nu se cuvine să zidiţi 
împreună cu noi Casa Dumnezeului nostru“, au răspuns conducătorii 
izraeliţilor. „Ci noi singuri o vom zidi Domnului, Dumnezeului lui 
Israel, cum ne-a poruncit împăratul Cir, împăratul Perşilor“ (Ezra 4, 
1-3). 

Numai o rămăşiţă alesese să se întoarcă din Babilon, şi acum, 
când îşi asumau o lucrare în aparenţă peste puterile lor, cei mai 
apropiaţi vecini au venit cu o ofertă de ajutor. Samaritenii aminteau 
de închinarea lor la adevăratul Dumnezeu şi-şi exprimau dorinţa să 
se împărtăşească de privilegiile şi binecuvântările legate de slujba 
templului. „Noi chemăm ca şi voi, pe Dumnezeul vostru“, declarau 
ei. „Să zidim şi noi cu voi“. Dacă însă fruntaşi iudei ar fi acceptat 
această ofertă de ajutor, ei ar fi deschis o uşă pentru intrarea idolatriei. 
Ei au sesizat nesinceritatea samaritenilor. Şi-au dat seama că ajutorul 
câştigat printr-o alianţă cu aceşti oameni avea să fie ca un nimic 

în comparaţie cu binecuvântarea pe care aşteptau s-o primească 
urmând poruncile clare ale lui Iehova. 

Privitor la legătura pe care Israel trebuia să o aibă cu popoarele 
înconjurătoare, Domnul spusese prin Moise: „Să nu închei legământ 
cu ele, şi să nu ai milă de ele. Să nu te încuscreşti cu popoarele 
acestea căci ar abate de la Mine pe fiii tăi, şi ar sluji astfel altor 
dumnezei; Domnul S-ar aprinde de mânie împotriva voastră şi te-ar 
nimici îndată. Căci tu eşti un popor sfânt pentru Domnul, Dumnezeul 
tău, şi Domnul Dumnezeul tău, te-a ales ca să fii un popor al Lui 
dintre toate popoarele de pe faţa pământului“ (Deuteronom 7, 2-4; 
14,2). 

Consecința care avea să urmeze intrării în legământ cu naţiunile 
înconjurătoare a fost proorocită lămurit: „Domnul te va împrăştia 
printre toate neamurile, de la o margine a pământului până la cea- 
laltă““, spusese Moise, „şi acolo, vei sluji altor dumnezei pe care nu 
i-ai cunoscut nici tu, nici părinţii tăi, dumnezei de lemn şi de piatră. 
Între aceste neamuri, nu vei fi liniştit, şi nu vei avea loc de odihnă 
pentru talpa picioarelor tale. Domnul îţi va face inima fricoasă, ochii 
lâncezi şi sufletul îndurerat. Viaţa îți va sta nehotărâtă înainte, vei 
tremura zi şi noapte, nu vei fi sigur de viaţa ta, în groaza care-ţi 
va umple inima şi în faţa lucrurilor pe care ţi le vor vedea ochii“ 
(Deuteronom 28, 64-67). „Şi dacă de acolo vei căuta pe Domnul, 
Dumnezeul tău“, fusese făgăduinţa, „Îl vei găsi, dacă-L vei căuta 
din toată inima ta şi din tot sufletul tău“ (Deuteronom 4, 29). 

Zorobabel şi tovarăşii lui erau familiarizați cu acestea şi multe 
alte scripturi asemănătoare şi în recenta robie avuseseră dovadă după 
dovadă cu privire la împlinirea lor. lar acum, după ce se pocăiseră 
de păcatele care aduseseră asupra lor şi a părinţilor lor judecăţile 
profetizate atât de clar prin Moise, după ce se întorseseră cu toată 
inima la Dumnezeu şi-şi reînnoiseră legătura cu EI, prin legământ, 
li se îngăduise să se reîntoarcă în ludea ca să refacă ceea ce fusese 
distrus. Să intre chiar de la începutul lucrării lor în legământ cu 
idolatrii? 

„Să nu închei legământ cu ele“, spusese Dumnezeu, iar aceia 
care se reconsacraseră de curând Domnului la altarul reclădit în faţa 
ruinelor templului Său şi-au dat seama că linia de demarcaţie între 
poporul Său şi lume trebuia să fie totdeauna păstrată distinctă. Ei 

au refuzat să intre în alianţă cu aceia care, deşi cunoşteau cerinţele 
Legii lui Dumnezeu, nu se supuneau pretențiilor ei. 

Principiile stabilite în Deuteronomul pentru îndrumarea lui Israel 
trebuie să fie urmate de poporul lui Dumnezeu până la sfârşitul tim- 
pului. Prosperitatea adevărată depinde de menţinerea legământului 
nostru cu Dumnezeu. Niciodată nu trebuie să ne îngăduim să com- 
promitem principiul prin intrarea în alianţă cu aceia care nu se tem 
de EI. 

Există o primejdie continuă ca cei care susţin a fi creştini să 
ajungă la concepţia că pentru avea influenţă asupra celor ce sunt 
lumeşti trebuie ca într-o măsură oarecare să se asemene lumii. Însă 
cu toate că un asemenea drum poate părea că aduce avantaje mai 
mari, totdeauna se sfârşeşte cu pierdere spirituală. Poporul lui Dum- 
nezeu trebuie să se păzească cu stricteţe împotriva oricărei influenţe 
subtile care caută intrare, prin mijlocirea unor ispite măgulitoare din 
partea vrăjmaşilor adevărului. Copiii lui Dumnezeu sunt străini şi 
călători în această lume, mergând pe o cale presărată cu primejdii. 
Ei nu trebuie să dea atenţie subterfugiilor ingenioase şi ispitelor 
ademenitoare, folosite pentru a-i îndepărta de la ascultare. 

Nu sunt cei mai de temut vrăjmaşi ai cauzei lui Dumnezeu aceia 
care sunt cunoscuţi şi făţiş declaraţi. Cei care, asemenea vrăjmaşilor 
lui Iuda şi Beniamin, vin cu cuvinte plăcute şi cu vorbe linguşitoare, 
urmărind în aparenţă un legământ de prietenie cu copiii lui Dumne- 
zeu, aceia au o putere mai mare de amăgire. Oricine să fie cu băgare 
de seamă faţă de aceasta, pentru ca nu cumva o cursă ascunsă cu 
grijă şi măiestrie să-l găsească nepregătit. Îndeosebi astăzi, când 
istoria pământului se încheie, Domnul cere de la copiii Săi o veghere 
care nu cunoaşte odihnă. Însă cu toate că lupta este neîntreruptă, 
nimeni nu este lăsat să lupte singur. Îngerii ajută şi-i ocrotesc pe 
cei care umblă smeriţi înaintea lui Dumnezeu. Niciodată Domnul 
nostru nu-i va trăda pe aceia care se încred în El. Atunci când copiii 
Săi se apropie de El pentru a fi ocrotiți de cel rău, Domnul înalţă în 
ajutorul lor, cu milă şi dragoste, un steag împotriva vrăjmaşului. „Nu 
vă atingeţi de ei“, zice EI, „căci sunt ai Mei. I-am săpat pe palmele 
Mele“. 

Neobosiţi în împotrivirea lor, samaritenii „au muiat inima po- 
porului lui Iuda ; l-au înfricoşat, ca să-i împiedice să-l împiedice 
să zidească, şi au mituit cu preţ de argint pe sfetnici, ca să-i ză- 

dărnicească lucrarea. Aşa a fost tot timpul vieţii lui Cir, împăratul 
Perşilor“ (Ezra 4, 4.5). Prin rapoarte neadevărate, au trezit neîncre- 
dere în minţile uşor influenţabile către îndoială. Dar timp de mai 
mulţi ani, puterile răului au fost ţinute în frâu, iar poporul din ludea 
a avut libertatea să-şi continue lucrarea. 

În timp ce Satana se lupta să influenţeze cele mai înalte autori- 
tăţi în împărăţia Medo-Persiei ca să manifeste dezaprobare faţă de 
poporul lui Dumnezeu, îngerii lucrau în favoarea exilaţilor. Lupta 
era de aşa natură încât întreg Cer era interesat. Prin proorocul Daniel 
ni se dă o privelişte a acestei lupte puternice dintre forţele binelui şi 
ale răului. 

Timp de trei săptămâni, Gabriel a luptat cu forţele întunericului, 
căutând să anihileze influenţele care lucrau asupra minţii lui Cir şi 
înainte ca lupta să se încheie, Însuşi Hristos a venit în ajutorul lui 
Gabriel. „Căpetenia împărăției Persiei mi-a stat împotrivă douăzeci 
şi una de zile“, declară Gabriel; „însă iată că Mihail, una din căpe- 
teniile cele mai de seamă, mi-a venit în ajutor, şi am ieşit biruitor 
acolo lângă împărații Persiei“ (Daniel 10, 13). Tot ce a putut face 
cerul în favoarea poporului lui Dumnezeu, a fost făcut. Biruinţa a 
fost în ce din urmă câştigată, forţele vrăjmaşului au fost ţinute în 
frâu în toate zilele lui Cir şi în toate zilele fiului său Cambise, care a 
domnit aproape şapte ani şi jumătate. 

Aceasta a fost o vreme de minunate ocazii pentru iudei. Cei 
mai înalți slujitori ai cerului lucrau asupra inimilor împăraţilor şi 
toate acestea pentru ca poporul lui Dumnezeu să lucreze neobosit 
pentru a aduce la îndeplinire decretul lui Cir. Ei n-ar fi trebuit să 
cruţe nici un efort pentru a restatornici templul şi slujbele lui şi nici 
pentru a se restabili în căminele lor din ludea. Dar în ziua puterii 
lui Dumnezeu, mulţi s-au dovedit lipsiţi de bunăvoință. Împotrivirea 
vrăjmaşilor lor era puternică şi hotărâtă, şi treptat, clăditorii şi-au 
pierdut curajul. Unii nu puteau uita scena de la punerea pietrei 
unghiulare, când mulţi îşi exprimaseră lipsa de încredere în lucrarea 
întreprinsă. Şi pe măsură ce samaritenii deveneau mai îndrăzneţi, 
mulţi dintre iudei se întrebau dacă, după toate acestea era vremea 
pentru reclădire. Aceste simţăminte s-au împrăştiat repede. Mulți 
dintre lucrători, descurajaţi şi deprimaţi, s-au întors la casele lor ca 
să-şi reia preocupările obişnuite ale vieţii. 

În timpul domniei lui Cambise, lucrarea la templu a înaintat 
încet, iar în timpul domniei falsului Smerdis (numit în Ezra 4, 7 
Artaxerse), samaritenii au amăgit pe acest impostor fără scrupule 
să dea un decret prin care se interzicea iudeilor să-şi reclădească 
templul şi cetatea. 

Timp de peste un an templul a fost neglijat şi aproape uitat. Popo- 
rul locuia în casele lui şi lupta să realizeze prosperitate vremelnică, 
dar situaţia lui era de plâns. Cu toate că au lucrat cu toată puterea, 
n-au prosperat. Chiar şi elementele naturii păreau să comploteze 
împotriva lor. Deoarece lăsaseră templul în paragină, Domnul le-a 
trimis o secetă distrugătoare peste ogoare. Dumnezeu le dăruise 
din belşug roade pe câmp şi în grădini, grâu, must şi untdelemn, ca 
dovadă a favorii Sale, dar din cauză că ei folosiseră în mod egoist 
aceste daruri bogate, binecuvântările le-au fost retrase. Acestea erau 
stările existente în timpul primei părți a domniei lui Dariu Histaspe. 
Atât din punct de vedere spiritual cât şi material, izraeliţii erau într-o 
stare de plâns. Atât de mult murmuraseră şi se îndoiseră, atâta timp 
aleseseră să pună interesele lor pe primul loc, încât atunci când pri- 
veau cu indiferenţă templul Domnului în ruine, mulţi au pierdut din 
vedere planul urmărit de Dumnezeu prin restabilirea lor în ludea, 
şi aceştia ziceau: „N-a venit încă vremea pentru zidirea din nou a 
Casei Domnului!“ (Hagai 1, 2). 

Dar chiar şi acest ceas întunecat nu era fără nădejde pentru 
aceia a căror încredere era în Dumnezeu. Proorocii Hagai şi Zaharia 
au fost ridicaţi să facă faţă crizei. Prin mărturii mişcătoare, aceşti 
soli rânduiţi au descoperit poporului cauza necazurilor lui. Lipsa 
prosperității vremelnice era urmarea neglijării de-a aşeza interesele 
lui Dumnezeu pe primul plan, au declarat profeţii. Dacă izraeliţii 
ar fi onorat pe Dumnezeu, dacă l-ar fi dovedit respectul şi cinstea 
cuvenită, făcând din construirea casei Sale prima lor preocupare, ei 
ar fi chemat prin aceasta prezenţa şi binecuvântarea Sa. 

Acelora care se descurajaseră, Hagai le-a adresat întrebarea cer- 
cetătore: „Dar pentru voi a venit oare vremea să locuiţi în case 
căptuşite cu tavan, când Casa aceasta stă dărâmată? Aşa vorbeşte 
acum Domnul oştirilor: «Uitaţi-vă cu băgare de seamă la căile voas- 
tre!». De ce aţi făcut atât de puţin? De ce vă îngrijiţi de casele voastre 
şi nu aveţi grijă de Casa Domnului? Unde este zelul vostru pe care 
l-aţi simţit odinioară pentru reclădirea Casei Domnului? Ce aţi câşti- 

gat slujind eului vostru? Dorinţa de a scăpa de sărăcie v-a condus să 
neglijaţi templul, iar această neglijenţă a adus asupra voastră lucrul 
de care vă temeaţi. «Semănaţi mult, şi strângeţi puţin, mâncaţi şi tot 
nu vă săturaţi, beţi şi tot nu vă potoliţi setea, vă îmbrăcaţi şi tot nu 
vă e cald; şi cine câştigă o simbrie, o pune într-o pungă spartă!»“ 
(Hagai 1, 4-6). 

Apoi, prin cuvinte pe care ei nu puteau să nu le înţeleagă, Dom- 
nul le-a descoperit cauza care-i dusese la această lipsă. „Vă aşteptaţi 
la mult, şi iată că aţi avut puţin; l-aţi dus acasă, dar Eu l-am suflat. 
Pentru ce? zice Domnul oştirilor. Din pricina Casei Mele, care stă 
dărâmată, pe când fiecare din voi aleargă pentru casa lui. De aceea 
cerurile nu v-au dat roua, şi pământul nu şi-a dat roadele. Am chemat 
seceta peste ţară, peste munţi, peste grâu, peste must, peste untde- 
lemn, peste tot ce poate aduce pământul, peste oameni şi peste vite, 
şi peste tot lucrul mâinilor voastre“ (Hagai 1, 9-11). 

„Uitaţi-vă cu băgare de seamă la căile voastre!“ i-a îndemnat 
Domnul. „Suiţi-vă pe munte, aduceţi lemne şi zidiţi Casa! Eu Mă 
voi bucura de lucrul acesta, şi voi fi proslăvit“ (Hagai 1, 7.8). 

Solia de sfat şi de mustrare dată prin Hagai a atins inima conducă- 
torilor poporului lui Israel. Ei simțeau că Dumnezeu era într-adevăr 
cu ei. Nu îndrăzneau să dispreţuiască îndrumările repetate trimise 
lor, şi anume că prosperitatea, atât cea trecătoare cât şi cea spirituală, 
depindea de ascultarea credincioasă de poruncile lui Dumnezeu. 
Treziţi de avertizările proorocului, Zorobabel şi Iosua, împreună cu 
„toată rămăşita poporului, au ascultat glasul Domnului, Dumnezeului 
lor, şi cuvintele proorocului Hagai“ (Hagai 1, 12). 

De îndată ce Israel s-a hotărât să asculte, cuvintele de mustrare au 
fost urmate de o solie de încurajare. „Hagai, trimisul Domnului, a zis 
poporului, după porunca Domnului: «Eu sunt cu voi, zice Domnul». 
Domnul a trezit duhul lui Zorobabel, şi duhul lui Iosua, şi duhul 
întregii rămăşiţe a poporului. Aşa că ei au venit şi s-au pus pe lucru 
în Casa Domnului oştirilor, Dumnezeul lor“ (Hagai 1, 13.14). 

În mai puţin de o lună, după ce lucrarea de la templu a fost 
reluată, clăditorii au primit o altă solie mângâietoare. „Acum fii tare, 
Zorobabel!“ a îndemnat Însuşi Domnul prin proorocul Său. „Fii tare 
şi tu, losua!... Fii tare şi tu, tot poporul din ţară, zice Domnul, şi 
lucraţi! Căci Eu sunt cu voi, zice Domnul oştirilor“ (Hagai 2, 4). 

Lui Israel tăbărât înaintea muntelui Sinai, Domnul îi spusese: 
„Eu voi locui în mijlocul copiilor lui Israel, şi voi fi Dumnezeul lor. 
Ei vor cunoaşte că Eu sunt Domnul Dumnezeul lor, care i-am scos 
din ţara Egiptului, ca să locuiesc în mijlocul lor. Eu sunt Domnul, 
Dumnezeul lor“ (Exodul 29, 45.46). Iar acum în ciuda faptului că 
„au fost neascultători şi au întristat pe Duhul Lui cel Sfânt“ (Isaia 
63, 10), Domnul Şi-a întins încă o dată mâna să-i salveze prin soliile 
proorocului Său. Ca recunoaştere a conlucrării cu planul Său, EI Îşi 
reînnoia legământul prin care Duhul Său avea să rămână între ei şi-i 
îndemna: „Nu vă temeţi!“ 

Copiilor Săi de astăzi Domnul le spune: „Fiţi tari ... lucraţi, 
căci Eu sunt cu voi“. Totdeauna creştinul are un ajutor puternic în 
Domnul. Poate că nu cunoaştem modul în care ne ajută Dumne- 
zeu, dar ştim un lucru: niciodată El nu-i va părăsi pe aceia care 
îşi pun încrederea în El. Dacă creştinii ar şti de câte ori Domnul 
le-a rânduit calea pentru ca planurile vrăjmaşului cu privire la ei să 
nu se împlinească, nu s-ar mai poticni plângându-se. Credinţa lor 
s-ar întemeia pe Dumnezeu şi nici o încercare n-ar avea putere să-i 
doboare. Ei L-ar recunoaşte ca înţelepciunea şi tăria lor, şi El ar face 
să se împlinească ceea ce doreşte să lucreze prin ei. 

Îndemnurile stăruitoare şi încurajările date prin Hagai au fost 
întărite şi completate de Zaharia, pe care Dumnezeu l-a ridicat să-i 
stea alături pentru a-l îndemna pe Israel să împlinească porunca de 
a se ridica să zidească. Prima solie a lui Zaharia a fost asigurarea 
că niciodată Cuvântul lui Dumnezeu nu dă greş şi o făgăduinţă de 
binecuvântare pentru toţi aceia care se vor prinde de cuvântul cel 
sigur al proorociei. 

Cu ogoarele pustiite, cu mica lor rezervă de hrană care scădea 
cu repeziciune, şi înconjurați cum erau de popoare neprietenoase, 
izraeliţii au înaintat totuşi prin credinţă, ca răspuns la chemarea 
solilor lui Dumnezeu, şi au lucrat cu sârguinţă pentru a restaura 
templul ruinat. Era o lucrare care cerea o încredere neabătută în 
Dumnezeu. Pe când poporul se străduia să-şi facă partea şi căuta 
o reînnoire a harului lui Dumnezeu în inimă şi viaţă, solie după 
solie le-a fost dată prin Hagai şi Zaharia, cu asigurarea că această 
credinţă avea să fie răsplătită bogat iar Cuvântul lui Dumnezeu 
privitor la slava viitoare a templului ale cărui ziduri le înălţau nu 
avea să rămână neîmplinit. Chiar în această clădire urma să Se 

arate, la împlinirea vremii, dorinţa tuturor popoarelor, ca Învățător 
şi Mântuitor al omenirii. 

În felul acesta, clăditorii n-au fost lăsaţi să se lupte singuri; „cu 
ei erau proorocii lui Dumnezeu care-i ajutau“ (Ezra 5, 2), şi Însuşi 
Domnul oştirilor spusese: „Fii tare ... şi lucraţi: căci Eu sunt cu voi“ 
(Hagai 2, 4). O dată cu pocăinţa din inimă şi cu voinţa de a înainta 
prin credinţă, a venit şi făgăduinţa prosperității pământeşti. „Din ziua 
aceasta“, a spus Domnul, „Îmi voi da binecuvântarea Mea“.(Hagai 
2,19). 

Lui Zorobabel, conducătorul lor — care în toţi anii de la întoar- 
cerea lui din Babilon fusese atât de greu încercat i s-a dat solia cea 
mai prețioasă. Avea să vină ziua, zicea Domnul, când toţi vrăjmaşii 
poporului Său ales vor fi nimiciţi. „În ziua aceea, zice Domnul oştiri- 
lor, pe tine Zorobabele, robul Meu ... te voi păstra ca pe o pecete, căci 
Eu te-am ales“ (Hagai 2, 23). Acum guvernatorul lui Israel putea 
vedea însemnătatea providenţei care-l condusese prin descurajare şi 
necazuri, putea înţelege planul lui Dumnezeu în toate. 

Acest cuvânt personal dat lui Zorobabel a fost lăsat în Scriptură 
pentru încurajarea copiilor lui Dumnezeu din toate veacurile. Dum- 
nezeu are un plan atunci când trimite încercarea peste copiii Săi. 
Niciodată nu-i conduce altfel de cum ar alege ei să fie conduşi, dacă 
ar vedea sfârşitul de la început şi ar înţelege slava planului pe care 
îl împlinesc. Tot ce aduce El asupra lor ca încercare sau probă vine 
pentru ca ei să fie tari să lucreze şi să sufere pentru El. 

Soliile date prin Hagai şi Zaharia au trezit poporul să facă orice 
efort posibil pentru reclădirea templului. Dar în timp ce lucrau, erau 
hărţuiţi cu răutate de samariteni şi de alţii care născoceau tot felul 
de piedici. Într-o împrejurare, slujbaşii împărăției medo-persane din 
provincia aceea au vizitat lerusalimul şi au cerut numele aceluia care 
autorizase restaurarea clădirii. Dacă în vremea aceea iudeii nu s-ar fi 
încrezut în Domnul pentru călăuzire, această cercetare ar fi putut avea 
urmări dezastruoase pentru ei. „Dar ochiul lui Dumnezeu veghea 
asupra bătrânilor iudeilor. Şi au lăsat să meargă înainte lucrările până 
la trimiterea unei înştiinţări către Dariu“ (Ezra 5, 5). Slujbaşilor li 
s-a răspuns atât de înţelept încât ei s-au hotărât să scrie o scrisoare 
lui Dariu Histaspe, pe atunci împăratul Medo-Persiei, atrăgându-i 
atenţia la decretul originar dat de Cir, care poruncise reclădirea casei 

Domnului de la Ierusalim, şi ca toate cheltuielile să fie plătite din 
tezaurul împăratului. 

Dariu a căutat acest decret şi l-a găsit, iar ca urmare a poruncit 
acelora care cercetaseră să îngăduie continuarea reclădirii templului. 
„Lăsaţi să meargă înainte lucrările acestei case a lui Dumnezeu“, 
a poruncit el, „dregătorul iudeilor şi bătrânii iudeilor s-o zidească 
iarăşi pe locul unde era“, Mai mult, Dariu a continuat: „lată porunca 
pe care o dau cu privire la ce veţi avea de făcut faţă de aceşti bătrâni 
ai iudeilor, pentru zidirea acestei case a lui Dumnezeu: cheltuielile, 
luate din averile împăratului venite din birurile de dincolo de Râu, 
să fie plătite îndată oamenilor acestora, că să nu înceteze lucrul. 
Lucrurile trebuincioase pentru arderile de tot ale Dumnezeului ceru- 
lui, viței, berbeci şi miei, grâu, sare, vin şi untdelemn, să li se dea, 
la cerere, preoţilor din Ierusalim, zi de zi, şi fără nici o lipsă, ca 
să aducă jertfe de bun miros Dumnezeului cerurilor, şi să se roage 
pentru viaţa împăratului şi a fiilor lui“ (Ezra 6, 7-10). 

Împăratul a poruncit mai departe să fie aplicate pedepse aspre 
acelora care ar schimba în vreun fel porunca şi a încheiat cu această 
deosebită declaraţie: „Dumnezeu care a pus să locuiască în locul 
acela Numele Lui, să răstoarne pe orice împărat şi pe orice popor, 
care ar întinde mâna să calce cuvântul meu ca să nimicească această 
casă a lui Dumnezeu din Ierusalim! Eu, Dariu, am dat porunca 
aceasta. Să fie împlinită întocmai“ (Ezra 6, 12). În felul acesta, 
Domnul a pregătit calea pentru terminarea templului. 

Cu luni de zile mai înainte ca acest decret să fie dat, izraeliţii con- 
tinuaseră să lucreze prin credinţă, proorocii lui Dumnezeu ajutându-i 
prin solii date la timp prin care planul divin pentru Israel a fost ţinut 
în atenţia lucrătorilor. 

La două luni după ce ultima solie a lui Hagai care ne este ra- 
portată a fost dată, Zaharia a avut o serie de vedenii cu privire la 
lucrarea lui Dumnezeu pe pământ. Aceste solii date sub formă de 
parabole şi simboluri au venit în timpul unei mari nesiguranţe şi 
îngrijorări şi au fost de o însemnătate deosebită pentru bărbaţii care 
mergeau înainte în Numele Dumnezeului lui Israel. Conducătorilor 
li se părea că îngăduinţa dată iudeilor să reclădească era pe cale să fie 
retrasă; viitorul părea foarte întunecat. Dumnezeu a văzut că poporul 
Său avea nevoie să fie susţinut şi încurajat printr-o descoperire a 
dragostei şi îndurării Sale fără margini. 

În vedenie Zaharia a auzit pe Îngerul Domnului întrebând: 
„Doamne al oştirilor, până când nu vei avea milă de Ierusalim, şi 
de cetăţile lui Iuda, pe care Te-ai mâniat în aceşti şaptezeci de ani!“ 
„Domnul a răspuns cu vorbe bune, cu vorbe de mângâiere, îngerului 
care vorbea cu mine“, a zis Zaharia. 

„ŞI îngerul care vorbea cu mine, mi-a zis: «Strigă şi zi: Aşa 
vorbeşte Domnul oştirilor: Sunt plin de o mare mânie împotriva 
neamurilor îngâmfate; căci Mă mâniasem numai puţin, dar ele au 
ajutat spre nenorocire. De aceea aşa vorbeşte Domnul: Mă întorc cu 
îndurare spre Ierusalim; Casa Mea va fi zidită ... şi funia de măsurat 
se va întinde asupra Ierusalimului» (Zaharia 1, 12-16). 

Proorocul a fost îndrumat să proorocească: „Aşa vorbeşte Dom- 
nul oştirilor: Cetățile Mele vor avea iarăşi belşug de bunătăţi, Dom- 
nul va mângâia iarăşi Sionul, va alege iarăşi Ierusalimul“ (Zaharia 
1, 17). 

Apoi Zaharia a văzut forțele care „au risipit pe Iuda, pe Israel 
şi Ierusalimul“, simbolizate prin patru coarne. Îndată după aceea a 
văzut patru fierari, care reprezentau uneltele folosite de Domnul pen- 
tru restatornicirea poporului Său şi a Casei Sale de închinare.(vezi 
Zaharia 1, 18-21). 

„Am ridicat ochii“, spunea Zaharia, „m-am uitat, şi iată că era 
un om care ţinea în mână o funie de măsurat. L-am întrebat: «Unde 
te duci?» Şi el mi-a zis: «Mă duc să măsor Ierusalimul, ca să văd ce 
lăţime şi ce lungime are. Şi îngerul, care vorbea cu mine, a înaintat, 
şi un alt înger i-a ieşit înainte». El i-a zis: «Aleargă de vorbeşte 
tânărului acestuia, şi spune-i: lerusalimul va fi o cetate deschisă, din 
pricina mulțimii oamenilor şi vitelor care vor fi în mijlocul lui; Eu 
Însumi — zice Domnul — voi fi un zid de foc de jur împrejurul lui; 
şi voi fi slava lui în mijlocul lui!» (Zaharia 2, 1-5). 

Dumnezeu poruncise ca Ierusalimul să fie rezidit, vedenia cu 
măsurarea cetăţii fiind o asigurare că El va da mângâiere şi putere 
celor apăsaţi ai Lui, şi va împlini faţă de ei făgăduinţele legământului 
său veşnic. Grija Lui ocrotitoare, spunea EI, va fi ca „un zid de foc 
de jur împrejur“ şi prin ei slava Sa, va fi descoperită tuturor fiilor 
oamenilor; Ceea ce aducea la îndeplinire pentru poporul Său urma să 
fie cunoscut pe tot pământul. „Strigă de bucurie şi veselie, locuitoare 
a Sionului, căci mare este în mijlocul tău Sfântul lui Israel “(Isaia 
12, 6). 

Înaintarea continuă realizată de clăditorii templului a nemulţumit 
şi a alarmat într-o mare măsura oştile celui rău. Satana s-a hotărât să 
depună în continuare eforturi pentru ca să slăbească şi să descura- 
jeze pe poporul lui Dumnezeu, punându-i înainte nedesăvârşirile de 
caracter. Dacă aceia care suferiseră îndelung din cauza neascultării 
puteau fi iarăşi amăgiţi să nesocotească poruncile lui Dumnezeu, 
urmau să fie aduşi din nou sub robia păcatului. 

Pentru că Israel fusese ales să păstreze cunoştinţa de Dumnezeu 
pe pământ, el fusese mereu obiectul deosebit al urii lui Satana. El 
era hotărât să-i distrugă. Cât timp erau ascultători, nu le putea face 
nici un rău; de aceea şi-a adunat toată puterea şi viclenia pentru 
a-i duce la păcat. Prinşi în cursă de ispitele lui, călcaseră Legea lui 
Dumnezeu şi fuseseră lăsaţi să devină pradă vrăjmaşilor lor. 

Cu toate că au fost robi în Babilon, Dumnezeu nu i-a părăsit. 
EI le-a trimis proorocii Săi cu mustrări şi avertizări şi i-a trezit să- 
şi vadă vinovăția. Când s-au umilit înaintea lui Dumnezeu şi s-au 
întors la El cu pocăință adevărată, El le-a trimis solii de încurajare, 
declarând că-i va elibera din robie, îi va readuce sub ocrotirea Sa şi-i 
va restatornici în ţara lor. lar când această lucrare de restatornicire 
începuse, şi o rămăşiţă din Israel se reîntorsese deja în ludea, Satana 
era hotărât să împiedice aducerea la îndeplinire a planului divin şi 
în scopul acesta căuta să incite popoarele păgâne ca să-i distrugă cu 
totul. 

Însă în această criză Domnul Şi-a întărit poporul „cu cuvinte 
bune şi cu vorbe de mângâiere“ (Zaharia 1, 13). Printr-o ilustrație 
impresionantă a eforturilor lui Satana şi a lucrării Domnului Hristos, 
EI le-a arătat puterea Mijlocitorului lor de a birui pe acuzatorul 
poporului Său. 

În vedenie proorocul vede „pe Iosua, marele preot“, „îmbrăcat cu 
haine murdare“ (Zaharia 3, 1.3), stând înaintea Îngerului Domnului, 
solicitând mila lui Dumnezeu în favoarea poporului său apăsat. În 
timp ce el pledează pentru împlinirea făgăduinţelor lui Dumnezeu, 

Satana se ridică cu îndrăzneală să i se împotrivească. El arată către 
fărădelegile lui Israel ca motiv pentru care să nu fie readus în favoa- 
rea lui Dumnezeu. Îi pretinde ca pradă a lui, şi cere să-i fie daţi în 
mâinile lui. 

Marele preot nu se poate apăra pe sine şi nici pe poporul său 
de acuzaţiile lui Satana. El nu pretinde că Israel este nevinovat. În 
haine murdare simbolizând păcatele poporului, pe care le poartă ca 
reprezentant al lor, stă înaintea Îngerului, mărturisind vinovăția lor, 
dar arătând pocăinţa şi umilinţa lor şi încrezându-se în mila unui 
Răscumpărător iertător de păcate. În credinţă, el cere împlinirea 
făgăduinţelor lui Dumnezeu. 

Atunci Îngerul, care este Hristos Însuşi, Mântuitorul păcătoşilor, 
aduce la tăcere pe acuzatorul poporului Său zicând: „Domnul să te 
mustre, Satano! Domnul să te mustre, El care a ales Ierusalimul! Nu 
este el, Iosua, un tăciune scos din foc?“ (Zaharia 3, 2). Timp înde- 
lungat, Israel trecuse prin cuptorul necazurilor. Datorită păcatelor, 
ei fuseseră aproape mistuiţi de focul aprins de Satana şi de uneltele 
lui, folosite pentru distrugerea lor, dar Dumnezeu Şi-a întins acum 
mâna, ca să-i scoată. 

Mijlocirea lui losua este primită şi se dă porunca: „Dezbrăcaţi- 
] de hainele murdare de pe el“. Apoi, i-a zis lui losua: „lată că 
îndepărtez de la tine nelegiuirea, şi te îmbrac cu haine de sărbătoare“. 
„l-au pus o mitră curată pe cap şi l-au îmbrăcat în haine“ (Vers. 4.5). 
Propriile sale păcate şi acelea ale poporului său au fost iertate. Israel 
a fost îmbrăcat „cu haine de sărbătoare“ neprihănirea lui Hristos 
atribuită. Mitra aşezată pe capului losua era asemenea aceleia purtate 
de preoţi şi avea inscripţia „sfinţenie Domnului“ (Exodul 28, 30), 
însemnând că, în ciuda fărădelegilor lui de mai înainte, era acum 
destoinic să slujească înaintea Domnului, în Sanctuarul Său. 

Îngerul i-a declarat lui losua: „Aşa zice Domnul oştirilor: «Dacă 
vei umbla pe căile Mele şi dacă vei păzi poruncile Mele, vei judeca 
şi casa Mea şi vei priveghea asupra curților Mele şi te voi lăsa să intri 
împreună cu cei ce sunt aici»“ (Zaharia 3, 7). Dacă avea să asculte, 
el urma să fie onorat ca judecător sau conducător al templului şi al 
tuturor slujbelor lui, avea să umble printre îngerii însoțitori, chiar 
în viaţa aceasta, iar la sfârşit, urma să se unească şi cu mulţimea 
proslăvită în jurul tronului lui Dumnezeu. 

„Ascultă dar, losua, mare preot, tu şi tovarăşii tăi de slujbă, care 
stau înaintea ta căci aceştia sunt nişte oameni care vor sluji ca semne; 
lată, voi aduce pe Robul Meu, Odrasla“ (Zaharia 3, 3). În Odrasla, 
Izbăvitorul care avea să vină, stă nădejdea lui Israel. Prin credinţa 
în Mântuitorul care avea să vină, au primit iertare losua şi poporul 
său. Prin credinţa în Hristos, fuseseră ei readuşi în favoarea lui 
Dumnezeu. În virtutea meritelor Sale, dacă aveau să umble în căile 
Lui şi să păzească rânduielile Lui, urmau să fie „nişte oameni care 
vor sluji ca semne“, onoraţi ca aleşi ai cerului printre popoarele 
pământului. Aşa cum Satana a acuzat pe losua şi pe poporul lui 
tot astfel, în toate veacurile, el îi învinuieşte pe cei care caută mila 
şi ocrotirea lui Dumnezeu. „EI este pârâşul fraţilor noştri ... care 
zi Şi noapte îi pâra înaintea Dumnezeului nostru“ (Apocalipsa 12, 
10). Lupta se repetă pentru orice suflet care este răscumpărat de 
sub puterea celui rău şi al cărui nume este scris în cartea vieţii 
Mielului. Niciodată nu este cineva primit în familia lui Dumnezeu, 
fără să trezească împotrivirea hotărâtă a vrăjmaşului. Dar Acela 
care a fost atunci nădejdea lui Israel, apărarea lui, îndreptăţirea şi 
răscumpărarea lui, este şi astăzi nădejdea bisericii. 

Acuzaţiile lui Satana împotriva acelora care-L caută pe Domnul 
nu sunt izvorâte din ura faţă de păcatele lor. El se bucură de carac- 
terele lor defectuoase, căci ştie că numai prin neascultarea lor de 
Legea lui Dumnezeu, poate câştiga putere asupra lor. 

Învinuirile lui se ridică numai datorită vrăjmăşiei lui împotriva lui 
Hristos. Prin Planul de mântuire, Isus zdrobeşte stăpânirea lui Satana 
asupra familiei omeneşti şi răscumpără sufletele de sub puterea lui. 
Toată ura şi răutatea arhirebelului sunt o stârnire când vede dovezile 
supremaţiei lui Hristos şi cu o putere şi viclenie diabolică lucrează 
să smulgă din mâna Lui pe fiii oamenilor, care au primit mântuirea. 
EI îi conduce pe oameni la necredinţă, făcându-i să piardă încrederea 
în Dumnezeu şi să se despartă de dragostea Sa, îi ispiteşte să calce 
Legea şi apoi îi pretinde ca robi, contestând dreptul lui Hristos 
de a-i izbăvi de sub puterea lui. Satana ştie că aceia care cer de la 
Dumnezeu iertare şi har vor primi. De aceea, le pune păcatele înainte 
ca să-i descurajeze. El caută mereu ocazii să se plângă împotriva 
acelora care încearcă să asculte de Dumnezeu. Chiar slujirea lor 
cea mai bună şi cea mai vrednică de primit caută să o facă să pară 

coruptă. Prin nenumărate planuri foarte subtile şi nemiloase, se 
străduieşte să obţină condamnarea lor. 

În propria sa putere, omul nu poate face faţă acuzațiilor vrăj- 
maşului. El stă înaintea lui Dumnezeu în haine mânjite de păcat, 
mărturisindu-şi vinovăția. Dar Isus, Apărătorul nostru, prezintă o 
rugăciune eficientă în favoarea tuturor acelora care, prin credinţă şi 
pocăință, şi-au predat Domnului viaţa spre a fi păzită. El le susţine 
cauza şi, prin argumentele puternice ale Calvarului, îl biruieşte pe 
învinuitorul lor. Ascultarea Sa desăvârşită de Legea lui Dumnezeu l- 
a dat toată puterea în cer şi pe pământ, şi El cere de la Tatăl Său milă 
şi împăcare pentru omul vinovat. El spune învinuitorului poporului 
Său: „Domnul să te mustre, Satano! Aceştia sunt răscumpăraţii sân- 
gelui Meu, tăciuni scoşi din foc“. Iar acelora care se încred în El cu 
credinţă, le dă asigurarea: „lată că îndepărtez de la tine nelegiuirea 
şi te îmbrac cu haine de sărbătoare“ (Zaharia 3, 4). 

Toţi aceia care îmbracă haina neprihănirii lui Hristos vor sta 
înaintea lui ca aleşi, sinceri şi credincioşi. Satana nu are putere să-i 
smulgă din mâna Mântuitorului. Hristos nu va îngădui să treacă sub 
puterea vrăjmaşului nici un suflet care, în pocăință şi credinţă, a 
cerut ocrotirea Sa. Cuvântul Său dă asigurarea: „Afară numai dacă 
vor căuta ocrotirea Mea, vor face pace cu Mine, da, vor face cu Mine 
pace“ (Isaia 27, 5). Făgăduinţa dată lui losua este dată tuturor: „Dacă 
vei păzi poruncile Mele ... te voi lăsa să intri împreună cu cei ce sunt 
aici“ (Zah: 3, 7). Îngerii lui Dumnezeu vor merge alături de ei, chiar 
în această lume, şi ei vor sta în cele din urmă printre îngerii care vor 
înconjura tronul lui Dumnezeu. 

Vedenia lui Zaharia cu privire la losua şi Înger se aplică cu o 
forţă deosebită experienţei poporului lui Dumnezeu în scenele fi- 
nale ale marii zile de ispăşire. Biserica rămăşiţei va fi adusă atunci 
într-o mare încercare şi amărăciune. Aceia care păzesc poruncile 
lui Dumnezeu şi credinţa lui Isus vor simţi mânia balaurului şi a 
oştirilor lui. Satana consideră oamenii ca fiind toţi supuşii lui; el a 
câştigat stăpânire peste mulţi pretinşi creştini. Dar iată o mică grupă, 
care se împotriveşte supremaţiei lui. Dacă ar putea-o şterge de pe 
faţa pământului, biruinţa lui ar fi totală. După cum el a influenţat po- 
poarele păgâne să-l distrugă pe Israel, tot astfel, în viitorul apropiat, 
va incita puterile nelegiuite ale pământului să distrugă pe poporul 
lui Dumnezeu. Se va cere oamenilor să se dea ascultare edictelor 

omeneşti prin călcarea Legii divine. Aceia care rămân credincioşi lui 
Dumnezeu vor fi ameninţaţi, denunţaţi şi proscrişi. V or fi „trădaţi 
până şi de părinţi, fraţi, rude, şi prieteni“, chiar până la moarte (Luca 
21, 10). Singura lor nădejde este în mila lui Dumnezeu, iar singura 
lor apărare va fi rugăciunea. Aşa cum losua a stăruit înaintea Înge- 
rului, tot astfel biserica rămăşiţei, cu zdrobire de inimă şi credinţă 
neabătută, va stărui pentru iertare şi eliberare prin Isus, Apărăto- 
rul lor. Ei sunt pe deplin conştienţi de păcătoşenia vieţii lor,îşi văd 
slăbiciunile şi nevrednicia şi sunt pe punctul disperării. 

Ispititorul stă alături sa-i învinuiască, aşa cum a stat alături să 
1 se împotrivească lui losua. El arată către veşmintele lor murdare 
şi caracterele lor defectuoase. El prezintă slăbiciunile şi nebunia 
lor, păcatele de nerecunoştinţă, de neasemănare a lor cu Hristos, 
prin care L-au dezonorat pe Răscumpărătorul lor. El face eforturi 
să-i îngrozească la gândul că situaţia lor este deznădăjduită, că pata 
necurăţiei lor nu va fi niciodată spălată. El speră ca, în acest fel, să le 
distrugă credinţa, aşa încât să se supună ispitelor lui şi să părăsească 
ascultarea de Dumnezeu. 

Satana are o cunoaştere exactă a păcatelor cu care el a ispitit pe 
poporul lui Dumnezeu să le săvârşea că şi îşi îndreaptă acuzaţiile 
împotriva lor spunând că, prin păcate, au pierdut ocrotirea divină şi 
pretinzând că are dreptul să-i distrugă. El îi declară vrednici să fie 
scoşi, asemenea lui, de sub ocrotirea lui Dumnezeu. 

„Sunt aceştia, zice el, poporul care să-mi ia locul în cer şi locul 
îngerilor care s-au suit cu mine? Ei mărturisesc că ascultă de Legea 
lui Dumnezeu; dar nu au ţinut principiile ei. N-au fost ei iubitori de 
sine mai mult decât iubitori de Dumnezeu? Nu şi-au pus interesele 
proprii mai presus de slujirea Sa? N-au iubit ei lucrurile din lume? 
Priviţi la păcatele care au caracterizat viaţa lor. Iată egoismul lor, 
răutatea lor, ura lor unul faţă de altul. Mă va izgoni Dumnezeu pe 
mine şi îngerii mei din prezenţa Sa şi să-i răsplătească pe aceia 
care au fost vinovaţi de aceleaşi păcate? Tu nu poţi face aceasta 
în dreptate, Doamne. Dreptatea cere ca să se pronunţe hotărârea 
împotriva lor“. 

Deşi urmaşii lui Hristos au păcătuit, ei nu s-au predat să fie 
stăpâniţi de uneltele satanice. Ei s-au pocăit de păcate şi au căutat pe 
Domnul în umilinţă şi în pocăință iar Apărătorul divin mijloceşte în 
favoarea lor. Acela care a fost insultat cel mai mult de nerecunoştinţa 

lor, care le cunoaşte păcatul dar şi pocăinţa, declară: „Domnul să 
te mustre, Satano! Eu Mi-am dat viaţa pentru aceste suflete. Sunt 
săpate pe palmele Mele. Ei pot avea nedesăvârşiri de caracter, poate 
au greşit în străduinţele lor, dar s-au pocăit, iar Eu i-am iertat şi i-am 
primit“. Asalturile lui Satana sunt puternice şi amăgirile lui sunt 
subtile, dar ochiul Domnului este peste poporul Său. Necazul lor 
este mare, flăcările cuptorului par să-i mistuie, dar Isus îi va scoate 
ca aur curăţit prin foc. Firea lor pământească va fi îndepărtată, pentru 
ca prin ei chipul lui Hristos să fie descoperit în mod desăvârşit. 

Uneori, se pare că Domnul a uitat primejdiile bisericii Sale şi 
insultele aduse de vrăjmaşi. Dar Dumnezeu nu a uitat. Nimic în 
lume nu este atât de scump inimii Sale ca biserica Sa. Nu este voia 
Lui ca procedeele omeneşti să-i denatureze mărturia. El nu lasă 
poporul Său să fie biruit de ispitele lui Satana. El îi va pedepsi pe 
aceia care Îl reprezintă greşit, dar va fi îndurător cu toţi aceia care 
se pocăiesc sincer. Tuturor acelora care Îl cheamă pentru putere, în 
vederea dezvoltării caracterului creştin, El le va da ajutorul de care 
au nevoie. 

La vremea sfârşitului, poporul lui Dumnezeu va suspina şi va 
geme din cauza nelegiuirilor care se fac în ţară. Cu lacrimi ei îi 
vor avertiza pe nelegiuiţi de primejdia de a călca în picioare Legea 
divină şi cu o durere de nespus se vor umili înaintea Domnului, 
în pocăință. Nelegiuiţii îşi vor bate joc de amărăciunea lor şi vor 
lua în râs apelurile lor solemne. Dar groaza şi umilinţa poporului 
lui Dumnezeu sunt o dovadă de netăgăduit că recâştigă puterea şi 
noblețea caracterului pierdut, ca urmare a păcatului. Datorită faptului 
că se apropie mai mult de Hristos, că ochii le sunt aţintiţi asupra 
curăţiei Lui desăvârşite, ei înţeleg atât de lămurit păcătoşenia nespus 
de grozavă a păcatului. Blândeţea şi umilinţa sunt condiţiile reuşitei 
şi biruinţei. O cunună de slavă îi aşteaptă pe aceia care se pleacă la 
piciorul crucii. 

Credincioşii lui Dumnezeu care se roagă sunt ca şi cum ar fi 
ascunşi în El. Ei nu ştiu cât de sigur sunt ocrotiţi. Îndemnaţi de 
Satana, conducătorii lumii caută să-i nimicească dar dacă ochii co- 
piilor lui Dumnezeu ar putea fi deschişi, aşa cum au fost deschişi 
ochii slujitorului lui Elisei, la Dotan, ar vedea îngerii lui Dumnezeu 
tăbărâţi în jurul lor, ţinând în frâu oştile întunericului. 

În timp ce poporul lui Dumnezeu îşi amărăşte sufletul înaintea 
Lui, rugându-se pentru curăţia inimii, se dă porunca: „îndepărtați 
veşmintele murdare“ şi sunt rostite cuvintele de încurajare: „lată că 
îndepărtez de la tine nelegiuirea şi te îmbrac în haine de sărbătoare“ 
(Zaharia 3, 4). Haina fără pată a neprihănirii lui Hristos este aşe- 
zată asupra copiilor credincioşi ai lui Dumnezeu, încercaţi şi ispitiți. 
Rămăşita dis?preţuită este îmbrăcată în veşminte slăvite, care nu 
vor fi mânjite niciodată de stricăciunile din lume. Numele lor sunt 
păstrate în cartea vieţii Mielului şi înregistrate împreună cu credin- 
cioşii tuturor veacurilor. Ei s-au împotrivit uneltirilor amăgitorului, 
n-au părăsit credincioşia lor din cauza răcnetelor balaurului. Acum 
sunt apăraţi pentru veşnicie de uneltirile ispititorului. Păcatele lor 
sunt trecute asupra autorului păcatului. O mitră curată este pusă pe 
frunţile lor. 

În timp ce Satana îşi susţine acuzaţiile, îngeri sfinţi nevăzuţi, 
merg încoace şi încolo, punând sigiliul viului Dumnezeu asupra 
celor credincioşi. Aceştia sunt cei care stau pe muntele Sionului 
împreună cu Mielul având scris pe frunţile lor Numele Tatălui. Ei 
cântă o cântare nouă înaintea tronului, cântare pe care nimeni nu 
o poate învăţa afară de cei o sută patruzeci şi patru de mii, care au 
fost răscumpăraţi de pe pământ: „Ei urmează pe Miel oriunde merge 
EI. Au fost răscumpăraţi dintre oameni, ca cel dintâi rod pentru 
Dumnezeu şi pentru Miel. Şi în gura lor nu s-a găsit minciună, 
căci sunt fără vină înaintea scaunului de domnie al lui Dumnezeu“ 

[592] (Apocalipsa 14, 4.5). 

Acum se ajunge la împlinirea deplină a cuvintelor Îngerului: 
„Ascultă dar, losua,mare preot, tu şi tovarăşii tăi de slujbă, care stau 
înaintea ta căci aceştia sunt nişte oameni care vor sluji ca semne. 
Iată, voi aduce pe Robul Meu, Odrasla. (Zaharia 3, 8). Hristos Se 
descoperă ca Răscumpărător şi Eliberator al poporului Său. Acum 
rămăşiţa este, fără îndoială, «oameni care vor sluji ca semne», când 
lacrimile şi umilinţa peregrinării lor fac loc bucuriei şi cinstei în 
prezenţa lui Dumnezeu şi a Mielului. «În vremea aceea, odrasla 
Domnului va fi plină de măreție şi slavă, şi rodul ţării va fi plin de 
strălucire şi frumuseţe pentru cei mântuiţi ai lui Israel. Şi cel rămas 
în Sion, cel lăsat în Ierusalim, se va numi „sfânt“, oricine va fi scris 

[593] printre cei vii, la Ierusalim» (Isaia 4, 2.3). 

Îndată, după vedenia lui Zaharia despre losua şi Înger, proorocul 
a primit o solie cu privire la lucrarea lui Zorobabel: «Îngerul care 
vorbea cu mine», spune Zaharia, «s-a întors şi m-a trezit ca pe un 
om pe care-l trezeşti din somnul lui. El m-a întrebat: „Ce vezi?“ Eu 
am răspuns: „M-am uitat şi iată că este un sfeşnic cu totul de aur, 
şi deasupra lui un vas cu untdelemn şi pe el şapte candele, cu şapte 
ţevi pentru candelele care sunt în vârful sfeşnicului. Şi lângă el sunt 
doi măslini, unul la dreapta vasului şi altul la stânga lui.“ Şi, luând 
iarăşi cuvântul, am zis Îngerului care vorbea cu mine: „Ce înseamnă 
lucrurile acestea, Domnul meu? Atunci, el a luat din nou cuvântul şi 
mi-a zis: «Acesta este Cuvântul Domnului către Zorobabel, şi sună 
astfel: Lucrul acesta nu se va face nici prin putere, nici prin tăriei, ci 
prin Duhul Meu, zice Domnul oştirilor».“ 

Eu am luat cuvântul şi i-am zis: „Ce înseamnă aceşti doi măslini, 
la dreapta sfeşnicului şi la stânga lui?“ Am luat a doua oară cuvântul 
şi i-am zis: „Ce înseamnă cele două ramuri de măslini, care sunt 
lângă cele două ţevi de aur, prin care curge uleiul auriu în el?“ Şi el a 
zis: „Aceştia sunt cei doi unşi care stau înaintea Domnului întregului 
pământ“ (Zaharia 4, 1-6.11-14). 

În această vedenie, cei doi măslini care stau înaintea lui Dumne- 
zeu sunt reprezentaţi ca vărsând uleiul auriu prin ţevi de aur în vasul 
sfeşnicului. Din acesta, sunt alimentate candelele Sanctuarului, ca 
să poată da lumină strălucitoare şi permanentă. Astfel, de la unşii 
care stau în prezenţa lui Dumnezeu, se dă poporului Său plinătatea 
luminii, a dragostei şi a puterii divine, pentru ca la rândul lor ei să 
poată să dea altora lumină, bucurie şi înviorare. Cei care sunt îmbo- 
găţiți în felul acesta, urmează să-i îmbogăţească pe alţii cu comoara 
dragostei lui Dumnezeu. 

În reclădirea casei Domnului, Zorobabel lucrase, făcând faţă 
numeroaselor dificultăţi. Încă de la început, vrăjmaşii „slăbiseră 
mâinile poporului lui Iuda şi l-au înfricoşat ca să-l împiedice să 
zidească “, „şi i-au oprit cu sila şi cu putere de la lucrările lor“ 


381 


[594] 


382 Profeţi şi regi 


(Ezra 4, 4.23). Dar Domnul intervenise în favoarea clăditorilor, iar 
acum vorbea prin proorocul său lui Zorobabel, zicând: „Cine eşti tu 
munte mare, înaintea lui Zorobabel? Te vei preface într-un loc şes. 
El va pune piatra cea mai însemnată în vârful Templului, în mijlocul 
strigătelor de: «Îndurare, îndurare cu ea»“ (Zaharia 4, 7). 

De-a lungul istoriei poporului lui Dumnezeu, munţi mari de 
greutăţi, în aparentă de netrecut, s-au ridicat în faţa acelora care 
încercau să aducă la îndeplinire planurile cerului. Asemenea piedici 
sunt îngăduite de Domnul ca încercare a credinţei. Când suntem 
înconjurați din toate părțile, este timpul mai mult ca oricând să ne 
încredem în Dumnezeu şi în puterea Duhului Său. Exercitarea unei 
credinţe vii înseamnă o creştere a puterii spirituale şi dezvoltarea 
unei încrederi neabătute. În felul aceasta, credinciosul devine o 
putere biruitoare. 

În faţa rugăciunii credinţei, piedicile aşezate de Satana de-a 
curmezişul căii creştinului vor dispărea, deoarece puterile cerului îi 
vor veni în ajutor. „Nimic nu v-ar fi cu neputinţă“ (Matei 17, 20). 

Calea lumii începe cu îngâmfare şi fast. Calea lui Dumnezeu face 
din ziua lucrurilor mici începutul unui triumf glorios al adevărului şi 
neprihănirii. Uneori, El Îşi educă lucrătorii, îngăduind să vină asupra 
lor descurajare şi aparentă înfrângere. Planul Său este ca ei să înveţe 
să biruiască greutăţile. Adesea, oamenii sunt ispitiţi să se clatine 
în faţa piedicilor şi nedumeririlor care îi confruntă. Dar, dacă vor 
păstra până la sfârşit încrederea lor de la început, Dumnezeu le va 
lumina calea. Succesul va fi atins atunci când ei vor lupta împotriva 
greutăților. Înaintea spiritului întreprinzător şi a credinţei neclintite 
a lui Zorobabel, munţi mari de greutăţi se vor preface într-o câmpie, 
iar el, ale cărui braţe au pus temelia, „tot mâinile lui o vor isprăvi. 
El va pune piatra cea mai însemnată în vârful Templului, în mijlocul 
strigătelor de: «Îndurare, Îndurare cu ea»“ (Zaharia 4, 9.7). 

Puterea şi tăria omenească n-au întemeiat biserica lui Dumnezeu 
şi nici nu o pot distruge. Nu pe stânca puterii omeneşti, ci pe Hristos 
Isus Stânca veacurilor a fost întemeiată biserica şi „porţile locuinţei 
morţilor nu o vor birui“ (Matei 16, 18).. Prezenţa lui Dumnezeu dă 
statornicie cauzei Sale. „Nu vă încredeţi în cei mari, în fiii oamenilor“ 
(Psalmii 146, 3), este cuvântul dat nouă. „În linişte şi odihnă va fi 
mântuirea voastră, în seninătate şi încredere va fi tăria voastră“ 
(Isaia 30, 15). Lucrarea cea proslăvită a lui Dumnezeu, întemeiată pe 

principiile veşnice ale dreptăţii, nu se va nărui niciodată. Ea va merge 
din putere în putere, „nu prin putere, nici prin tărie, ci prin Duhul 
Meu, zice Domnul oştirilor“ (Zaharia 4, 6). Făgăduinţa: „mâinile lui 
Zorobabel au pus temelia acestei case şi tot mâinile lui o vor isprăvi; 
(Zaharia 4, 9) a fost împlinită literal: „Şi bătrânii iudeilor au zidit 
cu izbândă, după proorociile proorocului Hagai, şi ale lui Zaharia, 
fiul lui Ido; au zidit şi au isprăvit, după porunca Dumnezeului lui 
Israel, şi după porunca lui Cir, lui Dariu şi lui Artaxerxe, împăratul 
Perşilor. Casa a fost isprăvită în ziua a treia a lunii Adar (luna a 
douăsprezecea), în anul al şaselea al domniei împăratului Dariu“ 
(Ezra 6, 14.15). 

La scurtă vreme după aceea, templul restatornicit a fost consacrat. 
„Copiii lui Israel, preoţii şi Leviţii, şi ceilalți fii ai robiei, au făcut cu 
bucurie sfinţirea acestei Case a lui Dumnezeu şi au prăznuit paştele 
în a patrusprezecea zi a lunii întâi“ (Ezra 6, 10.17.19). 

Templul al doilea nu a egalat pe primul în măreție, nici n-a fost 
sfinţit prin acele dovezi vizibile ale prezenţei divine, care aparţinu- 
seră templului dintâi. N-a fost nici manifestarea puterii supranatu- 
rale, care să marcheze consacrarea lui. N-a fost văzut nici un nor 
de slavă, care să umple sanctuarul nou înălţat. Nici foc din cer n-a 
coborât să mistuie jertfa de pe altar. Şechina nu mai sălăşluia între 
heruvimi în locul prea sfânt; chivotul, tronul milei şi tablele măr- 
turiei nu se mai găseau acolo. Nici un semn din cer n-a descoperit 
preotului care se ruga voinţa lui Iehova. 

Şi totuşi, aceasta era clădirea despre care Domnul spusese prin 
proorocul Hagai: „Slava acestei Case din urmă va fi mai mare decât a 
celei dintâi... Voi clătina toate neamurile; Dorinţa tuturor neamurilor 
va veni, şi vor umple de slavă Casa aceasta, zice Domnul oştirilor“ 
(Hagai 2, 9. 7). Timp de veacuri, bărbaţi învăţaţi s-au străduit să 
arate cum s-a împlinit făgăduinţa lui Dumnezeu, dată lui Hagai, dar 
mulţi au refuzat cu îndărătnicie să vadă vreo însemnătate deosebită 
în venirea lui Isus din Nazaret, dorinţa tuturor popoarelor, care, 
prin prezenţa Sa personală, avea să sfinţească templul. Mândria 
şi necredinţa le-au orbit mintea faţă de înseninătatea adevărată a 
cuvintelor proorocului. 

Al doilea templul afost onorat nu prin norul slavei lui Iehova, 
ci prin prezenţa Aceluia în care „locuieşte trupeşte toată plinătatea 
dumnezeirii'“ Însuşi Dumnezeu „arătat în trup“ (Coloseni 2, 9; 1 

Timotei 3, 16). Fund onorat prin prezenţa personală a luiHristos, 

în timpul slujirii Sale pământeşti, şi numai prin aceasta, al doilea 

templu a întrecut pe primul În măreție. „Dorinţa tuturor popoarelor“ 

venise cu adevărat în templul Său când „omul din Nazaret“ dădea 
[598] învăţătură şi vindeca în curţile sfinte. 

Prin bunăvoința arătată de Cir, aproape cincizeci de mii din fiii 
robiei au beneficiat de prevederile decretului care le îngăduia reîn- 
toarcerea. Aceştia însă, în comparaţie cu sutele de mii răspândite în 
provinciile Medo-Persiei, erau doar o rămăşiţă neînsemnată. Marea 
majoritate a izraeliţilor alesese să rămână mai degrabă în ţara robiei 
decât să suporte greutăţile călătoriei de reîntoarcere şi restaurarea 
cetăților şi caselor lor pustiite. 

Au trecut mai mult de zece ani, când al doilea decret, aproape 
tot atât de favorabil ca şi primul, a fost emis de Dariu Histaspe, 
monarhul care conducea pe atunci. În felul acesta, Dumnezeu, în 
îndurarea Sa, a oferit o altă ocazie iudeilor din Împărăţia medo- 
persană să se reîntoarcă în ţara părinţilor lor. Domnul a prevăzut 
vremurile grele, care aveau să urmeze în timpul domniei lui Xerxe 
Ahaşveroş din cartea Esterei şi El nu numai că a lucrat o schimbare 
de sentimente în inimile bărbaţilor cu autoritate, dar l-a şi inspirat 
pe Zaharia să stăruiască pe lângă exilați să se întoarcă. 

„Fugiţi, fugiţi, din ţara de la miazănoapte“ a fost solia dată se- 
minţiilor împrăştiate ale lui Israel, care se aşezaseră în multe ţări, 
departe de căminul lor de mai înainte. „Căci v-am împrăştiat în cele 
patru vânturi ale cerurilor“, zice Domnul. 

Scapă, Sioane, tu care locuieşti la fiica Babilonului! Căci aşa 
vorbeşte Domnul oştirilor: „După slavă m-a trimis EI la neamurile 
care v-au jefuit; căci cel ce se atinge de voi se atinge de lumina 
ochilor Lui. Iată, Îmi ridic mâna împotriva lor zice Domnul şi ele 
vor fi prada celor ce le erau supuşi, ca să ştiţi că Domnul oştirilor 
m-a trimis“ (Zaharia 2, 6-9). 

Planul Domnului era acelaşi care fusese de la început; poporul 
Său să fie o laudă pe pământ, spre slava Numelui Său, În timpul 
acelor ani îndelungaţi de robie, Domnul le dăduse multe ocazii să 
se întoarcă la ascultarea de El. Unii aleseseră să asculte şi să înveţe, 
alții îşi găsiseră izbăvirea în mijlocul necazului. Mulţi dintre aceştia 
urmau să fie numărați în rămăşiţa care se va reîntoarce. Ei erau 

asemănaţi de inspiraţie cu „o rămurea din vârful unui cedru mare“, 
care urma să fie sădită „pe un munte înalt al lui Israel“ (Ezechiel 
17,22.25). 

„Aceia al căror duh l-a trezit Dumnezeu“ (Ezra 1,5) s-au reîntors 
sub decretul lui Cir. Dar Dumnezeu n-a încetat să stăruiască pe 
lângă aceia care rămăseseră de bună voie în ţara robiei lor şi, prin 
numeroase mijloace, le-a făcut posibilă şi lor reîntoarcerea. Însă 
marele număr al acelora care n-au răspuns decretului lui Cir au 
rămas neimpresionaţi de influenţele ulterioare şi chiar atunci când 
Zaharia i-a avertizat să fugă din Babilon, fără întârziere, n-au luat 
seama la invitaţie. 

Între timp, condiţiile din Împărăţia medo-persană se schimbau 
cu repeziciune. Dariu Histaspe, sub a cărui domnie iudeilor le fusese 
arătată o favoare deosebită, a fost urmat de Xerxe cel Mare. În 
timpul domniei acestuia, aceia dintre iudei care nu luaseră seama la 
chemarea de a fugi au fost chemaţi să facă faţă unei crize grozave. 
După ce refuzaseră să se folosească de avantajul unei căi de scăpare, 
pe care Dumnezeu le-o pregătise, de data aceasta au fost aduşi faţă 
în faţă cu moartea. 

Prin Haman agaghitul, un bărbat fără scrupule din înalta autori- 
tate a Medo-Persiei, Satana a lucrat de data aceasta să contracareze 
planurile lui Dumnezeu. Haman cultivase o răutate amară împotriva 
lui Mardoheu iudeul. Mardoheu nu-i făcuse nici un rău lui Haman, 
dar refuzase să-i arate respect sub formă de închinare. Nemulțumit să 
pună mâna numai pe Mardoheu, Haman a complotat „să nimicească 
pe poporul lui Mardoheu, pe toţi iudeii care se aflau în împărăţia lui 
Ahaşveroş“ (Estera 3, 6). 

Indus în eroare de declaraţiile neadevărate ale lui Haman, Xerxe 
a fost convins să dea un decret cu privire la exterminarea tuturor 
iudeilor risipiţi „în toate ţinuturile Împărăției medo-persane“ (Es- 
tera 3, 8). A fost rânduită o zi anumită, în care iudeii urmau să fie 
nimiciţi, iar averile lor confiscate. Împăratul nu şi-a dat seama de 
consecinţele profunde, care aveau să însoţească aducerea la îndepli- 
nire a acestui decret. Însuşi Satana, instigatorul ascuns al planului, 
încerca să-i şteargă de pe pământ pe aceia care păstrau cunoştinţa 
despre Dumnezeul cel adevărat. 

„În fiecare ţinut unde ajungea porunca împăratului şi hotărârea 
lui, a fost o mare jale printre iudei; posteau, plângeau şi se boceau, 

şi mulţi se culcau în sac şi cenuşă“ (Estera 4, 3). Decretul mezilor şi 
perşilor nu putea fi revocat; în aparenţă, nu era nici o speranţă; toți 
izraeliţii erau condamnaţi la nimicire. 

Dar intrigile vrăjmaşului au fost înfrânte de o putere care 
domneşte peste fiii oamenilor. În providenţa lui Dumnezeu, Estera, 
o evreică temătoare de Cel Prea Înalt, fusese făcută împărăteasă în 
Împărăţia medo-persană. Mardoheu îi era rudă apropiată. În situaţia 
lor extremă, s-au hotărât să apeleze la Xerxe în favoarea poporului 
lor. Estera urma să rişte să intre înaintea,lui ca mijlocitoare. „Cine 
ştie“, a zis Mardoheu, „dacă nu cumva pentru o vreme ca aceasta ai 
ajuns la împărăție?“ (Estera 4, 14); 

Criza căreia Estera îi făcea faţă, cerea o acţiune rapidă şi hotărâtă, 
dar atât ea, cât şi Mardoheu, şi-au dat seama că, dacă Dumnezeu nu 
va lucra cu putere în favoarea lor, străduinţele lor aveau să fie fără 
efect. Astfel, Estera şi-a luat timp pentru comuniune cu Dumnezeu, 
izvorul puterii ei. „Du-te“, l-a îndrumat ea pe Mardoheu, „strânge pe 
toţi iudeii care se află în Susa şi postiţi pentru mine, fără să mâncaţi, 
nici Să beţi, trei zile, nici noaptea, nici ziua. Şi eu voi posti o dată cu 
slujnicele mele; apoi, voi intra la împăratul, în ciuda legii; şi dacă va 
fi să pier, voi pieri“ (Estera 4, 10), Evenimentele care au urmat într- 
o succesiune rapidă apariţia Esterei înaintea împăratului, favoarea 
deosebită arătată ei, ospeţele împăratului şi împărătesei împreună cu 
Haman, ca singurul invitat, somnul tulburat al împăratului, cinstirea 
publică arătată faţă de Mardoheu, precum şi umilirea şi căderea lui 
Haman, după descoperirea complotului nelegiuit toate acestea sunt 
părți ale unei istorii cunoscute. Dumnezeu a lucrat minunat pentru 
poporul Său pocăit; iar împăratul a dat un alt decret, prin care li se 
îngăduia să se lupte pentru viaţa lor, şi care a fost transmis cu grabă 
în toate părțile împărăției, prin curieri călare; care „au plecat îndată 
în toată graba, după porunca împăratului“. 

„În fiecare ţinut şi în fiecare cetate, pretutindeni unde ajungea 
porunca împăratului şi hotărârea lui, au fost între iudei bucurie şi 
veselie, ospeţe şi zile de sărbătoare. Şi mulţi oameni dintre popoarele 
ţării s-au făcut iudei, căci îi apucaseră frica de iudei“ (Estera 8, 
14.17). 

În ziua rânduită pentru nimicirea lor, „iudeii s-au strâns în cetăţile 
lor, în toate ţinuturile împăratului Ahaşveroş, ca să pună mâna pe 

cei ce căutau să-i piardă. Nimeni n-a putut să le stea împotrivă, căci 
frica de ei apucase pe toate popoarele“. 

Îngerii care excelează în putere fuseseră însărcinaţi de Dumnezeu 
să ocrotească pe poporul Său, în timp ce ei „şi-au apărat viaţa“ 
(Estera 9, 2.16). 

Lui Mardoheu, i s-a încredinţat poziţia de cinste, ocupată de 
Haman mai înainte. El era „cel dintâi după împăratul Ahaşveroş şi 
era cu vază între iudei şi iubit de mulțimea fraţilor săi“ (Estera 10, 3), 
şi a căutat să promoveze binele poporului său Israel. În felul acesta, 
Dumnezeu a adus poporul Său ales iarăşi în cinste la curtea medo- 
persană, făcând posibilă împlinirea planului Său de a-i restabili în 
propria lor ţară. Dar numai peste câţiva ani, în anul al şaptelea al lui 
Artaxerse I, urmaşul lui Xerxe cel Mare, un număr considerabil dintre 
ei s-a întors la Ierusalim, sub conducerea lui Ezra; Experiențele grele, 
care au venit peste poporul lui Dumnezeu din zilele Esterei, n-au fost 
specifice numai acelor vremuri. loan descoperitorul, privind de-a 
lungul veacurilor până la încheierea timpului, a declarat: „Şi balaurul, 
mâniat pe femeie, s-a dus să facă război cu-rămăşiţa seminţei ei, 
care păzesc poruncile lui Dumnezeu, şi țin mărturia lui Isus Hristos“ 
(Apocalipsa 12, 17). Unii dintre cei care trăiesc astăzi pe pământ vor 
vedea împlinindu-se aceste cuvinte. Acelaşi spirit, care în veacurile 
trecute i-a condus pe oameni să prigonească biserica cea adevărată, 
va conduce în viitor la manifestarea unei atitudini asemănătoare faţă 
de aceia care îşi păstrează credincioşia faţă de Dumnezeu. Chiar 
acum se fac pregătiri pentru această ultimă mare luptă. 

Decretul care va fi dat în cele din urmă împotriva rămăşiţei 
poporului lui Dumnezeu va fi foarte asemănător cu acela emis de 
Ahaşveroş împotriva iudeilor. Astăzi, vrăjmaşii adevăratei biserici 
văd în grupa cea mică a păzitorilor poruncii Sabatului un Mardoheu 
la poartă. Respectul poporului lui Dumnezeu faţă de Legea Sa este o 
mustrare continuă pentru aceia care au lepădat temerea de Domnul 
şi calcă în picioare Sabatul Său. 

Satana va stârni indignarea împotriva minorităţii care refuză să 
accepte obiceiurile şi tradiţiile larg răspândite. Bărbaţi cu răspundere 
şi renume se vor uni cu nelegiuiţii şi cu oamenii de nimic pentru a se 
sfătui împotriva poporului lui Dumnezeu. Bogăția, geniul, educaţia 
se vor uni pentru a-i acoperi cu ruşinea. 

Conducătorii prigonitori, slujitori şi membri ai bisericii vor com- 
plota împotriva lor. Cu glasul şi condeiul, prin lăudăroşenii, prin 
ameninţări şi prin batjocuri, vor căuta să le doboare credinţa. Prin 
prezentări mincinoase şi prin apeluri pline de mânie, oamenii vor 
stârni patimile poporului. Neavând un „aşa zic Scripturile“ împotriva 
apărătorilor Sabatului biblic, vor recurge la măsuri apăsătoare pentru 
a suplini această lipsă. Pentru a-şi asigura popularitatea şi dominaţia, 
legislatorii se vor supune cererii pentru legi duminicale. Dar aceia 
care se tem de Dumnezeu nu pot accepta o instituţie care nesocoteşte 
un precept al Decalogului. Pe acest câmp de bătaie se va desfăşura 
ultimul mare conflict în lupta dintre adevăr şi rătăcire. Dar noi nu 
suntem lăsaţi în nesiguranţă cu privire la deznodământ. Astăzi, ca în 
zilele Esterei şi ale lui Mardoheu, Domnul Îşi va apăra adevărul şi 
poporul Său. 

La aproximativ şaptezeci de ani după reîntoarcerea primei grupe 
de robi sub conducerea lui Zorobabel şi losua, Artaxerxe Longima- 
nul s-a urcat pe tronul Medo-Persiei. Numele acestui împărat este 
strâns legat de istoria sfântă printr-o serie de providenţe remarcabile. 
În timpul domniei lui, au trăit şi au lucrat Ezra şi Neemia. El este 
acela care, în anul 457 î.Hr., a dat al treilea şi ultimul decret pentru 
restaurarea Ierusalimului. Domnia lui a fost martoră la reîntoarce- 
rea unei grupări de iudei sub conducerea lui Ezra, la terminarea 
zidurilor Ierusalimului de către Neemia şi tovarăşi lui, la reorgani- 
zarea slujbelor templului şi la marile reforme religioase, instituite 
de Ezra şi Neemia. În timpul acestei domnii lungi, el a dat pe faţă 
deseori înţelegere faţă de poporul lui Dumnezeu; şi în prietenii lui 
iudei, preaiubiţi şi demni de încredere, Ezra şi Neemia, a recunoscut 
bărbaţi rânduiţi de Dumnezeu, ridicaţi pentru o lucrare deosebită. 

Experienţa lui Ezra, atunci când trăia printre iudeii rămaşi în 
Babilon, a fost atât de neobişnuită, încât a atras atenţia binevoitoare a 
împăratului Artaxerxe, cu care a vorbit deschis despre puterea Dum- 
nezeului cerului şi despre planul divin de restatornicire a iudeilor la 
Ierusalim. 

Născut din fiii lui Aaron, lui Ezra 1 se dăduse o educaţie pre- 
oţească; şi adăugat la aceasta, făcuse cunoştinţă cu scrierile vrăji- 
torilor, astrologilor şi înţelepţilor Împărăției medo-persane. Dar nu 
era mulţumit cu starea sa spirituală. Dorea să fie în armonie deplină 
cu Dumnezeu; tânjea după înţelepciune, ca să împlinească voinţa 
divină. Şi ca urmare, şi-a pus inima „să adâncească şi să împlinească 
Legea Domnului“ (Ezra 7, 10). Aceasta l-a determinat să se ocupe 
stăruitor cu studiul istoriei poporului lui Dumnezeu, aşa cum era 
raportată în scrierile proorocilor şi ale împăraţilor. El a cercetat căr- 
tile poetice şi istorice ale Bibliei, pentru a înţelege de ce Dumnezeu 
îngăduise ca Ierusalimul să fie distrus, iar poporul său dus în robie 
într-o ţară păgână. 

Ezra a dat o atenţie deosebită experienţelor lui Israel din vremea 
făgăduinţei făcute lui Avraam. A studiat îndrumările date la muntele 
Sinai şi în perioada cea lungă a rătăcirii prin pustie. Pe măsură 
ce înţelegea mai mult şi tot mai mult cu privire la procedeele lui 
Dumnezeu cu copiii Săi şi sfinţenia Legii date pe Sinai, inima lui 
Ezra era mişcată. A experimentat o pocăință nouă şi totală şi s-a 
hotărât să cunoască temeinic rapoartele istoriei sfinte, ca să poată 
folosi această cunoştinţă pentru a aduce lumină şi binecuvântare 
poporului lui. 

Ezra s-a străduit să-şi intensifice pregătirea inimii pentru lucrarea 
ce credea că era înaintea lui. L-a căutat pe Dumnezeu cu sinceritate, 
ca să poată fi un învăţător înţelept în Israel. Pe măsură ce învăţa 
să-şi supună mintea şi voinţa controlului divin, erau aduse în viaţa sa 
principiile sfințirii adevărate, care în anii următori au avut o influenţă 
modelatoare nu numai asupra tineretului, care căuta îndrumarea, ci 
şi asupra tuturor celorlalţi asociaţi cu el. 

Dumnezeu l-a ales pe Ezra să fie o unealtă a binelui pentru Israel, 
să pună iarăşi la loc de cinste preoţia, a cărei glorie fusese umbrită 
într-o mare măsură în timpul robiei. Ezra s-a dezvoltat ca om cu o 
cultură extraordinară şi a devenit „un cărturar iscusit în Legea lui 
Moise“ (Vers. 6). Aceste pregătiri l-au făcut un bărbat eminent în 
Împărăţia medo-persană. Ezra a devenit purtătorul de cuvânt pentru 
Dumnezeu, educându-i pe cei din jur în principiile care guvernează 
cerul. În anii din urmă ai vieţii sale, fie că s-a găsit lângă curtea 
împăratului Medo-Persiei, fie la Ierusalim, lucrarea lui principală a 
fost aceea de învăţător. Pe măsură ce transmitea altora adevărurile 
pe care, le învățase, puterea sa de muncă creştea. El a devenit un 
bărbat al evlaviei şi zelului. Era martorul lui Dumnezeu pentru lume 
cu privire la puterea adevărului biblic de a înnobila viaţa zilnică. 

Eforturile lui Ezra de a reînviora interesul pentru studiul Scriptu- 
rilor au căpătat permanenţă prin lucrarea lui minuțioasă, de o viaţă 
consacrată păstrării şi muluplicării Scrierilor Sfinte. El a adunat toate 
copiile Legii pe care le-a putut găsi, le-a transcris şi le-a împărţit. 
Cuvântul curat înmulţit astfel şi aşezat în mâinile multora dădea 
cunoaşterea care era de o valoare inestimabilă. 

Credinţa lui Ezra, că Dumnezeu va face o lucrare puternică în 
favoarea poporului Său, l-a determinat să spună lui Artaxerxe dorinţa 
lui de a se reîntoarce la Ierusalim pentru reînviorarea interesului în 

studiul Cuvântului lui Dumnezeu şi pentru a-i ajuta pe fraţii lui la 
rezidirea cetăţii sfinte. Când Ezra şi-a mărturisit încrederea deplină 
în Dumnezeul lui Israel, ca fiind cu totul în stare să ocrotească şi să se 
îngrijească de poporul Lui, împăratul a fost profund impresionat. El a 
înţeles bine că izraeliţii se întorceau la Ierusalim, ca să-i slujească lui 
Iehova, însă încrederea împăratului în integritatea lui Ezra a fost atât 
de mare, încât i-a acordat o favoare deosebită, ascultându-i cererea 
şi încredinţându-i daruri bogate pentru slujba templului. El l-a făcut 
reprezentant special al Împărăției medo-persane şi i-a conferit puteri 
largi pentru aducerea la îndeplinire a planului care era în inima 
lui. Decretul lui Artaxerxe Longimanul pentru rezidirea şi clădirea 
Ierusalimului, emis a treia oară de la încheierea celor şaptezeci 
de ani de robie, este deosebit pentru exprimările lui cu privire la 
Dumnezeul cerului, pentru recunoaşterea realizărilor lui Ezra şi 
pentru dărnicia dovedită faţă de rămăşiţa poporului lui Dumnezeu. 
Artaxerxe se referă la Ezra astfel: „Preot şi cărturar care învaţă 
poruncile şi legile Domnului cu privire la Israel“, „cărturarul iscusit 
în Legea Dumnezeului cerurilor“. Împăratul s-a unit cu sfetnicii lui 
şi a dăruit cu dragă inimă aur şi argint „Dumnezeului lui Israel, a 
cărui locuinţă este la Ierusalim“ şi, în plus, a luat măsuri pentru a face 
faţă cheltuielilor mari, poruncind să fie plătite din „casa vistieriilor 
împăratului“ (Vers. 11.12.15.20). 

„Tu eşti trimis de împăratul şi de cei şapte sfetnici ai lui“ a 
spus Artaxerxe lui Ezra, „să cercetezi în luda şi Ierusalim, după 
Legea Dumnezeului tău, care este în mâinile tale“. Şi a hotărât mai 
departe: „Tot ce este poruncit de Dumnezeul cerurilor să se facă 
întocmai pentru casa Dumnezeului cerurilor, pentru ca să nu vină 
mânia Lui asupra împărăției, asupra împăratului şi asupra fiilor săi“ 
(Vers. 14.23). 

Prin îngăduinţa dată izraeliților să se reîntoarcă, Artaxerxe a 
făcut aranjamente pentru restabilirea membrilor preoţiei la vechile 
rituri şi privilegii. „Vă facem cunoscut“, a declarat el, „că nu puteţi 
pune nici un bir, nici dare, nici vamă de trecere peste nici unul din 
preoţi, din leviţi, din cântăreţi, din uşieri, din slujitorii templului 
şi din slujitorii acestei Case a lui Dumnezeu.“ El a mai rânduit 
numirea de funcţionari civili, care să conducă poporul cu dreptate, 
în armonie cu legile codului iudaic. „Tu, Ezra, după înţelepciunea 
lui Dumnezeu, pe care o ai“, a zis el, „pune judecători şi dregători 

care să facă dreptate la tot poporul dincolo de Râu, tuturor celor 
ce cunosc legile Dumnezeului tău; şi fă-le cunoscut celor ce nu le 
cunosc. Oricine nu va plăti întocmai Legea Dumnezeului tău şi legea 
împăratului să fie osândit la moarte, la surghiun, la o gloabă sau la 
temniţă“ (Vers. 24-26). 

În felul acesta „mâna bună a Dumnezeului său fiind peste el“ 
Ezra l-a convins pe împărat să ia măsuri îndestulătore pentru întoar- 
cerea întregului popor al lui Israel, precum şi a preoților şi leviţilor 
din Împărăţia medo-persană, care „vor să plece cu bine la Ierusalim“ 
(Vers. 9, 13). Astfel, li s-a dat din nou ocazia copiilor din diasporă 
să se reîntoarcă în ţară, de stăpânirea căreia erau legate făgăduinţele 
casei lui Israel. 

Acest decret a adus o bucurie mare acelora care se uniseră cu 
Ezra în studierea planurilor lui Dumnezeu privitoare la poporul 
Său. „Binecuvântat să fie Domnul, Dumnezeul părinților noştri“, a 
declarat Ezra, „care a pregătit inima împăratului ca să slăvească astfel 
Casa Domnului la Ierusalim, şi a îndreptat asupra mea bunăvoința 
împăratului, a sfetnicilor săi şi a tuturor căpeteniilor puternice ale 
lui“ (Vers. 27.28). 

În emiterea acestui decret de către Artaxerxe, s-a manifestat 
providenţa lui Dumnezeu. Unii au înţeles lucrul acesta şi s-au folosit 
cu bucurie de privilegiul de a se reîntoarce în împrejurări atât de 
favorabile. A fost stabilit un loc de adunare şi la timpul stabilit, cei 
ce au dorit să meargă la Ierusalim s-au strâns pentru călătoria cea 
lungă. „l-am strâns la râul cel care curge spre Ahava“, zice Ezra, „şi 
am tăbărât acolo trei zile“ (Ezra 8, 15). 

Ezra se aşteptase că un număr mare se va întoarce la Ierusalim, 
dar numărul celor care au răspuns chemării era descurajator de mic. 
Mulţi, care cumpăraseră case şi pământuri, nu erau dispuşi să-şi 
sacrifice averile. Ei iubeau tihna şi confortul şi s-au mulţumit să 
rămână. Exemplul lor s-a dovedit o piedică pentru alţii, care altfel ar 
fi ales să se împărtăşească de experienţa acelora care înaintau prin 
credinţă. 

Când Ezra a privit la grupa adunată, a fost surprins să nu găsească 
pe nimeni dintre fiii lui Levi. Unde erau membrii seminţiei puse 
deoparte pentru slujba sfântă a templului? La chemarea „Cine este 
de partea Domnului“, leviţii ar fi trebuit să răspundă primii. 

În timpul robie şi după ceea, li se acordaseră multe privilegii. Se 
bucuraseră de libertatea deplină să slujească nevoilor spirituale ale 
fraţilor lor de robie. Fuseseră clădite sinagogi, în care preoţii condu- 
ceau închinarea la Dumnezeu şi învățau poporul. Li se permisese în 
mod liber să păzească Sabatul şi să îndeplinească ritualurile sfinte, 
specifice credinţei iudaice. 

Dar o dată cu trecerea anilor, după încheierea robiei condiţiile 
s-au schimbat şi multe răspunderi noi zăceau asupra conducătorilor 
lui Israel. 

Templul din Ierusalim fusese reclădit şi consacrat şi ca urmare, 
erau necesari mai mulţi preoți pentru îndeplinirea slujbelor lui. Era 
o nevoie presantă de bărbaţi ai lui Dumnezeu, care să activeze ca 
învăţători ai poporului. Şi pe lângă aceasta, iudeii care rămâneau 
în Babilon erau în primejdia ca libertatea lor religioasă să le fie 
restrânsă. Prin proorocul Zaharia, ca şi prin experienţa lor recentă 
din vremurile de restricţie ale Esterei şi ale lui Mardoheu, iudeii 
din Medo-Persia fuseseră avertizaţi clar să se reîntoarcă în ţara 
lor. Venise timpul când era primejdios pentru ei să locuiască în 
continuare în mijlocul influențelor păgâne. Ținând cont de aceste 
împrejurări schimbate, preoţii din Babilon ar fi trebuit să fie primu 
care să vadă, în emiterea decretului, o chemare specială de a se 
întoarce la Ierusalim. 

Împăratul şi căpeteniile lui şi făcuseră mai mult decât partea, 
deschizând calea pentru reîntoarcere. Ei asiguraseră mijloace din 
belşug, dar unde erau bărbaţii? Fiii lui Levi dăduseră greş chiar la 
vremea când influenţa unei hotărâri de a-i, însoţi pe fraţii lor i-ar fi 
condus şi pe alţii să le urmeze exemplul. Nepăsarea lor ciudată este 
o descoperire tristă a atitudinii izraeliţilor din Babilon faţă de planul 
lui Dumnezeu pentru poporul Său. 

Ezra a făcut apel încă o dată la leviţi, trimiţându-le o invitaţie 
urgentă să se unească cu grupa lui. Pentru a accentua importanţa 
unui acţiuni rapide, a trimis o data cu invitaţia scrisă câţiva dintre 
învăţători şi căpetenii (Ezra 7, 28; 8, 16). 

În timp ce călătorii au întârziat împreună cu Ezra, aceşti soli de 
nădejde s-au grăbit să se întoarcă cu cererea: „Să ne aducă slujitori 
pentru casa Dumnezeului nostru“ (Ezra 3, 17). Chemarea a fost 
ascultată; unii, care ezitaseră, au luat hotărârea finală să se reîntoarcă. 
În total, aproximativ patruzeci de preoţi şi două sute douăzeci de 

slujitori ai templului bărbaţi pe care Ezra se putea bizui, ca fiind 
slujitori înţelepţi şi învăţători şi ajutoare bune au fost aduşi în tabără. 

Toţi erau acum gata de plecare. Înainte le stătea o călătorie care 
urma să dureze câteva luni. Bărbaţii şi-au luat eu ei femeile şi copiii, 
împreună cu avutul lor, pe lângă tezaurul bogat pentru templu şi 
slujbele lui. Ezra era conştient că vrăjmaşii îi aşteptau pe drum, 
pregătiţi să-i jefuiască şi să-i nimicească, pe el şi ceata lui; cu toate 
acestea, i-a cerut împăratului o armată pentru pază. „Mi-era ruşine“, 
a explicat el, „să cer împăratului o oaste de însoţire şi călăreţi, ca 
să ne ocrotească împotriva vrăjmaşului pe drum, căci spusesem 
împăratului: «Mâna Dumnezeului nostru este, spre binele lor, peste 
toți cei ce-L caută, dar puterea şi mânia Lui sunt peste toţi cei ce-L 
părăsesc» (Vers. 22) 

În această problemă, Ezra şi tovarăşii lui au văzut o ocazie de 
a preamări Numele lui Dumnezeu înaintea păgânilor. Credinţa în 
puterea viului Dumnezeu urma să fie întărită, dacă izraeliţii aveau 
să dea pe faţă credinţă în Conducătorul lor divin. De aceea, s-au 
hotărât să-şi pună întreaga lor încrederea în El. Nu aveau să ceară 
o trupă de strajă. Nu urmau să dea păgânilor ocazia să atribuie 
puterii omului slava care aparţine numai lui Dumnezeu. Nu puteau 
să trezească vreo îndoială în mintea prietenilor lor păgâni, în ceea 
ce priveşte sinceritatea dependenţei lor de Dumnezeu, ca popor al 
Său. Ajutorul avea să fie obţinut nu prin bogăţie, nici prin puterea şi 
influenţa bărbaţilor idolatri, ci prin ocrotirea lui Dumnezeu. Numai 
prin păstrarea Legii lui Dumnezeu înaintea lor şi prin străduinţa de a 
asculta de ea urmau să fie ocrotiţi. 

Cunoaşterea condiţiilor pe baza cărora aveau să se bucure în 
continuare de belşugul venit din mâna lui Dumnezeu a dat o solem- 
nitate neobişnuită serviciului de consacrare, ţinut chiar înainte de 
plecare, de Ezra şi grupul de credincioşi care-l însoțea. „Acolo, la 
râul Ahava“, a spus Ezra despre această experienţă, „am vestit un 
post de smerire înaintea Dumnezeului nostru, ca să cerem de la El 
o călătorie fericită pentru noi, pentru copiii noştri şi pentru tot ce 
era al nostru. Pentru aceasta, am postit şi am chemat pe Dumnezeul 
nostru. Şi El ne-a ascultat“ (Vers. 21, 23). 

Însă binecuvântarea lui Dumnezeu n-a făcut ca exercitarea pru- 
denţei şi prevederii să fie inutilă. Ca o precauţie deosebită pentru 
asigurarea tezaurului, Ezra a ales douăsprezece căpetenii dintre pre- 

oți bărbaţi a căror credincioşie şi devotament fuseseră dovedite şi 
„am cântărit înaintea lor argintul, aurul şi uneltele date în dar pentru 
Casa Dumnezeului nostru de împărat, sfetnici şi căpeteniile lui, şi de 
toţi cei din Israel, care se aflau acolo“. Aceşti bărbaţi au fost însărci- 
naţi în mod solemn să acţioneze ca administratori plini de grijă ai 
tezaurului încredinţat lor. „Sunteţi închinaţi Domnului“, a spus Ezra. 
„Vasele acestea sunt lucruri sfinte, şi argintul şi aurul acesta sunt un 
dar de bună voie,făcut Domnului, Dumnezeului părinților voştri. Fiţi 
cu ochii în patru, şi luaţi lucrurile, acestea sub paza voastră, până 
le veţi cântări înaintea căpeteniilor preoţilor şi înaintea Leviţilor, 
şi înaintea capilor de familii ai lui Israel, la Ierusalim, în cămările 
Casei Dumnezeu lui nostru“ (Vers. 24.25,28.29). 

Grija dată pe faţă de Ezra în luarea de măsuri pentru transportarea 
în siguranţă a tezaurului Domnului ne învaţă o lecţie demnă de un 
studiu atent. Numai aceia a căror cinste fusese dovedită au fost aleşi 
au fost instruiți în mod clar cu privire la răspunderile care era asupra 
lor. În rânduirea de slujbaşi credincioşi pentru a lucra ca vistiernici 
ai bunurilor Domnului, Ezra a recunoscut nevoia şi valoarea ordinii 
şi organizaţiei în legătură cu lucrarea lui Dumnezeu. 

În cele câteva zile în care izraeliţii au întârziat la râu, au fost 
luate toate măsurile necesare pentru călătoria cea lungă. „Am plecat 
de la râul Ahava“, scria Ezra, „ca să ne ducem la Ierusalim în a do- 
uăsprezecea zi a lunii, întâia. Mâna Domnului Dumnezeului nostru 
a fost peste noi, şi ne-a păzit de loviturile vrăjmaşului şi de orice 
piedică pe drum“ (Vers. 31). Călătoria a durat aproape patru luni, iar 
mulţimea care-l însoțea pe Ezra, câteva mii în total, inclusiv femei şi 
copii, trebuia să înainteze încet. Dar toţi au fost păstraţi în siguranţă. 
Vrăjmaşii au fost împiedicaţi să le facă rău. Călătoria a decurs bine 
şi în ziua întâia a lunii a cincia, în anul al şaptelea al lui Artaxerxe, 
ei au ajuns la Ierusalim. 

Sosirea lui Ezra la Ierusalim a fost binevenită. Era mare nevoie de 
influenţa prezenţe lui. Venirea lui a adus curaj şi nădejde în inimile 
multora care lucraseră mult timp în greutăţi. De la reîntoarcerea 
primei grupe de exilați, sub conducerea lui Zorobabel şi losua, cu 
peste şaptezeci de ani înainte, multe fuseseră realizate. Templul 
fusese terminat, iar zidurile cetăţii, în parte, fuseseră reparate. Cu 
toate acestea, mai rămăsese mult de făcut. 

Printre aceia care se reîntorseseră la Ierusalim în anii de mai îna- 
inte erau mulţi care rămăseseră credincioşi lui Dumnezeu tot timpul 
vieţii lor, dar un număr considerabil dintre copii şi copiii copiilor lor 
au pierdut din vedere sfințirea Legii lui Dumnezeu. Chiar şi unii din- 
tre bărbaţii cu răspundere trăiau în păcat pe faţă. Viaţa lor neutraliza, 
într-o mare măsură, străduinţele depuse de alţii pentru înaintarea 
cauzei lui Dumnezeu, căci atâta vreme cât erau îngăduite călcări 
flagrante ale Legii, fără să fie mustrate, binecuvântarea cerului nu 
putea rămâne asupra poporului. 

A fost în providenţa lui Dumnezeu ca aceia care s-au întors 
împreună cu Ezra să aibă ocazii deosebite de a-L căuta pe Domnul. 
Experiențele prin care tocmai trecuseră în călătoria lor de la Babilon, 
fără să fi fost protejaţi de puterea omenească, îi învăţaseră valoroase 
lecţii spirituale. Mulţi se întăriseră în credinţă şi când aceştia s-au 
amestecat printre cei descurajaţi şi indiferenți din Ierusalim, influenţa 
lor a fost un factor puternic în reforma care a avut loc curând după 
aceea. În ziua a patra după sosire, comorile de aur şi argint, împreună 
cu vasele pentru slujbele de la sanctuar, au fost încredințate de 
vistiernici în mâinile slujbaşilor templului, în faţa martorilor, cu cea 
mai desăvârşită exactitate. Fiecare obiect a fost cercetat „după număr 
şi după greutate“ (Ezra 3, 34). Copiii robiei, care se întorseseră 
împreună cu Ezra, „au adus ardere de tot Dumnezeului lui Israel“, 
ca jertfă pentru păcat şi ca dovadă a recunoştinţei şi mulţumiri 
lor pentru ocrotirea îngerilor sfinţi în timpul călătoriei. „Au dat 
poruncile împăratului dregătorilor împăratului şi cârmuitorilor lor 

de dincoace de Râu, care au ajutat pe popor şi Casa lui Dumnezeu“ 
(Ezra 8, 35.36). 

La foarte scurtă vreme după aceea, câteva căpetenii ale lui Israel 
s-au apropiat de Ezra cu o plângere serioasă. Unii din „poporul 
lui Israel“, precum şi „preoţii şi leviţii“, dispreţuiseră atât de mult 
poruncile sfinte ale lui Iehova, încât s-au căsătorit cu popoarele 
înconjurătoare. „Căci şi-au luat neveste din fetele lor, pentru ei şi 
pentru fiii lor“, i s-a spus lui Ezra „şi au amestecat neamul sfânt cu 
popoarele“ ţărilor păgâne. „Şi căpeteniile, şi dregătorii au fost cei 
dintâi care au săvârşit păcatul acesta“ (Ezra 9, 1.2). 

Studiind cauzele care au dus la robia babiloniană, Ezra a înţeles 
că apostazia lui Israel s-a datorat în mare măsură amestecului cu 
popoarele păgâne. El descoperise că, dacă ar fi ascultat de porunca 
lui Dumnezeu, de a nu se uni cu popoarele înconjurătoare, ei ar fi 
fost cruţaţi de multe experienţe amare şi umilitoare. Acum, când a 
constatat că, în ciuda învăţămintelor trecutului, bărbaţi proeminenţi 
îndrăzniseră să calce legile date ca scut împotriva apostaziei, inima 1- 
a fost impresionată. El a cugetat la bunătatea lui Dumnezeu care a dat 
din nou poporului Său stabilitate în ţara lor natală şi a fost copleşit 
de indignare şi de amărăciune, îndreptăţite pentru nerecunoştinţa 
lor. „Când am auzit lucrul acesta“, zice el, „mi-am sfâşiat hainele şi 
mantaua, mi-am smuls părul din cap şi perii din barbă, şi am stat jos 
mâhnit“. 

„Atunci s-au strâns la mine toţi cei ce se temeau de cuvintele 
Dumnezeului lui Israel, din pricina păcatului fiilor robiei. Şi eu, am 
stat jos mâhnit, până la jertfa de seară“ (Ezra 9, 3.4). 

La vremea jertfei de seară, Ezra s-a sculat şi, sfâşiindu-şi iarăşi 
veşmintele şi mantaua, a căzut în genunchi şi şi-a descărcat sufletul 
în rugăciune fierbinte către cer. Ridicându-şi mâinile către Domnul, 
el a strigat: „Dumnezeule, sunt uluit şi mi-e ruşine, Dumnezeule, 
să-mi ridic faţa spre Tine. Căci făradelegile noastre s-au înmulţit 
deasupra capetelor noastre, şi greşelile noastre au ajuns până la 
ceruri“. 

„Din zilele părinţilor noştri“, a continuat el, „am fost foarte vi- 
novaţi până în ziua de azi şi din pricina fărădelegilor noastre am 
fost daţi noi, împărații noştri şi preoţii noştri, în mâinile împăra- 
ilor străini, pradă săbiei,robiei, jafului şi ruşinii care ne acoperă 
astăzi faţa. Şi totuşi, Domnul, Dumnezeul nostru, S-a îndurat de noi, 

lăsându-ne câţiva oameni scăpaţi, şi dându-ne un adăpost în locul 
Lui cel sfânt, ca să ne lumineze ochii şi să ne dea puţină răsuflare 
în mijlocul robiei noastre. Căci suntem robi, dar Dumnezeu nu ne-a 
părăsit în robia noastră. A îndreptat spre noi bunăvoința împăraţilor 
perşilor şi ei ne-au dat o nouă putere de viaţă, ca să putem zidi Casa 
Dumnezeului nostru, şi să-i dregem dărâmăturile, făcându-ne astfel 
rost de un loc de adăpost în Iuda şi la lerusalim“. 

„Acum ce să mai zicem după aceste lucruri, Dumnezeule? Căci 
am părăsit poruncile Tale, pe care ni le porunciseşi prin robii Tăi 
proorocii.... După tot ce ni s-a întâmplat din pricina faptelor rele şi 
marilor greşeli pe care le-am făcut, măcar că Tu, Dumnezeule, nu 
ne-ai pedepsit după fărădelegile noastre, se cuvine ca acum, când 
ne-ai păstrat pe aceşti oameni scăpaţi, să începem iarăşi să călcăm 
poruncile Tale şi să ne încuscrim cu aceste popoare urâcioase? N-ar 
izbucni atunci iarăşi mânia Ta împotriva noastră, până acolo, încât 
ne-ar nimici, fără să lase nici rămăşită, nici robi izbăviţi? Doamne, 
Dumnezeul lui Israel, Tu eşti drept; căci astăzi noi suntem o rămăşită 
de robi izbăviţi. lată-ne înaintea Ta ca nişte vinovaţi, şi din această 
pricină nu putem sta înaintea Ta“ (Ezra 9, 6 — 15). 

Amărăciunea lui Ezra şi a tovarăşilor lui fată de păcatele care 
se strecuraseră pe nesimţite chiar şi în centrul lucrării Domnului a 
dat naştere la pocăință. Mulţi dintre aceia care păcătuiseră au fost 
profund impresionați. „Poporul vărsa lacrimi“ (Ezra 10, 1). Într-o 
oarecare măsură, au început să-şi dea seama de urâciunea păcatului 
şi de oroarea cu care-l priveşte Dumnezeu. Au văzut sfinţirea Legii 
rostite pe Sinai şi mulţi tremurau la gândul nelegiuirilor lor. 

Unul dintre cei prezenţi, cu numele de Şecania, a recunoscut ca 
fiind adevărate cuvintele rostite de Ezra, „Am păcătuit împotriva 
Dumnezeului nostru“, a mărturisit el, „„ducându-ne la femei străine, 
care fac parte din popoarele ţării. Dar Israel n-a rămas fără nădejde 
în această privinţă“, Şecania a propus ca toţi aceia care păcătuiseră 
să facă un legământ cu Dumnezeu că-şi vor părăsi păcatul şi „facă-se 
după Lege. Scoală-te“, a îndemnat el pe Ezra, „căci treaba aceasta 
te priveşte. Noi vom fi cu tine, îmbărbătează-te şi lucrează. Ezra s-a 
sculat şi a pus pe căpeteniile preoţilor, Leviţilor şi întregului Israel, 
să jure că vor face ce se spusese“ (Vers. 2-5). 

Aceasta a constituit începutul unei reforme minunate. Cu înde- 
lungă răbdare şi tact, precum şi cu o îngrijită consideraţie pentru 

drepturile şi bunăstarea fiecăruia dintre cei implicaţi. Ezra şi tova- 
răşii lui s-au străduit să-i conducă pe cei pocăiţi din Israel pe calea 
cea dreaptă. Mai presus de toate acestea, Ezra era un învăţător al 
legii şi, în timp ce dădea atenţie personală cercetării fiecărui caz, 
căuta să convingă poporul cu privire la sfinţirea aceste legi şi la 
binecuvântările care aveau să fie primite prin ascultare. 

Oriunde lucra Ezra, lua naştere o reînviorare în studierea Sfin- 
telor Scripturi. Au fost rânduiţi învăţători care să îndrume poporul, 
Legea Domnului a fost înălţată şi preamărită. Au fost cercetate căr- 
tile proorocilor, iar pasajele care profetizau venirea lui Mesia au 
adus nădejde şi mângâiere multor inimi întristate şi împovărate. 

Au trecut peste două mii de anii de când Ezra „şi-a pus inima să 
adâncească şi să împlinească Legea Domnului“ (Ezra 7, 10), totuşi, 
trecerea timpului nu a slăbit influenţa exemplului lui de evlavie. De-a 
lungul veacurilor,raportul vieţii lui de consacrare i-a inspirat pe mulți 
cu hotărârea „să adâncească şi să împlinească Legea Domnului“. 

Motivele lui Ezra erau înalte şi sfinte. În tot ce a făcut, a fost 
animat de o dragoste profundă faţă de oameni. Mila şi bunătatea, 
pe care le manifesta faţă de aceia care păcătuiseră, cu voie sau din 
neştiinţă, să fie un exemplu pentru toţi cei care caută să aducă la 
îndeplinire reforme. Slujitorii lui Dumnezeu trebuie să fie tot atât de 
neclintiţi ca şi stânca, acolo unde principiile drepte sunt în discuţie, 
dar să dea pe faţă simpatie şi înţelegere. Asemenea lui Ezra, ei 
trebuie să-i înveţe pe călcătorii de lege calea vieţii, însămânţând 
principiile care sunt temelia oricărei făpturi corecte. 

În acest veac al lumii, când Satana caută pe nenumărate căi să 
întunece privirea bărbaţilor şi femeilor faţă de cerinţele obligatorii 
ale Legii lui Dumnezeu, este nevoie de bărbaţi care să-i conducă pe 
mulţi „să se teamă de poruncile Dumnezeului nostru“ (Ezra 10, 3). 
Este nevoie de reformatori adevăraţi, care-i vor îndruma pe călcătorii 
de lege către marele Dătător al Legii şi-i vor învăţa că „Legea Dom- 
nului este desăvârşită şi înviorează sufletul“ (Psalmii 19, 7). Este 
nevoie de bărbaţi tari în Scripturi, bărbaţi ale căror cuvinte şi fapte 
înalţă rânduielile lui Iehova, bărbaţi care caută să întărească credinţa. 
Este nevoie de învăţători, atât de mulţi, care să inspire inimile cu 
respect şi dragoste pentru Scripturi. Nelegiuirea larg răspândită, care 
predomină astăzi, poate fi atribuită într-o mare măsură nestudierii şi 
neascultării de Scripturi, căci atunci când Cuvântul lui Dumnezeu 

este dat la o parte, puterea lui, care reţine pasiunile rele ale inimii 
nerenăscute, este respinsă. Oamenii seamănă în firea pământească şi 
culeg din fire stricăciunea. 

O dată cu lepădarea Bibliei, a venit şi îndepărtarea de Legea lui 
Dumnezeu. Învățătura prin care oamenii sunt scutiţi de ascultarea 
de principiile divine a slăbit puterea obligaţiei morale şi a deschis 
porţile nelegiuirii asupra lumii. Nelegiuirea, risipa şi stricăciunea se 
revarsă ca un potop nimicitor. Pretutindeni, se vede gelozie, bănuieli 
rele, făţărnicie, înstrăinare, luptă, rivalitate, trădarea însărcinărilor 
sfinte, îngăduirea poftei. Întregul sistem al principiilor şi doctrinelor 
religioase, care trebuie să formeze temelia şi cadrul vieţii sociale, se 
arată a fi un edificiu care se clatină, gata să se prăbuşească în ruine. 

În zilele finale ale istoriei acestui pământ, glasul care a vorbit de 
pe Sinai declară încă: „Să nu ai alţi dumnezei, afară de Mine“ (Exo- 
dul 20, 3). Omul şi-a aşezat voinţa împotriva voinţei lui Dumnezeu, 
dar nu poate aduce la tăcere cuvântul poruncii. Mintea omenească nu 
poate scăpa de obligaţia faţă de o putere mai înaltă. Teoriile şi spe- 
culaţiile pot abunda, oamenii pot încerca să pună ştiinţa în opoziţie 
cu revelaţia, şi în felul acesta, să îndepărteze Legea lui Dumnezeu. 
Dar mai puternic şi tot mai puternic se aude porunca: „Domnului, 
Dumnezeului tău, să te închini şi numai Lui să-l slujeşti“ (Matei 4, 
10). Nu se pune problema slăbirii sau întăririi Legii lui Iehova; Ea 
este aşa cum a fost întotdeauna şi întotdeauna va fi: sfântă, dreaptă, 
bună şi completă în ea însăşi. Nu poate fi revocată sau schimbată. A 
o „cinsti“ sau a o „necinsti“ este doar un limbaj omenesc. 

Ultimul mare conflict al controversei dintre adevăr şi rătăcire va 
fi între legile oamenilor şi principiile lui Iehova. Noi intrăm acum în 
această luptă nu o luptă între biserici rivale, care se bat pentru supre- 
maţie, ci între religia Bibliei şi religiile fabulei şi tradiţiei. Puterile 
care s-au unit împotriva adevărului sunt acum neobosite la lucru. 
Cuvântul sfânt al lui Dumnezeu, care ajuns până la noi cu un preţ 
atât de mare de suferinţă şi sânge vărsat, este puţin apreciat:Puţini 
sunt aceia care îl primesc în adevăr ca regulă de viaţă. Necredinţa 
predomină într-o proporție alarmantă nu numai în lume, ci şi în bise- 
rică. Mulţi au ajuns să nege învăţăturile Evangheliei, care sunt chiar 
stâlpii credinţei creştine. Faptele cele mari ale creaţiunii, aşa cum 
sunt prezentate de către scriitorii inspirați, crearea omului, ispăşirea, 
perpetuarea Legii toate acestea sunt practic lepădate de o mare parte 

clin lumea pretins creştină. Mii, care se mândresc cu cunoştinţa lor, 
consideră ca o dovadă de slăbiciune încrederea deplină în Biblie şi 
ca o dovadă de erudiție faptul de a pune la îndoială Scripturile şi de 
a spiritualiza şi înlătura cele mai importante adevăruri ale ei. 

Creştinii trebuie să se pregătească pentru ceea ce, în curând, 
va invada lumea ca o surpriză copleşitoare, şi această pregătire să 
o facă prin studierea cu seriozitate a Cuvântului lui Dumnezeu şi 
prin străduinţa de a-şi conforma viaţa cu preceptele lui. Problemele 
capitale ale veşniciei ne cer ceva în afară de o religie imaginară, o 
religie a cuvintelor şi a formelor, unde adevărul este ţinut în curtea 
de afară. Dumnezeu cheamă la redeşteptare şi reformă. Cuvintele 
Bibliei şi numai ale Bibliei să fie auzite de la amvon. Dar Biblia a 
fost jefuită de puterea ei, iar urmarea se vede în scăderea nivelului 
vieţii spirituale: În multe predici de astăzi, nu se mai vede acea ma- 
nifestare divină, care trezeşte conştiinţa şi care aduce viată sufletului. 
Ascultătorii nu pot zice: „Nu ne ardea inima în noi, când vorbea pe 
drum, şi ne deschidea Scripturile?“ (Luca 24, 32). Sunt mulţi aceia 
care strigă după Dumnezeul cel viu, tânjind după prezenţa divină. 
Lăsaţi Cuvântul lui Dumnezeu să vorbească inimii. Faceţi ca aceia 
care au auzit numai tradiţie, teorii şi maxime omeneşti să audă glasul 
Aceluia care poate înnoi sufletul spre viată veşnică. 

Lumină mare a strălucit de la patriarhi şi de la prooroci. Lucruri 
slăvite au fost rostite despre Sion, cetatea lui Dumnezeu. Astfel, 
Domnul doreşte ca lumina să strălucească prin urmaşii Săi de astăzi. 
Dacă sfinţii din Vechiul Testament au dat o mărturie aşa de strălucită 
de credincioşie, oare aceia asupra cărora străluceşte lumina acumu- 
lată de secole de-a rândul să nu dea o mărturie mai accentuată despre 
puterea adevărului? Slava profeților îşi aruncă lumina pe cărarea 
noastră. 

Tipul a întâlnit antetipul în moartea Fiului lui Dumnezeu. Hristos 
a înviat din morţi, proclamând deasupra mormântului împrumutat: 
„Eu sunt învierea şi viaţa“ (loan 11, 25). El a trimis Duhul Său în 
lume, ca să ne aducă aminte de toate lucrurile. Printr-o minune a 
puterii, El a păstrat Cuvântul său scris de-a lungul veacurilor. 

Reformatorii, al căror protest le-a dat numele d protestanți, sim- 
teau că Dumnezeu i-a chemat să dea lumii lumina Evangheliei şi în 
efortul de a face lucrul acesta, au fost gata să-şi jertfească averile, 
libertatea şi chiar viaţa. În faţa prigoanei şi a morţii Evanghelia a fost 

predicată pretutindeni. Cuvântul lui Dumnezeu a fost dus oamenilor, 
şi toate categoriile, de sus şi de jos, bogaţi şi săraci, învăţaţi şi igno- 
ranţi, l-au studiat, personal, cu ardoare. Suntem noi în această ultimă 
luptă a marii controverse tot atât de credincioşi însărcinării noastre 
cum au fost primii reformatori? „Sunaţi cu trâmbiţa în Sion! Vestiți 
un post, chemaţi o adunare de sărbătoare! Strângeţi poporul, ţineţi o 
adunare sfântă! Aduceţi pe bătrâni, strângeţi copiii... Preoţii, sluji- 
torii Domnului, să plângă între tindă şi altar, şi să zică: «Doamne, 
îndură-te de poporul Tău! Nu da de ocară moştenirea Ta, n-o face de 
batjocura popoarelor!». «Dar chiar acum, zice Domnul întoarceţi- 
vă la Mine cu toată inima, cu post, cu plânset şi bocet! Sfâşiaţi-vă 
inimile, nu hainele, şi întoarceţi-vă la Domnul, Dumnezeul vostru. 
Căci El este milostiv şi plin de îndurare, îndelung-răbdător, şi bogat 
în bunătate, şi-l pare rău de relele pe care le trimite. Cine ştie dacă 
nu Se va întoarce, nu Se va căi? Cine ştie dacă nu va lăsa după El o 
binecuvântare?» (Ioel 2,15-17.12-14). 

Neemia, unul dintre robii evrei, ocupa o poziţie de influenţă şi 
de cinste la curtea persană. Ca paharnic al împăratului, avea intrare 
liberă înaintea lui. În virtutea poziţiei sale şi datorită capacităţilor 
şi credincioşiei lui, devenise prietenul şi sfetnicul monarhului. Cu 
toate că primise favoarea împărătească, cu toate că era înconjurat 
de fast şi,de splendoare, n-a uitat pe Dumnezeu şi poporul lui. Cu 
un interes profund, inima i s-a îndreptat spre Ierusalim; nădejdile şi 
bucuriile îi erau legate de prosperitatea acestuia. Prin acest bărbat, 
pregătit prin rămânerea lui la curtea persană pentru lucrarea la care 
avea să fie chemat, Dumnezeu a intenţionat să aducă binecuvântare 
poporului Său, în ţara părinților lor. 

Prin mesageri din ludea, evreul patriot a aflat că peste Ierusalim, 
cetatea aleasă, veniseră zile grele. Robii întorşi sufereau dispreţ şi 
necaz. Templul şi părţi din cetate fuseseră rezidite, dar lucrarea de 
restatornicire era stânjenită, slujbele templului erau tulburate, iar 
poporul ţinut într-o alarmă continuă de faptul că zidurile cetăţii erau 
încă într-o mare măsură în ruină. 

Copleşit de amărăciune, Neemia nu putea nici să mănânce şi nici 
să bea: „Am plâns şi m-am jelit multe zile, şi am postit“. 

În durerea lui, s-a îndreptat către Ajutorul divin. „M-am rugat“, 
zicea el, „înaintea Dumnezeului cerurilor“. Cu credinţă, a mărturisit 
păcatele lui şi ale poporului lui. El a stăruit ca Dumnezeu să susţină 
cauza lui Israel, să le redea curajul şi puterea şi să-i ajute să clădească 
locurile pustii ale lui Iuda. 

Pe măsură ce Neemia se ruga, credinţa şi curajul lui creşteau. 
Gura i-a fost umplută de argumente sfinte. El a arătat către dezonoa- 
rea care avea să fie aruncată asupra lui Dumnezeu, dacă poporul Său 
acum, când se întorsese către El, avea să fie lăsat în slăbiciune şi 
apăsare, şi a stăruit de Domnul să-Şi împlinească făgăduinţa: „Dacă 
vă veţi întoarce la Mine, şi dacă veţi păzi poruncile Mele şi le veţi 
împlini, atunci, chiar dacă veți fi izgoniți la marginea cea mai înde- 
părtată a cerului, de acolo vă voi aduna şi vă voi aduce înapoi iarăşi 

în locul pe care l-am ales, ca să locuiască Numele Meu acolo“ (Nee- 
mia 1, 9; Vezi şi Deuteronom 4, 29-31). Această făgăduinţă fusese 
dată lui Israel, prin Moise, înainte ca ei să fi intrat în Canaan, şi de-a 
lungul secolelor, ea rămăsese neschimbată. Poporul lui Dumnezeu 
se întorsese acum la EI, în pocăință şi credinţă, iar făgăduinţa nu 
avea să rămână neîmplinită. 

Neemia îşi revărsase deseori sufletul în favoarea poporului său. 
Dar acum, pe când se ruga, un plan sfânt a luat fiinţă în mintea lui. 
S-a hotărât că, dacă va putea primi consimţământul împăratului şi 
ajutorul necesar pentru a procura unelte şi materiale, îşi va asuma 
personal sarcina reclădirii zidurilor Ierusalimului şi a restatornicirii 
puterii naţionale a lui Israel. Şi a cerut Domnului să-i dea trecere 
înaintea împăratului, pentru ca acest plan să poată fi împlinit. „Dă 
astăzi izbândă robului Tău“, s-a rugat el, „şi fă-l să capete trecere 
înaintea omului acestuia“! 

Patru luni de zile a aşteptat Neemia o ocazie favorabilă de a 
prezenta cererea sa împăratului. În tot acest timp, deşi inima îi era 
apăsată de durere, el s-a străduit să se poarte cu voioşie în prezenţa 
împăratului. În acele săli, pline de strălucire şi splendoare, toţi trebu- 
iau să arate fericiţi şi cu inima liberă. Necazul nu trebuia să-şi arunce 
umbra pe faţa nici unuia care venea la împărăție. Dar în clipele de 
retragere ale lui Neemia, ascuns de vederea oamenilor, multe erau 
rugăciunile, mărturisirile şi lacrimile pe care le auzeau şi la care erau 
martori Dumnezeu şi îngerii. 

În cele din urmă, amărăciunea care apăsa inima patriotului n-a 
mai putut fi ascunsă. Nopțile nedormite şi zilele pline de griji şi- 
au lăsat umbrele pe faţa lui. Împăratul, grijuliu pentru propria lui 
siguranţă, care era obişnuit să citească feţele şi să pătrundă dincolo 
de aparenţe, a văzut că o tulburare ascunsă pusese stăpânire pe 
paharnicul lui. „Pentru ce ai faţa tristă?“ a întrebat el; „şi totuşi nu 
eşti bolnav, nu poate fi decât o întristare a inimii“. 

Întrebarea a umplut de teamă pe Neemia. Nu cumva împăratul 
se va mânia când va auzi că, în timp ce era angajat în slujba lui, 
gândurile curteanului fuseseră departe, cu poporul apăsat? Nu cumva 
viaţa celui nevinovat va fi nimicită? Nu cumva planul lui scump, 
de a restatornici puterea Ierusalimului, era pe cale să fie zădărnicit? 
„Atunci“, scrie el, „m-a apucat o mare frică“. Cu buzele tremurânde 
şi cu ochii înlăcrimaţi, el a dezvăluit cauza necazului său. „Trăiască 

împăratul în veac!“ a răspuns el. „Cum să n-am faţa tristă când 
cetatea în care sunt, mormintele părinţilor mei este nimicită şi porțile 
ei sunt arse de foc?“ 

Prezentarea stării lerusalimului a deşteptat simpatia monarhului 
fără să-i trezească prejudecățile. O altă întrebare i-a dat ocazia pe 
care Neemia o aşteptase de multă vreme: „Ce ceri?“ Dar bărbatul 
lui Dumnezeu n-a îndrăznit să răspundă până nu a primit îndruma- 
rea de la Unul mai mare decât Artaxerxe. El avea de îndeplinit o 
însărcinare sfântă, pentru care cerea ajutorul împăratului, şi şi-a dat 
seama că depindea mult de prezentarea problemei în aşa fel încât 
să-i câştige aprobarea şi să primească ajutor. „M-am rugat“, zise 
el, „Dumnezeului cerurilor“. În rugăciunea aceea scurtă, Neemia a 
intrat în prezenţa Împăratului împăraţilor şi a câştigat de partea lui o 
putere care poate abate inimile, aşa cum sunt abătute râurile de apă. 

A te ruga aşa cum s-a rugat Neemia în acel ceas de nevoie este o 
posibilitate la îndemâna creştinului în împrejurări când alte forme 
de rugăciune pot fi cu neputinţă. Truditorii, în mersul împovărat al 
vieţii, aglomeraţi şi aproape copleşiţi de încurcături, pot înălța la 
Dumnezeu o rugăciune pentru călăuzire divină. Călătorii pe mare 
şi pe uscat, când sunt ameninţaţi de vreo primejdie, se pot preda în 
felul acesta protecţiei cerului. În vremuri de primejdie sau greutăţi 
neaşteptate, inima îşi poate înălța strigătul după ajutor Aceluia care 
s-a angajat să vină în sprijinul celor credincioşi ai Săi, oricând ÎI 
cheamă. 

În orice împrejurare, în orice stare, sufletul împovărat cu amără- 
ciune şi grijă sau asaltat crunt de ispită poate găsi asigurare, sprijin 
şi ajutor în dragostea şi puterea inepuizabilă ale unui Dumnezeu 
care-Şi păstrează legământul. 

În acea clipă scurtă de rugăciune către Împăratul împăraţilor, 
Neemia a fost încurajat să spună lui Artaxerxe dorinţa lui de a fi eli- 
berat pentru o vreme de îndatoririle de la curte şi a cerut autorizarea 
de a clădi locurile pustiite ale Ierusalimului şi de a face din nou din 
el o cetate puternică şi apărată. Urmări importante pentru națiunea 
iudaică depindeau de această cerere. Şi, declară Neemia: „împăratul 
mi-a dat ... căci mâna cea bună a Dumnezeului meu era peste mine“. 

După ce şi-a asigurat ajutorul pe care-l căutase, Neemia, cu pru- 
denţă şi cu înţelepciune, a procedat la aranjamentele necesare pentru 
a asigura reuşita întreprinderii lui. Nu a neglijat nici o precauţie 

care ar fi ajutat la realizarea ei. N-a descoperit planul lui nici chiar 
concetăţenilor săi. Deşi ştia că mulţi se vor bucura de succesele lui, 
se temea că unii, prin acte de indiscreţie, putea să trezească invidia 
vrăjmaşilor şi să aducă eşuarea planului. 

Cererea lui către împărat fusese atât de favorabil primită, încât 
Neemia a fost încurajat să ceară şi mai mult ajutor. Pentru a da 
demnitate şi autoritate misiunii lui, ca şi pentru a asigura ocrotire 
în călătorie, a cerut şi s-a asigurat de o escortă militară. A trimis 
scrisori împărăţeşti către guvernatorii,din provinciile de dincolo de 
Eufrat, teritoriu prin care avea să treacă în călătoria lui către ludea şi 
a obţinut şi o scrisoare către administratorul pădurii împăratului din 
munţii Libanului, prin care dădea dispoziţii să-i asigure atâta lemn 
cât va fi necesar. Pentru a nu se ivi nici un motiv de nemulţumire 
că şi-ar fi depăşit atribuţiile, Neemia s-a îngrijit ca autoritatea şi 
privilegiile acordate lui să fie clar definite. 

Acest exemplu de prevedere înţeleaptă şi acţiune hotărâtă, tre- 
buie să fie o lecţie pentru toţi creştinii. Copiii lui Dumnezeu nu 
trebuie numai să se roage în credinţă, ci să şi lucreze cu grijă cu 
înţelepciune şi cu prevedere. Ei întâmpină multe greutăţi şi adesea 
împiedică lucrarea Providenţei în favoarea lor, pentru că privesc 
prudenţa şi efortul neobosit ca, având puţin a face cu religia. Neemia 
nu şi-a socotit datoria împlinită când a plâns şi s-a rugat înaintea 
Domnului. El a unit cererile cu străduinţa sfântă, depunând eforturi 
stăruitoare şi cu rugăciune pentru reuşita lucrării în care era angajat. 
Consideraţia atentă şi planuri bine chibzuite sunt tot atât de necesare 
pentru înaintarea lucrărilor sfinte de astăzi, ca şi pe vremea reclădirii 
zidurilor Ierusalimului. 

Neemia n-a depins de nesiguranţă. Mijloacele de care ducea 
lipsă le-a cerut de la aceia care erau în stare să i le dea. Şi Domnul 
este şi astăzi binevoitor să mişte inimile acelora care posedă bunurile 
Sale în favoarea cauzei adevărului. Aceia care lucrează pentru El 
trebuie să se folosească de ajutorul pe care El îi îndeamnă pe oameni 
să-l dea. Aceste daruri pot deschide căi prin care lumina adevărului 
să meargă în multe ţări întunecate. S-ar putea ca dăruitorii să nu aibă 
credinţă în Hristos, să nu cunoască Cuvântul Său, dar darurile lor nu 
trebuie refuzate pentru acest motiv. 

Călătoria lui Neemia la Ierusalim a fost făcută în siguranţă. 
Scrisorile împărăteşti către guvernatorii provinciilor din drumul lui 
i-au asigurat o primire onorabilă şi un ajutor prompt. Nici un vrăjmaş 
n-a îndrăznit să-l atace pe slujitorul oficial, care era păzit de puterea 
împăratului persan, şi a fost tratat cu un respect deosebit de către 
conducătorii provinciilor. Însă sosirea lui la Ierusalim, cu o escortă 
militară, arătând prin aceasta că venise cu o misiune importantă, 
a trezit invidia triburilor păgâne, care locuiau aproape de cetate 
şi cultivaseră multă vreme vrăjmăşie împotriva iudeilor, aruncând 
asupra lor batjocură şi insultă. În fruntea acestei lucrări rele, erau 
unii dintre conducătorii acestor triburi, Sanbalat, horonitul, Tobia 
amonitul şi Gheşem arabul. Încă de la început, aceşti conducători au 
privit cu ochi critici mişcările lui Neemia şi s-au străduit prin toate 
mijloacele care stăteau în puterea lor să-i zădărnicească planurile şi 
să-i împiedice lucrarea. 

Neemia a continuat să dea pe faţă aceeaşi grijă şi prudenţă care 
caracterizaseră şi până atunci lucrarea lui. Ştiind că vrăjmaşii răi şi 
hotărâți stăteau gata să 1 se împotrivească; a ascuns natura misiunii 
sale până când o cercetare a situaţiei îl va face în stare să-şi alcătu- 
iască planurile. În felul acesta, nădăjduia să-şi asigure colaborarea 
oamenilor şi să-i pună la lucru înainte ca împotrivirea vrăjmaşilor să 
fie trezită. Alegând câţiva bărbaţi pe care-i ştia vrednici de încredere, 
Neemia le-a spus despre împrejurările care l-au determinat să vină 
la Ierusalim, obiectivul pe care dorea să-l împlinească şi planurile 
pe care-şi propunea să le urmeze. Imediat, interesul lor în această 
lucrare a fost câştigat, şi ajutorul lor obţinut. 

În a treia noapte după sosire, Neemia s-a sculat la miezul nopții 
şi, împreună cu câţiva tovarăşi de încredere, a ieşit să vadă personal 
ruinele cetăţii lerusalimului. Călărind pe asinul lui, a traversat dintr- 
o parte în alta cetatea, cercetând zidurile dărâmate şi porţile cetăţii 
părinților lui. Gânduri dureroase au umplut mintea patriotului iudeu 
când, cu inima zdrobită de durere, privea fortificațiile ruinate ale 

Ierusalimului lui iubit. Amintirile măreției trecute a lui Israel erau 
în contrast categoric cu dovezile umilirii sale. 

În taină şi pe tăcute, Neemia a terminat cercetarea zidurilor. 
„Dregătorii nu ştiau unde fusesem“, declară el, „şi ce făceam. Până 
în clipa aceea nu spusesem nimic iudeilor, nici preoţilor şi nici mai 
marilor, nici dregătorilor, nici vreunuia din cei ce vedeau de treburi“. 
Restul nopţii l-a petrecut în rugăciune, deoarece ştia că dimineaţa va 
cere un efort stăruitor pentru a trezi şi uni pe concetăţenii lui neuniţi 
şi deprimaţi. Nemia avea o însărcinare împărătească, prin care se 
cerea locuitorilor să colaboreze cu el în reclădirea zidurilor cetăţii, 
dar nu a recurs la exercitarea autorităţii. A căutat mai degrabă să 
câştige încrederea şi simpatia poporului, ştiind că o unire a inimilor, 
cât şi a mâinilor, era esenţială în lucrarea cea mare, care-i stătea 
înainte. Când a doua zi a adunat poporul, le-a prezentat astfel de 
argumente care urmăreau să trezească energiile adormite şi să-i 
unească pe cei risipiţi. 

Ascultătorii lui Neemia nu ştiau şi nici el nu le-a spus despre 
cercetarea pe care o făcuse în noapte precedentă. Dar faptul că făcuse 
acel circuit a contribuit. într-o mare măsură, la reuşita lui, deoarece 
a fost în stare să vorbească despre situaţia cetăţii cu o aşa precizie 
şi minuţiozitate, care a uimit pe ascultători. Impresia pe care şi-a 
făcut-o când a privit slăbiciunea şi degradarea Ierusalimului a dat 
putere şi seriozitate cuvintelor lui. 

Neemia, a prezentat înaintea poporului disprețul la care erau 
supuşi între păgâni religia lor dezonorată, Dumnezeul lui hulit. Le-a 
spus că, într-o ţară depărtată, a auzit despre suferinţa lor, că a cerut 
favoarea cerului în folosul lor şi că, în timp ce se ruga, s-a hotărât 
să ceară îngăduinţa împăratului spre a le veni în ajutor. ÎI rugase pe 
Dumnezeu ca împăratul nu numai să-i dea îngăduinţa aceasta, dar 
să-l şi învestească cu autoritate şi să-i dea ajutorul necesar pentru 
lucrare, iar rugăciunea lui fusese ascultată în aşa fel, încât i-a arătat 
că planul era de la Domnul. 

EI a relatat toate acestea şi apoi, arătându-le că era susţinut de 
autoritatea combinată a Dumnezeului lui Israel cu aceea a împăra- 
tului persan, Neemia a întrebat poporul în mod direct dacă voia să 
folosească această ocazie, ca să se ridice şi să zidească zidul. 

Apelul a pătruns direct în inimile lor. Gândul la modul în care 
fusese manifestată favoarea cerului faţă de ei i-a făcut să se ruşineze 

de teama lor, şi cu un nou curaj au răspuns într-un glas: „să ne 
sculăm şi să zidim. Şi s-au întărit în această hotărâre bună“. 

Tot sufletul lui Neemia era în lucrarea pe care o începuse. 
Nădejdea, energia, entuziasmul şi hotărârea lui erau contagioase, 
inspirându-i şi pe alţii cu acelaşi curaj şi scop nobil. Fiecare bărbat 
a devenit un Neemia, la rândul lui, şi a ajutat să facă mai puternice 
inima şi mâna vecinului său. 

Când vrăjmaşii lui Israel au auzit ce nădăjduiau să realizeze 
iudeii, au râs batjocoritorii, zicând: „Ce faceţi voi acolo? Vă răscu- 
laţi împotriva împăratului?“ Dar Neemia le-a răspuns: „Dumnezeul 
cerurilor ne va da izbândă. Noi, robii Săi, ne vom scula. şi vom 
zidi, dar voi nu aveţi nici parte, nici drept, nici aducere aminte în 
Ierusalim“. 

Printre cei dintâi, care au fost cuprinşi de spiritul, zelul şi stăru- 
inţa lui Neemia, au fost preoţii. Datorită poziţiei lor influente, aceşti 
bărbaţi puteau face mult pentru înaintarea sau împiedicarea lucrării, 
iar colaborarea lor binevoitoare, chiar, de la început, a contribuit 
într-o mare măsură la reuşită. Majoritatea căpeteniilor şi conducăto- 
rilor lui Israel s-au ridicat cu nobleţe la datoria lor şi aceşti bărbaţi 
credincioşi au o menţiune specială în cartea lui Dumnezeu. Au fost 
şi câţiva nobili tecoiţi care „nu s-au supus în slujba Domnului“. 
Amintirea acestor netrebnici este subliniată cu ruşine şi a fost lăsată 
ca o avertizare pentru toate generaţiile viitoare. 

În fiecare mişcare religioasă sunt unii care, deşi nu pot nega 
că lucrarea este a lui Dumnezeu, totuşi se ţin departe, refuzând să 
facă vreun efort pentru a ajuta. Ar fi bine pentru unii ca aceştia 
să-şi aducă aminte de raportul păstrat sus cartea aceea în care nu 
sunt omisiuni, nici greşeli, şi după care vom fi judecaţi. Acolo este 
raportată orice ocazie neglijată de a face un serviciu lui Dumnezeu; 
şi tot acolo este ţinută spre veşnică amintire orice faptă de credinţă 
şi de iubire. Împotriva influenţei inspiratoare a prezenţei lui Neemia, 
exemplul nobililor tecoiţi a avut puţină greutate. În general, poporul 
era însufleţit cu zel şi cu patriotism. Bărbaţi pricepuţi şi cu influenţă 
au organizat, în grupe, diferite categorii de cetăţeni, fiecare fiind 
făcut răspunzător pentru zidirea unei părți a zidului. Şi despre unii 
stă scris că au zidit „fiecare în dreptul casei lui“. 

Şi acum când lucrarea începuse, energia lui Neemia nu a slă- 
bit. Cu o atenţie neobosită a supravegheat lucrarea de construire, 

îndrumându-i pe muncitori, observând piedicile şi luând măsuri pen- 
tru cazurile neprevăzute. De-a lungul zidului de peste 4 kilometri, 
influenţa lui se simţea continuu. Prin cuvinte potrivite, el îi încuraja 
pe cei fricoşi, îi ridica pe cei înceţi la lucru şi-i aproba pe cei stă- 
ruitori. Şi tot timpul veghea mişcările vrăjmaşilor care, din timp în 
timp, se adunau la distanţă şi se angajau în conversații, ca şi când 
ar fi pus la cale răul, şi apoi, venind tot mai aproape de lucrători 
încercau să le distragă atenţia. 

În multele lui activităţi, Neemia n-a uitat Izvorul puterii sale. 
Inima îi era mereu înălţată spre Dumnezeu, marele Supraveghetor a 
toate: „Dumnezeul cerului“, a exclamat el, „ne va da izbânda“, iar 
cuvintele lui sunau şi răsunau bucurând inimile tuturor muncitorilor 
de pe zid. 

Dar restaurarea fortăreţelor Ierusalimului n-a înaintat fără piedici. 
Satana lucra să stârnească împotrivire şi să aducă „descurajare. 
Sanbalat, Tobia şi Gheşem, agenţii lui principali în această mişcare, 
s-au hotărât să împiedice lucrarea de reclădire. S-au străduit să 
provoace neînţelegeri între muncitori. Ei şi-au bătut joc de eforturile 
constructorilor, declarând lucrarea ca o imposibilitate şi prezicând 
eşecul. 

«La ce lucrează aceşti iudei neputincioşi?» exclama Sanbalat 
batjocoritor. «Oare vor fi lăsaţi să lucreze?» Oare vor da ei viaţă 
unor pietre înmormântate sub mormane de praf şi arse de foc?“ 

Tobia şi mai îngâmfat, a adăugat: „Să zidească numai! Dacă se 
vor sui, o vulpe le va dărâma zidul lor de piatră“. Ziditorii au fost 
supuşi unor împotriviri şi mai active. Au fost obligaţi să se păzească 
continuu de comploturile vrăjmaşilor lor, care, sub pretextul priete- 
niei, căutau pe diferite căi să producă încurcătură şi confuzie şi să 
trezească neîncredere. 

S-au străduit să slăbească curajul iudeilor, au format conspirații 
pentru a-l atrage pe Neemia în plasa lor, iar iudeii nesinceri au fost 
gata să ajute planurile lor trădătoare. S-a transmis raportul că Neemia 
complota împotriva monarhului persan, intenţionând să se ridice ca 
împărat al lui Israel şi că toţi care-l ajutau erau trădători. 

Dar Neemia a continuat să-L caute pe Dumnezeu pentru călău- 
zire şi sprijin, iar „poporul lucra cu inimă“. Lucrarea a înaintat până 
când toate spărturile au fost umplute, iar întregul zid a fost clădit 
până la jumătate din înălţimea proiectată. Când vrăjmaşii lui Israel 

au văzut cât de zadarnice erau eforturile lor, s-au umplut de mânie. 
De aici înainte, n-au mai „îndrăznit să“folosească mijloace violente, 
căci ştiau că Neemia şi tovarăşii lui lucrau din însărcinarea împăra- 
tului şi se temeau că o împotrivire activă faţă de el ar fi adus asupra 
lor dezaprobarea monarhului. Dar acum,în mânia lor, s-au făcut vi- 
novaţi de crima de care-l acuzau pe Neemia. Adunându-se pentru 
sfat, „s-au unit toţi împreună, ca să vină împotriva Ierusalimului“. 

În timp ce samaritenii complotau împotriva lui Neemia şi a 
lucrării lui, unii dintre conducătorii iudei, devenind nemulţumiţi, au 
căutat să-l descurajeze, exagerând greutăţile care însoțeau lucrarea. 
„Puterile celor ce duc poverile slăbesc“ ziceau ei, „şi dărâmăturile 
sunt multe; nu vom putea să zidim zidul“. 

Descurajarea a venit şi din altă parte. „ludeii care locuiau lângă 
ei“, aceia care nu participau la lucrare, au adunat declaraţiile şi 
rapoartele vrăjmaşilor lor, le-au folosit ca să slăbească curajul şi să 
provoace nemulţumire. 

Dar batjocurile şi disprețul, împotrivirea şi amenințările păreau 
să-l inspire pe Neemia cu „o hotărâre mai puternică şi să-l trezească 
la o veghere mai atentă. El a recunoscut primejdiile pe care avea să 
le întâmpine în această luptă cu vrăjmaşii lor. Dar curajul i-a fost 
neînfrânt. «Ne-am rugat Dumnezeului nostru», declară el, «şi am 
pus o strajă zi şi noapte». «De aceea am pus, în locurile cele mai 
de-jos, dinapoia zidului şi în locurile tari, poporul pe familii, i-am 
aşezat pe toţi cu săbiile, cu suliţele şi cu arcurile lor. M-am uitat, şi 
sculându-ne, am zis mai marilor, dregătorilor şi celuilalt popor: »Nu 
vă temeţi de ei! Aduceţi-vă aminte de Domnul cel mare şi înfricoşat, 
şi luptaţi pentru fraţii voştri, pentru fiii voştri şi fiicele voastre, pentru 
nevestele voastre, şi pentru casele voastre! 

Când au auzit vrăjmaşii noştri că am fost înştiinţaţi, Dumnezeu 
le-a nimicit planul, şi ne-am întors cu toţii la zid, fiecare la lucrarea 
lui. Din ziua aceea, jumătate din oamenii mei lucrau, iar cealaltă 
jumătate era înarmată cu sulițe, cu scuturi, cu arcuri şi cu platoşe.... 
Cei ce zideau zidul şi cei ce duceau sau încărcau poverile, cu o mână 
lucrau, iar cu alta ţineau arma. Fiecare din ei, când lucra, îşi avea 
sabia încinsă la mijloc“. 

Alături de Neemia stătea un trâmbiţaş şi în diferitele părţi ale 
zidului stăteau preoţi care purtau trâmbiţele sfinte. Poporul era îm- 
prăştiat la lucrările lui, dar la apropierea primejdiei, din orice parte, 

se dădea un semnal ca să se îndrepte acolo fără întârziere. „Aşa 
făceam lucrare“, zice Neemia:, „Jumătate din noi stând cu sulița în 
mână din zorii zilei până la ivirea stelelor“. 

Acelora care locuiseră în oraşele şi satele din afara Ierusalimului, 
li s-a cerut să se instaleze înăuntrul zidurilor, ca să păzească lucrarea 
şi să fie gata de lucru dimineaţa. Aceasta prevenea amânarea inu- 
tilă şi îndepărta posibilitatea pe care vrăjmaşul ar fi folosit-o,altfel, 
pentru ca să-i atace pe muncitori când veneau şi când plecau la 
casele lor. Neemia şi tovarăşii lui nu s-au dat înapoi din faţa gre- 
utăţilor şi a slujirii cu sacrificii. Nici ziua, nici noaptea, nici chiar 
în timpul scurt de somn nu-şi scoteau hainele şi nu lăsau armele 
deoparte. Împotrivirea şi descurajarea pe care clăditorii din zilele 
lui Neemia le-au întâmpinat din partea vrăjmaşilor, pe faţă, cât şi a 
pretinşilor prieteni, sunt tipice pentru experienţa pe care o vor avea 
cei care astăzi lucrează pentru Dumnezeu. Creştinii sunt probaţi nu 
numai prin mânia, nemulţumirea şi cruzimea vrăjmaşilor, ci şi prin 
indolenţa, nehotărârea, în, cropeala şi trădarea pretinşilor prieteni 
şi ajutători. Batjocura şi disprețul sunt îndreptate asupra lor. Şi ace- 
laşi vrăjmaş care conduce la nemulţumire, într-o împrejurare mai 
favorabilă, foloseşte mijloace mai crude şi mai violente. 

Satana se foloseşte de toate elementele neconsacrate pentru îm- 
plinirea planurilor lui. Printre cei care pretind a fi sprijinitorii cauzei 
lui Dumnezeu, sunt aceia care se unesc cu vrăjmaşii Săi. În felul 
acesta, lasă cauza Lui descoperită în faţa atacurilor celor mai cruzi 
adversari. Chiar şi aceia care doresc ca lucrarea lui Dumnezeu să 
progreseze pot totuşi să slăbească mâinile slujitorilor Săi, ascultând, 
raportând şi crezând pe jumătate calomniile, lăudăroşiile şi amenin- 
țările vrăjmaşului Său. Satana lucrează cu o reuşită uimitoare prin 
agenţii lui, şi toţi ceia care cedează influenţei lor sunt supuşi unei 
puteri vrăjite, care distruge înţelepciunea înţeleptului şi înţelegerea 
celui prevăzător. Dar asemenea lui Neemia, poporul lui Dumnezeu 
nu trebuie nici să se teamă şi nici să-i dispreţuiască pe vrăjmaşi. 
Punându-şi încrederea în Dumnezeu, ei trebuie să meargă neabătut 
înainte, făcând lucrarea Sa fără egoism şi încredinţând providenţei 
Sale cauza pentru care trăiesc. 

În mijlocul unei mari descurajări, Neemia a făcut din Dumne- 
zeu sprijinul lui, apărarea lui sigură. Şi Acela care a fost sprijinul 
slujitorului Său atunci a fost şi locul de adăpost al poporului Său, 

în toate veacurile. În fiecare încercare, poporul Său poate spune cu 
încredere: „Dacă Dumnezeu este pentru noi, cine va fi împotriva 
noastră?“ (Romani 8, 31). Oricât de puternice ar fi uneltirile lui 
Satana şi ale agenţilor lui Dumnezeu le poate descoperi şi poate 
zădărnici planurile lor. Răspunsul credinţei astăzi va fi răspunsul dat 
de Neemia: „Dumnezeul nostru va lupta pentru noi“, căci Dumnezeu 
este în lucrarea aceasta şi nici un om nu poate împiedica succesul ei 
[046] final. 

Zidul Ierusalimului nu fusese încă terminat când atenţia lui Nee- 
mia a fost atrasă de starea nefericită a claselor mai sărace din popor. 
În situaţia destabilizată a ţării, cultivarea pământului fusese, într-o 
oarecare măsură, neglijată. Mai mult, datorită căii egoiste, urmate 
de unii dintre cei reîntorşi în ludea, binecuvântarea Domnului nu 
rămânea asupra ţării şi era lipsă de cereale. 

Ca să obţină hrană pentru familii, cei săraci erau obligaţi să 
cumpere pe datorie şi la preţuri foarte mari. Ei mai erau obligaţi 
să ridice bani, împrumutând cu camătă, ca să plătească impozite 
grele, la care erau obligaţi de către împărații Persiei. Pentru a mai 
adăuga ceva la aceste necazuri ale săracilor, cei mai bogaţi dintre 
iudei profitaseră de nevoile lor, îmbogăţindu-se în felul acesta. 

Domnul poruncise lui Israel, prin Moise, ca la fiecare trei ani să 
se solicite o zecime pentru folosul săracilor şi o altă măsură fusese 
luată, prin suspendarea muncii agricole la fiecare şapte ani, pământul 
rămânând astfel necultivat, iar produsele care răsăreau de la sine fiind 
lăsate celor în nevoie. Credincioşia în consacrarea acestor daruri 
pentru ajutorarea săracilor şi pentru alte scopuri de binefacere ar fi 
contribuit la păstrarea, mereu actuală înaintea poporului, a adevărului 
cu privire la dreptul de proprietate al lui Dumnezeu asupra tuturor 
şi la ocazia de a fi canale de binecuvântare. Planul lui Dumnezeu 
era ca izraeliţii să aibă o educaţie care să stârpească egoismul şi să 
dezvolte altruismul şi noblețea de caracter. 

De aceea Dumnezeu îndemnase prin Moise: „Dacă împrumuţi 
bani vreunuia din poporul Meu, săracului care este cu tine, să nu 
fii faţă de el ca un cămătar. Să nu ceri nici o dobândă de la fratele 
tău; nici pentru argint, nici pentru merinde, pentru nimic care se 
împrumută cu dobândă“ (Exodul 22, 25; Deuteronom 23, 19). Şi 
mat spusese: „Dacă va fi la tine vreun sărac dintre fraţii tăi, în vreuna 
din cetăţile tale, şi în ţara pe care ţi-o dă Domnul, Dumnezeul tău, 
să nu-ţi împietreşti inima şi să nu-ţi deschizi mâna înaintea fratelui 
tău, celui lipsit. Ci, dimpotrivă, să-ţi închizi mâna şi să-l împrumuţi 

cu ce-i trebuie, ca să facă față nevoilor lui. Nu vor înceta niciodată 
să fie săraci în țară de aceea îți dau porunca aceasta: «Să-ţi deschizi 
mâna faţă de fratele tău, față de sărac şi față de cel lipsit din țara 
ta»“. (Deuteronom 15, 7.8.11). 

În vremea care a urmat reîntoarcerii robilor din Babilon, iudeii 
bogați lucraseră tocmai contrar acestor porunci. Când săracii erau 
obligați să împrumute, ca să-şi plătească darea către împărat, cei 
bogaţi le împrumutau bani, dar cereau o dobândă mare. Prin faptul 
că au luat zălog ogoarele săracilor, au redus treptat pe nefericiţii 
datornici la cea mai adâncă sărăcie. Mulţi fuseseră siliţi să-şi vândă 
fiu şi fiicele ca robi şi părea că nu mai e nici o nădejde pentru 
îmbunătăţirea stărilor, nici o cale pentru răscumpărarea copiilor sau 
ogoarelor, nici o perspectivă înaintea lor decât aceea de creştere 
continuă a necazului, cu lipsă şi robie continuă. Cu toate acestea, ei 
aparţineau aceleiaşi naţiuni, copii ai aceluiaşi legământ, ca fraţii lor 
mai favorizați. 

În cele din urmă, poporul a prezentat starea lor înaintea lui Ne- 
emia: „lată“, au zis ei, „supunem la robie pe fiii noştri şi pe fetele 
noastre; şi multe din fetele noastre au fost supuse la robie; suntem 
fără putere, căci ogoarele şi viile noastre sunt ale altora“. 

Când a auzit Neemia despre această apăsare crudă, sufletul 1 s-a 
umplut de indignare. „M-am supărat foarte tare“, spune el, „când 
le-am auzit plângerile şi cuvintele acestea“. A văzut că, pentru a 
avea succes în desfiinţarea acestei practici de exploatare apăsătoare, 
trebuia să ia o atitudine hotărâtă pentru dreptate. Cu energia şi 
hotărârea care-l caracterizau, a pornit la lucru pentru a aduce uşurare 
fraților lui. 

Faptul că asupritorii erau oameni bogaţi, al căror sprijin era 
foarte necesar în lucrarea de restaurare a cetăţii, nu l-a influenţat 
nici măcar pentru o clipă pe Neemia. El a mustrat aspru pe nobili şi 
pe căpetenii, şi când a adunat un mare număr de oamenii, le-a pus 
înainte cerinţele lui Dumnezeu în acea problemă. 

EI le-a atras atenţia la evenimentele care au avut loc în timpul 
domniei împăratului Ahaz. Le-a repetat solia pe care Dumnezeu 
o trimisese lui Israel în vremea aceea pentru a mustra cruzimea 
şi oprimarea lor. Din cauza idolatriei lor, copiii lui Iuda fuseseră 
daţi în mâinile fraţilor şi mai idolatri poporul lui Israel. Aceştia 
şi-au manifestat vrăjmăşia până acolo, încât au ucis în luptă multe 

mii dintre bărbaţii lui Iuda şi au luat toate femeile şi toţi copiii, 
intenţionând să-i facă robi sau să-i vândă ca robi păgânilor. 

Datorită păcatelor lui Iuda, Domnul nu intervenise pentru a pre- 
veni bătălia; dar prin proorocul Oded, El a mustrat planul nemilos 
al armatelor învingătoare: „Şi credeţi că veţi face din copiii lui Iuda 
şi din Ierusalim robii şi roabele voastre? Dar voi nu sunteţi vino- 
vaţi înaintea Domnului, Dumnezeului vostru?“ (2 Cronici 28:10). 
Oded a avertizat poporul lui Israel că mânia lui Dumnezeu s-a aprins 
împotriva lor şi că procedeul nedreptăţii şi al apăsării va atrage ju- 
decăţile Sale. La auzul acestor cuvinte, bărbaţii înarmaţi au lăsat 
robii şi prada înaintea căpeteniilor şi a întregii adunări. Atunci unii 
bărbaţi de frunte din seminţia lui Efraim „au luat prinşii de război 
şi au îmbrăcat cu prada lor pe toţi care erau goi, le-au dat haine şi 
încălţăminte, le-au dat să mănânce şi să bea, i-au uns, au încălecat 
pe măgari pe toţi cei osteniţi, şi i-au adus la Ierihon, cetatea finicilor, 
la fraţii lor“ (2 Cronici 28, 15). 

Neemia şi alţii răscumpăraseră pe unii iudei care fuseseră vânduți 
păgânilor şi acum el a prezentat acest lucru în contrast cu purtarea 
acelora care, de dragul unui câştig pământesc, înrobeau pe fraţii 
lor. „Ce faceţi voi nu este bine“, a zis el. „N-ar trebui să umblaţi în 
frica Dumnezeului nostru, ca să nu fiţi de ocara neamurilor vrăjmaşe 
nouă? 

Neemia le-a arătat cum el însuşi, fiind învestit cu autoritate din 
partea împăratului persan, ar fi putut cere contribuţii mari pentru 
folosul personal. Dar în loc să facă aceasta, nu luase nici măcar ceea 
ce îi aparţinea de drept, ci dăduse cu mână largă pentru ajutorarea 
săracilor în nevoia lor. El i-a îndemnat pe aceia dintre conducătorii 
iudei care se făcuseră vinovaţi de exploatare să înceteze această 
lucrare nelegiuită, să redea săracilor pământurile, precum şi plusul 
de bani, pe care-l storseseră de la ei, şi să le împrumute bani fără 
dobândă sau camătă. 

Aceste cuvinte au fost rostite în faţa întregii adunări. Dacă con- 
ducătorii ar fi ales să se îndreptăţească, ar fi avut ocazia să facă 
lucrul acesta. Dar n-au prezentat nici o scuză. „Le vom da înapoi“, 
au declarat ei, „şi nu le vom cer nimic; vom face cum ai zis“. La 
auzul acestor cuvinte, Neemia i-a pus să jure în faţa preoţilor că-şi 
vor ţine cuvântul. „Toată adunarea a zis: «Amin». Şi au lăudat pe 
Domnul. Şi poporul s-a ţinut de cuvânt“. 

Acest raport ne învaţă o lecţie importantă: „lubirea de bani este 
rădăcina tuturor relelor“ (1 Timotei 6, 10). În această generaţie, 
dorinţa după câştig este o patimă captivantă. Bogăția este adesea 
obţinută prin înşelăciune. Mulţimi se luptă cu sărăcia, obligaţi să 
lucreze,din greu pentru retribuţii mici, nefiind în stare să obţină nici 
cele mai simple trebuinţe ale vieţii. Truda şi lipsa, fără nădejdea 
unor lucruri mai bune, fac povara lor şi mai grea. Împovăraţi de 
griji şi apăsaţi, ei nu ştiu încotro să se îndrepte pentru ajutor. Şi 
toate acestea pentru ca bogaţii să-şi întreţină extravaganţa sau să-şi 
împlinească dorinţa de a aduna cât mai mulţi. 

lubirea de bani şi plăcerea de etalare au făcut din lumea aceasta o 
peşteră de tâlhari şi, de hoţi. Scripturile descriu lăcomia şi asuprirea 
care vor predomina chiar înaintea celei de a doua veniri a lui Hristos: 
„Ascultaţi acum, voi bogaţilor!“ scrie Iacov. „V-aţi strâns comori în 
zilele din urmă! lată că plata lucrătorilor care v-au secerat câmpiile, 
şi pe care le-aţi oprit-o prin înşelăciune, strigă! Şi strigătele seceră- 
torilor au ajuns la urechile Domnului oştirilor. Aţi trăit pe pământ 
în plăceri şi desfătări. V-aţi săturat inimile chiar într-o zi de măcel. 
Ați osândit, aţi omorât pe cel neprihănit, care nu vi se împotrivea!“ 
(Iacov 5, 1.3-6). 

Chiar şi printre aceia care pretind că umblă în temere de Domnul 
sunt unii care merg din nou pe calea urmată de căpeteniile lui Israel. 
Deoarece stă în puterea lor să facă lucrul acesta, ei pretind mai mult 
decât este drept şi, în felul acesta, devin asupritori. Şi pentru că 
lăcomia şi trădarea se văd în viaţa acelora care poartă numele lui 
Hristos, pentru că biserica menţine în registrele ei numele acelora 
care şi-au câştigat averi prin nedreptate, religia lui Hristos este batjo- 
corită. Extravaganţa, îmbogățirea peste măsură, înşelăciunea corup 
credinţa multora şi le distrug spiritualitatea. Biserica este, într-o 
mare măsură, răspunzătoare pentru păcatele membrilor ei. Ea dă 
sprijin răului, dacă nu-şi înalţă glasul împotriva lui. 

Obiceiurile lumii nu sunt un criteriu pentru creştin. El nu tre- 
buie să imite practicile ei necinstite, îmbogățirea ei peste măsură şi 
asuprirea. Orice faptă nedreaptă faţă de aproapele este o încălcare a 
regulii de aur. Orice rău făcut copiilor lui Dumnezeu este făcut lui 
Hristos Însuşi în persoana sfinţilor Lui. Orice încercare de a profita 
de neştiinţa, slăbiciunea sau nenorocirea altuia este înregistrată ca 
înşelăciune în registrul cerului. Acela care se teme cu adevărat de 

Dumnezeu va trudi mai degrabă zi şi noapte, ca să mănânce pâinea 
sărăciei, decât să-şi îngăduie ca patima pentru câştig să apese pe 
văduvă şi pe orfani sau să răpească străinului dreptul lui. 

Cea mai neînsemnată îndepărtare de la dreptate doboară bari- 
erele şi pregăteşte inima să facă o nedreptate şi mai mare. Exact 
în măsura în care cineva câştigă pentru sine în detrimentul altuia, 
sufletul său devine insensibil la influenţa Duhului lui Dumnezeu. 
Câştigul obţinut cu preţul acesta este o pierdere groaznică. 

Toţi am fost datori dreptăţii divine, dar n-am avut cu ce să plătim 
datoria. Atunci Fiul lui Dumnezeu, căruia 1 s-a făcut milă de noi, a 
plătit preţul pentru răscumpărarea noastră. El S-a făcut sărac pentru 
ca, prin sărăcia Lui, noi să ne îmbogăţim. Prin faptele de dărnicie faţă 
de săracii Săi, putem dovedi sinceritatea recunoştinţei noastre pentru 
mila revărsată peste noi. „Cât avem prilej, să facem bine la toţi“, 
îndeamnă apostolul Pavel „şi mai ales fraţilor în credinţă“ (Galateni 
6, 10). Şi cuvintele lui se acordă cu acele ale Mântuitorului: „Căci 
pe săraci îi aveţi totdeauna cu voi, şi le puteţi face bine oricând voiţi“ 
(Marcu 14, 7). „Tot ce voiţi să vă facă vouă oamenii, faceţi-le voi la 
fel; căci în aceasta este cuprinsă Legea şi Proorocii“ (Matei 7, 12). 

Sanbalat şi aliaţii lui n-au îndrăznit să facă război deschis cu 
iudeii, dar cu o răutate mereu crescândă şi-au continuat eforturile 
ascunse pentru a-i descuraja, a le produce încurcături şi pagube. 
Construcţia zidului care înconjura lerusalimul se apropia de înche- 
iere. Când acesta avea să fie terminat şi porțile puse, vrăjmaşii lui 
Israel nu mai puteau nădăjdui să forţeze intrarea în cetate. De aceea 
au devenit mai insistenţi să oprească lucrarea fără nici o amânare. În 
cele din urmă, au pus la cale un plan, prin care nădăjduiau să-l atragă 
pe Neemia din locul lui de veghe, şi când aveau să-l aibă în mână, 
să-l omoare sau să-l întemniţeze. Pretinzând că doresc un compro- 
mis între părţile potrivnice, au căutat să aibă o întâlnire cu Neemia 
şi l-au invitat să se întâlnească cu ei într-un sat din valea Ono. Dar, 
iluminat de Duhul Sfânt cu privire la adevăratul lor scop, Neemia a 
refuzat: „Le-am trimis soli“, scrie el, „cu următorul răspuns:, Am 
o mare lucrare de făcut şi nu pot să mă pogor; cât timp l-aş lăsa să 
vin la voi, lucrul ar înceta!“. Dar ispititorii erau stăruitori. De patru 
ori au trimis o solie cu un cuprins asemănător şi de fiecare dată au 
primit acelaşi răspuns. 

Văzând că planul acesta nu are succes, au recurs la o stratagemă 
şi mai îndrăzneață. Sanbalat a trimis un sol lui Neemia cu o scrisoare 
deschisă, care suna astfel: „Se răspândeşte zvonul printre popoare 
şi Gaşmu spune că tu şi ludeii aveţi de gând să vă răsculați şi că în 
acest scop zideşti zidul. Se zice că tu vei ajunge împăratul lor, şi că 
ai pus chiar prooroci ca să te numească la Ierusalim împărat al lui 
Iuda. Şi acum lucrurile acestea vor ajunge la cunoştinţa împăratului. 
Vino dar, şi să ne sfătuim împreună“. 

Dacă zvonurile menţionate ar fi circulat în realitate, ar fi fost 
motiv de îngrijorare, căci ar fi fost duse repede la împărat, pe care le 
cea mai neîntemeiată suspiciune l-ar fi provocat să ia măsurile cele 
mai aspre. Dar Neemia era convins că scrisoarea era în întregime 
falsă fiind scrisă ca să îi trezească temerile şi să-l atragă într-o cursă. 
Această concluzie era întărită şi de faptul că scrisoarea era trimisă 

deschisă, evident ca poporul să-i poată citi conţinutul şi astfel să se 
alarmeze şi să fie intimidat. 

EI a răspuns îndată: „Ce ai spus tu în scrisoare nu este; tu de la 
tine le născoceşti“. Neemia nu era în necunoştinţă de planurile lui 
Satana. El ştia că aceste încercări erau făcute pentru a slăbi mâinile 
clăditorilor şi, în, felul, acesta, să le zădărnicească eforturile. 

Satana fusese mereu înfrânt şi acum, cu o răutate şi cu o viclenie 
şi mai mare, a pus o cursă subtilă şi mai primejdioasă slujitorul lui 
Dumnezeu. Sanbalat şi oamenii lui au plătit bărbaţi care pretindeau 
că sunt prieteni ai lui Neemia, ca să-i dea sfaturi rele, ca fiind Cu- 
vântul Domnului. Fruntaşul care s-a angajat în această lucrare era 
Şemaia, un bărbat care se bucurase de un nume bun înaintea lui 
Neemia. Acest bărbat s-a ascuns într-o încăpere din apropierea tem- 
plului, ca şi când s-ar fi temut că viaţa îi era în primejdie. Templul 
era la data aceea ocrotit de ziduri şi de porţi, dar porțile cetăţii nu 
fuseseră încă puse. Sub aparenţa unei griji deosebite pentru siguranţa 
lui Neemia, Şemaia l-a sfătuit că caute adăpost în templu. „Haidem 
împreună în casa lui Dumnezeu“, a propus el, „şi să ne închidem 
uşile templului; căci vin să te omoare, şi au să vină noaptea să te 
omoare." 

Dacă Neemia ar fi urmat acest sfat perfid, şi-ar fi jertfit credinţa 
în Dumnezeu şi ar fi apărut în ochii poporului ca un laş şi ca un 
om vrednic de disprețuit. Ţinând seama de lucrarea importantă, pe 
care şi-o asumase, şi de încrederea pe care a mărturisit că o are în 
puterea lui Dumnezeu, ar fi fost cu totul nepotrivit pentru el să se 
ascundă de teamă. Alarma s-ar fi răspândit în popor, fiecare la rândul 
lui şi-ar fi căutat scăparea, iar cetatea ar fi fost lăsată nepăzită,pradă 
vrăjmaşilor ei. Acea acţiune neînţeleasă din partea lui Neemia ar fi 
fost deci o renunțare la tot ce se câștigase. 

N-a fost nevoie de mult timp pentru ca Neemia să pătrundă adevă- 
ratul caracter şi scopul sfătuitorului. „Am cunoscut că nu Dumnezeu 
îl trimetea“, zice el, „ci a proorocit aşa pentru mine, fiindcă Sanbalat 
şi Tobia îi dăduseră argint“. „Şi câştigându-l astfel, nădăjduiau că 
am să mă tem, şi că am să urmez sfaturile lui şi să fac un păcat. 
Ei s-ar fi folosit de această atingere a bunului meu nume, ca să mă 
umple de ocară“. 

Sfatul infam dat de Şemaia a fost susţinut nu numai de unul, ci 
de mai mulţi bărbaţi cu renume care, în timp ce pretindeau că sunt 

prietenii lui Neemia, se aliniaseră în taină cu vrăjmaşii lui. Dar nu 
au reuşit să-l prindă în cursă. Răspunsul plin de curaj al lui Neemia 
a fost: „Un om ca mine să fugă? Şi care om ca mine ar putea să intre 
în Templu şi să trăiască? Nu voi intra!“. 

În ciuda uneltirilor vrăjmaşilor, pe faţă sau în ascuns, lucrarea 
de reclădire înainta fără încetare şi, în mai puţin de două luni de la 
sosirea lui Neemia la Ierusalim, cetatea era înconjurată cu fortărețe, 
iar clăditorii puteau merge pe ziduri şi puteau privi în jos, la vrăjmaşii 
lor uimiţi şi înfrânți. „Când au auzit vrăjmaşii noştri“, scrie Neemia, 
„s-au temut toate popoarele dimprejurul nostru; s-au smerit foarte 
mult, şi au cunoscut că lucrarea se făcuse prin voia Dumnezeului 
nostru“. 

Nici chiar dovada aceasta, a mâinii atotstăpânitoare a Domnului, 
n-a fost îndestulătoare pentru a împiedica nemulţumirea, răzvrătirea 
şi trădarea printre izraeliţi. „Unii fruntaşi din ludea îi trimiteau 
deseori scrisori lui Tobia şi primeau şi ei scrisori de la el. Căci mulţi 
din Iuda erau legaţi cu el prin jurământ, pentru că era ginerele lui 
Şecania“. Aici se văd consecinţele nefaste ale căsătoriei cu idolatri. 
O familie din Iuda se unise cu vrăjmaşii lui Dumnezeu şi această 
legătură s-a dovedit a fi o cursă. Mulţi alţii făcuseră acelaşi lucru. 
Aceştia, asemenea adunăturii care ieşise cu Israel din Egipt, erau un 
izvor de tulburare permanentă. Ei nu erau cu toată inima în slujba 
Sa, şi când lucrarea lui Dumnezeu cerea un sacrificiu, erau gata să-şi 
calce jurământul solemn de colaborare şi sprijin. 

Unii care fuseseră în frunte în semănarea discordiei împotriva 
iudeilor, acum pretindeau că doresc să fie în termeni prietenoşi cu 
ei. Nobilii lui Iuda, care fuseseră prinşi în cursa căsătoriilor idolatre 
şi care purtaseră corespondenţă trădătoare cu Tobia şi îi juraseră să-l 
slujească, îl prezentau acum ca pe un bărbat priceput şi prevăzător, 
şi o alianţă cu el, ca un mare câştig pentru iudei. În acelaşi timp, ei 
îi divulgau planurile şi acţiunile lui Neemia. În felul acesta lucrarea 
poporului lui Dumnezeu era descoperită în faţa atacurilor vrăjmaşilor 
lor, şi se oferea ocazia de interpretare tendenţioasă a cuvintelor şi 
faptelor lui Neemia, ca să-i împiedice lucrarea. 

Când cei săraci şi asupriţi au apelat la Neemia să repare ne- 
dreptăţile ce li se făcuseră, el stătuse cu curaj în apărarea lor şi-i 
determinase pe cei care procedaseră greşit să îndepărteze ocara care 
plana asupra lor. Dar autoritatea pe care o exercitase în favoarea con- 

cetăţenilor lui asupriţi, n-a putut-o folosi de data aceasta în favoarea 
lui. Eforturile lui fuseseră întâmpinate de unii cu nerecunoştinţă şi 
trădare, dar nu şi-a folosit puterea pentru a aduce pedeapsa asupra 
trădătorilor. Cu calm şi în mod egoist, el a mers înainte în slujirea 
sa pentru popor, neslăbindu-şi niciodată eforturile şi îngăduind ca 
interesul său să scadă. 

Asalturile lui Satana au fost totdeauna îndreptate împotriva ace- 
lora care au căutat să promoveze lucrarea şi cauza lui Dumnezeu. 
Deşi deseori demascat, el tot de atâtea ori îşi reînnoia atacurile cu 
o vigoare proaspătă, folosind mijloace nemaîincercate până atunci. 
Dar lucrarea Lui tainică se face prin aceia care se pretind prieteni 
ai lucrării lui Dumnezeu şi aceştia trebuie să fie cei mai de temut. 
Împotrivirea făţişă poate fi înverşunată şi cruntă, dar este mult mai 
lipsită de primejdii pentru cauza lui Dumnezeu decât vrăjmăşia as- 
cunsă a celor care, în timp ce pretind că-L slujesc pe Dumnezeu, 
sunt în inima lor slujitorii lui Satana. Aceştia au putere să aşeze toate 
argumentele în mâinile celor care vor folosi cunoştinţa lor pentru 
a împiedica lucrarea lui Dumnezeu şi pentru a prejudicia reputaţia 
slujitorilor Lui. 

Orice plan pe care prinţul întunericului îl poate sugera va fi folo- 
sit, pentru ca să-i amăgească pe slujitorii lui Dumnezeu, la formarea 
unei asociaţii cu agenţii lui Satana. Solicitări repetate vor veni să-i 
distragă de la datorie dar ca şi Neemia,ei să răspundă cu fermitate: 
„Am o mare lucrare de făcut, şi nu pot să mă pogor“. Lucrătorii, lui 
Dumnezeu îşi pot continua lucrarea în siguranţă, lăsând ca efortu- 
rile lor să respingă neadevărurile pe care răutatea le poate născoci 
pentru a le prejudicia reputaţia. Asemenea clăditorilor de pe zidurile 
Ierusalimului, ei trebuie să refuze a fi abătuţi de la lucrarea lor de 
ameninţări, batjocori sau minciună. Ei nu trebuie să-şi slăbească 
atenţia sau vigilenţa nici măcar pentru o clipă, deoarece vrăjmaşii 
sunt neîncetat pe urmele lor. Mereu trebuie să se roage lui Dumnezeu 
şi să pună „o strajă zi şi noapte“ (Neemia 4, 9). 

Pe măsură ce timpul sfârşitului se apropie, ispitele lui Satana, cu 
o putere tot mai mare, vor fi aduse asupra lucrătorilor lui Dumnezeu. 
EI va folosi agenţi omeneşti, ca să-i batjocorească şi să-i hulească pe 
„cei ce zidesc zidul“. Dar dacă clăditorii se vor coborî să întâmpine 
atacurile vrăjmaşilor lor, aceasta nu va face decât să întârzie lucrarea. 
Ei trebuie să depună străduinţa, ca să înfrângă planurile adversarilor, 

dar să nu îngăduie nimic care i-ar distrage de la lucru. Adevărul este 
mai puternic decât răutatea, şi dreptatea va birui asupra răului. Ei nu 
trebuie să îngăduie vrăjmaşilor să le câştige prietenia şi simpatia şi, 
în felul acesta, să-i ademenească de la postul datoriei lor. Acela care 
printr-o faptă de neatenţie expune cauza lui Dumnezeu la batjocoră 
sau slăbeşte mâinile colaboratorilor lui aduce asupra caracterului 
său o pată care nu poate fi îndepărtată cu uşurinţă şi aşează o piedică 
serioasă în calea eficienţei lui viitoare. 

„Cei ce părăsesc legea laudă pe cel rău“ (Proverbe 28, 4). Când 
aceia care se unesc cu lumea şi care totuşi pretind o mare curăţie 
îndeamnă la unirea cu cei care totdeauna au fost împotrivitori ai 
cauzei adevărului, noi să ne temem şi să ne ferim de ei tot atât de 
hotărât cum a făcut şi Neemia. Un astfel de sfat este insuflat de 
vrăjmaşul oricărui bine. Este vorbirea oportuniştilor şi trebuie să li 
se împotrivească tot atât de hotărât astăzi ca şi atunci. Orice influenţă 
care tinde să slăbească credinţa poporului lui Dumnezeu în puterea 
Sa călăuzitoare să fie respinsă cu fermitate. 

În devoţiunea hotărâtă a lui Neemia faţă de lucrarea lui Dum- 
nezeu, ca şi în încrederea lui tot atât de hotărâtă în Dumnezeu, stă 
motivul eşecului vrăjmaşilor lui de a-l atrage sub puterea lor. Sufle- 
tul neglijent cade ca o pradă uşoară în ispită, dar în viaţa care are 
un scop nobil, un plan care absoarbe totul, răul nu găseşte sprijin. 
Credinţa aceluia care înaintează continuu nu slăbeşte, căci mai pre- 
sus de orice, dincolo de orice, mai adâncă decât orice, el recunoaşte 
Dragostea Infinită, care face ca toate lucrurile să îndeplinească pla- 
nul Său cel bun. Adevăraţii slujitorii ai lui Dumnezeu lucrează cu o 
hotărâre care nu slăbeşte, deoarece dependenţa lor continuă este de 
tronul harului. 

Dumnezeu a asigurat ajutorul divin pentru toate împrejurările în 
care mijloacele omeneşti sunt neîndestulătoare. El dă Duhul Sfânt, ca 
să ajute în orice strâmtorare, să ne întărească nădejdea şi asigurarea, 
să ne lumineze mintea şi să ne curețe inimile. El oferă ocazii şi 
deschide căi de lucru. Dacă poporul Său ia seama la îndrumările 
providenţei Sale şi este gata să colaboreze cu EI, va vedea rezultate 
extraordinare. 


Capitolul 56 — Îndrumaţi în Legea lui Dumnezeu 


Era pe vremea sărbătorii trâmbiţelor. Mulţimi erau adunate la 
Ierusalim. Era o scenă tristă. Zidul Ierusalimului fusese reclădit şi 
porţile fuseseră puse, dar o mare parte din cetate era încă în ruine. 

Pe o platformă de lemn, înălţată pe una din străzile cele mai 
largi şi înconjurată din toate părţile de reminiscenţe triste ale slavei 
pierdute a lui Iuda stătea Ezra acum un om în vârstă. La dreapta şi la 
stânga lui erau adunaţi fraţii lui, leviţii. Privind de pe platformă ochii 
lor se roteau peste marea de capete. Copiii legământului se adunaseră 
din toate ţările vecine. „Ezra a binecuvântat pe Domnul, Dumnezeul 
cel mare, şi tot poporul a răspuns ridicând mâinile: «Amin! Amin!» 
ŞI s-au plecat şi s-au închinat înaintea Domnului, cu faţa la pământ“. 

Chiar aici era dovada păcatului lui Israel. Prin căsătoria cu oa- 
meni din alte naţiuni, limba ebraică se stricase şi era nevoie de o 
mare grijă din partea vorbitorilor pentru a explica legea în limba po- 
porului, ca să poată fi înţeleasă de toţi. Unii preoţi şi leviţi s-au unit 
cu Ezra în explicarea principiilor legii. „Ei citeau desluşit în cartea 
Legii lui Dumnezeu şi-i arătau înţelesul, ca să-i facă să înţeleagă ce 
citiseră“. 

„Tot poporul a fost cu luare aminte la citirea cărții Legii“. Ei au 
ascultat atenţi şi cu respect cuvintele Celui Prea Înalt. Pe măsură 
ce Legea era explicată se convingeau de vinovăția lor şi plângeau 
din cauza nelegiuirilor lor. Dar ziua aceasta era o sărbătoare, o zi de 
bucurie, o adunare sfântă, o zi pe care Domnul poruncise poporului 
să o ţină cu bucurie şi veselie; în acest scop au fost îndemnați să-şi 
reţină amărăciunea şi să se bucure datorită milei mari a lui Dumne- 
zeu faţă de ei. „Ziua aceasta este închinată Domnului, Dumnezeului 
vostru“, a zis Neemia, „să nu vă bociţi şi să nu plângeţi!.... Duceţi- 
vă de mâncaţi cărnuri grase şi beți băuturi dulci şi trimiteţi câte o 
parte şi celor ce n-au nimic pregătit, căci ziua aceasta este închinată 
Domnului nostru: nu vă mâhniţi, căci bucuria Domnului va fi tăria 
voastră“. 

Prima parte a zilei a fost consacrată exerciţiilor religioase, şi 
restul timpului poporul l-a petrecut reamintindu-şi cu recunoştinţă 
de binecuvântările lui Dumnezeu şi bucurându-se de darurile pe care 
EI li le dăduse. Au fost trimise, de asemenea, porţii săracilor care 
nu aveau nimic pregătit. A fost o mare bucurie din cauza cuvintelor 
Legii, care fuseseră citite şi înţelese. În ziua următoare a continuat 
citirea şi explicarea Legii. 

Şi la vremea rânduită ziua a zecea a lunii a şaptea slujbele so- 
lemne ale Zilei de ispăşire au fost aduse la îndeplinire după porunca 
lui Dumnezeu. 

Din ziua a cincisprezecea şi până în a douăzeci şi doua a aceleiaşi 
luni, poporul împreună cu conducătorii au ţinut încă o dată sărbă- 
toarea corturilor. A fost vestită în toate cetăţile lor şi în Ierusalim, 
zicând: „Duceţi-vă la munte şi aduceţi ramuri de măslin, ramuri de 
măslin sălbatic, ramuri de mirt, ramuri de finic şi ramuri de copaci 
stufoşi, ca să faceţi corturi cum este scris: «Atunci poporul s-a dus şi 
a adus ramuri şi au făcut corturi pe acoperişul caselor lor, şi curţile 
lor, şi curţile casei Domnului...». Şi a fost foarte mare veselie. Ezra 
a citit în cartea Legii lui Dumnezeu în fiecare zi, din cea dintâi zi 
până la cea din urmă“. 

În timp ce ascultau o zi după alta cuvintele Legii, poporul a 
fost convins de nelegiuirile lui şi de păcatele naţiunii, în generaţi- 
ile trecute. Copiii lui Israel au văzut că, datorită depărtării lor de 
Dumnezeu, grija Lui protectoare fusese retrasă, iar copiii lui Avraam 
fuseseră împrăştiaţi în ţări străine; şi s-au hotărât să caute mila 
Sa, şi au făgăduit să umble în poruncile Sale. Înainte de a începe 
acest serviciu solemn, ţinut în ziua a doua după încheierea sărbătorii 
corturilor, s-au despărțit de păgânii care erau în mijlocul lor. 

Când poporul s-a plecat înaintea Domnului, mărturisindu-şi pă- 
catele şi rugându-se pentru iertare, conducătorii îi încurajau să creadă 
că Dumnezeu, conform făgăduinţei Sale, le ascultă rugăciunile. Ei 
nu trebuia numai să se jelească, să plângă şi să se pocăiască, ci să şi 
creadă că Dumnezeu îi iartă. Ei trebuia să-şi dovedească credinţa, 
reamintindu-şi mila Lui şi lăudându-L pentru bunătatea Sa. „Sculaţi- 
vă“, au spus învățătorii, „şi binecuvântaţi pe Domnul, Dumnezeul 
vostru, din veşnicie în veşnicie“. 

Apoi, din mulţimea adunată, în timp ce stăteau cu mâinile ridicate 
către cer, s-a înălţat cântarea: 
„Binecuvântat să fie Numele 'Tău cel slăvit, 
care este mai presus de orice binecuvântare 
şi de orice laudă! 
Tu, Doamne, numai Tu ai făcut cerurile, 
cerurile cerurilor şi toată oştirea lor, 
şi pământul cu tot ce este pe el, 
mările cu tot ce cuprind ele. 
Tu dai viaţă acestor lucruri, 
şi oştirea cerurilor se închină înaintea Ta“. 


După ce cântarea de laudă s-a sfârşit, conducătorii adunării au 
povestit istoria lui Israel, arătând cât de mare fusese bunătatea lui 
Dumnezeu faţă de ei şi cât de grozavă fusese nerecunoştinţa lor. 
Apoi, întreaga adunare s-a legat prin legământ să păzească toate 
poruncile lui Dumnezeu. Ei suferiseră pedeapsa pentru păcatele 
lor; acum au recunoscut dreptatea procedeelor lui Dumnezeu cu 
ei şi au promis solemn să asculte de Legea Sa. Şi pentru ca să fie 
un legământ sigur şi să fie păstrat într-o formă permanentă, ca o 
amintire a obligaţiei pe care şi-o asumaseră, a fost scris, iar preoţii, 
leviţii şi căpeteniile l-au semnat. El urma să fie un amintitor al 
datoriei şi o barieră împotriva ispitei. Poporul a jurat solemn „să 
umble în Legea lui Dumnezeu dată lui Moise, robul lui Dumnezeu; 
şi să păzească şi să împlinească toate poruncile Domnului, Stăpânul 
nostru, orânduirile şi legile Lui“. Jurământul făcut de data aceasta 
cuprindea şi făgăduinţa de a nu se înrudi prin căsătorie cu cei din 
poporul ţării. 

Înainte ca ziua de post să se sfârşească, poporul şi-a manifestat 
mai departe hotărârea de a se întoarce la Domnul, făgăduind solemn 
să înceteze pângărirea Sabatului. Neemia nu şi-a folosit autoritatea 
de data aceasta, aşa cum a făcut mai târziu, oprind negustorii păgâni 
să mai intre în lerusalim, dar în efortul de a împiedica poporul să se 
supună ispitei, i-a legat printr-un legământ solemn să nu calce Legea 
Sabatului, cumpărând de la aceşti vânzători, nădăjduind ca aceasta 
îi va descuraja pe negustori şi va pune capăt comerţului lor. 

S-au luat măsuri pentru a sprijini serviciile divine, publice, ale 
lui Dumnezeu. Pe lângă zecime, adunarea a făgăduit să contribuie 

anual cu o sumă stabilită pentru slujba sanctuarului. „Am hotărât“, 
scrie Neemia, „să aducem în fiecare an la Casa Domnului cele dintâi 
roade ale pământului nostru şi cele dintâi roade din toate roadele 
tuturor pomilor; să aducem întâi născuţi ai fiilor noştri şi ai vitelor 
noastre, cum este scris în lege, pe întâii născuţi ai vacilor şi oilor 
noastre“. 

Copiii lui Israel se întorseseră la Dumnezeu cu amărăciune pro- 
fundă pentru apostazia lor. Făcuseră mărturisire cu plâns şi tânguire. 
Recunoscuseră dreptatea procedeelor lui Dumnezeu cu ei şi se uni- 
seră prin legământ să asculte de Legea Sa. Acum, trebuia să dea pe 
faţă credinţă în făgăduinţele Sale. Dumnezeu primise pocăinţa lor; 
urma ca ei să se bucure acum de asigurarea iertării păcatelor şi de 
readucerea lor sub ocrotirea divină. 

Eforturile lui Neemia de a restatornici închinarea la adevăratul 
Dumnezeu fuseseră încununate de succes. Atâta vreme cât poporul 
avea să fie credincios legământului pe care-l făcuse, atâta vreme cât 
aveau să fie ascultători de Cuvântul lui Dumnezeu, Domnul urma 
să-Şi împlinească făgăduinţa, revărsând binecuvântări bogate asupra 
lor. 

Pentru aceia care stau sub condamnarea păcatului şi sunt dobo- 
râu de simţământul nevredniciei în acest raport biblic există lecții 
de credinţă şi încurajare. Biblia prezintă cu credincioşie urmările 
apostaziei lui Israel, dar ea descrie şi umilinţa adâncă şi pocăinţa, de- 
voţiunea sinceră şi jertfa generoasă, care au marcat timpurile lor de 
întoarcere la Domnul. Orice întoarcere adevărată la Domnul aduce 
bucuria dăinuitoare în viaţă. Când un păcătos se supune influen- 
tei Duhului Sfânt, el îşi vede vinovăția şi necurăţia în contrast cu 
sfinţenia Marelui Cercetător al inimilor. Se vede condamnat ca un 
călcător de lege. Dar nu trebuie ca, din cauza aceasta, să facă loc 
disperării, pentru că iertarea lui a fost deja obţinută. Se poate bucura 
de simţământul păcatelor iertate, în dragostea unui părinte ceresc, 
iertător. Slava lui Dumnezeu se dă pe faţă prin cuprinderea în braţele 
dragostei Sale a fiinţelor omeneşti păcătoase, care se pocăiesc; prin 
legarea rănilor lor, prin curățirea de păcat şi prin îmbrăcarea lor cu 
veşmintele mântuirii. 

Poporul lui Iuda făgăduise cu solemnitate să asculte de Legea 
lui Dumnezeu. Dar când influenţa lui Ezra şi a lui Neemia a fost 
retrasă pentru o vreme, mulţi s-au depărtat de Domnul. Neemia se 
reîntorsese în Persia. În timpul lipsei lui din Ierusalim, aici s-au 
strecurat păcate care amenințau să pervertească națiunea. Idolatrii 
nu numai Că şi-au consolidat situaţia în cetate, dar au pângărit, prin 
prezenţa lor, chiar şi încăperile templului. Prin căsătorie, se realizase 
o prietenie între Eliaşib, marele preot, şi Tobia, amonitul,un vrăjmaş 
îndârjit al lui Israel. Ca urmare a acestei alianţe nesfinte, Elaşib 
i-a îngăduit lui Tobia să ocupe o încăpere legată de templu, care 
până atunci fusese folosită ca depozit pentru zecimile şi darurile 
poporului. 

Din cauza cruzimii şi trădării amoniţilor şi moabiţilor faţă de 
Israel, Dumnezeu declarase, prin Moise, că trebuie să fie alungaţi 
pentru totdeauna din adunarea poporului Său (vezi Deuteronom 23, 
3-6). Sfidând acest cuvânt, marele preot scosese darurile depozitate 
în cămara Casei Domnului, ca să facă loc acestui reprezentant al 
unui neam proscris. Nu se putea da pe faţă un dispreţ mai mare faţă 
de Dumnezeu decât să se ofere o aşa favoare acestui vrăjmaş al Lui 
şi al adevărului Său. Revenind din Persia, Neemia a aflat despre 
profanarea îndrăzneață şi a luat măsuri imediate pentru a-l alunga pe 
intrus. „Mi-a părut rău“, declara el, „şi am aruncat afară din cămară 
toate lucrurile lui Tobia. Apoi, am poruncit să se curăţească odăile 
şi am pus iarăşi în ele uneltele Casei lui Dumnezeu, darurile de 
mâncare şi tămâia“. 

Nu numai că templul fusese profanat, dar şi darurile fuseseră 
folosite necinstit. Aceasta tindea să descurajeze dărnicia poporului. 
Ei îşi pierduseră zelul şi înflăcărarea şi nu-şi mai plăteau zecimile 
cu tragere de inimă. Tezaurul casei Domnului era întreţinut cu zgâr- 
cenie;mulţi dintre cântăreţi şi alţi angajaţi în slujba templului, ne- 
primind sprijin suficient, părăsiseră lucrarea lui Dumnezeu pentru a 
lucra în altă parte. 

Neemia a început să corecteze aceste abuzuri. I-a adunat pe cei 
care părăsiseră serviciul Casei Domnului şi „i-a pus iarăşi în slujba 
lor“. Aceasta a inspirat încrederea poporului şi tot Iuda „a adus 
în cămări zeciuiala din grâu, din must şi din untdelemn“. Bărbații 
cărora „le mergea numele că sunt credincioşi“, au fost făcuţi isprav- 
nici pentru cămările casei Domnului. Ei au fost însărcinaţi să facă 
împărțirile cuvenite fraţilor lor. 

O altă consecinţă a căsătoriei cu idolatrii a fost neglijarea Sa- 
batului, semnul de deosebire a izraeliţilor dintre toate popoarele, 
ca închinători ai adevăratului Dumnezeu. Neemia a descoperit că 
negustorii păgâni şi afaceriştii din regiunile învecinate, care veneau 
la Ierusalim, i-au amăgit pe mulţi dintre izraeliţi să se angajeze în 
comerţ, în ziua Sabatului. Erau unii care nu puteau fi convinşi să-şi 
părăsească principiile, dar alţii le-au călcat şi s-au unit cu păgânii, în 
eforturile lor de a birui corectitudinea celor conştiincioşi. Mulţi au 
îndrăznit să calce Sabatul pe faţă. „Pe vremea aceasta“, scrie Nee- 
mia, „am văzut pe nişte oameni călcând în teasc în ziua Sabatului, 
aducând snopi, încărcând măgarii cu vin, struguri şi smochine, şi 
cu tot felul de lucruri, şi aducându-le la Ierusalim în ziua Sabatului. 
Mai erau şi nişte sirieni, aşezaţi în lerusalim, care aduceau peşte şi 
tot felul de mărfuri, şi le vindeau fiilor lui Iuda în ziua Sabatului“. 

Această stare de lucruri ar fi putut fi prevenită, dacă conducătorii 
şi-ar fi exercitat autoritatea, dar dorinţa de a-şi promova interesele 
i-a influenţat să-i favorizeze pe cei nelegiuiţi. Neemia i-a mustrat 
fără teamă pentru neglijarea datoriei: „Ce înseamnă această faptă rea 
pe care o faceţi, pângărind ziua Sabatului?“ i-a întrebat el categoric. 
„Oare n-au lucrat aşa părinţii voştri, şi nu din pricina aceasta a 
trimis Dumnezeul nostru toate aceste nenorociri peste noi şi peste 
cetatea aceasta? Şi voi aduceţi din nou mânia Lui împotriva lui 
Israel, pângărind Sabatul! Apoi, am poruncit să se închidă porţile 
Ierusalimului, înainte de Sabat, de îndată ce le va ajunge umbra, şi 
să nu se deschidă decât după Sabat“, şi, având mai multă încredere 
în slujitorii lui decât în aceia pe care supraveghetori Ierusalimului îi 
rânduiau, i-a aşezat la porţi, pentru ca să fie sigur că poruncile lui 
sunt respectate. 

Nefiind dispuşi să-şi abandoneze scopurile, „negustorii şi vânză- 
torii de tot felul de lucruri au petrecut noaptea o dată şi de două ori 
afară din Ierusalim“, în nădejdea că vor găsi ocazia să facă comerţ 

fie cu locuitorii cetăţii, fie cu cei din afara ei. Neemia i-a avertizat că 
vor fi pedepsiţi, dacă vor continua această practică. „Pentru ce staţi 
noaptea înaintea zidului?“ i-a întrebat el. 

„«Dacă veţi mai face încă o dată lucrul acesta, voi pune mâna 
pe voi ». Din clipa aceea, n-au mai venit în timpul Sabatului“. A 
dat, de asemenea îndrumări leviţilor să păzească porțile, ştiind că 
vor impune mai mult respect decât poporul de rând, deoarece, prin 
legătura lor strânsă cu serviciul lui Dumnezeu, era raţional să se 
aştepte că vor fi mai zeloşi în aducerea la îndeplinire a Legii Sale. 

Acum, Neemia şi-a îndreptat atenţia la primejdia care-l ameninţa 
din nou pe Israel şi care venea din căsătoria şi unirea cu cei idolatri. 
„Tot pe vremea aceea“, scrie el, „am văzut pe nişte iudei, care îşi 
luaseră neveste Asdodiene, Amonite şi Moabite. Jumătate din fiii lor 
vorbeau limba asdodiană, şi nu ştiau să vorbească limba evreiască; 
nu cunoşteau decât limba cutărui sau cutărui popor“. 

Aceste uniri nelegiuite produceau o mare confuzie în Israel, 
deoarece unii dintre cei care intrau în ele erau bărbați cu poziţii 
înalte, conducători la care poporul avea dreptul să caute sfat şi un 
exemplu demn. Prevăzând ruina care ameninţa națiunea, dacă acest 
păcat era îngăduit să continue, Neemia a discutat serios cu călcătorii. 
Îndreptându-le atenţia la cazul lui Solomon, le-a reamintit că, între 
toate popoarele, nu se ridicase un împărat asemenea acestui bărbat 
căruia Dumnezeu îi dăduse o mare înţelepciune, însă femeile idolatre 
îi întorseseră inima de la Dumnezeu şi exemplul lui îl corupsese 
pe Israel. „Şi acum trebuie să auzim despre voi“ a întrebat Neemia 
categoric, „că săvârşiţi o nelegiuire atât de mare?“,„,Să nu vă daţi 
fetele după fiii lor, şi să nu luaţi fetele lor de neveste, nici pentru fiii 
voştri, nici pentru voi“. 

Când le-a pus înainte poruncile lui Dumnezeu şi amenințările, 
judecăţile înfricoşătoare, care au venit peste Israel în trecut, chiar 
pentru acest păcat,conştiinţa le-a fost trezită şi au început o lucrare 
de reformă, care a îndepărtat mânia amenințătoare al lui Dumnezeu 
şi a adus aprobarea şi binecuvântarea Sa. 

Erau unii din slujba sfântă, care au stăruit pentru nevestele lor 
păgâne, declarând că nu se puteau despărţi de ele. Dar nu a fost 
făcută nici o excepţie, nu s-a dat pe faţă respect pentru rang sau 
poziţie. Oriunde preoţi sau conducători au refuzat să rupă legătura cu 
închinătorii la idoli, au fost îndepărtați îndată din slujba Domnului. 

Un nepot al marelui preot, care se căsătorise cu fiica cunoscutului 
Sanbalat, nu numai că a fost îndepărtat din slujbă, dar a fost alungat 
şi din Israel. „Adu-ţi aminte de ei, Dumnezeule“, se ruga Neemia, 
„căci au spurcat preoţia şi legământul încheiat de preoţi şi Leviţi“. 

Cât de mare a fost agonia sufletului, care l-a costat această as- 
prime necesară pe credinciosul slujitor al lui Dumnezeu, numai 
judecata o va descoperi. Era o luptă continuă cu elementele împo- 
trivitoare şi, numai prin post, umilinţă şi rugăciune, a fost posibilă 
înaintarea. 

Mulţi, care se căsătoriseră cu idolatri, au ales să meargă cu ei în 
exil, şi aceştia, împreună cu cei care fuseseră excluşi din adunare, 
s-au unit cu samaritenii. Chiar unii care ocupaseră poziţii înalte 
în lucrarea lui Dumnezeu şi-au unit drumurile cu ale acestora şi, 
după o vreme, au ales să meargă în totul cu ei. Dorind să întărească 
această alianţă, samaritenii au făgăduit să adopte mai mult credinţa 
şi obiceiurile iudaice, iar apostaţii, hotărâți să-i întreacă pe fraţii lor 
de mai înainte, au înălţat un templu pe muntele Garizim, în opoziţie 
cu casa lui Dumnezeu de la Ierusalim. Religia lor a continuat să fie 
un amestec de iudaism şi păgânism, iar pretenţia lor de a fi popor al 
lui Dumnezeu a stat la originea discordiei, luptei şi vrăjmăşiei între 
cele două popoare,din generaţie în generaţie. 

În lucrarea de reformă, ce urmează să fie făcută astăzi, este nevoie 
de bărbaţi care, asemenea lui Ezra şi Neemia, nu vor acoperi şi nu 
vor scuza păcatul, nici nu se vor da înapoi de la apărarea onoarei lui 
Dumnezeu. Aceia asupra cărora zace povara acestei lucrări nu-şi vor 
găsi pacea când se săvârşeşte răul şi nici nu vor acoperi păcatul cu 
un veşmânt de milă falsă. Ei îşi vor aduce aminte că Dumnezeu nu 
caută la faţa oamenilor şi că asprimea pentru câţiva se poate dovedi 
a fi, milă pentru mulţi. Îşi vor aminti, de asemenea, că în acela care 
mustră păcatul întotdeauna se va da pe faţă spiritul lui Hristos. 

În lucrarea lor, Ezra şi Neemia s-au umilit înaintea lui Dumnezeu, 
mărturisindu-şi păcatele şi păcatele poporului lor, şi cerând iertare, 
ca şi când ei ar fi fost călcătorii. S-au luptat, s-au rugat şi au suferit 
cu răbdare. Ceea ce a făcut ca lucrarea lor să fie atât de grea n-a fost 
ostilitatea făţişă a păgânilor, ci împotrivirea ascunsă a pretinşilor 
prieteni care, punând influenţa lor în slujba răului, au înzecit po- 
vara slujitorilor lui Dumnezeu. Aceşti trădători au pus la îndemâna 
vrăjmaşilor lui Dumnezeu material pe care să-l folosească în lupta 

împotriva poporului Său. Patimile lor rele şi voinţa lor răzvrătită 
erau continuu în luptă cu cerinţele lămurite ale lui Dumnezeu. 

Reuşita care a însoţit eforturile lui Neemia arată ce poate realiza 
rugăciunea, credinţa şi o acţiune energică şi înţeleaptă. Neemia 
nu era preot; el nu era profet; nu avea vreun titlu înalt. A fost un 
reformator ridicat pentru o vreme importantă. Scopul lui a fost să-l 
aşeze pe popor în armonie cu Dumnezeu. Inspirat, cu o ţinută înaltă, 
şi-a concentrat toată puterea fiinţei pentru îndeplinirea ei. Integritatea 
înaltă, neabătută, a caracterizat eforturile lui. Când venea în legătură 
cu păcatul şi împotrivirea faţă de bine, el lua o atitudine atât de 
categorică, încât oamenii erau treziţi să lucreze cu o râvnă şi un 
curaj nou. Ei nu-i puteau nega credincioşia, patriotismul şi dragostea 
profundă faţă de Dumnezeu şi, văzând lucrul acesta, erau gata să-l 
urmeze acolo unde îi conducea. 

Hărnicia în datoria încredinţată de Dumnezeu este o parte im- 
portantă a religiei adevărate. Oamenii să folosească împrejurările, 
ca fiind instrumentele lui Dumnezeu, cu care să împlinească voia Sa. 
Acţiuni prompte şi hotărâte, împlinite la timpul potrivit, vor câştiga 
biruinţe glorioase, în timp ce amânarea şi neglijenţa vor avea ca 
urmare nereuşita şi dezonoarea lui Dumnezeu. Dacă conducătorii 
cauzei adevărului nu dau pe faţă râvnă, dacă sunt indiferenți şi fără 
țintă biserica va fi neglijentă, delăsătoare şi iubitoare de plăceri, dar, 
dacă ei sunt cuprinşi de o ţintă sfântă de a-L sluji pe Dumnezeu şi 
numai pe El, poporul va fi unit, plin de nădejde şi de entuziasm. 

Cuvântul lui Dumnezeu abundă în contraste izbitoare şi cate- 
gorice. Păcatul şi sfinţenia sunt aşezate una lângă alta, pentru ca, 
văzându-le, să lepădăm pe unul şi să primim pe cealaltă. Paginile 
care descriu ura, minciuna şi trădarea lui Sanbalat şi Tobia descriu 
şi noblețea, consacrarea şi Jertfirea de sine ale lui Ezra şi Neemia. 
Suntem lăsaţi liberi să copiem exemplul pe care-l dorim. Urmările 
groaznice ale călcării poruncilor lui Dumnezeu sunt aşezate faţă în 
faţă cu binecuvântările care vin din ascultare. Noi înşine trebuie să 
hotărâm dacă vom suferi sau ne vom bucura de cealaltă. 

Lucrarea de restatornicire şi reformă, realizată de către robii 
reîntorşi sub conducerea lui Zorobabel, Ezra şi Neemia, prezintă un 
tablou al lucrării de restatornicire spirituală, care trebuie adusă la 
îndeplinire în zilele de încheiere a istoriei acestui pământ. Rămăşita 
lui Israel era un popor slab, expus la distrugerile vrăjmaşilor, dar, 

prin ei, Dumnezeu avea în plan păstrarea pe pământ a cunoașterii 
despre Sine şi despre Legea Sa. Ei erau păzitorii închinării celei, 
adevărate, păstrătorii descoperirilor sfinte. Experiențele pe care le-au 
avut când au clădit templul şi zidul Ierusalimului erau deosebite. 
Împotrivirea căreia a trebuit să-i facă faţă era puternică. Poverile 
purtate de către conducători în această lucrare erau grele, dar aceşti 
bărbaţi au mers înainte cu încredere neabătută, în umilinţa spiritului 
şi sprijinire fermă pe Dumnezeu, crezând că El va face să biruiască 
adevărul Său. Asemenea împăratului Ezechia Neemia „s-a alipit de 
Domnul, nu s-a abătut de la EI şi a păzit poruncile, şi Domnul a fost 
cu el (2 Împărați 18, 6.7). 

Restatornicirea spirituală, pentru care lucrarea adusă la îndepli- 
nire în zilele lui Neemia era un simbol, este accentuată în cuvintele 
lui Isaia : «Ei vor zidi iarăşi vechile dărâmături, vor ridica năruirile 
din vechime, vor înnoi cetăţi pustiite». «Ai tăi vor ridica iarăşi pe 
dărâmăturile de mai înainte, vei ridica din nou pe temeliile străbune; 
vei fi numit »Dregător de spărturi “» Cel ce drege drumurile, şi face 
țara cu putinţă de locuit“ (Isaia 61, 4; 58, 12). 

Proorocul descrie aici pe poporul care, într-o vreme de depărtare 
generală de la adevăr şi neprihănire, caută să restatornicească princi- 
piile care sunt temelia Împărăției lui Dumnezeu. Ei sunt restauratorii 
unei spărturi care a fost făcută în Legea lui Dumnezeu zidul pe care 
EI l-a aşezat în jurul aleşilor Săi, pentru protejarea lor şi asculta- 
rea de principiile dreptăţii, adevărului şi curăţiei să fie apărarea lor 
permanentă. 

În cuvinte cu înţeles clar, proorocul îndreaptă atenţia către lu- 
crarea specifică a acestui popor al rămăşiţei, care clădeşte zidul. 
„Dacă îţi vei opri piciorul în ziua Sabatului, ca să nu-ţi faci gusturile 
tale în ziua Mea cea sfântă; dacă Sabatul va fi desfătarea ta, ca să 
sfinţeşti pe Domnul, slăvindu-L, şi dacă-L vei cinsti neurmând căile 
tale, neîndeletnicindu-te cu treburile tale şi nededândut-te la flecării, 
atunci te vei putea desfăta în Domnul, şi Eu te voi sui pe înălțimile 
țării, te voi face să te bucuri de moştenirea tatălui tăi Iacov; căci gura 
Domnului a vorbit“ (Isaia 58, 13.14). 

La vremea sfârşitului, orice instituţie divină va fi restatornicită. 
Spărtura făcută în Lege atunci când Sabatul a fost schimbat de om 
urmează să fie reparată. Rămăşiţa poporului lui Dumnezeu, stând 
înaintea lumii ca reformatori, trebuie să arate că Legea lui Dumne- 

zeu este temelia oricărei reforme durabile şi că Sabatul poruncii a 
patra trebuie să stea ca memorial al creaţiunii, un amintitor continuu 
al puterii lui Dumnezeu. În cuvinte distincte şi lămurite ei trebuie 
să prezinte nevoile ascultării de toate preceptele Decalogului. Con- 
strânşi de dragostea lui Hristos, ei trebuie să colaboreze cu El în 
reclădirea locurilor pustii. Ei trebuie să fie dregătorii spărturii, cei 
ce dreg drumurile şi fac ţara cu putinţă de locuit (vezi Isaia 58, 12). 

Lumina în apus 


Dar domnia, stăpânirea şi puterea tuturor împăraţilor 
care sunt pretutindeni sub ceruri, 
se va da poporului sfinților Celui Prea Înalt. 
Împărăţia Lui este o împărăție veşnică, 
ci toate puterile Îi vor sluji şi-L vor asculta. 
(Daniel 7, 27) 


[680] 


[681] 


[682] 


Capitolul 58 — Venirea unui Răscumpărător 


De-a lungul secolelor de „necaz şi negură neagră“ şi de întuneric 
beznă (Isaia 8, 22), care au marcat istoria omenească din ziua când 
primii noştri părinți au pierdut căminul din Eden până în ziua când 
Fiul lui Dumnezeu S-a arătat ca Mântuitor al păcătoşilor, nădejdea 
neamului omenesc căzut s-a concentrat în venirea unui Răscumpă- 
rător care să-i elibereze pe bărbaţi şi pe femei din robia păcatului şi 
din mormânt. 

Prima veste cu privire la o astfel de speranţă a fost dată lui Adam 
şi Evei în sentinţa pronunţată asupra şarpelui în Eden, când Domnul 
i-a declarat lui Satana în auzul lor: 

„Vrăjmăşie voi pune între tine şi femeie, între sămânţa ta şi 
sămânţa ei. Aceasta îţi va zdrobi capul, şi tu îi vei zdrobi călcâiul“ 
(Geneza 3, 15). 

Când a auzit aceste cuvinte, perechea vinovată a fost inspirată de 
nădejde, căci în proorocia privitoare la zdrobirea puterii lui Satana ei 
au văzut o făgăduinţă de eliberare din ruina adusă prin neascultare. 
Cu toate că aveau să sufere din cauza puterii vrăjmaşului lor, deoa- 
rece căzuseră sub influenţa lui seducătore şi aleseseră să nu asculte 
de porunca lămurită a lui lehova,nu fuseseră lăsaţi în disperare. Fiul 
lui Dumnezeu Se oferea să ispăşească neascultarea lor cu sângele 
Său. A vea să li se ofere o perioadă de încercare, în care, prin cre- 
dinţă în puterea lui Hristos de a mântui, puteau deveni iarăşi copii ai 
lui Dumnezeu. 

Reuşind să-l îndepărteze pe om de pe calea ascultării, Satana a 
devenit „dumnezeul veacului acestuia“ (2 Corinteni 4, 4). Stăpânirea 
care odinioară îi aparținuse lui Adam a trecut la uzurpator. Dar Fiul 
lui Dumnezeu Şi-a propus să vină pe pământ pentru a plăti pedeapsa 
păcatului şi, în felul acesta, nu numai să răscumpere pe om, ci şi să 
recâştige stăpânirea pierdută. Despre această restatornicire prooro- 
cea Mica atunci când zicea: „lar la tine, turn al turmei, de al fiicei 
Sionului, la tine va veni, şi la tine va ajunge vechea stăpânire“ (Mica 
4, 8). Apostolul Pavel se referea la ea, ca la „răscumpărarea celor 

câştigaţi“ (Ephesians 1, 14). Iar psalmistul avea în minte aceeaşi 
restatornicire finală a moştenirii originale a omului, când declara: 
„Cei neprihăniţi vor moşteni ţara şi vor locui în ea pe vecie“ (Psalmii 
37, 29). 

Această nădejde a răscumpărării, prin venirea Fiului lui Dum- 
nezeu, ca Mântuitor şi Împărat, nu s-a stins niciodată în inimile 
oamenilor. De la început, au fost unii a căror credinţă a trecut din- 
colo de umbrele prezentului la realităţile viitorului. Adam, Set, Enoh, 
Metusalah, Noe, Sem, Avraam, Isaac, şi Iacov prin aceştia şi prin 
alți bărbaţi venerabili, Domnul a păstrat descoperirile preţioase ale 
voinţei Sale şi, în felul acesta, copiilor lui Israel, poporului ales prin 
care urma să fie dat lumii Mesia cel făgăduit, Dumnezeu le-a dat cu- 
noaşterea cerinţelor Legii Sale şi a mântuirii care avea să fie realizată 
prin Jertfa ispăşitoare a Fiului Său iubit. 

Nădejdea lui Israel era întrupată în făgăduinţa făcută la vremea 
chemării lui Avraam, şi după aceea repetată iar şi iar urmaşilor lui: 
„Toate familiile pământului vor fi binecuvântate în tine“ (Geneza 
12, 3). Când planul lui Dumnezeu pentru răscumpărarea neamului 
omenesc a fost făcut cunoscut lui Avraam, Soarele neprihănirii a 
strălucit în inima lui şi întunericul a fost risipit. Şi când, în cele din 
urmă, Mântuitorul Însuşi a umblat şi a vorbit printre fiii oamenilor, 
El a dat, iudeilor mărturie despre nădejdea strălucită a patriarhului 
în eliberare, prin venirea unui Răscumpărător. „Tatăl vostru Avraam 
a săltat de bucurie că are să vadă ziua,Mea“, spunea Isus, „a văzut-o 
şi s-a bucurat“ (loan 3, 56). 

Aceeaşi nădejde binecuvântată a fost prefigurată în binecuvânta- 
rea rostită de patriarhul muribund, Iacov, asupra fiului său Iuda: 


„I[udo, tu vei primi laudele fraţilor tăi; 
Mâna ta va apuca de ceafă pe vrăjmaşii tăi. 

Fiii tatălui tău se vor închina până la pământ înaintea ta... 
Toiagul de domnie nu se va depărta din Iuda, 

Nici toiagul de cârmuire dintre picioarele lui, 
Până va veni Şilo 

Şi de El vor asculta popoarele“ 


(Geneza 49, 8-10), 

Din nou, la hotarele ţării făgăduite, venirea Răscumpărătorului 
lumii a fost profetizată în proorocia rostită de Balaam: 


„ÎL văd, dar nu acum, 

ÎI privesc, dar nu de aproape. 
O stea răsare din lacov, 

Un toiag de cârmuire se ridică din Israel, 
EI străpunge laturile Moabului, 

Şi prăpădeşte pe toţi copiii lui Set“ 


(Numeri 24,77). 


Prin Moise, planul lui Dumnezeu, de a-L trimite pe Fiul Său ca 
Răscumpărător al neamului omenesc, a fost păstrat înaintea lui Israel. 
Într-o împrejurare, cu puţin timp înainte de moartea sa, Moise a zis: 
„Domnul, Dumnezeul tău, îți va ridica din mijlocul tău, dintre fraţii 
tăi, un prooroc ca mine: să ascultați de el!“* Moise fusese îndrumat 
clar pentru Israel cu privire la lucrarea lui Mesia care avea să vină. 
„Le vol ridica din mijlocul fraţilor lor un prooroc ca tine“, au fost 
cuvintele lui Iehova către slujitorul Său, „voi pune cuvintele Mele 
în gura lui, şi le va spune tot ce-i voi porunci Eu“(Deuteronom 18, 
15.18). 

În timpurile patriarhale, jertfele legate de închinare constituiau o 
amenințare permanentă a venirii Mântuitorului şi tot aşa a fost cu 
întregul ritual al slujbelor sanctuarului în istoria lui Israel. În slujirea 
de la tabernacol şi de la templu, care ulterior i-a luat locul, poporul 
era învăţat în fiecare zi, prin mijlocirea tipurilor şi a umbrelor, marile 
adevăruri privitoare la venirea lui Hristos, ca Răscumpărător, Preot 
şi Împărat. Şi 

o dată pe an, mintea lor era purtată înainte, la evenimentele de 
încheiere a luptei celei mari dintre Hristos şi Satana curățirea finală 
a Universului de păcat şi păcătoşi. Jertfele şi darurile ritualurilor 
mozaic arătau mereu către o slujbă mai bună,una chiar cerească. 
Sanctuarul pământesc era „o asemănare pentru veacurile de acum“, 
în care erau aduse daruri şi jertfe, cele două încăperi ale lui erau 
„chipurile lucrurilor care sunt în ceruri“, căci Hristos, Marele nostru 
Mare Preot, este astăzi „slujitor al Locului prea sfânt şi al adevăratu- 
lui cort, care a fost ridicat nu de om, ci de Domnul“ (Evrei 9, 9.23; 
8,2). 

Din ziua în care Domnul a spus şarpelui în Eden: „Vrăjmăşie voi 
pune între tine şi femeie, între sămânţa ta şi sămânţa ei“ (Geneza 3, 
15), Satana fost convins că nu va putea niciodată să pună stăpânire 
absolută pe locuitorii acestei lumi. Când Adam şi fiii lui au început 
să aducă jertfe ceremoniale, poruncite de Dumnezeu, ca tip al Răs- 
cumpărătorului care avea să vină, Satana a văzut în aceasta un simbol 
al comunicării dintre pământ şi cer. De-a lungul secolelor care au 
urmat, străduinţa lui continuă a fost să întrerupă această comunicare. 
A căutat în mod deosebit să-L reprezinte greşit pe Dumnezeu şi 
să interpreteze tendenţios riturile care arătau către Mântuitorul; şi 
pentru o mare majoritate a membrilor familiei omeneşti, el a avut 
succes deplin. 

În timp ce Dumnezeu a dorit să-i înveţe pe oameni că Darul 
care îi împacă cu Sine vine din dragostea Lui, vrăjmaşul omenirii 
s-a străduit să-L prezinte pe Dumnezeu ca unul care are plăcere 
în distrugerea lor. În felul acesta, jertfele şi rânduielile plănuite de 
cer, pentru ca să dea pe faţă dragostea divină, au fost pervertite să 
slujească drept mijloace prin care păcătoşii au nădăjduit zadarnic 
să îmblânzească, cu daruri şi fapte bune, mânia unui Dumnezeu 
ofensat. În acelaşi timp, Satana a căutat să trezească şi să întărească 
patimile oamenilor, pentru ca, printr-o călcare repetată, mulțimile 
să fie depărtate din ce în ce mai mult de Dumnezeu şi legate fără 
nădejde cu cătuşele păcatului. 

Când Cuvântul lui Dumnezeu a fost dat prin proorocii evrei, 
Satana a studiat cu stăruinţă soliile cu privire la Mesia. El a subliniat 
cu grijă cuvintele care accentuau cu claritate neîndoioasă lucrarea 
lui Hristos printre oameni, ca jertfă suferindă, şi ca împărat care 
biruieşte. În sulurile pergamentelor Scripturilor Vechiului Testament, 
el a citit că Acela care avea să vină urma să fie adus „ca miel pe care- 
] duci la măcelărie“. „Atât de schimonosită Îi era faţa şi atât de mult 
se deosebea înfăţişarea Lui de a fiilor oamenilor“ (Isaia 53, 7; 52, 14 
). Mântuitorul făgăduit omenirii avea să fie „disprețuit şi părăsit de 
oameni, om al durerii şi obişnuit cu suferinţa lovit de Dumnezeu şi 
smerit“. Totuşi, El avea să-Şi folosească puterea, ca să facă „dreptate 
nenorociţilor poporului“, El avea să scape pe „copiii săracului“ şi 
să zdrobească „pe asupritor“ (Isaia 53, 3, 4; Psalmii 72, 4). Aceste 
proorocii au făcut ca Satana să tremure şi să se teamă; totuşi, el nu 
şi-a părăsit planul de a zădărnici, dacă se poate, măsurile pline de 

milă ale lui Iehova pentru răscumpărarea neamului omenesc pierdut. 
S-a hotărât să orbească ochii oamenilor atât cât va fi posibil, faţă de 
însemnătatea reală a proorociilor mesianice, în vederea pregătirii 
căii pentru lepădarea lui Hristos, la venirea Sa. 

De-a lungul secolelor care au fost imediat înainte de potop, efor- 
turile lui Satana de a realiza o răscoală universală împotriva lui 
Dumnezeu fuseseră încununate de succes. Şi chiar lecțiile potopului 
nu au fost păstrate multă vreme în amintire. Cu insinuări mäiestrite, 
Satana i-a condus din nou pe fiii oamenilor, pas cu pas, în răzvrătire 
îndrăzneață. Din nou se părea că va birui; dar planul lui Dumnezeu 
pentru omul căzut n-a fost în felul acesta înlăturat. Prin urmaşii 
credinciosului Avraam, pe linia lui Sem, avea să fie păstrată o cu- 
noaştere a planurilor pline de binecuvântare ale lui Iehova pentru 
binele generaţiilor viitoare. Din timp în timp, soli ai adevărului, 
rânduiţi de Dumnezeu, au fost ridicaţi pentru a atrage atenţia la 
însemnătatea jertfelor ceremoniale şi îndeosebi la făgăduinţa lui 
Iehova cu privire la venirea Aceluia către care arătau toate rânduie- 
lile sistemului jertfelor. În felul acesta, lumea avea să fie ferită de 
apostazia generală. 

Nu fără cea mai hotărâtă împotrivire a fost adus la îndeplinire 
planul divin. Pe orice cale posibilă, vrăjmaşul adevărului şi al dreptă- 
ţii s-a străduit să-i determine pe urmaşii lui Avraam să uite chemarea 
lor înaltă şi să se abată către o închinare la dumnezei falşi. Şi deseori, 
străduinţele lui au avut reuşită. Timp de secole, înainte de prima 
venire a lui Hristos,întunericul acoperea pământul şi negură mare 
popoarele. Satana arunca umbra lui infernală de-a lungul căii oame- 
nilor, ca să-i împiedice de la câştigarea unei cunoştinţe de Dumnezeu 
şi despre lumea viitoare. 

Mulţimi se găseau în umbra morţii. Singura lor nădejde era ca 
această întunecime să fie ridicată, pentru ca Dumnezeu să Se poată 
descoperi. 

Cu o viziune profetică, David, unsul lui Dumnezeu, prevăzuse 
că venirea lui Hristos avea să fie „ca lumina dimineţii, când răsare 
soarele în dimineaţa fără nori“ (2 Samuel 23, 4). Iar Osea mărturisea 
că „El Se iveşte ca zorile dimineţii“ (Osea 6, 3). În linişte şi pe 
neobservate, lumina zilei cuprindea pământul, împrăştiind umbra şi 
întunericul şi trezind pământul, la viaţă. Tot astfel urma să Se arate 
şi Soarele Neprihănirii, cu „vindecarea sub aripile Sale“ (Maleahi 4, 

2). Mulţimile care „locuiau în ţara umbrei morţii“, aveau să vadă „o 
mare lumină“ (Isaia 9, 2). 

Proorocul Isaia, privind extaziat la această glorioasă eliberare, 
exclama: 


„Căci un Copil ni s-a născut, 
un Fiu ni s-a dat, 
Şi domnia va fi pe umărul Lui; 
Îl vor numi: 
«Minunat, Sfetnic, Dumnezeu tare, 
Părintele veşniciilor, Domn al păcii». 
EI va face ca domnia Lui să crească, 
Şi o pace fără sfârşit va da scaunului de domnie al lui David 
Şi împărăției lui, 
o va întări şi o va sprijini, 
prin judecată şi neprihănire, 
de acum şi-n veci de veci. 
Lată ce va face râvna Domnului oştirilor“ 


(Isaia 9, 6. 7). 


În secolele mai târzii ale istoriei lui Israel, dinaintea primei 
veniri, se înţelegea, în general, că în profeție se făcea referire la 
venirea lui Mesia: „Este prea puţin lucru să fii robul Meu, ca să 
ridici seminţiile lui Iacov şi să aduci înapoi rămăşitele lui Israel. De 
aceea, te pun să fii lumina neamurilor, ca să duci mântuirea până 
la marginile pământului. Atunci se va descoperi slava Domnului“, 
profetiza proorocul, „şi în clipa aceea orice făptură o va vedea“ (Isaia 
49, 6; 40, 5). Despre această lumină a oamenilor, mărturisea loan 
Botezătorul cu atâta îndrăzneală mai apoi, când vestea „Eu ... sunt 
glasul celui ce strigă în pustie: «Neteziţi calea Domnului», cum a 
zis proorocul Isaia“ (loan 1, 23). 

Hristos fusese Acela căruia 1 Se dăduse făgăduinţa profetică: 
„Aşa vorbeşte Domnul, Răscumpărătorul, Sfântul lui Israel, către Cel 
disprețuit şi urât de popor...“. „Aşa vorbeşte mai departe Domnul... 
«Te voi păzi şi Te voi pune să faci legământ cu poporul, să ridici ţara, 
şi să împarţi moştenirile pustiite, să spui prinşilor de război: leşii! 
şi celor ce sunt în întuneric: Arătaţi-vă!... Nu le va fi foame, nici nu 

le va fi sete, nu-i va bate arşiţa, nici soarele; căci Cel ce are milă de 
ei îl va călăuzi şi-i va duce la izvoarele de ape» (Isaia 49, 7-10). 

Cei statornici din poporul iudeu, urmaşii acelei linii sfinte, prin 
care fusese păstrată cunoaşterea lui Dumnezeu, îşi întăreau credinţa, 
zăbovind asupra acestor pasaje şi a altora asemănătoare. Cu o bucurie 
de nedescris, ei citeau cum Domnul Îl va unge pe Acela care va 
aduce „veşti bune celor nenorociţi“, îi va vindeca „pe cei cu inima 
zdrobită“, va vesti „robilor de război slobozenia“ şi va vesti „anul 
de îndurare al Domnului“ (Isaia 01, 1.2). Cu toate acestea; inimile 
lor erau pline de amărăciune când se gândeau la suferinţele pe care 
El trebuia să le îndure pentru a împlini planul divin. Cu o profundă 
umilire a sufletului, ei urmăreau cuvintele în sulul profetic: 


„Cine a crezut în ceea ce ni se vestise? 
Cine a cunoscut braţul Domnului? 


El a crescut înaintea Lui ca o odraslă slabă, 

Ca un Lăstar care iese dintr-un pământ uscat 
N-avea nici frumuseţe, 

Nici strălucire, ca să ne atragă privirile; 
Şi înfăţişarea Lui n-avea nimic care să ne placă. 


Dispreţuit şi părăsit de oameni 
Om al durerii şi obişnuit cu suferinţa, 

Era aşa de disprețuit, că îţi întorceai faţa de la El 
Şi noi nu L-am băgat în seamă. 


Totuşi, El suferinţele noastre le-a purtat, 
Ş durerile noastre le-a luat asupra Lui. 
Şi noi am crezut că este pedepsit, 
Lovit de Dumnezeu şi smerit. 


Dar El era străpuns pentru păcatele noastre, 
Zdrobit pentru fărădelegile noastre. 
Pedeapsa, care ne dă pacea, 
A căzut peste EI, 
Şi prirn rănile Lui suntem tămăduiţi. 

Noi rătăceam cu toţii ca nişte oi, 
Fiecare îşi vedea de drumul lui. 
Dar Domnul a făcut să cadă asupra Lui 

Nelegiuirea noastră a tuturor. 


Când a fost chinuit şi asuprit, 
N-a deschis gura deloc, 
Ca un miel pe care-l duci la măcelărie, 
Şi ca o oaie mută înaintea celor ce o tund. 
N-a deschis gura. [691] 
El a fost luat prin apăsare şi judecată. 
Dar cine din cei de pe vremea Lui. 
A crezut că El fusese şters de pe pământul celor vii 
Şi lovit de moarte pentru păcatele poporului meu? 


Groapa LUI a fost pusă între cei răi, 

ŞI mormântul lui la un loc cu cel bogat, 
Măcar că nu săvârşise nici o nelegiuire 

Şi nu se găsise nici un vicleşug în gura Lui“ 


(Isaia 53, 1-9). 


Despre Mântuitorul suferind, Însuşi Iehova declarase prin Zaha- 
ria: „Scoală-te sabie asupra păstorului Meu, şi asupra omului care 
îmi este tovarăș!“ (Zaharia 13, 7). Ca Înlocuitor şi Garant pentru 
omul păcătos, Hristos avea să sufere sub dreptatea divină. El avea 
să înţeleagă ce înseamnă dreptatea. Urma să cunoască ce înseamnă 
pentru cei păcătoşi să stea înaintea lui Dumnezeu, fără mijlocitor. 

Prin psalmist, Răscumpărătorul profetizase despre Sine: 


„„Ocara îmi rupe inima şi sunt bolnav; 

Aştept să-i fie cuiva milă de mine, dar degeaba; 
Aştept. mângâietori, şi nu găsesc nici unul. 

Ei îmi pun fiere în mâncare, 
şi când mi-e sete, îmi dau să beau oţet“ 


(Psalmii 69, 20.21). 


Cu privire la tratamentul pe care avea să-L primească, El pro- 
orocise: „Căci nişte câini mă înconjoară, o ceată de nelegiuiţi dau 

târcoale împrejurul meu, mi-au străpuns mâinile şi picioarele; toate 
oasele aş putea să mi le număr. Ei, însă, pândesc şi mă privesc; îşi 
împart hainele mele între ei, şi trag la sorți pentru cămaşa mea“ 
(Psalmii 22, 16-18). 

Aceste descrieri cu privire la suferinţele amare şi la moartea 
crudă a Celui făgăduit, cu toate că erau atât de triste, erau bogate 
în făgăduinţe, căci despre Acela pe care „Domnul a găsit cu cale 
să-L zdrobească“ şi să-L facă să sufere, pentru ca să poată deveni „o 
jertfă pentru păcat“, lehova declara: 


„Va vedea o sămânță de urmaşi, 
Va trăi multe zile, 

Şi lucrarea Domnului va propăşi în mâinile Lui: 
Va vedea rodul muncii sufletului Lui 

Şi se va înviora. 


Prin cunoştinţa Lui, 
Robul Meu cel neprihănit 
Va pune pe mulţi oameni într-o stare 
După voia lui Dumnezeu, 
Şi va lua asupra Lui povara nelegiuirilor lor. 
De aceea îi voi da partea Lui 
La un loc cu cei mari, 
Şi va împărți prada cu cei puternici, 
Pentru că S-a dat pe Sine Însuşi la moarte, 
Şi a fost pus în numărul celor fărădelege, 
Pentru că a purtat păcatele multora 
Şi S-a rugat pentru cei vinovaţi“ 


(Isaia 53, 10-12). 


Dragostea pentru păcătoşi a fost aceea care L-a determinat pe 
Hristos să plătească preţul răscumpărării. „El vede că nu este nici 
un om şi se miră că nimeni nu mijloceşte.“ Nimeni altul nu-i putea 
răscumpăra pe bărbaţi şi pe femei din puterea vrăjmaşului. „Atunci 
braţul Lui îi vine în ajutor şi neprihănirea Lui ÎL sprijineşte“ (Isaia 
59, 16). 


„Iată Robul Meu, pe care-L sprijinesc, 

Alesul Meu, în care Îşi găseşte plăcere sufletul Meu, 
Am pus Duhul Meu peste El; 
El va vesti neamurilor judecata“ 


(Isaia 42, 1). 


În viaţa Sa, n-a fost amestecată nici o pretenţie egoistă. Omagiul 
pe care lumea îl dă poziţiei, bogăției şi talentului avea să fie străin 
Fiului lui Dumnezeu. Nici unul din mijloacele pe care oamenii le 
folosesc pentru a câştiga ataşamentul sau care să impună omagiul 
nu urma să fie folosit de Mesia. Renunţarea Lui totală la eu era 
prefigurată prin cuvintele: 


„EI nu va striga, 

Nu-Şi va ridica glasul, 
Şi nu-l va face să se audă pe uliţe. 

Trestia frântă n-o va zdrobi, Şi mucul care mai arde încă, 
Nu-l va stinge. 

Va vesti judecata după adevăr“ 


(Isaia 42, 2.3). 


Mântuitorul avea să Se comporte, între oameni, în contrast izbi- 
tor cu învățătorii din zilele Sale. În viaţa Lui, nu aveau să se vadă 
vreodată ceartă zgomotoasă, închinarea ostentativă sau fapte care să 
câştige lauda. Mesia trebuia să fie ascuns în Dumnezeu, iar Dumne- 
zeu urma să fie descoperit în caracterul Fiului Său. Fără o cunoaştere 
a lui Dumnezeu, omenirea ar fi pierdută pe veci. Fără ajutor divin, 
bărbaţi şi femeile ar aluneca din ce în ce mai jos. Viaţa şi puterea 
trebuie să fie date de Acela care a creat lumea. Trebuinţele omului 
nu ar putea fi împlinite pe nici o altă cale. 

Despre Mesia s-a mai proorocit: „EI nu va slăbi, nici nu se va 
lăsa până va aşeza dreptatea pe pământ; şi ostroavele vor nădăjdui 
în Legea Lui“. Fiul lui Dumnezeu avea să „vestească o Lege mare şi 
minunată“ (Isaia 42, 4.21). El nu urma să-i slăbească importanta şi 
nici pretenţiile ei obligatorii. Dimpotrivă, avea s-o înalțe. În acelaşi 
timp, urma să elibereze principiile divine de pretenţiile împovără- 
toare, aşezate de om, prin care mulţi erau aduşi la descurajare, în, 
străduinţele lor de a-L sluji pe Dumnezeu în mod acceptabil. 

Despre misiunea Mântuitorului, Cuvântul lui lehova spune: „Eu, 
Domnul, Te-am chemat, ca să dai mântuire, şi Te voi lua de mână, 
Te voi păzi şi Te voi pune ca legământ al poporului, ca să fii Lumina 
neamurilor, să deschizi ochii orbilor; să scoţi din temniţă pe cei le- 
gaţi, şi din prinsoare pe cei ce locuiesc în întuneric. Eu sunt Domnul, 
acesta este Numele Meu; şi slava Mea nu o voi da altuia, nici cinstea 
Mea idolilor. lată că cele dintâi lucruri s-au împlinit, şi vă vestesc 
altele noi; vi le spun mai înainte ca să se întâmple“ (Isaia 42, 6-9). 

Prin sămânţa făgăduită, Dumnezeul lui Israel avea să aducă eli- 
berare Sionului: „Apoi,o Odraslă va ieşi din tulpina lui Isai, şi un 
vlăstar va da din rădăcinile lui“. „lată, fecioara va rămânea însărci- 
nată, va naşte un fiu, şi-l va pune numele Emanuel (Dumnezeu este 
cu noi). El va mânca smântână şi miere, până va şti să lepede răul şi 
să aleagă binele“ (Isaia 11, 1;7, 14.15). 

„Duhul Domnului Se va odihni peste El, duh de înţelepciune şi 
de pricepere, duh de sfat şi de tărie, duh de cunoştinţă şi de frică 
de Domnul. Plăcerea lui va Îi frica de Domnul; nu va judeca după 
înfăţişare, nici nu va hotărî după cele auzite, ci va judeca pe cei săraci 
cu dreptate, şi va hotărî cu nepărtinire asupra nenorociţilor ţării; va 
lovi pământul cu toiagul cuvântului Lui, şi cu suflarea buzelor Lui 
va omori pe cel rău. Neprihănirea va fi brâul coapselor Sale, şi 
credincioşia brâul mijlocului Său. În ziua aceea, Vlăstarul lui Isai 
va fi ca un steag pentru popoare; neamurile se vor întoarce la EI, şi 
slava va fi locuinţa Lui“ (Isaia 11, 2-5.10). 

„lată că un om, al cărui nume este Odrasla; El va zidi «Templul 
Domnului, va purta podoabă împărătească, va şedea şi va stăpâni 
pe scaunul Lui de domnie, va fi preot pe scaunul Lui de domnie» 
(Zaharia 6, 12.13). 

A fost deschis un izvor „pentru păcat şi necurăţie“ (Zaharia 13, 
1). Fiii oamenilor aveau să audă invitaţia binecuvântată: 


„Vol toţi cei însetaţi, 
Veniţi la ape, 

Chiar şi cel ce n-are bani! 
Veniţi şi cumpăraţi bucate, 

Veniţi şi cumpăraţi vin şi lapte, 
Fără bani şi fără plată! 

De ce cântăriţi argintul 

Pentru un lucru care nu hrăneşte? 
De ce daţi câştigul muncii 

Pentru ceva care nu satură? 
Ascultaţi-Mă dar, 

Şi veţi mânca ce este bun, 
Şi sufletul vostru 

Se va desfăta cu bucate gustoase. 


Luaţi aminte, 

Şi veniţi la Mine, 
Ascultaţi, şi sufletul vostru va trăi: 

Căci Eu voi încheia cu voi un legământ veşnic, 
Ca să întăresc îndurările Mele faţă de David“ 


(Isaia 55, 1-3). 


Lui Israel i-a fost făcută făgăduinţa: „lată, l-am pus martor pe 
lângă popoare, cap şi stăpânitor al popoarelor. Într-adevăr, vei chema 
neamuri pe care nu le cunoşti, şi popoare care nu te cunosc vor alerga 
la tine, pentru Domnul, Dumnezeul tău,pentru Sfântul lui Israel, care 
te proslăveşte“ (Isaia 55, 4.5). „Eu îmi apropii neprihănirea: nu este 
departe; şi mântuirea Mea nu va zăbovi. Eu voi pune mântuirea Mea 
în Sion şi slava Mea peste Israel “(Isaia 46, 13). 

În timpul lucrării Sale pământeşti, Mesia avea să descopere ome- 
nirii, prin cuvânt şi faptă, slava lui Dumnezeu Tatăl. Fiecare faptă din 
viaţa Lui, fiecare cuvânt rostit, fiecare minune săvârşită avea să facă 
cunoscut omenirii căzute dragostea nemărginită a lui Dumnezeu. 


„Suie-te pe un munte înalt, 
Ca să vesteşti Sionului vestea cea bună; Înalţă-ţi glasul cu 
putere, 
Ca să vesteşti Ierusalimului vestea cea bună; 
Înalţă-ţi glasul, nu te teme, Şi spune cetăților lui Iuda : 
lată Dumnezeul vostru, 
lată, Domnul, Dumnezeu vine cu putere, 
Şi porunceşte cu braţul Lui. 
lată că plata este cu EI, 
Şi răsplăurile vin înaintea Lui. 

El îşi va paşte turma ca un Păstor, 
Va lua mieii în braţe, 

Îi va duce la sânul Lui, 
Şi va călăuzi blând oile care alăptează“ 


(Isaia 40, 9-11). 


„În ziua aceea, 
Surzii vor auzi cuvintele cărţii, 
Şi ochii orbilor, 
Izbăviţi de negură şi întuneric, 
Vor vedea. 
Cei nenorociţi se vor bucura tot mai mult în Domnul, 
Şi săracii se vor veseli de Sfântul lui Israel. 


Cei rătăciţi cu duhul vor căpăta pricepere, 
Şi cei ce cârteau vor lua învăţătură“. 


(Isaia 29, 18.19.24). 


În felul aceasta, prin patriarhi şi profeţi, ca şi prin tipuri şi sim- 
boluri, Dumnezeu a vorbit lumii cu privire la venirea unui Eliberator 
din păcat. Un şir lung de profeţii inspirate arăta către venirea „Dorin- 
tei tuturor popoarelor“ (Hagai 2, 7, King James). Chiar locul naşterii 
Sale şi timpul arătării Sale erau specificate în amănunt. 

Fiul lui David trebuia să Se nască în cetatea lui David. Din 
Betleem, zicea proorocul „Îmi va ieşi Cel ce va stăpâni pe te Israel, 
şi a cărui obârşie se suie până în vremurile străvechi, până în zilele 

[698]  veşniciei“ (Mica 5, 2). 


„ŞI tu, Betleeme, ţara lui Iuda, 

Nu eşti nicidecum cea mai neînsemnată 
Dintre căpeteniile lui Iuda ; 

Căci din tine va ieşi o Căpetenie, 
Care va fi Păstorul poporului Meu Israel“ 


(Matei 2, 6). 


Timpul primei veniri şi al unora dintre evenimentele principale, 
legate de viaţa de lucrare a Mântuitorului, a fost făcut cunoscut lui 

Daniel de îngerul Gabriel: „Şaptezeci de săptămâni“, a zis îngerul, 
„au fost hotărâte asupra poporului tău şi asupra cetăţii tale celei 
sfinte, până la încetarea fărădelegilor, până la ispăşirea păcatelor, 
până la ispăşirea nelegiuirilor veşnice, până la aducerea neprihănirii 
veşnice, până la pecetluirea vedeniei şi proorociei, şi până la ungerea 
Sfântului sfinților“ (Daniel 9, 24). O zi în profeție este egală cu un 
an (Vezi Ezechiel 4,6; Numeri 14, 34). Cele şaptezeci de săptămâni, 
sau patru sute nouă zeci de zile, reprezintă patru sute nouăzeci de 
ani. Este dat şi punctul de plecare pentru această perioadă: „Să ştii 
dar, şi să înţelegi că, de la darea poruncii pentru zidirea din nou 
a lerusalimului, până la Unsul (Mesia), la Cârmuitorul, vor trece 
şapte săptămâni; apoi ... şaizeci şi două de săptămâni“ (Daniel 9, 
25), şaizeci şi nouă de săptămâni sau patru sute optzeci şi trei de 
ani. Porunca pentru rezidirea şi clădirea Ierusalimului, aşa cum a 
fost completată prin decretul lui Artarxerxe Longimanul (Ezra 7, 
19), a intrat în vigoare în toamna anului 457 î.Hr. (Vezi Ezra 6, 14). 
De la această dată, patru sute optzeci şi trei de ani se întind până în 
toamna anului 27 d.Hr. Conform profeţiei, această perioadă urma să 
ajungă până la Mesia, Cel uns. În anul 27 d.Hr. Isus a primit la botez 
ungerea cu Duhul Sfânt şi la scurt timp după aceea, Şi-a început 
slujirea. Apoi, a fost vestită solia: „S-a împlinit vremea“ (Marcu 1, 
15). 

Apoi, îngerul a zis: „El va face un legământ trainic cu mulți, 
timp de o săptămână“ (adică şapte ani). Timp de şapte ani, după ce 
Mântuitorul Şi-a început lucrarea, Evanghelia avea să fie predicată 
îndeosebi iudeilor timp de trei ani şi jumătate de Hristos Însuşi şi 
după aceea de apostoli. „La jumătatea săptămânii va face să înce- 
teze jertfa şi darul de mâncare“ (Daniel 9, 27). În primăvara anului 
31 d.Hr., Hristos, adevărata jertfă, a fost oferită pe Calvar. Atunci 
perdeaua templului s-a sfâşiat în două, arătând că însemnătatea şi 
caracterul sacru al serviciului jertfelor trecuseră. Venise timpul ca 
jertfa şi darul pământesc să înceteze. 

O săptămână — şapte ani — s-a încheiat în anul 34 d.Hr. Atunci, 
prin uciderea lui Ştefan cu pietre, iudeii au pecetluit până la urmă le- 
pădarea din partea lor a Evangheliei; ucenicii care au fost împrăștiați 
din cauza prigoanei „mergeau din loc în loc şi propovăduiau Cuvân- 
tul“ (Faptele Apostolilor 3, 4) şi la scurtă vreme după aceea, Saul 
prigonitorul a fost convertit şi a devenit Pavel apostolul neamurilor. 

Numeroasele prooroci privitoare la venirea Mântuitorului i-au 
condus pe evrei să trăiască într-o atitudine de continuă aşteptare. 

Mulți au murit în credinţă, fără să primească făgăduinţele. Doar 
le-au văzut de departe, au crezut şi au mărturisit că erau străini şi 
călători pe pământ. Din zilele lui Enoh, făgăduinţele repetate prin 
patriarhi şi profeţi păstraseră vie nădejdea arătării Sale. 

Dumnezeu n-a descoperit de la început timpul precis al primei 
veniri şi, chiar atunci când profeția lui Daniel a descoperit lucrul 
acesta, nu toţi au interpretat corect solia. 

Veac după veac a trecut şi, în cele din urmă, glasul proorocilor a 
amuţit. Mâna asupritorului apăsa greu asupra lui Israel. Pe măsură 
ce iudeii s-au îndepărtat de Dumnezeu, credinţa a slăbit şi nădejdea 
aproape că a încetat să mai lumineze viitorul. Cuvintele proorocilor 
erau neînţelese de mulți, şi aceia a căror credinţă ar fi trebuit să 
rămână tare erau gata să exclame: „Zilele se lungesc şi vedeniile 
rămân neîmplinite“ (Ezechiel 12,22). 

Dar în sfatul cerului,fusese hotărât ceasul venirii lui Hristos şi, 
când „a venit împlinirea vremii, Dumnezeu a trimis pe Fiul Său ca să 
răscumpere pe cei ce erau sub Lege, pentru ca să căpătăm înfierea“ 
(Galateni 4, 4.5). 

Învățăturile trebuie date oamenilor în limbajul omenesc. Solul 
legământului trebuia să vorbească. Glasul Lui trebuia să fie auzit 
în templul Său. El, Autorul adevărului, trebuia să despartă adevărul 
de neghina rostirii omeneşti, care-l făcuse fără putere. Principule 
guvernării lui Dumnezeu şi planul de mântuire trebuia să fie explicate 
lămurit. Lecțiile din Vechiul Testament trebuia prezentate în mod 
cuprinzător oamenilor. 

Când Mântuitorul a veni în cele din urmă „ca un om“ (Filipeni 2, 
7), şi Şi-a început lucrarea harului, Satana putea doar să-l împungă 
călcâiul, în timp ce, prin fiecare faptă de umilinţă şi de suferinţă, 
Hristos zdrobea capul vrăjmaşului Său. Groaza pe care a adus-o 
păcatul fost turnată în inima Celui fără păcat, dar în timp ce suferea 
împotrivirea păcătoşilor, Hristos plătea datoria pentru omul păcătos 
şi zdrobea robia în care fusese ţinută omenirea. Fiecare chin de 
groază, fiecare insultă contribuia la eliberarea neamului omenesc. 

Dacă Satana L-ar fi putut amăgi pe Hristos, să Se supună unei 
singure ispite, dacă L-ar fi putut determina să păteze curăţia Sa 
desăvârşită, printr-o singură faptă sau gând, prinţul întunericului ar 

fi triumfat asupra Garantului omului şi ar fi câştigat de partea sa 
întreaga familie omenească. Dar, dacă Satana putea întrista, el nu 
putea şi corupe. Putea provoca agonie, dar nu putea pângări. El a 
făcut din viaţa lui Hristos o scenă de luptă neîntreruptă, în încercare, 
dar cu fiecare atac pierdea stăpânirea asupra omenirii. 

În pustia ispitirii, în grădina Ghetsemani şi pe cruce, Mântu- 
itorul nostru Şi-a măsurat armele cu prinţul întunericului. Rănile 
Sale au devenit trofee al biruinţei în favoarea neamului omenesc. 
Când Hristos, în agonie, atârna pe cruce, în timp ce duhurile rele se 
bucurau, iar oamenii păcătoşi tresăltau atunci, fără îndoială, călcâiul 
Său a fost zdrobit de Satana. Dar însuşi faptul acela zdrobea capul 
şarpelui. Prin moarte, El a nimicit pe „cel ce avea puterea morţii, 
adică pe diavolul“ (Evrei 2, 14). Acest fapt a hotărât destinul că- 
peteniei răzvrătite şi a asigurat pentru veşnicie Planul de mântuire. 
Prin moarte, El a câştigat biruinţa asupra puterii ei; în înviere,El a 
deschis porţile mormântului pentru toţi urmaşii Lui. În acea ultimă 
mare luptă, vedem împlinită proorocia: „EI îţi va zdrobi capul; iar tu 
îi vei zdrobi călcâiul“ (Geneza 3, 15). 

„Prea iubiţilor, acum suntem copii ai lui Dumnezeu, şi ce vom fi, 
nu s-a arătat încă. Dar ştim că atunci când Se va arăta El, vom fi ca EI; 
pentru că ÎI vom vedea aşa cum este“ (1 loan 3, 2). Răscumpărătorul 
nostru a deschis calea, aşa ca cel mai păcătos, cel mai nevoiaş, cel 
mai apăsat şi disprețuit să poată găsi intrare la Tatăl. 


„Doamne, Tu eşti Dumnezeul meu; 
Pe Tine Te voi înălța! 

Laud Numele Tău, căci ai făcut lucruri minunate; 
Planurile Tale făcute mai dinainte 

S-au împlinit cu credincioşie“ 


(Isaia 25, 1). 

În vestirea adevărurilor Evangheliei veşnice oricărui neam, orică- 
rei seminţii, oricărei limbi şi oricărui popor, biserica lui Dumnezeu 
de pe pământ, de astăzi, împlineşte o veche proorocie: „Israel va 
înflori şi va odrăsli, şi va umple lumea cu roadele lui“ (Isaia 27, 
6). Urmaşii lui Isus, în colaborare cu inteligenţele cereşti, ocupă cu 
repeziciune locurile pustii de pe pământ, şi, ca rezultat al osteneli- 
lor lor, se dezvoltă o recoltă bogată de suflete preţioase. Astăzi, ca 
niciodată mai înainte, răspândirea adevărului biblic cu ajutorul unei 
biserici consacrate aduce fiilor oamenilor binefacerile prefigurate cu 
secole înainte de făgăduinţa făcută lui Avraam şi întregului Israel 
bisericii lui Dumnezeu de pe pământ din toate veacurile „Ie voi 
binecuvânta ... şi vei fi o binecuvântare“ (Geneza 12, 2). 

Această făgăduinţă a binecuvântării ar fi trebuit să-şi găsească 
împlinirea, în mare măsură, în timpul secolelor care au urmat în- 
toarcerii izraeliţilor din ţările robiei lor. Planul lui Dumnezeu era ca 
pământul întreg să fie pregătit pentru prima venire a lui Hristos, aşa 
cum astăzi se pregăteşte calea pentru a doua Sa venire. La sfârşi- 
tul anilor de exil umilitor, Dumnezeu, prin Zaharia, cu îndurare, a 
dat poporului Său Israel următoarea asigurare: „Mă întorc iarăşi în 
Sion, şi vreau să locuiesc în mijlocul Ierusalimului. Ierusalimul se 
va chema: 

«cetatea cea credincioasă şi muntele Domnului oştirilor se va 
chema: Muntele cel sfânt»“. Iar despre poporul său a zis: „lată.... Eu 
voi fi Dumnezeul lor cu adevăr şi dreptate“ (Zaharia 8, 3.7.8). 

Aceste făgăduinţe erau condiţionate de ascultare. Păcatele care-i 
caracterizează pe izraeliţi înainte de robie nu mai trebuia repetate. 
„Faceţi cu adevărat dreptate“, îi îndemna Domnul pe aceia care erau 
angajaţi la clădire, „şi purtaţi-vă cu bunătate şi îndurare unul faţă de 
altul. Nu asupriţi pe văduvă şi pe orfan, nici pe străin şi pe sărac, 
şi nici unul să nu gândească rău în inima lui împotriva fratelui său. 
Fiecare să spună aproapelui său adevărul; judecaţi în porţile voastre 
după adevăr şi în vederea păcii“ (Zaharia 7, 9.10; 8,16). 

Bogate erau răsplătirile atât vremelnice, cât şi spirituale, făgădu- 
ite acelora care vor pune în practică aceste principii ale neprihănirii. 
„Semănăturile vor merge bine“, zice Domnul, „vita îşi va da rodul, 
pământul îşi va da roadele, şi cerurile îşi vor trimite roua; şi toate 
aceste lucruri le voi da în stăpânire rămăşitei poporului acestuia. 
După cum aţi fost un blestem între neamuri, casa lui Iuda şi casa lui 
Israel, tot astfel vă voi mântui, şi veţi fi o binecuvântare“ (Zaharia 3, 
12.13). 

Prin robia babiloniană, izraeliții au fost vindecaţi deplin de închi- 
narea la chipurile cioplite. După întoarcere, ei au dat multă atenție 
îndrumării religioase şi studierii a ceea ce fusese scris în cartea 
Legii şi în profeţii cu privire la închinarea la adevăratul Dumnezeu. 
Restaurarea templului le-a dat posibilitatea să aducă la îndeplinire 
întru totul serviciile rituale ale sanctuarului. Sub conducerea lui 
Zorobabel, a lui Ezra şi a lui Neemia, au făgăduit de repetate ori 
să păzească toate poruncile şi rânduielile lui Iehova. Timpurile de 
prosperitate, care au 

urmat, au dat dovezi ample cu privire la bunăvoința lui Dum- 
nezeu de a primi şi ierta şi, cu toate acestea, cu orbire fatală, s-au 
depărtat iar şi iar de la viitorul lor glorios şi şi-au însuşit în mod 
egoist ceea ce ar fi adus vindecare şi viaţă spirituală la mulțimi 
nenumărate. 

Această nereuşită de a împlini planul divin se vedea foarte clar în 
zilele lui Maleahi. Solul Domnului a tratat cu hotărâte păcatele care-l 
jefuiau pe Israel de prosperitate vremelnică şi de putere spirituală. 
În mustrarea împotriva călcătorilor de lege, proorocul n-a cruțat nici 
pe preoţi şi nici pe popor. „Cuvântul Domnului către Israel, prin 
Maleahi“, stăruia ca lecţiile trecutului să nu fie uitate şi legământul 
făcut de Iehova cu casa lui Israel să fi ținut cu credincioşie. Numai 
printr-o pocăință din toată inima putea fi păstrată binecuvântarea lui 
Dumnezeu. „Vă rog, rugaţi-vă lui Dumnezeu să aibă milă de noi!“, 
stăruia proorocul (Maleahi 1, 1.9). 

Planul de veacuri pentru răscumpărarea omenirii nu avea să fie 
însă împiedicat prin eşecul vremelnic al lui Israel. 

Aceia cărora proorocul le vorbea puteau să nu ia seama la solia 
dată; dar planurile lui Iehova aveau totuşi să meargă mereu înainte, 
până la împlinirea lor deplină. „Căci de la răsăritul soarelui până 
la asfinţitul lui“, spunea Domnul prin solul Său, „Numele Meu este 

mare între neamuri, şi pretutindeni se arde tămâie în cinstea Numelui 
Meu şi se duc daruri de mâncare curate; căci mare este Numele Meu 
între neamuri“ (Maleahi 1, 1.9).. 

Legământul de „viată şi pace“, pe care Dumnezeu îl făcuse cu 
fiii lui Levi legământ care, dacă ar fi ţinut, ar fi adus binecuvântări 
nespuse Domnul Se oferea acum să-i reînnoiască cu aceia care 
fuseseră odinioară conducători spirituali, dar care, prin neascultare, 
deveniseră „dispreţuiţi şi înjosiţi înaintea întregului popor“ (Maleahi 
2,59). 

Făcătorii de rele au fost avertizați solemn cu privire la ziua 
judecății care avea să vină şi cu privire la planul lui Iehova de a 
distruge cu desăvârşire pe orice călcător de lege. Cu toate acestea, 
nimeni nu era lăsat fără speranță; profețiile lui Maleahi cu privire la 
judecată erau însoțite de invitații, pentru cel nelegiuit să facă pace 
cu Dumnezeu. „Întoarceţi-vă la Mine“, îi îndemna Domnul, „şi Mă 
voi întoarce şi Eu la voi“ (Maleahi 3, 7). 

Orice inimă trebuie să răspundă unei astfel de invitaţii. Dumne- 
zeul cerului stăruieşte de copiii Săi să se întoarcă la El ca să poată 
colabora cu El la progresul lucrării Sale de pe pământ. Domnul Îşi 
întinde mâna ca să prindă mâna copiilor lui Israel şi să-i ajute pe 
calea cea îngustă, a lepădării şi jertfirii de sine, să împartă cu El 
moştenirea, ca fii ai lui Dumnezeu. Se vor lăsa ei rugaţi? Vor vedea 
ei singura lor nădejde? 

Ce trist raport este acela că, în vremea lui Maleahi, izraeliţii au 
ezitat să-şi predea inimile lor îngâmfate într-o ascultare imediată din 
dragoste şi într-o conlucrare voioasă! Îndreptăţirea de sine se vede 
în răspunsul lor: „În ce trebuie să ne întoarcem?“ 

Domnul descoperă poporului Său unul din păcatele sale deose- 
bite: „Se cade să înşele un om pe Dumnezeu?“ întreabă El. „Totuşi 
voi M-aţi înşelat“. Încă nerecunoscându-şi păcatul, neascultătorii 
întreabă: „Cu ce Te-am înşelat?“ (Maleahi 3, 7.8). 

Fără îndoială, răspunsul Domnului este categoric: „Cu zeciuielile 
şi darurile de mâncare. Sunteţi blestemaţi, câtă vreme căutaţi să Mă 
înşelaţi, tot poporul în întregime! Aduceţi însă la casa vistieriei 
toate zeciuielile, ca să fie hrană în Casa Mea; puneţi-Mă astfel 
la încercare, zice Domnul oştirilor, şi veţi vedea dacă nu vă voi 
deschide zăgazurile cerurilor, şi dacă nu voi turna peste voi belşug de 
binecuvântare. Şi voi mustra pentru voi pe cel ce mănâncă (lăcusta) 

şi nu vă va nimici roadele pământului, şi vita nu va fi neroditoare în 
câmpiile voastre, zice Domnul oştirilor. Toate neamurile vă vor ferici 
atunci, căci veţi fi o ţară plăcută, zice Domnul oştirilor“ (Maleahi 3, 
8-12). 

Dumnezeu binecuvântează lucrarea mâinilor oamenilor, pentru 
ca ei să-i dea înapoi partea Sa. El le dă soare şi ploaie. El face 
vegetaţia să rodească, El dă sănătate şi pricepere pentru câştigarea 
mijloacelor. Orice binecuvântare vine din mâna Sa darnică, şi El 
doreşte ca bărbaţii şi femeile să-şi arate recunoştinţa, întorcându-i o 
parte în zecimi şi daruri de mulţumire, daruri de bună voie, daruri 
pentru păcat. Ei trebuie să consacre mijloacele lor slujirii Sale, pentru 
ca via Sa să nu rămână un pustiu neroditor. Ei trebuie să studieze 
ce ar face Dumnezeu, dacă ar fi în locul lor, trebuie să aducă toate 
problemele grele înaintea Lui, în rugăciune. Ei trebuie să dea pe faţă 
un interes neegoist în edificarea lucrării Sale, în toate părţile lumii. 

Prin solii ca acelea trimise prin Maleahi, ultimul dintre proorocii 
Vechiului Testament, ca şi prin apăsarea din parte vrăjmaşilor păgâni, 
izraeliţii au învăţat în cele din urmă lecţia că adevărata prosperitate 
depinde de ascultarea de Legea lui Dumnezeu. Dar pentru mulţi 
din popor, ascultarea nu era rodul credinţei şi iubirii. Motivele lor 
erau egoiste. Slujirea exterioară era făcută un mijloc de a realiza 
măreţia naţională. Poporul ales n-a devenit lumina lumii ci s-a izolat 
de lume ca asigurare împotriva amăgirii la idolatrie. Restricţiule pe 
care le dăduse Dumnezeu, interzicerea căsătoriei dintre poporul său 
şi păgâni şi oprirea lui Israel de a se alătura practicilor idolatre ale 
popoarelor vecine au fost atât de mult pervertite, încât au ajuns un 
zid de despărţire între izraeliți şi toate celelalte popoare, răpind de la 
ei, în felul acesta, chiar binecuvântările pe care Dumnezeu le dăduse 
lui Israel pentru a le oferi lumii. 

În acelaşi timp, iudeii, prin păcatele lor, s-au despărţit de Dum- 
nezeu. Nu erau în stare să discernă însemnătatea profund spirituală 
a serviciului lor simbolic. În îndreptăţirea lor de sine, se încredeau 
în faptele proprii, în jertfe şi în rânduieli, în loc să se sprijinească 
pe meritele Aceluia către care arătau toate aceste lucruri. În felul 
acesta, „căutând să-şi pună înainte o neprihănire a lor înşişi“ (Ro- 
mani 10, 3), s-au întors la formalismul mulţumirii de sine. Fiind 
lipsiţi de spiritul şi de harul lui Dumnezeu, au încercat să înlocuiască 
lipsa cu o păzire riguroasă a ceremoniilor şi ritualurilor religioase. 

Nemulţumiţi cu rânduielile pe care Dumnezeu Însuşi le dăduse, au 
împovărat poruncile divine cu nenumărate cerinţe venite de la ei. Cu 
cât se depărtau mai mult de Dumnezeu, cu atât deveneau mai stricți 
în păzirea acestor forme. 

Cu toate aceste cerinţe amănunțite şi împovărătoare, era practic 
imposibil pentru popor să păzească Legea. Principiile cele mari ale 
neprihănirii, prezentate în Decalog, şi adevărurile glorioase, prefigu- 
rate în slujbele simbolice, erau la fel de întunecate, acoperite sub o 
mască de tradiţii şi legi omeneşti. Aceia care doreau în adevăr să-L 
slujească pe Dumnezeu şi care încercau să păzească toată Legea, 
aşa cum era învățată de preoţi şi de conducători, gemeau sub o grea 
povară. 

Ca naţiune, izraeliţii, în timp ce doreau venirea lui Mesia, erau 
atât de mult despărțiți de Dumnezeu în inimă şi în viaţă, încât nu 
puteau avea o concepţie adevărată cu privire la caracterul sau misiu- 
nea Răscumpărătorului făgăduit. În loc să dorească răscumpărarea 
din păcat, slava şi pacea sfinţeniei, inimile lor erau îndreptate către 
izbăvirea de vrăjmaşii naţionali şi restatornicirea puterii pământeşti. 
Ei îl aşteptau pe Mesia să vină ca un cuceritor, să zdrobească orice 
jug şi să-l înalțe pe Israel la dominarea tuturor popoarelor. În felul 
acesta, Satana a reuşit să pregătească inimile poporului pentru le- 
pădarea Mântuitorului atunci când El trebuia să Se arate. Mândria 
inimii lor şi concepţiile lor greşite despre caracterul şi misiunea Sa 
i-au împiedicat să cântărească cinstit dovezile mesianităţii Sale. 

Timp de peste o mie de ani, poporul iudeu așteptase venirea Mân- 
tuitorului făgăduit. Cele mai strălucite nădejdi ale lor se sprijiniseră 
pe acest eveniment. Timp de o mie de ani, în cântec şi proorocie, în 
ritualul templului şi în rugăciunea din familie, Numele Său fusese 
păstrat cu evlavie şi, cu toate acestea, atunci când a venit, nu L-au 
recunoscut ca Mesia după care aşteptaseră atât de mult. „A venit 
la ai Săi şi ai săi nu L-au primit“ (loan 1, 11). Pentru inimile lor 
iubitoare de lume, Cel Prea lubit al cerului era ca „o rădăcină într-un 
loc uscat“. În ochii lor, El nu avea „nici frumuseţe şi nici strălucire“ 
; n-au văzut în El nici o frumuseţe care să atragă privirile (Isaia 53, 
2). 

Întreaga viață a lui Isus din Nazaret în mijlocul poporului, iudeu 
a fost o mustrare pentru egoismul lor, aşa cum s-a dat pe față în reaua 
lor voință de a recunoaşte susținerile drepte ale Stăpânului viei peste 

care fuseseră puşi ca ispravnici. Ei au exemplul Său de sinceritate şi 
de evlavie şi, când a venit încercarea finală, încercare care însemna 
ascultare spre viaţă veşnică sau neascultare spre moarte veşnică, au 
lepădat pe Cel sfânt al lui Israel, şi s-au făcut răspunzători pentru 
răstignirea Sa pe crucea Calvarului. 

În parabola cu via, Hristos, aproape de încheierea lucrării Sale 
pământeşti, a atras atenţia învăţătorilor iudei la binecuvântările bo- 
gate; revărsate peste Israel, şi a arătat că acestea exprimă cerința lui 
Dumnezeu la ascultare din partea lor. El le-a pus clar înainte slava 
planului lui Dumnezeu pe care,prin ascultare, l-ar fi putut aduce la 
îndeplinire. Dând la o parte vălul care acoperea viitorul, le-a ară- 
tat cum, prin neîmplinirea planului Său, întreaga naţiune pierdea 
binecuvântarea şi aducea ruină asupra ei. 

„Era un om, un gospodar“, a spus Isus, „care a sădit o vie. A 
împrejmuit-o cu un gard, a săpat un teasc în ea, şi a zidit un turn. 
Apoi, a dat-o unor vieri, şi a plecat în altă ţară“. (Matei 21, 33). 

În felul acesta, Mântuitorul Se referea la „via Domnului Oştiri- 
lor“, pe care proorocul Isaia, cu secole înainte, o declarase a fi „casa 
lui Israel“ (Isaia 5, 7). 

„Când a venit vremea roadelor“, a continuat Hristos, proprietarul 
viei „a trimis pe robii săi la vieri ca să ia partea lui din rod. Vierii au 
pus mâna pe robii lui, şi pe unul l-au bătut, pe altul l-au omorât, iar 
pe altul l-au ucis cu pietre. A mai trimis alți robi, mai mulţi decât cei 
dintâi şi vierii i-au primit la fel. La urmă, a trimis pe fiul său, zicând: 
«Vor primi cu cinste pe fiul meu» Dar vierii, când au văzut pe fiul, 
au zis între ei: «lată moştenitorul; veniţi să-l omorâm şi să punem 
stăpânire pe moştenirea lui». Şi au pus mâna pe el, l-au scos afară 
din vie şi l-au omorât“. 

Descriind înaintea preoţilor culmea actului nelegiuirii, Hristos 
le-a pus întrebarea: „Acum, când va veni stăpânul viei, ce va face 
el vierilor acelora?“ Preoţii urmăriseră relatarea cu interes profund 
ŞI, fără să-şi dea seama de legătura subiectului cu ei, s-au unit cu 
poporul, răspunzând: „Pe ticăloşii aceia ticălos îi va pierde şi via o 
va da altor vieri care-i vor da rodurile la vremea lor“. 

Fără să-şi dea seama, îşi pronunţaseră condamnarea. Isus i-a 
privit şi, sub privirea Sa cercetătoare, ei ştiau că le citea tainele 
inimii. Dumnezeirea Sa a strălucit înaintea lor cu o 

putere vădită. Au văzut în vieri o descoperire a lor şi, fără să 
vrea, au strigat: „Nicidecum!“ 

Cu solemnitate şi cu regret, Hristos a întrebat: 

„N-aţi citit niciodată în Scripturi că: «Piatra pe care au lăpădat- 
o zidarii, a ajuns să fie pusă în capul unghiului; Domnul a făcut 
lucrul acesta, şi este minunat în ochii „voştri““?» De aceea vă spun 
că Împărăţia lui Dumnezeu va fi luată de la voi şi va fi dată unui 
neam, care va aduce roadele cuvenite. Cine va cădea peste piatra 
aceasta, va fi zdrobit de ea; iar pe acela peste care va cădea ea, îl va 
spulbera“ (Matei 21, 34-44). 

Hristos ar fi îndepărtat nenorocirea naţiunii iudaice, dacă poporul 
L-ar fi primit. Dar invidia şi gelozia i-au făcut neîndurători. Ei s-au 
hotărât săneu-L. mai primească pe Isus din Nazaret ca Mesia. Au 
lepădat Lumina lumii şi, ca urmare, viaţa le-a fost împresurată de 
întuneric, ca întunericul din miezul nopţii. Nenorocirea profetizată a 
venit peste națiunea iudaică. În ura lor oarbă, s-au distrus unul pe 
altul. Mândria lor răzvrătită, încăpăţânată, a adus asupra lor mânia 
cuceritorilor romani. 

Ierusalimul a fost distrus, templul prefăcut în ruine, iar locul lui 
arat ca un ogor. Copiii lui Iuda au pierit de cele mai îngrozitoare 
forme de moarte. Milioane au fost vânduți, ca să slujească drept 
sclavi în ţările păgâne. 

Ceea ce Dumnezeu a urmărit să facă pentru lume, prin Israel, 
națiunea aleasă, va aduce la îndeplinire până la urmă, prin biserica 
Sa de pe pământ, de astăzi. El „a dat via altor vieri“, chiar poporului 
care păzeşte legământul Său şi care, cu credincioşie, „Îi dau roadele 
la vremea lor“. Niciodată Domnul nu S-a lăsat fără reprezentanţi 
adevăraţi pe pământ, care au făcut din interesele Sale propriile lor 
interese. Aceşti martori pentru Dumnezeu sunt socotiți ca aparţinând 
Izraelului spiritual, şi faţă de ei se vor împlini toate făgăduinţele 
legământului, făcute de Iehova poporului său de odinioară. 

Astăzi biserica lui Dumnezeu este liberă să ducă mai departe îm- 
plinirea planului divin pentru mântuirea neamului omenesc pierdut. 
Timp de multe secole, copiii lui Dumnezeu au suferit o restrângere a 
libertăţilor lor. Predicarea Evangheliei în curățirea ei a fost interzisă 
şi asupra acelora care au îndrăznit să nu asculte de poruncile oame- 
nilor au fost trimise cele mai aspre pedepse. Ca urmare, marea vie 
morală a Domnului a fost aproape în întregime nefolosită. Oame- 

nii au fost lipsiţi de lumina Cuvântului lui Dumnezeu. Întunericul 
rătăcirii şi al superstiţiei ameninţa să şteargă cunoaşterea religiei 
adevărate. Biserica lui Dumnezeu de pe pământ a fost într-o adevă- 
rată robie în timpul acestei perioade lungi de prigoană neîntreruptă, 
aşa cum copiii lui Israel au fost robi în Babilon în timpul exilului. 

Dar mulţumiri fie aduse l-ui Dumnezeu, biserica Sa nu mai 
este în robie. Israelului spiritual i-au fost restatornicite privilegiile 
acordate poporului lui Dumnezeu la vremea eliberării din Babilon. 
În toate părţile pământului, bărbaţi şi femei răspund soliei trimise 
de cer, despre care loan descoperitorul a proorocit că va fi vestită 
înainte de a doua venire a lui Hristos : „„Temeţi-vă de Dumnezeu şi 
daţi-l slavă, căci a sosit ceasul judecății Lui“ (Apocalipsa 14, 7). 

Oştile răului nu mai au Putere să ţină biserica roabă: căci „a 
căzut, a căzut Babilonul, cetatea cea mare, care a adăpat toate nea- 
murile din vinul mâniei curviei ei“, iar Israelului spiritual i se dă 
solia: „leşiţi din mijlocul ei poporul Meu, ca să nu fiţi părtaşi la 
păcatele ei şi să nu fiţi lovi cu urgiile ei!“ (Apocalipsa 14, 8; 18, 4). 
Aşa cum robii exilați au luat aminte la solia: „Fugiţi din Babilon“ 
(Ieremia 51,5) şi au fost restatorniciţi în ţara făgăduinţei, tot astfel 
cei care se tem de Dumnezeu astăzi iau seama la solia de a ieşi din 
Babilonul spiritual şi în curând vor sta ca trofee ale harului divin pe 
pământul înnoit, Canaanul ceresc. 

În zilele lui Maleahi, întrebarea batjocoritoare a celor nepocă- 
iți, „unde este Dumnezeu judecății?“ a primit răspunsul solemn: 
„Deodată va intra în Templul Său, Domnul ... Solul legământului“. 
„Cine va putea să sufere însă ziua venirii Lui? Cine va rămâne în 
picioare când Se va arăta El? Căci El va fi ca focul topitorului, şi ca 
leşia nălbitorului. El va şedea, va topi şi va curăţi argintul; va curăţi 
pe fiii lui Levi, îi va lămuri cum se lămureşte aurul şi argintul, şi 
vor aduce Domnului daruri neprihănite. Atunci darul lui Iuda şi al 
Ierusalimului va fi plăcut Domnului, ca în zilele cele vechi, ca în 
anii de odinioară.“ (Maleahi 2, 17; 3, 1-4). 

Când Mesia cel făgăduit era gata să se arate, solia înaintemergă- 
torului lui Hristos era: „Pocăiţi-vă, vameşi şi păcătoşi; pocăiţi-vă, 
farisei şi saduchei; căci împărăţia cerurilor este aproape“ (Matei 3, 
2). 

Astăzi, în spiritul şi puterea lui Ilie şi a lui Ioan Botezătorul, solii 
rânduiţi de Dumnezeu atrag atenţia unei lumii în pragul judecății 

la evenimentele solemne, gata să aibă loc în legătură cu orele de 
încheiere ale timpului de har şi arătarea lui Isus Hristos ca Împărat 
al împăraţilor şi ca Domn al domnilor. În curând, orice om urmează 
să fie judecat pentru faptele făcute în tru Ceasul judecății lui Dum- 
nezeu a sosit, şi asupra membrilor bisericii Sale de pe pământ zace 
răspunderea solemnă de a da avertizarea acelora care stau chiar în 
pragul distrugerii veşnice. Fiecărei fiinţe omeneşti din lumea largă, 
care va lua aminte, trebuie să i se explice clar principiile care sunt în 
joc în lupta cea mare, care se duce, principii de care depind destinele 
lumii înlregi. 

În aceste ore de încheiere a harului pentru fiii oamenilor, când 
soarta fiecărui suflet trebuie să se hotărască în curând pentru tot- 
deauna, Domnul cerului şi al pământului aşteaptă ca biserica Sa să 
se trezească la acţiune ca niciodată mai înainte. Aceia care au fost 
făcuţi liberi în Hristos, printr-o cunoaştere a adevărului preţios, sunt 
priviţi de Domnul Isus ca aleşi ai Săi, favorizați mai presus de toţi 
ceilalţi oameni de pe faţa pământului, şi El contează pe ei, ca să 
înalțe laude Aceluia care i-a chemat din întunericul la lumina Sa 
minunată. Binecuvântările, care sunt revărsate cu atâta dărnicie, tre- 
buie transmise altora. Vestea cea bună a mântuirii trebuie să ajungă 
la orice naţiune, neam, limbă şi popor. 

În vedeniile proorocilor din vechime, Domnul slavei era prezen- 
tat ca revărsând lumină deosebită asupra bisericii Sale, în zilele de 
întuneric şi necredinţă dinainte de a doua Sa venire. Ca Soare al 
neprihănirii, El avea să răsară peste biserica Sa cu „vindecarea sub 
aripile Sale“ (Maleahi 4, 2). Şi din fiecare ucenic adevărat urmă să 
se răspândească o influenţă pentru viaţă, curaj, utilitate şi vindecare 
adevărată. 

Venirea lui Hristos va avea loc în perioada cea mai întunecată a 
istoriei acestui pământ. Zilele lui Noe şi ale lui Lot descriu starea 
lumii chiar înainte de venirea Fiului omului. Scripturile, arătând 
înainte către timpul acesta, declară că Satana va lucra cu toată puterea 
ŞI „cu toate amăgirile nelegiuirii“ (2 Tesaloniceni 2, 9.10). Lucrarea 
lui este descoperită lămurit prin creşterea rapidă a întunericului, a 
rătăcirilor de tot felul, a ereziilor şi amăgirilor din aceste zile de pe 
urmă. Satana nu numai că duce în robie lumea, dar amăgirile lui 
dospesc în bisericile care se pretind a fi ale Domnului nostru Isus 
Hristos. Apostazia cea mare va progresa într-un întuneric profund 

ca cel de la miezul nopţii. Pentru poporul lui Dumnezeu, aceasta va 
fi o noapte de încercare, o noapte de bocet, o noapte de prigoană 
din cauza adevărului. Dar în această noapte întunecată va străluci 
lumina lui Dumnezeu. 

El face „să lumineze lumina din întuneric“ (2 Corinteni 4, 0). 
Când pământul era gol şi pustiu, şi întunericul era peste faţa adâncu- 
lui, „Duhul lui Dumnezeu se mişca deasupra apelor. Şi Dumnezeu a 
zis: «Să fie lumină!» şi a fost lumină“ (Geneza 1, 2.3). Tot astfel în 
noaptea Întunecimii spirituale, Cuvântul lui Dumnezeu rosteşte: „Să 
fie lumină!“ El zice poporului Său: „Scoală-te, luminează-te! Căci 
lumina ta vine şi slava Domnului răsare peste tine“ (Isaia 60, 1). 

„Căci, iată“, zice Scriptura, „întunericul acoperă pământul, şi 
negură mare popoarele; dar peste tine răsare Domnul şi slava Lui 
se arată peste tine“ (Isaia 60, 2). Hristos, oglindirea slavei Tatălui, a 
venit în lume ca lumină a ei. El a venit să-L reprezinte pe Dumnezeu 
oamenilor, şi despre El stă scris că a fost uns cu „Duhul Sfânt şi cu 
putere“ şi „făcea bine“ (Faptele Apostolilor 10, 38). În sinagoga din 
Nazaret, El a zis: „Duhul Domnului este peste Mine, pentru că M-a 
uns să vestesc săracilor Evanghelia; M-a trimis să tămăduiesc pe cei 
cu inima zdrobită, să propovăduiesc robilor de război slobozenia şi 
orbilor căpătarea vederii; să dau drumul celor apăsaţi şi să vestesc 
anul de îndurare al Domnului“ (Luca 4, 18.19). Aceasta era lucrarea 
pe care a dat-o ucenicilor s-o facă. „V oi sunteţi lumina lumii“, a zis 
El. „Tot aşa să lumineze şi lumina voastră înaintea oamenilor, ca ei 
să vadă faptele voastre bune şi să slăvească pe Tatăl vostru care este 
în ceruri“ (Matei 5, 14.16). 

Aceasta este lucrarea pe care o descrie proorocul Isaia când zice: 
„împarte-ţi pâinea cu cel flămând, şi adu în casa ta pe nenorociţii 
fără adăpost; dacă vezi pe un om gol, acopere-l şi nu întoarce spatele 
semenului tău. Atunci lumina ta va răsări ca zorile şi vindecarea 
ta va încolţi repede; neprihănirea ta îţi va merge înainte, şi slava 
Domnului te va însoţi“ (Isaia 58, 7.8). 

Astfel, în noaptea întunecimii spirituale, slava lui Dumnezeu 
trebuie să strălucească prin biserica Sa în ridicarea celor căzuţi şi în 
mângâierea celor care plâng. 

Pretutindeni, în jurul nostru, se aud vaiurile durerii lumii. În toate 
părțile sunt nevoiaşi şi descurajaţi. Este partea noastră de ajuta la 
uşurarea şi alinarea mizeriei şi greutăților vieţii. Numai dragostea lui 

Hristos poate împlini lipsurile sufletului. Dacă Hristos locuieşte în 
noi, inimile noastre vor fi pline de împreuna simţire divină. Isvoarele 
pecetluite ale dragostei sincere, asemănătoare cu a lui Hristos, vor fi 
desigilate. 

Sunt mulţi pe care nădejdea i-a părăsit. Aduceţi-le înapoi soarele. 
Mulţi şi-au pierdut curajul. Vorbiţi-le cuvinte de încurajare. Rugaţi- 
vă pentru ei. Sunt aceia care au nevoie de pâinea vieţii. Citiţi-le din 
Cuvântul lui Dumnezeu. Pe mulţi îi macină o suferinţă sufletească, 
pe care nici un balsam pământesc nu o poate alina, nici un medic nu 
o poate vindeca. Rugaţi-vă pentru aceste suflete. Aduceţi-le la Isus. 
Spuneţi-le că există un balsam în Galaad şi un Medic acolo. 

Lumina este o binecuvântare, o binecuvântare universală, 
revărsându-şi comorile peste o lume nemulţumitoare, nesfântă, de- 
moralizată. Aşa este şi cu lumina Soarelui neprihănirii. Pământul 
întreg, înfăşurat în întunericul păcatului, al suferinţei şi durerii tre- 
buie să fie iluminat de cunoaşterea dragostei lui Dumnezeu. Lumina 
care luminează de la tronul cerului nu trebuie oprită de la nici o 
grupare, de la nici un rang sau clasă de oameni. 

Solia nădejdii şi milei trebuie dusă până la marginile pământului. 
Oricine doreşte poate întinde mâna credinţei să prindă ajutorul lui 
Dumnezeu, pentru ca să fie în pace cu El, şi va avea cu adevărat 
pacea. Păgânii nu vor mai fi învăluiţi în întunericul din miezul noptii. 
Bezna trebuie să dispară în faţa razelor strălucitoare ale Soarelui 
neprihănirii. 

Hristos a luat toate măsurile, pentru ca biserica Sa să fie un 
corp schimbat, iluminat cu Lumina lumii, având slava lui Emanuel. 
Scopul Lui este ca orice creştin să fie înconjurat cu 

o atmosferă spirituală de lumină şi pace. El doreşte să dăm pe 
faţă bucuria Sa în viaţă. 

„Scoală-te, luminează-te! Căci lumina ta vine, şi slava Domnului 
răsare peste tine“ (Isaia 60, 1). Hristos vine cu putere şi slavă mare. 
El vine cu propria Sa slavă şi în slava Tatălui. Şi îngerii sfinţi ÎL vor 
însoţi pe cale. În timp ce lumea întreagă este cufundată în întuneric, 
în toate locuinţele sfinţilor va fi lumină. Ei vor observa prima lumină 
a celei de a doua arătări a Sa. Lumina neîntunecată va străluci din 
splendoarea Sa, şi Hristos, Răscumpărătorul, va fi admirat de toţi 
aceia care L-au slujit. În timp ce nelegiuiţii fug, urmaşii lui Hristos 
se vor bucura în prezenţa Sa. 

Atunci, răscumpăraţii dintre oameni vor primi moştenirea făgă- 
duită. În felul acesta, planul lui Dumnezeu pentru Israel îşi va găsi 
împlinirea întocmai. Ceea ce Dumnezeu are în plan, omul nu are 
puterea să anuleze. Chiar în mijlocul lucrării păcatului, planurile lui 
Dumnezeu au mers continuu înainte, până la împlinire. Aşa a fost 
cu casa lui Israel de-a lungul istoriei monarhiei împărţite, la fel este 
şi cu Izraelul spiritual de astăzi. 

Vizionarul de pe Patmos, privind prin veacuri la vremea acestei 
restatorniciri a lui Israel pe pământul cel nou, mărturisea: „M-am 
uitat, şi iată că era o mare gloată pe care nu putea s-o numere ni- 
meni, din orice neam, din orice seminţie, din orice norod, şi din 
orice limbă, care stătea în picioare înaintea scaunului de domnie 
şi înaintea Mielului, îmbrăcaţi în haine albe, cu ramuri de finic în 
mâini; şi strigau cu glas tare şi ziceau: Mântuirea este a Dumne- 
zeului nostru, care şede pe scaunul de domniei, şi a Mielului! Şi 
toţi îngerii stăteau împrejurul scaunului de domnie, şi împrejurul 
bătrânilor şi împrejurul celor patru făpturi vii. Şi s-au aruncat cu 
feţele la pământ în faţa scaunului de domnie, şi s-au închinat lui 
Dumnezeu, şi au zis: «Amin. A Dumnezeului nostru, să fie lauda, 
slava, înţelepciunea, mulţumirile, cinstea, puterea şi tăria, în vecii 
vecilor!» (Apocalipsa 7, 9-12). „Şi am auzit, ca un glas de gloată 
multă, ca vuietul unor ape multe, ca bubuitul unor tunete puternice, 
care zicea: «Aleluia! Domnul Dumnezeul nostru Cel Atotputernic, 
a început să împărătească. Să ne bucurăm, şi să ne veselim, şi să-l 
dăm slavă! El este Domnul domnilor şi Împăratul împăraţilor. Şi 
cei chemaţi aleşi şi credincioşi care sunt cu El de asemenea îi vor 
birui» (Apocalipsa 19, 6.7; 17;14). 

În zilele cele mai întunecate ale luptei ei îndelungate 
răul,bisericii lui Dumnezeu l-au fost date descoperiri cu privire 
la planul cel veşnic al lui Iehova. Poporului Său i-a fost îngăduit să 
privească dincolo de încercările prezentului, la biruinţele viitorului, 
şi când lupta va fi sfârşită, cei răscumpăraţi vor intra în stăpânirea 
țării făgăduite. Aceste viziuni ale slavei viitoare, scene descrise de 
mâna lui Dumnezeu, să fie scumpe bisericii Sale de astăzi, când lupta 
veacurilor se apropie cu repeziciune de încheiere, iar binecuvântările 
făgăduite sunt gata să se împlinească în curând în toată plinătatea 
lor. 

Multe au fost soliile de mângâiere, date bisericii prin prooroci 
din vechime. „Mângâiaţi, mângâiaţi pe poporul Meu“ (Isaia 40, 1), a 
fost însărcinarea dată lui Isaia din partea lui Dumnezeu, şi o dată cu 
însărcinarea i-au fost date vedenii care au fost nădejdea şi bucuria 
celor credincioşi în toate veacurile care au urmat. Dispreţuiţi de 
oameni, prigoniţi, părăsiţi, copiii lui Dumnezeu din toate veacurile 
au fost susținuți totuşi prin făgăduinţele Sale sigure. Prin credinţă, 
au privit înainte la vremea când El va împlini faţă de biserica Sa 
asigurarea: „Le voi face o podoabă veşnică, o pricină de bucurie 
pentru oameni din neam în neam“ (Isaia 60, 15). 

Adesea, biserica luptătoare este chemată să sufere încercări şi 
amărăciune; căci biserica nu va birui fără luptă aspră. „Pâine în necaz 
şi apă în strâmtorare““ (Isaia 30, 20), acestea, sunt partea obişnuită 
a tuturor, dar nici unul care-şi pune încrederea în Cel puternic să 
izbăvească nu va fi copleşit peste măsură. „Acum, aşa vorbeşte 
Domnul, care te-a făcut Iacove, şi Cel ce te-a întocmit Izraele! Nu te 
teme de nimic, căci Eu te izbăvesc, te chem pe nume: eşti al Meu. 
Dacă vei trece prin ape, Eu voi fi cu tine; şi râurile nu te vor îneca; 
dacă vei merge prin foc, nu te va arde, şi flacăra nu te va aprinde. 
Căci Eu sunt Domnul, Dumnezeul tău. Sfântul lui Israel, Mântuitorul 
tău! Eu dau Egiptul ca preţ pentru răscumpărarea ta, Etiopia şi Saba 
în locul tău. De aceea, pentru că ai preţ în ochii Mei, pentru că eşti 

prețuit şi te iubesc, dau oameni pentru tine şi popoare pentru viaţa 
ta“ (Isaia 43, 1-4). 

La Dumnezeu, este iertare, este acceptare deplină şi fără plată, 
prin meritele lui Isus, Domnul nostru răstignit şi înviat. Isaia L-a 
auzit pe Domnul spunând despre cei aleşi ai săi: „Eu, Eu îți şterg 
farădelegile, pentru Mine, şi nu-Mi voi mai aduce aminte de păcatele 
tale. Adu-Mi aminte, să ne judecăm împreună, vorbeşte tu însuţi, ca 
să-ţi scoţi dreptatea“. „ŞI vei şti astfel că Eu sunt Domnul, Mântuito- 
rul tău, Răscumpărătorul tău, Puternicul lui Iacov“ (Isaia 43, 25.26; 
60,16). 

„Domnul îndepărtează de pe tot pământul ocara poporului Său“, 
zicea proorocul. „Ei vor fi numiţi «Popor sfânt, Răscumpăraţi ai 
Domnului». El a hotărât «să dea o cunună împărătească», în loc 
de cenuşă, un «untdelemn de bucurie, în locul plânsului, o haină 
de laudă, în locul unui duh mâhnit, ca să fiţi numiţi terebinţi ai 
neprihănirii, un sad al Domnului, ca să slujească spre slava Lui»“ 
(Isaia 61, 3). 


„Trezeşte-te, trezeşte-te! 

Îmbracă-te în podoaba ta, Sioane! 
Pune-ţi hainele de sărbătoare, 

lerusalime, cetate sfântă! 
Căci nu va mai intra în tine 

Nici un om netăiat împrejur sau necurat. 


Scutură-ţi ţărâna de pe tine, 

Scoală-te, şi şezi în capul oaselor, lerusalime! 
Desleagă-ţi legăturile de la gât, 

Fiică, roabă a Sionului! 


Nenorocito, bătuto de furtună, şi nemângâiato! 
lată, îţi voi împodobi pietrele scumpe cu antimoniu 
Şi-ţi voi da temelii de safir. 


Îţi voi face crestele zidurilor de rubin, 
Porţile de pietre scumpe, 
Şi tot ocolul de nestemate. 

Toţi fiu tăi vor fi ucenici ai Domnului 
Şi mare va fi propăşirea fiilor tăi. 
Vei fi întărită prin neprihănire; 


Ilzgoneşte neliniştea, 
Căci n-ai nimic de temut, 
Şi spaima, 
Căci nu se va apropia de tine. 
Dacă se urzesc uneltiri. 
Nu vin de la Mine: 
Oricine se va uni împotriva ta 
Va cădea sub puterea ta.... 
Orice armă făurită împotriva ta, 
Va fi fără putere: 
Şi orice limbă care se va ridica 
La judecată împotriva ta, 
O vei osândi. 
Aceasta este moştenirea robilor Domnului 
Aşa este mântuirea 
Care le vine de la Mine, zice Domnul“ 


(saia 25, 8: 2, 12:01, 3: 
32..142:54,11=17), 


Îmbrăcată în armura neprihănirii lui Hristos, biserica va intra în 
lupta ei finală. „Frumoasă ca luna, curată ca soarele, şi cumplită ca 
o oştire sub steagurile ei“ (Cântarea cântărilor 6,10), ea trebuie să 
meargă în toată lumea, biruitoare şi ca să biruiască. 

Ceasul cel mai întunecat al luptei bisericii cu puterile răului este 
acela care precede imediat ziua eliberării ei finale. Dar nici unul 
dintre aceia care se încred în Dumnezeu nu trebuie să se teamă, căci 
atunci când „suflarea asupritorului este ca vijelia care izbeşte în zid“, 
Dumnezeu va fi pentru biserica Sa „un adăpost împotriva furtunii“ 
(Isaia 25, 4). 

În ziua ceea, numai celor neprihăniţi li se făgăduieşte izbăvirea: 
„Păcătoşii sunt îngroziţi, în Sion, un tremur a apucat pe cei nelegiuiţi, 
care zic: «Cine din noi va putea să rămână lângă un foc mistuitor? 
Cine din noi va putea să rămână lângă nişte flăcări veşnice?» Cel ce 
umblă în neprihănire, şi vorbeşte fără vicleşug, cel ce nesocoteşte 

un câştig scos prin stoarcere, cel ce îşi trage mâinile înapoi, ca să nu 
primească mită, cel ce îşi astupă urechea să nu audă cuvinte setoase 
de sânge, şi îşi leagă ochii, ca să nu vadă răul, acela va locui în 
locurile înalte; stânci întărite vor fi locul lui de scăpare; i se va da 
pâine, şi apa nu-i va lipsi“ (Isaia 33, 14-16). 

Cuvântul Domnului către cei credincioşi ai Săi este: „Du-te, 
poporul Meu, intră în odăiţa ta, şi încuie uşa după tine; ascunde- 
te câteva clipe, până va trece mânia! Căci iată, Domnul iese din 
locuinţa Lui, să pedepsească nelegiuirile locuitorilor pământului“ 
(Isaia 26, 20.21). 

În vedeniile cu privire la ziua cea mare a judecății, solilor, in- 
spiraţi ai lui Iehova le-au fost date întrezăriri reale cu privire la 
consternarea acelora care nu sunt pregătiţi să-L întâlnească pe Dum- 
nezeu lor în pace. 

„lată, Domnul deşartă ţara şi o pustieşte, îi răstoarnă faţa şi ri- 
sipeşte locuitorii; ei călcau legile, nu ţineau poruncile şi rupeau 
legământul cel veşnic! De aceea mănâncă blestemul ţara, şi sufăr 
locuitorii ei pedeapsa nelegiuirilor lor... A încetat desfătarea timpa- 
nelor, s-a sfârşit veselia gălăgioasă, s-a dus bucuria arfei“ (Isaia 24, 
1-8). „Vai! ce zi! Da, ziua Domnului este aproape, vine ca o pustiire 
de la Cel Atotputernic.... S-au uscat seminţele sub bulgări; grânarele 
stau goale, hambarele sunt stricate, căci s-a stricat semănătura! Cum 
gem vitele! Cirezile de boi umblă buimace, căci nu mai au păşune; 
chiar şi turmele de oi sufăr! Via este prăpădită, smochinul este ves- 
tejit, rodiul, finicul, mărul, toţi pomii de pe câmp s-au uscat.... Şi s-a 
dus bucuria de la copiii oamenilor!“ (Ioel 1,15-18.12). 

„Măruntaiele mele! Măruntaiele mele!“ exclamă [eremia atunci 
când vede pustiirile în scenele de încheiere ale istoriei pământului. 
„Nu pot să tac! Căci auzi, suflete, sunetul trâmbiţei, şi strigătul de 
război. Se vesteşte dărâmare peste dărâmare căci toată ţara este 
pustiită“ (Ieremia 4, 19.20). „Mândria omului, va, fi smerită, declară 
Isaia cu privire la ziua răzbunării lui Dumnezeu, şi trufia oamenilor 
va fi plecată; numai Domnul va fi înălţat în ziua aceea. Toţi idolii vor 
pieri... În ziua aceea, oamenii îşi vor arunca idolii de argint şi idolii 
de aur pe care şi-i făcuseră, ca să se închine la ei, îi vor arunca la 
şobolani şi la lilieci; şi vor intra în găurile stâncilor, şi în crăpăturile 
pietrelor, de frica Domnului şi de strălucirea măreției Lui, când Se 
ca scula să îngrozească pământul“ (Isaia 2, 17-21). 

Cu privire la vremurile acelea trecătoare, când mândria omului 
va fi smerită, leremia mărturiseşte: „Mă uit la pământ,şi iată că este 
pustiu şi gol; mă uit la ceruri, şi lumina lor a pierit! Mă uit la munţi, 
şi iată ce sunt zguduiţi; şi toate dealurile se clatină! Mă uit, şi iată 
că nu este nici un om şi toate păsările cerurilor au fugit! Mă uit, şi 
iată, Carmelul este un pustiu; şi toate cetăţile sale sunt nimicite“. 
„Vai! căci ziua aceea este mare; nici una n-a fost ca ea! Este o vreme 
de necaz pentru Iacov ; dar Iacov va fi izbăvit din ea“ (Ieremia 4, 
23-26; 30, 7). Ziua mâniei pentru vrăjmaşii lui Dumnezeu este ziua 
eliberării finale pentru biserica Sa. Prorocul spune: 


Întăriţi mâinile slăbănogite, 
Şi întăriţi genunchii care se clatină. 
Spuneţi celor slabi de inimă: 
„Fiu tari şi nu vă temeţi! 
lată Dumnezeul vostru, 
Răzbunarea va veni, 
Răsplătirea lui Dumnezeu; 
El Însuşi va veni, ŞI vă va mântui“. 


„Nimiceşte moartea pe vecie: Domnul Dumnezeu, şterge lacri- 
mile de pe toate feţele, şi îndepărtează de pe tot pământul ocara 
poporului Său; da, Domnul a vorbit“ (Isaia 35, 3.4; 25,8). ŞI când 
proorocul vede pe Domnul slavei coborându-Se din cer cu toţi îngerii 
sfinţi, ca să adune biserica rămăşiţei dintre toate popoarele pământu- 
lui, aude pe cei care aşteaptă unindu-se în strigătul de bucurie: 


„lată, acesta este Dumnezeul nostru, 

În care aveam încredere că ne va mântui. 
Acesta este Domnul, 

In care ne încredeam, 
Acum să ne veselim, 

Şi să ne bucurăm de mântuirea Lui!“ 


(Isaia 25, 9). 


Glasul Fiului lui Dumnezeu este auzit chemând la viaţă pe sfinţii 
adormiţi, iar când proorocul îi vede venind din închisoarea morţii ex- 
clamă: „Să învie dar morţii Tăi! Să se scoale trupurile mele moarte! 

Treziţi-vă şi săriți de bucurie, cei ce locuiți în țărână! Căci roua Ta 
este o rouă dătătoare de viaţă, şi pământul va scoate iarăşi afară pe 
cei morți“. 


„Atunci se vor deschide ochii orbilor, 

Se vor deschide urechile surzilor; 
Atunci şchiopul va sări ca un cerb, 

Şi limba mutului va cânta de bucurie“. 


(Isaia 26, 19;.35, 
5.6). 


În vedeniile proorocului, aceia care au biruit păcatul şi mormân- 
tul sunt văzuţi fericiţi înaintea Făcătorului lor, vorbind liber cu EI, 
cum vorbea omul cu Dumnezeu la început. „Vă veţi bucura“, zice 
Domnul, „şi vă veţi veseli, pe vecie, pentru cele ce voi face. Căci 
voi preface Ierusalimul în veselie, şi pe poporul lui în bucurie. Eu 
Însumi Mă voi veseli asupra Ierusalimului, şi Mă voi bucura de 
poporul Meu: nu se va mai auzi în el de acum nici glasul plânsetelor, 
nici glasul ţipetelor. Nici un locuitor nu zice: «Sunt bolnav! Poporul 
Ierusalimului capătă iertarea fărădelegilor lui». 


„Căci în pustie vor ţâşni ape, 
Şi în pustietate pâraie; 
Marea de nisip se va preface în iaz 
Şi pământul uscat în izvoare de ape. 


In locul spinului, se va înălța chiparosul, 
In locul mărăcinului, va creşte mirtul. 


Acolo se va croi o cale, un drum, 
Care se va numi Calea cea sfântă: 
Nici un om necurat nu va trece pe ea, 
Ci va fi numai pentru cei sfinţi; 
Cei ce vor merge pe ea, 
Chiar şi cei fără minte, 
Nu vor putea să se rătăcească“. 


„Vorbiţi bine lerusalimului, şi strigaţi-i, că robia lui s-a sfârşit, 
că nelegiuirea lui este ispăşită; căci a primit din mâna Domnului 

de două ori cât toate păcatele lui“. (Isaia 05, 18.19; 33,24; 35,6.7; 
55,13; 35,8; 40,2). 

Când proorocul vede pe cei răscumpărați locuind în cetatea lui 
Dumnezeu, liberi de păcat şi de toate urmele blestemului, exclamă 
răpit: „Bucuraţi-vă împreună cu lerusalimul, şi veseliţi-vă cu el, toți 
cei ce-l iubiţi; împărțiți şi bucuria cu el“. 


„Nu se mai auzi vorbindu-se 
De silnicie în ţara ta, 
Nici de pustiire şi prăpăd în ţinutul tău, 
Ci vei numi zidurile Tale «Mântuire» 
Şi porțile tale «Laudă». 


Nu soarele îți va mai sluji ca lumină ziua, 

Nici luna nu te va mai lumina cu lumina ei; 
Ci Domnul va fi Lumina ta pe vecie, 

Şi Dumnezeul tău va fi slava ta. 


Soarele tău nu va mai asfinţi, 
Şi luna ta nu se va mai întuneca; 
Căci Domnul va fi Lumina ta pe vecie, 
Şi zilele suferinţei tale se vor sfârşi. 


Nu vor mai fi decât oameni neprihăniţi 
În poporul tău: 
Ei vor stăpâni ţara pe vecie, 
Ca o odraslă sădită de Mine, 
Lucrarea mâinilor Mele, 
Ca să slujească spre slava Mea“ 


(Isaia 66, 10; 60, 
18-21). 


Proorocul a prins sunetul muzicii şi cântarea, aşa muzică şi cân- 
tare asemenea cărora, în afara vedeniilor lui Dumnezeu, nici o ureche 
muritoare nu le-a auzit şi nici o minte nu le-a conceput. „Cei izbăviţi 
de Domnul se vor întoarce şi vor merge spre Sion cu cântări de 
biruinţă. O bucurie veşnică le va încununa capul, veselia şi bucuria 
îi vor apuca, iar durerea şi gemetele vor fugi! Şi cei ce cântă şi cei 

ce se joacă strigă: «Toate izvoarele mele sunt în Tine». Ceilalţi însă, 
care vor mai rămânea, îşi înalță glasul, scot strigăte de veselie, laudă 
măreţia Domnului“ (Isaia 35, 10; 1, 3; Psalmii 87, 7; Isaia 24, 14). 

Pe pământul înnoit, cei răscumpăraţi se vor angaja în ocupațiile 
şi desfătările care au adus fericire lui Adam şi Evei, la început. Va 
fi trăită viaţa din Eden, viaţa în grădină şi la câm „Vor zidi case şi 
le vor locui; vor sădi vii, şi le vor mânca rodul. Nu vor zidi case, ca 
altul să locuiască în ele, nu vor sădi vii, pentru ca altul să le mănânce 
rodul, căci zilele poporului Meu vor fi ca zilele copacilor, şi aleşii 
Mei se vor bucura de lucrul mâinilor lor“ (Isaia 65, 21.22). 

Acolo, orice putere va fi mărită, orice capacitate va fi dezvoltată. 
Cele mai mari întreprinderi vor fi realizate, cele mai curate aspirații 
vor fi atinse, cele mai înalte ambiţii vor fi împlinite. Şi încă vor mai 
apărea noi înălţimi de depăşit, noi minuni de admirat, noi adevăruri 
de priceput, obiecte proaspete de studiu, care vor solicita puterile 
trupului, ale minţii şi ale sufletului. 

Proorocii cărora le-au fost descoperite aceste scene măreţe au 
dorit să înţeleagă importanţa lor deplină. „Ei cercetau să vadă ... 
ce avea în vedere Duhul lui Hristos care era,în ei.... Lor le-a fost 
descoperit că nu pentru ei înşişi, ci pentru voi spuneau ei aceste 
lucruri, pe care vi le-au vestit acum“ (1 Petru 1, 10-12). 

Pentru noi, care ne găsim chiar la hotarul împlinirii lor, ce clipă 
importantă, ce interes viu prezintă aceste descrieri amănunțite cu 
privire la lucrurile care vor veni evenimente pe care, încă de când 
primii noştri părinţi au păşit afară din Eden, copiii lui Dumnezeu 
le-au urmărit, le-au aşteptat, le-au dorit şi pentru ele s-au rugat! 

Prietene peregrin, ne găsim încă în mijlocul umbrelor şi zarvei 
frământărilor pământului dar, în curând, Mântuitorul nostru trebuie 
să Se arate,ca să aducă eliberare şi odihnă. Să privim prin credinţă 
viitorul binecuvântat, aşa cum a fost descris de mâna lui Dumnezeu. 
Acela care a murit pentru păcatele lumii deschide larg porţile Para- 
disului tuturor celor care cred în El. În curând, lupta va fi sfârşită, 
biruinţa câştigată. În curând, vom vedea pe Acela în care sunt con- 
centrate nădejdile noastre de viată veşnică. Şi în faţa Sa, încercările 
şi suferinţele vieţii acesteia vor părea o nimica. „Nimeni nu-şi va 
mai aduce aminte de lucrurile trecute, şi nimănui nu-i vor mai veni în 
minte“. „Să nu vă părăsiţi dar încrederea voastră, pe care o aşteaptă o 
mare răsplăure! Căci aveţi nevoie de răbdare, ca, după ce aţi împlinit 

voia lui Dumnezeu, să puteţi căpăta ce v-a fost făgăduit. Încă puţină, 
foarte puţină vreme, şi Cel ce vine va veni, şi nu va zăbovi“. „Israel 
va fi mântuit; ... cu o mântuire veşnică. Voi nu veţi fi nici ruşinaţi, 
nici înfruntaţi în veci“ (Isaia 65, 17; Evrei 10, 35-37; Isaia 45, 17). 

Priviţi în sus, priviţi în sus şi lăsaţi credinţa voastră să crească me- 
reu. Faceţi ca această credinţă să vă călăuzească pe calea cea îngustă, 
care duce prin porţile cetăţii în marele viitor fără seamăn, nemărgi- 
nit, nemăsurat de slavă, care este pregătit pentru cei răscumpăraţi. 
„Fiţi dar îndelung răbdători, fraţilor, până la venirea Domnului. lată 
că plugarul aşteaptă roada scumpă a pământului şi o aşteaptă cu 
răbdare, până primeşte ploaie timpurie şi târzie. Fiţi şi voi îndelung 
răbdători, întăriţi-vă inimile, căci venirea Domnului este aproape“ 
(Iacov 5, 7.8). 

Popoarele celor mântuiţi nu vor cunoaşte altă lege decât legea 
cerului. Toţi vor fi o familie fericită, unită, îmbrăcată cu veşminte 
de laudă şi de mulţumire. Stelele dimineţii vor cânta privind scena, 
iar fiii lui Dumnezeu vor striga de bucurie, în timp ce Dumnezeu şi 
Hristos Se vor uni în proclamația: „Nu va mai fi păcat şi moarte nu 
va mai fi“. 

„În fiecare lună nouă şi în fiecare Sabat, va veni orice făptură 
să se închine înaintea Mea, zice Domnul“. „Atunci se va desco- 
peri slava Domnului, şi-n clipa aceea orice făptură o va vedea“; 
„Domnul, Dumnezeu, va face să răsară mântuirea şi lauda în faţa 
tuturor neamurilor“. „În ziua aceea, Domnul oştirilor va fi o cunună 
strălucitoare şi o podoabă măreaţă pentru rămăşita poporului“. 

„Domnul are milă de Sion, şi mângâie toate dărâmăturile lui. 
EI va face pustia lui ca un rai, şi pământul lui uscat ca o grădină a 
Domnului“. „l| se va da slava Libanului, strălucirea Carmelului şi 
a Saronului“. „Nu te vor mai numi Părăsită, şi nu-ţi vor mai numi 
pământul pustiu, ci te vor numi: «Plăcerea Mea este în ea», şi ţara ta 
o vor numi Beula ... cum se bucură mirele de mireasa lui, aşa Se va 
bucura Dumnezeul tău de tine“ (Isaia 66, 23; 40, 5; 1, 11; 8, 5; 51, 
3; 5, 2; 62, 4.5). 


